
Precizare 

Părintele Arsenie Papacioc, trăitor al simplităţii Patericului, ne învață cu 
fiecare gest și cuvânt că orice clipă poate fi un timp și orice suspinare poate fi 
o rugăciune! 

S-a spus că incapacitatea de a-l recunoaşte şi de a-l primi pe părintele du- 
hovnicesc provine dintr-o lipsă de sensibilitate duhovnicească. Or, părintele 
Arsenie a fost receptat deplin de către inimile sensibile. De aceea sunt fericiți 
toți cei ce nu s-au îndoit de el. E un apel oarecum discret la generozitatea uce- 
nicilor, generozitate fară de care nu există o comunicare reală. 


Aşa cum se ştie, aceeași virtute e dobândită de fiecare creştin altfel, oglin- 
dindu-se astfel unicitatea persoanei, şi, de asemenea, fiecare persoană e în- 
zestrată cu un alt fel de sinteză a tuturor virtuților. în acest sens, prezenţa oa- 
menilor nu-l distrage pe părintele Arsenie Papacioc peste măsură, nu-l împo- 
vărează, ci, din dragoste pentru oameni, este chiar deschis şi călduros în orice 
caz, fapt prin care se deosebește de alţi nevoitori, care, pentru a petrece în ru- 
găciune, au nevoie de condiţii de liniște şi de însingurare, cum am observat 
de exemplu la părintele Cleopa Ilie, „un burduf plin de Duh Sfânt", pe care 
l-am cunoscut personal şi ca duhovnic între anii 1996 şi 1998, perioadă pe- 
trecută de mine ca frate de mănăstire în Sihăstria. 

In altă ordine de idei, părintele Arsenie a ştiut a se situa cuminte între 
cele două abisuri: trecutul şi viitorul. A găsit un echilibru de bun simț, care să 
ferească deopotrivă de imobilism şi închistare, cât şi de utopii. Nu s-a lăsat 
pradă ispitei schimbărilor cu dinadinsul, dar nici nu a pierdut din vedere că 
nu toate au fost bune în trecut. Tot ce a preluat de la predecesorii săi a devenit 
o tradiție filtrată, îmbogăţită, asimilată cu discernământ. în felul acesta ne-a 


Note: 
Ps. 32, 15. 

Expresie folosită de părintele Sofronie pentru a-l caracteriza pe părintele Porfirie. 
încurajat să trăim din plin bucuria prezentului şi putem conchide că slujirea 
Cuviosiei Sale ca duhovnic este dinamică în interiorul Tradiţiei. 

Părintele Dumitru Stăniloae ne descrie cât de pustiu devine spaţiul atunci 
când nu este punctat de persoană şi cu atât mai mult, putem spune, atunci când 
lipsesc duhovnicii harismatici: „Când o persoană lipsește din spaţiul în care 
eram obişnuiţi să o vedem, absența ei se simte ca o absenţă specială, sau spaţiul 
se resimte amputat prin absenţa ei. Ea e prezentă chiar în absenţă. într-un anu- 
mit fel, ea continuă să fie prezentă prin energia specială a subiectivității ei. 

Dar această prezență nu e deplină şi deci trezește mai mult dorul după 
prezența ei deplină. Această «prezență absentă» naște cu o deosebită putere 
«dorul» după împlinirea locului cu persoana respectivă. De aici se vede că spa- 
iul nu e făcut pentru a fi de sine. Lipsa oricărei persoane din el îl face oare- 
cum lipsit de viață, mort. El nu conține sensul deplin în sine sau numai pen- 
tru eul izolat. El este ambianța unei alte persoane, în relația cu mine. E făcut 
să se umple de plinătatea comuniunii, pentru a fi contextul, mediul comuni- 
unii, locul de întâlnire şi de relație interpersonală, mediul revelării reciproce, 
împlinindu-şi rostul deplin într-o transfigurare şi copleşire a lui de către co- 
muniunea interpersonală." 

Parafrazându-l pe Sfântul Nicolae Velimirovici, putem conchide: Un du- 
hovnic harismatic în mijlocul unui neam este lumina acelui neam. Câtă vreme 
cuvintele lui sunt primite de ucenici ca într-o şcoală, duhovnicul este lumina 
scolii aceleia. Câtă vreme este într-un loc, într-o mănăstire este lumina lucrării 


duhovniceşti pentru monahi şi mireni. Unde lipseşte duhovnicul, întunecimea 
tinde să acapareze cu mai multă intensitate; fară povățuirile și dezlegările sale 
sufletul omului este mult mai vulnerabil și riscă să se piardă în iad. 

Facă Domnul ca fulgurația adevărului trăit de părintele Arsenie, ce se 
reflectă şi în cuvintele consemnate aici — „Cine e monah (e valabil și pentru 
mireni — n.n.) credincios şi adevărat? Cel ce și-a păstrat până la capăt ardoa- 
rea, cel care nu încetează să adauge până la sfârşitul vieţii foc peste foc, flacără 
peste flacără, râvnă peste râvnă, dorinţă peste dorinţă” -, să ne învăpăieze şi 
pe noi cu dumnezeiescul dor. 

Ieromonah Benedict Stancu, 
Adormirea Maicii Domnului, 15 august 2007 


Note:' Sfântul loan Scărarul. 
Din viată si din Duh 

Anghel Papacioc a fost al șaptelea copil al părinţilor Vasile și Stanca, năs- 
cut pe 15 august 1914, în comuna Misleanu, judeţul Ialomița. Tatăl său era 
agent sanitar peste șase sate, poseda 12 hectare de pământ arabil şi a contribuit 
la constructia bisericii din sat. 

Din mărturiile părintelui Arsenie am aflat că Vasile, tatăl, a părăsit de 
timpuriu lumea aceasta, „la cincizeci şi ceva de ani". Mai precis, părintele își 
aminteşte că în 1936, când a fost luat militar, tatăl său deja trecuse în lumea 
Veșniciei. Urmând firul genealogic pentru a afla date despre străbunicul său, 
iată ce ne relatează însăşi Sfinţia Sa: „Mă cheamă Papacioc. Pentru că străbu- 
nicul meu a fost preot în Macedonia, în nordul Greciei. Și de aici vine nu- 
mele. Era aromân şi i s-a spus: «Popă cu cioc» — Papacioc. Dar la origine ne 
chema Albu. Şi bunicul meu a venit cu mii de oi din Macedonia şi s-a instalat 
pe Ialomița, unde era câmpie. Satele erau rare... Şi am întrebat eu, am «son- 
dat» eu - că nu l-am apucat -, cam câte oi avea. L-ar fi întrebat un boieraş de 
pe-acolo, din Ialomița: «Domnule — Mircea îl chema - Papacioc, primeşte şi 
oile mele în cârdurile matale!» «Dar câte oi ai?» «Am 70!» «Eu numai câini am 
70!» Şi după asta am aflat câte oi avea!" 

Din perioada copilăriei nu putem trece fară să consemnăm o întâmplare 
din care putem vedea limpede că era înzestrat de Dumnezeu: 

„Aveam 5-6 ani și m-a bătut un băiat. Era un obicei prost pe acolo când 
se întâlneau copiii din satele vecine să se ia la bătaie. Pe mine m-a prins la mar- 
ginea pădurii şi cu o crenguţă de salcâm cu ghimpi mi-a făcut picioarele nu- 
mai sânge, fiindcă eram în pantaloni scurți. Tatăl meu avea o autoritate peste 
şase sate, că era agent sanitar. Şi am zis: Nu-i spun lui tăticu', că-l bate și nu-l 
place lui Dumnezeu. Mai bine să rabd. Vă închipuiţi ce am fost în stare să 
gândesc la o vârstă când un sentiment de răzbunare e într-o stare mai intensă 
la copii. Nu-i vorba de rezultatul unei educații, pe care de fapt am avut ocazia 
să mi-o completez în închisori, în mănăstiri!" 
lată un episod din viaţa de şcolar a părintelui Arsenie: 

„Eram elev la școala primară, clasa I, unde am luat premiu și mi-au pus 
coroană pe cap. Cu ocazia aceasta am memorat o poezie pe care o învățasem 
de la o soră de-a mea mai mare: 

«Floricică frumușică, cine-ti dete viată oare 


Și culori strălucitoare? 
Cel ce-ti dete tie, tot El îmi dete si mic, 
El e Tatăl tău și-al meu și se cheamă Dumnezeu!»" 

Cuvioșia Sa insistă de altfel, în discuțiile cu profesorii de religie (în școli), 
să pună accentul în predare nu atât pe noțiuni istorice, cât mai mult pe a 
transmite copiilor ideea unui Dumnezeu viu şi permanent prezent. 

Bineînţeles că cel dintâi și cel mai bun profesor de religie pentru copil 
este mama, deși în vremea noastră asistăm parcă la o inversare a rolurilor. Să 
privim un astfel de moment din copilăria părintelui: 

„Eu o întrebam pe mama mea, când dădea oaia din picior înainte de cul- 
care: «De ce dă din picior?» lar mama-mi zicea: «Se-nchină, mamă...!» Vasă- 
zică eu de ce să nu mă-nchin?!" 

Părintele consideră că a fi licenţiat este o realizare profesională. Numai a 
dori Veșnicia fericită şi a face în fiecare zi tot ce-ţi stă-n putință să ajungi aco- 
lo înseamnă că te-ai ancorat la idealul cel mai înalt, fară de care nu reușeşti 
mal nimic. 

„Problema care se pune este ca în fiecare zi să putem cuceri Veșnicia. As- 
ta este idealul. A avea cineva gândul să ajungă ceva în viaţă — profesor etc. - e 
un scop omenesc, nu un ideal. Idealul este să slujești la ce e mai înalt posibil. 
Dacă tu nu știi că slujeşti lui Dumnezeu, Care e Veşnic, ai să te împotmoleşti. 
Trebuie să fii atent: stai, că asta nu ține de Veşnicie, deci nu o fac!" 

Din anii copilăriei, părintele Arsenie ne-a povestit o astfel de întâmplare: 

„Când eram copil, eram membru-pasiv al unei reviste, «Vraja», unde fra- 
tele meu cel mai mare era redactor. Apărea o dată pe săptămână. Eu eram elev, 
dar mă duceam la cercul literar organizat de ei. S-a întâmplat însă un lucru... 
fratele meu mai mare a zis așa: «Dacă iau o picătură din apa mării, e totuşi 
ceva!» Si au sărit toti: «Nu-i adevărat! Nu-i nimic!» Măi, si s-au luat la ceartă 
pe chestia asta... «Da' tu ce zici, măi, Anghele?» (Anghel mă chema atunci, 
Arsenie e numele de la călugărie). Zic: „Uite ce, când s-a făcut analiza apei de 
mare, s-a luat doar o picătură din mare și s-a făcut analiza pe acea picătură. Iar 
conținutul chimic al apei mării se cunoaşte dintr-o singură picătură, că după 
teoria voastră chiar un vagon sau un tren întreg de-ai lua nu-i nimic! Nu se 
pune problema cantității. Se pune problema: am luat sau n-am luat!" 

S-a notat și întâmplarea aceasta din adolescența părintelui: 

„Eu până la 20 de ani am făcut şi sport. La data aceea am fost primul la în- 
treceri interscolare la viteză si al doilea la sărituri, care s-au desfasurat în Bucu- 
reşti. învățam şi faceam mișcare, foarte mult mi-a ajutat! într-un meci de fotbal 
am sărit peste un jucător, nu mai puteam să-l ocolesc, eram în viteză mare, şi, 
cum eram blond, gazetele m-au numit: Pantera blondă. într-o zi, la antrena- 

ment, am tras puternic cu mingea și am lovit din greșeală, în cap, o fată care nu 
avea ce căuta pe teren. Am simțit nevoia să mă duc să-mi cer scuze. Am apre- 

ciat vârsta ei cam la 14-15 ani. Zice: «Domnule Panteră blondă!» Zic: «Nu mă 
cheamă aşa. Mă cheamă Anghel Papacioc!» Dar ea: «Aşa-i că acum mă numesc 

Şi eu sportivă?» Eu mi-am dat seama de naivitatea ei când a zis aşa. «Nu! Deo- 
camdată ești numai lovită!» l-am zis: «Du-te, fetițo, și roagă-te la Maica Dom- 
nului!» Și am insistat să se roage la Maica Domnului, lucru pe care-l faceam 

Și eu la vestiar. N-am mai văzut-o de atunci. După 70 de ani m-am trezit cu o 
doamnă bătrână cu două strănepoate de mână la Techirghiol: «Părinte, eu sunt 


fata pe care aţi lovit-o cu mingea în cap! Părinte, m-am rugat la Maica Dom- 
nului Şi m-a ajutat, aşa cum m-aţi povăţuit, și am reușit în toate!»" 

Fiind întrebat despre pedeapsa cu moartea, părintele Arsenie se referă 
deseori la acest eveniment dramatic: 

„Acel om care l-a împuşcat pe fratele meu mi-a căzut, cum se spune, «în 
mână...», aveam o funcţie mare. Şi puteam, pur și simplu, să-l omor și eu... lar 
celui care-l împușcase pe fratele meu i-am trimis vorbă: «Eu îţi pun pază la poar- 
tă! Cu nici un chip n-ai să păţeşti nimic!» Care mi-a fost puterea...? Am zis aşa: 
dacă eu mă răzbun, Cerul nu mai e dator la mine, dar nici fratele meu nu mai e 
dator la mine... Şi a murit el, după ani de zile, de chinuri de conștiință... 

Dacă nu te răzbuni, rămâne Dumnezeu dator la tine. La El este toată răz- 
bunarea. Răzbunarea nu te rezolvă, din contră, după ce te-ai răzbunat rămâi 
mai departe dator la Dumnezeu foarte mult, dar aşa... rămâne Dumnezeu da- 
tor la rine, ca să mă exprim în forma asta nouă de a prezenta lucrurile. Chiar 
d.K.i ii ar H datoria de a împlini porunca iubirii, că trebuie să iubim şi pe vrăj- 
mași, Și pe răufăcători, totuși ca strategie lucrarea diavolului e foarte primejdi- 
oasă, de a te acuza foarte puternic fară să-ţi dea răgaz de explicaţii: «Ai dat om 
la moarte!» Şi nu puteai să-i spui că n-ai dat om la moarte, deoarece cu dracul 
nu poți să ai explicații, pentru că el ia faptul așa cum e. Și atunci trebuie să ţii 
cont tot de porunca iubirii, ca să poți să-l tai pe acest drac! Dar ai voie să te 
aperi de răufăcători, că spune Mântuitorul: Dacă ai şti când vine furul, nu l-ai 
lăsa să-ţi spargă casa! Şi sigur că te vei lupta cu el, nu o să stai numai cu mâinile 
întinse să nu-i dai loc, că el dă peste tine. Sigur că trebuie să te aperi, şi din toa- 
tă treaba asta el poate să iasă rănit. Deci este voie să te aperi cu orice chip!" 

După ce în 1932 a absolvit şcoala de Arte şi Meserii din București, tână- 
rul Papacioc devine membru al Mișcării Legionare, activând într-un cuib din 
oraşul Slobozia. In decembrie 1933 revenea în București, pentru a participa la 
tabăra legionară de la Bucureştii Noi, unde se ridica „Casa Verde" — sediul cen- 
tral al Mișcării. Harnic și priceput, Anghel Papacioc se face remarcat de liderii 
legionari, încrederea lor fiind confirmată de participarea tânărului Anghel și la 
multe alte tabere de muncă. Prin urmare legionarismul de tinereţe al părintelui 
Arsenie nu a fost un gest de oportunism sau pornit din ură de rasă, ci a fost in- 
fluențat de acea dimensiune pozitivă a mesajului legionar, care îi chema pe tineri 
să ridice cu sudoarea frunții o Românie mai bună și mai dreaptă. 

Hărnicia, spiritul organizatoric, jertfa pentru cauza comună, calităţi pe 
care le vom regăsi la părintele Arsenie exprimate într-o formă superioară în 
viața de monah, îl vor propulsa în gradul de inspector legionar. 

După satisfacerea serviciului militar, Anghel Papacioc pleacă la Brașov, 
la fabrica de armament „Malaxa”, unde lucra, în calitate de maistru șef, frate- 
le său, Radu. 

„In vremea aceea, regele Carol al II-lea dorea să înarmeze ţara şi s-a asoci- 
at cu Malaxa, unul din mari industriaşi ai țării. A făcut o fabrică de armament 
la Braşov, pe o suprafaţă de 2 km’, în munţi, unde putea fi mai bine camufla- 
tă. România era nevoită să importe fulminatul de mercur (folosit la capsa de 
aprindere a proiectilelor) din Cehia. Dorinţa regelui a fost ca acest fulminat 
de mercur să se fabrice la noi în țară. In acest scop a transferat o serie de stu- 
denți, printre care eram și eu, de la Facultatea de Chimie şi a înfiinţat secția 
pirotehnică. Acolo chiar eu am fabricat prima mostră de fulminat de mercur. 


Era de față o comisie Şi câţiva colonei s-au speriat. Le-am spus: «Stați liniştiți, 
că acest fulminat în stare umedă e insensibil și numai prin simpatie ia foc.» 
Aveam o leafa de nouă mii șase sute. Mă gândeam: «Cu ce trăieşte mai bine 
un împărat? Poate prin rafinament.» Dar îmi dădeam seama că toate sunt de- 
şertăciuni... Diploma de inginer am rupt-o mai târziu în faţa maicilor de la 
Mănăstirea Dintr-un Lemn!" 

în decembrie 1938 este arestat și internat în celebrul lagăr de la Miercu- 
rea Ciuc, unde, conform mărturisirilor făcute la anchetă, îşi petrecea timpul 
rugându-se şi, fiind un sculptor priceput, confecţionând cruciuliţe, troițe şi 
icoane. După eliberarea din lagăr, în aprilie 1940, se stabilește în Zărnești, un- 
de lucrează ca secretar la un avocat. Abdicarea regelui Carol al II-lea și instau- 
rarea regimului național-legionar l-a propulsat pe Anghel Papacioc în funcția 
de şef al plasei Zărnești, din octombrie 1940 devenind și primar al comunei 
Zărneşti. Datorită funcţiei pe care a deținut-o, el a fost printre principalii vi- 
zați de represiunile ordonate de Ion Antonescu, după rebeliunea din ianuarie 
1941. A fost judecat, alături de mulţi alți membri şi simpatizanți ai Legiunii, 
de către Tribunalul Militar Braşov şi condamnat la şase ani de închisoare. 
Părintele Arsenie relatează în acest sens: 

„Ne-au luat cu trenul de la Brașov, după terminarea anchetei, şi ne-au 
dus la Vaslui, la muncă forţată. După ce am coborât în gară, câțiva ne-am dus 
după apă, eu m-am răzlețit mai mult. între timp, a venit un camion ȘI i-a îm- 
barcat pe deținuți, ducându-i în partea cealaltă a oraşului, unde era lagărul 
de muncă. Eu m-am trezit singur în gară, cu lanţurile pe picioare. Am tras o 
spaimă cumplită, fiindcă mi-era teamă să nu fiu acuzat de tentativă de dezer- 
tare. Niciodată nu m-am speriat de libertate ca atunci. Am ieşit repede din 
gară şi am luat-o direct pe centrul șoselei care traversa orașul, în văzul tuturo- 
ra, purtându-mi lanţurile cât mai la vedere, ca să nu fiu întâlnit ascuns prin- 
tre oameni Şi să fiu acuzat că am vrut să scap. Lumea se mira şi-şi facea cruce, 
dar eu îmi vedeam de drum. De atunci îmi aduc aminte de Vaslui ca de cel 
mai lung oraş din ţară, cu o singură stradă interminabilă, la capătul căreia am 
ajuns după un marș forțat şi drept, iar colegii când m-au văzut săltau de bu- 
curie că m-au recuperat, m-au ținut pe braţe ca să-mi taie fierarul niturile de 
la lanţuri, pentru a ieşi la muncă!" 

Este încarcerat la Aiud, până în septembrie 1946, când se întoarce în sa- 
tul natal, hotărât să lase cele lumești și să devină monah. 

După eliberarea din închisoare, Anghel Papacioc dorea din ce în ce mai 
mult să intre în viața monahală, în pofida faptului că era sfătuit să nu urme- 
ze această cale: 

„Sunt fericit că am ales această cale şi la moarte, dacă-mi va îngădui 
Dumnezeu, aș dori să spun: «Doamne, îți mulțumesc că mor călugăr!» Mă re- 
alizasem în viaţa civilă. Aveam maşină mică la vârsta de 23-24 de ani, un Ford, 
cu număr de înmatriculare 144 pe ţară. Dar, fiind cu mașina printre munţi, 
printre brazii de o mare frumuseţe, ziceam în sinea mea: «Măi Anghele, ia lup- 
tă să renunți... dacă aceste frumuseți sunt aici, dar sus, în cer, cum o fi?» Când 
a fost să plec la mănăstire, acum vreo 50 de ani, au vrut să mă oprească foarte 
mulți inşi, chiar unul din cei cu nume mare, Ministru al Cultelor pe atunci, 
spunându-mi că în mănăstire sunt căderi și decăderi de tot felul. Dar eu i-am 
răspuns că mă duc la mănăstire pentru Hristos. Nu mă interesează ce este aco- 


lo, ci învățătura lui Hristos: Cel ce iubește pe tată ori pe mamă mai mult decât 
pe Mine nu este vrednic de Mine; cel ce iubește pe fiu ori pe fiică mai mult decât 
pe Mine nu este vrednic de Mine. Și cel ce nu-și ia crucea şi nu-Mi urmează Mie 
nu este vrednic de Mine! Şi m-am întâlnit cu ei după zeci de ani. Şi m-au în- 
trebat: «Ce ai văzut acolo? Ce aţi spus voi am găsit, dar nu credeam să găsesc 
şi sfinți! Am găsit și sfinți!» 

Am avut un început călugăresc foarte prigonit. Am avut intenția să merg 
la Mănăstirea Frăsinei, care avea un metoc în Râmnicu Vâlcea. Acolo l-am în- 
tâlnit pe stareţul mănăstirii. Nu văzusem mănăstire în viața mea şi am auzit şi 
eu de Frăsinei. N-a fost Dumnezeu absent, dar trebuia să fii dibaci să înţelegi 
prezenţa Lui. Eram în tren la clasa a IV-a, în vagoane unde se transportau și 
animale. în vagon, un grup de tineri cânta cântece religioase. Eram atât de feri- 
cit şi ziceam în sinea mea: «Uite îngerii cum îmi cântă!» Acolo, în tren, am în- 
tâlnit un colportor care cunoștea toate mănăstirile. Era îngerul păzitor pentru 
mine, care eram un străin. El m-a condus la metocul Mănăstirii Frăsinei. Bă- 
trânul Simeon, stareţul Mănăstirii Frăsinei, mi-a zis: «Nu te primesc, frate. Te 
văd că eşti niţel mai învățat şi nu te pot pune la boi. Și atunci ce-o să zică frații: 
pe acesta îl ţii la cancelarie, iar pe noi ne pui la greu!» Starețul a greşit în apre- 
clerea lui, însă nici eu nu puteam să-i dovedesc nebunia mea pentru Hristos. 
Pentru că atunci să pleci la mănăstire, dacă ai biruit în lume, să te ia în primire 
ca pe o slugă, ca pe un rob, asta înseamnă că tu ai ajuns la un grad de mare dă- 
ruire, de nebunie - să ştii să exiști fară «eul» din tine. Altfel nu reziști. 

De acolo, de la metoc, am plecat la Mănăstirea Cozia, era iarnă, în ianu- 
arie 1947, Vecernia se ţinea în trapeză. M-am dus mai întâi în biserică, să mă 
închin, intenţionând să păşesc spre icoana Mântuitorului, dar m-am oprit în 
fața icoanei Maicii Domnului şi am zis: «Mă va duce Maica Domnului și la 
Mântuitorul!» M-au pus să citesc catisma de la Vecernie. Și am început să ci- 
tesc, am citit. între timp m-a interpelat un părinte, Ghervasie: «Ascultă, fra- 
te Anghele! De unde ştii să citeşti?», pentru că el nu știa carte. «Eu aşa m-am 
născut, părinte. Nu ştiu de când!» M-am umplut de un mare folos. 

Si am stat de vorbă cu un domn, mult mai târziu, care dorea să facă nis- 
te mănăstiri după placul lui, nu după Tradiţia Ortodoxă, pe care au înţeles-o 
foarte puțini, Şi 1-am spus întâmplarea cu Ghervasie: «Domnule, uite cine a 
ținut monahismul, un neștiutor de carte, care era un mare trăitor în inima lui 
Şi trăia monahismul întreg prin el!» Și acum îl pomenesc pe Ghervasie ca pe 
un mare exemplu care mi s-a dat, deci ca pe un mare învăţat. Pe mine mă in- 
teresa să intru într-o permanentă legătură cu Dumnezeu. 

După ce am intrat în monahism, m-am simțit foarte mic şi neînsemnat, 
dar încurajat puternic de importanța tainei acestei dăruiri. Imensa valoare a 
focului nașterii din nou, într-o siluetă smerită a fiinţei tale, lucru care în lume 
nu se poate trăi și cunoaște, pentru că nu există Crucea de Aur a Tăierii Voii. 
Aici ies la iveală multele neputinţe din om și aşa simți nevoia să te umilești, 
fermentul cel mai important pentru formarea personalității duhovniceşti a 
omului nou, Călugărul - şi cu darul lui Dumnezeu se ascute mintea și se sme- 
reşte inima şi nu ştii de unde cunoşti lucruri ascunse ție până acum. Aici știi 
că omul smerit nu se vede niciodată smerit și fiecare are o măsură de umilin- 
tă, care nu-i altceva decât o grozavă armă de apărare împotriva duhurilor rele, 
că este lucrarea darurilor date cu plăcere de mâna Stăpânului tău. Se desco- 


peră la nesfârşit posibilități de viață curată şi un fel de a fi prezent cu sufletul 
Şi de a simți, aşa cum spune Fericitul Augustin, că «Dumnezeu vrea să-ţi dă- 
ruiască mai multe bunătăți decât ceri tu!» şi eşti îndemnat spre o mare nădej- 
de şi, cum spune Solomon, Cine a nădăjduit spre Domnul nu s-a ruşinat! Dar 
cea mai mare mulțumire o am către nemărginita bunătate a lui Dumnezeu, că 
ne-a dat de am cunoscut mijlocitoare pe Maica Domnului, apărătoarea desă- 
vârşită a vinovaţilor. Spre a ne schimba viața ne trebuie numai o voinţă tare şi 
o încredere mare în mila Maicii Domnului și a atotputernicului ei ajutor. în 
mănăstire mi-am aprins sufletul de bucurie, dăruindu-mă rugăciunilor Maicii 
Domnului, apărarea neajunsă a noastră, a celor slabi. 

M-au numit paraclisier încă din primele zile. Acolo era o candelă neador- 
mită la Maica Domnului. Era mare criză de ulei, nu erau şosele şi nu aveam 
ulei... Dimineaţa, când deschideam ușa de la biserică și mă uitam dacă mai 
arde candela... Şi când vedeam că arde, mergeam în genunchi de la uşa de afa- 
ră până la candelă, de bucurie că nu s-a stins... nu-mi dădeau ulei şi candela 
ardea noaptea şi ziua... era lucrarea Maicii Domnului. 

La mănăstire se vine cu un dor mare, cum se spune - o nebunie pentru 
Hristos, de a te răstigni pentru El, de a suferi ocara, lovirea, prigonirea înfrân- 
serii marelui duşman, orgoliul, şi se păzeşte şi se încearcă sincer spre marea 
nădăjduitoare a mântuirii, smerita smerenie, și vei simți adevărata libertate 
dorind să-i iubeşti cu adevărat pe toți. Adică să primeşti umilința, spinii co- 
roanei Lui, cuiele, sulița și moartea pentru El. Nu este vorba de un dor ome- 
nesc, că nu trăim prin vedere, ci prin simțire. Este vorba de un dor de cruce, 
Şi cruce înseamnă să duci ce nu-ți convine cu drag, nu silit. Dorul acesta de a 
te răstigni pentru Hristos, gândindu-te că a fost pălmuit şi însângerat. Cum 
ți-ar fi fost ție dacă ai fi văzut scenele acestea? Ai fi fost nepăsător? Făceai ce- 
va în favoarea kRăstignitului, ca să-l ușurezi suferinţele? lată, poți face acum... 
Aşa îți vei ușura patimile grozave şi vei fi cândva și undeva un mic mântuitor. 
Când auzi că-i pe viață şi pe moarte, asta te sperie. Nu te gândești că în fond 
trăieşti foarte bine, ai mâncare la timp, ai somn la timp, dar ai venit la mănăs- 
tire să fii mai mult sufletesc decât trupesc și mi se pare că pe undeva o ducem 
mai mult trupeşte, cum ne convine. Totul e să faci ce nu-ți convine, pentru că 
dacă ai renuntat la tine în tot felul, în măsura aceea vine Dumnezeu la tine. Să 
nu se înșele cineva că se poate şi altfel! Deci dușmanul numărul unu în calea 
progresului tău duhovnicesc eşti tu — renunță la tine! Te-ai lepădat de lume, ai 
intrat în mănăstire, dar leapădă-te şi de tine, frate, de mândria şi de pretențiile 
tale. Scopul venirii la mănăstire nu este să fac o legătură administrativă simplă 
sau falsă între cel mai mare și mine. N-ar avea nici un scop duhovnicesc, ar fi 
o adunătură cu scopuri materiale și n-ar forma pe nimeni în sens de ridicare 
în sus cu harul lui Dumnezeu. Şi ne smerim și pentru neamurile noastre. Să 
vă gândiţi la lucrul acesta când aveţi ocazia să vă smeriţi, că o faceţi şi pentru 
fiecare din rudele voastre. 

în ceea ce priveşte relaţiile între vieţuitori, există psihologic o dorinţă la 
câte unul să nu-l lase pe celălalt să se ridice, doreşte să rămână la nivelul lui. 
îşi găsește scuze în greşelile celuilalt, se acceptă în defecte unul pe altul şi se 
împrietenesc — greşeală mare! Tu ai o particularitate a ta, de ce te-ai nivelat cu 
acela care îți dă motive să te îndreptățești? Mergi după harul pe care-l ai tu. 


Dacă poţi, să-i strecori şi lui ceva, să se îmbunătățească .. .în tot cazul, dacă nu 
poţi, fii liniștit că ești într-o nădejde. 
M-au întrebat la un interviu: de ce m-am făcut călugăr? 
«M-am făcut călugăr să mă iau la luptă cu Dumnezeu şi să-L birui.» 

E foarte îndrăzneață afirmaţia... în Vechiul Testament se spune despre 
Iacov care se lupta cu Dumnezeu - și L-a biruit. Ce înseamnă? 

Omul este creat după chipul și asemănarea lui Dumnezeu. Omul este 
singura verigă de legătură între Creator şi creaţie. I s-a încredințat marea res- 
ponsabilitate să răspundă de soarta creației. 

Dacă am afirmat că mă iau la luptă cu Dumnezeu, n-am folosit o figu- 
ră de stil... Noi, cei care am venit la mănăstire, am împlinit cuvintele Sfintei 
Scripturi. Sfântul Vasile cel Mare spune: «Care-i cuvântul cel mai de vârf al 
Sfintei Scripturi, să-l pot ajunge?» şi—l remarcă Mântuitorul când spune tână- 
rului bogat: Vrei să fii desăvârșit? Lasă-ţi toate şi vino după Mine! 

Ai lăsat toate, te-ai lepădat de lume, dar acum trebuie să te lepezi şi de ti- 
ne! Omul în societate îşi susţine voia să poată rezolva problemele ce apar... In 
mănăstire trebuie să ne tăiem voia liberă, deci cu cine te lupţi? Cu Creatorul 


Tot ce se spune despre om, că poate să se îndumnezeiască după har, eu 
am încercat și am văzut că se poate. Unde mă găsesc, mă găsesc ca un om ne- 
putincios, dar sunt pe drum... 

A-ţi tăia voia înseamnă să te pierzi în ceea ce ai fost ca personalitate în lu- 
me și să te regăsești în ceea ce este îngerul — de aceea ne numim cin îngeresc. 

Și sfaturile mele pentru o serie întreagă de fii duhovnicești, care vin aproa- 
pe zilnic să-mi spună că vor să plece la mănăstire, sunt: nu te duci la mănăstire 
ca să găseşti mănăstire, să faci tu mănăstire! Prin felul de a asculta, prin stăru- 
ința de a-ţi tăia voia, prin maniera de a şti să fii cuminte, tu faci mănăstire... 

Efortul de a-ți păstra curăția şi sărăcia nu este atât de grozav, deşi nu es- 
te ușor, pentru că nu este vorba de a renunţa tu singur; este vorba de atacurile 
drăceşti cu mare râvnă şi mare «fierbinţeală» şi cu mare unitate cu dracii să te 
pună în situația de a călca voturile călugărești. 

Tăierea voii caracterizează vârful Sfintei Scripturi care spune: Vrei să fii 
desăvârșit? — desăvârșirea o dă tocmai această tăiere a voii, care este extraordi- 
nar de mare lucru." 

Să revenim la biografia Cuvioşiei Sale în desfăşurare, ca novice la Mănăs- 
tirea Cozia: 

„M-au numit profesor de educaţie la Mănăstirea Turnu. Şi le-am anunţat 
elevilor subiectul pentru un an de zile: Despre lisus Hristos. După un trimestru 
au venit comuniștii din Râmnicu-Vâlcea să-mi schimbe subiectul, să nu mai 
predau pe Hristos, să predau ALRUS, adică pe dracul. Și eu zic: «Cum? Nu 
se poate! Toată viaţa mea am luptat împotriva dracului și acum să colaborez?» 

N-am primit. Cu nici un chip. Mi-am dat demisia. Starețul meu, Ghermano, 

era şi el profesor, tot de educație, dar la alte clase. Și el a primit să colaboreze 
cu comuniștii. Eram un băiat disciplinat. Când vă zic «stareţul meu», vă zic 

ca de un om mare, că era starețul meu. Am fost sincer cu plecarea la mănăs- 

tire. Mi-am dat demisia de la şcoală. Nu mi-au primit-o. Mi-am dat a doua 

demisie. Nu mi-au primit-o. îmi dau a treia demisie, şi nici nu mă mai inte- 

resează că o primiţi sau nu o primiți. Şi nu m-am mai dus. Cu nici un chip. 


Pur şi simplu, stareţul m-a chinuit. M-a mutat din chilia unde eram cu fraţii 
sub cerdacul lui Mircea la Cozia, acolo unde pietrele erau mucezite din cauza 
Oltului, că Oltul bătea în ele. 

Eram fericit, vă rog să mă credeți. Dar eram şi hotărât: «Dacă mă dă afa- 
ră, mă duc în altă mănăstire, dar nu plec de voia mea!» 

Era o moşie de 300 ha pe care erau proprietare şase mănăstiri, printre ca- 
re Cozia, şi se situa la doi km de Caracal, în comuna Comanca. 

Acolo trimiteau lunar câte un frate din mănăstire să supravegheze mo- 
şia cu oamenii de la celelalte. In sfârșit, stareţul, ca să scape de mine, el care la 
început mă declarase un înger, acum eram un drac, m-a trimis acolo și m-am 
dus cu mare plăcere. în sfârşit, nişte lucruri mi s-au întâmplat acolo! Dacă eu 
n-aveam în viața mea şi astfel de întâmplări... o frumuseţe de lucruri..., dar 
cu suferință! Fără jertfa nu se poate face nimic! 

Ce-am făcut? M-am dus în Caracal, că erau aproape doi km, și mi-am 
cumpărat o capră. O capră care fatase. Când am trecut eu cu capra legată, au 
început oamenii pe la porți să mă roage să le dau iedul. Zic: «Ce să fac eu cu 
iedul acesta?» L-am vândut. Și când l-am vândut, l-au băgat într-o curte mare, 
acolo, să-l taie, şi capra țipa într-o parte, şi iedul acesta ţipa că-l tăia, şi eu stă- 
team la mijloc. Mi-a fărâmat inima. Și am plecat. Nu voia să meargă capra, că 
îi rămăsese iedul. Dar mie ce mi-a venit în minte: am luat pielea iedului și am 
dat-o omului cu care eram să meargă înainte cu ea și mergea şi capra... 

Domnule, mi s-a îmblânzit capra, de nu mai stătea fară mine. Luam apă 
de la un puț, de dincolo de moşia aceea, și se ţinea după mine ca un ieduţ. Și 
nu stătea la muls la nimeni. Făcea stricăciuni, fugeam după ea, mă necăjea, 
mă pândea... 

Aveam un brăduț acolo. Și fiind verde, o ispitea să mi-l rupă. Şi unde cre- 
deți că se suia? Sărea pe un pod unde era o magazie mare, unde veneau căru- 
tele cu bucate şi se puneau sacii pe pod, apoi se depozitau în magazie. Acolo, 
pe pod, am văzut că nu se poate apăra, n-am lovit-o, pentru că oricum nu mai 
avea unde să fugă. Eu fugeam după ea s-o sperii. Şi de atunci, de câte ori o go- 
neam, fugea pe podul acela, pentru că ştia că acolo nu o bat. Animale! 

Dar să vă spun una de mi-a fărâmat inima. Am intrat în magazia ace- 
ea mare să mă rog. Capra ţipa afară s-o bag și pe ea înăuntru. Nu puteam, că 
erau boabe pe acolo, pe jos, și trebuia să mă ocup de ea. Şi am băgat-o până la 
urmă, am luat-o aşa, de un corn şi de ureche, și-am tras-o lângă mine, să stea 
cuminte. N-am avut de lucru... am îngenuncheat-o pe genunchii dinainte, 
ca s-o imobilizez. Şi îmi faceam rugăciunile. Când m-am dus a doua zi, a ve- 
nit Şi s-a aşezat singură în genunchi, ca rândul trecut. Vă dați seama, unde mă 
trimisese Ghermano (stareţul), la ce mare fericire? 

După 16 luni se rupsese dulama de pe mine şi nu aveam alta de schimb... 

Starețul, dacă a văzut că am reușit să obțin trei vagoane de grâu, pe care 
primarul de la Comanca nu voia să le cedeze mănăstirii, în semn de răspla- 
tă mi-a zis: «Iți dau blagoslovenie să pleci, dar unde te duci?» l-am răspuns: 
«Nu-mi mai sunteți stareţ, aşa că nu vă spun!» Eu mă smeream, dar nu eram 
neajutat de marea Purtare de grijă a lui Dumnezeu. 

De acolo m-a luat un părinte, Gherasim Iscu, starețul de la Tismana, la 
sfârșitul lunii august 1948, care ulterior a fost arestat și când a murit în închi- 
soare zicea: «Uite, văd lumină! Văd numai alb! Numai alb!» Şi aşa a murit... 


Am stat o noapte în Tismana şi m-a trimis la Cioclovina, vreo patru km în 
munte. Erau lupi foarte mulți şi urşi. Şi aveam acolo 15 stupi de albine, şi îi pă- 
zeam de urşi. Luam tava noaptea, băteam și fugeau urşii.. Nu mă lăsam deloc: 
am făcut o grădiniţă acolo — era un pârâiaş mai sus: ţâr, ţâr, ţâr... Cine a fost 
înaintea mea acolo pusese un butoiaş şi se aduna ziua apă; scoteam dopul seara 
Şi udam grădina, şi se consuma toată apa. Aveam grădină cu zarzavat şi 19 bu- 


tuci de viță-de-vie... Puțin a lipsit de n-am murit acolo. M-au salvat lupii... că 
mă aresta şi mă omora! Securitatea a trimis un «oarecare» într-o noapte acolo. 
Eu eram în biserică și vedeam niște lumini pe pereţi... Ce-o fi asta? Nu ştiam. 


Vă dați seama... Acela venea cu felinarul, gonit de lupi, trimis să mă aducă la 
mănăstire (Tismana). l-am spus: «Nu te mai duce!» lar cei care ne așteptau au 
gândit: dacă nu vine, l-au mâncat lupii; dacă vine, vine. Eu l-am rugat să nu 
mai plece. El: «Nu se poate!» Iarăşi s-a dus cu felinarul, și i-au ieșit lupii înain- 
te. Şi iar văd luminile pe pereţi. Zic: «L-au luat lupii la goană.» Bineînţeles, a 
venit înapoi: «Nu mai plec!» Şi aşa am scăpat de arestare. 

A venit în inspecţie directorul Seminarului de la Craiova: «la uite, dom- 
nule, cine stă în pustietatea asta!» Și am primit un ordin de la Mitropolitul 
Firmilian să mă prezint ca spiritual al seminarului. Nu credeam că o să mă 
scoată cineva de acolo... însă Securitatea a venit la mitropolit înainte de a se 
face ziuă şi a zis: «Să dispară ăsta de aici imediat!» Și m-a chemat, spunân- 
du-mi: «Frate Anghele, nu poţi să mai stai, îmi pare rău!» Eu zic: «Plec! Dacă 
nu se poate, plec!» Era prin luna ianuarie 1949. 

M-am întâlnit cu părintele Gherontie Bălan, care mi-a sugerat să caut să 
ajung la Sihăstria, la părintele Cleopa. 

M-am folosit de părintele Cleopa dintru început, când l-am văzut că slu- 
jeşte la Sfânta Liturghie încălţat în opinci ... eu care doream o viaţă retrasă 
de modernism... 

De asemenea, l-am apreciat întotdeauna pe părintele Paisie Olaru. A fost 
foarte aşezat, a fost un mare duhovnic. Zic mare, pentru că avea o mare dreaptă 
judecată. Nu se grăbea să se repeadă la canoane, când era vorba de mărturisire. 
Avea o cumpănire sănătoasă. Nu se grăbea să respecte un duh al locului care era 
foarte aspru în canonisiri. Cumpănea personal după om, după pocăință, după 
intensitatea inimii. Nu e vorba de a aplica canoanele așa cum sunt. Ele au elas- 
ticitatea lor. Chiar Sfântul Vasile cel Mare, în Canonul 74, dă această libertate 
duhovnicului, să aprecieze personal penitența care trebuie aplicată celor care se 
spovedesc. Nu-l interesa mărturisirea în sine, canonisirea în sine, ci salvarea fi- 
inței omeneşti. Căci zice Sfântul loan Gură de Aur: <Ani vrei să-i dai? Nu! Vin- 
decă-i rana!» Acesta este scopul. Să-l ajuţi să se mântuiască, pentru că Hristos, 
dacă este vorba, nu a venit să anihileze fiinţa omenească, ci a venit să o transfi- 
gureze. Nu se pune problema unei chinuiri pentru mântuire, ci a unei stări de 
prezență continuă, într-o căutare a lui Dumnezeu cu inima... 

Prin urmare pe părintele Paisie îl caracteriza o foarte mare dreaptă jude- 
cată si mai ales îl caracteriza iubirea fiilor duhovnicești, cu care se identifica. 

îmi amintesc când am plecat (la puțin timp după stabilirea în Sihăstria) 
în aşa-zisa pustie. Era o iarnă foarte grea şi eram frate de mănăstire, recunos- 
cut de cei din obștea Sihăstriei. în sfârşit, am plecat într-o formă foarte taini- 
că, faţă de ceilalți părinți. O zăpadă mare de tot, a nins 13 zile neîntrerupt, zi 
Şi noapte. Și la plecare părintele Paisie mi-a dat 18 bucăți de zahăr. 


Mai târziu i-am scris părintelui Cleopa de acele 18 bucăți de zahăr. Şi mi-am 
pus de atunci problema mereu. De ce el mi-a dat zahăr, când părintele Cleopa 
îmi dăduse o traistă de pesmeţi, ca singura mea hrană? Și, sigur, m-am gândit că 
te mai şi îndulceşte în amarul acesta al singurătăţii, al pustiei — mai ales că era şi 
un moment foarte greu, era o zăpadă foarte mare. Și i-am spus părintelui Cleopa 
Şi spun mereu că aceste bucăți de zahăr nu s-au terminat nici acum! 

Când m-am dus la Sihăstria să-l vizitez, cu puțin timp înaintea morţii, 
era în pat. A fost anunțat că vin și că vreau să-l vizitez. Stătea întins în pat și 
am îngenuncheat, ca să fim la același nivel. Nimic nu s-a spus atunci, nici mă- 
car «blagosloviţi» unul altuia, ci mi-a zis: «Am păcătuit, sunt hoț, sunt curvar, 
sunt mândru!» şi a început să spună la păcate dintr-odată, iar eu, asistând la 
mărturisirea aceasta, am zis la rândul meu: «Asa am făcut si eu, asa am făcut, 
aşa am făcut şi €u...!» Asta a fost ultima noastră întrevedere. Pe părintele Pai- 
sie îl pomenesc cu multă plăcere. Nu a fost numai un simplu părinte, ci a fost 
ȘI un mare trăitor, dragii mei. Să purtăm grija pomenirii lui! 

Tot acolo, la Sihăstria, am apărat un părinte — îl chema Mina — care era 
schivnic şi foarte trăitor, l-am apărat în biserică, când niște tineri îl trăgeau de 
camilafcă şi—l sustrăgeau de la rugăciune. Și el se tot întorcea şi se uita. Și când 
a văzut că eu îl apăr, m-a ținut minte. într-o altă împrejurare l-am luat de braț 
pe părintele Mina, că trebuia să facem nişte procesiuni cu agheasmă mare şi 
artos, peste câmpii. L-am luat de braţ, că era mai bătrâior. Pe mine mă chema 
atunci fratele Anghel. Stareţ era părintele Cleopa. 

Eu m-am dus acolo după ani de zile, când eram călugărit şi preoţit și 
ne-am întâlnit prin pădure pe acolo, când mergeam cu părintele Cleopa, cu 
acest părinte Mina. Şi când l-am văzut, îi zic: «Blagoslovește, părinte! Mă mai 
pomeneşti, părinte?» «Da, măi, da. Uite, uite!» Şi mi-a arătat o hârtie ruptă, 
tocită de atâta pomenit şi unde scria şi «fratele Anghel». Zic: «Părinte, acum 
mă cheamă Arsenie.» Dar el: «Arsenie, Arsenie, Arsenie!» Repeta, ca să mă ți- 
nă minte. 

Dar, înainte de asta, părintele Cleopa i-a spus: «Pomenește-mă, părinte 
Mina!» Şi era stareţul lui. Dar el: «Cum te cheamă?» N-a ştiut cum îl cheamă 
pe el, care îi era stareţ! Şi atunci a fost de uimire, pe mine m-a ţinut minte, 
pentru că îi venisem în ajutor simțit, şi pe starețul lui nu ştia cum îl cheamă? 
însă era un om cu foarte mare trăire. 

Ei, asta a fost o întâmplare încurajatoare şi am înţeles cât este de frumos, 
cât este de urmat pentru noi toți ca să ne ținem făgăduință — dacă ne-am an- 
gajat într-o pomenire, trebuie să o facem. Asta a fost un exemplu, cel puțin 
pentru mine, grăitor. 

Mi-a venit rândul la bucătărie şi îi întrebam pe fraţi dacă le place mâncarea, 
la care ei răspundeau: «Nu ne place, frate Anghele, dar ne e drag de frăția ta!» 

Părintele Cleopa n-a mai dat voie să-mi spună «fratele Anghel», îi ţineam 
locul, Sfinția Sa pleca cu oile pe munte, iar eu rămâneam în stăreție, învățam 
lumea și se sminteau oamenii: «Cum, e numai frate?» şi îmi ziceau «părinte- 
le Anghel»." 

Avem înregistrată şi mărturia părintelui Cleopa: „încă de când era frate 
predica. Se chema fratele Anghel, când l-am primit aici îl aveam ucenic la stă- 
reție. Şi aveam un scaun, un Jilţ pe care dormeam noaptea, ca preot tânăr, să 
fiu mai treaz. O dată mi-a zis: «îmi dai vole, când nu eşti acasă, să stau eu pe 


scaunul acela?» I-am zis: «Stai!» Și apoi de-acolo le ţinea lecţie și le spunea fru- 
mos şi-i învăța... Mare dragoste are de a învăţa pe oameni. Şi are un cuvânt... 

Cred că-l mai are şi acum: «Fraţilor, nu vă jucaţi cu mântuirea!» Aşa le spune: 

«Nu vă jucați cu mântuirea!»" 

Aici a stat până în luna septembrie 1949, când a fost trimis la Mănăs- 
tirea Antim - Institutul Biblic, la atelierul de sculptură. Tot aici, la Antim, a 
fost tuns în monahism, cu aprobarea expresă a Patriarhului Justinian: 

„Patriarhul era plecat. Şi atunci l-au contactat telefonic: «II călugărim pe 
fratele Anghel?» «Călugăriţi-l imediat!» Şi am cerut: «Pe seama Mănăstirii Si- 
hăstria?» «Nu, pe a Mănăstirii Antim!» 

La slujba de tundere în monahism părintele Sofian a citit rugăciunile și 
părintele Benedict m-a tuns, iar nașul, părintele Petroniu, pe care nu eu mi 
l-am ales, a tras la sorți numele de Arsenie. 

Am sculptat niște cruci de mână - mai făcusem nişte sculpturi -, căci mă 
gândeam: «Să-mi facă altul crucea de călugărie?» Şi atunci am făcut o cruce de 
călugărie exact ca a mea și părintelui Petroniu. Eu, atunci, eram în serviciul 
Institutului Biblic și mă ocupam de sculptură și de grafică. 

Fiind în biserică, în mantie, m-am dus la strană să văd când se sărbă- 
torește Sfântul Arsenie şi l-am găsit pe 8 mai, odată cu Sfântul Apostol loan 
Evanghelistul. Dar ziua în care am fost călugărit era 26 septembrie: tot Sfân- 
tul loan Evanghelistul! 

Diacon m-au hirotonit la Calamfideşti, lângă Rădăuți, iar preot la o mă- 
năstire de maici lângă Botoşani, la Gafton (pentru că acolo era slujbă arhie- 
rească). Hirotonia în preot am primit-o exact la un an după călugărie, pe 26 
septembrie 1950, ziua pomenirii Sfântului loan Evanghelistul, Apostolul iu- 
birii. Lucrul acesta m-a încurajat foarte mult şi nu l-am considerat fară sem- 
nificație în marea răspundere preoțească și călugărească. 

Un frate al meu după trup, după ce am fost călugărit și a văzut aspectul 
ceremonial de acolo, a venit la chilia mea şi m-a întrebat așa: «Părinte, am vo- 
ie să mai vorbesc cu Sfinția Ta?» El era mai mic decât mine ca ani Şi nu era în- 
vățat, era un băiat creştin, trăitor. Și eu i-am spus: «Ai voie, dar să ţii cont că 
eu nu prea am voie!» 

Acolo, la Antim, se discuta foarte mult despre Rugăciunea lui lisus. 

Aveam Sbornicul adus de un ieromonah rus, loan kKulâghin. Noi îi spuneam 

loan «cel Străin». Eram foarte influenţaţi de el, căci era un mare trăitor. Și mai 
era acolo un părinte, Gheorghe Roșea, de asemenea mare trăitor, care, când 

a văzut crucea de călugărie pe care o sculptasem, a spus că îmi dă un Sbornic, 
numai să-i fac şi lui o cruce. lar eu i-am zis: «Nu iau nici un Sbornic, nu fac 
nici o cruce. Pentru că nu sunt de acord cu ce se discută aici. Prea multă vor- 

bă despre rugăciunea inimii. Zi (rosteşte-o tainic) şi taci! Asta e tot. Pentru ce 
trebuie să aşteptaţi indicații? N-ai simțit nici până acum că tu eşti omul lui 
Hristos?» Şi a venit un tânăr la mine, a bătut la ușă la chilia mea şi a zis smerit: 
«Săru-mâna, părinte! Vreau să-mi daţi şi mie Sbornicul.» lar cartea nu exista 

decât în două-trei exemplare în tot Bucureştiul. A apărut acum, dar atunci nu 

era de găsit. lar eu îi zic: «Da, vă dau cu plăcere!» Şi am luat o pereche de me- 
tanii și i-am dat-o. îi zic: «Poftiți! Taci și zi! Acesta este Sbornicufl.» Nu igno- 
ram Sbornicul, dar eram niţel pornit pentru a zice rugăciunea, pentru a o trăi 

cu orice chip. Acesta a fost punctul meu de vedere: o tăcere adâncă înseamnă 


o rugăciune adâncă! «Taci şi zi!» Nu te va mântui faptul că tu ai fost într-o îm- 
prejurare înduhovnicită cu exemple şi cu citate extraordinare, nemai întâlnite, 


asa ca să satisfacă numai raţiunea ta. Nu te mântuiesti! Asta este una din mari- 
le greşeli care se fac de către lumea care şi-a pus sincer problema: abandonea- 
ză într-o oarecare măsură si nu ținteşte cu orice chip la idealul cel mai înalt, 
cucerirea veşniciei în fiecare zi, în fiecare clipă dacă se poate! Se mulţumesc 
cu realizări foarte mici, care de fapt nu sunt realizări. Pentru că, dacă nu eşti 
stăpân pe tine, n-ai o acoperire în ceea ce eşti. Ca să poți să rezişti, trebuie să 
fii sincer pe o poziţie de smerenie cu orice chip. Numai atunci poți să loveşti 
cu orice chip pe draci şi să stai de vorbă cu slăbiciunile tale. Nu te poți realiza 
imediat, dar să fii mereu pe poziția de a lupta împotriva patimilor. 

Şi atunci am avut o întâlnire, adică m-am dus la părintele Daniil (Sandu 
Tudor), cu o treabă în chilia dânsului. Stătea în clopotniţă. M-am dus acolo 
cu sfială, că îl respectam noi toți, acolo, dar eram liberi, știți. Eram fratele An- 
ghel atunci. Și mi-a spus aşa: «Frate Anghele, plângi?» Zic: «E un lucru aşa de 
mare ce mă îndreptăţeşte să întreb: «Sfinția Voastră plângeţi?» «Da!», răspun- 
de el. Zic: «Nu vă supăraţi, sunteți mai puţin ortodox!» Mi-am luat curajul să 
vorbesc față de un părinte care era o mare valoare. «Pentru că nu știți să tăceți, 
să păstraţi valoare Veșnică plânsului dumneavoastră!» A tăcut și mi-a făcut o 
reclamă pozitivă pe-acolo, prin Mănăstirea Antim, şi de-atunci mă numeau 
«Arsenie, omul lui Dumnezeu». 

Acum nu vă mai spun că toți oamenii aceia care erau divini, ce să vă mal 
spun, luați aşa pe rând toți, că erau destui: părintele Benedict Ghiuș, părintele So- 
fian, Petroniu, părintele Agaton, Daniil (Sandu Tudor), erau oameni de care te fo- 
loseai numai dacă le vedeai mișcările, chiar dacă nu aşteptai nici un răspuns. Nu 
erau mulțumiți cu ce spun, se cunoștea că doreau să spună într-un cuvânt tot ce 
există, tot cc se poate spune. Dacă erai receptiv la astfel de pătrundere a sufletului 
celui din faţa ta, însemna că Dumnezeu are pretenții de la tine, că deja ai o mare 
răspundere. Punctul meu de vedere pe care l-am exprimat la Antim nu era de a te- 
oretiza, ci era de a trăi. Şi am rămas cu el. Și astăzi îmi spun mie și altora tot aşa." 

Părintele Arsenie a slujit la Antim până în iunie 1950, când a plecat la 
Mănăstirea Slatina, gândită de Patriarhul Justinian ca o mare lavră a mona- 
hismului românesc. 

„După preoţie am fost numit (1950-1952) spiritualul Seminarului Mo- 
nahal Neamţ, singurul în ţară. M-am ocupat mai mult de slujbă, deşi eram 
numit profesor la Istoria monahală şi la Viaţa monahală. 

îi învățam pe elevi cum să procedeze la Proscomidie, că erau preoţii de 
mâine. îi învățam într-un cartof să facă Proscomidia: «Uite-asa se taie, uite 
ce se zice!» Aveam 35 de diaconi-elevi. îi băgăm prin mănăstiri pe băieții care 
voiau să se facă preoţi, să facă față o zi și îi duceam din mănăstire la seminar. 
«Domnule, e monah!», dar el nu era monah. Aveam convenție cu mănăstirile, 
cu Sihăstria, că eram pe acolo. Şi în felul acesta s-a populat seminarul. Şi erau 
Şi profesori universitari care predau. La ora 8 trebuia să înceapă cursurile. 

într-o zi am slujit împreună cu un diacon mai în vârstă decât ceilalţi. Și 
le spuneam elevilor (din faţa Ușilor împărătești) despre Sfintele Taine, care 
se pot arăta şi în chip de carne sau de prunc. Că așa ne instruieşte pe noi în 
Liturghier: «Dacă se va arăta, după sfințirea pâinii Şi a vinului, vreo minune, 


adică chipul pâinii în chipul cărnii sau în chip de prunc, iar vinul în chipul 
sângelui şi, dacă nu se va schimba vedenia aceasta, adică dacă se va arăta iarăși 
chipul pâinii sau al vinului, şi aşa vor rămâne neschimbate, preotul nicidecum 

să nu se împărtăşească, fiindcă acelea nu sunt Trupul şi Sângele lui Hristos, 

ci numai minune de la Dumnezeu, arătată pentru necredinţă sau pentru al- 

te pricini. lar preotul să ia altă prescură (dacă s-a schimbat numai chipul pâi- 
nii) ȘI, precum s-a arătat mai sus, să facă şi să zică cele ale Proscomidiei asu- 
pra prescurii şi să scoată Sfântul Agneţ; iar pe cel prefăcut în minune să-l dea 
deoparte, cu cinste păzindu-l, să înceapă de la rugăciunea: Cu aceste fericite 
puteri Și noi..., Şi toate pe rând să le săvârșească. lar peste potir nimic să nu 
mai zică a doua oară. Dacă se va fi schimbat și în potir chipul vinului în sânge, 
într-alt pahar de cinste, sau într-alt vas curat deşertându-l pe acesta, să toarne 
iarăși alt vin, zicând peste el cele ale Proscomidiei. Și aşa, pe rând, după rân- 
duială și pe acesta să-l sfinţească și în vremea împărtăşirii să se împărtășească, 
după obicei, și slujba să sfârşească.» 

Ce gândea diaconul cu care slujeam și care tocmai în momentul acela 
consuma Sfintele: 

«Ce, n-o fi chiar aşa cum spune părintele Arsenie!» Şi 1 s-a umplut gura 
de sânge, carne în loc de pâine, el a căzut jos şi potirul pe proscomidiar... Eu 
eram la un metru Jumătate de la ușa diaconească, că era paraclisul mai mic. 

M-am întors și l-am mustrat şi şi-au revenit în chipul pâinii și al vinu- 
lui... El s-a îndoit, nu trăia prin credinţă. Dar pentru care motiv te pregătești 
pentru preoție? 

Aşa s-a arătat în Istoria Bisericii la împărați sau la o serie întreagă de ne- 
credincioși, cum Mântuitorul ţinea locul preotului ..., încât Dumnezeu n-a 
stat pe loc cu necredincioșii, că numai la necredincioși se arată... să se sature! 
Daţi -vă seama, apare un prunc atâtica pe Sfântul Disc, care se zbate. înnebu- 
neşti! Liturghia nu se discută, nu e nimic simbolic, este totul adevărat. Ce, te 
joci cu lucrurile acestea!? Doamne fereşte! 

Patriarhul Justinian intenționa să trimită din Mănăstirea Sihăstria un nu- 
măr de vieţuitori la Mănăstirea Slatina, şi părintele Cleopa a spus aşa: «Frați- 
lor, nu mă duc acolo fară părintele Arsenie!» Dar eu eram la Institutul Biblic 
înregimentat cu o serie întreagă de superiori, preoți mireni, care nu-mi dă- 
deau drumul cu una, cu două. Insă a vrut Dumnezeu aşa: mi s-a oprit puterea 
de pătrundere a vederii — că eu am lucrat numai cu ochiul liber și atunci au 
trebuit să-mi dea un concediu medical şi să-mi dea ochelari prismatici, care 
odihneau ochiul. Părintele Sofian a luat ochelarii mei şi a văzut aşa... i-o fi 
zis el: «Mă, săracu', e rău de tot...!» Dar pe acest motiv eu am obținut un con- 
cediu și m-am dus la Slatina, și nu m-am mai întors. 

Am avut acolo, la Slatina (eram egumen), atâta armonie și atâta dragos- 
te, erau cam 120 de inşi. Nu era mănăstire, era o academie duhovnicească. 
Părintele Cleopa stareţ, părintele Emilian - mare duhovnic, părintele Ghe- 
rontie Bălan, părintele Petroniu Tănase... Nu oameni cu titluri din acestea 
academice, nu aceștia sunt oamenii lui Dumnezeu: tot trăitorii rămân, oa- 
menii care își pun problema sincer și smerit. Biserica nu ţine atât de mult la 
învățătură cât ţine la trăire, de unde se reflectă faptul că nu dorim împărăție 
omenească, ci împărăție cerească. Acolo intră cel care se smereşte: că este vă- 


car, că este împărat, nu contează ... acolo intră numai cel ce se sileşte spre o 
smerită smerenie. 
Dumneavoastră știți despre Teologie catafatică şi apofatică: 

Aspectul catafatic este raţional, cel pe care îl îmbrățișează Apusul. Biseri- 
ca la ei e văzută ca o grădină foarte aliniată în care mergând oboseşti. Apofa- 
tismul ortodox este ca o pădure, nu-i nimic aliniat, în care totul te odihneşte 
ȘI în care rămâi cu tine însuți. Pe când pe o alee (aliniată) nu poţi rămâne cu 
tine. Şi de aceea trebuie să rămânem ortodocşi, să acceptăm că o inimă sme- 
rită cunoaşte pe Dumnezeu! 

Era un om, într-un sat, acolo, lângă Mănăstirea Slatina, cu şapte copii şi 
nu-l primea nicăieri la lucru. Şi atunci i-am zis să vină la mănăstire să lucreze, 
că va pleca totdeauna cu sacul plin, seara, la copii acasă. Și eu îi dădeam foarte 
mult. Și era mică nepoata mea Cleopatra şi o învățam să facă milostenie. Nu 
lipsea nici un ban din casă, dar ea îi dădea. Şi ori de câte ori îi dădeam, omul 
acela, pe nume Alexandru, îmi spunea: 

«Părinte, să vă ajute Dumnezeu oriîncotro vă veți întoarce cu fața!» Și eu 
nu-i dădeam nici o atenţie, îmi facea plăcere să-i dau. Şi iată că m-au închis 
închisoare cruntă! Legat la ochi... legat cu lanţuri, în sfârşit. Şi acolo, într-o 
celulă, am început să mă gândesc, care o fi răsăritul în celula asta. Nu ştiam 
încotro să mă întorc, să mă închin, să mă rog şi eu ... Dar deodată mi-au ve- 
nit în minte cuvintele lui Alexandru: «să-mi ajute Dumnezeu oriîncotro m-oi 
întoarce cu fața!» Măi, şi m-a bufnit un plâns ... așa ... uite ce-mi prorocea 
mie Alexandru la Mănăstirea Slatina." 

„îmi spunea părintele Roman Braga că se ducea singur la Operă, la Iaşi. 

Și i-a zis o doamnă: «Ce bine că vedem și noi un cleric la Operă!» 

Când a fost canonizat Sfântul Calinic de la Cernica au venit prelați din 
toată Biserica Ortodoxă. Mitropolitul Sebastian de la lași m-a trimis delegat 
să stau pe lângă Mitropolitul Sofronie din Bulgaria. Pe vremea aceea eram 
egumenul Mănăstirii Slatina - Suceava. După oficializarea canonizării Sfân- 
tului Calinic s-a dat în cinstea oaspeților, la Operă, un spectacol, unde se in- 
terpretau diferite partituri. Eu am fost atent: «la să văd ce poate fi folositor 
la Operă?!» Eram sincer, treaz şi normal, dar eram altfel croit: ușurarea, teza, 
problema ajungerii la Dumnezeu veneau la mine prin altceva. Și eram foar- 
te atent să observ ce-i face pe ei să fie satisfăcuți. N-am observat nimic; doar 
exactitatea execuţiei după mişcarea dirijorului. Atât! Și—l întreb pe părintele 
Roman: «Ce simțiți, părinte, când sunteți la Operă?» Şi-mi răspunde: «Eh, 

Sfinția Ta eşti un trăitor! Noi, din păcate, nu suntem!?»" 

„S-a ivit o neînțelegere în timpul ăsta, cât eram la Slatina, cu părintele 
Cleopa, care era stareț, din pricina amestecului cu intenții speculative al exar- 
hului locului... 

Fiind în altar, ne-am luat la ceartă - era o «ceartă de duhovnici». Zic: 
«Părinte Cleopa, de ce ai susținut aşa?» 

A intervenit părintele Emilian: 

«Dragostea îndelung rabdă, se milostivește, nu se aprinde la mânie...!» 
Zic: «Aşa este, dar se bucură numai de adevăr!» Au rămas miraţi cei ca- 

re erau de față..." 

Aceeaşi poziție, de a-şi spune fiecare ins părerea, părintele Arsenie a 
avut-o Şi pe timpul cât a viețuit în pădure cu părintele Cleopa: 


„Eram cu părintele Cleopa în Munţii Neamţului. Ne împărtăşeam săp- 
tămânal, se făcuse vinul straturi-straturi, după cum se așeza el, și s-a încins o 
discuţie între noi cu privire la felul de a te nevoi. Şi i-am spus: «Părinte, ai avut 
doi frați, monahul Gherasim, care era nevoitor, şi pe fratele Vasile, care era 
trezvitor.» Monahul Gherasim se bătea cu o frânghie, 70-80 de lovituri, dor- 
mea într-un coșciug cu paie de ovăz şi cu cruce la cap. Căra pământ cu roaba, 
să înmoaie calul (adică trupul). Fratele Vasile însă era cu ascultarea la oi şi avea 
mare evlavie la Maica Domnului. «Stăpână... Stăpână... Stăpână...», suspina 
mereu. Şi l-au întrebat pe fratele Vasile: «Nu vrei să mergi în pustie?» «Cu ma- 
re plăcere, dar să-mi dai voie să iau şi putina cu brânză cu mine!» 

Și au venit dracii și l-au luat la bătaie pe fratele Vasile în incinta Mănăs- 
tirii Sihăstria pe ziuă. S-au auzit ţipete, s-au adunat călugării și stareţul loani- 
chie Moroi, care era un mare trăitor. Fratele Vasile, surprins, a strigat la Mai- 
ca Domnului: «Stăpână... Stăpână...», care de fapt venise în chip real în acel 
moment, în ocrotirea celui ce o cerea în ajutor. Starețul Ioanichie l-a întrebat: 
«Ce ţi-a zis Stăpâna?» «Mi-a spus să mă liniştesc, că peste trei zile vine să mă 
ia!» Nu l-au mai bătut dracii şi a treia zi a murit. Și l-am întrebat pe părintele 
Cleopa: «Care a fost mai primit la Dumnezeu? Monahul Gherasim cel nevoi- 
tor sau fratele Vasile care era trezvitor?» Şi a răspuns părintele Cleopa: «Fratele 
Vasile, că aşa zice și părintele Paisie Olaru!» 

Bine, părintele Cleopa era foarte complex în felul lui, nu era numai un 
nevoltor. Pe urmă a început el să-mi vorbească despre trezvie, de mi-a stat 
mintea-n loc. Dar vorbim de sistem, de principiul spre care înclini — că nu a 
zice, ci a mişca înseamnă a ajunge. Mulţi dintre călugări fac nevoinţă imitân- 
du-l pe părintele Cleopa și după aceea gândesc ceva de genul acesta: «Doam- 
ne, am făcut o mie de metanii, dă-mi ṣi mie ceva!» 

Nu trebuie apăsat pe «pedala» nevoinţei prea mult, ci pe o intensitate a 
ei. Nu timpul poate decide, ci calitatea vieţuirii printr-o continuă dispoziție 
sufletească, nedând loc la amărăciuni opace; printr-o sinceră şi apăsată părere 
de rău, care-i va aduce o mai adevărată smerenie, atât de primită spre iertare 
Şi atât de binefăcătoare spre năzuinţe noi și descoperiri mai presus de rațiunea 
omenească, cu care dragostea lui Dumnezeu îmbogățește pe omul smerit mai 
mult decât pe cel încorsetat într-o întristare şi aspră nevoinţă. Domnul Hris- 
tos Se dăruiește mai cu plăcere unei inimi rănite, dar căite şi smerite, decât 
unei inimi postite și rugate, dar care desigur îşi cere dreptul. Sfântul Vasile cel 
Mare spune: «Nici văduva şi nici fecioara n-are altă treaptă în cer decât aceea 
pe care o fixează umilința!» 

E grea pustia, părinţilor și maicilor... Trebuie să fii prezent, că dracul nu 
te cruță clipă de clipă. Mă rugam la Maica Domnului în tot felul și ca un ne- 
putincios ziceam Şi aşa: «Doamne, eu nu sunt un pustnic, eu sunt aici întâm- 
plător, nu mă lăsa!» N-am cedat, mi-a ajutat Maica Domnului, mi-am ținut 
poziția pustnicească. 

Părintele Cleopa intenționa să rămânem definitiv în pustie... eu sim- 
team chemarea și susțineam că Scriptura mai repede o împlineşti în mănăsti- 
re, să vezi de poți împlini porunca iubirii. Pustia este un lucru de foarte mare 
laudă, trebuie să înţelegem că rugăciunile unui pustnic ajută lumea enorm de 
mult. Nu există pustnicii valabile dacă nu ai toată lumea, așa cum este ea, în 
inima ta! Eu nu eram în măsura unui pustnic... Trebuie să te duci ca un erou 


în pustie, după ce ai biruit lumea. M-am folosit citind din Patericul egiptean, 
unde primează smerenia. 

Am apucat şi am citit ceva la Sfinții Părinţi într-o aglomeraţie de ispite ca- 
re lasă impresia că n-ai puterea să le reziști, dar nu-i adevărat. Să nu faceţi aceas- 
tă greșeală, să vă subapreciaţi forţele! Ar fi foarte supărat Hristos, că în numele 
Lui ne-am botezat (în numele Sfintei Treimi adică) şi nu-l credem cuvântul: 
îndrăzniți, Eu am biruit lumea! Sigur că a spus-o convins ca noi să-L urmăm și 
să biruim lumea. Marea greşeală este să spui «eu nu sunt acela»! Și am căpătat, 
citind, un răspuns care-mi trebuia în momentul acela și am strigat tare: «Mari 
mai sunt Sfinții Părinţi!» unde tâlcuiesc, unde explică..., că au fost ajutaţi de 
harul lui Dumnezeu. Deci asta e o primă greşeală, de a te considera mai pu- 
țin decât acela despre care a spus Hristos: «îndrăzniți să biruiţi lumea!» Sigur, e 
vorba de lumea din noi! în altă ocazie încercam un act de smerenie în faţa lui 
Dumnezeu, că «sunt nimic»... în sfârşit, mă forţam. Şi-am fost eliberat de is- 
pită. Și am zis, am strigat tare: «Mare mai e un om smerit în fața lui Dumne- 
zeu!» M-a încurajat foarte mult și am văzut că harul lui Dumnezeu m-a ajutat, 
căci eu n-am putut să măsor câtă smerenie am. Că nu m-am putut vedea decât 
mai puțin smerit decât toți oamenii de pe lumea asta. 

Am văzut cum activează dracul, cât de insistent luptă să-ţi dea imagini 
... Şi a venit o 1spită mare pe capul meu. O ispită pe care nu puteam să o ac- 
cept cu nici un chip. Nu ceda dracul deloc, dar nici eu nu cedam în nici un 
chip! Foarte chinuitor! Nu vă dați seama ce înseamnă chinurile pustiei! Şi am 
zis, am zis ca un copil: «Dacă mă rog la Sfântul Gheorghe, Sfântul Gheorghe 
cine ştie pe unde o fi? îl roagă alţii! Tot eu am zis: la să mă rog la îngerul păzi- 
tor, care este cu mine de la botez!» Și am trecut imediat la rugăciune: «Sfinte 
îngere păzitor...!» Vă rog să mă credeți! Atât de imediat, de observat, de total 
m-a eliberat de toată ispita! îngerul păzitor! Și de atunci am rămas cu mare 
evlavie la îngerul păzitor. 

Dacă greșeşti, te mai părăseşte harul și Dumnezeu slobozește aceste ispi- 
te ca să te înţelepțească, să te smerească. Plata tăierii voii nu o aveam, dar mă 
înţelepţea dracul destul. Credeţi că e puțină înţelepciune? Acestea sunt nişte 
constatări care te folosesc toată viaţa şi îți dai seama că trebuie să fii într-un 
control permanent. 

Plecarea în pustie nu este o plecare socotită, comparată ... însă n-am re- 
zistat numai cu oarecare dorinţă de pustie. Din contră, astea mi-au fost niş- 
te piedici foarte mari. Aici lupta se dă exclusiv cu diavolul. Aceste probleme 
cu hrana sunt neînsemnate, dar care ar putea conta și ele... Problemele erau 
acestea: să-l poţi ţine la distanță pe diavol. Se atinge de tine dacă te are la mâ- 
nă cu ceva. Nu se poate rezista decât dacă te stăpâneşte o autentică smerenie. 

O smerită smerenie. Niciodată nu te vezi smerit. Smerenia este arta de a sta 

la locul tău. Și aș putea să spun cu îndrăzneală că «n-am fost în pustie!». Atât 
numai că suportam rigoarea iernii care era grozavă, nu vedeai lumea, erai în 
pădure, dar nu asta însemna pustia. Pustia înseamnă cu orice chip o stare de 
dincolo de ființa omenească, dincolo de socoteli omenești înalte, pentru că 
viața duhovnicească nu este o viaţă calculată, este o viaţă trăită fară cuvinte. 

Sigur că eu, dacă știam ce stare am, nu mai eram în pustie! Doar dorin- 
ţa de a fi cât mai aproape de Dumnezeu, dar pentru asta trebuie să lupți foar- 
te serios. 


Adormeam pe o scândură în bordei. Şi îmi făcusem obicei la trezire să 
sar imediat fară să mai ezit (există un obicei: mai stau puțin!). Eu doream să 
fiu stăpân pe mine, să depășesc starea de ezitare. într-o dimineaţă am mai stat 
puțin. Diavolul m-a tras Jos și cu vesta mea mă bătea în cap! Sigur că m-am 
ridicat repede şi trebuia să mă apăr. De ce s-a întâmplat aşa? Că multe ispite 
aveam: îmi striga pe afară, bătea cu bulgări de zăpadă în perete; de multe ori 
credeam că a venit cineva, dar nu era nimeni şi atunci de multe ori nu mai 
răspundeam la provocările acestea. Dar cum vă spun, cu excepția acestui caz, 
mă ispitea de departe şi mai mult prin gânduri, dar asta-i altceva. 

A îndrăznit că m-a avut la mână cu ceva: nu m-am sculat la repezeală! 
Am ațipit şi eu ca un om nişte secunde... dacă acesta îți este câştigul şi obiec- 
tivul de atins, atunci mi-ai dat curaj, diavole, prin ce-ai făcut. Eu am câștigat 
necâştigarea, că ţi-am văzut puterile tale şi iscodirile drăcești. Vreau să spun 
că este un monolog destul de apăsat și nu prea îţi arde să stai de vorbă cu el 
pentru că îi convine. Cu dracul nu se stă de vorbă. Trebuie să-l ignori. Da- 
că stai de vorbă, îl recunoşti. Satana nu este o putere, ci un tolerat de Dum- 
nezeu. Puterea e la noi, că suntem botezați, avem înger păzitor, ne rugăm la 
Dumnezeu. Vrei să-l goneşti pe satana?... Stai de vorbă cu Hristos, roagă-te la 
Maica Domnului! Sigur că în pustie și într-o lume sensibilă mai avansată du- 
hovniceşte orice fel de greşeală este mare. Nu este lucru mic în viaţă răul cel 
mai mic. Să nu te aibă cu nimic la mână. Domnul lisus Mântuitorul nostru 
ne vrea întregi, numai satana ne vrea vicleneşte, numai un singur vârf de de- 
get, că ştie el, vicleanul, că aşa ne poate stăpâni toată fiinţa. 

A bătut cineva la lisus la uşă. Și a fost întrebat: «Cine e acolo?» «Eu sunt, 
marele trăitor al Tău!» «Nu eşti pregătit, nu-ţi deschid!» Nevoitorul s-a îngrijo- 


rat: «De ce oare?» Și a venit din nou la ușă și a bătut. «Cine e acolo?» «Tu eşti!»... 


«Dacă tu ești Eu, intră!» — adică Dumnezeu se adună cu dumnezeii după har. 

Deci nu este permis să baţi la ușa lui Hristos cu pete, că orice păcat mic 
nu e mic! Să nu se înţeleagă că lupta e ca tu să te desăvârşeşti numai în a nu 
păcătui! Pentru că este niţică îndrăzneală şi nu este smerenie. Trebuie să con- 
sideri că te ajută harul lui Dumnezeu şi, dacă ești ceva, eşti numai cu harul 
lui Dumnezeu. lată cum am ajuns la cuvântul Sfântului Siluan spus de către 
Mântuitorul: «Ține-ţi mintea ta în iad și nu deznădăjdui!» Nu ne pot mân- 
tui faptele noastre, deci avem motive de smerenie continuă şi autentică. Nu o 
smerenie raţionalizată: o smerită smerenie. 

Eram în pădure cu părintele Cleopa, în preajma Mănăstirii Slatina, că au 
vrut părinții să ne vadă (erau 120 de vieţuitori). Noaptea, părintele Cleopa 
dormea sub un brad, eu sub un alt brad, la o distanţă de doi metri. Dimineaţa 
un şarpe a ieşit de sub culcușul meu (dormeam pe rădăcini). N-a trecut multă 
vreme şi un trăsnet a sfărâmat bradul sub care am dormit eu (l-a retezat în ju- 
mătate). Am avut o presimţire că mă arestează. M-au arestat, într-adevăr!" 

în vara anului 1954, Patriarhul Justinian a fost de părere ca părintele 
Cleopa şi părintele Arsenie să vină la Patriarhie pentru a-i trimite în misiune 
în mănăstirile din ţară. lată câteva crâmpeie relatate de părintele Cleopa: 

„Şi cum eram la un Sfânt Maslu la Mănăstirea Pasărea, numai că vin doi 
plutonieri cu pistoale automate: 

«în numele Legii, sunteți arestați. Urmaţi-ne!» 


... Dar eu îi spun lui Arsenie: «Aşa, Arsenie, din pustie la Patriarhie şi de 
la Patriarhie mergem la puşcărie!» Dar Arsenie avea ani de închisoare: «Taci, 
măi frate, zice, suntem trimiși de Patriarhul Bisericii. Poate să mă împuște 
acum!» Ne-au dat buletinele şi, când ne-am întors, maicile, unele cântau, al- 
tele plângeau. Ele au zis: «Să-i ascundem, să nu-i ia la noapte!» Eu eram mai 
prost, că eu n-am făcut închisoare, dar Arsenie, săracul, trecut prin multe, a 
zis: «Nu, măi, fraților. Suntem oficiali. Dumnezeu Care ne-a apărat ziua ne va 
păzi şi noaptea. Stăm aici. Cum vrea Dumnezeu!» — că delegația era la noi!" 

Tot împreună cu părintele Cleopa, de data asta întâmplarea fiind memo- 
rată de părintele Arsenie: 

„Şi să vă spun şi alta - ce înseamnă ascultarea? întotdeauna când sunteţi 
doi la drum, unul să asculte de celălalt! 

Am fost la un moment dat într-o situație, în pădure. S-a întâmplat să fim 
într-o pădure foarte tânără şi ne-a apucat o ploaie torențială, nemiloasă. Eram 
la o distanţă de 30-40 de metri unul de altul și ne puteam vedea prin desimea 
tufișului aceluia şi el mi-a făcut semn insistent cu mâna să vin la el, unde el 
socotea că a găsit un loc cu un tufiș mai des, unde ne puteam adăposti, că nu 
găseai loc să nu te ude. Eram făcuţi leoarcă. 

Eu am ezitat să mă duc, că şi eu găsisem, ziceam, şi totuşi am plecat, că m-a 
chemat insistent, şi în urma mea, la 20-30 de metri, a trăsnit locul unde fusesem 
eu. Şi am zis: «la uite ce înseamnă să asculți!» A fost inspirat de Dumnezeu să 
mă cheme insistent pe motivul că el a găsit un loc mai bun, dar de fapt harul lui 
Dumnezeu lucra ca să nu mă trăsnească. Şi a trăsnit locul unde am fost eu. 

Nu vă mai spun că am avut intenția amândoi să ne refugiem la un stejar 
extrem de mare, având o coroană foarte mare, la 20-30 de metri de tufiş, așa, 
într-un loc mai liber, ca să ne adăpostim de ploaie. Dar înainte de a ajunge 
acolo a trăsnit şi stejarul acela. 

Atunci am văzut amândoi că suntem feriți de Dumnezeu şi ne-am lăsat 
realmente să ne plouă cât a vrut, dar să ne lăsăm în voia lui Dumnezeu. Deci, 
din această spălare venită de sus şi acceptată cu toată dragostea de noi, ne-am 
îmbrățişat şi am socotit că vizibil Dumnezeu ne păzeşte şi ne ajută, dar nu se 
poate fară Jertfa. 

Altădată, când am fost cu părintele Cleopa, am dormit la rădăcina unui 
brad gros, și părintele la alt brad, tot aşa de mare, la o distanță de doi-trei me- 
tri unul de altul. Și un șarpe a ieșit de unde dormeam eu și s-a îndreptat către 
părintele Cleopa. Şi i-am spus: «Părinte, e un șarpe! Vine!» Zice: «Lasă-l să se 
încălzească şi el!» 

Eram dăruiți sincer. Nu faceam demonstrație, nici nu ne stătea bine, de- 
cât voiam să subliniem drumul adevărat al mântuirii, care de fapt nu este de- 
cât pentru fiecare din noi pe cruce, înțelegând că crucea este cel mai lăudat lu- 
uu al pământului, lucru care a împuternicit pe Mântuitorul să judece. 

Viaţa de obşte cu orice chip trebuie propovăduită ca cea mai completă. 

Să reuşești să-ți tai voia cu adevărat, să te transformi. Dacă îţi tai voia, dă-ți 
seama cât de mult te-ai lăsat în Voia lui Dumnezeu. Chiar pe tine să te dai - 
Și atunci te-ai dat, când ţi-ai tăiat voia. 

Pustia rămâne un lucru extraordinar de important, prin puterea de rugă- 
clune pe care o are un pustnic pentru lume. însă Raiul nu este numai pentru 
pustnici — aceştia sunt excepţii. 


S-a constatat la frații începători sau chiar și la maici: cum intră în mănăs- 
tire le vine un dor de pustie. Se sperie să se întoarcă în lume, deoarece cad sub 
pedeapsa Bisericii - anatema. Dacă se poate, să rămână tot frați de mănăstire, 
dar cu «voie liberă», zic ei. Cred că în pustie îi aşteaptă niște îngeri de lumi- 
nă. Sunt Şi dintre aceştia - dar sunt draci. îi fac praf pe aceşti neastâmpărați 
cu dor de pustie. în sfârşit, sunt multe de spus despre pustie şi o compar cu 
puşcăria. Puşcăria are alt «profesor», altă temă: viclenia oamenilor în faţa că- 
rora trebuie să rezişti." 

De aici, din Mănăstirea Slatina, este arestat. Se emite mandat de aresta- 
re „împotriva numitului Papacioc Anghel, născut la data de 15 august 1914, 
în comuna Misleanu, reg. București, fiul lui Vasile și Stanca, de profesie de- 
senator, în prezent călugăr la Mănăstirea Slatina, reg. Suceava, urmărit potri- 
vit art. 196 C.P.P., pentru infracţiunea de uneltire contra ordinii sociale”, în 
noaptea de 13 spre 14 iunie 1958 fiind trimis la Direcţia de Anchete Penale a 
M.A.I. Bucureşti. în acelaşi timp mai fuseseră arestate numeroase personalități 
de primă mărime ale spiritualității românești, care au fost supuse rapid unor 
interogatorii dure, deoarece Securitatea spera să afle în propriile mărturisiri ale 
acestora temeiurile pentru condamnare. în momentul arestării părintelui Arse- 
nie Papacioc, Securitatea nu avea în portofoliul ei decât dosarele instrumenta- 
te împotriva acestuia de către regimul Antonescu, nimic în plus. Pentru acele 
fapte el fusese însă judecat și îşi ispăşise pedeapsa. Numai în sistemul comunist 
erau posibile asemenea aberaţii, ca un om să fie arestat pentru o faptă pentru 
care deja plătise. Era obsesia bolnavă a pericolului legionar, a neîncrederii că 
fostul membru al Gărzii de Fier şi-ar fi schimbat între timp opțiunile şi, în ace- 
laşi timp, a dorinței de a da cât de cât consistenţă fantasmei legionare. 

Din partea părintelui Nicolae Steinhardt s-a consemnat o precizare im- 
portantă în acest sens: 

„Pentru că n-am vrut să le fac jocul anchetatorilor, m-au introdus în lo- 
tul acuzaților şi am căpătat 13 ani. Așa am devenit eu legionar. Am stat șase 
ani închis. M-am liberat de la Gherla, fară reeducare însă. De altfel şi cei de la 
Aiud [erau] împărțiți în trei categorii: peste 2000 au acceptat reeducarea, fi- 
ind obligați să semneze o declaraţie cu acuzaţii grave împotriva şi la adresa lui 
Codreanu, că era imoral, sifilitic, redus ca intelect, în slujba hitleriştilor, agent 
plătit, beţivan etc., fiind convinși că semnarea acestei declarații este condiţia 
eliberării, căci aşa li se spusese. Alte 125 [de] persoane n-au vrut să iscălească şi 
nici să se supună opiniei de reeducare și în sfârșit 26 [de] persoane au cerut să 
rămână în continuare în închisoare, nemaiavând pe nimeni din rude în viaţă. 

Toţi, fară excepție, au fost eliberați, pentru că aşa dictau împrejurările politice 
externe. Eu nu l-am cunoscut pe Codreanu. însă, după informațiile pe care 

le-am cules de pretutindeni, era un om de caracter, cinstit și capabil. Uciderea 
lui monstruoasă de barbarii de oameni plătiţi ai lui Carol al II-lea, strangula- 
rea Şi împuşcarea în ceafa, fiind legat de mâini şi de picioare cu lanţuri, făcând 
din el un martir, trebuie să impresioneze orice om cu conștiință civică și să-i 
dea de gândit asupra unei singure atitudini de viaţă: respectul morții, spre a 
nu-i mai întina memoria cu acuzaţii superflue când nu mai era în viaţă. Da- 

că ar fi trăit, n-ar fi existat omorârea lui lorga, a lui Madgearu și nici crime- 
le de la Jilava. M-am mirat cum a fost posibil ca ațâţi condamnaţi legionari 

ŞI căpetenii să decadă în așa hal, încât să-i terfelească memoria lui Codreanu 


- născocindu-1 fapte și apucături şi năravuri care de care mai urâte, mai in- 
famante, mai condamnabile. Eu am oroare de oamenii lipsiți de caracter, de 
codoşi, de delatori, informatori, care sunt cei mai lipsiţi de caracter. Am avut 
mare dezamăgire în viaţa mea, fiind «turnat», trădat de cunoscuţi, prieteni. 

Cea mai sinistră categorie de oameni, adevăraţi denaturați, monştri, este aceea 

a turnătorilor de profesie, ciripitorii, informatorii, care nu merită decât dis- 
preţ, desconsiderare, scuipaţi. Rău face regimul că încurajează în întreprinderi 
această oribilă categorie de oameni declasați, veroşi, cretini în general, lipsiți 
de bun-simţ şi de conştiinţă, mai ales care-și vând rudele, prietenii, cunoscu- 
ţii! Niciodată un regim politic nu are lungă durată, nu are un fundament solid 
dacă se sprijină pe delaţiune, pâră, lipsă de caracter, trădare. Trebuie să se cul- 
tive încrederea în oameni, nu neîncrederea, entuziasmul, nu frica, onoarea, nu 
dezonoarea. Delaţiunea e o metodă necinstită, condamnabilă, pentru că din 

pricina ei au fost suprimate numeroase vieți de oameni, cei mai valoroşi.” 

în perioada iunie-iulie, părintele Arsenie este supus unor interogatorii 
intensive, în care 1 se cere să-şi povestească întreaga activitate de natură poli- 
tică. Cel interogat îşi recunoaște fară șovăire activitatea politică din trecut, la 
modul onest şi neutru, fară a brava cu actele sale sau să caute justificări cu ori- 
ce chip. Se poate vedea că, pentru părintele Arsenie, este un timp de dinainte 
Şi un timp de după intrarea în mănăstire. Nu îşi ascunde trecutul, dar nici nu 
îl clamează. Pur şi simplu, dacă este întrebat, răspunde. 

Din procesele-verbale ale interogatoriului aflăm şi lucruri de importan- 
ță duhovnicească: „în luna ianuarie 1947 m-am hotărât şi am plecat la Mă- 
năstirea Cozia, reg. Pitești, cu scopul de a mă călugări. La Mănăstirea Cozia 
am fost primit ca frate de mănăstire, unde era stareţ Arhimandritul Gherma- 
no Dineaţă. La această mănăstire am stat timp de un an şi jumătate, în care 
timp am îndeplinit funcţia de bucătar, paracliser, după care am fost trimis ca 
să administrez pământul a două mănăstiri din comuna Comana... La sfârşi- 
tul lunii august 1948 am plecat de la Mănăstirea Cozia la Mănăstirea Tisma- 
na, reg. Craiova, de unde am fost trimis la Schitul Cioclovina, care aparține 
de Mănăstirea Tismana, unde am stat până în luna ianuarie 1949, când am 
plecat la cerere la Mănăstirea Sihăstria din Târgu Neamţ, reg. Bacău, unde era 
stareţ Arhimandritul Ilie Cleopa. La Sihăstria am stat până în luna septembrie 
1949, când am fost trimis la Bucureşti, la Mănăstirea Antim, la atelierul de 
sculptură al Institutului Biblic. Astfel că la această mănăstire am devenit călu- 
găr, dându-mi-se numele de Arsenie. Am stat aici până în luna iunie 1950." 

Anchetatorii îl vor descoase și despre activitatea cu caracter politic depu- 
să după intrarea în monahism, despre legăturile cu „Rugul aprins", cu alţi re- 
prezentanți ai Bisericii. Răspunde scurt și limpede că toată activitatea sa este 
de natură spirituală, neavând nici o legătură cu politica legionară. 

Arată răspicat, iar depoziţiile celorlalți inculpaţi vin în sprijinul declarați- 
ilor sale, că el crede că organizaţia legionară a săvârşit în trecut o serie de crime 
Şi atentate, lucru care nu este îngăduit de Biserică. Cuvioşia Sa preciza: 

„De Legiune s-au lepădat mulţi, dar nu erau pentru mine nişte căderi de 
mântuire. Mișcarea Legionară trebuia privită ca urmând întocmai învățătura 
creştină. Și aici s-a greşit mult din partea unor legionari cu uciderile, nu și-au 
dat seama. Acestea au adus răzbunări si au omorât toată elita. Aceasta nu era 
elita Mişcării Legionare, era elita neamului nostru." 


Acest lucru 1 l-a spus părintele Arsenie Papacioc și lui Constantin Du- 
mitru (părintele Marcu), fost legionar, eliberat din închisoare în 1956, când 
acesta şi-a exprimat dorința să se călugărească. Acelaşi lucru l-a spus adesea 
foştilor legionari veniți să-i ceară un sfat. Pentru un creştin, aceste idei sunt 
perfect coerente şi credibile. 

Grila obtuză a Securității a lansat teoria camuflării legionarilor sub masca 
monahală, deoarece, ascunși în mănăstiri, puteau să acţioneze mai bine pen- 
tru răsturnarea regimului comunist. Oameni precum Arsenie Papacioc sau 
Daniil Sandu Tudor au rezistat tăvălugului comunist la un nivel spiritual su- 
perior, pe care securiştii nu puteau sau nu voiau să-l înţeleagă. 

Părintele Arsenie a stat dârz în faţa anchetatorilor, dar alţii, supuși unor 
presiuni infernale, nu au mai rezistat, mărturisind marile „crime" făcute, anu- 
me că la o întâlnire privată, pornindu-se de la Conferința de la Geneva, s-a 
comentat „în mod duşmănos" regimul comunist și s-a vorbit despre necesita- 
tea unei mai mari libertăți de exprimare, iar, în unele ocazii, s-a făcut educaţie 
anticomunistă unor tineri. 

Supus unor confruntări dureroase, părintele Arsenie a recunoscut că s-a 
pronunțat în unele ocazii în favoarea unei mai mari libertăţi de exprimare și 
i-a îndemnat pe tinerii care-l căutau să intre la mănăstire și să nu asculte în- 
demnurile ateiste ale regimului. Toate acestea nu au avut însă nici o legătură 
cu conspirația legionară căutată cu orice preț de organele de Securitate. Nea- 
vând de ce să-l acuze, anchetatorii îl vor trimite în judecată pe Anghel Papa- 
cioc pe baza aceloraşi acuzații pentru care mai fusese condamnat o dată! Ju- 
decat laolaltă cu ceilalţi membri ai lotului „Teodorescu Alex.", părintele Arse- 
nie este condamnat, prin sentinţa 125 din 8 noiembrie 1958, la 20 de ani de 
muncă silnică pentru uneltire contra ordinii sociale. A trecut prin închisorile 
din Brașov, Aiud și Jilava, fiind eliberat în 1964. 

„M-au arestat de la Mănăstirea Slatina la două noaptea, când 1eșeam din 
biserică. Chiar eu slujeam. La două noaptea. Trei camioane, 89 de ofiţeri și 
două maşini mici. lar eu le-am spus aşa: «S-a cutremurat muntele şi a ieşit un 
şoarece!» 

M-au dus la sediul Miliției din Suceava. Mă acuzau că am scris multe lu- 
cruri, că «nu-știu-ce!». «Domnule, zic, deoarece aveau cărțile mele, caietele, 
uitaţi ce vă spun: eu nu recunosc nimic dacă mă acuzaţi de ceva (căci am sim- 
țit despre ce e vorba) dacă nu-i semnătura mea acolo. Căci puteţi foarte bine 
să mă acuzați băgând în scrisorile mele o serie întreagă de lucruri de-ale voas- 
tre, numai să mă puteți condamna. Nu recunosc nimic fară semnătura mea.» 

Au luat, uite aşa, sacul cu cărțile mele, și-am plecat la Suceava. Și acolo am 
început să semnez ce era al meu: notițe, cărţi, caieţele, ca să nu-mi bage acolo 
ceva străin. Mi s-a părut că sunt cinstiţi. Ei erau foarte convinși că eu am fă- 
cut propagandă. Nici vorbă, părinţilor. Eu am fost legionar, dar sunt călugăr, 
părinţilor, dincolo de orice fel de măsură, dincolo de orice. Și n-avem alt ideal 
decât de a ne hărăzi Dumnezeu fericirea să murim sfârtecați și chinuiţi pentru 
scânteia de Adevăr ce ştim că o avem în noi, pentru a cărui apărare vom por- 

ni la încleștare cu stăpânitoarele puteri ale întunericului pe viaţă şi pe moarte. 
Asta-i deviza mea! In sfârșit, m-au legat la ochi și m-au băgat într-o cameră. Şi 
noaptea aud ușurel o ciocănire în uşă. Cine credeţi că era? Era părintele Mar- 


cu, luat și el. Părinților, nu vă daţi seama, vorbesc psihologic, ce înseamnă, în 
suferință, să vezi pe cineva care e de-al tău! 

Cum am pățit mai târziu în temniță: ne scoteau cu ochelari de tablă, 
dar peste tablă era sticlă, pentru a simula ochelarii normali, însă cel ce-i pur- 
ta ştia că nu vede nimic, şi era dus de braţ de gardian. S-a întâmplat ca toc- 
mai la mine să pice o pereche de ochelari de la care lipsea tabla de la ochiul 
drept. La început m-am speriat foarte, gândindu-mă la consecinţele pe care 
le-ar fi putut avea o astfel de defecțiune, dar n-am spus nimic Şi mergeam ca 
ȘI când nu vedeam, cu capul puțin aplecat. In faţa mea, la vreo zece paşi, du- 
ceau un alt deținut, la aceeași osândă a interogatoriului. Când l-am văzut pe 
celălalt, m-am bucurat că nu sunt singur şi am avut o încurajare grozavă, de 
parcă atunci vedeam om pentru prima dată în viaţa mea. M-am bucurat de 
parcă aş fi văzut un înger. 

Mi-am amintit atunci de istorisirea Sfântului Macarie cel Mare, căruia 
căpățâna unui preot păgân atinsă de el cu toiagul i-a spus că cel mai greu chin 
din iad este că nu vede nimeni faţa altuia, decât spatele lui, adică singurătatea 
în comun. Căpățâna a adăugat însă: «Deci când te rogi pentru noi, în parte 
vede cineva faţa celuilalt.» - Daţi-vă seama, noi avem Proscomidia! ... Te rogi 
pentru tot neamul, pentru tot orașul, pentru toată lumea pământului. 

Mai întâi de toate, cu părintele Marcu (Constantin Dumitru) ne-am cu- 
noscut în luptă. 

Ne-am împrietenit pentru că eram cu mare plăcere într-o jertfire, în jert- 
fa, în luptă, care ne cerea cu orice chip sânge. Era mai mărişor decât mine cu 
vreo doi-trei ani, însă în luptă nu mai contează vârsta. Contează mișcarea, ero- 
1smul, contează poziția. A fost foarte rezistent în suferinţe. I se spunea Fachirul, 
nume pe care Securitatea de pe vremea aceea, din timpul lui Carol al II-lea, i l-a 
dat, pentru că suferea cu o răbdare nemaipomenită, fară vaiete. Ne-am încura- 
jat continuu, prin închisori, întâlnindu-ne foarte rar, pentru că eram izolați. Eu 
eram la Zarcă, el la fel, mai puteam comunica câte ceva prin Morse, prin pere- 
te. Am avut cea mai frumoasă părere, de om de jertfa, despre părintele Marcu, 
față de mulţi cu care eram obligaţi să ne întâlnim, să trăim, să plănuim. Nu era 
vorba de o negustorie în luptă. Nu era vorba de scopuri. Se Jertfea fară discuţie, 
având în vedere marile idealuri ale omului, ale neamului nostru. 

Fără discuţie, s-a observat că ne-a apărat Dumnezeu grozav, deşi noi din 
partea duşmanilor eram mereu pe listele lor negre. Nu aveai ce să cedezi, nu 
ne jucam cu viaţa. La Aiud nu se mai punea problema Mișcării Legionare, 
vroiau să ne dărâme complet din credinţa în Hristos. Acesta a fost obiectivul 
lor mai înalt decât celălalt. Ancheta a durat 90 de zile. A fost cea mai scârboa- 
să perioadă. Te omorau şi te băteau, numai să zici ca ei. «Nu zic, domnule, nu 
zic! Taie-mi capul şi nu zic! Nu sunt vinovat de chestia asta, nu știu de cutare; 
nu ştiu de cutare!» Bineînţeles că apăram anumite lucruri. Şi până la urmă au 
găsit: cu «Rugul aprins» de la Antim, unde se faceau sâmbătă seara întruniri 
cu oameni de înaltă trăire. Găsiseră ei că noi faceam acolo propagandă și că ne 
organizam împotriva lor. Or, noi faceam întâlniri duhovniceşti. 

Era durerea că te uitai la semenii tăi primejdioşi, că n-aveau frică de 
Dumnezeu. Şi mă uitam la pierderea lor. Pentru că problema vieții mele nu 
mi-o mai puneam, așa cum începuseră să izbească, şi să lovească, şi să acuze, 
nu puteai să crezi că mai trăieşti. Şi atunci acceptai moartea cu orice chip. Şi 


atunci nu mai suferea din cauza lanţurilor..., te întrista faptul că erau seme- 
nii tăi care faceau lucrurile acestea. Eu, care într-un fel mai cunoscusem lup- 
ta cu diavolul, am zis că: «mai primejdioşi sunt ăştia, că n-au frică de Dum- 
nezeu... diavolul avea frică de Dumnezeu!» Şi trebuia să suport cu orice chip 
că duşmanii mei sunt semenii mei. Dacă esti omul lui Dumnezeu, El stie de 

orice şi, cu cât te lași mai mult în voia Lui, cu atât te va apăra mai mult. Dar 
sigur că Şi tu, cu atât mai mult, trebuie să iubeşti pe Dumnezeu și pe aproa- 
pele tău. Și nu se spune că aproapele meu e duşmanul meu! Aceste stări su- 
fleteşti veneau ca fulgerul prin inima Şi prin raţiunea ta. Și, fară discuţie, erau 
elementele care te țineau prezent în fiecare clipă. Dar nu se poate fară Jertfa. 
Nu se poate fară cruce, asta a fost, asta o recomand și așa vreau cu orice chip 
să trăiesc. Şi cruce înseamnă să duci ce nu-ţi convine! Marea greşeală a oame- 
nilor în lume este că nu suportă suferința și nu înţeleg că este singura acţiune, 
singura preocupare, singura trăire împotriva a tot ce este rău de sub patrona- 
rea diavolului. Cine fuge de prigoană fuge de Dumnezeu, spune Sfântul Teo- 

dor Studitul. Biserica are nevoie de prigoane, pentru că te trezesc, te țin pre- 
zent şi te luptă. 

Nu puteai să faci armonie cu ei, ci doar să-i înfrunți. înfruntarea era as- 
ta: «Nu sunt de partea dumitale, să faci din mine cârpă și drac!» Şi chiar îmi 
spuneau, fară să-şi dea seama: «Te face patriarh!»...«A, vasăzică, sfârşitul vos- 
tru e sigur!» 

Aiudul mai are o secţie care se numește Zarcă. Acolo nu era de glumă. Era 
moarte fară discuţie, era regim de exterminare. M-au întrebat mulți dacă nu s-a 
făcut vreo minune. Minunea, mai întâi de toate, nu e un merit omenesc, eo 
mișcare divină să te încurajeze, să te salveze pe tine. Și am răspuns: S-au făcut 
minuni!... Ce minuni? au întrebat curioşii... Aceea că nu s-a făcut nici una! 

Dar să stau ani de zile nemâncat și pălmuit şi să trăiesc acum... nu e o 
minune?! Că am avut semne că e divină şi complexă ființa omenească, asta e 
altceva. Ajunsesem până acolo, încât să văd cum iese sufletul; eram curios, ca 
om, când o ieși sufletul, conștient, sigur că-i ultimul moment. Simţeai asta ca 
forță, ca putere... Secretul era prezența lui Dumnezeu continuă, ştiind pentru 
ce suferi. Asta ca o scuză materială, ca un dialog cu tine însuţi, ca să zic aşa, dar 
lucrul acesta nu se raţiona: trăiam pe Dumnezeu, eram în cer. Nu puteai face 
teatru acolo; în foc, nu poţi să spui: mai aşa sau așa; e foc, arzi pe toate părțile 
fară să te mistui. Sau te mistui încet, încet... 

Dar ce s-a constatat? Lucru foarte greu de înţeles și de prezentat: sim- 
ţeai că e un har foarte ascuns, care pălea sabia dușmanului, ceea ce m-a făcut 
să spun: «Dumnezeu dă formă clipelor istoriei!» Acesta era un semn pe care 
poate nu l-ar înţelege lumea. Descopereai frumuseţea şi Dumnezeul din om, 
descopereai lucrurile acestea — simţ de mare fineţe, care există în om când ești 
prezent. Dacă nu eşti prezent, cazi, eşti vândut; dar nu trebuie ignorați ăștia 
dacă îşi revin. însă cine cădea şi se vindea cădea de tot, era pierdut. Aşa cum 
s-au. manifestat cei căzuți, n-aş avea încredere acum dacă 1-aş vedea. Chiar a 
venit unul despre care ştiam că era agent, se vânduse. A venit la uşă la mine, la 
Techirghiol, să vadă dacă sunt eu acela... ca să dea mai departe raportul: «As- 
ta este!» Nu mă interesa, nu l-aş fi sărutat, că nu primea. 

Deci, prin poziţia aceasta interioară într-o relație sinceră cu Dumne- 
zeu, continuă, îți dai seama de harurile care te ţin prezent în acest martiraj. 


Erau sfinții chinuiți, li se tăiau capetele... câți din noi n-ar fi dorit să moa- 
ră? Un martiraj continuu, sistematic, să te distrugă, e foarte greu să-l suporţi, 
să-l duci. Dar vă spun: rezişti cu prezența lui Dumnezeu foarte ascunsă, dar 
foarte prezentă în tine. Altfel nu se poate. Că Fără Mine nu puteţi face nimic! 
Consideram că suntem într-o mare misiune creştină, perioada apostolică sau 

în sfârşit o perioadă până la Sfântul împărat Constantin, când martirologiul a 
numărat zece milioane de mucenici. 

Nu puteai să compari, pentru că este o mare greşeală să-ți vezi poziția ta 
în comparaţie cu ce-a fost sau cu ce visezi să fie. Trăieşti momentul, care ţi-e 
dat total pentru Dumnezeu! N-aveai voie să compari, că nu mai puteai să vezi 
libertate și bunătate la oameni. Nu era atrofiată dragostea, ştiam că există o 
lume liberă. Dar nu asta contează, ci actul tău de totală prezenţă. Chiar într-o 
lume albă, nu într-o lume roșie, comunistă. 

Aduceau agenţi peste noi ca să ne vadă sentimentele; era regim de moar- 
te. Lucrul la care au insistat ei cu cruzime a fost înfometarea. Dacă deschideau 
celula să te ia, nu știai dacă te mai întorci. în caz de îmbolnăvire te luau să-ți 
dea un regim mai rău - te țineau izolat, ca să nu iei legătura cu nimeni, Și mu- 
real. Ne scoteau afară zece minute la trei luni. Dar nu puteai să reziști, că afară 
era un aer foarte tare şi noi eram epave care ne clătinam. 

în fiecare zi repetam momentele Sfintei Liturghii. Aveam o bărdică cu apă 
Și 300 de grame de pâine de orz. Consideram bărdica drept potir şi treceam prin 
toate momentele Sfintei Liturghii. Pe urmă împărţeam pâinea aceea la deţinuţi 
Şi le spuneam: «Nu pot să vă spun că este Sfânta împărtășanie, fiindcă sunt des- 
tule elemente lipsă, dar că este mai mult decât anafură v-o pot spune!» 

Mulți deţinuţi cereau să-i spovedesc, deoarece nu ştiau dacă mai trăiesc 
până a doua zi. Aceste lucruri le comunicau prin Morse şi le răspundean: 

«Mâine dimineaţă să staţi în celulă la locul cutare și să vă amintiți păcatele!» 
Şi după ce terminam așa-zisa Liturghie, le dădeam dezlegare la toți. însă cu 

o condiție: dacă întâlneau un preot, să se spovedească din nou. în caz că mu- 
reau rămânea valabilă dezlegarea pe care le-o dădusem eu şi lucrul acesta se 
întâmpla foarte des. 

Ne scoteau din celule pentru «conferinţe». Odată au început să vorbeas- 
că tot dintre ai noştri, pervertiți, în cadrul reeducărilor. Era o sală mare și eu 
m-am ridicat în mijloc și le-am spus: «Ce vorbiţi voi, ce ştiţi voi despre Evul 
Mediu? Evul Mediu a fost teocentrist, a pus pe Dumnezeu în frunte - m-am 
repezit la ei. Pentru nişte papi nenorociţi acuzați Biserica lui Hristos şi virtu- 
ile creștine!» 

Altădată, într-o sală imensă... eram amestecați şi un oarecare reeducat a 
început să vorbească, să-l atace pe Sfântul împărat Constantin cel Mare şi din 
toată lumea s-a ridicat un mititel (eu eram): «Ce vorbeşti dumneata? Sfântul 
împărat Constantin cel Mare care a ridicat Crucea — in hoc signo vinces (sub 
acest semn vei învinge)» - şi s-a stricat tot planul lor. Și sigur urma acum să 
mă omoare. Şi asta-i minunea: că nu m-au omorât. Lumea nu știe că asta-i 
minune, zice că-i o întâmplare, că m-au uitat! In ce mă priveşte, m-au urmărit 
permanent ca să mă ucidă. Aveau ei un obicei de supliciu. O metodă diaboli- 
că. Te băgau la răcitor. îmi era foarte greu să suport răcoarea aceea nemai po- 
menită. Dacă era încă unul era bine pentru că te mai lipeai unul de altul şi te 
mai încălzeai. Sunt sigur că îngerii din ceruri erau geloşi pe noi, pentru că ei 


nu au această suferinţă dincolo de firea noastră. Răcitorul era o celulă frigo- 
riferă, cu ciment peste tot, înaltă de cinci metri; nu aveai voie să stai jos; pu- 
teal să stai pe putina de necesități de la zece seara la cinci dimineaţa. în rest, 
trebuia să ne mișcăm. Noi nu aveam putere nici să suflăm și ne sforțam să su- 
flăm în mâini, să ne încălzim. Ultima condamnare la răcitor a fost de şapte 
zile, dar m-au ţinut numai cinci zile, pentru că mulți au murit. Eram mereu 
urmăriţi pe vizetele lor, ca în caz că ai murit să te scoată de acolo. Era regim 
de exterminare. Puteau să te împuște, dar preferau să te lase să mori încet, fa- 
ră să lase urme. 

Tot «tu» erai din punct de vedere concepțional. Tot «tu» erai conștient 
pentru ce eşti acolo. Nici nu mai contau dușmanii tăi. Conta Adevărul la ca- 
re slujeai «tu». Ei bine, vă spun, raţional, nu se poate spune bucuria aceasta. 
Bucuria Crucii. Foarte greu. Dar erai în contact direct cu o Veşnicie, care era 
reprezentată prin lisus Hristos. 

Ne facem datoria să spunem lucrul acesta. Eu nu mă pot prezenta ca un 
om care am suferit. Ce-am suferit? Mă pot eu măsura cu o smerenie adevă- 
rată? Rămâneţi într-o smerenie potrivită cu existenţa. Cum nu ştii când ești 
smerit, să fii mereu smerit! 

Eu aveam un ideal şi am spus: Războiul e un joc de inteligenţă, dar războ- 
iul e tot război. Şi, ca să ştii să cucerești în războiul tău, trebuie să știi să mori. 
Asta era rezistenţa ascunsă a sufletului meu şi nu mă mai impresiona nimic... 
Că m-a împuns odată cu baioneta în coastă şi că ăla a tremurat de frică, lăsând 
arma jos, şi am luat-o eu: «Prostule, tatăl tău e și tatăl meu; mama ta e și mama 
mea. la-ţi puşca, prostule!» Puteam să-l omor. E vorba să ştii cum slujești și cui 
slujeşti şi în orice fel de luptă trebuie să te aștepți la rănire sau la moarte. 

Suferinţa nu este ușor de suportat dacă nu eşti într-o relație cu Dumne- 
zeu. N-aş putea să spun: «Dă-mi, Doamne, suferinţă!», dar îi mulţumesc din 
toată inima că m-a ajutat şi m-a ţinut treaz. îşi scoteau dinții și îi aruncau pe 
Jos că nu mai aveau calciu, eram schelete. 

M-a impresionat foarte mult un biet vecin de celulă care uitase cumo 
cheamă pe soția lui. «Cum o fi chemând-o?» Şi mă uitam și mă foloseam, și 
îmi dădeau lacrimile... Suferinţa, concepția de mântuire creştină este suferin- 
ţa. Vedeţi dumneavoastră, lisus Hristos a făcut dreptate mare. Să măsurăm un 
unghi drept de 90 de grade. Mai mult chiar a făcut: a vindecat, a înviat morții, 
iar unghiul s-a făcut de 180 de grade. Dar n-a mântuit lumea cu acestea. Dra- 
cul încă era tare, încă ispitea... şi chiar pe lisus îl ispitea. Deci nu ne-a salvat 
cu nici un chip marea dreptate pe care a facut-o lisus, doar ne-a învățat să-L 
preţuim foarte mult, că este cu adevărat Fiul lui Dumnezeu. Dar când S-a răs- 
tignit şi s-au făcut 360 de grade, atunci l-a ucis pe diavol. lisus era pe cruce și 
se văita satana, care atunci s-a simțit înfrânt; învierea a confirmat că lisus este 
Dumnezeu. Până atunci dracul îşi dădea seama că există o Putere ce-l gonea, 
intuia - dar încă era stăpân. Acum însă diavolul e ucis. învierea Mântuitorului 
a confirmat Divinitatea, a confirmat valoarea operei Lui. 


Concepția altor religii diferă faţă de creştinism prin aceea că vor să scape 
de suferință. în Ortodoxie numai prin suferinţă scapi de suferinţă. Deci nu se 
poate salva lumea decât cu jertfa. în viaţă să ai o poziţie pe linie - drumul cel 
mai scurt între două puncte —, nu ocolit, nu frânt, ci poziţia de linie dreaptă. 


La Aiud m-a chemat un colonel: 

- Vorbiți-mi de existenţa lui Dumnezeu! spune colonelul. 

- Dumneavoastră, la vârsta aceasta, îmi puneţi întrebare de şcoală prima- 
ră? Ochii cu care vedem, inima care ne ţine-n viaţă şi care iubeşte sunt însușiri 
omeneşti sau daruri de la Dumnezeu? Acestea dovedesc existenţa lui Dumne- 
zeu. însuși faptul că suferim şi trăim este un argument. 

Văzând că este înfrânt, a întrebat: 

- Care este ultimul tău cuvânt? 

- Sunt gata să mor pentru ce vă spun! 

- Luaţi-l de aici! Gata! 

în altă ocazie s-a întâmplat de mi-a căzut anchetator un ticălos de căpi- 
tan. Mă cunoscusem cu el înainte de a mă duce la mănăstire. însă, fară să-și 
dea seama, s-a demascat. Eu însă am tăcut, pentru că mă omora dacă își dă- 
dea seama că a fost recunoscut. înainte de a pleca eu la mănăstire, mă oprea 
zicându-mi: «Dumneata să te duci la mănăstire!? Vezi de treabă, oricum eşti 
un înger!» în timpul anchetei mi-a ras barba. Zic: 

- Ai să răspunzi și pentru asta în fața lui Dumnezeu! 

- Lasă, că nu stă călugăria în barbă! 

- N-a1 vorbit dumneata — Duhul Sfânt a vorbit prin tine! 

Acum, la anchetă, printre altele, a zis: «Erai ca un înger!», suficient pen- 
tru mine ca să-l recunosc. 

La sfârşit mi-a ordonat: «Spune-mi un cuvânt de folos!» Eu, ştiind că are 
o soție credincioasă şi o fetiţă, am început să-i vorbesc: «într-o familie soţul 
era necredincios, iar soția credincioasă. Fetiţa lor s-a îmbolnăvit. Atunci fetiţa 
l-a întrebat pe tatăl ei: în ce credință să mor, în a ta sau în a mamei? Tatăl i-a 
răspuns: mori în credința mamei tale, că a mea nu-ţi dă nimic!» Erau nişte oa- 
meni vânduți, oameni în slujba răului. Aveau o leafa, erau stăpâni. Era unul 
care nu putea să iasă afară (necesităţi fiziologice), i se atrofiaseră muşchii la 
intestinul gros; foarte chinuitor. Când ne-au scos afară în cele zece minute de 
care beneficiam lunar, bolnavul acesta s-a aruncat în sârme şi l-au împuşcat pe 
loc. Şi l-au decorat pe cel care a tras cu arma. Cine? Colonelul Crăciun, care 
era director general. Eu îi mulţumesc lui Dumnezeu din toată inima că mi-a 
dat cruce. Gândeam așa: «Am fost cinstit în viaţa mea, dar nu-i destul; trebu- 
ie să te răstignești!» Şi am spus de multe ori: «Să mori şi să înviezi în fiecare zi! 
Dacă nu ştii să mori, să n-ai nădejde de înviere!» 

Mai întâi de toate, eu nu mă recunosc a face parte dintr-o grozavă gene- 
raţie. Mă gândesc sincer prin câte şi câte am trecut şi sunt foarte multe în care 
am fost depăşit cu totul. Eu, dacă nu reuşesc, că n-am reușit până acum să mă 
văd pe mine cel mai din urmă, sunt în primejdie cu mântuirea. Eu nu vorbesc 
acum pentru că sunt cum spuneţi; vorbim pentru că avem aceeaşi sinceră in- 
tenție toți, deci o comuniune de vederi. 

Este o primejdie mare pentru tot ce ai tu să spui că tu eşti mai sus, mal 
bun, Și alții nu sunt! 

Nu putem să nu avem drept exemplu suferințele Mântuitorului, extra- 
ordinare, raportate și la calitatea Persoanei, ale sfinţilor sau ale mucenicilor, 
pentru că noi nu putem fi ca ei. Da, suferinţa are o valoare într-adevăr necu- 
prinsă de mintea omenească. Și, bineînţeles, conștient că suferi pentru adevăr, 
pentru concepțiile tale verificate ca bune, creștine, este de un mare folos și de 


o mare bucurie sufletească. La Dumnezeu nu este lucru cu o măsură omeneas- 

că, ci urmăreşte cu orice chip suspinarea inimii noastre, care face cu mult mai 
mult decât o nevoinţă obligatorie sau de tipic. Depinde foarte mult de calita- 
tea «suspinării» acesteia. 

Concepția de mântuire creştină tocmai asta este, suferinţa. Nu în sensul 
de a ne înhăma singuri la carul prigonitorilor şi nu ştiu mai ce. însă, dacă sus- 
ținem adevărul, fară discuție că începi să suferi, apărându-l. Pentru că sunt o 
serie întreagă de inşi, cum ne-a arătat istoria tuturor timpurilor, care ştiu să 
prigonească, știu să se afirme pe sine, Jertfind fară milă pe alții. 

Vedeți, omul trebuie să înţeleagă că învăţătura primește uneori aspect 
de paradox, pentru că învățătura întreagă creștină este în parabole și paradox. 
Tocmai pentru suferinţa asta. Aici trebuie să vezi biruinţa. Sunt foarte convins 
că poporul român va avea o misiune istorică. Neapărat biblică. Luat așa cu în- 
găduință, comparându-l cu toate popoarele, este cel mai adaptabil prin fire, 
prin moşi şi strămoşi, biblic, în sensul că, de la naștere poporul acesta a suferit 
Şi suferă încă din partea dușmanilor. Și el totuşi se menține și-n plus a născut 
atâtea valori. Un Eminescu în literatură, Brâncuşi în sculptură, Enescu, con- 
siderând că arta, poezia, este o prorocire, la urma urmei. Nu trebuie neglijate 
aceste realităti. Tocmai în această suferință stă renaşterea viitoare. 

Dar suferinţa asta, se întreabă omul obişnuit, se termină? Dar nu se pune 
întrebarea chiar aşa, căci te-ar descuraja şi te-ar putea birui. Pe mine, credinţa 
m-a ajutat să nu mă clatin duhovniceşte, să nu mă tem de lanţuri și pălmuiri. 
Dacă toate chinurile astea sunt acceptate fară cârtire, devii un Dumnezeu (du- 
pă har), pur și simplu. Când eşti în astfel de situaţii grele, eşti ca un Dumne- 
zeu înlănţuit. «Omule, de tine depinde tot ce-i în afară de tine!» Și nedreptă- 
tile, și sărăcia, și deznădejdea. învaţă să ai mereu un zâmbet ascuns în inimă, 
încearcă să descoperi în tine forța dominantă, să poți să cânți şi să împrăștii în 
dar singura valoare care ar face să se poată cunoaște oamenii, omul şi Dum- 
nezeul din om — armonia. 

Acolo unde nu-i Hristos este o mândrie umilită. Cel mai mare urât po- 
sibil de care trebuie să scăpăm este mândria. «Să mă vorbească lumea de ' ine, 
să nu mă bârfească!» Nu contează asta. Totdeauna trebuie să ne gândim ce pă- 
rere are Dumnezeu despre noi, nu lumea. Căci asta a tăiat zborul rnult. r va- 
lori din România. Românii trebuie să înțeleagă că nu se poate fară cruce. Su- 
ferința-1 un dar de la Dumnezeu... «Te-am umilit, popor român, ca să te pot 
înălța!» Dar nici unui mucenic din alte neamuri nu i-a fost mai frumoasă cu- 
nuna decât cea a mucenicilor noștri. Un Horia, care a înfruntat împărați, ca- 
re s-a luat la trântă cu Imperii; toţi au ascuns în cojoacele lor miţoase o inimă 
de erou. Omul fuge de suferință ca un laş. Noi nu zicem să o cauţi, dar dacă 
a picat peste tine, biruiește-o! 

Valoarea desăvârsită a încununării suferinţei este dacă ai fost si umilit. 
Mântuitorul a suportat nu numai durerea fizică, ci şi umilința, care era la ma- 
xim, dezbrăcându-L, batjocorindu-L, Dumnezeu fiind, nevinovat fiind. Dife- 
rența între dramă și tragedie e că în dramă eroii biruiesc, iar în tragedie eroii 
sunt înfrânți. Noi nu avem tragedii. Avem numai drame. Eroii noştri au biru- 
it, toţi! Dovada este că Mântuitorul, Care este de-a dreapta Tatălui, a zis: Mi 
S-a dat toată puterea în cer şi pe pământ! Și a mai zis ceva, care ne privește di- 


rect: îndrăzniți! Eu am biruit lumea! Cine a biruit? Satana? Cine a biruit? Cei 
care au lovit? Cei care L-au răstignit? 

De aceea, suferința aduce foarte multă smerenie. Numai atât: să se facă 
pentru marele Adevăr. Pentru Hristos. Că noi cerem harul lui Dumnezeu. Fă- 
ră harul lui Dumnezeu nu se poate nimic, pentru că zice Hristos: Fără Mine 
nu puteţi face nimic! El e tulpina, noi suntem mlădiţele. Nu pot, nici mlădi- 
ţa, nici mugurii, nici frunzele, fară viţă. Și atunci, din momentul în care nu 
putem face nimic fără puterea lui Dumnezeu, cerem harurile Lui ca să putem 
face. Dar Dumnezeu nu dă harul ca la un milog. îţi dă ca să te ridici, să rupi 
din tine pentru alţii, să-ți pui viaţa interioară la punct, să gândeşti frumos, să 
știi să suferi pentru Adevăr! Şi chiar pentru fratele tău. Atunci harurile vin din 
abundentă. 

Orice moment istoric are motive să te înțelepțească. Toate veacurile au fost 
pline de ticăloşi, dar ticăloşii din secolul acesta au umplut cerul de sfinți. Nu 
trebuie numaidecât să suferi, dar să-ți pui întrebarea: ce-i cu mine, ce rost am pe 
lumea aceasta? Cum spun și poeţii păgâni: dacă trăim numai până la mormânt, 
nu suntem nimic. Dincolo de moarte, dacă reușești să depăşești, să gândești: ce 
va fi? Aceasta este lecţia care trebuie învățată cu orice chip. Și până acolo este 
smerenia, ca să vină harul lui Dumnezeu peste tine. Fără smerenie nu vine nici 
un fel de har. De multe ori te caută harul şi nu te găseşte, că nu eşti smerit!" 

Apoi a slujit doi ani ca preot (paroh) la parohia Filea de Jos şi Filea de 
Sus din judeţul Cluj. Iată cum descrie părintele Arsenie situaţia în care se afla 
atunci, într-una din scrisorile pe care le adresa fiilor săi duhovnicești: 

„Eu am fost recunoscut de Culte ca paroh într-o comună din eparhia 
Clujului. S-a făcut multă discuţie despre mine. Patriarhul a dorit să mă reți- 
nă prin București sau în jur, la vreo mănăstire, dar a fost cu neputinţă. Preot 
la parohie se poate mai uşor, măcar că eu, dorind din toată inima să rămân în 
haină şi să slujesc, am acceptat această stare de lucruri. Acum am altarul meu 
Şi fac Sfânta Liturghie şi port grija la 1000 de suflete. 

Am pacea și bucuria mea. Mă rog, învăţ satul să se mântuiască și slujesc. 

Acum îmi creez momente și pun în valoare dragostea şi relațiile mele cu fiii 
mei cei duhovnicești. Vă pomenesc cu mare dragoste, cu satisfacție şi cu liber- 
tate la Proscomidia Sfântului Altar. 

Aici, am luat cu lumea lucrurile de la capăt. Au început să mă iubească și 
eu să-i cunosc pe €i. Am sosit aici în noaptea de Paşti. Primul meu salut a fost: 
Hristos a înviat! De atunci și până acum am fost şi sunt încă ocupat cu punerea 
la punct a casei unde locuiesc. Am luat în primire parohia cu gestiune cu tot. 

Pe aici e desul de frig. A plouat aproape zi de zi. Poziţia locurilor este fru- 
mușică. Satul e înconjurat de dealuri și la 10-15 km se văd Munții Apuseni, 
cu vârfurile şi chiar cu platourile pline de zăpadă. Sunt ulițele pline de noroi 
dacă plouă și eu mă simt foarte bine!" 

Patriarhul Justinian a reușit până la urmă să-l rânduiască stareţ la Mănăs- 
tirea Cheia, în anul 1966, pentru o perioadă de șase ani. Și această ascultare se 
reflectă în corespondenţa părintelui Arsenie: 

„Eu sunt mai departe, la Cheia. Dacă se va întâmpla cumva să plec de pe 
aici, fară voia mea, în altă parte, am să-ți scriu, dar lucrul acesta nu se vede şi 
nici nu vreau. Zic asa, fiindcă voia Domnului nu o stiu!" 


Aici, le spunea Sfinţia Sa vieţuitorilor din obşte: „Dacă ați fi simțit gheara 
diavolului pe spinarea voastră, n-aţi mai fi amânat pocăinţa!" 

Părintele Arsenie a mai vietuit vremelnic: în Mănăstirea Căldărusani, 
fiind econom mare Şi casier; ca preot și duhovnic la Mănăstirea Dintr-un 
Lemn; slujitor la Mănăstirea Cernica, pentru o perioadă de un an şi Jumătate. 
lată o nouă mărturisire epistolară a părintelui Arsenie: 

„Eu nu sunt lipsit de griji, dar mă simt bine. Sunt la Cernica. Mă iu- 
besc toţi şi gândesc numai frumos despre viitorul meu. E slujbă multă, sunt 
12 preoţi care activează. Slujbă arhierească uneori. Lupt şi am reuşit destul de 
mult să-mi reiau calmul duhovnicesc și să pun piciorul sigur spre mântuirea 
mea și a celor care-mi cer cuminţi să-i ajut să-și liniştească durerile!" 

Despre întâlnirea cu părintele Ilie Cioruţă la Cernica spunea: 

„Pronosticurile părintelui Ilie Cioruţă s-au adeverit. Acestea ţineau de 
clarviziunea lui sufletească. N-am folosit cuvântul «prorocie», ci «pronostic», 
fiindcă prorocia implică mulțimi mari de oameni, ca în Vechiul Testament. 

Duhovnicul este foarte angajat şi trăieşte o subţietate sufletească care, 
într-o formă tainică, prevede unele lucruri ascunse, dar el păstrează taina 
(tăcerea). 

L-am avut la mare evlavie. Dacă mi-a părut rău că am plecat din Mănăs- 
tirea Cernica este pentru că m-am despărțit de el. Liturghisea fară oboseală, 
avea o mare râvnă preoțească și o viaţă curată. Sfătuia fară abatere, neobosit, 
avea mulţi fii duhovniceşti." 

Din 1976 slujește ca preot și duhovnic la Mănăstirea Techirghiol. 
A fi un mântuitor cândva si undeva... 
- Cum putem dobândi Duhul Sfânt? 

— Dacă vreți să dobândiți Duhul Sfânt, vă spun, şi acesta este lucrul cel 
mai important în viaţa duhovnicească: să știi să te smereşti cu adevărat. Eu 
i-am spus o smerită smerenie. Cu cât te smerești mai mult, cu atât ești mai mult 
hlizit. Dar atenţie! Niciodată omul nu ştie că el este smerit. Dacă spui că eşti 
smerit te-ai mărginit, ai rămas numai la o înţelegere rațională a lucrurilor. 

„Cum să scăpăm de dracul?" Dar ce ne facem fară dracul, care ne adu- 
ce la o smerenie autentică prin ispitele lui. Altfel oamenilor le este greu să se 
smerească adevărat. Se smeresc rațional, cum bine zice un părinte: „E smerit, 
mândruleţul."” Pe când dracul îți aduce un duh adevărat de trăire, pentru că 
vrei să scapi cu orice chip de putoarea lui. L-a lăsat cu rost Dumnezeu, pen- 
tru că atunci când treci printr-un mare necaz ai bucuria că ai scăpat şi eşti un 
om care respiri smerit. 

Dorinţa noastră este să ajungem în veșnicie şi nu se poate câştiga aceasta 
pe treptele ei grozave decât dacă mergi în urcuş cu smerenia. Numai așa vine 
Și harul lui Dumnezeu, fară de care nu putem să ne mântuim. 

Nu faptele noastre ne mântuiesc, ci ele ne fac vrednici de harul lui Dum- 
nezeu, ceea ce este altceva. Deci din educaţia pe care și-o fac mireanul şi călu- 
gărul să nu lipsească smerenia. Să nu aibă o părere de sine. Să se vadă că el este 
sub toată făptură, să lupte cu pacostea aceasta de părere de sine, cu mândria 
asta nenorocită, care a dat atât de lucru cerului — mândria dracilor. 

Deci cum să nu mă smeresc, când ştiu că nu mă mântuiesc din cauză că 
nu primesc harul lui Dumnezeu, pentru că sunt mândru? Vedeţi, foarte mulţi 


oameni de bună-credinţă s-au pocăit de păcatele făcute, dar n-au scăpat poa- 
te de mândrie. 

Sfântul Macarie are chiar o discuție cu dracul, care îi reproşează: „Mul- 
tă silă am de la tine, Macarie, căci nu pot asupra ta. lată, orice faci şi eu fac. 
Tu posteşti, dar eu nicidecum nu mănânc. Priveghezi, dar eu nicidecum nu 
dorm. Numai una este cu care mă biruieşti. l-a zis lui Ava Macarie: Care este? 
lar el a zis: Smerenia ta, Şi pentru aceasta nu pot asupra ta." 

Vedeţi, dragii mei, ce fel de smerenie aveau aceşti Părinți care nu tăceau, 
pentru că se puneau mii de întrebări, dar primeau loviturile și jignirile învi- 
novățindu-se pe sine. 

Dacă suporţi cu drag învinuirile, vorbele de rău ale altora, este simpto- 
mul unui început de viaţă smerită. Dacă suporţi crucea cu drag, nu silit, e 
simptomul unei autentice smerenii, deci este Duhul Sfânt în tine. 

Nu este vorba despre o smerenie raţională, ci despre o smerită smerenie... 

Nu de o smerenie simplă, rațională, care se ia în comparație cu mândria, care 

să încânte mintea, să încânte preocupările duhovniceşti, știind că fară ea nu 

se poate face nimic, ştiind că Dumnezeu, în totalitatea Lui divină, este nu- 

mai în ornul care e smerit, în inima care e smerită... însă o conştiinţă a acestui 
fapt şi o dorință mare de a nu rupe legătura cu veșnicia, cum încercam să vă 

spun, nu încetează deloc şi am constatat — lucru care m-a încurajat enorm de 
mult - că Bunul Dumnezeu ne iubeşte mai mult decât credem noi. Noi stim 

din literatură că Dumnezeu e iubitor, că ne iubește, că este dincolo de iubire, 
că te acceptă, că te vrea aşa cum ești tu, numai să fii sincer... Sigur că o dorin- 
ță de înduhovnicire există în foarte mulți oameni, care şi-au pus problema şi 

s-au ŞI dăruit chiar... 

— Eu suntpăcătos, de exemplu, fumez, sunt curvar, cine ştie... Dar sunt sin- 
cer... Precumpănește sinceritatea față de slăbiciuni? 

— Acestea nici nu contează, domnule... Eu v-o spun ca un duhovnic: 
nici nu contează! Cu o simplă dezlegare, cu o simplă căinţă, cu o singură stri- 
gare... Dacă am apucat să spun — şi am văzut că a plăcut lucrul acesta —, v-o 
spun, duhovniceşte: orice clipă poate să fie un timp şi orice suspinare poate să fie 
o rugăciune... 


— Dar asta nu suspendă importanţa pravilei, la urma-urmei... 

— Nu, ştiţi, pravila epravilă, tipic-tipic, şi la inimă nimic... Nu trebuie să 
ne păcălim! Nu trebuie să o neglijăm, dar ea trebuie simțită, nu făcută pur şi 
simplu, ca obişnuinţă. Spun şi sfinţii - Şi m-am convins de lucrul acesta — că 
e vorba mai mult de o permanenţă, de o prezenţă a inimii noastre cu Dum- 
nezeu; „dacă creştinul, când stă la rugăciune, numai atunci se roagă, unul ca 
acesta nicidecum nu se roagă", cum spune în Pateric." Deci lupta cea mare es- 
te să avem o permanenţă, să avem inima prezentă la Dumnezeu, să avem edu- 
cația inimii, adică să existăm mereu. Le spun credincioșilor că și un fir de praf, 
în sinea lui, pretinde că există, şi mai mult se vorbeşte despre un fir de praf 
decât despre un munte; de aceea bine a zis cine a zis când a zis că un sâmbure 
este mai important decât un munte, pentru că un sâmbure poate crea, poate 
crește, poate deveni un munte! 


== Chiar Mântuitorul a spus asta... 


— Da... Şi de-asta spun că preocuparea unul om duhovnicesc trebuie să 
fie o prezență continuă. De aceea vă spun că nu trebuie să se teamă nimeni, 
dacă are inima sinceră, de faptul că s-a „bălăcit"; dacă a facut-o din instinct, 
fară conştiinţă, sau chiar cu ştiinţa că face un păcat, nu-i nici o primejdie: dacă 
se ridică, nimic nu este pierdut, atâta vreme cât sufletul nu abdică și cât capul 
se ridică din nou, iar credința rămâne în picioare. 
— Vreau să vă mai întreb un lucru: din constatările dumneavoastră — sper că 
asta nu este o indiscreție —, care vi se pare astăzi păcatul cel mai frecvent al 
nostru, al oamenilor? De ce tip de deraiere vă izbiți cel mai des? 


— Acum, depinde... Va gândiţi la toată omenirea sau doar la România? 


— Nu, la noi, la români, la cei cu care intrați dumneavoastră în contact... 
— Sigur, păcatul cel mare este tocmai această lipsă de Dumnezeu. Dar, 
dacă un om e conștient că el e păcătos, şi este nedumerit, fară discuţie că tre- 
buie să-l pui în situația de a se smeri, de a înţelege... 


= Dar, la numărătoare, noi am ieşit 86% creștin-ortodocși... 

— Da, mă rog, statistica asta e uşor de înțeles, eu chiar credeam că suntem 
mai mulți... Dar un păcat mare care se face, mai ales în obşti, este vorbirea de 
rău; sunt, de asemenea, convins că în iad cei mai mulți păcătoşi sunt cei care 
au vorbit de rău, pentru că aceasta este ucidere. Fără să-şi dea seama că e uci- 
gaş, ca să se pocăiască măcar, omul vorbeşte de rău cu atâta dezinvoltură, cu 
atâta lipsă de dorință de a rămâne un om vertical... 


= Părinte, dați-mi voie să vă întreb ceva, ca să fiu sigur că am înțeles bine 
despre ce vorbim... Bunăoară, a observa cu discernământ că cineva face anu- 
mite lucruri nocive pentru ceilalți înseamnă a-l vorbi de râu? 


— Dumneavoastră trebuie să știți că, având discernământ, celălalt nu tre- 
buie să creadă că eu trebuie automat să-l iert, fiindcă așa spune Scriptura... 
Fiindcă eu am voie să mă apăr, şi nu mă apăr pe mine, ci apăr Adevărul, prin 
care îl atacă pe el. Deci, avem discernământ în ceea ce priveşte starea aceasta 
de rugăciune, starea de înduhovnicire sau, în sfârșit, de ceea ce se spune des- 
pre noi. Avem putinţa să înfruntăm, avem libertatea să înfruntăm, n-avem în- 
să nici un drept să duşmănim, să urâm. Este foarte greu să exprim acum cât 
de multă libertate simți atunci când nu mai urăşti... Să ştiţi dumneavoastră că 
numai în literatură se ştie şi se vorbeşte despre ceea ce a spus Mântuitorul cu 
atâta hotărâre — Iubiți pe vrăjmaşi'f Aici vine foarte multă lume, mai ales din 
sfera intelectuală — profesori, studenți... - şi îi întreb: „Ați încercat vreodată 
iubiți pe vrăjmaşi?" Asta e o poruncă, nu e numai un sfat, şi deci nu e o uto- 
pie. Dacă tu încerci, cu adevărat, la nivelul unei zile sau la nivelul unei vieți 
întregi, să-ți faci educația de a-l iubi pe vrăjmaş, te ajută enorm Hristos, iar, 
dacă mori, ai murit ca un iubitor de vrăjmași, chiar dacă nu ai ajuns la capăt... 


Note:' Pateric, Alba Iulia, 1999, cap. XXII, 5, p. 449. 

Pentru că lumea nu ştie că, dacă „dai voință, iei putere", adică, dacă încerci 

un lucru bun, foarte mult te ajută harul lui Dumnezeu. Și atunci, insistând 

mereu să nu-i urăşti pe vrăjmaşi, ba chiar să-i şi iubeşti, asta îi place mult lui 
Dumnezeu, pentru că El a vrut să facă pace şi să elibereze sufletele oamenilor, 
care sunt zbuciumați și sunt într-un permanent război cu ei înșiși. Intre drep- 


tate şi conștiință, să știți că cea care are cuvântul este conștiința și trebuie cu 
orice chip să ne lăsăm conştiinţa să lucreze, să nu renunțăm și să încercăm să 
iubim. Prin asta dovedim că ceea ce a spus Hristos nu este o utopie. Dar avem 
voie să-i înfruntăm pe vrăjmași... 


— La un moment dat, și lisus a intrat cu biciul în templu... 


— Nu se poate compara. lisus apăra o concepție extraordinară, şi a făcut 
acel lucru acolo, pentru că tocmai cu aceia lucra şi trebuia să-i răstoarne cu 
orice chip, căci vroia să le aducă o lege nouă." Noi avem aceste legi noi acum; 
ȘI chiar boii Şi porumbeii nu se mai vând în „templele" noastre. 

-Da... 


— Sunt destui de mulți cei cărora merită să le spunem „cornorați” şi cu 
ăştia trebuie să ne înfruntăm, dar nu avem voie să ne urâm. Dacă dorim să 
fim creștini cu nădejde de mântuire, trebuie să ţinem cont că tot ce a spus 
Hristos este adevărat, și mai ales lucrul acesta. De aceea am spus, când m-aţi 
întrebat care ar fi păcatul cel mai mare, că tocmai aici nu suntem prezenţi, în 
centrul vieţii creștine: să iubeşti. Se vorbeşte de rău, imediat, şi atunci lucruri- 
le se complică... Ceea ce am constatat ca duhovnic este că foarte multe păcate 
urâte, grele, se mărturisesc, dar vorbirea de rău se omite, se trece cu vederea, 
justificându-se: „fiindcă nu le face numai el, ci le face toată lumea"! Insă un 
conducător, dacă poartă sabie', este legitimat să ia o măsură.’ 


Note: 
l Luca 6, 35. 
? Poporul israelitean — şi acesta e meritul său incontestabil şi nepieritor — a recunoscut pe Dumnezeu când 
pe acelaşi munte cu două nume, Sinai şi Horeb, i-a vorbit printre fulgere şi tunete lui Moise ori ca adiere de 
vânt lin şi dulce i S-a arătat lui Ilie. Când însă prin glasul prorocilor l-a chemat la îndreptare, norodul acesta 
teofor n-a ştiut decât să-i prigonească ori să-i omoare pe purtătorii de cuvânt ai divinității. Iar când, 
asemenea stăpânului viei, Tatăl trimite în lume pe însuşi Fiul Său preaiubit, urmaşii milostivnicului şi 
ospitalierului părinte Avraam nu găsesc nimic altceva de făcut decât să-L răstignească pe Acesta, 
poticnindu-se de piatra din capul unghiului, care-i şi zdrobeşte. 
Nu se putea ca ucigaşii prorocilor şi ai Fiului, ca făcătorii de rele şi zămislitorii de roade 
acre să mai continue a deţine monopolul Făgăduinţei. Ea urma să treacă (fară a exclude câtuşi 

Referitor la epide puţin cazurile individuale de păstrare a dreptății şi deci a 
calificativului de „omal lui Dumnezeu") asupra tuturor neamurilor, pe linia planului divin 
de mântuire cosmică şi de lărgire neîncetată a cunoaşterii adevărului. Parabola 
lucrătorilor celor răi ne vorbeşte în cuvinte lesfic de înţeles despre părăsirea de către 
iudei a Vechiului Testament (pe care-l înlocuiesc cu Talmudul- cod de procedură canonică) 
şi despre preluarea revelației dintâi de către creştinism. 
Litera Legii, iudaismul o păstrează cu o minuțiozitate şi o scrupulozitate (un fel de panică 
a 
mărunțișurilor) nu lipsite de dramatism și îndârjire; dar spiritul Legământului l-au 
moștenit 
- prin şi întru Hristos - ucenicii, urmașii şi credincioşii Săi, care au înţeles că litera 
omoară, 
iar duhul dă viață. A lor este acum via, spre lucrare, rodire şi îmbogățire. Fie ca ei 
să se dove- 


dească, în adevăr, vrednici de misiunea ce li s-a încredinţat, care-i bună și fericită 
vestire, dar 
presupune totodată și cutremurătoare răspundere! 

Ce ne călăuzeşte? Vechiul Testament ca prorocire şi preînchipuire a Noului Testament, 
Noul Testament ca împlinire şi desăvârșire a celui Vechi, Scriptura adică, întreagă, 
cuvântul 
Unuia şi Aceluiaşi Dumnezeu, Care mai întâi a dat Legea pe muntele descoperirii, iar apoi 
a 
îngăduit săvârşirea Jertfei de pe dealul Căpățânii, spre a ne chema la libertate, a ne 
mântui Și 
a ne deschide ochii asupra misiunii noastre fără seamăn pe pământ și în lume. O! de ni 
s-ar 
lumina mintea ca să pricepem, de ni s-ar înzeci puterile ca să putem făptui, de ni s-ar 
aprinde 
râvna ca să facem din via aceasta sădită de dreapta lui Dumnezeu preafrumoasa grădină pen- 
tru înflorirea căreia S-a urcat pe cruce Fiul Său Cel Unul-Născut!" (/V. Nicolae 
Steinhardt) 


Note: 
1 Că dregătorii nu sunt frică faptelor celor bune, ci celor rele [...] Iar de faci 
rău, teme-te; că 
nu in zadar poartă sabia (Rom. 13, 3-4). 

? „Lordul Halifax, ministru de externe al Marii Britanii în 1938-1939, se întreba: 
«CI - 
ne-s eu ca să judec?» (Să judece guvernul german și partidul național-socialist.) Și trăgea 
con- 
cluzia: creștinul neavând căderea să judece pe un altul, țara lui nu putea face nimic pentru 
a 
veni în ajutorul micilor națiuni europene sau al năpăstuiților. 

Ca individ, fară îndoială, lordul Halifax, ca individ şi în calitate de creştin, nu 
putea ju- 
deca pe nimeni. Dar ca ministru și slujbaş public era dator să apere dreptatea, şi la nevoie 
cu 
forța. A confundat scrupulele personale cu îndatoririle bărbatului de stat. Confuzie 
gravă: în 
caz de conflict între conștiința individuală și datoria față de colectivitate, soluția este 
demisia. 

«Omul public» trebuie să asigure aplicarea ordinei lumești şi respectarea relativei 
noas- 
tre dreptății umane. Nu se poate refugia în neparticipare. Cavalerii rătăcitori faccau acte 
de 
justiție. Iar sfinții, dacă înspre ei jinduia lordul Halifax, se retrăgeau cu totul din 
lume, nu în- 
curcau treburile pământeşti, trăiau în pustie şi nu pe Whitehall." (Pr. Nicolae Steinhardt) 
sodul acela când a lovit Hristos cu biciul în templu: era Dumnezeu şi a dorit 
foarte mult să introducă în lume o concepție nouă', și mai ales la poporul ace- 
la cerbicos, evreii, stiti... 


= Părinte Arhimandrit, se spune aşa, că Dumnezeu are două braţe: unul al 
iubirii, iar altul al dreptății... In România actuală există o problemă capi- 
tală: vina. Există cineva vinovat? Credeţi că părinții duhovniceşti ai popo- 
rului ăsta — nu sunt mulți, dumneavoastră ştiţi bine că, din păcate, nu sunt 
mulţi, dar sunt importanți, sunt consistenți — trebuie să facă o lumină în 
tema asta: „E cineva vinovat în România?" Asta e, de fapt, o problemă ce 
preocupă întregul Est... 


— Sunt foarte mulți vinovați... Sunt foarte mulți! Și să ştiţi că prin răs- 
punsul meu nu am de gând să apăr pe cineva, folosind tema scripturistică a 
iubirii vrăjmaşilor... Dar sunt foarte sigur că dacă mă găsesc pe poziţia aceas- 
ta, de a-l înfrunta iubindu-l, Dumnezeu va purta grijă să-l pedepsească. Astăzi 
se trece uşor peste ceea ce este cel mai important: prezența lui Dumnezeu în 
mijlocul Istoriei, în mijlocul nostru. 


=>, Părinte, e mai aproape omul de Dumnezeu în astfel de situații? Mulți 
deținuți importanți au spus că L-au aflat pe Dumnezeu acolo, în detenţie. 
Stiti Jurnalul Fericirii... 


=> Da. da, fară discuție... Fără discuție! Pentru ca este o persistenţă a su- 
ferinței, aceasta nu e accidentală, nu este întâmplătoare. E vorba de ani și ani, 
eu am stat 14 ani, bunăoară, știți... 


Note: 

! „Norma cea nouă e dragostea, nu mai e stricta, riguroasa, searbăda, îngrădita dreptate 

şi cu atât mai puţin suprameticuloasa, oarba împlinire a celor 613 porunci. lată ce nu au înţe- 
les fariseii. Caracterul paradoxal ce stă la temelia noii învățături ei nu l-au mai putut nici con- 
stata, nici asimila. Leon Bloy însă — care L-a iubit pe Hristos şi a intuit existenţial tâlcul para- 
bolelor Sale - a putut scrie: «O! Hristoase, Care-i iubeşti pe cei ce Te răstignesc şi răstigneşti 
pe cei ce Te iubesc!» Aşa şi este: pe ucigaşii şi hulitorii Săi îi iartă, iar pe apostolii, ucenicii, 
credincioşii Săi îi meneşte răstignirii, sfâşierii de către fiare, arderii pe rug, strujirii cu gheare 
de fier, prigoanei şi tuturor soiurilor de chinuri, suferinţe şi scârbe. Pentru primii Se roagă Ta- 
tălui, pe ceilalţi, pe ai Săi, ÎL sfătuieşte să-şi ia crucea şi să-L urmeze pe calea calvarului. 
Creştinismul, faţă de Legea veche, ca mod de viaţă, e ceva cu totul nou, e altceva, cu to- 

tul altceva: trecerea de pe un domeniu pe altul, de la o axiologie la alta produce un efect pe 
care fizicienii îl numesc efect de zoom: situaţia e răsturnată, perspectiva se desfăşoară din cu 
totul alte puncte de orânduire a câmpului vizual, şi din cu totul alte puncte de reper. Creş- 
tinismul faţă de Legea veche se află într-o postură asemănătoare cu a fizicii infraatomice şi 
cuantice față de mecanica newtoniană: într-atâta e dragostea diferită de simpla dreptate, în- 
tr-atâta o depăşeşte, deschizând ochilor noştri uimiţi alt orizont, o altă lume cu alte legi para- 
doxale." (Pr. Nicolae Steinhardt) 

Vreau să vă spun, legat de întrebarea asta: în închisoare omul se apropie 
foarte mult de divinitate, pentru că oricine este înţepat, vrea să scoată ghim- 
pele. lar acolo instrumentul cu care putea fi scos ghimpele nu era decât Dum- 
nezeu! La El apelam... 

Referitor la întrebarea anterioară, să ştiţi că se încearcă foarte mult, se în- 
cearcă sincer, dar după nişte libertăți — aşa cum sunt acum, măcar - nu este 
chiar aşa uşor să aranjezi lucrurile. Şi sigur că Biserica este ținta numărul unu 
a tuturor... S-au grăbit să atace Biserica în tot felul! Eu aveam dreptul să o apăr 
cu orice chip, pentru că eram în închisoare mii şi mii de preoți, am fost chi- 
nuiți într-un hal fară de hal — şi tocmai pentru că erai cleric te chinuiau în tot 
felul... în orice caz, suntem niște supraviețuitori, că mulţi preoți au murit... 


== Ortodocşi? 
= Ortodocşi, da... 


— Păi, se zice că numai pe greco-catolici i-a chinuit... 


— Ei, ei! Va spun eu, că am stat 14 ani în închisoare... îi numeri pe dege- 
te pe catolicii care au fost acolo. Dar făceau propagandă... Ce era să se facă?... 
Când m-am eliberat, mi-a spus un părinte, care a murit acum, Arhimandritul 
Gherontie Ghenoiu: „Părinte, cât ai stat în închisoare, am botezat şi am cu- 
nunat 600 de copii și de familii!" Adică facea pe furiș... Luptau bieţii preoți 
să țină legătura familiilor cu Biserica prin Botezul în case şi aşa mai departe... 
S-a făcut o mare greşeală atacându-se Biserica şi conducătorii ei, dar fiecare 
va răspunde... 


== Vi s-au întâmplat lucruri minunate, cum se spune, în cei 14 ani? 


— Domnule, eu am stat și în pădure... Să ştiţi dumneavoastră că pe ori- 
Şicine aţi întreba, care nu a glumit cu rugăciunea lui - fie în închisoare, fie în 
pustie, fie în chilie, fie pe stradă sau, mă rog, la birou —, totdeauna o să se fe- 


rească să spună că a văzut cutare și cutare lucru, deși acestea există. Asta pen- 
tru că dacă ați ști dumneavoastră cât este de dincolo de tine acel Cineva care 
apare, încât te cuprind o bucurie şi-o nădejde, dincolo de ceea ce suntem noi! 

lar cel dintâi lucru care îți vine în minte este să taci şi să nu vorbeşti, căci în- 
trebările privind aceste lucruri sunt numai din curiozitate şi nu ajută cu ni- 

mic. Ceea ce trebuie să ştie toată lumea este că Mântuitorul a adus pe lume 
concepția de mântuire prin suferinţă; ea este foarte necesară, trebuie suportată 
până când o vrea Dumnezeu, căci El ştie de ea. Care sunt câştigurile, care sunt 


forţele nevăzute care te ajută, astea sunt foarte greu de spus... Adică, există, si- 
gur... Cine să fi suferit, și să nu fi avut momente extraordinare de revelație și 
ceva mai mult?... Astea nu pot să le spun, pentru că vă închipuiți ce-ar fi, du- 


pă ce plecați, în chilie cu mine, singur... 


== Ce este rugăciunea, părinte? 

— Rugăciunea este, de fapt, totul. Rugăciunea... Inima ta în inima lui 
Dumnezeu! Educația aceasta a prezenţei inimii tale în inima lui Dumnezeu... 
Indiferent ce vorbeşti, rugăciunea este o tăcere adâncă şi o stare dincolo de în- 
chipulrea omenească. O vorbire cu Dumnezeu, dar nu cu vorbe omenești. Ne 
depăşeşte cu totul... Rugăciunea este necesară, rugăciunea e viața noastră... 


= Poate să o dobândească omulfară să aibă un părinte duhovnicesc? 


— Absolut! Eu o întrebam pe mama mea când dădea oaia din picior îna- 
inte de culcare: „De ce dă din picior?" Iar mama-mi zicea: „Se-nchină, ma- 
mă..." Vasăzică, eu de ce să nu mă-nchin?! Dumnezeu ne-a facut singur, numai 
pentru El; nu putea să nu ne înzestreze cu ceva prin care să ținem legătura cu El. 
Rugăciunea nu înseamnă numai a vorbi, rugăciunea este un fapt permanent - 
mă cheamă așa, şi mă cheamă mereu așa, şi pe trotuar, şi în pădure, tot aşa mă 
cheamă, cum mă cheamă; deci mă cheamă creştinul cutare... 

Sigur că, în închisori, trăirile se adâncesc pentru că — v-am spus — ghim- 
pele nu iese, dar trebuie să-l scoţi, şi n-ai cu ce decât cu ajutorul lui Dumne- 
zeu; alt instrument nu al! 


— Care este opinia dumneavoastră despre tinerii care au fost împuşcaţi în 189? 


— Am o mare admirație pentru extraordinara lor dăruire la moarte... Toa- 
te aceste jertfe nu s-au facut degeaba! E o enorm de mare greșeală să gândești 
aşa ceva! Dovadă este că o serie întreagă de inși luptă din răsputeri să acopere cu 
pământ aceste jertfe, cu mai mult pământ decât este peste ei... Dovada este tocmai 
teama că aceştia vor învia! Deci, ascultaţi-mă, nu se moare degeaba!... 

Această plină de har revoluție nu s-a facut numai ca să cucerească o mare 
redută, ci să intre în simțiri toată lumea, că nu ţara este pentru redută, ci redu- 
ta pentru ţară. 

I-am zis revoluție plină de har fiindcă Bunul Dumnezeu a răbdat destul 
păgânătatea ce a fost şi a umplut inimile grozavilor tineri cu forţă și putere. 

N-au luptat cu nici o armă, nici cu coasă, sapă sau topoare, ci cu pieptu- 
rile deschise, să li se vadă credinţa în Dumnezeu a inimilor lor. 

Deci această biruinţă a dat-o Dumnezeu şi a coborât-o peste inimile lor 
curate. 

— Ştiţi, părinte, lumea e disperată..., zice că totul a fost de pomană... Lumea 


pleacă, este un exod enorm, pe care nu-l merităm... 

—N-avem ce face... N-avem ce face... Şi dumneavoastră trebuie să ştiţi că 
un neam, ca şi o instituție, trăiește prin cei care ţâşnesc. Adică prin cei care lup- 
tă, care stau prezenți pe Cruce, fară să cedeze; asta este poziţia ortodoxă, poziția 
Mântuitorului. Adică, nu este o postură tragică, de a muri odată cu concepţia 
şi cu ideea, este vorba despre altceva, despre o jertfa... Noi nu avem tragedii 
pe Golgota, invers, au biruit eroii noștri. 

Dumnezeu îl ajută pe oTn prin intermediul altui om. Noi, punându-ne 
la punct, devenim un foc care arde, de care Dumnezeu Se serveşte să-l ajute 
pe celălalt cu văpaia focului tău. Deci tu, rugându-te pentru el, nu e un lucru 
simplu: eşti un mic mântuitor cândva și undeva. Eu i-am spus „un fel de ampla- 
sament". Tunul, când trage, face recul puternic şi de aceea i se amenajează un 
amplasament. Suntem un fel de amplasament şi Dumnezeu „trage cu tunul" 
pe toate părțile. Dar are nevoie de tine ca om. 

Dacă tu te-ai șlefuit, te-ai înduhovnicit la putinţa pe care o ai, dar sincer, 
cu o statornicie nemaipomenită, Dumnezeu îl ajută pe altul că tu te-ai pus la 
punct. Deci Se servește de focul tău ca să-l aprindă pe celălalt, pentru că focul 
deja arde în tine. Spune Mântuitorul: Ce alta doresc decât să se aprindă* Pen- 
tru că nu intenţiile acestea, ca să-ţi asiguri o mulțime de oameni, salvează. Ci 
cel care trăieşte adevărat şi ţâşneşte: fie numai câţiva inşi sau numai unul. 


== Sunt „eroi"sau sunt „martiri", părinte? 

— Cuvântul „erou" este cuprinzător; dar sunt şi „martiri", sigur că da, căci 
au murit pentru Adevăr... Mântuitorul era pe cruce, ar fi putut să nu fie, putea să 
întrerupă suferința, asta o ştiţi, îi „stingea" pe toți, căci era Dumnezeu, a și spus-o 
— Sau ţi se pare că nu pot să rog pe Tatăl Meu să-Mi pună înainte mai mult de do- 
uăsprezece legiuni de îngeri? Dar nu! lisus suferea pe cruce, iar satana se văi tal... 


Note: 
| Luca 12, 49. 
2 Matei 26, 53. 


Vreau să spun că prin dreptatea pe care a facut-o Dumnezeu în lume, 
marcată cu 90 de grade, n-a mântuit neamul omenesc; nici prin faptele de 


180 de grade — vindecările şi învierile pe care le-a facut atunci — n-a mântuit 
neamul omenesc, deşi erau lucruri extraordinare, răsăreau florile din uscă- 
cluni, vă daţi seama ce a fost pe pământ cât a stat Mântuitorul... Dar numai 


atunci când a ajuns la 360 de grade, la Cruce, atunci abia a mântuit neamul 
omenesc, prin jertfa. Jertfa - aceasta este concepția, aşa a declarat-o şi aşa a 
terminat-o. Deci de-asta spun: Hristos era pe cruce, şi se văita satana! 

= Părinte, vă rog să-mi explicați un lucru, e o întrebare proastă, țărăneas- 

că, aşa... Ectenia spune astfel: „Sfârşit creştinesc vieții noastre, fară durere în 
DEE prag | 


— „Fără durerea păcatului"... 


-Părinte, nu-i prea „englezesc" acest sfârşit, în care fiecare, murind în patul 
lui, îşi sărută copiii pefrunte, spune și ultimul cuvânt, după care, gata...? De 
ce Biserica prezintă ultima clipă atât de domestic, de calm şi de așezat? 

— Nu, nu, adică moare liniştit, pentru că ştie că a facut ceva... Domnu- 
le, eu am avut... 


== Să mă iertați, părinte, eu nu am vrut să vă 1spitesc... Este o nemulţumire 
a mea față de această sintagmă din ectenie... 

— Nu, nu, nici nu mă gândesc că m-ați ispiti. Şi chiar dacă m-aţi ispiti, 
răspunsul tot ăsta este. Voiam să spun... nu știu, visam sau nu visam, dar mă 
băga în groapă, asistam cum mă bagă în groapă, iar când am ajuns la nivelul 
pământului — deci mă duceam de-acuma —, am zis: „Ce bine e să laşi ceva din 
tine afară, ceva care va mărturisi pentru tine şi care te va apăra în adâncuri... 
Despre această linişte este vorba, despre ea vorbește Biserica noastră, adică 
mi-am pus păcatele la punct prin spovedanie, prin pocăință, prin plâns, și am 
putut să intru în legătură cu mila lui Dumnezeu asupra mea. Ştiţi, oamenii 
sunt foarte raţionali, este o greșeală enormă... 


Note: 

! în ediţiile mai vechi ectenia respectivă este redactată altfel: 

„Sfârşit creştinesc vieţii noastre, fară de patimă, neruşinat, cu pace, şi răspuns bun..." 

Astfel se explică confuzia ce apare în ediţiile mai noi. ...Fără de patimă, neruşinat, cu pace... se 

deduce: fară patimă (în sens-de păcat, nu în înţelesul de suferinţă sau durere, cum s-a preluat 

şi înrădăcinat în ediţiile actuale), adică să nu mă aflu în ceasul morţii împătimit şi să mă fac 

de ruşine în faţa îngerului păzitor şi a întregii creştinătăţi sau chiar în faţa diavolului («.«.). 

2 „Unul se bucură de îndată ce-şi isprăveşte canonul şi pravila, iar altul mulţumeşte lui Dumnezeu dacă-şi 
lucrează în tihnă rugăciunea, slobod de gândurile cele rele. Primul râvneşte la cantitate, iar al doilea la 
calitate. La cel ce se grăbeşte să-şi împlinească cantitatea cântă- 


=> Cum vă explicații ponderea acestui tip de raționalism? 

— Dumnezeu ne-a facut cu rațiune, cu voinţă liberă și cu afecte; sigur că, 
facându-ne în felul ăsta, raţiunea funcționează ca o antenă şi conduce lucruri- 
le. Dar Dumnezeu a vrut să arate fiecare om în Dumnezeu, să meargă pe linia 
mântuirii, iar raţiunea îl face pe om să se mulţumească cu ce a facut; adică, 
încă o dată, tipic-tipic, şi la inimă — nimic... Omul spune: „Am facut canonul, 
iar de-acuma sunt liber." Ei bine, e o mare greşeală! Asta e raţiunea: mă liniş- 
teşte că am facut, că am dres... 


== Că sunt în regulă cu sacrul... 


— Da. Şi asta este o foarte mare greşeală, pentru că nu este lucru de conți- 
nut, pentru că nu sunt vocile lui Dumnezeu, pentru că nu sunt îngeri... 

In legătură cu rugăciunea despre care spuneaţi, trebuie să precizez că pa- 
cea arată că acela moare cu nădejdea că se mântuieşte, că a apucat să vadă mi- 
la lui Dumnezeu asupra lui, nu pentru că a fost cutare sau cutare... Dumnea- 
voastră să ştiţi că Dumnezeu poate să-l mântuiască pe om, chiar şi pentru un 
singur gest de mare dragoste, de mare milă. 

Eu ce să vă spun, ca un călugăr, ca un pustnic aproape, că am stat și în 
pustie... Vă spun că omul nu e niciodată mulțumit cu ce a făcut, şi pot să vă 
declar şi-aici, cu toate aparatele dumneavoastră de înregistrare dinainte, că în- 
că nu sunt mulțumit de mine!... Și cu cât te-apropii de munte, cu atât munte- 
le este mai mare, ştiţi... Bineînţeles, mă găsesc devale, departe... Dar mă găsesc 
devale, departe, cu sâmburele acela de nădejde că muntele va veni la mine! 


= Vine?... 

— Păi, dacă mă iubește, v-am spus... Și am plecat cu gândul ăsta, ca să pu- 
tem discuta; adică Dumnezeu ne iubeşte mai mult decât credem noi. Eu, acum, 
în afara contextului ăsta oarecum oficial, vă spun dumneavoastră personal: nu 
vă pierdeţi nădejdea niciodată! Să nu ne mai temem de păcate, toate se dezleasă, 
dacă ești sincer; dar trebuie controlat dacă suntem cu adevărat sinceri! 


= Cum controlăm asta? 
== Păi, numai conştiinţa proprie... 
== Dar şi conştiinţa-i pervertită, săraca! Ne dă prea repede dreptate... 


— Păi atunci e un pervertit, nu e un om duhovnicesc, e un om raţional. 
Rațiunea merge mai mult pe principiul inerție. 


== Părinte, explicaţi puţin, vă rog, acest aspect... 

— Adică eu nu știu cum să fac, dar ştiu că trebuie să fac lucrul ăsta şi merg 
pe principiul inerție, adică pe tendința lucrurilor de a rămâne în stare de miş- 
care. Și am făcut un lucru raţional, iar prezenţa inimii nu a fost atât de vie, 
adică nu a trăit. Dumneavoastră știți ce înseamnă catafatic şi apofatic... Vedeţi, 
Apusul — care este foarte raţional — este plasat mai degrabă în catafatic, ca o 


rilor şi a citirilor se adaugă în curând o părere de sine plină de o falsă bucurie, pe 
care bizuin- 

du-se, dacă nu ia seama la sine însuşi, hrăneşte pe fariseul cel lăuntric. lar la cel ce 
se îngrijeş- 

te de calitatea rugăciunii se ivește cunoașterea neputinței sale şi a ajutorului lui 
Dumnezeu." 

(Sfântul Vasile de la Poaina Mărului) grădină aliniată, care te oboseşte mergând prin ea. 
Răsăritul apofatic este ca o pădure, nu-i nimic aliniat şi totul te odihneşte... 


—Asta este cea mai plastică definiţie a stării apofatice pe care am auzit-o pâ- 
nă acum... Dar, părinte, vedeți şi o anumită scădere a unui apofatism ieşit 


din tâtâni?... 
- Nu putem vorbi, pentru că îndeosebi pe un creştin, în viața duhovni- 
cească, nu-l conduce un guvern sau un om discutabil, cinstit sau necinstit... 


Aici este vorba de prezenţa divină! Creștinul se găseşte în scăderi, chiar în că- 
deri, dar rămâne mereu într-o nădejde! Și vă spun un lucru pe care omenirea 

nu contează, domnule: ajutorul lui Dumnezeu pentru fiecare din noi, pas cu 

pas. Să ştiţi, există în Scriptură un cuvânt foarte neglijat - Fără Mine nu pu- 

teți face nimic-, au trecut sute de ani și fiecare om, în cerbicia lui, crede că fa- 
ce singur ceva, Şi neglijează tocmai harul lui Dumnezeu, cel care, de fapt, l-a ajutat... 


- O ia de la capăt şi crede același lucru... 

- Omul merge pe principiul inerţiei, crede că Dumnezeu nu este pre- 
zent. în anul 419, un Sinod local a legiferat la Cartagina Canonul 124, care 
spune așa: „S-a convenit ca oricine ar zice că nouă ni se dă harul dreptății pen- 
tru ca să îndeplinim mai ușor prin har ceea ce am fi putut face şi prin puterea 
noastră, la fel, ca și când nu ni s-ar fi dat harul și am fi putut şi fară el reuşi, 
însă nu chiar atât de uşor, îndeplinirea poruncilor lui Dumnezeu, să fie ana- 
tema. Domnul a grăit referitor la împlinirea poruncilor: Fără Mine nu puteți 
face nimici n-a zis că fară Mine puteți face, însă cu oarecare greutate." 

Va daţi seama, într-o vorbă atât de simplă a Scripturii se află o filosofie 
întreagă, e cuprinsul unei cărți întregi, al unei biblioteci întregi: Fără Mine nu 
puteți face nimic... Aţi putut să observați că în discuția asta am insistat pe aju- 
torul lui Dumnezeu în tot ceea ce facem; în suferinţele noastre, Dumnezeu es- 
te meşterul care ne ajută să scoatem otrava din noi sau - mai bine zis - ghim- 
pele despre care vorbeam. Și tot Sinodul de la Cartagina a emis un alt canon, 

125, care spune aşa: „Când te rogi la Dumnezeu şi zici: «Şi-mi iartă mie gre- 

şalele mele» și crezi că aşa este textul rugăciunii şi nu te consideri greșit, să fii 
anatema!" De ce nu te consideri greșit? Vede-te greșit! Pentru că suntem de- 

parte de a fi perfecți!... Noi trăim într-o mare nădejde, să ştiţi... Și ne ajută ha- 
rul lui Dumnezeu, dar nu trebuie într-atât speculat harul dumnezeiesc... Nu 

a zice, ci a mişca înseamnă a ajunge! Deci nu doar să zici că vrei să faci cutare 
lucru, ci să mişti ca să-l faci şi atunci te ajută harul, când ai început să păşești; 
te-ai oprit, s-a oprit Şi harul. „Dai voinţă, iei putere"... 

Avem marele avantaj că suntem foarte iubiți de Dumnezeu, iubiţi din- 
colo de închipuirea omenească şi îngerească. Deci nu ne va lăsa. Dar să ne gă- 
sească Dumnezeu în mişcare. Să ne găsească pe poziție; ne ajută, ne ține de 
mână să ajungem la „lerusalim"”. Dacă nu eşti pe şoseaua care duce la Ierusa- 

lim, nu te mai ţine de mână, că ești pe un drum lăturalnic. Dacă ești în mişca- 

re, Dumnezeu te ajută. Pentru că nu a zice, ci a mişca înseamnă a ajunge! Deci 

nu doar să zici că vrei să faci cutare lucru, ci să mişti să-l faci — atunci te ajută 
harul: când ai început să pășeşti! Te-ai oprit, s-a oprit și harul. „Dai voință, iei 
putere!" Dar dacă dai voință la fiecare pas, viaţa ta e o curgere continuă, pen- 

tru că e o curgere continuă de har. 

Să vă spun începutul vieții Sfântului Macarie Romanul (prăznuit în zi- 
ua de 23 octombrie), care oglindește foarte bine expresia aceasta: „Dai voin- 
tă, iei putere!" 

Sfântul Macarie, când era tinerel, a hotărât să nu se căsătorească. Și a tră- 
it în educația asta până s-a maturizat. Părinții lui însă au vrut să-l căsătoreas- 
că ȘI i-au găsit o fată potrivită... El se întreba: „Ce fac eu cu hotărârea mea?" 
în sfârşit, a venit vremea nunții... L-au îmbrăcat mire... El se frământa pu- 
ternic: „Mai este puțin și trebuie să mă retrag cu mireasa." Starea lui, care era 
vizibilă, era motivată de invitaţi: „Emoțiile nunții — este și el afectat de eveni- 


ment!" Dar se apropia timpul să se retragă cu mireasa. Și atunci a ieşit afară și: 
„Fugi! Unde? Spre poartă!" Cine erau duşmanii lui? „Casnicii lui!" — cum zice 
Scriptura." Chiar mireasa era cel dintâi dușman al lui. Când a ajuns în drum, 
a întâlnit un bătrân care avea un toiag şi mergea cu desaga în spate. El, când 
a văzut un om străin de cei care deveniseră dușmanii lui, l-a întrebat: „Unde 
te duci, bătrânule?” „Mă duc în pustie!" „A> în pustie! la-mă şi pe mine!" „Ba- 
gă de seamă, eu te iau, dar să ştii că pustia este grea!" Şi s-au dus în pustie și a 
trăit trei ani în ascultare faţă de bătrân. După trei ani, bătrânul s-a ridicat la 
cer — era Arhanghelul Rafail. Așa mişcare, așa har. Se putea frământa la nuntă, 
dar nu era nici un fel de har. Când a mişcat, a venit harul. 

Eu chiar am întrebat-o odată pe o maică: „Cât de mult ați pus harul în 
mişcare pentru mântuirea voastră?" Harul este natură divină — energie necrea- 
tă, spune Sfântul Grigorie Palama. Rugându-ne intens, voind și mişcând me- 
reu, harul nu va lipsi de la noi şi iată unde este taina de început şi de totdeau- 
na a biruinţei noastre. 
= Ştiţi povestea aceea, când s-a stins lumina într-o mănăstire, iar toți călu- 
gării au început să se roage lui Dumnezeu să le aprindă lumina. Doar un 
călugăr s-a dus şi a reparat-o, de la tabloul electric. Observ că, în mare mă- 
sură, s-a creat mentalitatea că Dumnezeu oricum ne ajută, iar noi putem sta 
cu brațele încrucișate. Or, tinerii aceia care au ieşit în stradă... 


— Să ştiţi că acesta este un exemplu unic, este o jertfa de mare calitate... 


=> Ca să pun o întrebare proastă, cât de unic vi se pare, părinte?... Adică, mo- 
mentul din '89 vi se pare mai important decât cel de la 1848? 


— întrebarea dumneavoastră merită tot un răspuns prost... N-aş putea 
spune,.. Nu cred c-o fi fost... lar dac-o fi fost, am fost toți copii sau n-am exis- 
tat ca să participăm cu tot sufletul la toată jertfa care a fost. Eu am luptat în 
fel şi chip... Este o dorinţă de a-l înfrânge pe duşman. Am avut uneori ocazia 
să-l dobor, să-i iau pușca şi să-l pot omorî, dar i-am dat-o înapoi. E o dorință 
în noi de a-l birui, dar există o forță — dacă ești un om - care te împiedică să-l 
dobori cu puşca, ci arătându-i că el nu ştia ce facea și omora ca un dobitoc. 
Jertfa acestor tineri tocmai de aceea-i unică, pentru că nu s-au dus să omoare 
pe cineva, ci au murit, iar lumea nu ştie de ce au murit. 


= Cică ar fi trebuit să stea acasă... în loc să stea acasă, cu mămica și tăticul, 
au ieşit afară, în stradă, ca golanii... 


= lată că şi cuvântul „golan"... 
— Mă rog, „huligani”, „derbedei"... 


— Cuvântul „golan" a ajuns ceva mai târziu un cuvânt de glorie!... Dar ce 
să mai vorbim de lucrul acesta, ştiţi... 


— Fiindcă astăzi sunt contestaţii, părinte'. Toată lumea... 


— Alunecăm pe stradă... Aci, vorbiţi cu un om care a stat în pustie, can. 
nu ştiu ce... Aceste lucruri le văd, le constat ŞI eu... Citesc reviste, ziare.., Sunt 
întrebat şi răspund: tinerii care au ieşit atunci în stradă au făcut o jertfa du ma- 
re calitate! Mureau mai mult pentru jertfa în sine... 


— Dar de ce tinerii, părinte? 


— Asta am vrut să spun... Tocmai tinerii, pentru că ei erau curaţi... Aces- 
ta-1 fenomenul: tocmai tinerii au făcut acest lucru, ei, care nu doreau nici o 
președinție, nu doreau nimic. Doreau să moară! Și fiți sigur că obiectivul care 
trebuia să fie atins era libertatea unei ţări, pentru Adevăr! Ei mureau fară ar- 
me, mureau cu piepturile goale!... 

— Părinte, printre oamenii osteniţi care vin aici se află mulți tineri? 

— Foarte mulți! Și sunt foarte bucuros. Acuma venit un grup de tineri care 
au luat bacalaureatul cu notele cele mai bune, și toți vor să urmeze Teologia. Bi- 
neînțeles că nu toti cei care vin sunt tineri, dar tinerii sunt mult mai numeroși 
decât bătrânii... Bărbații tineri si femeile în vârstă sunt cei mai numeroşi... 
== De ce vin femeile în vârstă mai mult decât bărbații vârstnici, părinte? 

— Femeia a fost foarte neglijată, a fost foarte devalorizată de mentalitatea 
omenească, iar asta este o enorm de mare greşeală! Femeia este o creaţie a lui 
Dumnezeu cu totul, cu totul superioară, iar dovada o reprezintă Maica Dom- 
nului, o femeie! Femeile..., ele nasc, ele renasc, ele simt cu orice chip duhul 
acesta de relație cu Dumnezeu, în sfârşit, cu viaţa! Femeia... Femeia are o pu- 
tere de a iubi extraordinară, o putere de răbdare extraordinară şi de aceea le 
admir foarte mult! 

Bisericile sunt pline de femei, nu de bărbaţi! Majoritatea, destul de mul- 
te, fac niște sacrificii grozave să vină la biserică, fiindcă nu sunt lăsate. Eram 
într-o întrunire duhovnicească și un părinte aghiorit m-a întrebat: „Cum, 

Sfinția Ta mărturiseşti femei?" Când am auzit eu lucrul ăsta, m-am înfipt în 

el: „Da' cine te-a născut, domnule dragă, pe dumneata aşa de deștept? Cine 

te-a născut? Te-au prins cumva cu aţa, cu undiţa pe baltă? Eşti produsul unui 
incubator cumva?" l-am răspuns aşa cum 1 se cuvenea, l-am lovit pe toate păr- 
țile, fară teamă că o să-mi întoarcă răspunsurile... l-am vorbit atunci de valoa- 
rea femeii: „Trăiţi fară ele dacă puteţi! Dacă faceţi pe gsrozavii!" Dacă femeia 
este rea, este fiindcă bărbaţii au facut-o rea. Dacă femeia se vopsește, nu pen- 
tru ea se vopseşte, pentru bărbați. Nu-şi dă seama că pentru bărbaţi se falsifi- 
că, pentru ei se urâţește... Dar sacrificii femeia a facut. După ceva timp m-am 
întâlnit din nou cu părintele acela, mergea, trimis de ascultare, în Franţa, lao 
mănăstire de maici, să le mărturisească. Și în sinea mea mi-am zis: „Uite, cu- 
vioase, unde ai ajuns... ce bine eşti prins acum..." 

Bărbații însă mai beau, se mai duc, se mai încântă, şi vă spun cu dure- 
re că încă se mențin în duhul celor 40 de ani de încleștare şi de tristeţe, încă 
se menţin Și-acum în ateismul lor... Li se pare că e foarte bine să trăieşti fară 
Dumnezeu, să nu ţi se ceară nimic, să poți face ce vrei... 

Femeia mii de ani a fost roabă, până a venit Hristos şi a pus-o în verticali- 
tate, a pus-o în egalitate cu bărbatul sau mult mai sus decât bărbatul - femeia 
având harisme ce-L pot naşte pe Hristos în sufletul bărbatului. E puțin darul 
ăsta? Femeie înseamnă „împărăteasă dăruitoare", pusă pe tron nu ca să dom- 
nească, ci pentru a-l admira pe cel ce a avut puterea să o ţină acolo. Femeia, 
pusă în adevăratele sale valori, începe să creeze și abia atunci se dăruieşte total, 
nu convențional. De asta avem nevoie, de o dăruire totală, asta urmărim noi. 
Marea greșeală este deci că nu se pune în valoare femeia. 

Voi însă, femei a căror onoare este în mod inseparabil unită cu pudoarea 
Şi cinstea, păstraţi-vă cu cinste gloria şi nu lăsaţi în vreun fel să se păteze cură- 


tenia reputației. Misiunea bărbatului este de a agonisi; a femeii, de a cheltui 
în mod rațional. Un proverb românesc spune: „Mai mult poate să care femeia 
cu poala din casă decât aduce bărbatul cu carul." 

Casa și averea le moştenim de la părinţi, dar o nevastă înţeleaptă este un 
dar de la Dumnezeu. 


Note: 
' Perechile care se căsătoresc trebuie să aibă acelaşi duhovnic, ca să se înţeleagă de 
la în- 
ceput şi să nu aibă probleme mai târziu. Vedeţi, duhovnicul ajută foarte mult. Vede 
cioturile 
Şi umflăturile amândurora şi le „ciopleşte", pentru ca aceia să se potrivească, ca două 
lemne 
care trebuie să se unească. Eu, când eram tâmplar, ciopleam lemnele astfel încât să se 
potri- 
vească bine, să stea singure unite. Apoi puneam ṣi un cui, deși nu aveau nevoie. lar dacă 
lem- 
nele nu se potrivesc şi nu se îmbină bine, şi le forțezi cu cuie să vină la locul lor, 
atunci din 
cauza forțării, lemnele vor plesni uneori. 
De aceea trebuie ca „tâmplarul" să aibă amândouă lemnele în mâinile lui, pentru a vedea 
ce 
treabă este de făcut la unul și astfel să lucreze corespunzător și la celălalt. Aşa trebuie 
să fie şi duhovnicul. Mult ajută duhovnicul. Multe perechi care se potriveau, care s-au 
căsătorit din dra- 
goste, s-au despărțit după o vreme pentru că nu au fost ajutate de un duhovnic bun, în 
timp 
ce perechi care nu se potriveau, dar au avut acelaşi duhovnic, au mers foarte bine. 
Să presupunem că cineva este nepăsător față de familie și are mereu certuri cu femeia 
lui. Vrea să se despartă de ea și vine la mine şi mi se plânge, cu pretenția să fiu de 
partea lui, 
să-i distrug familia. Dacă îi spun: „Tu eşti vinovat în toată istoria asta", dacă nu-și 
conștienti- 
zează vinovăția sa, va spune că nu l-am odihnit. Adică unii spun: „Nu m-a odihnit duhovni- 
cul", pentru că nu le spune să facă ceea ce vor ei. Dacă este vorba să-l odihnim pe fiecare 
în 
patimile lui, atunci să-l odihnim şi pe diavolul. Vii, de pildă, tu şi îmi spui: „Sora 
cutare mi-a 
vorbit urât." „Ei, nu da importanţă la asta", îţi spun şi te odihnesc. După puțin timp vine 
sora 
aceea Şi-mi spune despre tine: „Sora cutare a făcut cutare şi cutare." „Ei - îi spun =, 
bine, dar 
nu o știi cine este? Nu le lua în serios." Am odihnit-o și pe ea. în felul acesta pe toți 


îi odih- 

nesc, dar îi și împiedic pe toţi. Corect însă este să-ţi spun: „Vino încoace! Dacă sora 
ţi-a vorbit 

în felul acesta înseamnă că ai făcut tu ceva", și astfel îţi vei simți vinovăția și te vei 
îndrepta. 

Pentru că, din clipa în care îţi vei simți vinovăția, toate vor merge bine. Odihna adevărată 
vi- 

ne atunci când omul se aranjează corect. 

Scopul este odihna în Rai, nu odihna de pe pământ. Sunt unii duhovnici care odihnesc 
gândul aproapelui, şi apoi acela spune: „Foarte mult m-a odihnit duhovnicul meu", dar 
rămâne 
neîndreptat; în timp ce ar trebui să-l ajute pe om să-și afle cusururile lui, să se îndrepte 
Și să-l povăţuiască și în continuare în acest sens. Numai atunci vine adevărata odihnă. 
A odihni pe celălalt în patimile lui nu constituie un ajutor, iar pentru mine, aceasta 
este o crimă. 

Pentru ca duhovnicul să poată ajuta doi oameni care au legătură între ei, trebuie să 
aibă 
legătură cu amândoi. Atunci când ascultă, de pildă, gândurile adoi oameni care au neînţele- 

Dacă o femeie din anumite motive (nuntă) a intrat în biserică „nefiind 
de biserică", să nu sărute icoanele, să nu se împărtăşească şi să nu ia anafură. 

Insă să se spovedească că intrat în biserică „nefiind de biserică". Ea, în situația 
aceasta, din punct de vedere canonic, poate sta în pridvor fară probleme. 

Relația dintre soţ şi soție rămâne o problemă delicată. Nu se poate po- 
runci: „poruncă dau vouă - marți și joi". Dacă ar fi singur, ar putea primi po- 
runcă. Trebuie să știe să fie armonios... Dintre două rele, alegi răul cel mai 
mic. Decât să-și caute altă pereche pentru a păcătui, mai degrabă cedează unul 
din ei.’ 

Dacă se întâmplă să fie în relație de împreunare în sărbători şi în posturi, 
să se spovedească. 


- De ce suferă copiii, părinte? De ce se îmbolnăvesc copiii mici, de ce copii de 
trei-patru ani sunt bolnavi de cancer? 


- Vă întreb şi eu: „De ce?" 


— Nu Ştiţi răspunsul... 

— Ştie Dumnezeu de ce, că sunt cu rost mare. Faptele părinților, neas 
tâmpărul lor se răsfrâng asupra copiilor. Părinţii care au făcut împreunări ne 
geri, trebuie să cunoască ambele suflete, pentru că fiecare poate prezenta lucrurile aşa 
cum le 
înţelege el. Şi să primească să le rezolve neînțelegerile numai dacă și aceia acceptă să 
facă acest lucru potrivit Evangheliei, deoarece toate celelalte soluţii sunt o continuă 
durere de cap şi trebuie mereu aspirine. Apoi să-l pună pe fiecare la locul său; să nu-l 
îndreptăţească pe nici unul. 
Să-i spună fiecăruia cusururile lui, pentru că, cioplind o strâmbătură, se ciopleşte şi 
cealaltă, 
Și astfel se înţeleg și se unesc. 

Singurul bine pe care îl am este acesta: niciodată nu îndreptăţesc pe nimeni, chiar 
dacă 


nu este vinovat. Atunci când, de pildă, vin femei și îmi spun că au probleme în familie 
ŞI că 

bărbatul este vinovat, le dojenesc pe ele. Atunci când vin bărbați şi se plâng de femeile 
lor, îi 

dojenesc pe ei. Nu le odihnesc gândul, ci fiecăruia îi spun strâmbăturile lui, îi spun 
ceea ce îi 

trebuie ca să poată fi ajutat. Altfel, pleacă odihnit şi unul, şi celălalt, şi acasă se 
încaieră între 

ei. „A avut dreptate spunându-mi așa despre tine!" „Dar mie ştii ce mi-a spus despre tine?" 
Vreau să spun că patimile nu odihnesc pe nimeni. Pe mulți chiar îi cert destul de tare 
- fireşte, 

spre binele lor dar pleacă cu adevărat odihniți. Se poate să plece şi amărâți, dar îşi dau 
sea- 

ma că eu m-am amărât mai mult decât ei şi aceasta le spune ceva — cultiv mărimea de suflet 
ȘI 

noblețea, iar ei sunt ajutați, cresc şi sporesc. (CuviosulPaisie Aghioritul) 


Note: 

' „Să nu opriţi datoria unul altuia, fară numai din bună înţelegere (I Corinteni 7, 5). 
Dar 
cu vrea să spună el aici? «Să nu se înfrâneze femeia, zice, dacă bărbatul nu voieşte, și 
nici băr- 
batul, dacă nu voieşte femeia.» Și pentru ce? Fiindcă din astfel de înfrânare se nasc mari 
rele, 
căci ŞI preacurville, și curviile, şi chiar stricarea caselor de aici se trag de multe 
ori [...] Deci 
pentru ce te miri dacă el din această pricină curveşte sau, dacă nu curveşte, apoi este 
poso- 
morât, veşnic tulburat, veşnic în luptă şi pricinuind femeii mii de neajunsuri? Care este 
folosul 
postului dacă dragostea este sfâşiată? Nici unul." (Sfântul loan Gură de Aur) 


permise, au făcut o serie întreagă de lucruri de păgănism, pentru că nu se că- 
sătoresc pentru scopuri înalte, ci pentru plăceri. Dar plăcerile nu sunt sco- 
puri, sunt convenționalități. Scopul este stimularea continuă reciprocă pentru 
mântuirea sufletelor. Pentru că, uite, se căsătoresc sau, mai bine zis, se împre- 
unează, şi rămân însărcinate şi zămislesc copii în posturi, în sărbători, toate 
sunt niște rânduieli care nu trebuie încălcate. Rabdă Dumnezeu, se mai poa- 

te face şi există îngăduință, că cei mai mulți copii sunt sănătoşi, dar se nasc şi 
mal formaţii pentru păcatele părinţilor. 


— Părinţii mai pot face ceva să îndrepte acest rău? 

— Păi, se luptă să facă, dar e foarte greu, că el există aşa. Se mai poate, 
mai sunt şanse... Să se pocăiască! Citim în toată ziua pentru ei, că mulți vin 
cu copiii la mine. 


= Familiile care nu pot avea copii ce păcate grele au? Și ce pot face pentru a fi dăruiți? 
— Au păcate de toc feiai, ştiu ei. Să se pocăiască, să se roage să aibă copii. 

E valabilă căsnicia, pentru că sune cununați, nu putem să dăm înapoi. însă și 

copilul e mare dar de la Dumnezeu. 


= îi sfătuiți să încerce și ce a descoperit acum medicina? Ştiţi că se face fer- 
11 VIZATE in vitro... 


— Să nu cumva! Ferească Dumnezeu să se facă aşa ceva, Biserica nu-i re- 
cunoaşte p'ăștia! Nici nu se pune problema! Avem ştiinţa de a face asta, dar 
nu se poate... Nu au copii..să înfieze vreun copil, lucru care se întâmplă, în 
sfârşit, să ajute unde au copil mulți, au atâtea lucruri de făcut şi ei! 
= Părinte Arhimandrit, vreau să vă întreb un lucru capital, care ne preocu- 
pă pe toți acum, acest aspect al alunecărilor credinței... De pildă, trebuie să 
fi ajuns la ureche așa-zisul „fenomen de la Pucioasa"... 


< 
D 


Note: 

! Naşterea de prunci nu depinde numai de ora, ci şi de Dumnezeu. Când Dumnezeu 

vede smerenie la perechea care întâmpină greutăţi în dobândirea de copii, atunci El le dă nu 
numai un copil, ci chiar mai mulţi. însă atunci când vede încăpățânare şi egoism nu le îm- 
plineşte cererea, deoarece aceasta ar însemna să-i odihnească în patimile lor. De aceea, soţii 
trebuie să sc lase cu totul în voia lui Dumnezeu şi să spună: „Dumnezeul meu, Tu Te îngri- 
Jeşti de binele nostru, «facă-se voia Tay." Şi atunci se va împlini ceea ce cer. Deoarece numai 
atunci se va face voia lui Dumnezeu când spunem: „Facă-se voia Ta" şi ne încredințăm Lui în- 
tru toate. însă noi, pe de o parte, spunem: „Facă-se voia Ta", iar pe de alta, insistăm să se facă 
voia noastră. Atunci ce să mai facă Dumnezeu cu noi? 

Uneori, Dumnezeu nu dă copii pentru a se aranja şi vreun orfan şi atunci este mai bi- 

ne să înfieze. Nu trebuie să insiste, căci ce vrea omul nu este întotdeauna voia lui Dumnezeu. 
(Cuviosul Paisie Aghioritul) 

— Sinodul i-a pus în situația să recunoască faptul că sunt îndrăzneți, dar 
naivi, încercând să facă biserică nouă, fară să respecte normele unei organiza- 
ţii regulamentare, călugărești, amestecându-le cu bizantinerie... Au declarat-o 
pe-aila sfântă, au deshumat-o şi puţea, au zis că e mireasmă bună, au îngro- 
pat-o la loc imediat... A fost femeie măritată şi facea pe fecioara... Vasăzică, 
erau atâtea argumente și avem ce să le spunem. lar Biserica nu putea să ia o 
altă măsură, pentru că e vorba de credincioşi, de lume, ştiţi... 


— Părinte, alături de asta există și un anumit reviriment al spiritului Vladi- 


mireşti... Există chiar un reviriment al profeţiei abrupte, „poporane", de tip 
Petrache Lupu... Există o carte, poate că v-o aduceți aminte, a apărut la Fun- 
dațiile Regale demult — Minuni şi false minuni, a domnului Urzică... 


— A, cum să nu... Am fost buni prieteni... 


— A stat lângă mine, la Foişorul de Foc... 

— Am stat Şi eu la el acolo mai multe săptămâni... Ne-am împrietenit 
mult... De fapt, să știți că a numi ceea ce se întâmplă la Pucioasa ca fiind „fe- 
nomen" mi se pare prea mult spus... Nici la Vladimireşti — o înşelătorie crun- 
tă, o lipsă de curaj pentru nişte măsuri mai dure sau, mai bine zis, niște măsuri 
mai de la rădăcină... Şi-a făcut de cap, în sfârşit, ce „fenomen"...?! 
Eu am şi fost acolo, la Vladimirești, împreună cu părintele Cleopa.! 


=> Sunt semne de sfârşit... ? 


— Sfârşitul lumii nu-l știe nimeni, domnilor! A spus Hristos vorba asta şi 
e valabilă până la sfârşitul lumii! 


— Dar, în acelaşi timp, Hristos a spus că vor fi semne... 


— Dar asta-i altceva! Din punct de vedere moral, avem astăzi foarte multe 
semne! Chiar Sfinții Părinți notează acest „666"; pe plan moral, primul „şase" 
înseamnă cruzimea fară nici un fel de milă, la care, de altfel, asistăm; curvia fară nici 
o rațiune — al doilea „șase"; iar cel de-al treilea — lipsa de credinţă, care există 
în lume... 


— Deci prin acestea simbolizaţi fiecare „şase"... 
— Da... Acum, m-am întrebat pe mine, și vă întreb şi pe dumneavoastră: 
de ce s-a luat „666"? De ce nu s-a păstrat „333", de pildă? 


— Da, care-i rostul lui „666"? De ce nu 999"? 
Note: A se vedea „Scrisoare către Mănăstirea Vladimireşti”, p. 228. 

- Ja uitaţi ce mi-am răspuns eu: „666", adunate ca simple unități, ne dă 18... Ce înseamnă 
18? Nouă cete de cer, nouă cete de pământ. Cetele din cer le știm: Serafimi, Heruvimi, 
Tronuri; Domnii, Puteri, Stăpânii; începătorii, Arhangheli și îngeri. Dar cetele de pe 
pământ care sunt? Sunt trei câte trei. În prima ceată de trei se află arhiereii, preoţii 
şi diaconii; în a doua ceată de trei 
se află monahii, mirenii şi nonortodocşii; iar în ultima ceată de trei se află animalele 
Şi peştii, vegetaţia și mineralele. Toate aceste valori sunt cele nouă cete de pe pământ, 
iar cu cele nouă cete din ceruri fac 18. Acest Antihrist, dacă a spus că el e Dumnezeu, 
nu se mulţumeşte numai cu pământul, el vrea să cucerească și cerul! De aceea mi-a venit 
asta în minte să-mi răspund. 

lar din punct de vedere moral, acest „666" se împlinește în lume. A venit la mine o 
doamnă care stătea în Belgia şi mi-a spus plângând că se teme ca soţul ei, de care era 


despărțită, să nu păcătuiască cu fiica lor!... Și am întrebat-o de ce nu se adresează şi 
autorităţilor și mi-a zis: „Nu ne putem apăra, părinte, pentru că acolo e oficializat lucrul 
ăsta!..." Adică în Justiţia oficială nu e nici o greșeală s-o faci... Ei, şi-atunci ce 


să cred eu despre aceşti „şase'?... Dar, vedeţi, asta e altceva, că sunt semne... Dar care 
este timpul, nu ştim. Un punct de reper extraordinar este venirea Prorocului Ilie’ pe lume. 
Ilie nu vine, domnilor, ca un nou-născut, ci vine întreg, cu forţele lui extraordinare! 
Cine a fost acest Ilie, lumea se gândeşte mai puţin... Aţi văzut ce minuni a făcut, a încuiat 
cerul timp de trei ani şi şase luni’... Va daţi seama cine trebuie să fie, dacă este 
înaintemergătorul Domnului!... De data asta nu va mai fi o venire ascunsă într-un staul 
de vite, va veni pe norii cerului, precum iese fulgerul de la răsărit și se arată până 
la apus, aşa va fi şi venirea Fiului Omului.” Iar înaintemergătorul trebuie să fie unul 
care să evidenţieze cu adevărat marea valoare a Celei de-a Doua Veniri a Mântuitorului! 
lar acest Ilie văd că nu apare!... 

După cum s-a consemnat de marii trăitori, Antihrist se va naşte dintr-o evreică 
desfrânată şi la vârsta de 30 de ani va apărea în public. Va avea puterea de a zbura etc., 
de a pune în dificultate chiar și pe creştini. Dar ferice, de o mie de ori ferice, de cei 
ce vor răbda prigoana lui Antihrist, mai mari decât toți mucenicii se vor chema! Mântuitorul 
îl va lăsa la culme să-și facă de cap, bineînţeles tot limitat va fi, că e doar o creatură. 
După ce se vor scurge cei trei 
ani Şi Jumătate de nelegiuiri ai Antihristului, iar Omul Pierzării va fi nimicit 
de Domnul Puterilor”, va mai trece un scurt răstimp până la înfricoşata zi a 


Note: 
Maleahi 4, 5; Matei 17, 10-12; Marcu 9, 11-12. 
i Luca 4, 25. 
i Matei 24, 27. 
* Tesaloniceni 2, 8. 
Judecăţii, până la Cea de-a Doua Venire a Mântuitorului, până la Parusie, răs- 
timp care, după unii Sfinți Părinți, ar fi de 45 de zile. 

Dar mai întâi vom asista la fierberea mărilor, la căderea stelelor... Ce va 
fi, ce va fi... cine va mai apuca? Eu nu mai apuc, dar voi, eu știu? 

Vedeţi, chiar faptul că se simte bogăția harului din inima noastră şi stăm 
nepăsători, asta e un semn că e un sfârșit, un început de sfârşit. Te anulezi pur 
Şi simplu atât de îmbogăţit fiind cu harul lui Dumnezeu. Cum le spuneam la 
fete: „Cât de scumpe sunteți voi, vă vindeţi așa de ieftin?" „Ei, fac şi eu la fel ca 
cellalți!”, şi se scuză în felul acesta. Eroii lui Hristos nu sunt la fel ca ceilalţi, 
ei 
se luptă cu firea. A sta lângă foc și să nu arzi este un eroism. Să nu te încânți şi 
de acea falsă cunoştinţă că și ea ar vrea... Toată lumea ar vrea. Dar ce urmează 
după această grozavă cădere - o consecință veșnică poate. 
Care este data sfârşitului nu este bine să se ştie. De ce? Pentru că atunci 
când stie data sfârsitului omul nu mai creează, nu mai trăieşte momentul, nu 
se mai adaugă. Dumnezeu a creat pe om liber, fară să-i fixeze timpi, şi atunci 
cum să vorbesc eu de un moment în istorie, că în anul cutare va fi cutare?... 
Mântuitorul spune un lucru, iar eu mă ţin de vorba asta“. Cuvântul trăieşte 
cât timp trăieşte Scriptura! Nu știe nici Fiul - nu ştie ca orn, căci ca Dumne- 
zeu stie!" Asta să stiti căeo armă a tuturor ereticilor: „Vine sfârsitul! Vine sfârşitul!", 
ca să se ducă lumea mai repede după ei... Arma cu care ereticii racolează oamenii, foarte 
eficace! 
= Părinte Arhimandrit, o altă temă foarte actuală astăzi — şi cunoaşteţi do- 
cumentele noi ale Catehismului Vaticanului — este tema avortului. M-a dă- 
ruit Dumnezeu să ajung şi eu la Athos, iar părintele Petroniu mi-a dăruit o 
noapte întreagă ca să vorbim despre mai multe lucruri; printre altele am vor- 
bit şi despre acest lucru. Părintele vorbea în termeni înspăimântători despre 
consecinţele pe care le suportă femeia care îngăduie acest lucru... 


= Femeia, omenirea, în sfârșit, sigur că da... 


= Catolicii privesc avortul cu mai multă îngăduință, dar sunt și ei împotrivă. Insă 
lumea largă consideră că Biserica este nerealistă, că nu ține cont de necazurile prin care 
trec cuplurile... Dumneavoastră, ca părinte duhovnicesc, câte de astea nu veți fi auzit... 
Note: 

i Matei 24, 29. 

= Matei 24, 36; Marcu 13, 32. 

„Unele texte din Scriptură privitoare la Hristos s-au spus potrivit despărțirii pe 
care 

o faccm cu mintea între firile lui Hristos” (Sfântul loan Damaschin, Dogmatica, Ed. 
Scripta, 

Bucureşti, 1993, cap. 18). 


— Domnule dragă, nu vă supăraţi, eu nu pot să concep că, pentru ca eu 
să pot exista, trebuie să-l omor pe celălalt! Un copil în pântece este autonom, 
nu e mama stăpână pe el... 


— Da, dar se zice că nu gândeşte, că eşti autonom abia când gândeşti... 
— Să ştiţi că în Dreptul roman se spune: „Copilul, odată zămislit, are 
drept de cetăţenie.” Asta spune Dreptul roman! Bine, cu condiția să se nas- 
că, ca să poată primi certificat de naştere şi să poată fi înscris la un eventual 
recensământ. 


— Bun, dar copilul există în pântece... 


— Da, şi el e viu, el e suflet! Iar sufletul ăsta e creat de Dumnezeu! Toți 
acești copii avortați trăiesc! Toți trăiesc şi ne văd... Și atunci, oamenilor, un- 
de vreți să pun Eu, ca Dumnezeu, pruncul, ca să se poată dezvolta mai sigur 
decât în pântece de mamă?!... Vă spun că am văzut în viaţa mea, prin pădure 
Şi pe unde-am mai fost, o lupoaică ce-şi apăra doi pui. O prinseseră câinii de 
la stână. Dom'le, cu atâta forţă și cu atâta ferocitate își apăra puii!... Eu m-am 
apropiat cu gândul s-o ajut, că mi-era milă de ea... lar câinii, când au văzut 
că m-apropii de ei, au prins curaj, şi lupoaica a luat un pui în gură și-a fugit. 
Şi-am văzut cum îşi apără mama puii, iar asta era o fiară!... Mai mult decât 
atât, am auzit o vorbă, cum că lupoaicele nu mănâncă prunci, lupoaicele în- 
grijesc puii de om. Un fenomen extraordinar! Ați văzut, pe copiii mici câinii 
nu-i mușcă! Aceşti copii au o imunitate extraordinară din multe puncte de ve- 
dere... Numai în pântece de mamă copilul nu este în siguranţă! El este o fiin- 
tă, oameni buni! Este o mare crimă! Gata! lar lucrul acesta, din punct de ve- 
dere canonic, se pedepseşte enorm! Aproape toată viața să nu te mai împărtă- 
şești... Eu nu fac lucrul ăsta, îmi dau seama de împrejurări, de o serie întreagă de motive, 
sunt foarte îngăduitor, dar în nici un caz nu acord un verdict de achitare total! Ştiţi, 
le fac o mică mustrare, le pun în situaţia să vadă că a fost o mare greșeală și totul e 
să se căiască... 


— Dar, părinte Arhimandrit, o întrebare de om de la oraş... Slujiţi la sinucigaşi? 

-A, nu, nu putem, cu nici un chip! Sinuciderea este un păcat extraordinar de mare, mai 
mare ca ăsta nu există nici un alt păcat! Biserica nu-ţi dă voie nici în cimitir să-i 
îngropi, nici atât să le slujeşti... 


-Asta e Pravila de la Govora, din timpul lui Mihai Viteazul... 

— Nu, nu este adevărat... Eu vă spun acum pravila bisericească, din Sa- 
chelarie, există canoane... Nu putem să le facem nici un fel de slujbă. Biserica 
oprește să pomenim pe un ateu care a murit ateu, un om care păcătuiește 
conștient — „Păcătuiesc, nu mă interesează că mă judecă Dumnezeu!" Nici 
pe-ăştia nu-i putem pomeni! Darămite pe cel care s-a sinucis?!... Viaţa e un 
drept fundamental, de la Dumnezeu. lar acela, dacă și-a luat singur viaţa, și-a 
luat singur și toate drepturile posibile să-l mai ajuţi. Am avut un caz recent, 
cineva care s-a sinucis şi a lăsat și o scrisoare — o fată „deşteptătuță', după câ- 
te am văzut. A murit deliberat, pentru că a lăsat o scrisoare — s-a aruncat de 
la al optulea etaj, a murit deliberat. îl putem pomeni numai dacă este nebun, 
căci atunci nu mai are control şi nu mai contează; nu într-o stare de nervi 
accentuată. Am găsit totuși o soluţie, că nu putem să-i pomenim pe cei ce se 


sinucid deliberat. Cu cât respecţi ce spune Biserica, cu atât, dacă vrei, îl poți 
ajuta cu asta, căci tu eşti un slujitor cinstit al Bisericii. Ce poate să facă dege- 
tul acesta, care în întregime face parte din fiinţă, din acest microcosmos? Ce 

poate să facă el când mintea hotărăşte altceva? Ce poate face el? Să se supu- 

nă. Am găsit metoda asta: să se scrie morții cei mai apropiați ai celui ce s-a 
sinucis, fară ca el să fie nominalizat şi să se pomenească accentuând „...şi cu 

tot neamul lui cel adormit", unde poate să intre și el, şi atunci lăsăm să de- 
libereze Dumnezeu.’ Şi chiar am avut un caz aici şi l-am subliniat cu roşu, 

să-mi amintesc când voi pomeni la Proscomidie — să ştiu să nu trec peste cu- 
vintele: „...Și cu tot neamul lor cel adormit”. A mai spus cineva că se poate 

pomeni după ce trec șapte ani. Nu se pot pomeni nici după șapte ani, pentru 

că atunci s-ar sinucide toată lumea dacă ar ști că după şapte ani ar merge la bine. Nu 
se poate, niciodată! Pentru că nu este, în materie de mântuire, timp. Nu există timp, există 
veşnicie”. 


Note: 


l „Bunul Dumnezeu să facă ceva şi pentru ei, deoarece nu ştim ce s-a întâmplat de s-au 


sinucis, nici în ce stare s-au aflat în ultima clipă. Se poate ca în clipa în care şi-au dat sufletul 

să se fi pocăit, să fi cerut iertare de la Dumnezeu şi astfel să fi fost primită pocăinţa lor, iar su- 

fletul lor să fi fost luat de îngerul Domnului." (Cuviosul Paisie Aghioritul) 

2 Cei care se sinucid vor să scape de marea durere sufletească pe care o simt. Cad însă în- 

tr-un chin mult mai mare, ajungând în mâinile diavolului, care îi chinuie fără milă. Şi aceas- 

ta o fac pentru că au multă mândrie. în loc să stea să se gândească dacă nu cumva au greşit 

cu ceva, în loc să se cerceteze pe ei înşişi şi să vadă ce greşeală au făcut, în loc să se pocăiască, să-şi schimbe 
„tactica", să meargă să se mărturisească şi astfel să se uşureze şi să scape de durere, aceştia, din cauza 
mândriei, nu vor să se smerească,; şi toate strâmbăturile, şi toate greşelile le văd la alții, iar pe ei înşişi se 
socotesc nevinovaţi. Sinuciderea este un mare păcat, căci cei ce fac aceasta dispreţuiesc darul lui 
Dumnezeu, viaţa pe care El le-a dat-o. Este ca şi cum ai da cuiva un dar, iar acesta ți l-ar arunca înapoi în 
faţă... Oare poţi adăuga o zi la viaţa ta? 

Dacă nu poţi adăuga nici măcar o singură zi la viaţa ta, atunci cum îndrăzneşti să o distrugi? 

(Cuviosul Paisie Aghioritul) 


- Nu pot să nu vă întreb, părinte, şi despre o altă temă care astăzi este susți- 
nută cu destulă autoritate chiar de către şefi de state: homosexualitatea. Vi se 
pare că trebuie îngăduită?... 

- Nuuu, nu îngăduim nici căderi mult mai ușoare decât aceste sodomii! 
Dumnezeu le-a pedepsit cu foc, pe loc! Sunt păcate foarte mari! Se spune chiar 
că păcatele astea urgentează Judecata de Apoi! 


- Cum adică?... 

- Adică păcatele astea grăbesc Judecata, să se mai salveze ce se mai poate 
salva... Este cuvânt de la Sfinții Părinţi că păcatul ăsta foarte grav, al sodomi- 
ei, grăbeşte Judecata de Apoi... Acum suntem într-o stare destul de avansată, 
Occidentul oficializează sodomia!... 

- Care vi se pare a fi calitatea cea mai importantă a poporului ăsta din care 
faceţi parte, a românilor? 

- Domnule, vă rog să mă credeţi, sunt atât de optimist în inima mea în 
ceea ce priveşte învierea acestui neam, încât, de năvala asta din inima mea, 
nu mai pot ca să vorbesc! Pentru că este poporul care știe să se jertfească sau, 
mai bine zis, care numai în jertfa a trăit! Opinca asta românească, să știți, as- 


ta, care a fost batjocorită de turcime, de austrieci, de unguri şi de câţi şi mai 
câți, a fost un popor care s-a născut în jertfa, şi în jertfa e şi-acuma!... Ăsta va 
învia, poporul român! Nu interesează, în momentul ăsta, politica aceasta ca- 

re este ceva foarte trecător şi care, de fapt, ne-a învățat foarte multe lucruri... 
Da, am putut să ne dăm seama de ce sunt capabili și că răul nu trebuie să mai 

fie cruțat cu nici un chip, adică, mai bine zis, să fie curățat prin orice meto- 


de, sigur, metode creştinești... Dar să ştiţi dumneavoastră că Biserica acceptă 
războiul de apărare! 
-Adică?... 


- Nu năvălim să cucerim țări, dar nici să nu-i lăsăm să ne intre-n ţară! 
Că zice Mântuitorul: Dacă ştii că vine furul, nu-l laşiZ Războiul de apărare es- 
te îngăduit. Fiecare dintre noi avem un război oarecare cu te miri cine sau cu 
te miri ce probleme, cu te miri ce idei, care trebuie combătute, chiar cu ton 
ridicat, chiar... 


- Părinte, în mod simetric, ce defect important vedeți acestui neam? Ce-l îm- 
piedică să fie cum ar putea fi? 
Note: ' Matei 24, 43. 


- Mai întâi de toate, neamul românesc e uimit... e surprins și el, săracul, 
după atâția ani de prigoană; sunt niște șmecheri care-l păcălesc... N-ai cum să 
faci... De-aia vă spun că a fost nevoie de prigoană, ca să se deştepte lumea, tot 


prin jertfa... Care-i momentul din punct de vedere istoric, asta o ştie Bunul 
Dumnezeu, dar eu cred în învierea neamului românesc cu orice chip! Mai în- 
tâi de toate, să ştiţi dumneavoastră că-i un popor milos, iar mila e toată Scrip- 
tura... Adică, partea centrală, Iubirea! Aici găsești îngăduinţă. 

Vă dați seama de ce-au bătut catolicii drumul în Țara Românească. Căci 
ei aici au bătut, n-au bătut la greci, n-au bătut nici la ruși, au bătut la români! 
De ce acest neam, această fiinţă, aceşti oameni i-au atacat atât de mult? Pentru 
că aceia sunt falși şi doresc să distrugă ceea ce de fapt i-ar putea distruge pe ei: 
Adevărul. lar Biserica Ortodoxă susține Adevărul! 


- Ce şansă daţi ecumenismului, părinte? Adică, e totuşi Biserica noastră so- 
ră, suntem mai apropiați de catolicism decât de protestantism... 


- Să ştiţi că sunt discuții istorice... 


- Vi se pare doar o problemă istorică? 

- Sunt discuții gratuite. Nu cred! Dar, de complezenţă, știți, e bine să 
mai discutăm, ca să-l mai păcăleşti, adică să te lași prostit, să creadă că el va 
birui... Dar e o mare greșeală: nu se face nimic. Pentru că de la Dumnezeu va 
veni Şi căderea catolicismului. M-a întrebat o figură cu totul deosebită, Andrei 
Scrima, despre care cred că ați auzit... 


- Cel careamijlocit întâlnirea lui Paul al VI-lea cu Athenagoras... El a trasițele... 
- Da... M-a întrebat ce părere am despre Papa... despre loan Paul al II-lea. 

I-am spus: este singurul Papă care a demascat catolicismul cel mai mult... Pen- 

tru că, uitați-vă, umblă după prozelitism, lucru scârbos... Şi unde? La români, 

care sunt creştini! 


- Să-i „evanghelizeze"... 
- Da, şi să stăpânească lumea. Este evident că vrea să stăpânească lumea! 
Practic, eu nici nu mal zic că e Biserică, e un guvern cu numiri clericaliste! 


Să fii prezent în pustie, 
în mijlocul lumii trăind 

- Dacă vrei să trăieşti duhovniceşte, împărăţia cerului fiind în tine, ori- 
unde ai fi, eşti prezent, poţi să ţii legătura cu Dumnezeu. Am făcut o constata- 
re care nu lezează cu nimic viaţa de pustie - pentru că am gustat, cât am gus- 
tat, ŞI din ea, Şi am văzut, mi-a folosit foarte mult -, dar am constatat că mai 
mult găseşti Scriptura aici, în contactul ăsta permanent cu lumea. Asta, în- 
trucât cuvântul tău este ultimul, cuvântul tău este ascultat, mai ales de tineri, 
ceea ce, dacă aceștia au şi evlavie, reprezintă foarte mare lucru şi este o mare 
greşeală — aş zice, ca o dezertare — să pleci de pe front. Vedeți dumneavoastră, 
oriunde ai fi, războiul este un joc de inteligenţă, dar războiul e tot război! 


- Vă opresc aici, părinte... Inteligența mea citadină nu poate să treacă pes- 
te... Mor de plăcere când spuneţi lucrul ăsta: „e un război al inteligenţei, dar 
nu numai atât"... 


- Păi, da... Este un război permanent. Este deci o mare greşeală dacă, bu- 
năoară, dezertezi chiar şi în războiul duhovnicesc. M-aş referi la faptul de a ști 
să fii prezent în pustie, în mijlocul lumii fiind.” 

— Cum poți să faci asta? Asta este cel mai important lucru... 


—Aceasta nu se poate spune, se poate trăi! Pentru că, vedeţi dumneavoas- 
tră, nu poţi să vorbeşti de importanţa soarelui, fară soarele însuşi... 


— Trebuie să te bată asprimea lui... 


—Nu poţi să vorbeşti sau să înţelegi pe Dumnezeu, fară Dumnezeu însuşi. 
Deci trebuie să fii permanent cu El! Nu mai contează împrejurarea pentru o fi- 
ință dăruită de Dumnezeu — bine, eu sunt numai un începător, dar constat că 
aşa este! Nu poți să condamni un nevoitor pentru că este acolo... el oriunde ar 
fi trebuie să fie prezent. Mai întâi de toate, sunt foarte conștient că, oriunde am 
fi, suntem cu voia lui Dumnezeu. Nu suntem fară voia lui Dumnezeu! 


Note: 
i Luca 17,21. 
„Sfântul Siluan vedea esența isihiei nu în retragerea în pustie, ci în 
rămânerea necontenită în Dumnezeu. Asupra acestui punct merită să ne oprimmai îndeaproape. 
Retragerea (anahoreza) sau viaţa pustnicească nu sunt decât mijloace, niciodată scop 
în 
sine; ele pot contribui la eliminarea impresiilor şi influențelor exterioare, 
îndepărtându-ne de 
tumultul acestei lumi şi favorizând astfel rugăciunea curată, cu condiția însă ca izolarea 
să fie 
după voia lui Dumnezeu şi lipsită de orice arbitrariu al voii proprii. Altfel, retragerea, 
eremi- 
tismul şi orice alt efort ascetic vor fi zadarnice, dat fiind că substanța vieții noastre 
nu stă în- 
tr-o ispravă ce izvorăşte din inițiativa proprie, ci în ascultarea față de voința lui 
Dumnezeu. 


Mulţi sunt cei pentru care modul de viaţă cel mai înalt este liniștirea (isihia) în pustie 
sau 


— Dar, părinte, de unde vine vorba asta cu „baterea câmpilor?"Se zice „baţi 
câmpii... "Asta nu înseamnă să fii într-un loc fară voia lui Dumnezeu? 


— Aşa este... Dar şi ceea ce fac cei care nu înţeleg că e voia lui Dumnezeu 
este tot un fel de goană pe câmp, să știți... Eu mă lupt din răsputeri să întipă- 
resc în ființa mea certitudinea că nu se poate face nimic fară Dumnezeu. Exis- 
tă un cuvânt al Mântuitorului: Fără Mine, nu puteți face nimic... Acest cuvânt 
s-a strecurat cu sutele de ani printre trăirile trăitorilor creştini şi, la anul 419, 
la Sinodul de la Cartagina, s-a adoptat Canonul 124, care spune așa: „Și da- 
că totuşi crezi că poţi ceva fară lisus, anatema să fii!" S-a observat că oamenii 
cred că pot şi ei ceva, însă nu există nimic la întâmplare. Dacă spune că nu se 
retragerea (anahoreza); alţii preţuiesc mai presus de orice „nebunia pentru Hristos", alții 
slu- 
jirea preoțească, alții cunoaşterea teologică. Pentru Sfântul Siluan, nici unul dintre 
modurile 
ascezei nu constituie în sine o formă superioară a vieții duhovniceşti, dar fiecare din 
ele poate 
deveni astfel pentru cei cărora le-o hărăzeşte Dumnezeu. 

Dar oricât de diferită ar putea fi de la om la om voința lui Dumnezeu și oricare ar 
fi 
modalitățile efortului duhovnicesc, locul și forma slujirii lui Dumnezeu, aspirația spre 
rugă- 
ciunea curată rămâne, în orice caz, esența și scopul ultim. 

într-o zi l-am întrebat pe Sfântul Siluan dacă grijile economatului şi contactele 
inevita- 
bile și numeroase cu oamenii pe care le implică acesta nu sunt vătămătoare pentru liniștirea 
ascetică (1sihia) a monahului. El a replicat: 

«Ce este această linişte? Liniştea e rugăciunea neîncetată şi rămânerea minţii în Dum- 
nezeu. Sfântul loan din Kronstadt era necontenit înconjurat de oameni, dar era mai mult 
în 
Dumnezeu decât mulţi pustnici. Am ajuns econom din ascultare și mulțumită binecuvântării 
pe care mi-a dat-o egumenul am putut și acum pot să mă rog și mai bine, împlinind această 
ascultare mai bine decât o faceam la Vechiul Russikon, unde, urmându-mi voii proprii, am 
cerut să mă duc să găsesc condiţii prielnice liniștirii... Dacă sufletul îi iubeşte pe 
oameni Și are 
compătimire pentru ei, rugăciunea nu mai încetează»." (Arhimandritul Sofronie Saharov) 
mişcă un fir de păr fară voia Sa, şi dacă acolo te găseşti tu, cel care ai reuşit să 
faci o unitate creştină, să ai o mulţumire sufletească - considerând că suntem 
oameni de conştiinţă —, atunci nu poți să părăsești locul şi nu poți să zici că 
Dumnezeu nu te-a ajutat. Pentru că toți suntem nepregătiți, oriunde am fi, 
şi, iată, Dumnezeu însuşi ne ține în armonie şi ne ajută. Dacă oamenii ar re- 
uși să înţeleagă cu adevărat că nu se face nimic fară Dumnezeu, ar fi mult mai 
prezenţi, s-ar simți foarte bine, chiar în suferință, chiar pe cruce... Domnule, 
să ştiţi că, de asemenea, este o greşeală să fugi de suferinţă. Nu te poţi elibera 
cu adevărat decât atunci când lupţi, atunci când eşti prezent acolo. Din punct 


de vedere tactic, în lupta cu păcatul este o greșeală să primeşti lupta! Aia-i alt- 
ceva! Să nu se facă o confuzie... 


— Adică să fii bleg... 
— Nu... Satana te atacă într-o problemă. Nu e bine să primeşti lupta. „Nu 
stau de vorbă cu tine” - asta înseamnă să nu primeşti lupta. Te atacă... 


== Te 1spiteşte cu ceva... 

— Nu-i da atenție, pentru că există o rânduială, verificată de oricine 
că-i foarte bună: cu dracul nu se stă de vorbă! Lupta împotriva ispitelor es- 
te tot rugăciunea, nu schimbarea obiectului sau a subiectului sau, în sfâr- 
şit, a ideii. 

— Părinte, o să vă pun o întrebare grea și complicată... Dacă dumneavoastră 
credeți că puteți răspunde sintetic, faceţi-o; dacă nu, trecem mai departe. în- 
trebarea este: cum știu eu că este o temă a satanei? 

— Ei, vedeți, noi avem discernământ duhovnicesc, domnule. Avem o 
educație ṣi cunoștințe despre adevăr, despre cum este, avem ordine interioară 
în legătură cu viața noastră duhovnicească. 

— Deci există o axiologie care mă ajută... 

— Jar aceasta nu se poate spune, se poate numai trăi. Numai atât. Se simte 
că este o ispită, mă duce spre lăcomie, mă duce spre mândrie... 
== V-a ajutat această axiologie în puşcărie? 

— Enorm! Enorm! Poate că lucrul acesta a fost pentru mine axa de care 
m-am ținut cât se poate de tare. 

— Dar când vă era mai uşor să vă ţineţi de ea? In pușcărie?... 

- Vorbesc de puşcărie ca să pot să înţeleg pentru care motiv Dumnezeu 
doreşte ca noi să stăm acolo. Și nimic nu te poate elibera... Nimic nu te poate 
elibera mai bine decât conştiinţa ta că eşti pe cruce şi s-o accepţi cât se poate 
mai mult... Desăvârşit — e mai greu... Numai Mântuitorul a acceptat-o desă- 
vârşit. Dar cu toate că suntem oameni — Şi am fost, bunăoară, chinuiți şi fizi- 
ceșşte—, totuşi nu s-a abdicat interior... 


- Părinte, atâția oameni au murit în puşcării... Vi se pare normal că dum- 
neavoastră existați acum? 


Note: ' Luca 12, 7; Matei 10, 30. 
- Pot să zic, dacă ăsta poate fi un răspuns, că suntem niște supraviețuitori. 


—A vrut Dumnezeu ca să existati? 
- Absolut! Nici nu se pune problema! Absolut! 


—Au existat mărturisitori mai importanți decât dumneavoastră în pușcărie? 
- Toată lumea a fost mai importantă decât mine. 


- Bun, „dintre care cel dintâi sunt eu'... Eu știu asta... Dar, „pe bune", cum 
spune... 


- Nu, nu... Am făcut o constatare fiind acolo... 


z Erau oameni grozavi acolo?... 


Se 


- Am stat cu oameni grozavi, chiar cu părintele Stăniloae, dar, mai ales, cu 
Vasile Voiculescu, căruia i-am fost duhovnic acolo, cât s-a putut, știți... Da.. 


-Marele poet... 


- Marele poet, da... Şi m-am folosit foarte mult nu de ceea ce spunea 
Voiculescu, ci de tăcerea lui continuă, știți... Şi totuși constatam că participă 
la orice... însă să ştiţi că, acolo, ne vedeam egali şi nu vedeam pe nici unul mai 


grozav decât altul. Noi, dacă putem vorbi astăzi despre ceva, vorbim despre 
stări sufletești, interioare; adică eu despre mine pot să spun că înţelegeam că 
acolo e rânduiala lui Dumnezeu, sufeream cu drag şi acceptam. însă nu spu- 
neam, domnule, că nu mi-e foame, când eram îngrozitor de înfometați, că 

nu era vorba de o zi-două, a fost vorba de ani de zile de foame continuă. însă 
eram foarte constienti că Dumnezeu stia de lucrul acesta, de această încercare 


fi ) extraordinară. Eu, personal, am fost condamnat 40 de ani, la ultimul proces, 
Și milițienii ăia de-acolo, cu ordin de sus, încercau să mă distrugă. Eram văzut 
ca o mică căpetenie. 


- Adică, erați capul răutăților pe-acolo? 
= Nu al răutăților, ci al binecuvântărilor... 


— Adică îi incitați pe ceilalți deținuți prin cuvinte duhovnicești? 
— Nici nu se pune problema... Care-mi pica în mână, stăteam în celulă și 
vorbeam cu el la nesfârsit! 


— Dar cum v-au reperat că sunteți căpetenie? 

— Păi, ştiau cine sunt. Printre noi existau foarte mulți agenți, îi băgau în 
celulă cu noi, îi depistam, nu-i lăsam să... 

Bunăoară, ne izolau, ne băgau la răcitor... Lucrul ăsta mi-l făceau foar- 
te des... 


— Dumneavoastră vi-l jaceau mai mult decât altora? 


— Mai mult decât altora... Cel puțin, mai mult decât celor cu care am pu- 
tut fi în contact prin celule, că ne schimbau... 


E De cefaceau acest lucru? 


— Ei, păi doreau să mă distrugă... Şi nu aveau motive, dar găseau câte un 
motiv minor. Acolo era, într-adevăr, foarte greu să supravieţuiești! M-au băgat 
odată şapte zile la izolare, la acest răcitor, şi m-au scos după cinci zile, pentru 
că unii au murit. Li se oprea inima pe loc. Eu am avut, se vede, inima mai re- 
zistentă. Eram controlați de câte trei ori pe minut pe vizete, pe vizor, în mod 
aproape imperceptibil, dar noi simțeam, fiind acolo de atâta timp. M-au scos 
mai devreme. Dar, domnule, este foarte greu de explicat cât de valoroase sunt 
acele momente pentru mine: chiar acolo fiind, puteam să mă rog adânc. Nu 
mă rugam cu cuvinte, mă rugam cu o luptă cu mine... 


— Suflam în mâini ca să mă încălzesc, pentru că era răcitor. Dar prezența 
inimii mele, prezența ființei mele acolo... Eram conștient că sufăr, sufăr pentru 
ceva, adică pentru Dumnezeu! Ei, mi s-a întâmplat să-mi arate Bunul Dumne- 
zeu Şi mângâieri extraordinare, care, de fapt, vă spun, sunt foarte greu de spus. 


— Niciodată nu o să mi le spuneţi; mi-ați zis şi data trecută lucrul ăsta... 
— M-a întrebat foarte multă lume care este foarte curioasă... 


— Mi-a trecut chestia asta... N-o să vă mai întreb despre aspectul ăsta... 


— Să ştiţi că lucrurile astea nu se pot spune. Mai întâi, dispare toată fru- 
musețea lor și, afară de asta, nu era un merit personal, ci era mai mult o mi- 
lostivire divină, pentru noi, căci, fară discuţie, Dumnezeu ne-a ţinut. 

z- Da, părinte Arhimandrit... 

— Domnule, îşi luau dinții din gură şi îi dădeau jos! Vă dați seama ce lipsă 
de calciu era... Erau schelete! N-am văzut în viața mea oameni doar piele şi os, 
cum am văzut acolo. Şi nu asta m-a impresionat - pentru că era un proces fiziolo- 


gic cunoscut, produs de lipsa de calciu —, ci m-a impresionat foarte mult că unul 
dintre deținuți uitase cum o cheamă pe soția lui. Nu putea să-și aducă aminte 
cum o cheamă pe soția sa, știți... Şi mi-era milă de el, săracul, îmi părea rău că nu 


puteam să-l ajut decât să se roage la Dumnezeu să-l ajute, să se liniştească. 


== Părinte, dumneavoastră aveți — spre deosebire de mulți alți părinți — darul 
expresiei, v-a înzestrat Dumnezeu cu asta... Poate tăcerea îndelungă la ca- 

re ați fost supus, nu ştiu eu cum să explic asta... Eu aş vrea să vorbim despre 
verbul a te ruga. Peste tot se spune: „roagă-te!", „roagă-te!", „roagă-te!", „roa- 
gă-te!", „roagă-te!"... Acum, Pravila este: de dimineață - „împărate Ceresc, 
Mângâietorule, Duhul Adevărului..." 


= Nu, nu!... 


= Cum să se roage omul? Cum să se roage omul?! Sunt de la oraș... 


= Acum, iertați-mă, e şi stângace pusă întrebarea, pentru că... 


= E prost pusă... 

— Nu prost, ci mai stângace, ştiţi... Pentru că despre rugăciune nu se dis- 
cută. Eu nu sunt atât de mult pentru o rugăciune „de tipic"; eu sunt mai mult 
pentru o prezență continuă. 


= Asta! De-asta am si venit la dumneavoastră... 
= Eu sunt pentru o prezență continuă... 


= Dar tipicul îl susțineți perfect. L-am auzit şi la Liturghia de astăzi — im- 
pecabil! In acelaşi timp, cum fac eu ca să... nu, nu să calc tipicul, ci să ajung 
la ceea ce spuneți dumneavoastră... 

— Bine, dumneavoastră aţi înregistrat o Liturghie din care nu poți să 
schimbi un cuvânt, trebuie să ţii cadența cu strana, trebuie să... Ferească Dum- 
nezeu să schimbi ceva din Liturghie, din rugăciuni, din ectenii! Nu se poate să 
schimbi, Dar nu la asta ne referim noi, că ăsta este tipicul Liturghiei, ci la ru- 
găciunea de tipic; bunăoară, ca să mă înţelegeţi: cineva mi-a spus că n-a avut 
timp dimineața să-și citească rugăciunile de dimineaţă, dar le-a citit seara... 


= Ce face omul care de-abia seara apucă să le citească? 

— Vedeţi, toată ziua este prins omul cu o serie întreagă de ascultări şi de 
treburi — şi lumea mănăstirească, dar și lumea laică... 
= Păi, şi mie mi se-ntâmplă... De-abia apuc să spun: „împărate Ceresc, 
Mângâietorule...", că sună telefonul și mă copleşesc treburile... 


— Vreau să vă spun că este o stare de prezenţă, îngăduiţi-mi să vă schiţez 


un caz, adică să-l inventez... S-a căsătorit Ion cu Ionica... 
= Cu Jeana... 

— Cu Ionica, fiindcă suntem români... Și, după nuntă, a rămas lonica să 
facă mâncare, iar Ion s-a dus la lucru. Dar fata, din greșeală, a afumat mânca- 
rea. Şi ce se mai perpelea!... „Vai, ce-o să zică lonel!,,. «Nici atât n-ai învățat 
la mamă-ta?!...» Vai, ce-o să-mi facă!..." Se perpelea. Şi a venit Ion. „Dragă Io- 
nele, iartă-mă, am afumat mâncarea..." „Lasă, dragă, asta... Dar de ce nu te-ai 
gândit la mine toată ziua, aia mă interesează pe mine..." Asta trebuie! Toți vom 


fi întrebaţi: „De ce nu v-aţi gândit la Mine, Creatorul vostru, Bunătatea bu- 
nătăților, Frumusețea frumuseților?..." 

= Dar nu ne gândim în cuvinte, părinte? Stați puțin, părinte, nu vă de- 
părtați de mine! Eu stau la oraș şi ceea ce vorbim noi acum o să fie vizionat 
de orăşeni. Orăşenii se exprimă în cuvinte. Ei ştiu aşa: „Bun, L-am avut 

pe Dumnezeu în cap toată ziua, dar cuvintele care să fixeze gândul meu la 
Dumnezeu nu le-am avut..." 


— Nu, important este să știi să aduci pe Duhul Sfânt în tine, important 
este să ţii legătura cu Dumnezeu, iar Dumnezeu nu-ți cere numaidecât să fi 
trecut prin tot tipicul lucrurilor. 
-Se știe sintagma dumneavoastră „ Tipic — tipic, şi la inimă — nimic"... 
-Aşa este... Dar, vedeți, și ei pot fi prezenți, mergând, stând, că nu se poa- 
te... Bunăoară, chiar în Viața Sfântului Siluan se spune că Dumnezeu-lisus a apă- 
rut la un călugăr care a plâns foarte, foarte mult pentru că în mănăstiri mai există 
mântuiri, dar în lume - foarte greu, şi plângea de soarta viitoare a acestora... 


= Sunteţi optimist? 
= Foarte optimist! 


= Sunteţi mai optimist? 
-Da. 


— Am întrebat a doua oară... Sunteţi mai optimist decât Sfântul Siluan? 


— Bine, e un îndreptar pentru mine, aş vrea să fiu şi eu ca el, sigur că da... 
Dar sunt foarte departe, că sunt altfel așezat în configuraţia lucrurilor. 

Acelui călugăr i-a apărut lisus şi 1-a spus: „De ce plângi? Am Eu grijă de 
ei. Şi chiar dacă s-au rugat o singură dată în viaţă, am grijă de ei." Vasăzică, 
este vorba despre starea asta de prezenţă, domnule. Și nu scoatem din obliga- 
ție rugăciunile de dimineaţă, recomandăm... 


= ... pravila... 


— ...pravila. Dar ascultările sunt mai importante de multe ori, ascultări- 
le! Acolo unde eşti, nu te oprește nimeni să zici: „Doamne Iisuse Hristoase, 


miluieşte-mă pe mine, păcătosul!"... Nu te oprește nimeni să zici: „Doamne, 
Doamne..." Nu te opreşte nimeni să zici: „Nu mă lăsa, Iisuse!"... Vedeți, viața 
nu este numai atunci, viața este mereu. „De ce nu v-ați gândit la Mine me- 

reu?" — ăsta e gândul care, de fapt, ar ajuta foarte mult pe toată lumea. Pentru 


că, uite, vedeți un caz — n-a putut să-şi facă dimineață rugăciunile de dimi- 


' Am păstrat amintirea unei vizite memorabile. Un monah ce trăia ca pustnic a venit 
odată să mă viziteze. Trebuia să aibă pe atunci 70 de ani; vieţuia într-un loc pustiu pe 
drumul 
care leagă mănăstirea de schit, într-o prăpastie, aproape de un izvor, în plin codru. Faţa 
sa era 
brăzdată toată, palidă şi de o culoare cenușie și prăfoasă; barba şi părul cărunt îi erau 
neîngri- 
jite; ochii de un albastru cenuşiu îi erau adânc afundaţi în orbite. Am avut cu el o lungă 
dis- 
cuție, şi iată ce mi-a povestit despre sine: „De mulți ani sufletul meu suferă când mă 
gândesc 
la noi, monahii. Ne-am lepădat, ne-am lăsat părinții şi patria și tot ce face viața obişnuită 
a 
oamenilor; am făgăduit înaintea lui Dumnezeu, a îngerilor și a oamenilor să vieţuim după 
legea lui Hristos; ne-am lepădat de voia noastră proprie şi ducem, de fapt, o viaţă de 
muce- 
nic, dar nu înaintăm în bine. Oare mulți dintre noi se vor mântui? Eu cel dintâi voi merge 
spre pierzanie. îi văd şi pe alţii fiind robi patimilor. Și când întâlnesc oameni din lume, 
văd că 
viețuiesc într-o adâncă neştiinţă, în nepăsare și fară căință. Și așa, încetul cu încetul, 
pe nesim- 
țite am început să mă rog pentru lume. Am plâns mult la gândul că dacă noi, monahii, care 
am părăsit lumea, nu ne vom mântui, ce se va petrece atunci cu lumea? întristarea mea sporea 
ŞI am început să vărs lacrimi de deznădejde. Şi iată că anul trecut, când mă aflam în această 
deznădejde, plin de lacrimi, și eram cu faţa la pământ, Domnul mi S-a arătat şi m-a întrebat: 
«De 
ce plângi aşa?» Eu am tăcut fară să-mi ridic capul ca să-L văd pe Hristos. «Nu ştii că 
Eu vol Ju- 
deca lumea?» Eu tăceam mai departe fară a-mi schimba poziția. Atunci Domnul a zis: «Mă 
vol 
milostivi de orice om care L-a chemat pe Dumnezeu măcar o singură dată în viaţa lui.» Un 
gând 
mi-a străbătut atunci mintea: «Atunci la ce bun să ne mai chinuim așa în fiecare zi?» lar 
Domnu. | 
a răspuns mişcării gândului meu aşa: «Cei ce pătimesc din pricina poruncii Mele vor fi 
prietenii 
Mei în împărăția cerurilor; de ceilalți Mă voi milostivi numai.» Și la aceste cuvinte Domnul 
S-a 
depărtat." (Arhimandritul Sofronie Saharov) neaţă, dar şi le-a facut seara, a avut niţel 
mai mult timp seara. E1, acuma, vedeţi, și-a facut rugăciunile de dimineaţă seara, numai 
să fie făcute... 


— Ăsta-i formalism? Sau e un lucru bun? 


— Nu e bun deloc. Mergi pe drum, n-ai avut timp, te-ai dezbrăcat, n-ai 
dormit bine, ai avut copii, în sfârşit, trebuia să zici: „Doamne lisuse...", mă 
rog, într-un fel să fii prezent cu mintea la Dumnezeu. Pentru că Dumnezeu 
nu ne ține, domnule dragă, fiindcă suntem noi foarte vrednici, ne ține fiindcă 
este El foarte milostiv! Şi de-aici vine şi toată mila noastră. Dar discutăm toc- 


mai ce putem face şi noi... Asta este: ne întâlnim ca să audă şi alţii... Nu este 
bine să ne lăsăm numai în voia lui Dumnezeu, numai în mila Lui, pentru că 

nu-i cuviincios. Pe urmă, vă spun că nu trebuie să faci numai dintr-o obliga- 
ție, pentru că devii cazon. Trebuie să faci dintr-o dragoste cu orice chip, atât 
cât poți să faci. Vedeţi dumneavoastră, lumea nu ştie că, dacă apuci să faci un 
lucru, completează Dumnezeu mai departe, dacă tu n-ai putut să-l faci... 

— Mai ziceți-ne o dată ideea asta, ca să se întipărească bine... Și dați și un 
exemplu, ca să înţelegem şi noi, cei de la oraș... 

— Mântuitorul a spus — a poruncit, nu numai că a spus! - să iubeşti pe 
vrăjmaşi. Aş vrea să ştiu câți încearcă să iubească pe vrăjmaşi. Ei cunosc nu- 
mai din literatura religioasă această poruncă, dar, dacă te apuci cu adevărat să 
îi iubeşti pe vrăjmaşi — la nivelul unei zile sau al vieții tale întregi -, n-ai să 
reuşești, poate, total; dar tu, mergând, luptând să îi iubeşti pe vrăjmaşi, asta 
Ii place lui Dumnezeu și completează El neputinţele tale, iar tu te vei găsi iu- 
bitor de vrăjmaşi. lar dacă nu i-ai iubit, cel puţin nu i-ai urât... Pentru că tu 
luptai, dar cu adevărat... Ei, nu se poate numai cu „Doamne-Doamne...", te 
închini facându-ţi o cruce oarecare, nu! Trebuie o prezenţă continuă, ăsta es- 
te, de fapt, răspunsul la tot. 


— Deci, părinte, dumneavoastră spuneți că există cu adevărat acest partene- 
riat între Dumnezeu și om, această lucrare comună în care Dumnezeu lu- 
crează cu omul, umăr lângă umăr?... 


= Inimă la inimă, sigur că da... 


— Părinte, cum să spun eu...?! Omologul dumneavoastră moldovean, părin- 
tele Cleopa, zicea: „Putregai sunt!..."; dumneavoastră spuneți totuși că lui 
Dumnezeu îi place să lucreze cu omul împreună... 


— Suntem putregai, dar vedeți dumneavoastră că şi din putregaiul ăsta 
răsare ceva? 
= Ce răsare?.. 

— .„..răsare viață duhovnicească. E un fel de a vorbi - „sunt un putregai"... 
Ce putem să fim, când Dumnezeu e totul? Dar un lucru care este mai puțin 
adâncit, mai puțin cercetat, mai puțin cunoscut este că lumea nu ştie cât de 
mult ne iubeşte Dumnezeu. Ne iubeşte cu orice chip, pentru că ne-a făcut sin- 
gur, numai pentru El! Nu ne-a făcut și pentru altceva, și nu poate să ne lase, 
nu poate să ne părăsească! Bunăoară, dacă ajunge cineva în situația să dușmă- 
nească pe altcineva, şi se găseşte în situația să-l judece pentru că, într-adevăr, 
este poate incorect şi este incomod și pentru tine și pentru alții. Dar dacă ar 
sta omul de vorbă cu Dumnezeu şi i-ar spune Dumnezeu: „Măi dragă, Eu îl 
iubesc și pe acela, aşa cum e. Dă-te de partea Mea, ca să-l iubeşti şi tu. Eu îl 
iubesc aşa cum e, că de-aia îl ţin în viață. Dă-te de partea Mea şi tu, şi lasă, 
nu-l mai dușmăni. Că Eu sunt Dumnezeu, şi tot Eu te țin și pe tine. Tu câte 
greşeli faci şi câte-ți trec!..." Deci, în acest dialog intim, care cu smerenie tre- 
buie să se facă, zice Dumnezeu: „Lasă-l, lasă-l, că, uite, Eu îl iubesc şi pe acela. 
Dă-te de partea Mea." Şi tu ești asigurat. Şi începe să răsară în tine, din putre- 
gaiul tău, iată că răsare cu orice chip iubirea, fară de care nu se poate face ni- 
mic. Chiar dacă ai da munții la o parte şi chiar dacă ţi-ai sfâșia trupul să ardă 
pentru Hristos’, dacă n-ai dragoste, nu... 


Dreptatea o face Dumnezeu, domnule dragă... De aceea, a iubi, a nu-i 
pedepsi pe-ăştia cu moartea, asta este... Eu vă spun că un frate al meu a fost 
împuşcat. Ticăloşii!... 
= Câţi ani avea? 
= Era mare, avea o fetită, în sfârsit... Purta numele de Sakontala... 


= Sakontala o chema pe fată... Iar pe fratele dumneavoastră? 


— Radu... Şi acel om, care l-a împuşcat pe fratele meu, mi-a căzut, cum 
se spune, în mână... 


— A venit la dumneavoastră să se spovedească... 


— Nu a venit el, eram eu într-o funcţie mare... Eram în lume... Și pu- 
team, pur şi simplu, să-l omor și eu... lar unui alt frate al meu — care avea por- 
nire a-l omorî, pentru că acela făcuse nişte crime nemaipomenite — i-am spus 


să nu îndrăznească a se lega cumva de el. lar celui care-l împuşcase pe fratele 
meu i-am trimis vorbă: „Eu îți pun şi pază la poartă. Cu nici un chip n-ai să 
pățești nimic!"... Care mi-a fost justificarea? Am zis aşa: dacă eu mă răzbun, 


Note: '1 Corinteni 13, 2-3. 


Cerul nu mai e dator la mine, dar nici fratele meu nu mai e dator la mine... 

Şi am vrut să-mi fie Cerul dator și fratele care a fost omorât... Și l-am lăsat în 
pace pe cel care l-a împuşcat. A murit el, după ani de zile, de chinuri de con- 
știință sau de altceva... Dar, domnule, în lupta mea duhovnicească — de pădu- 

re, de celulă, de chilie, de contact cu lumea de tot felul - asta mă ajută foarte 
mult, pentru că vreau mai degrabă ca Dumnezeu să rămână dator la mine de- 

cât să mă răzbun, şi să rămân dator la Dumnezeu foarte mult! 


- Cu ce vă pare că rimează mai curând postura de preot: cu republica sau 


cu monarhia? 

- Eu sunt preot și, orice ar fi, nu mă interesează, dar, dacă ar fi vorba să 
mă întrebaţi ca om, nu ca preot, vă răspund: cu monarhia! 

Aceasta este opțiunea mea, pentru că în monarhie nu este vorba de niş- 
te oameni care sunt interpuşi Şi care fac pe cocoşeii, nu... Astea - te distrează, 
numa atât, și înţelegi că sunt în trecere, nu... Monarhia este altceva! Căci nu-i 
vorba de om, ci de principii, înţelegeți... Regele nu guvernează, el doar dom- 
neşte. Nu-i dictator, el domneşte și dă mai multă valoare guvernanților. Deci, 
materialicește, monarhia este un avantaj. Dezavantajul monarhiei în România 
ar fi doar dacă regele ar fi dezinformat de camarilă. Dar și acesta ar fi un dez- 
avantaj minor faţă de primejdia comunismului. 

Acestea sunt valorile: Estul și Vestul. Există o prorocire referitoare la Fia- 
ra Roşie şi Fiara cu coarne de miel. Pentru noi Fiara cu coarne de miel e mai 
convenabilă, căci nu ne omoară, nu te suge, nu-ți ia sângele din tine, trăiește 
Şi ea și trăim şi noi. 


- Părinte Arhimandrit, ce ar putea face oamenii în momentul de față ca să 


capete echilibru și eficacitate în fapte? 

- Să se roage! Asta e marea greşeală care se face: se caută soluţii, în sfârşit, 
prin schimbări de oameni! Nu. Să se roage! Eu personal nu sunt de acord să se 
facă rugăciunea acasă în cadrul familiei - sau într-o chilie mai mulți călugări 
-, în comun! Fiecare să se roage în taină, separat, pentru că fiecare persoană 
are un stadiu de viaţă duhovnicească diferit de al celeilalte. 

Să ceară lui Dumnezeu să fie așa cum ar trebui să fie lumea creştină: în 
conducere, în tot, să fie pace, să fie bine. Să se roage la Dumnezeu! Numai 
Dumnezeu poate să facă aceste lucruri. lar eu nu pot, ca om declarat al lui 
Dumnezeu - că sunt preot şi n-am cum să vorbesc —, să zic că va avea un mare 
efect... Dar să se roage cu toţii, fară gânduri de răzbunare și fară resentimente. 
=> De pildă, schimbând total terenul de discuție, aş trece la eshatologie. Ca- 
tolicii stabilesc un interval între cele două judecăţi - cea particulară și Jude- 
cata de Apoi —, care s-ar numi purgatoriu, un fel de teritoriu, un fel de topos 
curățitor, care durează până la Judecata de Apoi. Ortodocşii refuză acest to- 
pos. Atunci, eu vă întreb: după Judecata particulară, cea de la 40 de zile, ce 
fac sufletele, unde stau ele până la Judecata de Apoi?... 

— Stau tot acolo unde le-au fost faptele lor. De fapt, chestiunea purgato- 
riului, pe care romano-catolicii l-au inventat, este o greşeală de dogmă. Este 
o enorm de mare greșeală. Cei de acolo pot fi salvați numai prin Liturghii și 
prin rugăciunile făcute de Biserică, nu prin purgatoriu. Purgatoriul spune că 
omul, la un moment dat, după ce şi-a ispăşit pedeapsa, automat se mântu- 
ieşte. Asta este o eroare. Numai Biserica - dacă a spus: Mergeţi în focul cel de 
veci” — prin ajutorul lui Dumnezeu poate să îl mântuiască pe om, pentru că se 
spune „Dumnezeul celor de sus, celor de pe pământ şi celor de sub pământ", 
vasăzică şi al celor morţi, care nu sunt mântuiți. Pe aceştia îi poate pomeni Bi- 
serica, ŞI aşa îi putem salva. 

-Adică este o distribuţie din capul locului, după Judecata particulară? Unii in- 
tră în Rai, alții intră în iad, temporar? lar la Judecata de Apoi ce urmează...? 
— Unii intră direct în Rai pentru că spune Mântuitorul: și la Judecată nu 

vor veni; cei care duc o viață duhovnicească, cu frica lui Dumnezeu, se spove- 

desc cu smerenie, cu adevărat se zice că la Judecată nu vor veni, deci nu se mai 

duc în iad. însă totuşi se ştie că există şi iad. Și nu putem noi să avem sigu- 

ranța mântuirii, pentru că-i foarte relativă pocăinţa pe care o facem. Catolicii 

sunt cei care spun că au siguranţa mântuirii. Noi nădăjduim mântuirea, noi 

nu... Ce fac sufletele după aceste 40 de zile? Sunt repartizate la locurile lor, fie 
de oarecare suferință, fie de ușurare... 


— Pun, dar odată ce bogatul din parabola cu Lazăr începe să se tânguiepen- 
tru cei rămași în viață, reiese că ar putea trece din iad în Rai, până la ur- 
mă... Căci zice: „Părinte Avraame, roagă-te pentru frații mei, să nu facă 
greşelile pe care le-am făcut eu... "Adică, s-a luminat. Există această posibi- 
litate de transgresare? 

Note: 
i Matei 25,41. 
? loan 5, 24. 


— Se poate. Dacă duci o viaţă duhovnicească, Mântuitorul spune: și vor 
trece de la moarte, la viaţă. Se poate să nu mai treacă deloc prin iad, nici la Ju- 
decată nu vor vent’. Sigur că se poate. Iar ăla din parabolă spunea lui Dumne- 
zeu, sau cui spunea, ca frații şi familia lui să ducă o viaţă cu frică de Dumne- 
zeu Şi de Biserică. Dar el îşi plătea acuma - acuma, ce ziceţi?... Câinii îi lin- 
geau rănile lui Lazăr, dar nici farâmiturile, nici măcar farâmiturile nu le dădea 
să mănânce'... Ce ziceţi de împietrirea asta, de nepăsarea asta faţă de un suflet, 
de un semen al lui? 


— Dar, părinte Arhimandrit, nu credeți că neştiinţa oamenilor în materie de 
eshatologie le diminuează calitatea credinţei? 

— Păi, cred lucrul acesta, dar cine-i vinovat că lumea nu ştie? Spune Sfân- 
tul Marcu că rădăcina tuturor răutăților este neștiinţa. Dar cine-i vinovat că 
oamenii nu ştiu?... 


= Bun, dar şi prea multa ştiinţă... Se zice că Adam de-aia a gustat... 

— Ei, a gustat din prea multă știinţă!... A gustat din poftă. Pentru că el a 
fost ispitit, adică Eva... La început Eva a fost foarte tare când a ispitit-o şarpe- 
le. Zice: „numai dacă gândim să mâncăm, suntem pedepsiţi"... 
—Adică, ea a rezistat la început? 

—A rezistat, a rezistat. A spus: nici să ne atingem..). Dumnezeu nu a spus să 
nu se atinsă, ci să nu mănânce. Deci era foarte departe de a gusta. Și-atunci şar- 
pele a venit cu ceea ce de fapt vine la toată lumea — și a ispitit prin trei lucruri... 


Da Printre lucruri?... 
— Prin trei lucruri... 
— A prin trei lucruri... 


— Da... Zice: „Păi nu vezi cât e de frumos?" — vorbea de măr... Pofta ochi- 
lor, cum ispiteşte pe lume - uite, pofta ochilor... „Și să vezi ce bun e la gust!" 
- pofta trupului... „Şi, dacă-l mănânci, cunoşti Binele și Răul!" - adică, trufia 


vieții ... Astea sunt cele trei lucruri cu care a ispitit-o satana, iar Eva - sigur că 
a cedat. Dar să nu ne complicăm. A mâncat, a călcat porunca, gata! Am fost 
pedepsiți, iată, cum vedeți... 


Note: 
Luca 16,21. 
Facere 3, 3. 
`l loan 2, 16. 


— Ultima întrebare, părinte Arhimandrit... Asta este o întrebare „de baraj", 
e grea... De ce credeți că i se face omului dor de dumneavoastră după ce v-a 
văzut? 

— De, ar trebui să spun să nu-i mai fie dor şi, dacă se poate, chiar să mă 
ocolească... 
-Asistăm la o îndepărtare a oamenilor de Biserică: nu mai vin la slujbe, nu 
mai țin legătura cu preotul. Practic, deşi unii se autonumesc creștini, nu se 
comportă ca atare. Cum vedeți situaţia acestei categorii, destul de numeroa- 
se din păcate? 

- Mai întâi de toate, aceste constatări nu trebuie să fie o preocupare în 
sine: „că nu vine lumea la biserică". Cel mai bine este să vă ocupați de per- 


soana dumneavoastră, tot aşa cum fiecare trebuie să se preocupe de persoana 
lui. Toți cei care sunt ispitiți să observe astfel lucrurile să se ocupe, mai întâi, 
de ei înşişi. 

Este, într-adevăr, un fenomen faptul că, acum, nu vine lumea la biserică. 

Sunt niște momente istorice, psihologice prin care trece acum societatea; exis- 
tă prea multe preocupări. 

Dar eu sunt foarte sigur — şi mă gândesc aici, mai ales, la români, la creş- 
tinii noştri români - că, atunci când aud „bătaia clopotelor care cheamă viii, 
plânge morţii și împrăştie viforele" (vivos voco, mortuos plago, fulgura frango), 
atunci când românul aude clopotele bătând, chiar dacă nu este un trăitor, se 
închină totuşi, instinctiv, fiindcă simte că acest sunet este o chemare sufleteas- 
că. Acest moment de tresărire interioară este foarte important. Această clipă 
ne interesează de fapt: clipa ce vădește starea ascunsă a fiecăruia. 

Recomand tuturor, mai ales tinerilor, să nu piardă nici un moment din 
viață. Dacă acest moment este trăit urmează un alt moment trăit şi așa evolu- 
ezi... Dacă se pierde un moment, mult de tot se pierde! O clipă constituie o 
za mică de la un lanț foarte mare. Dacă lipseşte o za, lanțul se destramă. Deci, 
oriunde ai fi, trebuie să exiști şi să constați că Veşnicia este ascunsă în fiecare 
clipă (daca este trăită). Dacă tinerețea este risipită fară o mică trimitere, o mică 
cugetare spre Veşnicie, desigur că batem pasul pe loc sau mai curând mergem 
pe un drum ce duce pe strada Prăpastiei - iadul. 

Mersul la biserică este în funcție și de preocupările oamenilor, care sunt, 
evident, specifice momentului istoric de astăzi. Dar orice clipă poate fi un 
timp de trăire şi orice suspin poate fi o rugăciune. Tocmai de aceea importan- 
tă este clipa de care vorbeam, când omul are, în sinea lui, o tresărire. Trist este 
dacă nu există tocmai această tresărire de moment. Asta este, pe de o parte, şi 
consecința celor 40 de ani de ateism organizat; nu doar un simplu ateism pu- 
blicat şi difuzat, ci un ateism atent organizat. 

Dar, cu sabia în mână, cu lanțuri la mâini și la picioare, am trecut şi peste 
acești 40 de ani. Acum însă trăieşte o generație născută în plin ateism, o gene- 
rație a cărei trăire nu este limpezită. Aşa că problemele acestea, la care faceați 
referire, pot fi explicate rațional, dar nu este bine să se facă atâta caz, pentru 
că aceste lucruri slăbesc forța personală a fiecăruia, semănând confuzie. Din 
cauza greșelilor mulțimii, fiecare om ajunge să se scuze în sinea lui: „Ce, nu- 
mai eu fac? Vad că toți fac!" 

Deci, cel mai bine este ca noi să ne rugăm pentru rezolvarea acestor lu- 
cruri, să ne rugăm pentru oamenii aceștia. 


— Prin urmare există rele pe care eşti dator să le observi și să le arăţi și celor- 
lalți, dar există și lucruri pe care, punându-le în lumină mai mult decât e 
cazul, le amplifici și le alimentezi? 
— Sigur că da! Și oamenii nu-şi dau seama de asta. Trebuie să ne rugăm 
pentru lume! 


= Vorbind despre rugăciune, Sfinția Voastră spunea: „Dacă nu e timp sufi- 
cient pentru rugăciunea limbii, nu trebuie să înceteze nicicând rugăciunea 
minții." însă, părinte, oamenii s-au schimbat mult: că vor sau că nu vor, se 
gândesc tot timpul la posibilități şi, cei mai mulți, din păcate, la lipsa de posi- 
bilități. Cum îi poți arăta omului de azi drumul rugăciunii, necesitatea ei? 


— Dragul meu, că eşti student, te întreb şi eu: ce așteptați dumneavoas- 
tră, studenţii, de la.catedră? Să vi se explice ce este rugăciunea? Este un contact 
personal, pornit din inimă, din conştiinţa noastră creştină, cu Dumnezeu. 
Normal că sunt rugăciuni de tipic, dar sunt şi rugăciuni personale; cum spu- 
neam înainte, un suspin poate fi o rugăciune. Chiar dacă serviciul, ocupațiile, 
timpul nu permit rugăciuni de tipic, chiar dacă nu apuci să le faci, nu-i atât 
de grav, dar cu o condiţie: să ai o stare de prezenţă continuă a lui Dumnezeu 
în conştiinţa ta. Asta este important: gândul la Dumnezeu, conştientizarea 
prezenţei Lui — asta este o rugăciune la îndemâna fiecăruia, indiferent cât de 
ocupat ar fi. Sigur că şi rugăciunile de tipic sunt foarte importante. Oricine 
poate şi trebuie să se roage, spunând: Doamne Iisuse Hristoase, miluieşte-măpe 
mine, păcătosul! 

Gândul omului trebuie să fie mereu la Dumnezeu. Chiar nu ne gândim 
că Dumnezeu ne va cere socoteală pentru tot ce ne-a dat? Frumuseţe, înţelep- 
ciune, putere (de multe ori dincolo de cea a îngerilor, dacă ţinem cont că lu- 
mina îngerilor este mai difuză decât „chipul şi asemănarea” care îl îmbracă pe 
om), toate aceste bogății nemaipomenite Dumnezeu le-a revărsat peste om și, 
chiar dacă eşti păcătos, chipul rămâne în tine. Privind aceste frumuseți, aceste 
împodobiri, acest chip, nu putem să nu ne gândim la El. Tocmai acest gând - 
aşa cum izvorăște el - este o rugăciune. 

Este foarte important şi trebuie actualizat că „fară Dumnezeu nu se poate 
face nimic”. Dacă „firul de păr nu se mişcă fară voia Lui", dar lumea întreagă? 
De aceea, e o mare greşeală să nu ne gândim la Dumnezeu. Cum să ne gân- 
dim? într-o formă cât mai directă: „Doamne, iartă-mă", „Doamne, ajută-mă". 
Tot așa te gândeşti, de exemplu, la soţia ta, la iubita ta, te gândeşti sau, mai bi- 
ne zis, ți-s gândul, inima tot timpul la ea, la iubirea ei. Ca o icoană ce-o porți 
în suflet, gândindu-te la ea într-o formă simplă. în acest fel ţii mereu legătu- 
ra cu cel iubit. Deci același lucru este şi rugăciunea: un contact permanent al 
inimii tale cu inima lui Dumnezeu. 

Poţi să faci şi rugăciuni în genunchi, rugăciuni de tipic sau... poți să nu 
le faci. Dar nu trebuie să înceteze sub nici o formă acest contact, această rela- 
ție cu Dumnezeu, într-o formă personală și directă. 

Dar şi aici, în primul rând, trebuie evitate acele aparenţe care te păcă- 
lesc pe tine însuți, crezând că faci bine ceea ce faci. Sfinţii povestesc că, oda- 
tă, a venit diavolul la ușa unui călugăr. împingea diavolul să intre, împingea 
Și călugărul dinăuntru, să nu-l lase şi se ruga în timpul ăsta: „Doamne Iisuse, 
ajută-mă, miluieşte-mă!" Dar dracul îl împingea mai tare şi tot mai tare şi era 
mal, mai să-l biruie, când, de teamă, a strigat călugărul cât a putut de tare: 
„Doamne, iartă-mă şi ajută-mă!" şi imediat a dispărut diavolul și, lângă călu- 
găr, a apărut Mântuitorul. „De ce n-ai venit până acum?", l-a întrebat călu- 
gărul. „Am venit când M-ai chemat cu adevărat." 

Deci rugăciunea şi gândul la Dumnezeu, dacă nu pleacă din inimă, sunt 
spolală. Câţi dintre noi nu pățim asemenea călugărului, la ușa sufletului nostru... 
Pretindem că ne rugăm, ca ne împotrivim păcatului, dar numai când suntem co- 
pleşiţi, în momente de mare cumpănă, ne gândim cu adevărat la Dumnezeu. 
=> Omul de azi îşi limitează viața —gândirea şi trăirile - doar la cele de aici 
Şi de acum. Credeţi că, atât timp cât omul trăieşte pentru ce este aici şi nu 


pentru ce-l așteaptă în Veşnicie, se mai gândește la mântuire în măsura în 
care ar trebui să o facă? 
Scopul vieții nu mai este mântuirea, ci realizarea în viaţa aceasta. Scara va- 
lorică a omului, faţă de care ar trebui să raporteze totul, se răstoarnă, exis- 
tența sa reducându-se de la „ceilalți” la „mine", de la „veşnic'la „acum", de 
la absolut la prozaic. în această continuă laicizare a valorilor, mai poate ve- 
dea omul mai departe de el, adică mântuirea? 

—Aşa este, trebuie să fim mereu preocupați de mântuirea noastră. Acesta 
este scopul principal, permanent, de neschimbat, de neuitat: mântuirea. Şi de 
aceea trebuie să fugim de obiceiuri şi rutină. Totul în viaţă trebuie să plece din 
această fiinţă a vieţii noastre: inima. 

E adevărat că probleme sunt multe, dar nu trebuie să dai drumul la sfoa- 
ra care te leagă de cer. Dacă îţi dai drumul, cazi în neant, cazi în păcat, cazi în 
iad. Trebuie să te ţii de această sfoară orice ar fi, oricât de puternice ar fi vân- 
turile. Ține-te cum poți, în felul tău, dar ține-te! 

Și să nu credeți că Dumnezeu nu ne înţelege în momentul istoric prin 
care trecem. Sigur ne înțelege! 


= Vorbeam despre viața grea a oamenilor. Istoria românilor a fost un nesfâr- 
şit Drum al Crucii, care a întărit şi mai mult credința acestui neam. Este, cu 
siguranță, meritul celor care au condus Biserica, dar și al celor care au con- 
dus Statul. Cum vedeți însă puterea actuală, care poartă responsabilitatea 
pentru viața românului de rând; mă refer la un sistem legislativ prost sau, 

mai bine zis, prost aplicat, la armata dezorganizată, la învățământul care 

se face cum se face...? Adică, dincolo de situația economică, care poate fi mai 
mult sau mai puțin roz, mă refer la o delăsare, la un dezinteres față de ceea 

ce are acest neam mai sfânt: tradiții, credință, demnitate... 

— Dacă dumneata îmi vorbeşti aşa, vorbesc şi eu tot așa: adevărul este că-i 
important pe cine votezi. E important! Depinde pe cine lași să te conducă; 
multe depind de asta... Problemele neamului nostru sunt foarte grave, dar, în 
ceea ce priveşte conducerea, votați-i pe aceia care sunt necesari! Trebuie mul- 
tă atenție. 

Asta nu înseamnă că trebuie să ne pierdem credința şi nădejdea în Dum- 
nezeu, pentru că vă spun și lucrul acesta cu tărie: ştie Dumnezeu de toate aces- 
te momente şi de șmecheriile care se fac pe la spatele nostru. 

- Și, cu toate acestea, mai mult decât oricând omul simte nevoia de a fi mai 
aproape de Dumnezeu; tinerii, în special, manifestă un interes deosebit pen- 
tru religie — asta-1 bine. Rău este că nu-L caută pe Dumnezeu în Biserică. 

- Dacă omul caută aceste lucruri, atunci e foarte bine. Asta înseamnă că 
omul are în continuare această sfântă posibilitate de a păstra ceea ce Dum- 
nezeu a sădit în el la crearea lumii, adică voinţă, rațiune şi sentiment, deci 
Dumnezeu este în continuare prezent în om. 

Mai întâi de toate, oamenii trebuie să înţeleagă că nici o nenorocire nu 
înseamnă ceva. Nimic nu este pierdut atât timp cât credința rămâne în picioa- 
re, cât timp sufletul nu abdică, iar capul are tăria de a se ridica din nou. Asta 
trebuie să facă lumea! 

Niciodată nu vom trăi fară probleme și fară săbii îndreptate împotri- 
va noastră. Dar toate acestea nu trebuie să descurajeze pe nimeni, cu nimic. 
Chiar dacă omul este afectat de aceste nenorociri, asta nu înseamnă să renun- 


te. Nu! Dumnezeu știe de necazul tău, iar aceste suferinţe te încearcă pentru 
a te putea defini, pentru a merita să fii încununat de Dumnezeu, căci El asta doreşte. 

Nu ne putem închipui un om mântuit fară merite. De unde vin aceste 
merite? Din luptă, din lupta cu suferințele, iar luptă fară Jertfa nu se poate. 
Crucea a mântuit neamul omenesc. Nu dreptatea lui Dumnezeu a mântuit 
omenirea, nici minunile Sale, ci Crucea; atunci când lisus S-a răstignit, atunci 
a fost biruit satana; Mântuitorul era pe Cruce, iar satana era învins. 

Deci nici un creștin nu este scutit, sub nici un chip, de crucea sa, pen- 
tru că e un dar de la Dumnezeu suferința, dragii mei, nu este numaidecât o 
pedeapsă. Dar, chiar pedeapsă în sine, canonul înseamnă putinţa revenirii, a 
întoarcerii la bine. 

- în anii '50, l-aţi cunoscut îndeaproape pe părintele Cleopa; chiar ați trăit re- 
tras în munți cu Sfinția Sa, în timpul prigoanei comuniste. De asemenea, l-ați 
cunoscutfoarte bine și pe părintele Paisie Olaru. Ne puteți povesti vreo întâm- 

plare deosebită legată de aceşti minunaţi duhovnici ai neamului nostru? 

- Adevărul este că totul e deosebit când e vorba de viața unor oameni 
ca aceştia. E adevărat că am trăit cu părintele Cleopa prin pustii. Discutam 
foarte mult şi, în special, obiectul disputelor noastre era următoarea diferenţă: 
dânsul înclina mai mult spre o nevoință cu postiri mai adânci, cu rugăciuni şi 
lacrimi, iar eu înclinam mai mult către o trezire; şi-mi țin punctul de vedere şi 
acum. Pentru că nu nevoinţa în sine este ceea ce vrea Dumnezeu de la noi, ci 

„inima înfrântă şi smerită" şi atenția de fiecare clipă, adică prezenţa continuă 
a lui Dumnezeu în viaţa noastră. 

-Aşa este, cuvioase părinte, însă nu toţi avem darul unui cuget subtil şi al 
unei învățături creştinești ce trebuie să stea la baza acestei „treziri". Or, ne- 
voința despre care vorbea părintele Cleopa, putinţa de ane recunoaște greșe- 

lile, ne este tuturor la îndemână, este — dacă vreți — mai accesibilă. 

- Da, bineînţeles, dar amândouă duc la această trezire continuă, duc la 

iubire. Acum, fiecare merge pe calea care i se potriveşte mai bine. Numai că 
atunci când faci nevoinţă există riscul de a simți că te-ai achitat de datorii și te 
culci liniştit, amăgindu-te. Trezirea însă este continuă. Se spune: Mult a iubit, 
mult i se iartă) Atunci când iubeşti, inima ta e prezentă, se trezește. Asta mă 
interesează pe mine, ca preot, la oameni. 

Și chiar vă rog să fie o mai mare dorinţă de iubire adevărată! Nu o iubire 
difuzată şi înregistrată ca atare de oameni: „Auzi, dom'le, că trebuie să iubim!" 
Nu! Trebuie să simți nevoia să iubeşti. 

Iubirea ca asemănare cu 
Dumnezeu după har 

- Ce poți să vorbeşti despre rugăciune, când este o taină în fiinţa asta 
atât de divină, omul pe care l-a facut Dumnezeu?! Este extraordinară, pentru 
că, cum vă spun, cuprinde tot. în lupta noastră, a fiecăruia, şi, sigur, luptă pe 
care am avut-o și eu prin păduri şi prin puşcării, am putut să constat cât e de 
valabilă, cât e de grozavă rugăciunea în lupta cu gândurile, cu duhurile rele 
Şi cu atacurile văzute şi nevăzute. încât şi astăzi recomand: „Domnule, nu te 
rogi cum trebuie. Zi rugăciunea asta, măi frate." Oricine ar fi el. Poate să fie 
un laic. Nu împiedică, știți. Că și asta s-a discutat: s-o zică toată lumea sau s-o 
zică numai cei avansați? Toată lumea să zică: „Doamne, Iisuse Hristoase, mi- 
luiește-mă pe mine, păcătosul!" 


Puneţi la inimă ce vă învăţ; cum v-aţi deșteptat dimineaţa, nu mai amâ- 
nați o clipă zicând: „Să mă încălzesc olecuţă", căci vă păcăliţi!, fraţilor, ci din- 
tr-odată şi repede, cu inimă arzătoare de drag, ziceţi: „Doamne Iisuse Hristoa- 
se, Fiul lui Dumnezeu, miluieşște-mă pe mine, păcătosul!" 

Pentru că ce ați apucat să măcinați în coș la moara gândurilor, mai întâi 
la deşteptare, aceea veți măcina toată ziua. 

Rugăciunea lui lisus este recomandată, dar trebuie precizate anumite as- 
pecte. Mai întâi trebuie să zici. Lasă la o parte tehnica. Al doilea lucru impor- 
tant este să păstrezi taina. Nu faceţi ca găina: a facut şi ea un ou şi se aude în 
toată curtea. Mai departe rămâne să se surprindă fiecare pe sine dacă poate 

' Singurul mijloc de a-ţi petrece ziua în pace și sfinţenie fară păcat este acela de 
a face 
o rugăciune stăruitoare și foarte sinceră, de îndată ce te trezeşti dimineaţa. Această 
rugăciune 
va aduce pe Hristos în inima ta, cu Tatăl şi cu Duhul Sfânt, şi astfel sufletul tău se 
va întări 
împotriva tuturor asalturilor celui rău. Dar va trebui să-ţi păzești inima ta cu atenţie." 
(Sfân- 
tul loan de Kronstadt) să o zică cu mintea în inimă. Au încercat Sfinții Părinți si au 
reuşit. Pe mine 
mă interesează la vârsta mea şi la vârsta tuturor, adică mai mică — să zică ru- 
găciunea cu mintea. Dar e o mare greşeală să o zici cu agitație; cu foarte mult 
calm trebuie rostită. Dacă la un moment dat ai uitat, nu intra în panică; tot 
cu calm reîncepi să rosteşti mai departe. Dumnezeu este permanent iubitor, 
la El nu există poziții: supărat-nesupărat. Ca o mamă care îşi vede copilul că 
învață să meargă, deşi se înclină într-o parte, totuşi e bucuroasă. Şi noi, co- 
pii fiind, Dumnezeu ne înţelege în unele absenţe. Dar nu înseamnă o absență 
spre păcat, ci că te-au furat alte probleme din viața de toate zilele. S-au scris 
pe tema asta, a Rugăciuni! lui lisus, tratate întregi. Concluzia este ca să zici în 
felul tău. Există o înzestrare aparte de la Dumnezeu, pentru fiecare dintre noi, 
de a spori în rugăciune. 

Mai întâi, dracul nu-ți cunoaște gândurile şi tu nu eşti avantajat dacă di- 
fuzezi că te rogi. Dar să zicem că dracul cu „1scusinţa” și experienţele lui te 
prinde - nu ţii cont deloc. Nu-i convine ca tu să ai o legătură cu Dumnezeu, 
îți dă de lucru permanent. De aceea, este recomandat să ai mintea către Dum- 
nezeu; dacă nu o ai, îți dă dracul de lucru. Tu să lupţi cu calm și împotriva 
acestui atac. Nu vă dați seama cât de important este atunci când ai o proble- 
mă de rezolvat să te gândeşti cu calm asupra elementelor care-ţi dau rezulta- 
tul. Pentru că nu îl birui tu, ci îl biruie Dumnezeu. O mare greşeală este ca 
atunci când eşti ispitit vizibil, să-l blestemi, să dialoghezi cu el. El este bucuros 
că-l consideri. Trebuie desconsiderat, că nu-i o putere, e un tolerat. Roagă-te 
la Dumnezeu, că puterea Numelui îl gonește: „Doamne, lisuse Hristoase, Fiul 
lui Dumnezeu, miluieşte-mă pe mine, păcătosul!" 

Unii pierd din calitatea rugăciunii, altora, care s-au rugat cu smerită ini- 
mă, le-a venit un fel de mângâiere și de aceea, cu părere de bine, se roagă numai 
să le vină mângâieri, dar este o simplă amăgire, un fel de a ne târgui, şi astfel de 
mângâieri pot veni Şi de la diavoli, că simți falsa satisfacție a amăgirii. Diavolii 
sunt bucuroși să te țină în starea aceasta de falsă liniştire, ca tu să rămâi insensi- 


bil faţă de adevărata mângâiere a unei rugăciuni rupte, fară interes şi fară opri- 
re. Nu trebuie să înCetăm a ne ruga măcar cu mintea. Momente de vid sau de 

urcuș sau coborâş se constată şi-n lumea sfinților, pentru smerenia lor. Dumne- 
zeu cumpăneşte darurile cu fiecare, pentru un echilibru duhovnicesc. 

Da. Și ai să te eliberezi. Da. Putem vorbi chiar cu siguranţă despre lucrul 
acesta, pentru că, dacă este vorba de a fi omul lui Dumnezeu, păi numai cu 
Dumnezeu poţi să scapi. Fără Dumnezeu nu se poate face nimic. Sau nu-i ni- 
mic în afară de Biserică. Și atunci putem să vorbim de lucruri mari. Că dacă 
reuşești să te ridici până la Dumnezeu, atunci poți să spui cum au spus ma- 
rii trăitori: „Doamne, sunt mare ca şi Tine." Și dacă El coboară la tine jos: 
„Doamne, eşti mic ca și mine." De aceea putem să vorbim cu siguranță despre 
puterea rugăciunii, lucru care dă valoarea cea mai mare omului. Care trebu- 
ie cu orice chip să facă efortul să se menţină într-o relație cu Dumnezeu. Ve- 
deți, dar și pe o poziţie de nădejde, de nedărâmare sufletească! Nu pe poziţie 
de milog să ceri. Pe o poziţie de o bărbăție nemaipomenită, să știi să rupi din 
tine cu orice chip. Să știi să te pierzi ca să te poţi găsi, în sensul să te lepezi de 
personalitatea omenească, să te regăsești într-o personalitate îngerească. De 
fapt, mănăstirea dă această mare posibilitate. Deci cu nici un chip nu trebuie 
să te descurajezi. Asta e una din marile greşeli care se face de către lumea care 
Şi-a pus sincer problema. Aceea că abandonează într-o oarecare măsură şi nu 
țintește cu orice chip la lucrurile cele mai înalte. Se mulțumește numai cu rea- 
lizări foarte mici, care de fapt nici nu sunt realizări. Pentru că, dacă n-ai stă- 
pânirea de sine, n-ai o acoperire în ceea ce ești, nu eşti nimic. Poţi fi dărâmat. 
De aceea spun ce s-a mai spus: Nimic nu este pierdut atâta vreme cât credinţa 
este în picioare, sufletul nu abdică şi capul se ridică din nou. 


= Spuneaţi mai devreme că fiecare om trebuie să se nască pe sine... 


- Da. Asta este o poruncă ce priveşte pe toată lumea. Să te realizezi cu 
orice chip. Păi, să rămâi numai născut, şi renăscut nu? în sensul acesta se re- 
naşte, știți. Adică să știi să renunți la ceea ce ești şi să te înfiinţezi într-o fiin- 
ță care linişteşte pe Dumnezeu. Bunăoară, să vă spun o întâmplare care mi-a 
plăcut foarte mult. A bătut unul la uşa Mântuitorului. Și-a zis: „Cine este aco- 
lo?" „Sunt trăitorul, mare trăitor al învățăturii tale." „Nu ești pregătit, nu in- 
tri." S-a retras, s-a căit şi se întreba: „De ce nu m-a primit?" Era sincer, trăitor. 
Dar a spus: ce-i de făcut, cum să fac să intru? Și atunci şi-a dat seama că era o 
lipsă de smerenie. Și s-a dus din nou şi-a bătut. „Cine ești acolo? Cine-i aco- 
lo?" Zice: „Tu eşti!", a zis cel de afară. .Atunci intră, i s-a răspuns. Dacă tu zici 
că tu eşti Eu, atunci intră." Și zic sfinţii că Dumnezeu îşi adună dumnezeii. 
Deci, ca să poți să rezişti, trebuie să fii sincer pe o poziţie de smerenie cu ori- 
ce chip. Numai atunci, să știți, poţi să loveșşti cu orice chip pe draci și numai 
atunci poți să stai de vorbă cu slăbiciunile tale cu orice chip. Nu te poți realiza 
imediat. Dar să fii mereu pe poziția de a lupta împotriva patimilor. Pentru că 
nu se pune problema iertării sau a neiertării, vă spuneam. Ci a vindecării cu 
orice chip de patimi. Da. Nu tu trebuie să fii condamnat, ci împătimirea tre- 
buie condamnată. Și atunci, dacă sunt mereu pe poziția poruncilor lui Dum- 
nezeu... Dumnezeu a dat o poruncă, care numai în literatură se cunoaşte: 
„Să iubeşti pe vrăjmaşi." Ei bine, cât de mult a luptat un om să împlinească 
această poruncă? Care nu e un sfat, nu e o recomandare, ci este o poruncă. Şi 


atunci, ce avem de facut? Vedeţi, la nivelul vieţii, la nivelul unei zile sau al unei 
vieți întregi, noi să fim pe poziţia că trebuie să împlinim această poruncă. Tre- 
buie să-1 iubesc pe vrăjmaşi. Şi începi cu diferite sisteme, de strategie sau aşa, 
de moment, să nu mă supăr cu ăla, să-l iubesc. Ei, n-ai să poți chiar să-l iu- 

bești, dar ai să ajungi la un stadiu că nu-l mai urăști. Şi, cum zic, lupta-i de o 
viață întreagă. Dar nu este îngăduit să stai nepăsător cu această poruncă. 

Sunt multe felurile în care putem să răspundem acestei porunci. Mai în- 
tâi: Iubire, Iubire, Iubire... Iubirea este criteriul de Judecată al omului. Tot ce 
se greşește împotriva iubirii este niţel încadrat la crimă. Sfântul Grigorie de 
Nazianz (Teologul) spune că: „De orice cuvânt vom da răspuns, cu atât mai 
mult, de orice cuvânt ruşinos" şi adaug eu, cu atât mai mult de orice cuvânt 
ucigător. Este poruncă, nu un sfat, iubirea de vrăjmași. Și nu este o utopie. 

Nu este imposibil. Dacă spune Hristos, e realizabil. La acest lucru trebuie să 
gândească lumea şi cu aceasta să înceapă. Dacă este poruncă, înseamnă că este 
posibilă, pentru că suntem înzestrați de Dumnezeu singur, numai pentru El, 

cu zestrea cea mai bogată. A iubi înseamnă a îndrăzni să te asemeni cu Dum- 
nezeu, după har, bineînţeles. 

Am facut o constatare pe care o poate face oricine. Despre acest cuvânt al 
Mântuitorului nu cunoaștem decât din literatură. Aş vrea să mă bucur foarte 
mult, să văd pe cineva care începe să-și pună problema asta serios şi să încerce 
să iubească pe vrăjmași. Nu este un lucru uşor, pentru că suntem o fire perver- 
tită, dar lupta pe care trebuie să o dăm fiecare, în fiecare clipă, este să ieşim din 
pervertire, să ieşim din starea negativă, să ne instalăm în ceea ce de fapt suntem. 
Dacă ne-a facut Dumnezeu singur, numai pentru El, şi dacă ne-a răscumpărat 
Hristos şi ne-a înnoit, preţuim cât preţuiește El. Consider că nu e o îndrăznea- 
lă să vorbim în felul ăsta. Pentru că iubirea lui Dumnezeu nu este mărginită. Se 
spune că un om dăruiește după puterea lui. Și ce dăruieşte? Dăruieşte ceva ca- 
re să mulțumească pe celălalt şi să fie și el mulţumit. De fapt se caută banul cel 
mai mic pentru a scăpa de cel care întinde mâna. Dumnezeu însă nu dăruieş- 
te lucruri mărunte. Dăruieşte după rang şi dă toată împărăția Lui. Şi dacă este 
vorba de a fi atât de prețuiți în punctul de ajungere, trebuie să ne îngrijorăm de 
cele ce a spus, pe care le uităm mereu, deşi unele sunt porunci. 

A spus așa: Fără Mine nu puteți face nimic. A spus lucrul acesta și S-a re- 
petat în alte rânduri: îndrăzniți, Eu am biruit lumeaf Lucrul acesta îl priveşte 
pe fiecare dintre noi. El fiind tulpina, iar noi mlădiţele. Va închipuiţi că nu 
putem face absolut nimic, o răsuflare măcar, fară tulpină, fară seva Lui. în le- 
gătură cu acest citat din Scriptură, Fără Mine nu puteţi face nimic, în anul 
419 s-a facut un Sinod local, la Cartagina, printre obiectivele lui fiind și acest 
aforism, lumea uitând că a spus Hristos: Fără Mine nu puteți face nimic. Oa- 
menii erau (şi sunt) cerbicoşi: „eu am facut, eu fac, eu pot"! Sistemul acesta, 
de a trăi şi de a se automulţumi omul, e fals, și omul nu-și mai amintește de 
Dumnezeu, prin egocentrism omul situându-se în centrul lucrurilor. Cano- 
nul 124 de la Sinodul de la Cartagina spune în legătură cu afirmaţia Mântu- 
itorului: Fără Mine nu puteți face nimic, „şi, dacă crezi că poți ceva, anatema 
să fii". Anatema este cea mai grea pedeapsă pe care o poate da Biserica. Deci 
Părinții se îngrijeau de orice cuvânt al Mântuitorului, nimic din ce a spus ne- 
fiind în plus. „Tot ce ai spus Tu e adevărat, Iisuse!" Dacă se ţine cont de lucrul 
acesta, cel puțin cu o măsură oarecare, dar nu cu nepăsare continuă, aceasta ne 


duce şi la marele semn de întrebare: Cum să iubim pe vrăjmaşii noştri? Vedeţi, 

la nivelul zilei sau poate chiar la nivelul vieții, nu este atât de uşor, că e firea ca- 
re trebuie doborâtă cu orice chip. Şi, mi se pare, aceasta îmboldește mai mult 
decât aceea să fiu comod cu privire la duşmani, Şi „treaba lor!" Nu! Omul să 
înceapă cel puțin cu aceea să nu-i urască pe vrăjmaşi. Pentru că noi suntem 

făcuți de Dumnezeu, nu numai pentru noi înşine, ci pentru întreaga creație a 

lui Dumnezeu. Nu numai pentru comunitate. Dacă fratele tău suferă undeva, 

să te doară și pe tine. Raiul nu-l poţi vedea dacă nu laşi să-l vadă celălalt întâi. 
AŞ putea spune, aşa cum s-a spus: tragedia întregii omeniri trebuie plânsă ca 
propriile tale greşeli. Dacă este aşa, atunci vedem ce legătură mare este între 

noi Şi creaţia lui Dumnezeu. Greşeala mare este că se izolează omul de acestea, 

că se retrage în sine, egoismul feroce, drac gol, ştiți...! 

Să încerci să-i iubeşti pe vrăjmași. Dar cu insistenţă. N-ai să poţi deoda- 
tă. Dar ajungi în stadiul că nu-i urăşti, care înseamnă că eşti salvat pe scară. 
Nu mai eşti în baltă, eşti pe o treaptă de scară. Din momentul în care ești pe 
o treaptă salvatoare, să ştiţi că există un proces evolutiv, în legătură cu urmă- 
toarea treaptă, mult mai ușor, pentru că nu e vorba numai de puterea ta. E 
vorba de harul lui Dumnezeu, dacă tu lupți și mergi. Că nu a zice, ci a mişca 
înseamnă a ajunge. Dai voinţă, iei putere. Altfel nu. Cu nici un chip nu ne 
mântulesc marile noastre fapte bune, fară harul lui Dumnezeu. Numai la El 
este cu putință”; dar să ne găsească pe noi pe drum. Deci, dacă ne găseşte pe 
drumul acesta, gândind mereu să ne iubim vrăjmaşii (pentru că asta e greşeala, 
omul rămâne bulgăre, fară simțire), mereu ne va ajuta harul lui Dumnezeu. Și 
dacă moartea te găseşte în luptă, ancorat la acest ideal, indiferent la ce nivel te 
găsește, mori iubitor de vrăjmași. Pentru că te ajută harul lui Dumnezeu. El 
ştie firea noastră cum arată. 

A iubi pe vrăjmaşi e un punct central al învățăturii creștine, care ţine de 
criteriul de Judecată, care este lubirea. Trebuie să iubim. Vedeţi dumneavoas- 
tră, ființa omenească, fiziologic, este o mică lume, un microcosmos. întreaga 
creaţie a lui Dumnezeu există în această fiinţă. Fiecare mădular e mădularul 
lui Hristos. Dacă degetul acesta, cel mai mic, suferă, toate mădularele suferă 
cu el. Nu trebuie să ne izolăm de creaţia lui Dumnezeu prin diferite alte pre- 
ocupări, care sunt amăgeli egoiste. „Că eu am viaţa mea, Dumnezeul meu..." 

Nu! învăţătura creştină e valabilă pentru toată lumea, obligă pe toată lumea. 

Cine încearcă cu adevărat să dea atenţie mai multă la porunca aceasta, a 1u- 

birii de vrăjmaşi, să ştiţi că se găsește angajat în idealul cel mai înalt, fericirea 
noastră veşnică. 

Nu aceste mici dăruiri pe care le facem pe ici, pe colea, care nici nu ne 
costă şi care nu reprezintă jertfa. Şi dacă nu e jertfa, nu e lumină. Jertfa este 
să dai din ce nu ai, să dai ceea ce eşti! Conceptul de mântuire creștină e Jertfa. 
Mântuitorul facea dreptății mari, învia morţi. Dar nu mântuise încă lumea. 

Dracul era încă puternic. Dar când S-a jertfit a ajuns la desăvârşire. Acesta a 
fost actul cu care îşi împlineşte marea îndatorire, că pentru aceasta 


Note: 
loan 15, 5. 
i Marcu 10, 27. 


M-a trimis Tatăl Meu) Mântuitorul era pe Cruce și se văita satana. Până atunci dracul 
fugea, nu se lăsa, dar era încă tare. Astăzi va veni judecata vrăjmaşului acestuia, 
a stăpânitorului lumii acesteia.” Aşa că acela care se angajează la această mare 
luptă, care e posibilă cu harul lui Dumnezeu, este cu adevărat slujitor al ide- 
alului celui mai înalt, şi se creează în noi sentimentul Veşniciei. Nu e puţin lucru! 

Dacă vezi doi oameni vrăjmăşindu-se, pentru a-i ajuta pe cei doi, prin 
propria ta viaţă, ridici celor care se vrăjmăşesc semne de întrebare. „Ce face 
omul acesta de e liniştit!?"', se vor întreba ei. Prin propria ta vieţuire, poți să-l 
înveţi pe celălalt. D?că eşti provocat sau dacă, cu dibăcie, provoci discuţia, în- 
cepi discuția după stadiul în care se găsește pregătit duhovniceşte. Cu putinţa 
ta de a ataca. Fără discuţie că cei din jur trebuie să se folosească de propria ta 
viaţă. Uite! Eu eram în Braşov, într-o maşină, musafir. Cel de la volan, un fiu 
duhovnicesc, a oprit maşina în târg. Eu am văzut Jos, în faţa mașinii, un obiect 
şi în același timp am auzit vaiete în târg. Curios, m-am apropiat de obiect, să 
văd ce-i acolo. Când colo, era un portofel, plin cu bani. „Banii mei!", se plân- 
gea omul care pierduse banii. Am înţeles că găsisem banii omului. Am mers 
la el și, în fața lumii, i-am spus: „Domnule, ţi l-am găsit eu. Poftim!" Cu chi- 
pul meu, cu barbă, vă închipuiţi. Toată lumea a început să se închine şi am 
avut o mare bucurie. Lumea fugea cu pomelnice după mine... Deci numai cu 
mult tact putem interveni în lume. Mai mult, prin propria noastră „dezinfec- 
tare" aducem un „miros" atractiv. Dumnezeu lucrează pentru fiecare, cu fie- 
care. Nu ne lasă ca instrumente izolate. Ne dă virtuți, ne dă încercări. Prost e 
când omul e nepăsător, trăieşte de azi pe mâine, nu ştie cât de prețioasă e clipa 
pe care o trăim. De aceea, pot să spun că orice clipă poate fi un timp şi orice 
suspinate poate fi o rugăciune. Mai mult decât o rugăciune de tipic sau făcută 
obligatoriu. Ajutăm pe alții mult mai mult cu propria noastră viaţă, şi pe cei 
învrăjbiți între ei îi ajutăm tot prin curățirea noastră. Dar să ştiţi că există și 
iad. Dacă omul nu vrea şi nu vrea... 

Domnul lisus Hristos stă ascuns în poruncile Sale şi, în măsura în care 
le împlinești, în măsura aceea ți Se dăruiește şi El. Și cât de greu e să-L avem 
întreg, pe Stăpânul a toată făptură, în inimile noastre! Că spus este: Fără Mine 
nu puteţi face nimicZ Şi Scriptura n-o putem desfiinţa și nici împlini cu jumă- 

tăti de măsură. 
Note: 

i loan 17, 8. 
loan 16, 11. 


Şi atunci, dacă tu stabileşti legătura cu lumea, respectiv cu duşmanii, te 
găsești, te prinzi în felul că tu te-ai renăscut, intri într-o stare superioară şi 
atunci dai valoare citatului care spune că „omul nu-i născut numai pentru el, 
ci pentru întreaga comunitate". De aceea putem spune că tragedia umanită- 
ţii trebuie trăită ca propria ta nenorocire. Din punct de vedere global răspun- 
dem, ne asumăm păcatele lumii. Dar consecința o trage cel care greșeşte. Te 
compătimesc că ţi-ai scos un ochi, dar rămâi chior în continuare. Consecin- 
ţa o suportă creştinul care nu se astâmpără”. Hmm! Deci lupta ta este să fii 
de părere cu Dumnezeu, Care nu doreşte să te mântuiască individual, ci cu 

întreaga creație a Lui. Și atunci tu te pui de acord cu opera lui Dumnezeu. 

Deci trebuie să iubeşti pe vrăjmaşi. Aşa să fie rugăciunea ta: „Doamne, fa aşa, 

Doamne, ca neamurile să Te iubească!" 


Şi sigur că s-au găsit în Ortodoxie valorile desăvârșite, liniștea trăirii cre- 
dinţei tale. Numai în Ortodoxie. Altfel, sunt raționamente şi chiar pot să 
spun, dacă nu se astâmpără, nici nu mai sunt alte Biserici decât Ortodoxia. 
Sunt guverne cu numiri clericaliste și chiar erezii. 


— Nu cumva fiecare dintre noi nu facem altceva decât să ne luptăm să ieşim 
dintr-o formă embrionară, să ne compunem, să construim acea față a lui Ii- 
sus Hristos care este în noi? Mulţi nu reuşim. Decât bucățele. 

- Bine. Ar însemna să luăm discuţia de la cap, pentru că sigur că trăim 
prin moștenire căderea. Dar Hristos S-a întrupat degeaba? Mai mult ne-a dat 
Hristos decât ne-a pierdut Adam. Ne-a dat puterea de a birui dracii, de a ne 
birui pe noi cu orice chip şi de a ne încadra în ceea ce de fapt a spus: îndrăz- 
niți, Eu am biruit lumea! Sigur, lumea înseamnă şi lumea din tine, tu care ești 
o lume mică, în care se oglindește o lume întreagă, o lume mare. Da. Cu ori- 
ce chip, în Hristos se poate face orice. Dacă nu este Hristos, e o pierdere de 
vreme. 

Note: 
i loan 15, 5. 

„S-ar putea spune deci că toți vor învia prin unitatea naturii lor umane cu a lui 

Hris- 
tos. Dar nu toți vor învia spre fericire, întrucât fericirea este o chestie de decizie 
personală a 
fiecăruia pentru comuniunea cu Hristos. Hristos nu are în Sine toate persoanele umane, 
Cl 
toată natura umană. Dacă ar avea în Sine toate persoanele, El ar fi o pluralitate de persoane 
ȘI 
o pluralitate de libertăți. Dar atunci n-ar mai fi persoane umane în afara lui Hristos. 
în unita- 
tea de natură cu Hristos avem o bază pentru comuniunea uşoară cu El, dar nu avem mântui- 
rea noastră decisă fără noi. Chiar și păcătoşii învie în baza unității de natură cu Hristos, 
ca să 

Eu n-am ajuns la înălțimea lucrurilor, dar, vă rog să mă credeți, astea 
îmi sunt punctele luminoase la care lupt să ajung. Dacă aveţi curiozitatea să 
știți ceva despre mine, nu am ajuns, sunt încă foarte departe. Chiar vă spun că 
sunt om al iadului, dar nu mă descurajez cu nici un chip. Pentru că știucă mă 
iubeşte Dumnezeu şi ne iubeşte pe toți, cu orice chip, oricine-am fi. Și atunci 
prin El putem să nădăjduim. Da. 


=> Spuneam că nu toți reuşim să construim în întregime acest chip al lui 
Hristos pe care îl avem în noi. Unii, nu știu dacă adunăm, nu-i așa, o bucă- 
țică, un degeţel, o bucăţică de obraz. Ca să mă exprim metaforic. 
- Da. Dacă dumneavoastră recunoaşteți că pe om l-au handicapat pati- 
mile și l-au desfigurat, dar a rămas un obraz rumen și curat, acesta este sem- 
nul cel dintâi că Dumnezeu ne iubește mai mult decât ne iubim noi înșine. Și 
asta este ceea ce ne dă curaj să luptăm să ne înfrumusețăm şi să ne rumenim 
poată contempla veşnic putinţa ce au avut-o de a se mântui, dar pe care nu au folosit-o, 
din 
pricina libertăţii lor care a refuzat comuniunea a cărei bază li s-a dat. 
Sfântul Chirii din Alexandria spune acelaşi lucru: «Rațiunea învierii trece asupra tutu- 
ror pentru învierea Mântuitorului, Care ridică cu Sine toată firea omului, dar nu va folosi 


cu 
nimic pe cei iubitori de păcat. Căci ei vor fi duşi la iad, primind învierea numai pentru 
a fi 

pedepsiţi. Dar ea va folosi mult celor ce s-au exercitat în viaţa aleasă, căci vor primi 
învierea 

pentru împărtăşirea de bunătățile cele mai presus de minte»." (Pr. Dumitru Stăniloae) 
întreaga ființă. Nu se pot primi în împărăţia cerurilor oameni mântuiţi care să 

fie ciuntiţi, handicapaţi. Toate patimile aici trebuie cu orice chip rezolvate, ex- 
terminate, spovedite, dezlegate. Că nu se poate. S-a discutat de Sfinții Părinţi 

în legătură cu vindecarea patimii şi odată s-a spus: „Da. Sunteţi iertaţi. Omul 

este iertat, dar rămâne semnul." Bine, acum, când vorbim de frumuseţea fru- 

museţilor, împărăția cerurilor, când spunem că veţi fi asemenea îngerilor, şi 

acesta-i cuvântul Mântuitorului, deci cuvânt de Dumnezeu, cum poate să fie 

un om cu semne? Nu se poate. Decât numai în lumea aceasta, cum zice Sfân- 

tul loan Gură de Aur. Nu se mai văd acele zbârcituri, semnele, în lumea cea- 

laltă, nu. Pentru că Dumnezeu nu ne-a dat vederea în felul acesta: eram orbi și 

nu ne-a pus numai un ochi ca să vedem, ci ne-a dat amândoi ochii. Adică ne-a 


facut si frumoşi. Nu numai o iertare simplă. E o uitare definitivă. Si atunci 
noi suntem fiinţa creată, restaurată de Mântuitorul cu orice chip. Şi-atunci vă 
dați seama că zic: „O! Omule, de ţi-ai cunoaște valoarea ta!", că preţuim cât 
preţuieşte El. Sigur că în împărăţia lui Dumnezeu nu putem să intrăm ciun- 

tiţi. Dar Dumnezeu nu S-a lăsat, pentru că acest chip al divinității din om, 

pe care l-a facut Dumnezeu, nu va dispărea oricât de în neregulă ar fi omul în 
lumea aceasta. Nu dispare deloc. Și-atunci aceste semne rumene care au mai 
rămas pe noi, acestea sunt îndemnurile care trebuie, care ne obligă şi ne dau 
posibilitatea să ne facem frumoși. Frumos înseamnă întreg. în tot felul. întreg 
înseamnă frumos și frumos înseamnă întreg. Da. Cu spirit de fineţe... 


= Sufletul întreg... 


— Da. Sufletul întreg. Așa cum, de fapt, v-o spun, ni l-a restaurat şi în- 
dumnezeit Mântuitorul. 


= Şi cei care nu reușesc în această viață? 

— Există stadii şi stadii. Eu spun că cineva nu se poate declara desăvârșit. 
Pentru că smerenia nu recunoaşte niciodată că a ajuns la desăvârşire. Adică să 
rămâi la locul tău, ştiţi. Dar este omul vinovat, mult vinovat, pentru faptul că 
stă pe loc și nu luptă cu orice chip să se desăvârşească. Pentru că atunci când 
tu mişti mereu, cum spuneam, a mişca înseamnă a ajunge, te ajută harul lui 
Dumnezeu. Și prin harul lui Dumnezeu ajungi. Deci vinovăția este că tu stai 
pe loc. Şi asta este o vinovăție foarte mare. Nu căderea ta e mare, ci faptul că 
nu te ridici. Pentru asta te va judeca. Dacă te-ai ridicat, nu te mai judecă ni- 
meni pentru că ai căzut în adânc de ape și de ce ești ud. Bine că ai scăpat din 
adânc de ape! Deci Dumnezeu nu luptă numai să ne ierte, ci și să ne facă fru- 
moși. Nimeni nu poate să intre în împărăţia lui Dumnezeu decât ca îngerii. 

Asta este veșnicia. Aşa. Lupta, sigur, este să ajungem la iertarea lui Dumne- 
zeu, la harul lui Dumnezeu. Da. Nu a sta pe loc. Asta este vinovăția oameni- 
lor. De peste tot. Se mulțumesc numai cu un obraz rumen. Se mulţumesc să 

audă numai cu o ureche, cum bunăoară aud eu (fiziologic — «.«.). Ei, asta nu 


este bine. Pentru că Mântuitorul nu S-a răstignit numai pentru o parte de fru- 
museţe din noi, ci pentru totala noastră frumuseţe, pentru ca să fim cu orice 
chip îngeri ai pământului. Nu reuşim, dar nu stăm pe loc. Reuşim cu harul 

lui Dumnezeu. Niciodată nu o să ajungem să iubim pe vrăjmași cum trebuie, 

că e firea pervertită. Dar în dorința ta de a-i iubi cu orice chip, te ajută harul 
lui Dumnezeu şi la judecată tu ai să treci că ai iubit pe vrăjmaşi. Pentru că te 
iubeşte, pentru că ţi-a hărăzit Dumnezeu mai mult decât ai dat tu, da, te-a 

găsit pe drum. Și Dumnezeu te ia de mână. Dumnezeu, fară discuţie, te îm- 
bogățeşte. Da. Nu există împărăția cerurilor decât în întregime, nu poate să 

fie altfel, ştiţi. Adică un fel de „iar cere" și pe-acolo cu mâna întinsă „Doam- 
ne, Doamne", știți, iar milogeală. Nu. Și nu se poate, pentru că se recomandă 

în felul acesta: nu trebuie să ne iertăm nici cea mai mică greşeală. Nu e o as- 
prime când vorbeşti aşa. Dar tu să fii atent la fiecare greșeală. Și atunci luptă 
împotriva ei, în timp. Deci nepăsarea aceasta este iadul, care de fapt mâine, 
poimâine o să vadă toată lumea cât este de grav. Nu altfel. A sta nepăsător. Că 
repet că Dumnezeu iubește şi acum, iar iadul este marea durere a lui Dumne- 

zeu. îi iubeşte mai departe, dar iubirea asta îi biciuieşte pe cei din iad. „la uite 
ce am pierdut noi! Uite cât ne iubea de mult!" Pentru că dreptatea lui Dum- 

nezeu îi bagă acolo. Că vă spuneam că Dumnezeu poate orice, dar un lucru 

nu poate: să-Și calce cuvântul! Şi El a spus: Mergeţi în focul cel de veci”. „Pen- 
tru că n-aţi ţinut cont deloc, deloc şi de dreptatea Mea. Aţi facut ce ați vrut, 
n-aţi ținut cont că Eu vă iert în lumea aceasta"... A zis că ne va ierta până la 
sfârsit. Dar nu la nesfârsit! 

Despre monahi sm 

— Sfântul loan Scărarul consideră lepădarea de lume prima treaptă a urcu- 
Şului duhovnicesc. Este necesară lepădarea de lume pentru orice creștin sau 

numai pentru cei ce vor să fie desăvârșiţi, după cum spune Mântuitorul: 


„Dacă vrei să fii desăvârșit du-te, vinde-ţi averile... şi vino de-Mi urmează Miel 
- Sfânta Scriptură este pentru toată lumea, cu pasaje speciale pentru 

monahism: „Cine lasă tată, mamă, frate...; cine ia crucea și-Mi urmează..." 


e altceva. Vrei să fii desăvârşit? Atunci îți recomandă aceste lucruri. Insă le- 
pădarea de lume poate să fie şi în sufletul unui mirean, al unui laic, în sensul 
că-și vede de mântuirea lui şi se ține de Hristos cu orice chip. Deci și pen- 
tru ei este valabilă lepădarea de lume, de patimi. Noi nu ne lepădăm de lume 
într-un sens exclusiv. Noi dorim cu orice chip ca lumea aceasta să fie ajutată 
de Dumnezeu şi, dacă suntem, ne punem în situația de rugători pentru lume; 
aceasta înseamnă că suntem alături de Hristos, deci cândva şi undeva ne putem 
numi mântuitori. Dar nu desconsiderăm lumea. Nu există pustnicii valabile, 

dacă n-ai toată lumea în inima ta. Toată lumea aceasta strigă cu orice chip: 
„Ajutor!" Dacă răsare te miri cine şi-şi asumă rolul de dăruitor al lui Hristos 
Şi rugător pentru lume, acela este cel ce este. Așa că lepădarea se referă și la cei 
din lume. Dacă însă e vorba să schimbi locul, să schimbi nevoinţele, menta- 
litățile, atunci lepădarea se referă numai la monahi. Dar cuvântul e valabil și 
pentru lume. Pentru că acest cuvânt al Sfântului loan Scărarul l-a citit multă 
lume laică şi s-a întrebat: „Ce fac?" Şi atunci, vrând-nevrând, s-a oprit de la 
anumite porniri rele. Şi nu numai atât: a vrut să se împlinească şi cu ceva bun. 
Și-atunci el s-a folosit de cuvântul acesta, laic fiind. 


„Du-te în lume şi vezi ce-ţi mai trebuie!", a zis Dumnezeu unuia care a 
întrebat: „Ce-mi mai trebuie, Doamne, ca să fiu desăvârşit?” Şi l-a trimis în 
lume. Şi l-a găzduit un oarecare ins, un cizmar. Cizmarul acesta l-a primit cu 
mare plăcere, cu mare bucurie, cizmar care câştiga ce câștiga și împărțea banii 
la săraci, la biserică şi în gospodăria lui; care mergea noaptea la biserică şi, spre 
uimirea celui ce-l urmărea, 1 se deschideau ușile bisericii singure, și el nu ştia 
că este urmărit. Și era laic. Avea soţie și copii. Faţă de curiozitatea aceasta a 
lumii, aş vrea să întreb: Unde se găseşte Antonie cel Mare? Unde se găsesc ne- 
voitorii? Marii rugători unde se găsesc în împărăția lui Dumnezeu și unde se 
găseşte acesta? Vasăzică, este, mi se pare mie, deasupra multora. Și era laic. 
Sigur că Scriptura priveşte pe toată lumea. Că dacă spune: „Daţi la 
săraci!"!, spune şi laicului şi... Dacă spune: Nu vă îngrijiţi cu ce vă veţi îmbrăca 
ți ce veţi mâncaf, se referă la toată lumea. 
Aşa că, dragul meu, viața monahală este o viaţă cu totul deosebită, e o 
intrare deja în cer, cin îngeresc, iar îngerii sunt geloși pentru că noi luptăm în 
trup cu nevoințele, cu neputinţele trupeşti ca să ne menţinem o identitate în- 
gerească. Asta e altceva Este aspectul desăvârşit. Este o recomandare desăvâr- 
şită: Vrei să fii desăvârşit? la crucea şi urmează-Mi Mie!"-, este altceva. Se ating 
cote înalte, în situaţia în care se ating, însă nu e o problemă rațională, ci este 
o problemă mai mult de afectivitate, de nebunie pentru Hristos. Şi atunci e 
cu totul altceva. Dar Scriptura se referă la toată lumea. Toată lumea a primit 
cele zece porunci. Toţi trebuie să aibă o modestie, o dragoste pentru celălalt, 
pentru că spus este că monahul înseamnă un creştin bun. Deci orice om, când 
a plecat la mănăstire, era un creştin oarecare, dar a râvnit dincolo de dimen- 
siunile omenești: a vrut o înfrânare, a vrut o dăruire a tuturor simțurilor nu- 
mai pentru Dumnezeu. 


— în ce constă lepădarea de lume? 

Note: 
Matei 25, 35-40. 
* Matei 6,31-32. 
i Luca 18, 22. 

Marcu 8, 34. 

—Tocmal în aceasta constă: să dorești foarte mult să iei crucea și să o porți 
cum a purtat-o Mântuitorul pentru mântuirea lumii, într-o formă de nebunie 
pentru Hristos. Te duci acolo unde te poţi pierde ca să te poți găsi, în sensul 
prefacerilor totale prin tăierea voii, care e o mare bătălie, o luptă cu Dumne- 
zeu, Care a creat voința liberă, și noi trebuie să fim împotriva acestei creaţii. A 
creat voința liberă ca să ne tăiem voința aceasta liberă. Şi-atunci eşti în luptă 
cu Dumnezeu. Dumnezeu cere să fie biruit și-L birui, lucru pe care nu poți 
să-l faci în lume. In lume trebuie să-ți susţii voia ta, să mergi după ordinea lu- 
crurilor ca să păstrezi o armonie — în sat, în oraş —, dar la mănăstire eşti aco- 
lo unde te desfiinţezi ca personalitate omenească în personalitate îngerească. 
Ş1-atunci înseamnă că tu, pierzându-te, te poți găsi. Este cel mai mare lucru 
posibil când omul — creația lui Dumnezeu — poate fi în stare a pleca din lume 
în monahism, indiferent unde, în obşte sau în pădure. Aș recomanda obştea, 
pentru că în pădure trebuie o iscusință extraordinară, de tipul aceleia a Sfân- 


tului loan Scărarul şi a tuturor sfinţilor care au trăit în pustie. Sfântul Macarie 
cel Mare dă ca pildă nişte călugări: 

Povestit-a ava Bitinie că spunea ava Macarie: șezând eu odată în schit, 
s-au pogorât doi tineri străini acolo. Unul avea barbă, iar celuilalt atunci înce- 
pea să-i crească. Și au venit la mine zicând: unde este chilia lui ava Macarie? 
lar eu le-am zis: ce voiţi de la dânsul? Şi au zis: auzind noi cele despre dânsul 
Şi despre schit, am venit să-l vedem. Le-a zis bătrânul: eu sunt! Și au făcut me- 
tanie zicând: aici voim să petrecem. lar eu, văzându-i gingaşi și ca din părinți 
bogaţi, le-am zis: nu puteți şedea aici. Şi a zis cel mai mare: dacă nu putem 
şedea aici, ne ducem în altă parte. Deci am zis eu în gândul meu: pentru ce îi 
izgonesc să se smintească? Osteneala îi va face ca ei de la sine să fugă. Și le-a zis 
lor: veniţi de vă faceţi chilii, dacă puteți! I-au zis tinerii: arată-ne loc şi ne vom 
face. Şi le-a dat bătrânul toporul şi o traistă plină cu pâine și sare şi le-a ară- 
tat loc şi o piatră vârtoasă, zicând: săpaţi în piatra aceasta și aduceți-vă lemne 
din luncă și acoperind-o, şedeți! Căci socoteam eu, zice, că se vor duce pentru 
osteneală. Și m-au întrebat: ce se lucrează aici? Şi le-am zis: împletire de coş- 
niţe. Şi am luat zmicele de finic din luncă şi le-am arătat lor începutul împle- 
tirii Şi cum trebuie să le coasă şi le-am zis: faceţi coșniţe şi le dați păzitorilor 
Şi vă vor aduce pâini. Apoi m-am dus, iar ei cu răbdare toate le-au făcut, câte 
le-am zis lor. Și n-au mai venit la mine trei ani. Şi am rămas luptându-mă cu 
gândul, zicând: oare ce este lucrarea lor, că n-au venit să mă întrebe de vreun 
gând? Cei de departe vin la mine şi aceştia de aproape n-au venit, nici la alții 
nu s-au dus, decât la biserică tăcând ca să ia Sfânta împărtășanie. Şi m-am ru- 
gat lui Dumnezeu, postind o săptămână, să-mi arate lucrarea lor. Apoi, scu- 
lându-mă după o săptămână, m-am dus la ei să văd cum şed. Şi bătând în ușă, 
mi s-a deschis și ei mi s-au închinat tăcând. Şi făcând eu rugăciune, am șezut. 
Făcând semn cel mai mare celui mai mic să iasă, a șezut să împletească împle- 
titura de coşniţe, negrăind nimic. Și în ceasul al nouălea a lovit spre sem şi a 
venit cel mai tânăr şi, făcând puţină fiertură, a pus masa, facându-i semn cel 
mai mare. Şi a pus pe masă trei pesmeţi și au stat tăcând. lar eu am zis: scu- 
lați-vă să mâncăm! Și, sculându-se, am mâncat. Și mi-au adus vasul cu apă și 
am băut, iar, dacă s-a făcut seară, mi-au zis: te duci? lar eu am zis: nu, ci aici 
vol dormi. Și mi s-a pus o rogojină de o parte şi lor într-un colț de altă parte. 
Şi au ridicat încingătorile şi analavurile şi s-au culcat împreună pe o rogojină 
înaintea mea. lar, dacă s-au culcat, m-am rugat lui Dumnezeu să-mi descope- 
re lucrarea lor. Atunci s-a deschis acoperământul chiliei și s-a făcut lumină ca 
ziua. lar ei nu vedeau lumina. Și când socoteau că dorm, l-a îmboldit cel mai 
mare pe cel mai mic în coastă şi s-au sculat amândoi și s-au încins şi Şi-au în- 
tins mâinile la cer şi eu îi vedeam, dar ei nu mă vedeau pe mine. Şi am văzut 
pe diavoli că veneau ca nişte muşte spre cel mai mic. Unii veneau să șadă pe 
gura lui, iar alţii pe ochii lui. Și am văzut pe îngerul Domnului că ţinea sabie 
de foc și îl îngrădea și izgonea diavolii de la dânsul. lar de cel mai mare nu 
puteau să se apropie. Şi către dimineaţă s-au culcat. Atunci eu m-am făcut că 
m-am deşteptat, şi ei aşijderea. Şi a zis cel mai mare numai acest cuvânt: vrei să 
citim cei 12 psalmi? lar eu i-am răspuns: da, să citim psalmi, câte şase stihuri 
Şi un Aliluia. Și la fiecare stih ieşea câte o făclie de foc din gura lui, care se su- 
ia la cer. Aşijderea şi cel mai mare, când deschidea gura şi cânta, ca o funie de 
foc ieşea şi ajungea până la cer. Şi eu am grăit puţin pe de rost şi, ieşind afară, 


le-am zis: rugați-vă pentru mine! lar ei mi-au făcut metanie, tăcând. Deci am 
cunoscut că cel mai mare este desăvârșit, iar cu cel mai mic încă se luptă vrăj- 
mașul. Peste puţine zile a adormit fratele cel mai mare şi a treia zi cel mai mic. 
Şi când mergeau vreunii din părinți la ava Macarie, îi lua şi-i ducea la chilia 
lor, zicându-le: veniţi de vedeţi mucenicia străinilor celor mici! 

Vedeţi, se poate face orice. Nu trebuie glumit. Nu poţi să ajungi la măsu- 
ra unora ca aceştia, dar faptul că te rupi și pleci e foarte lăudat de Dumnezeu, 
paşii tăi, începutul acesta de viață; dar să te ţii măcar la nivelul putinţelor tale, 
după regula nevoinţelor, bineînţeles, fară să exagerezi, pentru că Dumnezeu 
ține foarte mult la cinstea inimii noastre: „Atâta pot, Doamne!" „Bine! Bu- 
cură-te că eşti scris în cartea cerurilor.” Atâta pot, pentru că, sigur, şi daruri- 
le sunt împărțite. Dar nu este permis să stăm nepăsători cu orice chip faţă de 
viaţa noastră, care e dată de Dumnezeu numai pentru Dumnezeu. 


— Care trebuie să fie atitudinea credincioşilor față de monahi, atunci când 

vin la mănăstire, și, de asemenea, cum trebuie să se comporte monahii față 
de mirenii care se închină în mănăstire? 

- Mirenii trebuie să-i cinstească pe călugări cu orice chip, pentru că sunt 
persoane consacrate, sfințite, binecuvântate, dăruite. Monahii trebuie să-i sfa- 
tulască pe mireni să-și țină credința. Şi unii, şi alții să nu vorbească, găsind de- 
fecte colo și colo. Călugării nu sunt desăvârșiți. Sunt în devenire, sunt în for- 
mare, dar stau acolo. Cum zic unii Sfinți Părinţi, mari trăitori: să mănânce cât 
vor, să doarmă cât vor, să bea cât vor, numai să stea acolo. Pentru că numai sta- 
tul acolo este deja o nevoinţă. Deja el se numeşte călugăr. Nu stă el pe grăma- 
da de grâu şi să nu ia şi el câte un bob din când în când. Culege el roade dacă 
stă acolo. Aceștia nu pot fi numiţi călugări proşti, ci mai puţin nevoitori. 

Dar la toată lumea i se cere un lucru categoric: să nu vorbească de rău. 

Pentru că aceasta este nevoinţă mai mare decât canonul, metaniile și toate ce- 
lelalte. Nu vorbi pe fratele tău de rău, întrucât criteriul de judecată va fi iubi- 
rea. Când vorbeşti de rău te încadrezi la crimă. Deci unele din marile nevointe 
călugărești sunt statornicia şi a nu vorbi de rău. 

Dacă vin mirenii, să ne bucurăm că se folosesc şi ei. Dacă se poate, să se 
folosească mai mult de mişcarea ta decât de vorbele tale. Pentru că nu a zice, 
ci a mişca înseamnă a ajunge. Să se folosească de felul de a fi al monahilor: 
„Fraților, nu vreau să pierd timpul cu voi. Bine aţi venit la noi! Folosiţi-vă! Es- 
te slujbă. Bucurați-vă! Şi iertați-mă, că sunt în ascultare." 


— Dacă trebuie și cum trebuie să facă monahul misiune şi dacă acest lucru 


nu contrazice lepădarea de lume? 

— Depinde ce misiune 1 se dă când e trimis în lume. Pentru ce e trimis 
în lume? Să propovăduiască, să cerşească sau altele. Nu prea sunt de calitate 
aceste trimiteri. Dar să se poarte cu orice chip cuviincios. în lume să se ducă 
peste tot cu smerenie. 

Nu prea recomandăm trimiterea în lume. Aceasta a fost una din marile 
slăbiciuni ale monahismului nostru: să cerșească în lume, să bată din poartă 
în poartă. S-au folosit cei care au fost plecați, dar nu este o poruncă folositoa- 
re lumii. Deci, dacă se duce şi se găseşte în lume, monahul să fie cuviincios, 
să nu se smintească lumea. 


== Se poate împlini monahul într-o mănăstire din oraş? 

— Nu se pune problema, pentru că nu ne interesează unde ne găsim. Ne 
interesează cum ne găsim unde ne găsim. Care e lucrarea inimii noastre, care 
e interiorizarea noastră. Nu contează unde. Pot să fiu pe o piatră. Pot să fiu în 
pădure. împărăţia cerurilor este în noi. Bineînţeles, vei primi plata pentru că 
respingi toate aceste lucruri exterioare şi nu le primeşti. Pentru că ai fost în foc 
Și nu te-ai ars. Da! E posibil! Sigur că da! Alungi gândurile acestea cu rugăciu- 
nea, cu ajutorul lui Dumnezeu, nu cu puterea proprie. Să se ştie de la început, 
ca răspuns la toate întrebările: numai harul lui Dumnezeu. Să fii pregătit să 
primeşti harul acesta, în sensul că te smereşti, ca să prisosească harul în tine. 


— Care trebuie să fie poziţia monahilor față de ceea ce aduce nou lumea în 
acest secol: televizorul, radioul, presa scrisă, calculatorul ş.a.m.d.? 
— La toate monahul le dă toată atenția posibilă, dar nu până acolo încât 
să-şi schimbe poziţia lui de monah, adică să depăşească ținuta lui monahală. 
Bunăoară, pe mine, un frate al meu după trup, după ce am fost călugărit 
Și a văzut aspectul ceremonial de acolo, a venit la chilia mea — eram la Antim 
— Şi m-a întrebat aşa (lucru de care m-am folosit foarte mult și e ca un răspuns 
la întrebarea frăției tale): „Părinte, am voie să mai vorbesc cu Sfinţia Ta?" (El 
era mai mic decât mine ca ani si nu era un învătat; era un băiat creştin, trăitor). Şi 
eu i-am spus: „Al voie, dar să ţii cont că eu nu prea am voie." 


— Pentru ce motive este permisă plecarea călugărului din mănăstire? 

— Mai întâi, sub nici un motiv. Numai dacă în mănăstire este o lucrare 
anticălugărească: curvii, certuri, bătăi, şi călugărul e expus să accepte aceste lu- 
cruri, atunci se poate duce în altă parte. 

Primul lucru e să fii statornic, şi statornic fară cârtire. N-ai putut să faci 
multe, dar nu cârti. Pentru că un monah e așa de iubit de Dumnezeu, încât 
s-a spus într-un loc: „Cine se leagă de voi, de lumina ochilor Mei se leagă." Es- 
te foarte mare chemarea aceasta. Fiind vorba de intrarea în cer, vă dati seama 
cât de bucuros este Dumnezeu. Suntem la un pas de a da dreptate cuvântului 
unui sfânt Părinte, că într-o zi putem ajunge la măsura dumnezeiască. Așa că 
este foarte mare lucru. Deci o poziţie de smerenie cu orice chip, fară cârtire în 
ascultări, ca aşezare, şi fară vorbire de rău. Aceasta e marea greşeală. Sunt con- 
vins că iadul e umplut mai mult de cei care vorbesc de rău. Şi, dacă vorbesc, se 
scuză: „Ce, numai eu vorbesc?" Nu. Vorbirea de rău este o crimă de care nici 
nu se poate pocăi, pentru că nu o recunoaşte în totalitatea ei. A vorbi de rău 
înseamnă a nu-i suferi pe toți cu drag, și nu poți suferi dacă nu eşti smerit. 


— Dar ecumenismul care ți se impune ca ascultare? 

— Nu asculți fară Hristos! Numai şi numai în Adevăr asculţi. Dar te duci 
la mănăstire ştiind că este numai Şi numai Hristos. Ascult numai acolo unde 
nu mi-L ia pe Hristos. 


— Dar şcoala poate fi un motiv de a ieşi din mănăstire? 

— Nici nu se pune problema. Şcoala nu este nimic pe lângă a sta în mă- 
năstire. O, sancta simplicitas! O, sfântă simplitate! Școală de smerenie, dragul 
meu, de trăire. Fratele meu, mare mai e un om smerit! Numai cine n-a lup- 
tat cu diavolii nu stie cât e de mare cuvântul acesta. Un om smerit, asa cum 


spuneam, cât se poate la o măsură divină, mișcă stelele, schimbă ordinea lu- 
mii. Aşa de mare este smerenia. Şi nu se poate fară asta. Nu vă speriaţi de forţa 
unul om smerit. Speriați-vă dacă smerenia nu este cu orice chip încăpută în 

vol. Mare e un om smerit! Chiar Şi îngerii au nevoie de puterea smereniei. 


— Care este pericolul cel mai mare care-l pândește pe monahul ieşit din 
mănăstire? 

— Pericolul cel mai mare este nestatornicia. Pentru că satana este în stare 
să angajeze toată lumea pământului ca să nu te mai duci la mănăstire. lar da- 
că te-ai dus, face tot posibilul să te scoată. Deci e prima mare greşeală. Căci, 
dacă te scoate din mănăstire, tu încetezi de a mai fi. Şi atunci e inutil să mai 
vorbim de smerenie. 


— Aşa cum i s-a întâmplat Fericitei Beatrice? 
— Această Beatrice a fost într-o mănăstire din Franţa, având ca stareță o 
mătuşă a ei. Mănăstire mare, măicuţelor, nu ca pe aici pe la noi... Dar era de 
o frumuseţe cum nu se mai văzuse pe lume. Există nişte canoane care spun 
că dacă o maică are o frumuseţe mare să-i pui voal pe faţă. Nu-i pune nimeni 
voal şi nici nu e nimeni urât, toată lumea este frumoasă. Pentru că sunt flori, 
nu-i nici o floare urâtă, dar nu seamănă una cu alta. Şi i-a dat stareţa, mătușa 
ei, ascultare să ude florile la Maica Domnului la catapeteasmă. Şi uda cu atât 
drag și îi spunea Maicii Domnului: „Dacă îți place cum ud eu florile, să înflo- 
rească!" Şi înfloreau bobocii! Şi într-o zi un călător, un aventurier, să-i zic, care 
călărea pe un cal sirep să viziteze arhitectura, că era extraordinară, a trecut pe 
acolo. Si, cum s-a mişcat biata fată, s-a mișcat voalul ei si i-a văzut frumuse- 
tea. Şi s-a aprins după ea şi-a început să vină mereu. Asta, mititica, nu ştia ce 
se întâmplă... Dar într-o zi acesta a venit şi 1-a spus: „Eu te iubesc." Ea a zis: 
„Pe mine mă iubeşte Maica Domnului." Mare greşeală: cu dracul nu se stă de 
vorbă. Să nu faceţi greşeala aceasta, să te aperi. Pentru că el este foarte bucuros 
să intre în dialog cu tine. lgenoră-l. Spune: „Doamne, iartă-mă, Doamne lisu- 
se Hristoase!" Asta e poziția când eşti atacat. Dacă stai de vorbă, dracul are și 
el posibilitatea de a spune ceva și atunci te încântă. Care este exemplul: chiar 
căderea Evei. Şi atunci ea a greșit și el i-a spus: „Sunt catolic, sunt ca tine." 
Atunci dracul a intrat în ea și a început să se tulbure. Şi i-a spus ăla aşa 
de-a dreptul: „Mâine dimineaţă vreau să te iau." Și ştiţi ce a zis ea? „Mai repe- 
de, mai repede!" Era căzută. Şi acum apare un fenomen pe care-l veți consta- 
ta toți, că frumuseţea căzută se face extrem de urâtă. Şi ăla a luat-o, a suit-o 
pe cal, să dispară, şi ea s-a facut atât de urâtă, încât 1-a fost scârbă de ea. Dar 
în virtutea frumuseții trecute a dus-o, a batjocorit-o și a lăsat-o în lume. Şi a 
stat în lume săraca şapte ani, dar nu avea cu ce să trăiască, trebuia să se vândă, 
în Franţa legile erau aşa: o femeie desfrânată n-are dreptul la nici o Judecată, 
n-are nici o dreptate. Și mulți o batjocoreau, amăgind-o că-i plătesc și nu-i 
plăteau şi nu se putea apăra şi era din ce în ce mai săracă și mai urâtă, pentru 
că mereu era batjocorită. Notaţi, ferească Dumnezeu de păcat! Și în durerea 
asta mare în care era acolo, plânsă şi amărâtă, gândindu-se cât de fericită era 
ea în dialog cu Maica Domnului, ce s-a întâmplat? Au venit pe acolo turiști, 
cum sunt ȘI pe aici, cu rucsacuri, Şi-au văzut-o, şi ea... Mergeau să vadă mo- 
numente istorice, că așa era și mănăstirea ei. Și stând de vorbă i-au zis: „Uite, 
te luăm cu noi." l-au dat de mâncare şi au dus-o la mănăstire, la ea. Era cale 


lungă. Și acolo, când s-a văzut ea în mănăstire, când a ajuns la poarta mănăs- 

tirii, i-a fost frică să intre, i-a fost ruşine şi-a tot dat roată. Și ce credeţi? Acum 
e acum! Săraca, când a intrat, s-a dus şi ea cu mare sfială, pentru că acum se 
înțelepţise, era pocăită, săraca, distrusă, dar nu descurajată. Trăia în nădejdea 
bucuriei trecute. Şi a facut un pas, cu capul s-a uitat către catapeteasmă și ce 
credeți că a văzut? S-a văzut pe ea cum udă florile. 

Zice: „Eu sunt aici, cine-i aceea?" Şi a mers, a mers cu sfială, până a ajuns 
la ea şi zice: „Cine eşti?" Când se întoarce, era Maica Domnului în chipul ei. 
„Ai venit, Beatrice? Ți-am ținut locul. Aici nu ştie nimeni că ai plecat şapte 
ani." A mai trăit câţiva ani. Icoana ei este aşa smerită, cu un mic cuib şi un 
porumbel la inima ei, cuibul se vede pe-afară, cu un porumbel ce se uită spre 
cuib. V-a plăcut, da? Țineţi cont de întoarcerea ei, nu de căderea ei. lar dacă 
se întâmplă, nu vă descurajaţi, pentru că nici o nenorocire nu înseamnă ceva, 
nimic nu este pierdut atât timp cât credinţa este în picioare, cât sufletul nu 
abdică şi capul se ridică din nou. 


— în ce fel trebuie să ia poziție monahulfaţă de anumite realităţi din lume: 


ateismul, francmasoneria, mişcarea New-Age, ereziile etc.? 

— Să le combată, dacă se ivesc în calea lui, ca pe nişte neavenite, ca pe 
niște primejdii în locuirea lumii, ca pe nişte primejdii pentru învățătura creş- 
tină. Francmasonii, ateii, o serie întreagă de sataniști, ereticii în general tre- 
buie combătuţi cu orice chip, pentru că ei îl atacă pe Hristos. Spune un sfânt 
Părinte cu foarte marc dreptate: „Dacă fratele tău îți sc ate ochii, degeaba te 
superi. Dacă îţi taie mâna, degeaba te superi. Dar dacă-L atacă pe Hristos, 
mânie-te tare!" Trebuie atunci să-L apărăm pe Hristos cu mânie [...]. Aceștia 
anulează venirea Mântuitorului în lume. Au rămas puterile cereşti îngheţate 
de puterea lui Dumnezeu. El vine, ia chip omenesc; cinste mare, omule, ţi-a 
făcut numai pentru că a luat chip omenesc! A suferit, a învăţat, a spus nişte 
lucruri...! N-a rămas nimic nespus. Se răstignește, suferă, şi ei anulează aces- 
te lucruri? Cum fac şi sectarii. Dar pe mine nu mă sperie, nu mă îngrijorează 
[...]. Cine e slab să se ducă după ei. Și să nu fie nimeni slab! Să fie prezente în 
noi cuvintele Mântuitorului: îndrăzniţi, Eu am biruit lumea! Când a zis așa, a 
spus că şi noi am biruit, nu numai El. Pentru că, odată ce suntem îmbrăcați în 
Duhul lui Hristos şi suntem răscumpăraţi de El, preţuim cât preţuiește El. 

Elita neamului românesc 

Mai întâi de toate, cu părintele Marcu (Costică Dumitrescu) ne-am cu- 
noscut în luptă. Ne-am împrietenit; ne-am împrietenit pentru că eram cu ma- 
re plăcere într-o jertfire, în Jertfa, în lupta care ne cerea cu orice chip sânge. 
Era mai mărișor decât mine cu vreo doi-trei ani, însă în luptă, în încordarea 
aceasta a inimii pentru ideal, nu mai contează vârsta. Contează mișcarea, ero- 
1smul, contează poziția. 

A fost foarte rezistent în suferinţe. I se spunea Fachirul, nume pe care Se- 
curitatea de pe vremea aceea, în timpul lui Carol al II-lea, i l-a dat, pentru că, 
suferind, suferea cu o răbdare nemaipomenită, fară vaiete. 

Ne-am încurajat încontinuu, prin închisori întâlnindu-ne foarte rar, 
pentru că eram izolați. Eu eram la Zarcă, el la fel; mai puteam comunica câte 
ceva prin morse, prin perete. Am avut cea mai frumoasă părere de om de jert- 
fa despre părintele Marcu față de mulți cu care eram obligați să ne întâlnim, 


să trăim, să plănuim. Nu era vorba de o negustorie în luptă. Nu era vorba de 
scopuri. Se Jertfea fară discuţie, având în vedere marile idealuri ale omului, ale 
neamului, ale neamului nostru. 

Eram foarte ataşaţi de numele acesta de neam. Chiar şi Căpitanul făcea 
foarte mult caz că neamurile vor veni toate la Judecată. Am avut o ocazie să 
asist la o discuţie de oameni trăitori, legionari, în afară de închisoare. Ne spu- 
neau ei de unde ştie Căpitanul despre neamuri. într-adevăr, se spune în multe 
părți că neamurile vor veni la Judecată şi vor fi judecate neamurile și inşii. Deci 
părintele Marcu nu era un om care să fi făcut, repet, negustorie cu lupta lui. 

Am plecat la mănăstire dintr-o nebunie pentru Hristos. M-am călugărit 
cu multă râvnă, că, dacă nebunia pentru Hristos nu există, nu poți să rezişti. 
Aici te pierzi ca să te poți regăsi, în poziție îngerească. Nu la multă vreme a ve- 
nit la mănăstire şi părintele Marcu, la Slatina. Pe mine m-au arestat la Slatina, 
mănăstirea ctitorită de Alexandru Lăpuşneanu. M-au luat din biserică, unde 
slujeam, la două noaptea, şi m-au dus la Miliția din Suceava. L-am auzit în- 
tr-o celulă alăturată pe părintele Marcu, era şi el arestat. 

Părintele Marcu a fost arestat pentru trecutul său legionar, eu însă am 
fost judecat pentru că fac parte din Rugul aprins, cât şi din Garda de Fier. 
M-au condamnat 40 de ani, să fie siguri că acolo voi zăcea în veci. Fără discu- 
ție, s-a observat că ne-a apărat Dumnezeu grozav, deși noi, din partea dușma- 
nilor, eram mereu pe listele lor negre. 

L-am vizitat ca monah, pentru că era foarte hotărât pentru Hristos; era 
într-o chilie alături de părintele Cleopa, dar nu se putea mărturisi la el, pentru 
că părintele Cleopa se temea. 

M-a chemat printr-o scrisoare să vin să-l mărturisesc, și m-am dus sute 
de kilometri, de la Techirghiol. Avea ceva tainic, nu era vinovat, el conta că ar 
fi facut parte dintr-o echipă atunci când a fost omorât Armând Călinescu; fu- 
sese şi el invitat, dar nu primise să facă parte din echipa respectivă, el contând 
în lumea legionarilor de mare ţinută ca un om de Jertfa. Noi doream o Jertfa 
interioară continuă. Nu a fost vinovat. Mi-a spus că s-a discutat că aş fi facut 
şi eu parte, dar nu e adevărat. 

Eu 1-am spus: fii liniştit, nu-i nimic, prigoanele nu s-au terminat, pentru 
că cine fuge de prigoană fuge de Dumnezeu, cum spune Sfântul Teodor Stu- 
ditul. Și Biserica are încă nevoie de prigoane. 

II pomenesc cu mare drag, cu trăire, cu odihnă, a fost monah simplu. Mer- 
gea încovoiat, cu un mic baston, și se ocupa de stupii Mănăstirii Sihăstria. 

îmi amintesc că, ieșind de la părintele din chilie, pe un coridor m-a în- 
trebat cineva despre Mişcarea Legionară, ce este. l-am spus: n-ai să pricepi, dar 
un lucru trebuie să înţelegi şi să te temi: patronul Mișcării Legionare este Ar- 
hanghelul Mihail și i-am spus troparul: „Unde umbrează darul tău, Mihaile 
Arhanghele, de acolo se teme toată lucrarea diavolului, că nu suferă să rămână 
lângă lumina ta Lucifer, care a căzut din cer. De aceea ne rugăm ţie: săgețile lui 
cele de foc îndreptate cu vicleşug împotriva noastră stinge-le prin mijlocirea ta, 
vrednicule de laudă Mihaile Arhanghele." Asta era Garda de Fier! i-am spus. 

Ultima dată m-am întâlnit cu el la Aiud pe un coridor. Ne-au scos din 
celule pentru o conferință. Au început să vorbească tot dintre ai noştri, per- 
vertiţi în cadrul reeducărilor. Era o sală mare, și eu m-am ridicat în mijloc şi 
le-am spus: Ce vorbiți voi, ce ştiţi voi despre Evul Mediu? Evul Mediu a fost 


teocentrist, a pus pe Dumnezeu în frunte — m-am repezit la ei —, pentru niște 
papi nenorociți acuzați Biserica lui Hristos şi virtuțile creştine? Așa s-a termi- 
nat conferința şi m-am întâlnit cu părintele Marcu pe un coridor şi i-am spus: 

„Ai grijă de tine, nu te lăsa!" Dar el a înţeles să aibă grijă să nu trădeze. l-am 


spus că nu mă refer la trădare, ar fi fost jignire pentru el, ci să aibă grijă de el, 


să nu postească aspru, dacă găseşte o bucată de pâine să o mănânce. 

Nu aveai ce să cedezi, nu ne jucam cu viaţa. Aici, la Aiud, nu se mai pu- 
nea problema Mişcării Legionare, vroiau să ne dărâme complet din credinţa 
în Hristos. Acesta a fost obiectivul lor mai înalt decât celălalt. 

De Legiune s-au lepădat mulți, dar nu erau pentru mine nişte căderi de 
mântuire. Mișcarea Legionară trebuia privită ca urmând întocmai învățătura 
creștină. Și aici s-a greşit mult din partea unor legionari cu uciderile, nu și-au 
dat seama. Acestea au adus răzbunări şi au omorât toată elita. Aceasta nu era 
elita Mişcării Legionare, era elita neamului nostru. 

Mă gândesc la o figură uriaşă: Gheorghe Clime. Era inginer silvic, l-am 
cunoscut și l-am avut la mare evlavie. Când s-a pus problema Bisericii, eram 
de față, Codreanu a spus: îl fac pe Clime patriarh. Era capabil oriunde îl pu- 
nea, era grozav. Era mai în vârstă decât noi, poate şi decât Căpitanul. 

Am meditat mai târziu asupra momentului, Clime era în stare de orice 
oriunde îl puneai. Eu sunt cleric și văd importanţa unui patriarh în Biserică. 

E vorba mai întâi de toate de o trăire creştină ireproşabilă, să nu mai arunce 
cineva în Hristos și în Biserica Lui pentru conduita negativă, să nu zic stânga- 
ce, a conducătorului suprem. 

în închisoare rugăciunea era singura hrană, singurul motiv de supravieţuire, 
în închisori a fost un regim de exterminare, în primul rând cu o foame nemai în- 


tâlnită, eram uscați, aşchie. M-au băgat adesea la răcitor, unde era moarte sigură. 


Eram într-o haină subțire și ne băgau iarna; acolo era primejdie și vara. 

Răcitorul era o celulă frigoriferă, ciment peste tot, înaltă de cinci metri; 
nu aveai voie să stai Jos; puteai să stai pe putina de necesități de la zece seara 
cinci dimineaţa; în rest trebuia să stăm în mișcare. Noi nu aveam putere nici 
să suflăm. Am avut momente foarte interesante acolo, aveam o curiozitate bi- 
necuvântată să văd cum iese sufletul; nu a ieșit. Ultima condamnare la răci- 
tor a fost de şapte zile, dar m-au ținut numai cinci, pentru că mulţi au murit. 
Eram controlați des dacă trăim. 

Eram fiecare în celula noastră. Dacă era încă unul, era bine, pentru că ne 
mai lipeam unul de altul, ne mai încălzeanm. 

Sunt sigur că îngerii din ceruri erau geloși pe noi, pentru că ei nu au 
această suferință dincolo de firea noastră. 

S-au întâmplat multe lucruri, semne care sunt greu de spus. Nu se pot 
spune. Lucrurile acestea dacă s-au întâmplat, cel dintâi lucru pe care trebu- 
ie să-l respecţi este să nu vorbeşti, pentru că le iei toată frumuseţea duhov- 
nicească. S-a văzut că Dumnezeu este alături de noi. 

Dar nu se poate fară jertfa. Nu se poate fară cruce; asta a fost, asta o re- 
comand și aşa vreau cu orice chip să trăiesc. Şi cruce înseamnă să duci ce nu-ţi 
convine. Marea greșeală a oamenilor în lume este că nu suportă suferinţa și nu 
înţeleg că este singura acțiune, singura preocupare, singura trăire împotriva a 
tot ce este rău de sub patronarea diavolului. 


la 


Prin Cruce a mântuit lumea Hristos. Crucea este cel mai lăudat lucru al 
pământului. Când Mântuitorul era pe lacul Ghenizaret şi a spus ucenicilor 
Lui să ajungă la țărm cu corabia, a început o furtună mare şi valuri uriașe aco- 
pereau corabia; ucenicii erau disperaţi și au spus: Scoală, Doamne, că pierimf 
Au stat valurile la porunca Mântuitorului și le-a spus: „N-am dat Eu porun- 
ca bine? Am dat-o bine, dar vroiaţi fară valuri, vroiați fară jertfa, vroiați fară 
cruce." 
Asta spun: cine fuge de prigoană fuge de Dumnezeu, zice și Sfântul 
Teodor Studitul. 
Și repet: Biserica are nevoie de prigoane, pentru că te trezesc, te țin prezent. 
Avem pe Maica Domnului, avem înger păzitor, avem cunoștință mare, 
putem fi dumnezei după har. Orice clipă poate fi un timp grozav de impor- 
tant pentru mântuirea noastră şi, dacă nu trăim clipa prezentă, nu o trăim nici 
pe următoarea, şi așa mai departe. 
Deci prezență continuă, nu mă refer la nevoinţe, ci să ardă inima în noi 
cu orice chip. E singurul timp pe care îl avem, fiind considerat cel mai mare 
dar de la Dumnezeu faptul că trăim. 


Cuvânt la începutul 
Postului Mare’ 

Noi am venit cu un scop anume la mănăstire şi mulţi din lume gândesc 
în sensul acesta: ce putem face să câștigăm împărăţia cerurilor? Acesta a fost 
gândul intim, simplu, al fiecăruia dintre noi, cei care suntem deja intrați în 
viața de mănăstire. 

Mai întâi este prima etapă: lepădarea de lume. Și a doua, după cum spu- 
ne Sfânta Scriptură: trebuie să ne lepădăm și de eul din noi... 
Acesta este examenul pe care trebuie să-l luăm! 

S-au alcătuit în sensul acesta, măicuţelor, volume de cărţi, de păreri, în 
legătură cu această modalitate de ajungere în împărăţia cerurilor. 

Nu trebuie să gândiţi numai: „Cum să ajungem?', ci trebuie să-L cuce- 
riți mai întâi pe Dumnezeu şi El ne va rândui. Marea greșeală care se face de 
către aproape oricine este că-L vede străin pe Dumnezeu de propria lui lup- 
tă, de propria lui nevoinţă și crede că numai prin ce face el ajunge la acest 
scop: dobândirea împărăției. Nu! Trebuie să ai acest simț de fineţe să recunoşti 
prezenţa harului în fiecare clipă în tine. Dacă reușeşti să vezi în fiecare clipă 
împărăția cerurilor înlăuntrul tău înseamnă că este o mișcare bună — o insu- 
flare divină. 

AŞ dori să accentuez mai ales momentele acestea cu totul importante în 
strategia divină ca să putem să fim împreună cu Dumnezeu, pentru că ne-a 
creat singur numai pentru El. Dorește să ne bucurăm împreună cu El și spu- 
neam de multe ori că nu trebuie să ne temem numai de dreptatea lui Dumne- 
zeu, care de fapt a trimis atâţia oameni în iad că n-au respectat dreptatea Lui, 
ci să ne temem și de bunătatea Lui. 


Note: 
"Acest cuvânt a fost rostit în trapeza unei mănăstirii. 


Cum putem noi înţelege iubirea divină care este dincolo de închipuirea 
îngerilor şi-a oricărei fiinţe din creația lui Dumnezeu, să ştim cât de mult ne 
iubeşte Dumnezeu si cât de mult ne doreşte mântuirea? 

Observăm din punct de vedere strategic atâtea evenimente mari pentru 
mântuire care erau necesare după căderea lui Adam: întruparea lui Dumnezeu 
pe pământ, vă daţi seama ce eveniment!, care este discutat numai aşa, ca o săr- 
bătoare aleasă, în sfârșit, ...cu slujbe, și colinde, şi... așa mai departe. 

E, nu-i numai aşa! la să te vezi pe tine alături de El întrupat! Pentru tine 
a fost făcută această Jertfa, chiar dacă numai tu singur ai fi fost pe lume. 

Și vă daţi seama cât Se bucură Domnul de un lucru foarte posibil ce s-a 
consemnat în Evanghelia care s-a citit astăzi, și care ne pregătește pentru post: 
Iertaţi ca să fiţi iertaţi, 

E cuvântul Scripturii, e cuvântul Mântuitorului. Deci condiţia ca să poți 
fi iertat este să ştii să ierți; dar nu numai atât: să şi uiţi! Pentru că Dumnezeu 
ne-a iertat în acest fel: nu ne mai reproşează nimic din trecutul nostru! 

Dar să nu fim în darul acesta al iertării numai pentru ca să avem în cu- 
getul nostru o bucurie sau, în sfârşit, o satisfacție! Ci pentru ca să ne punem 
ordine în viată. 

Citind în scrierile Sfinţilor Părinți, la marii trăitorii, sfaturi îngereşti, o se- 
rie întreagă de descoperiri duhovnicești pentru mântuire, rămâi uimit de ce de- 
parte suntem noi de această mântuire. Dar nu vreau să vă înspăimânt! Ci vreau 
să vă spun că totuși, așa cum suntem, să fim cu orice chip cu această sfântă sim- 
țire pe drumul acesta, și mila lui Dumnezeu se va arăta asupra noastră. 

Deci scopul postului nu este numai trupesc - este necesar să fie trupesc 
—, ci este să știm să ne iubim, să știm să iertăm! Chiar aș vrea foarte mult ca să 
începem anul acesta, mai mult decât în alţi ani, să încercăm să iubim. 

Stiti Sfinţiile Voastre că nu există nici o bucurie la Dumnezeu, nici o cu- 
nună mai frumoasă trimisă de El ca aceea pe care o primeşti pentru că-l iu- 
bești pe cel care te vrăjmăşește. Lucrul acesta se știe: să-i iubeşti pe vrăjmaşi (e 
scris în literatură), dar să încercăm efectiv să-i iubim pe vrăjmaşi. Lasă că noi 


aici n-avem alţi vrăjmaşi decât pe demoni... ce alţi vrăjmaşi putem avea? 
Tu o vrăjmășeşti pe sora ta, care a venit ca şi tine, în sfârşit, cu sfaturi as- 
cunse în inimă, să intre într-o lume, să scape de-o altă lume sălăgioasă..., în 


sfârşit, capricioasă și a venit aici, în mănăstire. 
Un lucru din punct de vedere vizual, material, ca dovadă că suntem una și 
gândim la fel, e schima pe care o purtăm:când îl vezi pe unul îi vezi pe toți... 
Postul înseamnă iubire şi iertare. N-ai făcut lucrul acesta și refuzi să-l 
faci, conştient că refuzul tău e rău: aici e primejdia cea mare. 
Uite, nu ați fost puse în situația de a vă afla în censul morţii..., însă pu- 
teți să intuiţi ce se poate întâmpla în acele clipe de sfârşit: acele grozave regrete 
(atât de binecuvântate momente), în care poți să te sfinţeşti chiar. 
Și-aceste lucruri le evaluăm cu o nepăsare și cu o iubire de sine şi, în sfârşit, cu 
un sfat vrăjmaș împungi pe fratele tău acolo unde trebuie sărutat: în inima lui. 
Credeţi că aceste lucruri sunt puse în discuţie numai pentru că au mai 
fost spuse şi se repetă? Mai întâi nici nu știam că trebuie să vorbesc, dar o fac 
cu mare plăcere şi mi se pare mie, şi mi-e frică cel mai mult, că veţi răspunde 
de orice cuvânt pe care-l vorbim aici. Care este cuvântul acela, care trebuie să-l 
lucrăm? Să încercăm cu orice chip să ne rugăm unul pentru altul! 


Sensul adevărat al învățăturii creştine nu este să te gândeşti numai la mân- 
tuirea ta, ci să te gândești şi la mântuirea altuia cu orice preţ: mântuind, mântu- 
ieşte-te! Ne-a creat Dumnezeu nu numai pentru noi, ci pentru întreaga creaţie. 

Aici eşti chemat, oricine ai fi, sau chiar dacă n-ai fi în mănăstire — cu atât 
mai mult în mănăstire —, să vezi că ai un rol mântuitor pentru creația lui Dum- 
nezeu! Nu spun de la mine - că ar fi o mare îndrăzneală şi este o mare îndrăz- 
neală - că s-a dat omului în grijă creaţia lui Dumnezeu. „Și atunci vrei tu, 
omule, care ai plecat şi ai lăsat multe în lume, să te pierzi acum pe drum? Ai 
plecat cu zestre mare - harul lui Dumnezeu —, Şi acum toată zestrea asta ţi-ai 
împrăştiat-o pentru un sfat vrăjmaș care-ţi spune că nu eşti pe drumul cel mai 
bun, sau «uite ce mi-a zis...»." în sfârșit, n-ai ştiut să-ți faci dobândă pe averea 
pe care ai avut-o. Dacă ați ști cât suntem de hărăziți și cât suntem de iubiţi... 

Postul este şi trupesc. îl ţinem vrând-nevrând, dar trebuie împlinit cu orice 
chip şi cel duhovnicesc. Este foarte necesar, că omul e format din trup şi suflet! 

Postul Paştelui durează 50 de zile. Postul Crăciunului e de 40 de zile. Vă 
spuneam de însemnătatea acestui număr hotărât de divinitate: 40 de zile, în 
vederea unui mare eveniment care va urma. învierea e un eveniment colosal, 
întrucât confirmă dumnezeirea lui lisus, divinitatea Lui. La înviere n-a mai 
putut să zică nimeni că lisus Hristos nu e Dumnezeu şi cel dintâi care a spus-o 
a fost diavolul, care a început să tremure şi să se înspăimânte după înviere. 


Note: 

"Cf. Ioannis Zizioulas, Creaţia ca Euharistie, Ed. Bizantină, Bucureşti, 1999. 

Pentru că la înviere se ajunge prin cruce. Deci noi, având în vedere acest mare 
eveniment, ne angajăm să postim, să ne pregătim să-L primim pe lisus în su- 
fletul nostru; şi trebuie să ne pregătim şi trupește, şi sufleteşte. 

Biserica ne poartă de grijă. A dat rânduieli și la neputinţe - există regu- 
la neputinţelor. N-a obligat să se facă postiri aspre și o serie de alte lucruri; 
m-am dus într-un loc — în Sfântul Munte — unde un părinte pe care-l cunoș- 
team postise prima săptămână (care urmează după Duminica lertării), n-a 
mâncat nimic Şi s-a angajat şi la a doua săptămână. Era cam fixist! Părinții 
din mănăstirea unde vieţuia l-au sfătuit să mănânce și refuza cu încăpățâna- 
re, si bineînţeles că a murit. Si ce credeţi că m-au întrebat Părinții? „Părinte, 
vă întrebăm, nu cumva s-a sinucis? Uite ce a făcut!" Și-am fost într-o situaţie 
delicată la răspunsul pe care trebuia să-l dau, pentru că a ieșit din dreapta ju- 
decată, din dreapta socoteală. Biserica nu ne obligă să facem lucrul acesta, să 
exagerăm. Mâncăm de post să ne procurăm astfel caloriile necesare vitalității 
organismului. Apoi postul mai are un rol din punctul de vedere al eliminării 
toxinelor, deci suntem într-o stare de pregătire, adică de recrudescenţă, me- 
reu, ca să avem o bună dispoziţie să împlinim idealul: punerea la punct a su- 
fletului nostru pentru mântuire! 

în ceea ce priveşte Biserica, am fost întrebat: „Să mâncăm sau să nu 
mancam?! 

Păi, n-aţi cunoscut cu adevărat foamea (se referă la anii petrecuți în tem- 
niță — «.».), ca să prețuiți o ciorbă oarecare, aşa, cu puţin zarzavat, ca să nu fie 
chiar nimic, sau o zeamă goală, fară să știm ce am fiert acolo. Dar, pentru că 
nu era culoarea apei, se numea ciorbă. Da! Uite, am trăit în regim de înfome- 


tare ani Şi ani, m-am folosit enorm Şi am văzut că asta de fapt a fost o tactică 
a torționarilor pentru exterminarea noastră. 

Dacă ați ști cât de ușor putem să fim înaripați, aşa, ca îngerii de sus, prin 
respectarea acestor lucruri foarte simple! Eu am citit Rânduielile monahale ale 
Sfântului Pahomie cel Mare, care au fost date chiar de îngeri! Și am observat 
că sunt foarte îngăduitoare faţă de rânduielile date de Părinți ca Sfântul Vasile 
cel Mare și Sfântul Teodor Studitul. Adică nu cere nimeni nevoinţă peste ne- 
voință, care să iasă din dreapta judecată: mănâncă dacă ţi-e foame, zic sfinţii 
în Pateric, numai stai pe poziţia care trebuie — statornicia! 

Suntem urmăriți clipă de clipă, pas cu pas, nu vorbesc de la mine, zice 
Hristos! Suntem urmăriți de Dumnezeu în tot ce facem noi. Şi ce-ar trebui să 
facem, să-L bucurăm pe Dumnezeul acesta plin de bunătate și plin de dărui- 
re și Care nu rămâne niciodată dator, căci este prea plin de bogăţie ca să nu-ți 
dea împărăția întreagă?! 

Să iubim niţel pe cel care ne-a făcut un mic necaz! Și care-i necazul? 

„Mi-a luat un ac, asta s-a întâmplat, mi-a tăiat un nasture. Aşa, în sfârșit, a 
vorbit de rău împotriva mea. A zis un cuvânt în vânt..." 

Credeţi că nu stie Dumnezeu când ti-a zis o vorbă acela? Dumnezeu a în- 
găduit să se spună ca să-ţi dea ţie o cunună și tu o pierzi sau o câştigi! 

De fapt, acesta este aspectul esenţial al postului: să ştii să rabzi, să taci şi 
să te rogi pentru altul, chiar dacă acela e duşmanul tău. Pentru că, să vă spun 
un lucru — dacă nu știi să răspunzi mântuitor la un dușman n-ai nici un pri- 
eten: toți îți sunt dușmani! Ceva mai mult vă pot spune: tu te găsești într-o 
mare primejdie prin grija ta de citire a pravilei şi de efectuare a canonului (de 
metanii), pe care le ai în obligaţie să le împlineșşti. 

N-ai putut să-ți faci rugăciunile şi canonul, în sfârșit... atâtea discuţii 
pentru canonul acesta! Canonul este un lucru bun, dar e nimic pe lângă truda 
de a alunga ura din sufletul tău. 

Credeţi că un păcat foarte mic are o mică lucrare? Că vinovăția aceea nu 
este un lucru mic în viaţă, adică răul cel mai mic. Orice lucru mic care este din 
partea diavolului este o mare primejdie pentru toată nevoinţa ta: poate să-ți 
oprească toată lucrarea ta. Are o mare repercusiune negativă, fiţi foarte atente! 
î] punem pe Dumnezeu mereu în situația să ne ierte și ne aşezăm pe poziţia 
„Dumnezeu mă va ierta!", Dumnezeu mă va îngădui!" 

Sigur că ne iartă, ca un mare iubitor de oameni, ca un Dumnezeu mai 
mult decât oricine. Dar pe ceva! Că, dacă ne-ar ierta la infinit, n-ar exista iad 
— care de fapt există și e marea durere a lui Dumnezeu! Și de ce este? Pentru 
că n-ai respectat dreptatea lui Dumnezeu. Pentru că Dumnezeu, și spuneam 
de atâtea ori, poate să facă orice, dar un lucru nu poate să-l facă: să-Şi calce 
cuvântul! Şi El a spus un lucru. Dacă El a zis: „Aşa va fi!", aşa te va judeca sau 
aşa te va ierta. El va hotărî trecerea ta în iad sau în Rai. Știu că sunteți con- 
ştiente! Dar nu vă gândiţi cu destulă tărie că există Judecata de Apoi. la să vă 
gândiţi în fiecare zi la aceasta: că voi răspunde cu siguranţă de orice cuvânt, cu 
atât mai mult de orice cuvânt rușinos, cum zice Sfântul Grigorie Teologul, și 
cu atât mai mult de orice cuvânt ucigător care se produce, și care se întâmplă 
atât de des într-o singură zi în viața fiecăruia dintre noi. 

Deci postul, dragii mei, ca să nu lungesc cuvântul, este, în fond, să intri 
într-o relaţie cu Dumnezeu iubind pe toată lumea. 


Am găsit într-un loc că cineva încerca să-l iubească și pe dracul, pentru 
ca nu cumva să compromită cuvântul acesta aşa de mare: „iubire". Nu ne pro- 
nunțăm pe tema asta: dacă şi cum e posibil să-l iubeşti pe dracul. Poți să-l iu- 
bești, dar îți pierzi vremea. Pentru că de fapt el asta vrea: să-l iubeşti, ca să-și 
facă mendrele cu tine. Nu spunem să-l urăști, că nu e în firea noastră, nu e în 
educația noastră. Dar să ştiţi că nu 1 se va ierta cu nici un chip — pentru că el 
nu ştie să iubească, de aceea este nesuferit! 
Vorbind de iubire, mi-e teamă să zic de ură. Dar... să lăsăm asta! Eu atâta 
vă spun: că ne urăște cu mare râvnă, cu orice chip! Şi s-a dovedit lucrul acesta. 
Însă nu ne cunoaşte gândurile. Am să vă spun o istorioară din Pateric. 

„Erau doi frați călugări care de multă vreme trăiau în dragoste împreună 
la un loc. lar vrăjmașul diavol, zavistuindu-le traiul lor cel bun, a vrut să-i des- 
partă pe unul de celălalt. Deci a făcut între dânşii pricină ca aceasta: fratele cel 
mal mic a aprins lumânarea şi a pus-o la locul ei. lar diavolul, făcând pacoste, 
a doborât lumânarea şi s-a stins. Fratele cel mare, scârbindu-se de aceasta, l-a 
lovit cu mânie pe fratele său peste obraz, iar el cu smerenie 1 s-a închinat lui 
până la pământ, zicând: iartă-mă, că te-am scârbit, ci așteaptă puțin până o 
voi aprinde iar. Dar puterea lui Dumnezeu l-a muncit pe acel diavol până ce 
s-a făcut ziuă. Dacă s-a făcut ziuă, diavolul a mers în capiştea idolească şi se 
jeluia mai-marelui său, spunându-i toată întâmplarea şi ce a făcut acelor că- 
lugări şi cum s-a smerit călugărul cel mic celui mai mare. Pentru această sme- 
renie l-a muncit pe el puterea lui Dumnezeu până la ziuă. Acestea diavolul 
spunându-le și jeluindu-se stăpânului său în capiștea idolească, iar templierul, 
întâmplându-se în acel ceas acolo şi auzind cele ce se jeluia acel drac, se mira 
de neputința lor și, umilindu-se în inimă, a mers la o mănăstire şi s-a făcut că- 
lugăr iscusit şi smerit. El spunea fraţilor: smerenia risipește puterea vrăjmașu- 
lui, căci eu am auzit dracii grăind și vorbind între dânşii, cum că de vom face 
oarecare tulburare și gâlceavă între călugări şi se va întoarce unul dintr-înşii şi 
smerindu-se se va închina fratelui său, atunci acela toată puterea noastră o ri- 
sipeşte. Aceasta auzind noi, fraţilor, să ne silim să câştigăm smerenia, care ri- 
sipește puterea diavolului. Şi așa Dumnezeul păcii va fi cu noi și ne va feri de 
toate lațurile vrăjmaşului. A Căruia este slava în vecii vecilor. Amin." 

Vedeţi, templierul s-a făcut călugăr şi poate este în rândul sfinților! Pe ce 
motiv? Pe-o simplă smerenie posibilă pentru mântuirea noastră. Credeţi că nu 
ştie Dumnezeu? Repet, nu există cunună mai frumoasă ca aceea primită pen- 
tru că l-ai suportat pe unul care te-a bârfit sau pe care nu ştiu pentru ce mo- 
tiv nu-l suporţi! 

Uite ce vă rog eu — suportați pe toată lumea! Pentru că nu vă dați seama: 
nu există lume rea, există dracul din tine şi atunci tu o faci rea. 
Acesta este cuvântul esenţial despre post: să ştim să iubim. Amin. 
Fericirile 
— Se vorbeşte despre accesul la fericire? 

— Păi, fară discuţie... şi la fericire; Mântuitorul a propovăduit învăţătu- 
ra Sa şi în afară de faptul că trebuie să fii „sărac cu duhul” a spus şi ce reper 
cusiune implică, pentru a ne încuraja. 


—  Sărac cu duhul, adică prost? 


— Nu prost, ci smerit! Dar să ştiţi că, în redactarea din edițiile mai vechi, 
smerit se scria prost! 


— De ce prost? Proştii au mai puține idei?... Sunt mai...? 


— Nu! Se spunea așa pentru că nu-și dădea seama..., nu prost. 


— Mai ca pruncii? 

— Da. Vedeţi? Adică smerit; dacă este smerit şi a fost „împins", el a tăcut. 
Adică a stat în banca lui, a stat în ale lui. Şi asta este smerenia, arta de a sta la 
locul tău, la ceea ce eşti. De ce ieşi de acolo? Vedeți? Asta înseamnă sărac cu 
duhul, smerit cu orice chip. 


— Da! Dar pe urmă zice... 

— El] tăcea. Adică vreau să vă spun că un frate s-a dus la un părinte în pus- 
tie, care era decăzut, deși știa despre starea lui. Şi îl bătea părintele acesta, iar 
un alt părinte trăitor vedea că-l bate și a zis: „Ori este un nesimțitor, ori e un 
mare trăitor", căci îl vedea că suferă... II bătea şi fratele tăcea..., în sfârşit, su- 
porta. Și într-o zi s-a dus părintele la el şi l-a întrebat, să-l verifice. Zice: „Fra- 
te, astăzi n-ai primit nici o cunună?" „Nu, părinte, zice, am primit şi astăzi 
bătaie." îi arătă vânătăile..., şi când a văzut părintele respectiv că el era conşti- 
ent, si-a dat seama că fratele acesta era sărac cu duhul. Vedeţi? Da. Dar unde 
era situat în lumea trăitorilor? Pe vârf... Acesta nu era prost... 
— Era înalt cu duhul! 

— Păi da, dar smerit. Acesta se smerea. Altul, tot aşa, s-a dus foarte păcă- 
tos, Şi zice: „să mă duc acolo tot la un părinte rău", că dorea să sufere. Să se 
jertfească! Şi cu ocazia asta se ruga să-l întărească Duhul Sfânt să poată împlini 
ale locului. Și tot așa, tot îl chinuia, îl bătea părintele acela. Alt vecin, tot așa 
trăitor, a avut o vedenie cu o listă foarte mare cu păcate care aparținea aces- 
tui frate, dar erau şterse pe Jumătate şi erau albe, iar unele erau neşterse. Erau 
păcatele fratelui respectiv. „Vai, frate, încă pe-atâta mai ai! Du-te, nu te lăsa!" 
Adică încă pe-atâta, că părintele le văzuse şterse pe jumătate. Şi fratele acela zi- 
cea: „Bine, părinte, nu mă las cu nici un chip." Vedeți, aceştia erau smeriți, îşi 
purtau crucea. Mai mult decât atât, Hristos S-a smerit. Un oarecare a bătut la 
ușa Mântuitorului. „Cine-i acolo?'", zice... „Eu sunt, marele Tău trăitor." „Nu 
te primesc", i-a răspuns Mântuitorul. Şi el s-a gândit că a fost cinstit, a fost ne- 
voltor, a fost... „De ce nu m-a primit?!", a început el să se analizeze şi s-a dus 
a doua oară și a bătut la ușă. „Cine-i acolo?" Zice: „Tu eşti!" „Dacă tu ești Eu, 
intră! Pentru că ești smerit ca Mine." Prima dată s-a declarat: „Eu sunt!" Adică 
ce era el, când Dumnezeu a uimit cerurile, îngerii, cu smerenia Lui? Dar nu 
avem cuvinte să putem descrie smerenia lui Hristos. 


— Dar cei ce plâng? Şi ei vor fi fericiți? 

— Păi, cum să nu fie? Despre cei ce plâng se pot vorbi foarte multe lu- 
cruri. Că nu-i vorba numai de lacrimile văzute, e vorba de lacrimi nevăzute, 
ştiți..., pocăință adâncă, o părere adâncă de rău a faptelor tale. E tot un plâns 
cu lacrimi nevăzute. Da. Insă ele nu au o explicație rațională. Despre lacrimi 

unii zic: „n-am avut lacrimi." Păi zic: „Sigur că n-ai avut dacă le-ai cerut şi 
dacă vrei să le ai!" Acestea vin fară nici un fel de combinații teoretice ascun- 
se în inima, în mintea ta. Lacrimile nu sunt ale noastre, stiti? Ele vin dacă tu 


eşti vasul acela care dă pe afară, cum se zice. N-aţi văzut? Când fierbe, apa ie- 
se afară din cazan. 


== Sunt sfinți despre care se spune că aveau darul lacrimilor. 


— Lacrimile acestea sigur că sunt un dar de la Dumnezeu; sunt foarte 
avansate duhovniceşte persoanele acestea, că-şi spală sufletul de păcate! Dar 
trebuie să ştiţi că sunt şi lacrimi nevăzute. Eu am avut o întâlnire, eram frate 
de mănăstire, nu vă spun persoana, că-i prea cunoscută... Eu eram neînsem- 
nat pe lângă el. Dar ştiam de mine!?' Şi era foarte crunt, dar foarte învăţat. 


Note: 

' Personalitate duhovnicească are cel care ştie de el, care se cunoaște din ce în ce 
mai 
mult pe sine. 
însă ceu nu prea eram de părere să raționalizăm lucrurile. Trăirea este un lucru 
mai ascuns sau, mai bine zis, mai al tău. M-am dus cu o treabă la el în chilie 
şi am observat că pereții erau transformați în rafturi cu cărți îmbrăcate în pie- 
le. Era un om foarte deştept. Nu i se putea rezista teoretic, ştiţi? Zice: „Frate 
Anghele, plângi? Frăția ta plângi?" Iar eu i-am spus: „Dar Sfinția Voastră plân- 
geți?" „Da!" Eu i-am spus, zic: „Nu prea sunteți ortodox!" Ca să-i spui vorba 
aceasta acelui titan, vă rog să credeți că a vrut Dumnezeu ca întâlnirea asta să 
fie cu rost. Zic: „Părinte, eu dacă aş avea o jumătate de lacrimă, aş avea mare 
îndrăzneală la Dumnezeu. Pentru că, dacă cineva plânge cu adevărat, aceasta 
e pe fondul unei sincere şi adevărate smerenii." Eu i-am spus o „smerită sme- 
renie". Atunci da! Și plânsul acesta dă peste tine, cum am spus despre cazanul 
care fierbe, în sensul că din prea plin dă pe-afară. 


= Fericiți cei blânzi... 
Ea: Adică rabzi. Rabzi si taci... 


= Răbdător înseamnă blând? Sau bun? 

— Păi, în tot felul. Credeţi că cel blând nu are simțire în el, nu vede răul din 
jurul lui, nu vede că-] atacă cineva? Toate le vede! Dar el toate acestea le rabdă, 
pentru că e blând, pentru că nu face rău, dar nu pentru că nu simte răul. 

Adică nu atacă. E bun. Dar el, ca să-și păstreze starea aceasta de liniște, 
adică de bunătate, face un efort extraordinar. 


= Face sau pur şi simplu... 

— Adică nu se amestecă în viața altuia. Nu judecă pe nimeni, cum a fost 
acel frate din Pateric. 

„Aproape de un bătrân trăia un frate care era puțin mai trândav în nevo- 
ință. Lângă acesta, când trăgea să moară, ședeau unii din frați şi văzând bătrâ- 
nul că se duce din trup vesel şi cu bucurie, vrând să-i zidească pe frații care şe- 
deau aproape, i-a zis: Frate, noi toți ştim că nu erai prea osârdnic la nevoință și 
de unde aşa cu osârdie te duci? Şi i-a răspuns fratele: Crede, părinte, adevărul 
îl grăiesc, însă, de când m-am făcut monah, nu ştiu să fi judecat om, sau să fi 
ținut pomenire de rău asupra cuiva, ci de s-a întâmplat cândva vreo prigonire 
cu cineva, în acel ceas m-am împăcat cu el. Deci voi să zic lui Dumnezeu: Stă- 


pâne, Tu ai zis: Nu judecaţi și nu veţi fi judecaţi, ci iertați și vi se va ierta vouă! 
Deci i-a zis bătrânul: Pace ţie, fiule, că și fară osteneală te-ai mântuit!" 
Trebuie să faci orice efort să nu judeci. Avem dorința de-a ne apăra, avem 
voie să ne apărăm, dar nu în sensul de a-l ataca pe celălalt. 
Aceasta înseamnă să-ți porți crucea: să duci ce nu-ți convine! 


— Ştiţi ce mă gândeam? Că blândeţea este ca ochii albaştri, te naşti cu ea. Vi- 
ne de undeva, din profunzimile tale. 


— Poate să fie şi ca ochii căprui sau ochii verzi! 
— Mă rog, deci e dată precum culoarea ochilor. Nu? 


— Acum, acestea sunt figuri de stil, ştiţi?! 


— Păi nu e chiar figură de stil, că, uitaţi, Mântuitorul, deși probabil că mă 
exprim incorect, a mânuit arma aceasta a blândeţii, care este cea mal te- 
ribilă armă. 

— Da. Dar nici n-a cruțat când a fost cazul. A pus mâna pe bici, când a 
fost vorba să apere adevărul. După cum și Sfântul loan Gură de Aur a fost des- 
tul de aprig uneori. Căci spun Sfinții Părinţi, marii trăitori ai Patericului: 

„Un frate l-a întrebat pe ava Pimen, zicând: ce este a se mânia cineva în 
zadar pe fratele său? Și a zis: orice nedreptate îţi va face fratele tău şi tu te vei 
mânia pe el, în zadar te mânii. Chiar de îți va scoate ochiul tău cel drept şi îți 
va tăia mâna ta cea dreaptă şi te vei mânia pe el, în zadar te mânii. lar de te 
desparte de Dumnezeu, atunci să te mânii tare." 

Vedeţi? Atunci trebuie să apărăm adevărul cu orice chip. Cu vitejie, că se 
pune puțin nerv când e vorba de adevăr. Ce credeţi dumneavoastră, că Sfân- 
tul loan Gură de Aur nu a facut un act de vitejie extraordinar când a dărâmat 
statuia împărătesei Eudoxia? El a văzut-o din biserică: „l-am dărâmat statuia!" 
Că faceau horă în jurul ei şi o idolatrizau. Şi i-a dărâmat statuia. Vedeți? Acte 
de vitejie materială. Trebuie să apărăm adevărul cu orice chip. 


—  Blândeţea este iertătoare? 


— Blândeţea rămâne blândeţe, tot pe fondul unei mari trăiri Şi unei mari 
smerenii. Putem lua exemplu de la Sfântul loan Gură de Aur şi mai ales de la 
Mântuitorul. Tot pe fondul unei smerenii vine blândeţea. Insă Adevărul tre- 
buie apărat. Mai ales Mântuitorul, Care a avut de-a face cu poporul evreu, 
destul de îndărătnic și de pretenţios, știți? 

—  Fericiţi cei milostivi, căci aceştia se vor milui? Ce înseamnă a milui pe ci- 
neva? înseamnă a-i da, aşa, o haină...? 
— Doamnă..., a da o haină, a da un ban, a da ceva, a rupe din tine ceva. 
— Dar ce, haina face parte din mine, părinte? 
— Păi da, ...zic o haină, ceva. 
— Aia face parte din bunurile mele! 
= Da, uite, ...„bunurile tale", dar acela n-are haină! 
— Şi bogații? Ei se miluiesc repede, că ei au dulapurile pline. 
- Doamnă, pare paradoxal! Bogăția nu-i un păcat, mai întâi de toate. 


Dar nici sărăcia nu-i o virtute. Da, pentru că se poate să fie sărac, dar hoț!? Şi 
un bogat poate fi milostiv. Foarte bine! 


— Da, părinte, vorbind serios, poți să dai cu dispreţ? Deci ca să-ți arăţi 
superioritatea. 

- Să ştiţi că mila-i toată Scriptura. Şi Vlahuţă spune lucrul ăsta. Şi aşa se 
vede, pentru că aici este o permanentă jertfire. Rupi din tine. împlinești cu- 
vântul de care vorbeam. Suntem născuți și pentru alţii, nu numai pentru noi 
înşine. Și atunci, dacă dai, este semnul material, adică semnul vizibil, pipăi- 
bil, că tu iubeşti. Da. Pentru că, vă spun, atunci când te va pogoriî în groapă, 

Şi ai putea să vorbeşti, că în sfârşit intri în întunericul adâncului... Momentul 
acesta eu chiar l-am trăit, că era un vis sau ce-o fi fost..., și când am văzut că 
mă duc, am zis aşa: „Ce bine, dacă laşi ceva din tine afară!" 


— Inima... 

- E o învățătură pe care ai lăsat-o, o dăruire pe care ai facut-o - înseam- 
nă rupere din tine. Doamnă, dacă faci lucrul acesta... Uite, vă spun un caz: 
Sfântul Petru Vameşul. Avea trei mii de robi. Dați-vă seama: numai să le dai 
să mănânce... ce avere avea el! Dar era foarte zgârcit... Se dusese vestea că-i 
zgârcit. Şi se adunau cerşetorii la marginea cetății într-un loc al lor, acolo, și 
împărțeau între ei ce căpătau. împărțeau între ei ce primeau. lar unul zicea: 
„Pomeneşte-l, Doamne, întru împărăția Ta!" 

Săracii - cerşetorii - sunt personaje biblice, nu-i chiar glumă! Nu dis- 


par niciodată. Nu vorbim de țigani şi de... unii care speculează, vorbim de 
săracii autentici. Toți împărțeau, iar unul zice: „Măi, dar Petru Vameşul nu 
ne dă nimic." „Să nu-l pomenească Dumnezeu întru împărăția Sa!", au spus 


ei în cor. Dar unul dintre ei, mustrat de conștiință: „Cum, domnule, să nu-l 
pomenească? Ne bucurăm de pierderea unui așa om? Depinde de noi lucrul 
acesta. Mă duc să-i cer ceva." „Nu te duce, măi, că te omoară!" S-a dus și l-a 
găsit pe Petru Vameșul mergând cu desagii cu pâine caldă pe catâr și ţinea 
catârul de nas. Şi a zis săracul către Petru: „Doamne, dă-mi și mie! Doamne, 
dă-mi şi mie!" Dar Petru nu putea să dea drumul la catâr, că fugea, și a luato 
pâine şi a aruncat în el. Acela a luat pâinea și a zis: „Domnule, e de la Petru 
Vameşul. Domnul Dumnezeu să-l pomenească întru împărăția Sa!" Și Petru 
Vameşul, în urma acestei întâmplări, a fost luat din trup. A fost un vis ex- 
traordinar sau realmente luat din trup. Şi, la vămile văzduhului, la cântar, cu 
dracii, acolo, punea dracul şi tot se ducea în jos talerul şi îngerul bun n-avea 
ce să pună, dar a pus şi îngerul pâinea aceea aruncată în silă şi a ridicat balan- 
ţa. Apoi, când a revenit în trup, a hotărât să-şi schimbe viaţa. Acolo a văzut el 
ce înseamnă mila și s-a pus pe milostenie. 

Odată a văzut un sărac rebegit de frig şi şi-a dat haina lui scumpă de pie- 
le şi l-a îmbrăcat pe acela. Cerşetorul a fost mai întâi foarte bucuros, dar nu-i 
mai dădea nimeni milostenie, când îl vedeau cu haina de piele, şi apoi îi era 
Şi cald cu ea. In sfârşit, murea de foame... intenționa să scape de haină şi nu 
1-0 cumpăra nimeni, fiind bănuit de furt. însă până la urmă i-a cumpărat-o 
cineva în târg. Şi l-a văzut Petru Vameşul fară haină şi zice: „Ah! Nu mai îmi 
primeşte Dumnezeu mila mea." Și noaptea L-a visat pe Hristos că venea pe 
nori spre el la fereastră, îmbrăcat în haina lui. Și atunci, când a văzut el, a dat 
toată averea la robi. Şi nu s-a oprit aici... s-a dat și pe sine. Şi a vorbit cuun 
rob mai deosebit de-al lui să-l vândă. Şi acela l-a dus la un giuvaergiu, care fu- 
sese rob. Erau prieteni, și ştia că-i suflet bun. Avea obligaţia să-i ducă mânca- 


re, să-l îngrijească. Și foştii robi ai lui Petru, fiind liberi, s-au împrăștiat toți, 
se 

mai vizitau între ei. într-o zi l-a văzut unul dintre ei pe Petru Vameșul ducând 
mâncare la giuvaergiu și i-a spus tovarăşului său de drum: „Ştii cine-i acesta?” 

Şi el, dacă a auzit de la ușă, şi-a dat seama că va fi descoperit, şi a lăsat măgarul 
Şi a fugit în pustie. Şi Petru Vameșul e sfânt, îl avem în calendar... însă să ştiţi 
că a plecat de la o pâine, pe care nici măcar n-a dat-o cu inimă bună. 


—...nicipe aceea de bunăvoie. 

— Da. Deci mila rămâne valabilă, că se satură acela căruia i-ai dat tu, chiar 
dacă nu i-ai dat cu plăcere. Şi, fie vorba, ne cântărim cam mult când dăm mi- 
lostenie, știți? Măcar să dai să se salveze şi el! 
= Dar cei curați cu inima? Ei cum vor fi fericiți? 

Note: 

! Cel ce și-a făcut inima curată nu va cunoaşte numai rațiunea lucrurilor inferioare 
Şi care 
sunt după Dumnezeu, ci pe însuși Dumnezeu." (SfântulMaxim Mărturisitorul) 

— Inima este o ființă în ființa noastră, să ştiţi. Inima este adâncul cel mai 
adânc..., absolut, în fiinţa omenească. Vedeţi, inima grăieşte, inima comandă. 
Mintea-i un subordonat al inimii. Aici a găsit Dumnezeu locaș, Şi-a făcut sin- 
gur locaş. Dumnezeu trăiește în slăvile cerurilor, dar are plăcere să locuiască 
în inima unui creștin. Inima trebuie să fie curată mereu: să nu dușmănești, 
să n-ai vicleșuguri... Scoate vicleşugul din inima ta! Ei, cu o astfel de curăţie 
continuă, sigur, vei vedea pe Dumnezeu." Nu în sensul că vei vedea un sfânt 
cu triunghiul pe cap și cu barbă albă... Nu! Pe Dumnezeu, în adevărata Lui 
putere... Adevărata Lui putere (esenţa Sa) nu o pot pătrunde nici îngerii... Dar 
atât cât ţi s-a descoperit este satisfăcător pentru tine! II vezi pe Dumnezeu, Ca- 
re, de fapt, e peste tot, Atotştiutor și Atotiubitor. Atât de lubitor e, doamnă, 
de ne stă mintea în loc! Dacă lumea ar ști cât de mult e iubită de Dumnezeu, 
ar fi cu mai multă grijă, ştiţi? 


== Ce trebuie să facă creştinul când simte inima împietrită? 
— Ştiţi ce v-ar putea sfătui un bătrân? Să şi-o înmoaie! 
Inima e nevinovată, numai că prejudecățile omului, o serie întreagă de ne- 
reuşite, de gânduri de viitor încep să-i slăbească forţele în momentul prezent. 
Doamne fereşte! Dacă ar fi împietrită, ar sta pe loc. însă ea bate cu un 
scop. Bătaia inimii nu înseamnă numai existenţa fiziologică, ci mărturisirea 
existenței Creatorului permanent! De la naștere zeci de ani bate încontinuu, 
vă dati seama ce Meșter a facut-o!? 

Dacă simţi că este inima împietrită eşti deja în câștig. Altfel n-ai fi putut 
să observi că ești în pericol. 

Pe cât se poate să nu lăsați lucrurile din mână deloc, cu atenție către 
Dumnezeu. Cu lisus, pentru lisus, nu lăsați viaţa deloc din mână. 


— Fericiţi făcătorii de pace! E război în jurul nostru. E război între noi, e 
război în noi, e multă nelinişte. 

— Războaie au fost tot timpul şi încă cum! Dar nu este vorba de războa- 
iele acestea, care au fost şi sunt anunțate de Mântuitorul. E vorba de relaţia 
noastră continuă cu celălalt, știți? Adică să poți să-ți creezi o stare de neduş- 


mănie, de liniștire în inima ta. Mare mai e făcătorul de pace! Eu am fost stareţ 
la Mănăstirea Cheia mai mulți ani. Aveam acolo un părinte foarte cumsecade, 

era diacon... si s-au certat unii la masă. El săracul a zis: „De ce vă certati? Nu 
vă certați, fiți aşa..." şi a murit. A murit făcător de pace. Adică, oriunde ai fi, 
caută pacea, nu dreptatea. 


=> Dumneavoastră vedeți: „Fericiţi cei prigoniți pentru dreptate!" Să înţele- 
gem că trebuie să ne căutăm dreptatea, nu pacea? 

— Pentru dreptate, în sensul că aperi Adevărul, ştiţi? Pentru asta suntem 
prigoniți, pentru că nu suntem de părerea idealurilor propovăduirii lor dră- 
ceşti. înseamnă că vei fi prigonit pentru dreptate că aperi Adevărul. Nu se re- 
feră la relația dintre noi. în relația dintre noi... pacea-i mai mare decât drep- 
tatea. Biserica Ortodoxă nu a avut niciodată, cel puţin în Țara Românească, 
război de cucerire, ci numai de apărare. Avem voie să ne apărăm. 

- Și putem să ne bucurăm şi să ne veselim, căci plata noastră multă este în 
ceruri? 

- Aşa este. Şi cerurile acestea sunt veşnice! Numai la lucrul acesta dacă ne 
gândim, ar trebui să ne cutremurăm. Se spune într-un loc: „Dacă ştii că exis- 
tă veşnicie Şi nu iei o măsură pentru îndreptarea ta, meriți să te chinui în casa 
de nebuni." Adică trăieşti așa, fară nici o stare de simțire, când știi că urmează 
fericirea veşnică. Ştii că există o moarte, vezi atâtea lucruri... Dumnezeu ne-a 
înzestrat cu sfinte sensibilități, să se împlinească un pic de dragoste între oa- 
meni. Dar ei le acoperă cu comoditatea firii. 

Aşa că, avem atâtea posibilități să ne salvăm, dar plecând de la momen- 
tul acesta. Vin mulți să le dau câte un autograf și le scriu aşa: „Fiţi atenţi cu 
timpul, îndeosebi cu ziua de azi!" Dacă scapi din vedere ziua de azi, care-i a 
ta, mâine nu mai ai siguranţa că-i a ta. Putem vorbi cu certitudine? Știu eu că 
mâine mai trăiesc? Dacă trăiesc astăzi, să nu mă las deloc! Ştiţi dumneavoas- 
tră cât de mult valorează o zi în procesul evolutiv al înduhovnicirii? Extraor- 
dinar de mult! Asta l-a facut și pe Sfântul Sisoe cel Mare să spună: „într-o zi 
poți ajunge la măsură dumnezeiască!" Aşa de importantă este o zi! Și, dacă ar 
fi cu putință să întrebăm pe cei de sus: „Ce v-a costat de aţi ajuns la atâta fe- 
ricire?", răspunsul acesta ni l-ar da: „Timp, puţin timp petrecut bine." N-au 
facut altceva. 

Despre libertate 
T Vă rugăm să ne vorbiți despre Marta și Maria. 

— în fond, trebuie să se știe să nu se facă o greşeală - să se condamne Mar- 
ta pentru marea poziție a Măriei. Sunt sfinte mari în împărăţia lui Dumne- 
zeu; în momentul acela sigur că Maria își alesese calea cea mai bună pentru că 
trăia într-o înaltă tensiune sufletească alături chiar de Mântuitorul, la picioa- 
rele Mântuitorului. Deci Maria era liberă pentru că nu mai purta nici un fel 
de grijă, pentru că ea îl găsise pe Cel ce este. Marta îl înconjura gospodăreşte pe 
Mântuitorul, tot cu multă, cu desăvârșită dragoste, dar libertatea cu adevărat 
o avea Maria; deci lupta, de amănunt, chiar a noastră, a fiecăruia, este cu orice 
chip să-ți păstrezi libertatea, să intri în această cetate a libertăţii, căci altfel nu 
poți să ai un contact permanent sau să cucerești total ceea ce ai nevoie pentru 
mântuirea ta, trăind într-adevăr într-o mare răspundere. 


= Modelul acesta al Măriei este modelul pustnicilor, este modelul rugători- 
lor, al călugărilor? 

— Da, însă dumneavoastră trebuie să ştiţi că oamenii nu trebuie să se es- 
chiveze de la starea aceasta de rugăciune adâncă pe motiv că ei sunt în societa- 
te Şi acolo poartă o serie întreagă de alte misiuni sau de alte treburi. 

Pentru fiecare există obligația de a-şi face o educație de prezență a lui 
Dumnezeu şi în fiecare ar putea să fie o părticică din Maria, după cum în fi- 
ecare poate să existe o părticică din Marta. Poate cineva, individual, şi-a ales 
o viață, ca poziție pentru mântuirea lui: unul şi-a ales pădurea, altul şi-a ales 
ştiu eu ce altceva. 

Dar orice ins are nevoie de o Martă, chiar dacă este o adevărată Marie, 
individual, indiferent unde. Eu am trăit și în pădure, nu mai vorbesc de în- 
chisoare, care era o viață impusă, o viață impusă pe care trebuia s-o accepți li- 
ber - că ştie Dumnezeu de tine. De aceea au câștigat foarte mult cei care au 
fost conştienţi Şi nu s-au temut cu orice chip de fiare (lanțuri) — de fiarele ace- 
lea, nu de cele din pădure. Bunăoară, eu am fost chemat atunci, în starea ace- 
ea de mare umilință şi de doborâre fiziologică completă, de un colonel. M-am 
trezit că m-a luat acolo — când te lua nu mai Ştiai dacă te mai întorci (dați-vă 
seama în ce încordare se trăia) — Şi m-a întrebat de ce zic eu că există Dum- 
nezeu. „E o întrebare care mă jigneşte, domnule colonel. Trăim în fiecare clipă 
existența lui Dumnezeu." Și încercam să-i explic lucrurile astea. Nu prea înte- 
legea. Şi-am vorbit mai multe, ca să-l pun într-o stare de simțire, considerând 
că sunt într-o misiune să aduc un sălbatic la civilizație, să încerc să fac o mică 
inimă de miel în inima lui de leu... Și i-am spus: „Dar dumneavoastră ce argu- 
mente aveți să-mi spuneți că nu există?" Păi zice: „Războiul din Rusia, pentru 
că s-a dat în numele crucii ŞI..." „Ce în numele crucii? Acel păcătos de Hitler 
a speculat în numele crucii... Războiul s-a terminat şi războaiele nu s-au ter- 
minat, domnule colonel, si va veni vremea când vă veti închina la sfânta cruce. 
E sigur că-mi va săruta mâna toată lumea. O să mi-o sărutați și dumneavoas- 
tră, pentru că nu mi-o sărutați mie, ci lui Hristos." 

Pe lângă toate aceste lucruri, foarte greu de înţeles este că simți nişte bu- 
curii care nu au nume în lume. 


= Ce rol au? 

- Această bucurie — mulți o confundă cu mândria -, dar de fapt aceas- 
tă bucurie te ține mereu într-o stare de înaripare, de zbor. Dacă eşti în zborul 
acesta vezi ansamblul lucrurilor. Cu cât te apropii de munte, cu atât îl vezi mai 
mare. Avem tendința spre munte — nu spunem că ne mântuim, nădăjduim că 
ne mântuim. Tu nu te găseşti în vale, mergând spre munte, cu marea nebu- 
nie duhovnicească din tine, ci te găseşti chiar pe munte, pentru că e harul lui 
Dumnezeu care te ține în luminarea aceasta, şi vezi că numai harul lui Dum- 
nezeu te poate ține înaripat. Și bucuria aceasta îți creează o mare libertate. Cu 
razele de har vezi din ce în ce mai mult cât eşti de mic. Astfel, cu credință în 
Dumnezeu şi având o trăire adevărată, te poți vedea liber; numai într-o trăire 
creştină, într-o împlinire cât de cât creştină. Pentru că se poate să ai o lucra- 
re duhovnicească neînsemnată față de cantitățile de nevoință ale sfinților, ale 
pustnicilor. Dar Dumnezeu nu ne cere aceste cantități, iar dacă tu recunoşti 
total puterea lui Dumnezeu, ea poate să vină asupra ta şi poate să facă și din ti- 


ne ceva. Este vorba de acea scurtă, mică respiraţie duhovnicească a ta, în semn 
de rugăciune care li place lui Dumnezeu foarte mult. Bunăoară, să vă dau un 
exemplu: într-o mănăstire, pe un frate cu inimă curată, curată de tot, îl vedea 
starețul că merge pe deasupra pământului. Și-a zis: „Fratele acesta are o lu- 
crare." Și, rugându-se fratele în biserică, ce credeți că zicea? „Doamne, nu mă 
milui pe mine, păcătosul! Doamne, nu mă milui pe mine, păcătosul! Doam- 
ne, nu mă milui pe mine, păcătosul!" Auzise şi el că așa trebuie să se roage: 
„Doamne, miluieşte-mă!", dar înţelesese greşit. Pare paradoxal, însă acest frate 
își facea rugăciunea ca un uriaș în relaţie cu Dumnezeu. Și un alt frate care l-a 
auzit i-a zis: „Măi, nu mai zi aşa, zi: «Doamne, miluieşte-mă pe mine, păcăto- 
sul!»" Schimbându-i „versul", i-a schimbat şi forţa aceea de relație cu Dumne- 
zeu. Şi l-a văzut stareţul mergând pe pământ. Şi a zis: „Fratele acesta şi-a pier- 
dut lucrarea." L-a chemat și l-a întrebat: „Ce lucrare aveai tu până ieri?" „Păi 
ziceam aşa: «Doamne, nu mă milui pe mine, păcătosul! Doamne, nu mă milui 
pe mine, păcătosul! Doamne, nu mă milui pe mine, păcătosul!» Și mi-a spus 
un frate să schimb." „Păi, n-ai facut bine, să zici tot ca-nainte", i-a zis stareţul. 
Vreau să vă spun că nu conta ce spunea el care era deja într-o relaţie totală cu 
Dumnezeu, deci era un munte, era pe munte. 

Păcatele nu mai există: nu mai există pentru omul duhovnicesc; păca- 
tul, puterea păcatului. Păcatul se nimiceşte prin respiraţiile duhovniceşti — nu 
există ori există o ancorare în puterea divină, aşa, totală, sau într-o foarte 
mare măsură, pentru că trăim în „intemperiile” cu orice chip ale timpului, ale 
vremii..., însă acestea nu te pot opri să ai o relaţie cu inima cu Dumnezeu. 
Asta și recomand, să-ți faci educația unei prezenţe a inimii tale cu Dumnezeu 
continuă — aceasta-i rugăciunea neîncetată! 

Când m-am hotărât să intru ca frate în viaţa monahală... am ajuns la 
mănăstire, la Cozia. Era iarnă și era zăpada mare, nu se putea face Vecernia 
în biserică, se facea în trapeză (în sala de mese). Şi m-a rânduit, pentru prima 
dată, fiind începător, să citesc Catisma de la Vecernie. Și-am început să citesc. 
După ce am citit-o, un părinte, Ghervasie, zice: .Ascultă, frate Anghele, de 
unde ştii să citeşti?” Pentru că el nu ştia carte. Zic: „Eu așa m-am născut, pă- 
rinte, nu ştiu de când." Dar m-am umplut de un mare, mare folos. Și-am stat 
de vorbă cu un domn, mult mai târziu, care dorea să facă nişte mănăstiri du- 
pă placul lui, nu după tradiția noastră creștină, ortodoxă, pe care au înţeles-o 
foarte puțini, Şi au început să facă fel de fel improvizații. Zic: domnule, eu am 
fost la mănăstire... Și i-am spus povestea cu Ghervasie. Şi i-am spus: uite ci- 
ne-a ținut monahismul, un neştiutor de carte, dar era un mare trăitor în ini- 
ma lui. Dumnezeu era întreg în el. Și el trăia deplin pe aceste „unde hertziene" 
foarte neînțelese de lume, şi trăia monahismul întreg prin el. Şi m-am folosit 
foarte mult. Și acum vă spun că îl pomenesc pe Ghervasie în toate rugăciunile 
starețul că merge pe deasupra pământului. Și-a zis: „Fratele acesta are o lu- 
crare." Și, rugându-se fratele în biserică, ce credeți că zicea? „Doamne, nu mă 
milui pe mine, păcătosul! Doamne, nu mă milui pe mine, păcătosul! Doam- 
ne, nu mă milui pe mine, păcătosul!" Auzise și el că aşa trebuie să se roage: 
„Doamne, miluieşte-mă!", dar înţelesese greşit. Pare paradoxal, însă acest frate 
își facea rugăciunea ca un uriaș în relaţie cu Dumnezeu. Și un alt frate care l-a 
auzit i-a zis: „Măi, nu mai zi așa, zi: «Doamne, miluieşte-mă pe mine, păcăto- 
sul !»" Schimbându-i „versul", i-a schimbat şi forța aceea de relație cu Dumne- 


zeu. Şi l-a văzut stareţul mergând pe pământ. Şi a zis: „Fratele acesta şi-a pier- 
dut lucrarea." L-a chemat și l-a întrebat: „Ce lucrare aveai tu până ieri?" „Păi 
ziceam aşa: «Doamne, nu mă milui pe mine, păcătosul! Doamne, nu mă milui 

pe mine, păcătosul! Doamne, nu mă milui pe mine, păcătosul!» Și mi-a spus 


un frate să schimb." „Păi, n-ai făcut bine, să zici tot ca-nainte", i-a zis stareţul. 


Vreau să vă spun că nu conta ce spunea el care era deja într-o relaţie totală cu 
Dumnezeu, deci era un munte, era pe munte. 

Păcatele nu mai există: nu mai există pentru omul duhovnicesc; păca- 
tul, puterea păcatului. Păcatul se nimiceşte prin respiraţiile duhovnicești - nu 
există -, ori există o ancorare în puterea divină, aşa, totală, sau într-o foarte 
mare măsură, pentru că trăim în „intemperiile” cu orice chip ale timpului, ale 
vremii..., însă acestea nu te pot opri să ai o relaţie cu inima cu Dumnezeu. 

Asta și recomand, să-ți faci educația unei prezenţe a inimii tale cu Dumnezeu 
continuă - aceasta-i rugăciunea neîncetată! 

Când m-am hotărât să intru ca frate în viaţa monahală... am ajuns la 
mănăstire, la Cozia. Era iarnă și era zăpada mare, nu se putea face Vecernia 
în biserică, se facea în trapeză (în sala de mese). Şi m-a rânduit, pentru prima 
dată, fiind începător, să citesc Catisma de la Vecernie. Și-am început să citesc. 
După ce am citit-o, un părinte, Ghervasie, zice: .Ascultă, frate Anghele, de 
unde ştii să citeşti?” Pentru că el nu ştia carte. Zic: „Eu așa m-am născut, pă- 
rinte, nu ştiu de când." Dar m-am umplut de un mare, mare folos. Și-am stat 
de vorbă cu un domn, mult mai târziu, care dorea să facă nişte mănăstiri du- 
pă placul lui, nu după tradiția noastră creștină, ortodoxă, pe care au înţeles-o 
foarte puțini, Şi au început să facă fel de fel improvizații. Zic: domnule, eu am 
fost la mănăstire... Și i-am spus povestea cu Ghervasie. Şi i-am spus: uite ci- 
ne-a ținut monahismul, un neștiutor de carte, dar era un mare trăitor în ini- 
ma lui. Dumnezeu era întreg în el. Și el trăia deplin pe aceste „unde hertziene" 
foarte neînțelese de lume, şi trăia monahismul întreg prin el. Şi m-am folosit 
foarte mult. Și acum vă spun că îl pomenesc pe Ghervasie în toate rugăciunile 
mele, ca pe un mare exemplu, ca pe un mare învățat. Pe mine nu mă interesa 
să cunosc tipic, cum se spune, și la inimă nimic, pe mine mă interesa să învăţ 
ceva, să fiu într-o permanentă legătură cu Dumnezeu. 

Poţi cuceri, hai să spun, ca om, o mare libertate interioară. Pentru că nu 
poți să zbori dacă nu știi pentru ce. O pasăre n-ar putea zbura, să ştiţi, dacă nu 
ştie încotro pleacă atunci când întinde aripile. Ea ştie unde pleacă. Altfel n-ar 
întinde aripile. Ar sta pe soclu sau, în sfârșit, pe crenguţa ei. Dar pleacă pen- 
tru că se duce undeva. Și atunci nu poți să mergi dacă nu ai această libertate 
totală în tine spre Dumnezeu, adică dacă nu ştii unde pleci. 


— Părinte duhovnic, în această relație ce-i mai important: ţinta, deci bcul 
de ajungere, sau direcţia? 
= Ținta pe care vrei să o atingi, folosind mijloacele binecuvântate. 


= Vorbeam de liberul arbitru. Pot să fie mai multe direcții. 


— Cu liber arbitru este înzestrat și un om care nu crede în Dumnezeu. Zi- 
ce: „Eu am liber arbitru." E altceva libertatea care ține de relația permanentă cu 
puterea divină, şi altceva liberul arbitru, în sensul „eu pot să fac și altceva, pot 


am Și alte direcții”. Sigur că de acest liber arbitru se poate prevala oricine, ca să 
scape de răspunsul la marea întrebare: „Ai dobândit libertatea duhovnicească?" 
Am considerat necesare lucruri de fineţe pentru libertatea omului. Tre- 
buie să intri într-o mare stare de simțire de a te desființa ca om și să trăieşti 
în fiinţa ta duhovnicească. De fapt, vă spun, e o mare cucerire, şi un punct de 
ajungere destul de folositor și de încurajator, să ajungi să fii liber cu Dumne- 
zeu în rugăciunile tale şi să ai o mare nădejde că te-aude, că tu nu te rogi în 
zadar. Te inspiră aşa cum spuneam și o înţelegere de mare fineţe a lucrurilor, 
ştiind că Dumnezeu te iubeşte şi cu orice chip este lângă tine. Şi această reali- 
tate nu poţi s-o cuprinzi dacă nu ai această mare libertate, nu libertinaj pur şi 
simplu, să te distrugi sufleteşte. Libertatea nu e un concediu după care tânjesc 
oamenii. Lupta este să-ţi capeți libertatea în funcţie de prezenţa lui Dumne- 
zeu în ființa ta. Este vorba de o libertate față de marea răspundere pe care o 
avem de a folosi timpul cum trebuie, singurul timp pe care îl avem, să ajun- 
sem cu orice chip să fim și noi oamenii lui Dumnezeu. 


= Omul obişnuit, omul care n-a ales calea monahală, poate să aibă o aseme- 
nea libertate a ființei sale duhovniceşti? Poate s-o dobândească? Şi cum? 


= Am spus că poate. 


= Dar n-aţi spus cum. 

- Să-şi facă educația prezenței inimii la Dumnezeu, acolo unde îşi desfă- 
șoară arhitectura, acolo unde face inginerie, acolo unde ară cu plugul... El să 
albă o relație cu Dumnezeu. Că există ceruri şi ceruri! Acestea știe Dumnezeu 
cul să le dea. Pentru că nu este vorba, dacă e să analizăm poziţii, de un stadiu 
al unuia şi al altuia, ci de acest har divin, care vine puternic în om. Și poate 
fi dobândită şi-n lume această libertate. Pentru că-n lume au fost date exem- 
ple în cărțile noastre, Patericele, cele mai iubite de noi şi de toţi creștinii. S-a 
dat exemplu de o serie întreagă de oameni din lume care ajunseseră la o mare 
libertate duhovnicească și la un mare ajutor și la o mare preţuire de la Dum- 
nezeu pentru viaţa lor civilă, cu soție, cu copii, cu averea pe care o câștigau, 
pentru că dădeau milostenie la săraci. Deci orice om din lume poate dobândi 
această libertate duhovnicească. 

Era un împărat care a spus seara că „Azi n-am facut nici o faptă bună". S-a că- 
it. Vedeţi ce lucrare avea el: ţinea o relație strânsă cu Dumnezeu dacă s-a căit seara 
că nu a facut nici o faptă bună. Şi era împărat... Deci se poate, oriunde ai fi. 

Este adevărat că nu se poate ajunge la nişte bucurii extraordinare în com- 
parație cu încadrările acestea, în sfârşit, pustia sau mănăstirea, care de fapt ne 
fac aripi Şi mai mari, într-o foarte mare măsură faţă de lume. 

Dar asta-i altceva, însă și în lume se poate, pentru că nu se mântuiesc nu- 
mai călugării. lar cuvântul scurt al unui mare părinte bisericesc zice: un călu- 
găr înseamnă un creștin bun. 

- Dacă intr-o zi întreagă faci fapte rele și-ai facut o singură faptă bună, cre- 
deți că este echivalentă cu mântuirea? Credeţi în asemenea indulgențe? în 
lumea catolică cumperi indulgenţe şi se iartă din păcate. 

- Nu numai că nu cred, dar chiar le condamn cu toată ființa, căci nu 
merge cu bănuțul. Este necesară o jertfa permanentă a fiinţei tale intime pe o 
linie de credinţă ortodoxă. 


Dar împăratul acela, sau întrebarea pe care o puneţi în legătură cu el, da- 
că a facut o faptă bună și toată ziua fapte rele, asta știe Bunul Dumnezeu. Dar 
ştiţi dumneavoastră că fapta aceea bună nu s-ar fi putut face dacă omul acela 
n-ar fi avut o relaţie de răspundere în faţa lui Dumnezeu? Ne place să vorbim 
aşa: „loată ziua am dus o viață rea." N-a fost chiar aşa de rea ca să fie în stare 
să facă seara o faptă aşa de bună ca să ne dea nouă exemplu peste veacuri. Fap- 
ta aceea bună avea însă un izvor permanent al fiinţei lui: conştiinţa. 
- Fiinţa duhovnicească poate fi silită să facă şi fapte rele? Nu de ea... împăra- 
tul care voia să facă fapte bune, măcar o faptă bună pe zi, dar era silit pe par- 
cursul zilei să facă şi lucruri despre care el ştia că nu sunt bune. Asta-l scuza? 

- Nu-l scuză nimic dacă a facut fapte rele. Poate să-l scuze că a folosit 
timpul numai cu interesele împărăției, numai cu interesele serviciului respec- 
tiv. Asta-l scuză. Dar, dacă a facut fapte rele ca împărat, asta nu-l scuză cu nici 
un chip. Şi poate să se fi înşelat el, să spună: să mai fac şi eu câte ceva bun - 
doar, doar... Cum spunea o doamnă, că i-a murit soţul care era foarte rău, 
dar la moarte a spus: „Doamne, iartă-mi şi mie toate păcatele pe care le-am 
facut!" - şi aşa a murit. Şi era fericită că Dumnezeu l-a inspirat să zică aceste 
cuvinte la sfârșitul vieții. Apoi mă întreba pe mine cineva: „Oare, pentru că a 
avut sfârșitul vieţii aşa, s-a mântuit?" l-am răspuns că a murit frumos, dar că 
mântuirea lui e în funcţie ṣi de prezenţa lui Dumnezeu în viața sa. 

Respectivul împărat dacă a spus: eu n-am facut astăzi nici o faptă bună, 
înseamnă că era preocupat și o facea în scopul răspunderii pe care o avea în 
fața lui Dumnezeu. 

Subiectul discuţiei noastre este important pentru că avem în vedere via- 
ţa aceasta interioară, dorința aceasta de a fi omul lui Dumnezeu. Preocuparea 
aceasta intimă a existat şi în viaţa de pustnic, şi în viața de deţinut în celulă. în 
aceste spații, pustia şi închisoarea sunt nişte comori pe care trebuie să fii foar- 
te dibaci să știi să le foloseşti, să știi să le însușeşti. Şi mi-e foarte greu să spun, 
pentru că mi-a fost foarte greu să le suport, mai ales închisoarea. Dar mi-e 
foarte greu să spun cât de mare folos mi-au adus. Și îi mulţumesc lui Dum- 
nezeu că m-a ţinut mereu treaz, că erau suferinţe care te depăşeau. îşi scoteau 
dinții și-i aruncau jos, că nu mai aveau calciu, eram schelete. M-a impresio- 
nat foarte mult un biet vecin de celulă care uitase cum o cheamă pe soţia lui. 
„Cum o fi chemând-o?" Și mă uitam și mă foloseam, și îmi dădeau lacrimile, 
ştiţi... Vedeţi în ce situație eşti pus... Și îi mulțumesc Bunului Dumnezeu că 
m-a ținut treaz. Ba mai şi spovedeam, mai încurajam. în sfârșit, am ieşit şi cu 
toți dinții din toată treaba asta. Și dacă mai este câte o carie... mă gândesc că 
totuși puteam să-i pierd pe toţi. Deci m-am folosit. Suferința, concepţia de 
mântuire creştină este suferința. Vedeţi dumneavoastră, lisus Hristos a facut 
dreptate mare. Să măsurăm în unghi de 90 de grade. Mai mult a facut: a vin- 
decat, a înviat morţi, permanent... ducem acum unghiul la 180 de grade. Dar 
n-a mântuit lumea cu acestea. Dracul încă era tare, încă ispitea... şi chiar pe 
lisus îl ispitea. Deci nu ne-a salvat cu nici un chip marea dreptate pe care a fa- 
cut-o lisus, ne-a învățat doar să-L preţuim foarte mult, că era cu adevărat Fi- 
ul lui Dumnezeu, dar, când S-a răstignit şi s-au facut 360 de grade, atunci l-a 
ucis pe diavol. lisus era pe cruce, și se văita diavolul. Deci concepția de mân- 
tuire creştină e jertfa. Nu se poate nimic fară jertfa. Vedeţi, nu se poate în nici 


un chip. Oricum, orice fel de cucerire, orice fel de realizare, dacă nu are şi pu- 
țină jertfa acolo, are mare, cum spuneam, doar „aureola". Concepţia de mân- 
tuire creștină, faţă de alte religii, este că acestea, în conceptul lor, voiau să sca- 
pe de suferință. Numai prin suferinţă ajungi să scapi de suferință. Deci nu se 
putea salva lumea decât cu jertfa, care rămâne de fapt un exemplu pentru noi 
toți. Suferinţa nu e uşor de purtat dacă nu eşti într-o relaţie cu Dumnezeu! 

Slavă lui Dumnezeu, pe Care bine îl cuvântez că m-a salvat din marile 
chinuri Şi m-a învățat atât de multe lucruri! 
Eu am spus într-un moment când eram liber: „Domnule, ar trebui să 
treacă prin suferință toți care doresc să cucerească, să înţeleagă o serie întreagă 
de lucruri înalte." Acum să nu mai vorbim aşa, că Dumnezeu ne-a dat destu- 
le si fară voia noastră. 
= lntr-un fel, suntem cu toții acum într-o Grădină Ghetsimani. 


- Să ştiţi că asta mă face să cred în reînvierea neamului meu românesc, 
tocmai pentru că este mereu pe o poziţie de cruce, începând de când s-a năs- 
cut. Fiind acum o stare de finalitate, după cum pretind unii, eu sunt foarte 
convins că va înflori, va avea o misiune atât de înaltă, din punctul de vedere al 
mântuirii lumii, neamul nostru românesc, tocmai prin faptul că a știut să su- 
porte, să-și poarte crucea. Nu s-a pierdut. De aceea am spus de multe ori, fiind 
întrebat ce părere am despre români: „Domnule, nu există român să nu tresa- 
ră când aude bătaia clopotelor, «cheamă viii, plânge morții, împrăştie norii». 
Nu se poate să nu tresară, că nu este o bătaie care produce un simplu zgomot, 
este o simfonie de mare sobrietate, adică de mare trezie, şi atunci creştinul are 
un sentiment de tresărire, indiferent care-i este viaţa lui morală. Deci va veni 
vremea când, fară discuție, în România această bătaie a clopotelor va fi auzită 
de toți. Pentru că, v-o spun şi ca duhovnic: când ştiu că printr-o vorbă aşa de 
simplă se salvează pentru totdeauna ființa asta care vine şi se spovedeşte cu la- 
crimi sau, în sfârşit, cu evlavie, desigur că îmi dau seama de momentul mare pe 
care îl trăieşte, momentul acesta al spovedaniei... Dar aceasta se poate răsfrânge 
la un neam întreg, pentru că neamurile, ştie Dumnezeu, vor veni la judecată. 

Dar fiecare ins va veni cu răspunderea lui, va avea răspundere și va fi întrebat 
de faptele lui. Fiecare ins, care de fapt reprezintă o lume întreagă. 
Vămile văzduhului 

Când au trecut prin vămi doi frați de mănăstire care au avut o viaţă cu- 
rată, știți ce au spus dracii? „Mare îndrăzneală are curăția!" Pe o poziţie de 
cuminţenie, de ridicare, de recrudescenţă, de continuă luptă împotriva a tot 
ceea ce e rău. Mai dibaci, mai cu strategie, asta este, de fapt, bogăția care o 
putem avea, că vine harul lui Dumnezeu peste noi. Și cu astea vom trece. Vă- 
mile văzduhului sunt o realitate. Nu prea sunt de părere că este chiar aşa cum 
spune cutare şi cutare. Dar este o realitate. Mi-amintesc de Sfântul Marcu de 
la Muntele Fracesc, care a trăit 70 de ani în pustie, o formă, o trăire unică... 
Să vedeți ce forță, ce credință avea, că a luat o scândură şi s-a aruncat în mare, 
lăsându-se în voia lui Dumnezeu. Şi l-au dus valurile până la un munte, care 
era muntele dracilor. Sigur, l-au luat dracii în primire şi l-au chinuit 15 ani; 
muntele era fară vegetaţie, el bea apă din mare, dracii îl băteau, îl lăsau, dar 
nu puteau să-l omoare. Și au fugit toți dracii şi a rămas muntele vindecat de 
draci şi după 70 de ani a fost întâlnit de către Sfântul Serapion. Acesta mer- 
gea într-o parte, şi Duhul lui Dumnezeu l-a dus la el, acolo. Era cu păr pe el, 


aşa se vedea tot. „Ei, bine ai venit, Serapioane!" El s-a speriat că i-a spus pe 
nume, în sfârşit. 

Vămile văzduhului reprezintă o ultimă cernere, o ultimă repriză pe care 
o dă Dumnezeu cu sufletul omului. Chiar acest Sfânt Marcu, care a vieţuit în 
Muntele Fracesc (Vieţile sfinţilor, pe 5 aprilie), a fost ținut în vămi cam o oră. 
De ce l-au oprit? Pentru că aici este cernut omul la maxim, „ca nimic necu- 
rat să nu intre în împărăția cerului”. Există şi fapte bune neîmplinite, că zice 
Sfântul Apostol Iacov: Cine ştie să facă bine şi nu face, păcat are. Pentru că se 
creează punți de intrare a dracului în om prin aceste lacune. 

Ați auzit ce se spune despre Sfântul loan Botezătorul: Nu este nimeni mai 
mare ca el din cei născuţi din femeie, dar cel mai mic în împărăţia cerurilor es- 
te mai mare decât el. Adică îngerii, că la ora aceea, când vorbea Mântuitorul, 
despre ce putea să fie vorba decât despre îngerii din cer? Deci tu, omule, ai 
trăit în trup şi trebuie să te dezinfectezi îngerește de tot ce a făcut pământul 
din tine, suflete. 

Vămile Văzduhului nu au numai rol Juridic, cu acuzatori diavoli, ci pen- 
tru ca tu să trăieşti cu adevărat în Veșnicie începând de acolo. Și să nu mai 
existe ceva murdar. Când va fi cer nou și pământ nou, nu va mai exista ni- 
mic în ce priveşte umbra de patimă. Vor fi îngerii lui Dumnezeu pe pământ, 
oamenii vor fi desăvârşiţi. Dumnezeu face orice ca acolo noi să intrăm desă- 
vârşiţi. Nici vorbă cu semne şi răni ale păcatului! 

Omul se desăvârşeşte în ceea ce de fapt a murit. Ai murit cu gândul să 
iubeşti pe vrăjmași, și acum, în toată Veşnicia, te dezvolţi în iubire desăvârșită 
față de ei. Dar nu înseamnă că acolo mai este încă luptă împotriva patimilor. 
Nu se poate. V-am spus: ultima grozavă cernere sunt vămile. Pentru ca aşa de 
mare a fost căderea aceasta a lui Adam, încât moştenim cu orice chip păcatul 
în trupul nostru şi a trebuit să vină lisus Hristos, Dumnezeu întrupat, să ne 
facă cu orice chip dumnezeii după har. 

Vedeţi, pe noi, aici, la ultima repriză care ar fi vămile, ne îndumnezeieşte şi de ceea 
ce, de fapt, noi n-am ştiut că trebuia să facem și am fi putut face dacă eram conştienţi. 

Dar este atât de neînţeleasă adevărata îndumnezeire după har, chiar de 
cel desăvârșit, încât a trebuit să treacă prin toate aceste vămi ca să se umple de 
har şi să intre în împărăția cerului. Da. Pentru că nu putem crede că şi aces- 
tui Sfânt Marcu îi rămăsese ceva nerezolvat în lupta cu patimile și cu dracii pe 
care a dat-o timp de 15 ani în Muntele Fracesc (Etiopia). 


Despre căsătorie 

Vedeţi-vă de treabă cu băieții și propunerile lor de sărut, pentru că vă de- 
gradați duhovniceşte. 

Prin orice cuvânt duhovnicesc pe care îl împliniți cuceriți Cerul întreg 
Şi această posibilitate de urcuș duhovnicesc se anulează pentru un sentiment 
strict omenesc Şi nesigur din partea celuilalt. Şi chiar dacă ar fi un om sincer 
acela! Adică renunți la ajutorul lui Dumnezeu nemaipomenit acordat inimii 
tale, în schimbul unei satisfacţii momentane. Dumnezeu vrea să stea în inima 
ta şi e gelos. „Ce, dom'le, mă opreşti de la viaţă?”, îmi vei spune. „Nu, toc- 
mai că vreau să te duc la Viață!" Relaţia de prietenie nu se face numai din do- 
rința de a avea o relație, ci cu scopul unei căsătorii. 


Vin fete la spovedit şi scriu pe pomelnic și numele iubitului. Și le întreb: 
„E credincios?" „Nu, începe și el acum." Păi, nu-i e ruşine, acum, la 20 de ani, 
student fiind, începe şi el să se roage? Asta trebuia să o facă de mic copil! Bă- 
iatul acesta e primejdios! Vrei tu acum să-l încreștinezi pe el? El te pofteşte pe 
tine trupeşte, ţi-a măsurat de mult dimensiunile trupului. Face orice acum 
numai să pună mâna pe tine, și pe urmă tot el este. 

Iubirea nu înseamnă lins (sărut). Are o justificare dacă vă veți căsători. 
Dar e prematur când abia ați început studiile. Aşa că 1ubiţi-vă, respectați-vă, 
nu împlinind pur şi simplu pipăit și celelalte... E o ispită! E foarte bine că 
există aşa ceva, ca s-o poţi dori, ca să-l poți dori... după ce s-a săvârşit cununia 
religioasă. 

Condiţiile de întemeiere a unei familii sunt la fel, în orice moment isto- 
ric. Există amănunte de care trebuie să ţinem seamă, precum sărăcia, dar nu 


Note: 

"A se vedea la Sf. loan Iacob: „Dumnezeule milos, ai dreptul să fii gelos. Tu ai drept 
asupra mea, Inima să fie-ala.", în Hrană Duhovnicească, Ed. Lumină din Lumină, București, 
2000. 
asta împiedică valoarea trăiniciei unei familii, pentru că iubirea îmbogățește 
orice. Ce dulce este iubirea!... Dar să nu se meargă pe instincte și pe plăceri în- 
tr-o căsnicie, ci gândind la un scop suprem: mântuirea reciprocă. Stimularea 
continuă reciprocă spre acest scop este obligatorie, pentru că e o mare răspun- 
dere. Valoarea unei flori nu stă într-o petală pe care a luat-o vântul, ci trebuie 
văzută valoarea intrinsecă a florii. 

Aşa că, dragii mei, o căsnicie se poate întemeia pe o iubire adevărată și 
pe o coordonată exclusiv creştină. E o mare greşeală să te îndrăgosteşti de un 
băiat sau de o fată şi să punem problema căsătoriei pentru că mi-e drag de el 
sau de ea. Nu, nu! Trebuie văzut, cât de cât, dacă sunt străbătuţi de fiorii sfin- 
tei răspunderi pe care o cere căsătoria. Pentru că o femeie care se căsătoreşte va 
naște și ea trebuie să re-nască copilul, prin educaţie. Deci trebuie să fie foarte 
pregătită. Eu opresc o serie întreagă de tineri care vin să mă cerceteze în sen- 
sul ăsta de a se amăgi prin sărutări, care mai apoi se consumă şi pier. Că bine 
a zis cine a zis că: este mai lungă calea până la sărut decât aceea până la păca- 
tul cel mare. Și se consumă în felul acesta de a-şi manifesta iubirea, încât nu 
se deosebesc de păgânii care se căsătoresc pentru plăceri. A greşit un băiat cu 
o fată; dar ea a rezistat la început, iar el i-a zis: „Nu, asta face parte din ritmul 
dragostei..." „...Şi un prunc la anul, blând și mic, să crească mare și voinic, şi 
noi să mai discutăm un pic şi la botez!" - datorită ritmului dragostei. Pentru 
că frumuseţea o să se mai schimbe, dar trebuie să rămână mai departe frumu- 
sețea creştină din fiecare, pentru fiecare. Asta e verigheta care se şi dă: iubirea 
celuilalt către celălalt. Adică iubirea nu are nici început, nici sfârşit - asta ar fi 
semnificația verighetei. 

Există mai multe condiții, din punct de vedere strict religios, pe care 
trebuie să le îndeplinească tinerii, şi printre ele sunt şi acestea două: să se iu- 
bească, și să fie şi părinții de acord. Aici, de multe ori, este un conflict între 
iubirea tinerilor și acordul părinților. Și atunci trebuie să optăm pentru unul 


din două, dacă lucrurile nu mai pot rămâne pe loc: să se iubească în Hristos, 
cu scopul căsătoriei. 


— Cum putem şti că partenerul e cel pe care ni-l dăruieşte Dumnezeu? 

-Trebuie să simţi că celălalt e pentru tine. Există o forță nevăzută în tine, 
cu care simți că acesta este... cel ce este. îl vezi cum se manifestă, îi vezi naivi- 
tatea celuilalt, cumințenia, dorința de a se dărui, dar nu doar pentru plăceri; 
pentru că, de multe ori, dorința acoperă scopurile. Adică, domnule, nu mai 
țin cont de nimic, ne iubim. Ca până la urmă să-și pună problema despărțirii, 
pentru că nu-i mai convine, pentru că s-au consumat curiozităţile și au apărut 
alte împrejurări ispititoare.' Să aibă deci o identitate creştină, un eroism de 
a-şi menţine această identitate.” 

„Orice om are un fel de a fi al lui și mai ales când primeşte musafiri caută să fie 

toate 
aranjate în cele din afară. Avem experienţa de la Bobotează, când umblăm cu crucea, încât 
o vizită inopinată cred că mai mult ar deranja decât ar folosi. De aceea, deseori am preferat 
întâlnirile ocazionale pe drum, cu membrii unor familii care aveau diferite probleme. 
Aceste 
întâlniri ocazionale deveneau uneori adevărate confesiuni. Ele sunt mai roditoare decât 
cele 
purtate în prezenţa mea, ca preot, acasă, în sânul familiei, unde opiniile sunt uneori 
aşa de 
diferite şi greu de adus la un numitor comun. 

AŞ dori să fac o precizare. Totdeauna am fost gata să merg şi am îndemnat şi pe alții 
să 
meargă într-o familie unde sunt bolnavi, unde se întâmplau mari nenorociri, fie chiar 
familie 
sectară. Dar m-am ferit de a cerceta familii în mare vrajbă. Susținerea pare paradoxală 
la prima 
vedere, dar aş căuta să mă Justific. Ca să intru într-o familie învrăjbită se cade a fi 
un erou. De 
ce? E atât de greu pentru fiinţa umană a ajunge să-și recunoască greşeala... Sfânta 
Scriptură şi 
viaţa de toate zilele ne pun în faţă nenumărate cazuri. Cât de mult s-a străduit Natan 
să-l Cică pe David să zică „greşit-am'? Dar Mântuitorul, pe femeia din Samaria? Şi apoi 
cazul lui Anania și 
al Safirei. A-ţi recunoaște greșeala înseamnă a fi un erou al smereniei, a plini una dintre 
celt mai 
mari virtuți ale mântuirii. Or, această plinire e foarte grea, pentru că multe duhuri 
diavoleşti ale 
slavei deşarte, ale mândriei şi ale ambiției ne stau împotrivă. în cazul acesta nu e deloc 
ușor să-l faci pe cel ce a greșit să-și recunoască vina. El îţi va aduce o mulţime de scuze 
cum că pentru aceea şi aceea a facut aşa. Dar se naşte o problemă şi mai grea. Dacă pe 
cel ce a greşit e greu îl convingi să-şi recunoască greşeala, pe cel ce n-a greşit să-l 
aduci și pe el la convingerea că şi el a greşit este aproape imposibil. S-ar putea chiar 
să te dea pe ușă afară. Or, o pace trainică nu se fundamentează atunci când numai unul 
îşi recunoaşte greşeala și celălalt priveşte de sus la cel vinovat, subjugându-l. Pacea 
se restabilește temeinic când amândoi învrăjbiții îşi recunosc greșelile într-un adânc 


de smerenie. Sfântul Siluan spunea că, pentru pacea între oameni, recunoaşterea de către 
fiecare a greşelilor proprii este neapărat necesară. Dar cum a greşit cel ce nu i se pare 
că 
a greşit? Nu a greșit făcând negativul, ci a greşit neîmplinind pozitivul. Nu a facut răul, 
dar nu 
a împlinit binele. Dacă ar fi fost mai maturizat în bine, poate nici celălalt nu ar fi 
greşit așa de 
mult. Deci unul a grqit făcând răul, celălalt a greșit nefacând binele. Reușim noi cu tactul 
nos- 
tru pastoral să-i aducem la această frumusețe spirituală? Cred că mai greu. Socotesc mai 
potrivit 
să ne rugăm pentru ei decât să-i sfătuim. Prezența harului dumnezeiesc, în urma 
rugăciunilor 
noastre, poate fi mai eficace decât prezența noastră." (P.S. loan Mihălţan). 

„Căci, atunci când e dragoste, toate celelalte îi urmează. Dar, dacă-i frică, nu 
este de- 
loc aşa. Cel ce-şi iubeşte femeia, chiar dacă nu e foarte ascultătoare, o supune cu totul 
[prin 
iubire]. Atât poate fi de grea și anevoioasă unirea cea de un gând, dacă cei doi nu sunt 
legați 
prin tirania dragostei, încât frica nu o poate îndrepta defel. Pentru aceea stăruie asupra 
iubi- 
rii, ca una ce este mai puternică [decât înfricoşarea]. Femeia, deşi pare că este în 
pierdere prin 
aceea că a fost rânduită să se supună și să aibă frică [de bărbat], de fapt este în câștig. 
Căci ce- 
ea ce este mai greu și mai important - iubirea - cade pe umerii bărbatului. Dar pentru 
ce să 
nu se teamă femeia de bărbat, ar putea zice careva? Tu iubeşte-o! împlineşte ce ţine de 
tine! 
Chiar dacă alţii nu fac ceea ce ţine de ei, noi trebuie să facem [tot ce suntem datori]. 
Oare 
ce vreau să zic? [lată ce!] [Pavel zice]: Supuneți-vă unul altuia întru frica lui Hristos 
(Efeseni 
5, 21). Pentru ce, dar, celălalt să nu se supună [ci numai unul din ei]? Tu crede [numai ] 
legii 

- Dacă doi tineri se iubesc, dar sunt necredincioși, în dragostea lor mai este 
prezent Hristos? 
- Sunt necredincioși unul faţă de altul sau necredincioşi faţă de Dumnezeu? 


- Fată de Dumnezeu. 

- Acum vreau să vă spun un lucru: să ştiţi că nici inteligența, și nici ori- 
ce educație nu are nici o valoare dacă nu este în slujba dragostei şi a iubirii. 
Dar nu putem să-i oprim să nu se căsătorească. însă nu ajung nicăieri, dacă 
nu sunt cu Hristos. „Ne iubim, și gata!" Acesta este instinct și nimic altceva. 
Iubirea aceea nu are durabilitate. 

Căsătoria în sine trebuie să se facă după cum spune proverbul: ori bi- 
ne, ori deloc! - fiindcă este în slujba unui ideal, nu în slujba plăcerilor nu- 


maidecât. Iubirea, căsătoria care urmează, dacă nu slujeşte unor idealuri mai 
înalte — chiar necăsătorit, dar mai ales căsătorit -, sigur că nu ajungi la nimic 
pozitiv: nu faci decât să pierzi un timp atât de scump. 

Că se iubesc este un fel de a vorbi. Ce rost are să mai vorbim că se iubesc, 
dar nu cred în Dumnezeu! Nu există nici un fel de siguranţă, de percepere în 
viitor, de sens, de scop, dacă nu există Dumnezeu. Dacă nu este în Biserică, nu 
există nimic! Acesta ar putea să fie răspunsul la întrebarea pe care ați pus-o. 

Ce să le cerem? Căsnicia are nevoie de educaţia copiilor, de a-i învăța să 
se închine. Pot să trăiască aşa, ca nişte păgâni, fară nici un fel de ideal? N-au 
bătut clopotele destul ca să se deştepte tineretul acesta? lar cu acel cuvânt, că 
„astăzi familiile trec prin momente dificile", nu prea sunt de părere. Pentru că, 
atunci când trăieşti prezentul, nu mai poți să vezi defecțiunile în acţiuni: vezi 
numai perfecțiunile. O tendinţă mereu de a mă completa făcând bine primul 
pas spre aşa ceva. 


- Taina Cununiei lucrează şi asupra oamenilor necredincioşi? Pentru că as- 
tăzi oamenii se cunună fară să aibă habar ce înseamnă cununia sau chiar 
relația cu Dumnezeu. 

- Dacă sunt necredincioşi, nu are nici un haz, cum am zice. Dar, dacă 
s-au cununat la Biserică, înseamnă că sunt, cât de cât, credincioşi. Dacă sunt 
necredincioși, nu se mai cunună. 


- Dar, dacă o fac doar ca pe o datină, Taina Cununiei lucrează oricum? 
lui Dumnezeu [și supune-te ei]! Aşa-i şi acum! Femeia, chiar dacă nu e iubită [de bărbat], 
să 
se teamă, ca să nu se întâmple nimic rău din partea ei. Asemenea bărbatul, chiar dacă femeia 
nu se teme, s-o iubească, pentru ca să nu dea el pricină de ceva. Fiecare să facă ce ţine 
de el." 
(Sfântul loan Gură de Aur) 
— Nu putem spune că nu lucrează din momentul în care se face, pentru 
că este încadrată într-o întreagă ceremonie, cu harul preoţiei... 
Nu recomandăm deloc această Taină a Cununiei dacă sunt necredincioși. 
Pentru că avem prin această Taină anumite pretenții sau nişte răspunderi. Și, 
dacă aceste răspunderi sunt nedorite, nu se pot împlini, pentru ce mai plecăm 
atunci pe acest drum? Sau fac Taina aceasta numai dintr-o datină? Cuvântul 
acesta, datină, este un cuvânt mai scump Şi nu aş vrea să-l implic aici, printre 
necredincioşi. 
Se cununau ca datină și moșii, și strămoșii noştri, şi încă numai la Biseri- 
că, fară primărie. Dar cununia era făcută cu scopuri extraordinar de mari. 
Asta este o mare Taină, dragii mei! Mai întâi de toate se pun în valoare 
lucrurile aşa cum le-a creat Dumnezeu. Bineînțeles, nu este singura Taină, mai 
mult decât atât este Călugăria. 
Pe urmă, să ne gândim că se vor sătura unul de altul foarte repede, nea- 
vând nici un ideal care să-i ajute, că nu e har. Harul este acolo unde este cre- 
dință. Dumnezeu nu dă harul ca la un milog - la o mână întinsă țigăneşte —, 
îl dă doar dacă te jertfeşti. 
Datina aceasta se săvârşeşte datorită unui scop, cu o răspundere extraor- 
dinară. Să nu se încurajeze cineva că o face din datină! E o iubire şubredă, care 
nu durează. Cum ar zice omul: „O lună de miere şi o viață de amar!" 


= Părinte, astăzi se înțelege din ce în ce mai puțin rostul bărbatului şi al fe- 
meii în căsnicie. Puteți să ne spuneți care este rostul lor în viața de familie? 

— Adevărul este că nu sunt de părere cu cuvântul acesta „astăzi". Bărba- 
tul şi femeia sunt aceeaşi cu cei pe care i-a creat Dumnezeu la început, cu un 
scop bine definit.’ 

S-a facut o constatare: întrucât femeia a fost roabă mii de ani, şi, cu oca- 
zia Edictului de la Milan, Sfântul Constantin cel Mare a dat libertate şi feme- 

' Mare este aici egalitatea cinstei, dqi în alte cele Pavel dă mai multă întâietate 
bărbatu- 
lui, zicând: și voi să fiți ca unul singur, ca fiecare așa să-și iubească femeia, ca pe 
sine însuși, iarfemeia să se teamă de bărbat (Efeseni 5, 33); şi: bărbatul este capul femeii 
(Efeseni 5,23), şi: datoare este femeia să se supună bărbatului (Efeseni 5, 22), iar în 
legământul cel vechi: către bărbatul tău te vei întoarce şi el va fi domnul tău (Facerea 
3, 16). Cum de aici a pus egalitate între robie şi stăpânie? Căci zicând: Femeia nu are 
stăpânie peste trupul ei, ci bărbatul. Asemenea și bărbatul 
nu are stăpânie asupra trupului său, ci femeia (I Corinteni 7, 4), a pus adevărata egalitate 
între 
ei. Și după cum acela este stăpânul trupului ei, aşa și ea este stăpâna trupului aceluia. 
Pentru ce 
le-a dat aceeaşi cinste? Oare nu era şi aici trebuincioasă întâietatea? Când e vorba de 
întreaga 
înțelepciune și de respect, nimic nu are bărbatul mai mult decât femeia, ci se ceartă 
asemenea 
femeii de către legile despre stricarea nunţii. Și e firesc." (Sfanţul loan Gură de Aur) 
11, ca să nu mal fie omorâtă fară judecată, nu este permis acest lucru. Văd acum 
că se transmit atavic defectele şi calitățile. La femei s-a transmis atavic teama, 
ele se tem de bărbat, cum la bărbaţi s-a transmis atavic puterea și îndrăzneala 
Și această grozav de urâtă, de condamnată, de scârboasă poziţie a bărbatului 
de a fi agresiv. 

„Femeie” înseamnă „împărăteasă dăruitoare". Femeia, dacă zici că-i sla- 
bă, totuși, din momentul în care te-ai angajat să te numeşti soţ, nu te poți nu- 
mi soț decât lângă o soție. Trebuie să o pui pe tron, cu orice chip! Să nu se mai 
vadă în femeie numai un scop meschin sau un lucru de caznă. 

Femeia este extraordinară în creaţia lui Dumnezeu! Daţi-vă seama că 
destinul întregii omeniri depinde de cuvântul Fecioarei Maria, libere: Fie mie 
după cuvântul Tău (Luca 1, 15). Şi s-a schimbat destinul întregii omeniri, şi 
chiar al lui Dumnezeu în lume. Maica Domnului este o femeie care a deschis 
porțile fericirii, libertății şi veșniciei în lume. 

Femeia trebuie cu orice chip respectată, pentru că, dacă Dumnezeirea ar 
întreba omenirea: „Ce este în omenire?", n-ar întreba paternitatea, ci mater- 
nitatea! Deci femeia joacă un rol primordial în ceea ce priveşte creația lui 
Dumnezeu, bărbat și femeie. 

Putem noi, oare, să desprindem o Taină atât de importantă de cuvintele 
Mântuitorului: Fără de Mine nu puteți face nimic? Acestea sunt cuvinte dum- 
nezelești, şi tot ce a spus Hristos este adevărat. 

Lumea creştină, dacă ar fi atentă numa! la aceste cuvinte, ar fi mult mai 
controlată și s-ar descoperi mai repede ori valorile, ori defectele. Pentru că El 
este Vița și noi suntem mlădițele. Poate mlădiţa să rodească ceva fară viţă? 


Maica Domnului reprezintă neamul omenesc. Femeia nu trebuie văzută 
ca o roabă. Pentru că, deși spunem în rugăciunile Tainei Cununiei că femeia 
trebuie să se supună bărbatului, acesta din urmă trebuie să fie atent, că 1 se 
spune, tot în aceeași rugăciune, că trebuie să o iubească. Dacă nu o „iubește”, 
nu o să-l asculte. Bărbatul, dacă nu ascultă de acest cuvânt, se face răspunzător 
de îndărătnicia femeii. Deci trebuie să o iubească cu orice chip. 

în căsnicie se intră prin foarte multe transformări şi lucruri neprevăzute, 
datorită marilor intimități: naștere de copii, care nu se face numai citind cum 
se face, ci se naşte în modul cel mai normal de către toate femeile, fie împără- 
teasă, fie femeie de rând. 

Cuvântul femeie trebuie, cu orice chip, mult mai respectat, pentru că, vă 
repet, cuvântul femeie înseamnă „împărăteasă dăruitoare", şi dăruire este toa- 
tă Scriptura. 

- Dar putem identifica, în viaţa de familie, un rost diferit al femeii de al 


bărbatului, şi al bărbatului de al femeii? 


- în ce priveşte idealurile, nu. Dar în ceea ce priveşte preocupările, fieca- 
re are îndeletnicirea lui. 


- Ne puteţi spune care este scopul ascultării în viața de familie? 
- Dacă este iubire lucrurile se rezolvă de la sine: se uită unul la altul şi 


stiu ce au de facut. 

în ce priveşte copiii, ei trebuie educați de mici, să li se imprime în suflet 
ideea de Dumnezeu cu orice chip, ca astfel, încet-încet, să crească în învăţă- 
tura creştină. 


- De ce se spune că bărbatul este cap femeii? 


- Şi femeia ce este, dacă bărbatul este cap? Unde este situată faţă de cap?’ 

! „Cineva m-a întrebat: «Ce unește mai mult pe bărbat cu femeia?» «Recunoștinţa», îi 
răspund. Unul iubește pe celălalt pentru ceea ce îi dăruieşte. Femeia îi dă bărbatului 
ei în- 
crederea, devotamentul şi ascultarea sa. lar bărbatul îi dă femeii siguranța că o poate 
proteja. 

Femeia este doamna casei, dar şi o mare servitoare, iar bărbatul este stăpânul casei, d-\r 
şi ha- 

malul ei. Soții trebuie să aibă dragoste curată între ei, pentru ca, existând un climat 
paşnic în 

familie, să-și poată îndeplini datoriile lor duhovniceşti. Pentru a trăi în chip armonios, 
soții 

trebuie din început să pună ca temelie a vieții lor dragostea, dragostea cea scumpă, care 
se află 

în noblețea duhovnicească, în jertfirea de sine, şi nu în dragostea cea mincinoasă, lumească 
ȘI trupească. Atunci când există dragoste și Jertfire de sine, totdeauna se pune unul în 
situația 

celuilalt, îl înțelege şi-l doare. Și atunci când cineva il primeşte pe aproapele său în 
inima sa 

îndurerată, îl primeşte pe însuși Hristos, Care îl umple cu şi mai multă veselie 
duhovniceas- 

că." (Cuviosul Paisie Aghioritul) 


„Scriptura spune că: Bărbatul este capul femeii. Adică Dumnezeu a rânduit ca bărbatul 
să stăpânească peste femeie. lar a stăpâni femeia peste bărbat este o ocară adusă lui Dumne- 
zeu. Căci Dumnezeu a plăsmuit mai întâi pe Adam şi el a spus despre femeia sa: lată aceasta-i 
os din oasele mele și carne din carnea mea. Evanghelia spune că femeia trebuie să se teamă 
de 
bărbatul ei, adică să-l respecte, iar bărbatul să-şi iubească femeia. în dragoste există 
respect şi 
respectul se află în dragoste. Căci pe cel pe care îl iubesc îl și respect. Şi pe cel pe 
care îl res- 
pect îl și iubesc. Adică nu este altceva una şi altceva cealaltă, ci amândouă sunt același 
lucru. 

Oamenii însă se depărtează de această armonie a lui Dumnezeu, neînţelegând ceea ce spune 
Evanghelia. Şi astfel bărbatul, interpretând greşit cele pe care le spune Evanghelia, îi 
spune 

femeii sale: «Trebuie să te temi de mine.» Dar dacă s-ar fi temut de tine, nu te-ar fi 
luat în că- 

sătorie. Sunt şi unele femei care spun: «De ce să se teamă femeia de bărbat? Cu asta nu 
sunt 

de acord. Ce fel de religie este aceasta? Nu există egalitate?» Dar vezi ce spune Sfânta 
Scrip- 

tură? Începutul înţelepciunii este frica de Domnul. Frica de Dumnezeu înseamnă respectul 
faţă 

de Dumnezeu, evlavia, sfiala duhovnicească. Frica aceasta te face să simți teamă. Ea este 
ce- 

va sfânt. Egalitatea cu bărbații pe care o cer astăzi femeile poate fi valabilă numai până 
la un 

punct. Astăzi femeilor, deoarece lucrează și votează, le-a intrat în cap un duh bolnăvicios 
ȘI 

cred că sunt egale cu bărbații. Fireşte, sufletele sunt la fel. Dar dacă bărbatul nu-și 
iubeşte fe- 

Bărbatul este cap femeii în sensul unei armonii care trebuie să existe, res- 
pectându-se îndeletnicirea fiecăruia. Când se spune că femeia este grozav de 
valoroasă în creația lui Dumnezeu, asta nu însemnă ca bărbatul nu este nimic. 

Pentru că supunerea, în sine, înseamnă mântuirea în sine. 

Femeia nu se supune pentru că este miloagă, ci se supune ca să întregeas- 
că armonia lucrurilor. Ea este cea care face efortul cel mai mare pentru ca băr- 
batul să-i fie cap, din momentul în care îl iubeşte. 

între cei doi soți nu există grad de rudenie. Dacă bărbatul este capul, fe- 
meia este trup. Trebuie să se supună unul faţă de altul; fiindcă sunt foarte dese 
situațiile în care bărbatul o întreabă şi-şi ascultă femeia. 

Ei trebuie să se iubească. Dacă nu se iubesc, relaţia dintre soţi este numai 
o ordinară gâlceavă.? 

Dacă bărbatul este cap, femeia este inima! Și inima este mai mult de- 
cât orice, este adâncul cel mai adânc al ființei omeneşti, este chiar locul unde 
meia, iar femeia nu-l respectă pe bărbat, atunci se creează scene neplăcute în familie. 
Mai de- 
mult era considerat un lucru foarte grav faptul de a vorbi împotriva bărbatului. Astăzi 


a intrat 
în lume un duh de răzvrătire." (Cuviosul Paisie Aghioritul) 


Note: 
l „Nici ea să nu ceară cinste egală cu el, căci este rânduită sub cap. Nici el să n-o disprețuiască pe cea 
supusă lui, căci ea este trup. Şi dacă el, capul, disprețuiește trupul, piere şi el. Dar să arate faţă de ea 
dragoste, după cum şi ea e datoare să asculte. Aşa cum capul are treaba lui şi trupul o are pe a sa. Trupul îi 
dă capului spre slujire mâinile şi picioarele şi toate celelalte mădulare, iar capul, la rându-i, trebuie să se 
îngrijească de trup şi să aibă toată simţirea caldă pentru el. Nimic nu este mai bun decât această însoţire. Dar 
cum poate fi dragoste, de vreme ce este frică? Tocmai atunci este mai cu seamă dragoste. Fiindcă cea care 
se teme şi iubeşte. Cea care iubeşte se teme ca de capul ei şi îl iubeşte ca pe un mădular al ei, că şi capul este 
mădular al trupului întreg. Pentru aceea l-a pus pe unul deasupra şi pe altul să se supună, tocmai ca să fie 
pace. Dacă ar fi egalitate, nu ar mai putea fi pace. Nu se poate să fie într-o casă fiecare de capul lui, nici toți 
conducători, ci e nevoie de un singur conducător." (Sf. loan Gură de Aur) 

= „Chiar şi între soţi, când se iveşte scandalul? Când se iscă certurile? Când apar înjurăturile? Când un 
egoism se opune celuilalt! Zice unul, zice celălalt, şi se fac foc şi pulbere şi familia e aruncată în aer. Ce 
trebuie să facem în această situaţie? Când unul din ei vede că celălalt e înfuriat, să închidă gura, să se 
liniştească, să se roage pentru celălalt şi astfel pacea va reveni. 

Ce face amiralul când vede valurile spumegând? Dacă începe să se lupte cu valurile, fă- 

când pe viteazul, va distruge corabia. Ce face cel cu experiență? Opreşte motorul şi lasă co- 

rabia să meargă după cum o duc valurile. Şi, când marea se linişteşte, porneşte încet motorul 

şi astfel salvează şi corabia, şi echipajul. De aceea e nevoie de înţelepciune când se întâmplă 

neînțelegere între două persoane egoiste; unul dintre ei trebuie să cugete, să oprească motorul 

şi, încet-încet, să meargă împreună cu valul, să lase egoismul şi strigătele celuilalt să se sfâr- 

şească şi, când acela se va linişti, vor găsi rezolvarea neînţelegerii. Aşa trebuie să facă soţii în 

familie, şi nu numai ei, ci în general oamenii din obşte şi din stat. Care este cauza certurilor, 

despărțirilor şi divorțurilor? Egoismul... Când dragostea pleacă, pleacă si Dumnezeu..." (Ar- 

him. Efrem Iosif) 


Dumnezeu Și-a făcut locaş. Și dacă ea este inima, e și el inimă, fiindcă iubirea 
armonizează căsnicia. 

Iubirea răspunde la toate întrebările: iubirea aduce prunci, care dau valoa- 
re nemaipomenită căsniciei - zâmbetul lor -, și creează unitate nezdruncinată 
familiei. 

Dar, vă repet, naşterea de prunci nu este scop căsniciei, este o consecință. 
Scopul este stimularea reciprocă spre mântuire. 


- De multe ori relația dintre cei doi se răceşte. Cum se poate depăşi această 
criză? 
- Dacă punem întâi problema iadului, nu mai vorbim de Rai! 


Nu se pune problema. Acestea sunt consecințele vieții. Călcarea greşită, 

păcatele înseamnă iadul. Răceala dintre cei doi este consecința păcatelor. 


Note: 


! „După cum Biserica se supune lui Hristos — adică după cum bărbații şi femeile [care 


sunt Biserica] se supun lui Hristos -, aşa şi voi, femeilor, supuneți-vă bărbaților ca lui Dum- 
nezeu. Bărbaţi, iubiți pe femeile voastre, după cum şi Hristos a iubit Biserica (Efeseni 5, 25). 
Ai auzit ce supunere nemaiîntâlnită? L-ai lăudat [mai înainte] şi te-ai minunat de Pavel că a 
tocmit aşa de bine viețuirea noastră, ca un bărbat minunat şi duhovnicesc ce este? însă ascul- 
tă acum şi cele care le cere de la tine. Că iarăşi se foloseşte de un exemplu: bărbaţi, iubiţi pe 
femeile voastre, după cum şi Hristos a iubit Biserica. Ai văzut măsura supunerii |datorată de 
femeie]? Ascultă şi măsura dragostei [ce o datorează bărbatul]! Vrei să ţi se supună femeia pre- 
cum Biserica lui Hristos? Ai şi tu grijă de ea, după cum Hristos de Biserică! Şi chiar dacă tre- 
buie să-ţi dai sufletul pentru ea, chiar dacă trebuie să fii tăiat în mii de bucăţi, chiar dacă ai 
suferi şi ai pătimi pentru ea, să nu te dai în lături. Fiindcă de pătimeşti acestea n-ai făcut nimic 
din ce a făcut Hristos. Chiar dacă te priveşte de sus, chiar dacă este supărată, chiar de o vezi dispreţuindu-te, 
poţi s-o aduci la picioarele tale dacă ai multă purtare de grijă pentru ea şi dragoste şi bunăvoință." (Sfântul 
loan Gură de Aur) 
5 „După cum am înțeles, cele mai mari scandaluri, nu numai în familii, ci şi în state, se 
fac de la lucruri de nimic. în familie unul trebuie să se smerească înaintea celuilalt, să-i imite 
virtuțile, dar să-i suporte şi capriciile. Pentru o astfel de înfruntare a lucrurilor, foarte mult 
îl ajută pe cineva atunci când se gândeşte că Hristos S-a jertfit pentru păcatele noastre şi ne 
rabdă pe toţi, miliarde de oameni, deşi este fără de păcat, în timp ce noi, atunci când suntem 
chinuiţi de capriciile altora, ne plătim păcatele. Bunul Dumnezeu le rânduieşte astfel încât 
unul, cu harisma cu care este înzestrat, să-l ajute pe celălalt şi, prin cusurul pe care îl are, să se 
smerească înaintea aceluia. Pentru că fiecare om are harismele sale, dar are şi câteva cusururi 
pe care trebuie să se nevoiască să le taie. 
Dumnezeu ne dă prilejuri de a practica virtuțile. Dar mulți, deşi cer de la Dumnezeu 
să le dea astfel de prilejuri, murmură atunci când întâmpină vreo greutate. Uneori, de pildă, 
Bunul Dumnezeu, din nesfârşita Sa dragoste, voind să-l deprindă pe bărbat cu smerenia şi as- 
cultarea, îşi retrage harul de la femeia lui, care începe să devină capricioasă şi să se poarte cu 
asprime. Atunci bărbatul trebuie să se bucure şi să mulțumească lui Dumnezeu pentru acest 
prilej pe care El i-l dă ca să se nevoiască, iar nu să murmure. Sau mama cere de la Dumnezeu 
să-i dea răbdare. Şi chiar atunci copilul ei trage faţa de masă cu toate cele pregătite pentru 
prânz şi le aruncă jos. Ca şi cum i-ar spune: «Mamă, fă răbdare!»" (Cuv. Paisie Aghioritul) 
Dumnezeu este drept, poate să facă orice. Dar un singur lucru nu poa- 
te să facă: să-Și calce cuvântul! Fiindcă prima poruncă dată în Rai a fost: Să 
nu mănânci din pomul ăsta!- şi a mâncat, consecința a urmat imediat, fiind- 
că există și dreptate dumnezeiască, nu numai milă. Și face orice ca să ne scape 
de căderile acestea. Căderile de după Adam, pe care le facem noi, le rezolvăm 
prin Taina Spovedaniei. 
Nu putem să discutăm despre dracul fară să vorbim despre Dumnezeu. 
In creaţie dracul este un tolerat. 
Noi nu putem să-i învăţăm să iubească. în iubire nu există nimic rațio- 
nal. „Nu știu de ce îl iubesc pe acela!" lubirea nu are nici început, nici sfârşit, 
există deodată cu Dumnezeu. 
Deci, ca să se depășească această răceală, trebuie să ducă o viaţă creștinească. 


- Sfântul loan Gură de Aur spune că „iubirea schimbă natura lucrurilor”. 

- lubeşte şi ai încredere în Dumnezeu. Schimbă natura în sensul că re- 
nunți la obiceiurile rele. însă natura cum a fost creată de Dumnezeu nu o 
schimbă, ci numai ceea ce este pervertit. Sigur, dacă iubeşti pe Dumnezeu, re- 
nunți la plăceri... 


- Se acceptă ca cei căsătoriţi să aibă relații trupeşti fară scopul procreării? 


- Scopul căsătoriei nu este numai plăcerea, dragul meu. Plăcerea este o 
consecință, scopul este nașterea de copii. Dar nici naşterea de copil nu este 
un scop, ci este vorba de o stimulare permanentă reciprocă. Asta este căsnicia! 
Sigur că va trebui să avem și marile intimități, ca soț şi soţie, dar cu un scop, 
nu numai cu plăcere. 

AŞ putea să spun, pentru că lucrul acesta privește pe toată lumea: nu are 
nici un sens căsătoria doar pentru plăcere. Căsnicia înseamnă ajungerea în 
veşnicie, Şi dacă acest scop nu este avut în vedere, ci se caută numai plăcerea, 
atunci căsnicia nu-şi împlinește scopul. 

Dacă ei se hotărăsc reciproc pentru o curăţenie, dar cu adevărat, nu să se 
mâzgălească şi să facă prin dos fel de fel de greșeli, ori să-și vadă de căsnicie și 
de naştere, ori să nu se mai împreune! 


- Ce părere aveţi de relația dintre o fată şi un băiat care este la modă acum? 


- întâi de toate, odată cu vârsta, cresc şi sentimentele. Există un obicei - 
mai mult a devenit o tradiție -, să ai un iubit. Acum nu-i mai spune iubit, îi 
spune prieten. Este un paravan acesta; nu există prietenie între băiat și fată, ci 
doar iubire. Se merge cu mintea foarte adânc pe intimităţi, iar prietenia e cu 
totul altceva: fară nici cel mai mic interes. Relaţia cu o fată nu se face doar din 
dorinţa de a avea o relaţie, ci cu scopul unei căsătorii; iubirea nu înseamnă lins. 
Are o motivație dacă va fi soţia ta. Dar e foarte prematur să spui că va fi soţia ta, 
când abia ai început studiile, când abia ai început să ai şi tu gust de fete. 

Chiar azi a venit un băiat care mi-a spus: „Părinte, iubesc o fată!" „Şi 
mori după ea?", i-am răspuns. „Da, părinte!" 

Acum vă întreb pe dumneavoastră, oprești viaţa pe loc pentru nişte sen- 
timente asupra unei persoane, care deja îl părăsise? Unde-i bărbăţia? Unde-i 
cavalerismul? Unde sunt energia, curajul? Unde-i puterea de a acapara? 

Dacă te prinde fetiţa că nu ești stăpân pe tine, se duce acolo unde-i pro- 
tejată. Ea are nişte forţe sufletești nemaipomenite. Fata are un instinct de con- 
servare mai dezvoltat și o creştere a puterii raționale mai din vreme decât bă- 
iatul. Ea poate să fie mamă şi la 13 ani. Citeam acum, într-un ziar, că o fată a 
născut la 11 ani chiar! Pe când un băiat nu poate să fie tată la vârsta asta. Dar 
Şi puterea ei de a acumula rațional e mai scurtă — până la 20-21 de ani, pe 
când a bărbatului e până la 30 de ani - și începe să meargă pe linia unor in- 
terese de viitor. Având un mai mare instinct de conservare, vrea să pună mâ- 
na chiar pe Alexandru Macedon, adică pe un mare erou. Şi dacă tu ești erou, 
într-un fel, te-a ochit. 

Cunosc un băiat, foarte deștept, student. Era şi băiat serios, nu-şi pier- 
dea vremea, spunea: „Toate la vremea lor." Și o fată, mediocră din punct de 
vedere intelectual, nu s-a lăsat cu nici un chip - îi trimitea scrisori, stătea în 
calea lui... Și a întrebat-o o colegă: „Ție nu ţi-e ruşine?" Ea i-a răspuns: „Vreau 
să văd cum reacţionează un om deştept la astfel de propuneri!" Dacă acel bă- 
iat era mal puțin stăpân pe el, punea mâna pe ea; așa că ei îi convenea aceas- 
tă luptă, şi într-un sens, şi în altul. Dacă este deştept, este deştept peste tot, şi 
atunci lasă lucrurile la vremea lor. Zice Solomon: „Este vreme pentru toate, 
dar fiecare la vremea lor!" 

Floarea stă în glastră; băiatul trebuie să umble să şi-o aleagă. Fata nu tre- 
buie să bată cărările băiatului, ci băiatul să dea peste ea. Și apoi, voi trebuie să 


preţuiţi foarte mult femeia. Ea este o creație a lui Dumnezeu extraordinară. 

Va dați seama ce puteri are o femeie să te scoată dintr-o stare amărâtă? Faptul 
că un bărbat ştie că acasă are parte de iubire desăvârşită îl face să muncească, 
să câştige războaiele, să-şi rezolve problemele. Este o mare taină că sunt; niște 
bucurii care se imprimă în sufletele amândurora. Relaţia sexuală rămâne un 

lucru neînsemnat în comparaţie cu aceste bucurii. Să ştiţi că femeia nu gân- 
deşte simplu. Chiar dacă nu e învățată, ea are o putere de pătrundere deosebi- 
tă, şi e mult mai realistă decât un bărbat. Ea are încă de azi un sentiment pen- 
tru ziua de mâine. însă noi discutăm, raţionalizăm nişte lucruri, dar în iubire 
nu este nimic rational. 

Un student la Politehnică se îndrăgostise de o fată foarte urâtă. M-am 
trezit cu el la mine să-mi ceară sfaturi, că era înnebunit după ea. Ea, săraca, 
n-avea cum să speculeze iubirea, pentru că nu avea nimic, era urâtă. Dar nu 
există femeie urâtă. Femeile sunt ca florile: toate sunt frumoase, dar fiecare în 
felul ei. Bărbatul trebuie să se aplece să o ia - adică să-i arate eleganţă, preţui- 
re. Atunci floarea îşi arată şi mireasma și calitățile ascunse, pentru că tu ai ştiut 
să răscolești adâncurile și ai facut din ea ceea ce nu știa că este. 

A venit la mine o fetiță absolventă de facultate și mi s-a plâns că a fost 
jignită de prietenul ei. l-a spus că este urâtă. La care eu am replicat: „Te-a jig- 
nit profund, în veac să nu-l mai vezi!" Ea i-a transmis mesajul cu exactitate, că 
încă mai ţinea la el. Apoi m-am trezit cu amândoi la mine la chilie. A venit şi 
el să-și ceară iertare pentru că mi-a jignit fiica duhovnicească. 

Femeia trebuie preţuită, să știți, mai întâi, pentru că ne reprezintă o fe- 
meie în împărăția cerurilor: Maica Domnului. Te cutremuri, ţi-e și frică să 
vorbeşti comparând-o pe ea cu oamenii! 

Să vă spun un caz. Aţi auzit de Clemenceau? A fost un om de știință fran- 
cez, care a creat o epocă în vremea lui, dar care era ateu. Pe acest Clemenceau 
l-a lovit o maşină și, desigur, a apărut o ediţie specială - „Marele Clemenceau 
lovit!" „Marele Clemenceau internat în spitalul cutare!, îngrijit de doctorul 
cutare!" -, care informa lumea în acești termeni, la superlativ. A scăpat din ac- 
cident acest Clemenceau şi a spus aşa: „Domnule, pe mine nu doctorii aceştia 
m-au facut sănătoși, ci o asistentă care se ocupa de mine, de care nu a vorbit 
nimeni, nici un ziar!" în acest timp, un alt mare om de stat și scriitor a fost și 
el lovit de o mașină, și a vrut să fie dus la spitalul unde erau călugăriţe. „Dar 
cum, dumneavoastră, care erați...!?" „Treaba voastră ce credeți, eu vreau să mă 
fac sănătos!" Vedeţi ce superioară este femeia în creaţia lui Dumnezeu? 

Am atras atenția la fete să nu se grăbească în privința acceptării unei pri- 
etenii cu un băiat, dacă nu este credincios. Le întreb: „E creștin?" „Nu, dar 
acum dorește să se facă!" „Bine, dar cum crezi tu, care ai crescut în biserică, 
că îl vei învăţa acum să se închine? Mâine-poimâine ăsta îți dă în cap!" Asta e 
o enorm de mare greșeală. Prietenia adevărată este dacă ideile sunt comune; 
căutaţi-vă la biserică, nu la discoteci şi pe trotuare! Cel mai bine este să nu te 
grăbeşti, de la începutul începuturilor. Dacă este inevitabilă o întâlnire între 
un băiat şi o fată, acesta trebuie să o cultive, să-i semene calitatea de a fi pro- 
ductivă din punct de vedere sufletesc - pentru că trupeşte, cum am spus, nu 
e o problemă. Ai văzut că are un defect, completează cu sfatul şi cu compor- 
tamentul tău să-și îndrepte defectul. Trebuie să fie pregătită să ducă toate aces- 
te lucruri, iar tu trebuie să o întreţii cu orice chip în problemele ei, să o sti- 


mulezi continuu. Ea nu se bagă în problemele tale, nici nu are cum dacă ești 
o personalitate, dacă încearcă, dă greș. 

0 problemă mai intimă care trebuie lămurită este că cei mai mulţi tineri 
se gândesc mai întâi la o căsătorie pentru plăceri, ceea ce este o mare greșea- 
lă. Aceste lucruri ți le-a dat Dumnezeu gratuit, nu trebuie să te mai preocupe. 

Nu mănânc pentru că e dulce mâncarea, ci ca să mă hrănesc. Că e dulce are 

un avantaj, dar nu acesta este scopul. Așa și plăcerea, este o consecinţă. Naş- 
terea de copii este o consecință, nu e un scop suprem al căsătoriei. Scopul es- 

te stimularea reciprocă pentru mântuire. Aşadar este o greşeală să construieşti 

o relație pe niște motive imediate - să fie o lună de miere și o viaţă de amar. 
Trebuie gândit dacă rezistă la toate greutăţile binecuvântate ale căsătoriei. Prin 
urmare trebuie să vezi într-o iubită, de la început, când poţi să judeci — pentru 
că dacă te-ai îndrăgostit nu mai judeci -, nişte lucruri pentru viitor, până la 
sfârșitul vieţii. Deci este dezavantajul celui care se îndrăgosteşte prost, pentru 
că a văzut ceva superficial; el nu mai simte frumuseţea aceea grozavă a iubi- 

rii. Trebuie să o iubeşti, să urmărești pacea în familie. Pacea e mai mare decât 
dreptatea de patru ori. Are şi ea uneori îndrăzneală şi un punct de vedere. Nu 
trebuie să o desconsideri! „Nu prea văd eu cum ai dreptate, dar tare te iubesc, 

ca să nu te contrazic!" Vedeţi, iubirea leagă totul. Acesta e simbolul verighe- 
tei. Eşti obligat să o iubeşti cu toate forţele, bineînţeles, la măsură, nu cât pe 
Dumnezeu, Şi ea este obligată să se supună. A o iubi permanent și adevărat nu 

e uşor. Deci nu trebuie văzut în ea decât marele ideal împlinit alături de ea. 

Nu este o umilință în sensul în care azi oamenii ironizează supunerea fe- 
meii, din contră, ea se supune ca o stăpână, Actul de smerenie al ei este plin 
de har. Soţul să iubească astfel de atitudini la soția sa, şi soția sa să nu se sperie 

1 Nu demult a venit la mine un tânăr care avusese un conflict cu soţia sa. Iar ei 
au doi 
copii. Și eu i-am spus: «Smereşte-te şi atunci vom scăpa de tragica năruire a familiei. 
lar copiii 
mici vor scăpa de tragica formă a vieții copiilor cărora li s-au despărțit părinţii.» 

Cu prilejul unei plimbări pe străzile Moscovei, am trecut pe lângă o casă prin ale cărei 
ferestre răzbăteau strigătele unor oameni care se certau. în legătură cu acest fapt, 
fratele meu, 

Nicolae, m-a făcut atent spunând: 

— Tu ştii cum încep toate certurile și conflictele într-o familie? 

— Cum? 

— Trebuie să spui doar: «Cine sunt eu aici?» şi apoi să izbești cu pumnul în masă." 
(Ar- 
him. Sofronie) de faptul că trebuie să asculte. Şi se zice chiar la rugăciunile de la nuntă: 
„Ca 
să dăinuiască în veci căsătoria lor!" 

Am cununat odată pe cineva și, când am ajuns la rugăciunea unde preotul spune: „lar 
femeia să asculte de bărbat!", toată lumea s-a uitat la mireasă şi mireasa a plecat capul. 
Mie nu mi-a convenit acest moment. Dar am tăcut până mi-a venit vremea la predică şi 1-am 
spus: „Am constatat că lumea n-a fost atentă la cuvintele de mai înainte care spuneau că 
bărbatul este dator să-și iubească soția. Dragă mireasă, dacă nu te iubește, să nu-l asculți! 
Dragă mireasă..." Să nu ne jucăm cu cuvintele! Fata nu e numai o jucărie de pat sau o jucărie 
de bucătărie. Femeia, cu gingășia ei, „l'esprit de finesse", e liberă și nu o să asculte 


la infinit de un nepăsător. Ca femeia bună nu e nimic mai bun, şi ca femeia rea nu e nimic 
mai rău. Deci trebuie cu orice chip să o faci bună. Ajungi la atâta intimitate păstrată 
cu atâta pudoare în viaţă de a nu se descoperi. în căsnicie totul e dăruit şi tu încerci 
să ai autoritate de bărbat turbat asupra ei. Deci ea rămâne pe tron și așteaptă să-i 
descoperi valorile. 

Vă mai spun ceva: Mama naște, mama renaşte, ea se ocupă de copil. 
Şi, desigur, folosește cea mai frumoasă metodă din instinct, din iubire: îl îngăduie pe 
copil orice ar face acesta. Dacă băiatul e năvalnic, viteaz, i-a intrat în cap să cucerească 
lumea, de ce nu? Dar în întâlnirea cu prietenii el începe să se vadă inferior, pentru că 
la primul contact cu lumea n-a biruit, şi se întoarce plângând la mama sa. Aceasta îi spune: 
„Nu, puiul mamii, tu ești împărat, tu ai să cucerești lumea!" Astfel, mama îi dă continuu 
sentimentul de erou. Ea nu face lucrul acesta pentru că a învățat undeva, ci pentru că-l 
iubește şi pentru că nu vrea să-l vadă un prost. Nu ştiu dacă aţi citit o poezie scrisă 
de regina Elisabeta (Carmen Sylva), soţia regelui Carol I: „De veți auzi de un erou care 
a cucerit în războaie și în urma lui a facut dreptate, să știți că a avut o mamă bună; 
de veți auzi de un erou care a viersuit si versul lui a schimbat sensuri de viată si frumuseți 
si în flăcărări de inimă, să ştiţi că a avut o mamă bună!", și tot așa vreo şapte eroi de 
felul acesta. Ei, mi-a plăcut enorm! Aceasta este fata pe care trebuie să o avem, 
să o pregătim, mai ales dacă e preoteasă, căci multe fete o întreabă pe preotea- 
să anumite intimități femeiești, mai repede decât pe preot. 


—  Potfi recomandate mijloacele anticoncepționale, cu pretextul că este un pă- 
cat, dar este un păcat mai mic? 

- Dragă, anticoncepționalele și alte mijloace asemănătoare sunt fraudă conjugală și 
atentat împotriva planurilor lui Dumnezeu. Nu e crimă; e numai atentat. Este un păcat 
mal mic. Dar noi nu îngăduim nici cel mai mic păcat! 

Pentru că, din momentul în care m-aşez pe această poziţie de acceptare a unor păcate mai 
mici, încep să mă gândesc: dar care-i mic şi care-i mare? Sau „şarpe mic şi şarpe mare"; 
dacă un şarpe mic te mușcă cu atâta otravă încât să mori, nu mai e nevoie să te muște altul 
mai mare! Deci e o mare greşeală. Nu accept, însă nu-i pot opri de la împărtășanie, dacă 
au făcut aceste fraude conjugale, ca pe cei care au făcut avort. îi împărtăşesc mai repede. 
Nu putem să ţinem lu- 

crurile pe loc; nici nu putem condamna femeia să reziste la tirania unui soț pă- 

gân. Am zilnic cazuri din acestea! Nu putem nici asta. însă nu putem accepta cu nici un 
chip păcatul. Pot merge până acolo încât să se despartă! Pentru că şi aceste „specii” de 
bărbați necredincioşi — sunt destul de multe cazuri — trebuie înţelepțiţi şi ei prin 
refuzul femeii... Ea nu e jucăria lui, nu este păpuşa căreia să-i strâmbe gâtul pentru 
că ştie că e flexibil. Nu! Femeia trebuie să fie, cum obişnuiesc să le spun pe la cununii: 
„cu el totdeauna, ca el totdeauna”. 

Adică, e liberă ca şi el. 

Dacă m-ar întreba cineva să-1 spun, într-un cuvânt, ce este cultura, i-aş răspunde: 
Armonie. Dacă m-ar întreba altul mai pretenţios să-i spun, tot într-un cuvânt, ce este 
Biblia, i-aş spune: Armonie. Dacă m-ar întreba cineva să-i spun ce este căsnicia, aş zice: 
Armonie. Nu e armonie...? Păi ce, femeia e făcută de Dumnezeu ca să te joci tu cu ea? Ea 
n-o să asculte la infinit de un beţiv şi de un curvar şi de un nepăsător cu copiii lui, 
înzestrată fiind cu gingăşie 

„L'esprit de finesse", spiritul de fineţe din femeie. Ea este roabă sau femeie 


Note: 


: „Mi s-a spus, de către cei căsătoriţi şi mai apropiaţi sufleteşte, că rezolvarea naşterii de 


prunci nu e simplă, că un căsătorit dacă vrea poate avea 20 de copii. Or, de abia au unul sau 
doi, deci să se umilească într-un adânc de smerenie pentru această abatere. 

Dar am mai ajuns şi la o altă constatare, şi anume, că şi cei ce se laudă că fac copii, tot 

nu-i fac nici ei pe toţi, deci şi ei tot cu capul plecat în adânc de smerenie se cade a fi. De mul- 
te ori însă cei cu mai mulți copii se uită plini de sine la cei ce au mai puţini copii, cu oarecare 
înjosire, or, aceasta e şi mai grav, nu fac ce trebuie şi sunt şi plini de sine. Atunci mi-am dat 
seama şi mai bine că mântuirea stă în smerenie, după cuvântul Sfântului Antonie cel Mare." 
(PS. loan Mihălţan) 

2 „însă nici bărbatulfară femeie, nici femeia fară bărbat, întru Domnul (I Corinteni 11, 
11). Fiindcă a dat multă superioritate bărbatului, zicând că femeia este din el, şi pentru el, şi 
sub el, ca nici pe bărbați să nu-i înalte mai mult decât trebuie şi nici pe acelea să le înjoseas- 
că, ia aminte cum adaugă îndreptarea, zicând: Nici bărbatul fară femeie, nici femeia fară băr- 
bat, întru Domnul. 

«Nu-mi iscodi, zice, numai cele care țin de întâietate, nici nu [aminti] de facerea aceea 

[de la început]. Căci dacă vei cerceta cele de după acestea, fiecare este pricina fiecăruia, ba mai 
degrabă nu fiecare a fiecăruia, ci Dumnezeu este [cauza] tuturor.» De aceea zice: nici bărbatul 
fără femeie, nici femeia fară bărbat, întru Domnul? (Sfântul loan Gură de Aur) 


liberă? Toate aceste nepotriviri au distrus familiile. Ca să fii armonios trebuie 
să renunți la părerea ta, la gustul tău, să fii pe o poziție de jertfa continuă. De 
ce neapărat trebuie să-ți faci dreptate, să ajungi la o satisfacție drăcească? 

Cum să facă crima aceasta?! Şi atunci zic: nu e obligată, săraca, să suporte 
tirania acestor lucruri; e liberă şi se poate despărți. 

Intre bărbat şi femeie nu e vorba despre o relație convențională, ci de o 
dăruire totală. Femeia poate sâ-L nască pe Hristos în inima bărbatului. 

Da, nici o familie care trăiește în dragoste şi frică de Dumnezeu nu-şi 
omoară pruncii. Cred că bărbații le împing cel mai adesea pe mame să-și lepe- 
de feții. Bărbații nu-şi respectă soțiile şi de aceea le cer o aşa grozăvie. 

Chiar dacă femeia face meserii grele, atâta vreme cât se află în uniune 
sufletească cu soțul ei, familia rămâne puternică şi rodnică și în privința edu- 
cației copiilor. Soții se stimulează și se sprijină reciproc, astfel încât familia să 
biruie dificultățile vieții. Asta-i căsnicia. Nu e vorba de plăcere. 

Oamenii sunt mult mai căzuți, căci animalele au sorocul lor. Nu se împere- 
chează la întâmplare, chiar dacă nu au rațiune, ca oamenii. Ele urmează totuşi o 
ordine fixată de Dumnezeu, care le-a creat. De aceea, pe cei care trăiesc necunu- 
nați nu-i putem dezlega de păcate până nu se cunună sau până nu se despart. La 
fel şi pe cei care, cununați fiind, au relație extraconjugală de continuitate, trebu- 
ie să înceteze această relație pentru a putea fi primiți la spovedanie. în aceste ca- 
zuri este vorba de un păcat facut deliberat şi le spun: „Mă opresc şi eu aici, e in- 
util să continui să vă dezleg. Vreau să ne mai vedem, dar să veniți cu noutăți!" 


== Deci le spunem clar: să nu folosească anticoncepționale. 

- Cine poate să le spună altfel?! Păi, cum să spunem noi: „Folosește anti- 
concepționale"?! Noi întâlnim persoane care ne spun că au facut păcatul aces- 
ta şi trebuie să luăm niște măsuri mai uşoare decât dacă ar fi facut crimă; dar 
nu ca Şi cum n-ar fi facut nimic. 


= Cum să ne creștem copiii? 
- Să-i creşteţi să se mântuiască. Familia este locul în care înveţi primii pași 
în viaţă, acolo te formezi ca om în cei șapte ani de-acasă. Apoi, şcoala şi biserica 


îți desăvârșesc educația. Este foarte important ca un copil să aibă ambii părinți 
care să-l îndrume. Tatăl îi asigură traiul, îl ocroteşte şi—l poate învăţa multe. 
Mama îl hrăneşte, îl îngrijeşte când e bolnav, îi dă balsam pentru sufletul rănit, 
sădește în copil încrederea în viitor. „Mama naşte, mama renaşte." 

Ca metodă tot blândeţea rămâne cea mai bună, pentru că, folosind as- 
primea, copilul te ascultă de frică şi prinde numai în piele învățătura ta. Dar 
dacă te porți blând cu el: „Copilul tatii, copilul mamii, uite așa...", el ascultă, 
dar înregistrează şi el — poate să facă şi nebunii -, el a înregistrat de la tine un 
cuvânt, care nu l-a înregistrat prin asprimea ta, ci prin blândeţea ta. Cu alte 
cuvinte, copiii mei să mă asculte și după moartea mea, pentru că le rămân: 
„Uite, Doamne, ce spuneau mama și tata!" Dar dacă te-ai purtat aspru cu el, 
a miorlăit, l-a durut și nu te ascultă. Deci, ca metodă, tot blândeţea. Dar asta 
nu înseamnă să nu le împletim, ci să fie şi un pic de asprime, pentru că el do- 
reşte să împlinească numai ce vrea el, nu ceea ce trebuie. Dar foarte important 
este să-i dai exemplu de viaţă. Pentru că el știe să vorbească, nu l-ai învăţat tu 
să vorbească, dar te-a auzit pe tine vorbind în casă şi a învăţat și el. Și-ți învaţă 
Și faptele tale. Deci să fii exemplu, acesta este cel mai mare lucru! 
- Vedeţi, copiii merg la grădiniță, la şcoală, la joacă, primesc tot felul de in- 
fluenţe nefaste. Cum să facem să eliminăm acestea ? 

- Dragă, grija asta cade tot pe familie, să-l dirijeze continuu şi să îndrepte 
ceea ce a învățat greșit. Tot familia rămâne pedagogul cel mai bun. Și la şcoa- 
lă îi obişnuiesc cu comunitatea. E o oarecare ordine. Nu este rea, dar s-ar pu- 
tea să fie o dirijare necreştină. El trebuie învăţat să spună ce s-a întâmplat la 
şcoală și părinții să îndrepte cu orice chip greşeala enormă pe care a facut-o un 
pedagog. Sunt mai puțini copii care spun: „Eu fac așa pentru că m-a învăţat 
profesorul", însă aproape toți spun: „Aşa m-a învățat tata sau mama." Pentru 
că aici e dragostea simțită de toţi, din partea tuturor. 


- Cum se pot împăca poruncile Bisericii cu ascultarea de părinți? 

- Mântuitorul a fost atent să spună cu prudenţă lucrul acesta: N-am ve- 
nit să aduc pace pe pământ, ci am venit să aduc sabie. Adică ceartă între fiică şi 
mamă, între noră si soacră, între tată si fiu. Realitatea este că învătătura eres- 
tină pătrunde în sufletul copilului. Părinții însă sunt împotrivă. 

Sfânta Tecla, prima muceniţă a lui Hristos, a fost ucenica Sfântului Apos- 
tol Pavel. Mama ei intenţiona să o mărite, mai ales că era de o frumuseţe deo- 
sebită. Acum vă întreb: putea Sfânta Tecla să nu-L urmeze pe Hristos pentru 
că se opuneau părinții ei? 

Lumea este obișnuită să meargă pe un fagaș normal, fară să se angajeze, 
psihologic vorbind, la o luptă dincolo de ceea ce suntem — să împlinească cu- 
vântul Sfintei Scripturi. 


- Cum putem să-i ajutăm pe părinți să se apropie de Biserică? 

- Să le prezentați Sfânta Scriptură. Elementele de orientare duhovni- 
cească le găsim din belșug în Sfânta Scriptură. „Uite ce scrie în Sfânta Scrip- 
tură! Te întreb, mamă sau tată, de cine să ascult?" Scriptura ne face educația 
înfrângerii sinelui orgolios. Să renunțăm la patimile din noi, să luptăm să ne 
curăţim - dezinfectare cu orice chip. îi place lui Dumnezeu că nu stăm nepă- 
sători și ne ajută. E supărat Dumnezeu pe cei care rămân nepăsători deşi sunt 


înzestrați cu discernământ, analizează comportamentul altora; în schimb, cu 
ei înşişi nu iau nici o măsură de îndreptare. 


- Ce le mai recomandați tinerilor pentru o educație creştină? 

—Mai întâi să prețuiască cu adevărat valorile reale ale existenței. Să se în- 
trebe: „Cine m-a creat?" Trebuie să fie un Mare Meșter! 

Aştept de la tineri să se deştepte, să descopere care sunt scopurile ultime 
ale vieții. Lupta nu trebuie dată pentru idealuri mărunte, ci numai Şi numai 
pentru idealul cel mai înalt — mântuirea. Dacă lupta ta este să termini o facul- 
tate, să ajungi medic sau inginer, acesta este un ideal mărginit. 
împreună cu părintele Cleopa 

într-adevăr, m-am bucurat şi m-am folosit mult când l-am cunoscut pe 
părintele Cleopa, într-o iarnă foarte năprasnică, în februarie, și când m-a pri- 
mit în Sihăstria, atunci când eu eram prigonit. Eram deja îmbrăcat ca frate, 
nu eram începător, aveam aproape doi ani de mănăstire. Și într-o discuţie cu 
câţiva părinți mai intimi - părinții Paisie, lanuarie, Casian și Macarie -, care 
erau trăitorii recunoscuți ai Mănăstirii Sihăstria, părintele Cleopa a găsit de 
cuviinţă să mă trimită în pădure, la pustie. 

Eram destul de străin, la distanță mare de mănăstire, şi locurile îmi erau 
necunoscute: pădure cu munți, cu prăpăstii. Apoi a nins şi a viscolit 13 zile 
neîntrerupt, încât s-a astupat orice cărare. Şi m-au cercetat după o bucată de 
vreme dacă mai trăiesc, că nu-şi închipuia nimeni ca eu să mai trăiesc. Sigur 
că m-au găsit. Eram vesel, trăiam și m-am folosit enorm. 

însă când am plecat, toţi mi-au dat binecuvântare. l-am apreciat foarte mult. 
Nu spun că m-am bucurat mult că părintele Cleopa era în opinci. Părintele Pai- 
sie mi-a dat 18 bucăți de zahăr. Şi m-am întrebat: „De ce m-au trimis în pustie?" 
Mai întâi de toate, pentru că ei cunoşteau efectele adânci şi înălțimile pustiei. 

Aici, în pustie, trebuie să ştii să stai de vorbă cu copacii. Să te foloseşti de 
acea adâncă tăcere a lor şi de acea mișcare maiestuoasă, când bat vânturile, ca 
să-ți dai seama ce importanţă mare are statornicia în lumea slujirii lui Dum- 
nezeu. Ei aveau rădăcini adânci și deci trebuia să le asculți marea cuvântare 
din adânca lor tăcere. 

Apoi m-au scos din pustie și am venit la mănăstire. Am apreciat deci 
grija de mântuire, că părintele Cleopa nu a pus problema de comoditate, ci 
de jertfa, fară de care nu există mântuire. Pentru că numa! jertfa şi crucea au 
împuternicit pe lisus să judece după răstignire. M-am apropiat nespus de 
mult sufleteşte de el şi m-am bucurat foarte mult că pot să spun că m-au pro- 
movat niște oameni în frunte cu părintele Cleopa. 

La un moment dat, în Joia Mare, stând eu în mănăstire, s-a facut un lucru 
pe care nu-l mai văzusem - spălarea picioarelor ucenicilor. Părintele Cleopa, ca- 
re era stareț, m-a pus și pe mine în rândul celor cărora trebuia să li se spele pi- 
cioarele. M-am folosit enorm. A poruncit să nu-mi mai zică fratele Anghel, așa 
cum mă chema, ci să-mi zică părintele Anghel, că învăţam și eu pe acolo lumea. 

Ceea ce de fapt m-a facut să mă bucur și să mă folosesc era că părinte- 
le Cleopa sesiza lucrurile de fineţe ale vieţii călugărului. Nu neglija lucrurile 
acestea şi într-o formă personală încuraja elementele înzestrate de Dumnezeu. 
Marele Cleopa nu era lipsit de haruri deosebite. El predica şi când tăcea, per- 
sonalitatea lui era simțită de toată mișcarea care se facea în mănăstiri. 


Am fost la un moment dat într-o situație, în pădure. S-a întâmplat să fim 
într-o pădure foarte tânără şi ne-a apucat o ploaie torențială, nemiloasă. Eram 
la o distanţă de 30-40 de metri unul de altul și ne puteam vedea prin rărimea 
tufișului aceluia şi el mi-a facut semn insistent cu mâna să vin la el, unde so- 
cotea că a găsit un loc cu un tufiș mai des, unde ne puteam adăposti, că nu 
găseai loc să nu te ude. Eram făcuţi leoarcă. 

Eu am ezitat să mă duc, că şi eu găsisem, ziceam, şi totuşi am plecat, că m-a 
chemat insistent, şi în urma mea, la 20-30 de metri, a trăsnit locul unde fusesem 
eu. Şi am zis: „la uite ce înseamnă să asculți!”" A fost inspirat de Dumnezeu să 
mă cheme insistent pe motivul că el a găsit un loc mai bun, dar de fapt harul lui 
Dumnezeu lucra ca să nu mă trăsnească. Şi a trăsnit locul unde am fost eu. 

Nu vă mai spun că am avut intenția amândoi să ne refugiem la un stejar 
extrem de mare, având o coroană foarte voluminoasă, la 20-30 de metri de 
tufiş, aşa, într-un loc mai liber, ca să ne adăpostim de ploaie. Dar înainte de a 
ajunge acolo a trăsnit și stejarul acela. 

Atunci am văzut amândoi că suntem feriți de Dumnezeu şi ne-am lăsat 
realmente să ne plouă cât a vrut, dar să ne lăsăm în voia lui Dumnezeu. Deci 
din această spălare venită de sus şi acceptată cu toată dragostea de noi, ne-am 
îmbrățișat și am socotit că vizibil Dumnezeu ne păzeşte și ne ajută, dar nu se 
poate fară jertfa. 

Altădată, când am fost cu părintele Cleopa, am dormit la rădăcina unui 
brad gros, și părintele la alt brad, tot aşa de mare, la o distanţă de doi-trei me- 
tri unul de altul. Și un şarpe a ieşit de unde dormeam eu și s-a îndreptat către 
părintele Cleopa. Şi i-am spus: „Părinte, e un șarpe! Vine!" Zice: „Lasă-l să se 
încălzească şi el!" 

Eram dăruiți sincer. Nu făceam demonstrație, nici nu ne stătea bine, vo- 
iam doar să subliniem drumul adevărat al mântuirii, care de fapt nu este decât 
pentru fiecare din noi pe cruce, înțelegând că crucea este cel mai lăudat lucru 
al pământului, lucru care a împuternicit pe Mântuitorul să judece. 

După o bucată de timp, bradul acela mare la care am stat culcat a fost 
lovit de trăsnete, de a rămas doar un trunchi. Mi-a dat de gândit, dar n-am 
vrut să mă iau după bănuieli, preconcepții şi abstracţiuni. Am privit lucrurile 
cu toată seriozitatea în momentul pe care-l trăiam, înțelegând că, dacă trăieşti 
momentul, cel mai mare lucru este să ai o stăpânire de sine, ca să nu mergi pe 
un drum primejdios. 

Aşadar, alături de părintele Cleopa, prin mănăstiri, prin păduri, am apre- 
ciat nespus de mult conștiinciozitatea lui ca slujitor şi, bineînţeles, prezenţa 
lui duhovnicească continuă. înclina foarte mult spre nevoinţă. Eu, mai mult 
spre o stare de prezenţă, de trezvie. Pe chestia asta am avut discuţii foarte mul- 
te Şi îi explicam eu de ce e aşa mai bine, dând exemplu pe frații lui. 

Părintele Gherasim dormea într-un coşciug, pe paie de ovăz și cu o cruce 
ca la cimitir la cap, şi căra pământ cu roaba, zicând că moaie calul (adică tru- 
pul). Deci era foarte nevoitor. 

Fratele Vasile, care a venit odată cu părintele Cleopa la mănăstire, era cel 
mai mare dintre frați. El era cu ascultarea la oi și doinea. îi zicea Maicii Dom- 
nului „Stăpâna". El cunoştea Psaltirea pe de rost, dar nu se arăta a fi un nevo- 
itor, asemenea lui Gherasim. Şi chiar când a fost invitat în pădure, în pustie, 


el a zis aşa, ca o figură de stil: „Aş merge şi eu în pustie, dacă îmi dați voie să 
iau Și putina de brânză cu mine." 

Deci vizibil omul acesta era trezvitor și astfel a fost pentru mine un ar- 
gument ca să-mi apăr punctul de vedere, dându-i exemplu chiar pe frații lui, 
care au fost nişte sfinți. Pe fratele Vasile l-a luat Maica Domnului după ce dra- 
cii l-au bătut cu trei zile înainte, în curtea mănăstirii, în țipete, de s-a adunat 
toată mănăstirea acolo. 

Şi i-am zis aşa părintelui Cleopa: „Nu a fost fratele Vasile mai ceresc de- 
cât nevoitorul Gherasim?" Mi-a zis: „Da! Aşa a spus şi părintele Paisie." Şi în 
urma acestor lucruri a apucat părintele Cleopa să-mi vorbească mie despre 
trezvie, de am rămas nespus de folosit. Importanţa trezviei. Da! 

El a avut o mare dorință cât am stat prin pustie. Aproape foarte des îmi 
amintea rugămintea ca, dacă moare, să-l duc la Sihăstria. Eu nu prea vedeam 
că o să murim, dar în tot cazul, l-am asigurat că târâş, cum-necum, îl voi duce. 
Și acum, când Dumnezeu a rânduit să-l ia la El, deoarece consider că s-a des- 
chis pământul să înghită trupul lui, dar s-a deschis şi cerul să primească sufle- 
tul lui, am zis în sinea mea, eu, care trăisem intens acele momente împreună 
cu el: „Ei, părinte Cleopa, ai murit la locul tău atât de prețuit, și pe care l-ai 
considerat cer adevărat pe pământ." 

Sihăstria a rămas cetatea de necomparat cu alte cetăți mănăstirești din ţa- 
ra noastră. Numele acesta de mare înălțare al sfântului lăcaş nu pot să spun că 
l-a dat altcineva decât părintele Cleopa. A avut avantajul că a avut un stareţ ca 
părintele Ioanichie Moroi, căruia eu i-am cunoscut familia din Zărnești. 

Apoi, la un moment dat al vieţii noastre din Sihăstria, Mitropolitul Se- 
bastian a rânduit ca să plece 30 de călugări din Sihăstria să ocupe Mănăs- 
tirea Slatina din Judeţul Baia din vremea aceea (azi Suceava), o mare ctitorie 
a lui Alexandru Lăpușneanu, unde era şi înmormântat. lar pe mine m-au lu- 
at din Mănăstirea Sihăstria la Institutul Biblic de la Bucureşti, unde desenam 
Și sculptam. Părintele Cleopa a insistat să vin şi eu la Slatina, dar eu contam 
la Institutul Biblic. S-a întâmplat însă ca lucrurile de miniatură și desene pe 
care le făceam acolo să-mi obosească ochii, şi la un control mi s-a interzis să-i 
mai folosesc la miniaturi. Am primit un concediu de două luni, m-am dus la 
Slatina şi nu m-am mai întors de acolo, cu binecuvântarea patriarhului; şi am 
început viaţa de la Mănăstirea Slatina. 

Apoi pe mine m-au numit spiritualul unui Seminar la Neamț, singurul 
seminar din țară, şi acela era monahal. Pe urmă am fost hirotonit în preot de 
către același Mitropolit Sebastian și am fost numit egumenul Mănăstirii Sla- 
tina, deci adjunctul părintelui Cleopa, care era stareţ. Nu mai spun că făcuse 
o obște de 120 de călugări, cu școală monahală, încât Mănăstirea Slatina sub 
părintele Cleopa a fost renumită ca o academie. 

S-au întâmplat foarte multe lucruri. Mănăstirea avea mari posibilități, 

Și mitropolitul, văzând viaţa noastră de acolo sub părintele Cleopa, a hotărât 
să ne dea șapte mănăstiri sub control. Şi ne-au dat toate mănăstirile astea: Si- 
hăstria, Slatina, Râşca, Cămârzani, Rarău şi alte două mănăstiri, cu centrul la 
Slatina, sub numele: „Obștea Sfântului Teodor Studitul”. 

Acum, vă închipuiți că monahismul, cel puțin acolo, în Moldova, lua o 
formă neobişnuită, cu un centru peste şapte mănăstiri. Bineînţeles, am făcut 
transformări prin mănăstiri şi nu era vorba de calităţile administrative şi eco- 


nomice care se cer să le aibă un conducător. Nu acestea erau motivul pentru 
care lucrurile mergeau sub Cleopa, ci pentru că era un mare om duhovnicesc 
Și trăitor acest conducător care era părintele Cleopa! Şi sigur că lucrurile au 
avansat, au rămas, s-au făcut ucenici. 

La un moment dat, când mă aflam cu părintele Cleopa în pustie și el în- 
cepuse să fie cunoscut, s-a pus problema în Sinod, de către cineva, că sunt nişte 
părinți care încearcă să aibă o viață duhovnicească şi stau prin bălării. Patriarhul 
Justinian s-a ambiţționat când a văzut că era un mare adevăr și a trimis la noi doi 
părinți să ne aducă la Bucureşti. Eram separat de părintele Cleopa atunci. Ne 
întâlneam din când în când prin pădure. La mine a trimis pe părintele Petroniu, 
care este stareț acum la Prodromu și care mi-a fost naş de călugărie. La părintele 
Cleopa a trimis pe părintele Daniil (Sandu Tudor), marele scriitor, care a scris 
„Acatistul Rugului aprins al Maicii Domnului", mare învățat, căruia îi dădusem 
noi să conducă Schitul Rarău. Şi ne-am dus la Bucureşti. 

Patriarhul ne-a pus la dispoziție palatul, dar ne-a făcut o propunere: să 
ne trimită în țară în aşa fel, încât să ajungem cel puţin de două ori pe an în fi- 
ecare mănăstire. Eu, cu capul plecat, smerit, i-am spus: „înalt Preasfinţite Pa- 
triarh — că aşa se vorbea atunci —, nu sunt de părere să mergem în mănăstiri. 
Mănăstirile au duhovnicii lor, cu numele lor, cu trăirea lor, cu pretențiile mo- 
tivate ale lor, şi venim noi. Cine suntem noi? Cu ce drept ne considerăm mai 
buni decât aceia? Pentru că ăsta ar fi motivul să mergem! Lăsaţi-ne să stăm în 
mănăstirea noastră (care era Slatina), ne facem ucenici și sunt liberi să vină ca- 
re vor, dacă cred că pot fi folosiți.” „Ai o idee bună!", mi-a răspuns și ne-a lăsat 
să mergem la Mănăstirea Slatina. 

Sigur că aici, în Mănăstirea Slatina, noi ne-am văzut de lucru, de treabă. 
Pe urmă, nu mai spun că a fost marea arestare, aşa de pomină, că au venit du- 
pă noi 89 de ofiţeri, trei camioane şi două mașini mici. 

Eu am fost arestat. Când m-au arestat, părintele Cleopa a dispărut. După ani 
ŞI ani, am fost eliberat şi părintelui 1 s-a spus, pe acolo pe unde era, prin păduri, de- 
parte, prin Bucovina, că eu am fost eliberat, şi a zis: „Nu cred până nu-l văd!" 

Și atunci, împreună cu doi părinţi, doi 1eromonahi, am plecat spre locul 
unde era prin păduri și cu greu am ajuns acolo. Eu eram foarte slăbit. Mă îm- 
bolnăvisem de stomac. Am dat de el, ne-am îmbrățișat cu adevărat, aşa, sim- 
tit, şi am băut câte un pahar de vin, spunându-mi el că o să mă facă sănătos, 
repetând din marile lui înţelegeri şi cunoștințe cuvântul Sfântului loan Gură 
de Aur, comentariul la scrisoarea Sfântului Apostol Pavel către Timotei, par- 
tea cu privire la importanța unui pahar de vin. Şi aşa l-am scos și pe el și am 
venit la mănăstire împreună cu dânsul. 

Cu părintele Cleopa puteai să stai foarte mult. El avea o dorinţă pe care 
eu nu puteam s-o accept: să dispărem în păduri pentru toată viața. Pentru că 
el considera, şi aşa era, că dacă un pustnic are duhovnic, nu mai are nevoie de 
nimic. ŞI noi eram duhovnici unul altuia; deci aveam de fapt ce ne trebuie. 
Problema hranei nu se punea, pentru că nu ne interesa. 

Dânsul a rămas în lumea lui, din ce în ce mai recunoscut şi din ce în ce 
mai inspirat pentru lucrurile de mare frumuseţe duhovnicească, că nu era ni- 


mic care să-l întrebi și să nu-ţi răspundă, ori ceva nelămurit în mintea şi în 
inima părintelui Cleopa. 

Vă spun că am avut o mare bucurie și o liniște sufletească, asta fiind foar- 
te important în istoria şi în nevoinţțele vieţii unui călugăr: bucuria că aceşti 
părinți m-au promovat. Și am zis că ei sunt oamenii lui Dumnezeu și deci 
Dumnezeu îmi dă ca o ascultare și preoţia. 

Eu l-am prețuit toată viața, ca pe un mare trimis al lui Dumnezeu pe faţa 
pământului românesc, în monahismul nostru creştin. Aceste întâmplări m-au 
mișcat foarte mult spre jertfire, spre curaj, spre eroism, fară de care nu se poa- 
te să te numești erou al lui Hristos. 

Ne-am văzut din când în când şi, la o ultimă vizită pe care am facut-o la 
Sihăstria, de aici, de la Techirghiol, în 1996, că sunt la capul celălalt al tării, 
m-a rugat părintele Cleopa insistent să mă duc şi la moartea lui, pentru o ul- 
timă binecuvântare. l-am spus: „Dar dacă v-aş invita eu la moartea mea?" N-a 
primit lucrul acesta. 

într-adevăr, eu nu m-am putut duce, că sunt singur aici. Şi acum, la 
moarte, vă închipuiţi cât eram de îndreptățit ca să nu lipsesc, mai ales că au 
fost mii si mii de oameni. 

Eu sunt sigur că, dacă nu mă înţelegeţți, părintele Cleopa mă va înţele- 
ge. Ca să fi împlinit aşa o rânduială, care într-adevăr este sigur binecuvântată 
de Dumnezeu, să mergi la moartea unuia şi a altuia, însă, dacă treburile tale 
preoțești, duhovniceşti, mănăstireşti ar suferi pentru că te-ai dus să împlineşti 
o formă de tradiție numai, prezent fiind în inima ta sufletul aceluia care a ple- 
cat, sigur că nu e bine să faci decât ceea ce slujeşte adevărului. 

îl pomenesc pe părintele Cleopa toată viaţa mea. Nu-l pomenesc pentru 
că e un obicei sau o tradiţie — „marele Cleopa!" —, ci îl pomenesc ca pe un mare 
slujitor al lui Dumnezeu timp de peste 70 de ani, care a vorbit cu toată puterea 
tot ce a trebuit să audă lumea pentru sfânta noastră mântuire, adică pentru via- 
ţa veșnică, acea bucuroasă întâlnire alături de Bunul nostru Dumnezeu. 

Și nu m-a întristat. El privea moartea ca o necesitate și, în sfârșit, privea 
moartea ca un luptător, care învăţa lumea să ştie să moară. Așa cum am spus 
unul general care m-a invitat să rămân în armată, când eram militar, și m-a 
întrebat ce aş face eu cu ofiţerimea de sub comandă dacă m-aş face general şi 
mi-ar da comanda. l-am răspuns: „l-aş învăţa să ştie să moară." 

Părintele Cleopa era un erou, a vorbit la lume ca și pentru el. Deci, când 
vorbeşti aşa, este lucru verificat de propria ta conștiință, pe care el — e greu de 
spus tot despre el —, el o avea, avea această conştiinţă. 
prin duhovnicii lui! 

Răspunsurile Preacuviosului părinte Arsenie la întrebările Preacuviosului 
părinte Ioanichie Bălan constituie un bun îndreptar pentru preoti 
(înalt Preasfinţitul Antonie Plămădeală) 


- De ce S-a numit Fiul lui Dumnezeu Cuvântul și Domnul Păcii? 


- Iată, sunt plin de sfială şi neputincios să răspund la această întrebare 
care a fost şi-n uimirea îngerilor, cum spune Sfânta Scriptură: Taina cea din 
veac ascunsă şi de îngeri neştiută. 

Cum aş putea eu pătrunde aceste taine ale Adevărului pe care le trăim, le 
simțim, ne supunem lor până la moarte, dar nu le putem întru totul cuvânta? 

îmi cer cuvenita iertare şi cu o sinceră nădejde de la Harul divin spun şi 
eu la măsura puterii mele, dar şi a râvnei şi a dragostei inimii mele. 


Note: ' Text extras din Arhimandrit Ioanichie Bălan, Convorbiri duhovnicești, voi. I și 
RE 

Zice Sfântul loan Evanghelistul: La început era Cuvântul şi Cuvântul era 
la Dumnezeu și Dumnezeu era Cuvântul. Aceasta era întru început la Dumnezeu. 
Toate prin El s-au făcut şi fără El nimic nu s-a făcut din ce s-a făcut. 

„Dumnezeu este Cuvântul"— se înţelege şi se simte pe Sine însuşi neîn- 
trerupt ca Stăpân. 

Deci într-o permanentă simtire de Sine a trimis pe Fiul, Dum- 
nezeu-Cuvântul, să fie arătat Tatăl la toată făptură și toată făptură are în felul 
său o simțire de sine. 

Dumnezeu-Cauza cauzelor S-a vărsat pe Sine prin Dumnezeu-Cuvântul, 

Care a luat chip smerit de om, să fie cunoscut prin cuvânt Tatăl. 
Eu sunt in Tatăl şi Tatăl este in Mine. 

Cuvintele pe care vi le grăiesc Eu nu le spun de la Mine, ci Tatăl Care sălăş- 
luiește în Mine, El însuși face aceste lucruri. 

Cuvântul este marea şi desăvârșita putere de afirmare ca omul şi întreaga 
creație, în simtire de sine, să cunoască pe Creatorul lor. Prin Cuvântul și prezența 
Duhului Sfânt s-a cunoscut înalta simtire, trăire şi relaţia între Ziditor și zidire. 

Dumnezeu-Cuvântul — prin El S-a vărsat Dumnezeu spre cunoaştere şi toa- 
tă firea cuvântează cu Absolutul Personal Cel ce S-a fiinţat și Se simte pe Sine. 

Dumnezeu-Cuvântul a făcut să se cunoască pe cât este cu putință marea 
taină a cauzei a tot ce există. A trimis pe Fiul Său să-L facă cunoscut şi să fie 
auzit şi ascultat ca un Dumnezeu-Creator al cerului și al pământului, cu toată 
frumuseţea şi podoaba lor. 

Eu le-am arătat lor numele Tau. 

Dacă n-ar fi venit Dumnezeu-Cuvântul în sfintita Sa lucrare, întreaga 
făptură nu s-ar fi cunoscut pe sine și nici n-ar fi declanșat atâta mişcare şi lim- 
pezire de o înaltă fineţe a conştiințelor, de cunoașteri adânci şi chiar de un de- 
licat proces de despătimire a îngerilor (descoperindu-li-se noi taine). 

Prin această mai presus de fire şi închipuire venire a lui Dum- 
nezeu-Cuvântul, Fiul Omului a făcut ca în noi şi-n toate să se recunoască fap- 
tul că există tainic o continuă cuvântare divină întru sine. 

Toată creatura lui Dumnezeu are puterea Cuvântului în ea şi-L rosteşte 
potrivit firii şi însuşirii proprii și Dumnezeu a dat omului să desluşească lim- 
bajul acestora. Cuvântul, pe de altă parte, este Puterea Divină din făptură, să 
ne simțim în răspunderea ce avem tari și liberi, facându-se auzită ca o conti- 


nuă verigă de aur în lanţul nesfârşit al cunoaşterilor. Cum se spune: S-a vărsat 
Hristos în buzele tale - buze ale lui Hristos le-a numit Scriptura. 

Dacă rămâneți în Cuvântul Meu sunteţi cu adevărat ucenici ai Mei şi veți 
cunoaşte adevărul, iar adevărul vă va face liberi. 

Dumnezeu-Cuvântul simte nevoia de a Se arăta pe Sine, ca întreaga Cre- 
atie să vină şi să fie împreună în simtire, adevăr şi veşnică fericire. 

Dumnezeu-Cuvântul nu ne-a adus (prin cuvânt) numai comunicare - 
luare la cunoştinţă. El ne-a adus mai mult decât ne-a pierdut Adam: ne-a adus 
puterea de discernământ și puterea de a birui răul, de a accepta suferința, de a 
iubi vrăjmaşii şi putinţa de a deveni dumnezeii după har. 

Cuvântul este puterea de comunicare a adevărului vieții. Prin El, Dum- 
nezeu-Cuvântul, este trezită toată făptură care şi-a recăpătat cunoștința de sine 
într-o formă tainică fiecare şi tinde să trăiască glorios în simțirea Stăpânului. 

Fiinţă superioară, omul a putut cunoaște că poartă în sine pe Creatorul Său. 

Dumnezeu-Tatăl S-a vărsat prin graiul Fiului Său, ca oamenii să cunoas- 
că înțelepciunea, iubirea desăvârşită pentru om, calea spre El și lupta neador- 
mită cu puterile răului. 

Dumnezeu-Cuvântul nu este împărțit în două persoane, ci este același 
Fiu şi Unul-Născut, precum ne-au arătat prorocii. 

Prin unire, restaurare şi înviere cu Hristos se descoperă în noi „în poten- 
tial și în desfăşurare" chipul divin al Fiului Omului. 

Dumnezeu-Cuvântul te cheamă pe tine, omule, să te simți „pe tine" în- 
tr-o liniștitoare vibrație a întregii tale fiinţe și a totul şi a toate, în comuniune 
şi dialog cu El, fară zgomot şi într-o supraomenească bucurie, unindu-te cu El 
într-o nedespărţire, neamestecare şi neasemănare. 


Domnul Păcii 


Domnul lisus a biruit moartea. A biruit răul şi pe domnul răului. 

„Toată firea cea potrivnică a fugit şi oastea vrăjmaşului s-a domolit, dia- 
volul a căzut, şarpele s-a călcat şi balaurul s-a strivit, prin care neamurile ce 
Te-au mărturisit s-au luminat şi s-au întărit în Tine, Doamne, prin care viaţa 
s-a arătat, nădejdea s-a întemeiat, credința s-a întărit, Evanghelia s-a propovă- 
duit, prin care omul cel pământesc s-a înnoit crezând în Tine, că cine este ca 
Tine, Dumnezeu Atotputernic?" (Sfântul Vasile cel Mare) 

Mântuitorul lisus Hristos a biruit păcatul în tot adâncul lui care tulbura, 
războia şi neliniştea. Sufletele și tot ce este în lume s-au eliberat de răzvrătito- 
rul și cotropitorul diavol. 

Domnul lisus Hristos domneşte peste toată fiinţa și toată firea din cer și 
de pe pământ ca Domn al Păcii, că a adus iubirea în lume şi a dat putere de 
biruință tuturor să fie liberi și să simtă în ei și-n afară de ei Pace. 

Pacea Mea vă dau vouă nu precum vă dă lumea, ci ca stăpâni și biruitori 
peste turbații și războinicii diavoli. 

îndrăzniți, Eu am biruit lumea, zice Domnul lisus și, împăcaţi, purtăm și 
noi în inimi ca fii adevărați pe Domnul Păcii. 


- Care este raportul între rugăciunea personală, intimă şi rugăciunea litur- 
gică? Ne putem ruga singuri, acasă, jacănd abstracție de Sfânta Liturghie? 

- Rugăciunea liturgică nu se poate compara cu nici o altă rugăciune. 

Sfânta Liturghie este Jertfa fară de sânge pe care o face Hristos. 

Nu poate exprima mintea omenească valoarea şi foloasele Sfintei Litur- 
ghii măcar în parte! 

Domnul lisus Dumnezeu este de faţă în Sfântul Altar. Şi dacă ar fi cu pu- 
tință să se vadă cerurile deschise, nu s-ar putea vedea nimic mai mult în cer de 
cum este în Sfântul Altar, la Sfânta Liturghie. Că: „Tu eşti Cel ce aduci, Cel ce 
Te aduci, Cel ce primeşti şi Cel ce Te împărți, Hristoase, Dumnezeul nostru!" 
(Rugăciunea preotului în timpul cântării Heruvicului) 

lată o taină nepătrunsă de mintea omului: că Domnul Hristos împru- 
mută preotului chipul, glasul şi mişcarea; că, repet, El este Cel ce săvârşeş- 
te, dând omului, prin hirotonie, mai presus de fire, bogăţia harului preoţiei, 
săvârşindu-se astfel marile prefaceri ale pâinii şi vinului în Trupul și Sângele 
Mântuitorului ca să-L avem văzut (prin credință) permanent cu noi, să ne îm- 
părtăşim cu Trupul şi Sângele Lui. Că cine nu va mânca Trupul Meu şi nu va 
bea Sângele Meu nu va avea viață întru el.) 

lată deci folosul cel mai desăvârşit: că, având în toată fiinţa ta pe Hris- 
tos Biruitorul, vei fi luminat şi de temut pe tot drumul de mare răspundere al 
mântuirii tale şi al semenilor tăi. 

La Sfânta Liturghie primeşti într-un fel deosebit harul lui Dumnezeu, tă- 
ria cea mare a creștinului, aprinzând lumina adevărului din om pentru viaţa şi 
lupta împotriva puterilor întunericului. 

lată că viața noastră este cu adevărat condiționată numai de această mare 
Taină a împărtăşirii cu Trupul și Sângele Domnului. 

Această Sfântă Liturghie, care se săvârşeşte într-un chip atât de nepătruns, 
cu cinste, evlavie şi binecuvântare, are rânduite rugăciuni şi prefaceri adânci 
pentru salvarea de la pierre a lumii întregi, vizând direct pe cei pomeniti pentru 
sănătate, luminare, frumuseţe și tărie nelimitată asupra duhurilor rele. 

Este atât de necesară şi de obligatorie participarea la Sfânta Liturghie, mai 
mult decât ne sunt necesare lumina şi aerul. Dumnezeu ține pământul mai mult 
pentru Sfânta Liturghie ce se săvârşeşte pe el. Liturghia este cea mai mare lucrare 
pe pământ şi folosul dincolo de închipuire al întregii creații a lui Dumnezeu. 


— Cum trebuie să folosim cuvântul dumnezeiesc ce ni s-a încredințat, mai 
ales preoților şi păstorilor, spre păstorirea şi mântuirea sufletelor omenești? 
— Preotul trebuie să rămână permanent întru această neegalată demni- 
tate sacră. El poartă prin marele har preoţesc puterea divină ca săvârşitor al 
Tainelor mântuitoare, mai ales ca liturghisitor. Aşa cum ne-a rămas în inimă, 
din sfatul marilor Părinți, privind motivațiile cuvântului şi ale întregii mani- 
festări a preotului: 
„Fost-a vreodată o promisiune şi un angajament mai solemn? L-ai luat 
după gândire matură în Casa lui Dumnezeu, în chiar Altarul Său, în faţa Bu- 
nelor Vestiri - Evanghelia? L-ai pecetluit cu Sângele lui lisus Hristos la Sfânta 
împărtăşanie şi te-ai făgăduit în faţa Arhiereului că I-l vei da aşa întreg la Ju- 
decata de Apoi, cum ţi-a poruncit? Ce-ţi rămâne de făcut decât să îndeplinești 


credincios toate condițiile acestor făgăduinţțe cerești?" (Hirotonia întru preot) 
Inima este centrul vital al întregii noastre fiinţe şi cuvântul este manifes- 
tarea cu grai a inimii. Vrăjmaşul viclean şi crud ne asaltează mereu spre a ne 
răpi. Preotul bun îşi extinde vigilenta la toate, nefiind aproape nimic ce nu 
i-ar putea deveni ocazie primejdioasă. Curăţenia, cumințenia în tot felul, mai 
ales la preot, sunt cinstea naturii omeneşti, mărgăritar de puțini cunoscut şi 
de şi mai puţini aflat. 

Această aşezare lăuntrică este o forţă invincibilă și, în prestanţa lui, preo- 
tul se simte liber în faţa cuvântului spus tuturor ca în faţa lui Dumnezeu. 

Dacă unele practici de pocăință, cuvântându-le, sunt foarte folositoare 
prin ele însele, potrivi-se-vor oare totdeauna unor păcătoşi învechiți care abia 
încep să trăiască creștineşte? Cu aceste suflete obișnuite de atâta vreme în vicii, 
puțin se câştigă, ba adesea se expune omul primejdie de a pierde totul dacă ar 
voi să le supună unei virtuţi desăvârşite. Pretinzând prea mult, nu obţii nimic 
ŞI, crezându-te drept, cazi în asprime. 

Să ne folosim deci de acea dreaptă măsură care deosebeşte condiţiile, 
cumpăneşte puterile şi împrejurările fară a privi prea departe. lar pentru a evi- 
ta un mare număr de imprudente, să păstrăm un zel prudent, care este sta- 
tornic şi energic, fară grava idee fixă. Fără îndoială că tăria şi energia formea- 
ză esența râvnei preoțești, care, în ultimă analiză, nu-i decât dragostea pusă în 
acțiune — Dragostea e mai tare ca moartea, cum se zice. Nimeni nu-i mai puțin 
potrivit vieţii apostolicești decât acei fricoşi care nu ştiu altceva decât să cede- 
ze cu lașitate chiar atunci când rezistența e cea mai sacră datorie şi a căror ac- 
tivitate se reduce numai la frică şi tăcere: Nu căuta să fii Judecător, fără numai 
dacă poţi înfrânge cu tărie fărădelegile (Eccles. 6, 7). Nu te teme în faţa lor... Eu 
te-am dat ca o cetate întărită (Ieremia 1, 17). 

Sunt atari împrejurări, în care preotul trebuie să zică: „Pot muri, dar a tă- 
cea nu pot" (Fericitul Ieronim). 

Ce e mai trist decât această pornire nemoderată de prudenţă! închipu- 
ie-ți un păstor de suflete care, bazându-se prea mult pe vederile proprii, se ti- 
ne tare pe o vedere fixă în a voi ca toți să i se supună și să își ia ca maximă nc- 
schimbată: de a nu da înapoi niciodată! 

Aceştia îşi înstrăinează sufletele şi își creează în jurul lor primejdii, care îi vor 
constrânge să fie anulaţi şi se vor vedea reduși la imposibilitatea de a face binele. 

lată deci cât este de important a ne conduce cu înţelepciune, sfatuindu-ne 
şi, mai ales, urmând pildele Domnului lisus Hristos şi mărturia sfinților Lui. 

Să urmăm limbajul (cuvântul) simplu și potrivit împrejurărilor ca mo- 
del de prudenţă şi discreție în conducerea sufletelor! Model, de asemenea, de 
blândeţea cea mai gingaşă. întotdeauna, dar mai ales în faţa credincioşilor sau 
în prezența oricui, să vorbească propria ta viaţă! Toţi au o scânteie de adevăr 
în ei, lăsată de Dumnezeu, și printr-o cuceritoare blândeţe vor fi pătrunşi spre 
o viață creştină, dar nimic, nici talent, nici cunoașteri în cuvântări susținute, 
atât de necesare, nu îi vor putea aprinde statornic râvna (inima), dacă nu este 
simțită o dragoste continuă pentru ei şi, mai ales, dacă nu eşti un exemplu (la 
o măsură posibilă) ca om al lui Dumnezeu. 


== Care este marea misiune şi răspundere în fața lui Dumnezeu a unui păs- 
tor de suflete? 

- Este nemărginit de mare. Cu cât este mai mare sufletul decât trupul, 
cu atât mai mare este răspunderea unuia ca acesta decât a oricărui conducător 
din lume. Căci sufletul este omul, nu trupul. Misiunea este una singură: fa- 
ră abatere să-i ducă la Hristos. Nu e ușor, dar are puterea Aceluia Căruia I s-a 
dat toată puterea în cer şi pe pământ, a Domnului nostru Hristos Care este cu 
el. Nu i s-a dat păstorului de suflete, preotului, puterea pentru deşartă mărire 
personală, ci ca să poarte cu inima de părinte slăbiciunile fiilor duhovniceşti 
în chip egal. Să sufere pentru ei în momente de căderi și rătăciri de tot felul şi 
să ştie că sufletele lor din mâna lui se vor cere la Judecată, cum zice Sfânta Scrip- 
tură, care nu se poate desfiinta. 

Conducătorul de suflete să gândească smerit despre el, toiagul și haina pe 
care o poartă, că cei care îl ascultă îl ascultă pentru Hristos. Deci ei tot ce fac 
fac ca eroi ai lui Hristos. Să nu se interpună el, conducătorul, că este o mare 
şi gravă rătăcire, că adică ar zice că el este Cel Ce este. 

Un conducător de suflete să aibă credință şi nădejde că nu-l va lăsa Dom- 
nul Hristos neajutat dacă își iubeşte fiii duhovniceşti şi întelege cu suspine că 
mântuirea lui este condiționată exclusiv de mântuirea fiilor lui. 

Dojana va fi necesară, desigur, dar nu aceasta este singura metodă în for- 
marea lor. Aceasta poate rămâne un simplu accident. Tot blândeţea și înţele- 
gerea cresc şi zidesc, că nu trebuie să-i iei libertatea (de a gândi la Hristos) pâ- 
nă într-atât, încât să nu rămână şi pentru el ceva, să poată cugeta, merge, să 
înțeleagă şi să-şi poată forma personalitatea duhovnicească. 

Duhovnicul trebuie să fie în toate un mare exemplu. Sfântul loan Scărarul: 
„Păcatul cu gândul al păstorului de suflete este mai greu în ziua Judecăţii decât 
păcatul cu lucrul al ucenicului”, şi mai departe spune acelaşi Sfânt loan Scăra- 
rul: „Cu cât te are cineva mai mult la evlavie, cu atât eşti mai dator a te iscusi în- 
tru cunoștința dumnezeieştilor Scripturi şi a-i folosi pe ei prin pilda vieții." 

Sfântul Grigorie Teologul: „Tot atâtea suflete ucidem câte din vina noas- 
tră le lăsăm să se osândească'", iar Sfântul loan Gură de Aur spune pentru pre- 
oții care conduc suflete: „Puţini preoți se vor mântui, cei mai mulţi se vor 
osândi. Măcar că vor scăpa de păcatele proprii, dar nu vor scăpa de păcatele 
celor pe care i-au avut să-i păstorească." 


== In ce constă responsabilitatea duhovnicului? 


— Pentru aceasta, Marele Vasile hotărăşte că într-acest chip este duhov- 
nicul şi zice: „Duhovnic se numeşte cel ce nu mai vieţuiește după trup, ci de 
Duhul lui Dumnezeu se poartă şi fiu al lui Dumnezeu este și s-a făcut aseme- 
nea chipului Fiului lui Dumnezeu." 

Nu este lucrul tuturor a povăţui pe alții, ci cărora li s-a dat dumnezeiasca 
alegere, după cum zice și Apostolul: „Alegerea duhurilor care desparte pe cel 
rău de cel bun cu sabia cuvântului." 

Deci toată puterea Jertfei Mântuitorului de pe Cruce, de a ierta păcatele 
oamenilor, a dat-o duhovnicului” și a întărit, pecetluind această putere, zicând 


apostolilor: Luaţi Duh Sfânt; cărora veți ierta păcatele, le vor fi iertate și cărora 
le veți ține, vor fi ţinute) 

Răspunderea de duhovnic este neînchipuit de mare, gândind că mântui- 
rea creștinului este condiționată de a fi dezlegat de păcate. Ce imensă obligaţie 
al ca să nu piară vreun suflet în timp ce şi tu erai chemat să-i rânduiești zile- 
le! Duhovnicul răspunde nu numai de cei bolnavi, bătrâni şi care pot aştepta 
sfârşitul; trebuie să se gândească asupra tuturor vârstelor, că toți au nevoie de 
harurile divine pentru puterea de a cunoaşte, de a lupta cu răul din ei și din 
afară, de a se forma si de a fi mereu în binecuvântare. 


— Ce trebuie să facă un duhovnic pentru a zidi şi a mântui cât mai multe suflete? 

— Duhovnicul este şi el un om, ca om întru totul, cu dorinţe, cu slăbi- 
ciuni, primeşte darul acesta al iertării păcatelor prin mărturisire, iertare pe ca- 
re numai Dumnezeu poate să o facă. 

Se cuvine, pe lângă acest mare dar al Duhului Sfânt, să ceri și tu în con- 
tinuare de la Dumnezeu îndoit dar ca Elisei, ca să poţi avea neapărat o viață 
curată, de sfințenie, mai aleasă și mai deosebită decât a celorlalți oameni cu 
patimile vindecate, povățuindu-te numai de îndemnurile Duhului Sfânt, da- 
că voleşti să ai numele de duhovnic adevărat unit cu fapta. 

în toate să fii exemplu: dacă vei posti, vor posti și fiii tăi; dacă te vei smeri, 
se vor smeri şi ei şi-n toate vor fi după buna rânduială a lui Hristos, pentru că ei 
cred mai mult în cele ce văd la tine cu lucrul decât în cele ce aud din gura ta! 

„Că ochii sunt mai încrezători decât urechile.” Deci duhovnicul să fie iubi- 
tor şi înveselitor cu toată lumea. Să se vadă că este primitor şi înţelegător şi când 
au venit la tine, să-ți vadă blândeţea și bunătatea, iubirea şi că eşti sincer doritor 
să-l ajuţi în procesul lor de conștiință pentru lucrul cel mai de pret — mântuirea. 

Să fii (ca duhovnic) popular, să-i convingi mai întâi lucrul care i-ar îngri- 
jora, că păstrezi taina (secretul) spovedaniei lor cu preţul vieții tale. Ferească 
Dumnezeu altfel! 
Note: 
!  „Penitentul este iertat de «Domnul și Dumnezeul nostru lisus Hristos, cu darul și 
cu iubirea Sa de oameni» și săvârşitorul văzut e numai cel ce secundează în această iertare 
pe 
Hristos, în calitatea lui de «nevrednic preot și duhovnic». (Părintele Dumitru Stăniloae) 
í Cf. loan 20, 22-25. 

Că discuția este omenească, dar lucrarea divină. Că eşti martor cinstit cu 
puterea de a dezlega sufletul lui de orice păcat mărturisit și că, aşa cum spune 
Sfântul loan Gură de Aur, „nu se mai au în vedere nici la vămi, nici la Judecata 
de Apoi păcatele mărturisite". Atunci el va vedea cât de mare a fost momentul 
mărturisirii lui. Să-l convingi că omul nu este acela care a greşit, ci este acesta 
care se căleşte şi se spovedeşte acum. Şi, dacă a căzut în apă adâncă şi e salvat 
cu Darul lui Dumnezeu și răsuflă liniştit, nu-l mai ceartă nimeni că de ce e 
ud, bine că a scăpat de la pieire. 

în felul acesta blând și de la inimă, dându-și seama că se săvârşeşte cu el 
Taina iertării păcatelor, îşi deschide sufletul cu totul, să nu facă o mărturisire 
rea cumva, care l-ar primejdui mai mult, să nu îi rămână nimic, nici păcate 
mari şi grozave şi nici cele mai mici despre care se crede a fi neînsemnate, dar 


e lucru foarte înşelător să crezi aşa ceva, pentru că „nu este lucru mic în viaţă 
răul cel mai mic", şi îţi va cere ajutor să-l cercetezi și după o oarecare rânduia- 
lă şi să o faci cu toată inima, că e fiul tău, şi să-l asiguri că la răspântia cea din 
urmă, cândva veţi fi de faţă, și îngerii noştri se vor bucura, şi lumea, şi toată 
creația lui Dumnezeu. O astfel de lucrare duhovnicească va avea un ecou și în 
alte suflete şi vor cerceta Biserica și va străbate peste mulți Duhul lui Dumne- 
zeu, încurajându-se spre unitate cetăţenească în dragoste creştină, având o di- 
recție spirituală în definirea formelor de viaţă a Evangheliilor și că religia noas- 
tră, a creştinilor, este o religie a iubirii, a inimii. 

Duhovnicul, arătându-și întru totul și întru toate dragostea de părinte, 
adevărat socotește că moartea cu fiii săi e mai dulce decât o viaţă fară dânşii. 


- După o lungă experiență de duhovnic, îndrăznesc să vă întreb: ce metode 
spirituale folosiți mai mult pentru formarea şi creşterea fiilor duhovniceşti? 
Care anume dintre ele au dat cele mai bune rezultate? 


— N-aş vrea să displăcem lui Dumnezeu, dar am voi să fim şi pe placul 
lumii. Am dori mult ca toți care cercetează duhovnicul să vină la el liberi, ca 
la un mare prieten, și să poată vorbi neapărat ca şi cum şi-ar vorbi sieși. Tre- 
buie apreciat şi să se ştie de la început că nici un moment nu-i mai grozav şi 
mai extraordinar pentru toată existenţa lui aici și-n veşnica veșnicie ca acest 
moment al spovedaniei. Demonstrez dacă e cazul. 

O mărturisire bună este să reuşeşti să nu rămână ceva nespus, oricât de 
mic lucru, fiind silit să spun încă o dată că nu este lucru mic în viaţă răul cel 
mai mic. Creştinul să-i arate duhovnicului multă iubire, preţuire că se spove- 
deşte curat şi este mai mult apreciat că spune cu inima ruptă toate păcatele, 
oricât de mari ar fi. 

Dezlegarea dată de duhovnic se poate numi har al harurilor, cum spune un 
mare autor duhovnicesc. Să fie asigurat cu orice chip de păstrarea secretului Tai- 
nei, şi, dacă-l scapi şi-l scoţi din adânc de ape, nu-l mai mustra că de ce e ud. 

Am văzut că se bucură pe drept cuvânt toți când le dovedeşști că toate 
aceste păcate, fie chiar grozave, nu se mai au în valoare nici la vămi, nici la ma- 
rea Judecată de Apoi, lucru întărit şi de spusele Sfântului loan Gură de Aur. 

Trebuie convins cu blândeţe și cu ton intim că va fi neapărat silit să se 
oprească de la ele pe viitor și, să fie înțeles, spun la mulți că e zadarnică expu- 
nerea de azi, dacă patima nu cedează în inima lor pe viitor. 

Am văzut că e cu efect spunându-le: „Frate sau soră, ştii cum eşti mata? 
La fel ca acela care a furat de nouă ori, dar spune să-l dezleg de zece ori, că fu- 
ră la noapte iar." 

în fine, nu trebuie scăpat din vedere fel de fel de prezentări ale realități- 
lor morții, şi anume că până atunci vor fi eliberaţi de duhurile rele și rebele şi 
harul lui Dumnezeu îi va salva neîntrerupt în lupta vieții lor. Ce nebunie a se 
lipi de ceea ce trece atât de repede! Se cuvine oare a îndura atâtea griji pentru 
a ne pregăti regrete atât de amare? Trebuie spus când este lângă tine, venit cu 
inima mai pregătită spre ușşurare şi folosinţă, trebuie spus că vom muri: ,Adi- 
că vom merge la casa veşniciei noastre." 

Timpul, lumea, toate lucrurile vremelnice vor dispărea ca o fantomă şi 
nu ne va mai rămâne altceva decât veșnicia: „Onorurile fug, aurul te părăseș- 


te, trupul putrezeşte, singură veşnicia rămâne!" Va fi bună sau îngrozitoare? O 
clipă înfricoşată — a mă înfățişă la Judecata lui Dumnezeu, singur în prezența 
Lui, a fi întrebat şi examinat din toată viața mea de un Dumnezeu Care nu va 

mai fi Dumnezeul milei, ci al dreptăţii. Aud din gura Lui asupra sorții mele 

pe toată veşnicia: Ori Raiul celor buni, ori iadul celor răi şi neîngrijiţi. Aceas- 
ta trebuie să știu: când şi cum voi muri eu? 

Dragostea, înţelegerea, blândeţea să stăpânească atmosfera celui mai po- 
trivit moment în doi la spovedit. Şi se simte că pleacă cu o inimă de miel, 
chiar dacă s-a considerat în viața lui un leu neînfricat. 

Aşa am dorit şi aşa am căutat să procedez şi am avut multe bucurii şi nă- 
dejdi şi roadele le las în voia Dreptului Judecător. 


- Care sunt cele mai grele probleme care se întâlnesc în scaunul de spoveda- 
nie și cum le rezolvaţi? 

— Problema cea mai grea ar fi cu cei care vin nepregătiţi, siliţi să vină la 
spovedit din partea altora sau care vin la întâmplare, c-un fel de a se înșela sin- 
guri. Aceștia nu au prea multă cunoștință de importanţa Tainei Pocăinţei cu 
spovedania și nu au o trezvie a conștiinței. Şi sigur că riscă să nu se spovedeas- 
că bine, cu eventualele lor prejudecăţi. 

Aceştia trebuie luaţi de la început cu viaţa și moartea şi amănunte susți- 
nute după puterea lor de înţelegere, să le trezeşti conştiinţa, profitând de sin- 
gurul fapt important — că totuşi au venit la spovedanie împinși, traşi, c-un fel 
necinstit de a se înşela singuri. O lămurire intensă trebuie — că e mare păcat 
ascunderea păcatelor sau spunerea lor cu scuze sau cu mai multe înțelesuri, lu- 
cru atât de nesuferit în fata Dreptului Judecător, acestea numindu-se furtişag 
de cele sfinte, păcat împotriva Duhului Sfânt. 

Toate acestea trebuie cu căldură spuse şi, cu mila lui Dumnezeu, Care-l 
iubeşte şi pe el, poate fi salvat — dezlegat. 

E o greşeală să-l dezlegi rămânând în confuzii de felul acesta. Astfel de dez- 
legări n-au nici o valoare, ba se va mai agrava starea sufletului lui. Am avut două 
cazuri grave: întâi, un om care nu voia să recunoască un păcat foarte grav. Nu 
voia după mari insistenţe să-l spună (păcatul era cunoscut de mine și încă-l re- 
petase) şi „nu! şi nu!" N-a vrut să-l spună şi sigur că nu l-am dezlegat. Era un om 
sănătos, de cincizeci-cincizeci şi cinci de ani şi la câteva zile a murit. Dumnezeu, 
ca pe fiecare dintre noi, l-a adus la timp pentru iertare şi numai printr-un cu- 
vânt, un singur cuvânt, putea fi salvat. Lucrul acesta a speriat şi a înţțelepţit pe 
mulți, mai ales pe aceia care ştiau păcatul pentru că îl făcuseră împreună. 

Un alt caz tot atât de înspăimântător s-a petrecut cu un bolnav pe care-l 
tineam la mănăstire de trei zile pentru Sfântul Maslu. Soția lui ne spusese de 
unele păcate grele ale lui şi trei zile l-am rugat și am insistat să se spovedească 
la ce duhovnic vrea, că erau mai mulţi, arătându-i cu timp și cu blândeţe că 
Bunul Dumnezeu a rânduit iertarea păcatelor prin spovedanie, şi nu vroia cu 
nici un chip să se mărturisească. Când eram noaptea la Sfântul Maslu, a treia 
zi, a început deodată să urle pur și simplu că vin nişte arapi grozavi să-l ia şi 
vedea pe ei păcatele lui şi nespus de speriat a cerut grabnic să se spovedească 
(acum se făcuse înţelept). Au ieşit afară repede toţi din camera unde eram şi 
el, în vaiete pătrunzătoare, atât a mai putut să spună: „...Am făcut... Am fă- 


" 


şi a murit în brațele mele. L-am dezlegat cu un sentiment de milă, mă- 
car pentru dorința lui din urmă, dar era mort. întâmplarea aceasta s-a povestit 
în toată regiunea aceea multi ani. 

Iată dubiul - acea vinovată necredință și înșelare că la moarte nu vin dia- 
volii şi îngerii buni pentru bietul tău suflet —, ce izvor de nelinişte şi frică în 
clipele din urmă, când liniştea e atât de necesară! Şi la ce nu se expune omul 
dacă e surprins de moarte! 

Viermele păcătosului nu doarme! Prima mustrare de conștiință a osândi- 
tului va fi, aşadar, cugetul la acea plăcere ticăloasă şi de nimic pentru care este 
osândit pentru totdeauna, a doua — cugetul că, pe lângă osteneala, oricât de 
mică, ar fi putut să fie fericit, în urmă — cugetul că, pierzând pe Dumnezeu, 
bunul cel înalt, a pierdut totul. 

—Astăzi, când creştinii nu mai pot ține după Sfintele Canoane postul și via- 
ţa morală, în ce condiții îi putem împărtăși? 

— Creştinii trăiesc şi ei momentele lor istorice şi nu sunt lipsiți de dorin- 
te şi de grijile vieții, dar sâmburele de adevăr ce există în om nu se poate să nu 
răscolească acea voce a ființei superioare din ei — conștiința. 

Canoanele rămân valabile ca nişte mari faruri de orientare, să se vadă mai 
ales gravitatea păcatelor, ele având însemnările şi subînsemnările lor, dar tre- 
buie cunoscut că au şi elasticitatea lor." Lupta mare este să-i vindeci rana, nu 
să-] laşi singur ani întregi fară marile haruri ale Sfintelor Taine. 

Sfântul loan Gură de Aur spune: „Tu vei zice: Destulă vreme au suferit 
deja penitenţii pedeapsă. Dar spune-mi, câți ani, doi sau trei? Ci eu mă îngri- 
jesc nu de mulțimea vremii, ci de îndreptarea sufletului. Deci arată-mi mie 
îndreptarea: - dacă la ei (penitenți) se observă zdrobire de inimă, dacă s-au 
schimbat, atunci totul este gata; iar dacă aceasta nu-i, la nimic nu ajută vre- 
mea. Noi nu întrebăm dacă rana a fost de multe ori legată, ci dacă legarea ei 
1-a adus vreun folos. Dacă i-a adus folosul dorit, chiar şi în scurtă vreme, las-o; 
iar de nu i l-a adus și după zece ani, continuă a o lega. Vindecarea celui legat 
să servească ca termen pentru dezlegare. "!' 


cut. 


Note: 

! „Pe cei care veneau la spovedanie îi cam «opăream» la început. Aveam lângă mine cartea 
despre spovedanie a Sfântului Nicodim Aghioritul. De pildă, cel care se spovedea îmi 
descope- 
rea un păcat greu; eu mă uitam în carte, acolo scria: „18 ani să nu se împărtăşească." 
Nu știam, 

Să ajungă la o cunoştinţă de sine şi să intre singur în marile bogății ale 
harurilor cereşti şi să ştie că venirea Mântuitorului, Care S-a pogorât până la 
adâncurile mizeriei omenești, nu ca să anihileze făptură Sa, ci pentru ca să o 
transfigureze, că Marea Jertfa a Mântuitorului s-a făcut ca să fim iertati prin 
pocăință de toate păcatele, şi el, creştinul, să rămână într-o mare nădejde fa- 
ră să se teamă. 


n-aveam experienţă şi îi dădeam canonul de acolo. Ce scria în carte era lege. Veneau oamenii 
şi anul următor; veneau din felurite locuri, mai îndepărtate, mai apropiate. îi întrebam: 
- De cât timp nu te-ai mai spovedit? 
- De anul trecut, tot pe vremea asta. M-am spovedit tot la Sfintia Voastră. 
- Şi ce ţi-am spus atunci? 
- Să fac 100 de metanii în fiecare seară. 
- Le-ai făcut? 


- De ce? 

- Ei, mi-aţi spus «18 ani să nu te împărtășeşști». Eu m-am gândit: 
«Oricum sunt pier- 
dut», aşa că le-am lăsat pe toate, înțelegeţi? 

Apoi venea altul. Se întâmpla la fel. Mi-amzis: «Ce fac eu aici?» Atunci m-am deşteptat. 
Duhovnicul are puterea de a lega şi a dezlega. îmi amintesc pe deasupra Canonul 84 al 
Sfântului 
Vasile cel Mare. Pe el m-am întemeiat şi am schimbat tactica la spovedanie. Spune canonul: 

«Toate acestea însă le scriem ca să se cerce roadele pocăinţei; căci, negreşit, nu după 
tim- 
pul de penitenţă le judecăm pe unele ca acestea, ci ţinem seama de felul pocăinţei. Iar 
dacă cu 
greu se vor despărţi de năravurile lor şi vor voi să slujească mai mult plăcerilor trupului 
decât 
Domnului, şi nu vor primi viaţa cea după Evanghelie, cu aceştia nu avemnici o cauză comună. 
Căci noi, în privinţa poporului nesupus și împotrivă grăitor, ne-am învățat a auzi că: 
Mântuind, 
mântuieşte-ţi sufletul (I Moise 19, 17).» 

Astfel am început să-i îndemn pe oameni să citească rugăciuni mici, canoane de-ale sfin- 
ților, să facă metanii, să citească Sfânta Scriptură. Şi așa au început să dea însemnătate 
lucrurilor legate de religia noastră. Li se înmuiau inimile şi cereau ei singuri să 
postească, să se lupte, voiau să-L cunoască pe Hristos. Una am înţeles: că dacă cineva 
1] cunoaște pe Hristos, îl iubește și este iubit de El, toate sunt după aceea bune, și 
sfinte, şi fericite, şi uşoare.” (Ne vorbește Părintele Porfirie, Ed. Bunavestire) 
Note: 

! Cf. Sfântul loan Gură de Aur, Omilia XIV la Epistola a Il-a către Corinteni. 

Căci: „nici o nenorocire nu înseamnă ceva şi nimic nu e pierdut, atâta 
timp cât credința rămâne în picioare, cât timp capul se ridică din nou și cât 
timp sufletul nu abdică." 

Nu trebuie apăsat pe o prelungă nevoinţă prin canonisire, ci mai mult pe 
o intensitate a ei. Nu timpul poate decide, ci calitatea vietuirii, printr-o con- 
tinuă dispoziţie sufletească, nedând loc amărăciunii opace, printr-o sinceră și 
apăsată părere de rău, care-i va aduce o mai adevărată smerenie, atât de primită 
spre iertare şi atât de binefăcătoare spre viziuni noi şi descoperiri mai presus de 
rațiunea omenească, căci dragostea lui Dumnezeu îmbogățește pe omul sme- 
rit mai mult decât pe cel încorsetat într-o întristare şi aspră nevoință. Domnul 
Hristos Se dăruieşte mai cu plăcere unei inimi rănite, dar căită și smerită, decât 
unei inimi postite şi rugate, dar care desigur își cere dreptul. „Nici văduva, nici 


fecioara n-au altă treaptă în cer decât aceea pe care o fixează umilința.” Deci 
duhovnicul nu greşeşte micşorând timpul pocăinței în marea lui răspundere, 
că spune în Canonul 74 Sfântul Vasile cel Mare: „Dacă oricare dintre cei ce au 
făcut păcatele menționate mai înainte, se va face sârguitor, mărturisindu-se, în 
acest caz, dacă acela, căruia prin iubirea de oameni a lui Dumnezeu i s-a încre- 
dințat puterea de a lega şi dezlega, văzând covârşirea mărturisirii celui ce a pă- 
cătuit, s-ar face mai blând întru a micşora timpul epitimiilor, nu este vrednic 
de osândire; fiindcă examinarea Scripturilor ne face cunoscut că cei ce cu mare 
durere se mărturisesc, degrabă ajung iubirea de oameni a lui Dumnezeu." 
Cine iubeşte pe fiii lui şi mântuirea lor ar trebui să ştie că eforturile şi 
mărturisirea lor nu înseamnă că nu e nimic pentru ca tu să nu fii în inima lui 
și să nu poţi face pogorământ împărtășindu-l (eventual). Iisus Hristos, Mi- 
lostivul nostru Stăpân, S-a bucurat să aducă pe primul om în Rai — un tâlhar 
care L-a mărturisit. El a mustrat cu asprime pe mai-marii sinagogilor pentru 
împietrirea inimii lor, cărora le-au luat-o înainte desfrânatele, tâlharii şi vame- 
ŞIi, pe care i-a iertat cu blândeţe şi rămâneau încurajați, sfințindu-şi sufletele. 
lată deci cum Domnul lisus, cu aceeași iubire și blândeţe, dorește să Se 
dăruiască fiilor Lui (prin împărtăşire cu Trupul şi Sângele Lui) şi este amânat 
de rigoarea şi asprimea iarăşi a „legii". 


Note: 

' „îmi aduc aminte că îmi spunea părintele Sofronie de la Essex: «Veacul în care trăim 
este 
veacul pogorământului!»" (Arhimandrit Efrem, egumenul Mănăstirii Vatopedi) 

Dumnezeu este milostiv şi caută pricini să umple pe creștini de bogăția 
harurilor. Duhovnicul trebuie să-și cerceteze fiii cu ochi pătrunzători și mână 
uşoară, cum spune Ilie Miniat: „Spiritul omului nu-şi poate întinde aripile aici, 
pe pământ, dacă nu se simte înconjurat de iubire, veșnicie şi nemărginire." 
= Duhovnicul care face pogorământ la Sfânta împărtăşanie şi nu după as- 
primile Sfintelor Canoane se poate mântui? 

— De la început să se ştie că aceste pogorăminte ce se fac ca să se poată îm- 
părtăşi cu Sfintele Taine, nu într-un timp prea îndelungat cum spun unele ca- 
noane la diferite păcate mai grele, se fac cu multă şi smerită chibzuială, cu aco- 
perirea tot a unor canoane: 74 al Sfântului Vasile cel Mare, 102 al Sinodului al 
VI-lea Ecumenic, 4 al Sfântului Grigorie de Nyssa și cu îndemnurile pline de 
Duh ale Sfântului loan Gură de Aur, cu experiența multor Sfinți Părinţi care 
înțeleg că întreaga Sfântă Scriptură este o dulce și frumoasă armonie, chiar dacă 
aceşti Părinți nu au canoane date, nu sunt lipsiţi de autoritate, să zic juridică, în 
Biserică, cum arată şi subînsemnările Canonului 87 al Sfântului Vasile cel Mare, 
din care se înţelege că orice cuvânt al Sfinţilor Părinți are putere canonică. 

în afară de aceste acoperiri şi binecuvântate şi motivate procedee, spune 
şi sfânta cumpănire din fiinţa ta să nu te apropii cu asprime, dar nici să încăl- 
zeşti cu tolerante vinovate. 

în marea ta răspundere, când vorbeşti de la inimă la inimă şi, bineînţeles, 
de la caz la caz, vei înclina mai mult să crezi că Bunul Dumnezeu te va îndem- 
na mai repede spre îngăduinţă. 


Nimeni nu va tolera o dezlegare la întâmplare şi, mai ales, fară o angajare a 
fiului să iasă din dezordinea sufletească pentru a ajunge la o cunoştinţă de sine. 
Acest procedeu nu zideşte fiul, ci mai mult amăgește, şi el rămâne căldicel 
sau împietrit la lucruri mari. Se spune că cerbul pentru două lucruri nu aleargă 
bine: când e prea gras sau când e prea slab. Adică nevoință multă s-ar putea să-l 
slăbească şi nepăsarea și neangajarea s-ar putea să-l îngrașe (pe fiul tău).! 
Să se ţină cont că fiecare ins are particularitatea lui şi vei avea în vedere 
cât poate purta. 
' Dar cum pot fi îmbinate aceste două lucruri atât de opuse: îngăduinţa şi ascetismul? 
Nu ştiu. (Dacă nu cumva răspunsul pertinent ar consta în răsturnarea întrebării: cum de-au 
putut ajunge să fie despărțite?) Cunosc însă o pildă care - în mod tainic — pare a dovedi 
că 
opusurile pot coincide, că există o posibilitate de împăcare (integrare) a divergenţelor 
viziunii. 
Pilda e simplă, niţel zărghită şi sunt cu totul dispus să-i recunosc un caracter neserios, 
un iz 
de poznă nastratiniană; prea locală pentru a putea pretinde valabilitatea generală; şi, 
desigur, 
supărător de reacționară. Iat-o în toată ambiguitatea ei, în dialectica ei filocalie. 
La un sfânt călugăr cunoscut pentru curăția vieții lui, duhovnic riguros, fară multă 
căr- 
turărie, vine să se mărturisească o femeie al cărei soț a fost arestat pentru motive 
politice. De- 
îndată scoate un revolver. Ce mă fac, părinte, e al bărbatului meu, l-am luat la mine, 
să nu 
dea cineva de el. Călugărul o fulgeră cu privirea îndelung; apoi, căscându-şi 
îmbrăcămintea: 
«Valeu, văleu, dă-i drumul în anteriu!». (Luca 8, 8: Cine are urechi de auzit să audă). 
[Ni co- 
lae Steinhardt, Jurnalul Fericirii] 
Dar, oricum, lucrul de valoare de care să se țină seama este că inima în- 
frântă şi smerită Dumnezeu nu o va urgisi. 
Acesta-i marele punct de plecare, părinte duhovnic, şi acesta-i răspunsul 
la această întrebare care s-a pus și, nu numai că nu vei fi certat de Biserică sau 
de Dumnezeu, ci ți se va socoti ca o mare înțelepciune dacă ai reuşit să trezeşti 
în fiii tăi bunătatea creștină. 
Nu va fi nimic uşor, de nu vor fi bunătatea nemărginită a lui Dumnezeu 
şi rugăciunile Preasfintei Născătoare de Dumnezeu cu noi, cu toți. 


- Cât timp opriți de la Sfânta împărtăşanie pe cei ce fac avort? Dar pe cei ce 
fac desfrânare şi adulter? Dar pe cei ce practică paza şi nu vor să nască copii? 
- în cuprinsul Canonului 4 al Sfântului Grigorie de Nyssa se spune: 
„când unul din aceştia îşi va cunoaşte păcatele şi se va mărturisi de bună voie, 
arătând căință, să 1 se aplice canonul cu iubire de oameni..." 
Pravila bisericească a lui Sachelarie spune: „Pentru cei sârguincioşi spre 
pocăință şi viaţa lor înclinând spre mai bine, stă în puterea celui ce aplică ca- 
nonul ca, pentru folosul Bisericii, să scurteze timpul ascultării şi să-i adu- 


că întoarcerea mai curând și tot acesta poate a-i prescurta timpul și a-l îm- 
părtăşi mai curând. Că precum e oprit mărgăritarul înaintea porcilor, tot aşa 
necuviincios este a lipsi de cinstitul Mărgăritar pe omul cel de curând curăţit, 
prin împărtăşire." 

Și pentru că sunt întrebat cum aplic eu canoanele, răspund că de la în- 
ceput îl pun în cunoştinţă de cauză. Arăt (cu pravila în mână) să vadă, să ştie 
cât este de grav păcatul lui. Arătându-i aceasta, îl încurajez și consider prima 
săgeată binefăcătoare în inima lui şi-mi dau seama că necunoscând păcatul l-a 
făcut cu uşurinţă, căci neştiința e cea mai de seamă pricină care pregăteşte ca- 
lea adevăratei păcătuiri. 

Sfântul Agaton zice: „Rădăcina tuturor relelor este neştiința.” 

în canonisire efectiv am procedat cu teamă, dar am ținut cont de toate 
sfaturile uşurătoare arătate mai sus şi altele şi am dat pentru avort până în trei 
ani. Dacă au făcut farmece şi fară circumstanțe atenuante, mai mult de trei 
ani. Dacă au omorât prunc după naştere, cu voie, de la şapte ani în sus. Se ți- 
ne cont si de data de la care n-a mai făcut. 

Pentru desfrânare, în afară de năpastă și alte situaţii și împrejurări fară ie- 
şire sau dacă nu a participat încurajând patima, dar i-ar fi adus necazuri majo- 
re - canonisire de la un an la trei ani, cum e cazul de adulter (adică cei căsăto- 
riți sau numai o parte). 

Cei ce fac fraudă conjugală și atentat la planurile lui Dumnezeu, adică 
cel ce se păzesc să nu nască prunci - până într-un an. 

Am răspuns mai mult aşa, pentru orientarea lucrurilor, dar mulțimea felu- 
ritelor căderi schimbă datele şi nu poţi scrie despre fiecare, dar, oricum, rămân 
credincios celor scrise la alte întrebări mai sus: „inimă caldă si mână ușoară”. 
= Consideraţi că apariția şi înmulțirea sectelor este un semn apocaliptic, pro- 
fetit de însuși Mântuitorul? 

— N-aş îndrăzni să spun lucrul acesta, că trăim o vreme apocaliptică, mai 
ales că toți sectanții au cap de afiş în propaganda lor „Sfârșitul lumii", „Vine 
Sfârşitul!"; ca să se producă aşa-zisa panică şi, fară deliberare, unii se duc or- 
beşte la ei. Când omul orbește de bunăvoie, cine-l mai poate reţine? $i, dacă 
va trebui să credem că e un semn apocaliptic, ar scădea râvna de combatere 
şi învățătura împotrivă va fi zadarnică, pentru că deja trăim un sfârșit, trăim 
împliniri de prorociri. 

Ei, sectanții, au câmp liber de bătaie pe mai multe feţe ale situației: sub- 
venții susținute, lume de tot felul ce nu ține de nici o parohie (mai ales la oraşe) 
şi apoi lipsa de vigilență a unor preoți care nu iau treaba în serios, lăsând lucru- 
rile să meargă de la sine, trăind din punct de vedere pastoral prea comod. 

Unde ar fi astăzi lumea, unde ar fi atâtea milioane de suflete, dacă preoții 
buni ar fi părăsit apostolia lor din pricina greutăților pe care le întâmpinau? 
Biserica a trebuit să lupte trei veacuri și s-a scăldat în sângele martirilor săi, 
pentru ca să poată obține dreptul de existenţă aici, pe pământ, și noi, oameni 
de puțină credinţă, ne vom da înapoi la cea dintâi încercare, când sectanţii 
seamănă ziua în amiaza mare neghina peste lanul de grâu al parohiei noastre? 

Să iubim pe Dumnezeu, să iubim poporul, să ne iubim înţelepţeşte şi pe 
noi înşine şi nu vom da înapoi în faţa unei mici jertfe, când va fi vorba de mân- 


tuirea sufletelor: Căci care este nădejdea noastră... sau cununa laudei noastre? An 
nu sunteți voi preoții înaintea Domnului nostru lisus Hristos până la a Doua 
Lui Venire? Oare preotului zelos îi este rezervată în cer doar o singură cunună? 
Sfântul Grigorie cel Mare răspunde că atâtea cununi își câștigă păstorul 
câte suflete mântuieşte. Ba, se va număra încă între principii acestei împărăţii: 
Cel ce va face și va învăţa, acesta mare se va chema în împărăția cerurilor (Ma- 
tei 5, 19) și cum se mai spune: Cei ce învaţă dreptate pe mulţi vor fi ca și ste- 
lele veşnice. 
Oferă-te deci Păstorului păstorilor să te trimită în căutarea oii pierdute și, 
cum se zice, „marginile sunt ale dracilor". 
Dăruiţi-vă, preacinstiţi preoți, şi fiți gata în toate ocaziile ce vi se vor pre- 
zenta pentru a lucra împreună cu Hristos Domnul la mântuirea sufletelor! Foc 
am venit să arunc pe pământ și ce alta doresc decât să se aprindă? (Luca 12, 49). 
Ferice de preotul vrednic pe care Părintele veşnic îl proclamă fiul Său în 
Raiul plin de uimirea îngerilor - Raiul preoților! Există, cum ar spune Sfântul 
loan Gură de Aur, şi un iad al preoților, că nu vor scăpa de păcatele celor păs- 
toriţi, pe care i-au lăsat în rătăcire. lar Sfântul Grigorie Teologul spune: „lot 
atâtea suflete ucidem, câte din vina noastră lăsăm să se osândească." 
Sfat între duhovnici! 
Părintele Teofil: Părinte, când e vorba de oameni care nu părăsesc păcatul, 
tot îi dezlegaţți dacă vin la mănăstire la spovedit? 
Părintele Arsenie: îi dezleg de câte ori vin şi se spovedesc. 


— Eu, de exemplu, dacă un om, să zicem, nu merge la biserică, că asta-i foar- 
te important pentru mine, nu merge la Liturghie duminica, dacă vine şi el, de 
fapt, îmi spune numai pentru că-l întreb eu, și nu vine să-mi spună că nu merge 
duminica la biserică, în cazul în care nu merge la biserică, eu nu-l dezleg ci-lpun 
în situația să meargă și apoi să vină să stăm de vorbă după ce îmi face dovada că 
merge. Căci eu îl întreb: La biserică mergi? Şi zice că nu merge. 

— Este prima mea întrebare când mărturisesc pe cineva. Eu n-am cum să 
nu-l dezleg, pentru că el se spovedeşte că n-a fost, ca un păcat. 

— Bine, el se spovedeşte că n-a fost, pentru că-l întreb eu ṣi atunci eu aş vrea 
să-l angajez. 


— Vă spun că cei mai mulţi nu știu să-şi spună păcatele. 


Note: 
' Extras dintr-o convorbire cu Arhimandritul Teofil Părăian, din aprilie 1996. 


— Da. Părinte, să știți că eu nu dau dezlegare de fiecare dată și la fiecare, ci 
după situaţie. Dacă-i într-un sistem de păcătuire nu pot să-i dau dezlegare. De 
exemplu, el este necununat. Păi cum să-i dau dezlegare? Du-te întâi şi te cunună 
şi apoi stăm de vorbă. Sau nu merge la biserică... Dragă, uite, mergi la biserică, 
toată viața va trebui să mergi. Suntem în Postul Paştilor şi până în Postul Sfintei 
Mării mergi la biserică şi apoi vii în Postul Sfintei Mării să stăm de vorbă. Bine- 
înțeles că trebuie să mergi la biserică tot timpul, dar dacă până în Postul Sfintei 
Mării mergi la biserică duminică de duminică, eu te dezleg în Postul Sfintei Mă- 
rii. Da' mai vine? Că nu mai vine. 


- Părinte scump, eu îl dezleg pentru că a făcut păcatul acesta, că nu s-a 
dus la biserică. îi spun marea lui greşeală de a nu se duce la biserică şi-i explic, 
la nivelul lui, importanţa mergerii la biserică, importanța Sfintei Liturghii, 
„că te umpli de har, că te umpli de bunătăţi, de frumuseți". în concluzie, „să 
participi la Sfânta Liturghie!" Da de dezlegat îl dezleg. 

- Sau, de exemplu, dacă-i fumător nu-l dezleg. Nu-l dezleg pentru că se du- 
ce şi de la mine şi mai trage o ţigară. A venit odată unul și nu l-am dezlegat şi 
i-am spus că nu se poate împărtăși. Şi se duce la un alt părinte de la noi, un pă- 
rinte tânăr, şi îi spune: „Părinte, îs năcăjit pentru că părintele Teofil a zis că nu 
mă pot împărtăşi. Nu m-ați putea împărtăși dumneavoastră?", a zis către pă- 
rintele. Şi părintele i-a spus: „Păi dacă te-a oprit părintele Teofil, eu n-am cum să 
te împărtăşesc. "Şi atunci omul, aşa năcăjit, a zis: „No, apoi nu-i nimic, îs năcă- 
jit, mă duc să pip o țigară." Deci ce rost avea să-l dezleg? 


- Sau oamenii zic şi altceva: „E, parcă tot cu împărtășanie am trăit..." 


- Da. Sau vine unul la mine şi mirosea a fum de ţigară şi-mi zice: „Părinte, 
am venit şi aş vrea să mă spovedesc. "Şi zic: „Măi frate, să știi că eu nu te-aş spo- 
vedi", am zis eu către el. Păi zice: „De ce, părinte?" Zic: „Miroşi a fum de țigară şi 
tu eşti fumător şi eu pe fumători nu-i dezleg." Face el: „Păi, nu-i nimic, părinte, 
că mă duc eu la altcineva. Da' măcar să mă lăsați să vă spun nişte necazuri." 

- Această dezlegare primită din partea altui duhovnic este un furtişag de 
cele sfinte. însă, părinte, sunt foarte mulți care fumează, într-adevăr, dar eu îi 
dezleg, dar îl atenționez când îmi zice că „Părinte, sunt fumător”. Nu accept 
aşa ceva, spune-mi: „Am fost fumător!" Dacă spui „sunt", asta înseamnă con- 
tinuitate. Eu te pot dezlega pe tine pentru că ai fumat! 

- Bine, dar s-ar pune problema aşa: Ai fumat ultima țigară din viaţă? Zice 
că nu. No, apoi lasă, când vei fi nefumător, vii la mine şi stăm de vorbă. Eu aşa 
fac. Adică eu nu dau dezlegare de fiecare dată, pentru că oamenii, de fapt, nici 
nu au condiția dezlegării. 


- Eu contez foarte mult pe o explicaţie pe care le-o dau în legătură cu pă- 
catele, cu gravitatea păcatelor. 


- Părinte, bine, dar să ştiţi că eu nu contez. 

- Celor care au păcate din acestea de care se tin în continuare, cum e fil- 
matul, acestora le spun: „Măi, fumatul îți dai dumneata seama cum lucrează și 
că te distruge într-o formă tainică această patimă? Nu ştii că te trânteşte când 
ţi-e lumea mai dragă? Deci trebuie să te laşi! Că mă pui pe mine în situaţia să te 
dezleg fals, şi asta n-o fac." Şi zice: „Bine, am înțeles, părinte." Ei, vedeţi? 
- Bine, el a înţeles atunci, dar după aceea? 


- Asta nu înseamnă că de şaptezeci de ori câte şapte... 


- Bine, dar nu ne putem juca cu lucrul lui Dumnezeu. 


- Ei, ce să-i faci... cât se poate explica? Adevărul este că trăim într-un 
moment istoric dificil. 


- Nu vrea el să fie ajutat de mine cât vreau eu sâ-l ajut, dacă-1 vorba. Nu- 
mai că-i cer nişte condiţii. 


- Sigur, îl sfătuiesc: „Acum ai prilejul printr-un singur cuvânt să primeşti 
o dezlegare veşnică, pentru că ori aici să fii iertat trebuie să declari păcatele 
tale, ori la judecată vei fi pedepsit, dar nespuse nu rămân, fiule. Aşa că nu te 
gândi, fiule, eşti pe un drum rătăcit, fii atent, răzgândește-te!", și atunci eu îl 
dezieg şi el zice: „Da, părinte, am înțeles." Deci nu ne putem juca. Dau foarte 
mare atenție spovedaniei. De fapt, aceasta este Taina care mântuieşte. 


-Da. 
- împărtăşania desăvârşeşte, nu ne iartă păcatele. 


- Ei, şi iartă. Pentru că se zice: „spre iertarea păcatelor şi spre viaţa de veci." 


- Da, iartă păcatele într-o formă de viaţă spre desăvârşire, de care nu s-a 
pocăit omul, pentru că nu s-a cunoscut pe sine. 

- Spuneti-mi, cum împărtăşiți? Respectiv, ce aveţi în vedere în ceea ce pri- 
veşte frecvența împărtăşirii? 

- Părinte, eu nu sunt prea cu dezlegare deasă, dar e o mare greşeală să-l 
opreşti ani de zile. Eu, bunăoară, n-am depăşit la chiuretaje (avorturi) trei ani 
oprire de la împărtăşanie. 

- La fel şi eu, pentru orice păcat, şi ucidere, și orice. De ce? Pentru că părin- 
tele Stăniloae, în Dogmatică, scrie să nu dăm mai mult de trei ani amânare de 
la Sfânta împărtăşanie.” 

- Am procedat aşa fară să fi cunoscut părerea părintelui Stăniloae. 


- La fel fac şi eu. Numai că ce se întâmplă? De exemplu, mi-a venit unul 
care mi-a zis: Părinte, am făcut un păcat mare de tot. Şi i-am zis: Poţi să-l spui? 
Da, părinte, că doar tot satul îl ştie. Şi zic: Ce s-a întâmplat? Zice: Am omorât 
pe un fiu al meu. în ce împrejurare? M-am bătut cu soția şi fiul a intervenit între 
noi şi l-am lovit cumva şi a murit. Deci el n-a vrut să-l omoare, la drept vorbind. 
Și ai făcut închisoare? Am făcut nouă ani. Atunci m-am gândit eu, dacă a făcut 
nouă ani de închisoare, eu l-aş fi oprit pe trei ani. Poate-l las să se împărtășească, 
m-am gândit eu. Dar îl întreb: La biserică mergi? Nu. Rugăciunile ţi le zici? Nu. 
Posteşti? Nu. Păi zic: Măi, păcatele acestea pe care le faci tu acuma îs mai mari 
decât acela pe care l-ai făcut atunci, Pentru că acela l-ai făcut într-o clipă şi n-ai 
vrut să-l faci. Da' uite că acuma faci păcate care te ţin departe de Dumnezeu. 


- Adevărul este că foarte mulți merg pe principiul acesta, poate și lume 
mare, şi învățați, şi duhovnici, pe principiul că e păcat mic. Nu este lucru mic 
în viaţă răul cel mai mic. 


- Da, bineînţeles. Eu m-am gândit aşa: păcatul acesta îl faci în fiecare du- 
minică când nu mergi la biserică. Dar acela pe care l-ai făcut, l-ai făcut într-o 
clipă şi într-o clipă de neatenţie, să zicem, nu ai dorit să se întâmple lucrul aces- 
ta, ci a fost o împrejurare. 

Note: 
i „Dacă se spune şi de Euharistie că este spre iertarea păcatelor şi nu numai 
spre viaţa de veci, aceste păcate sunt cele care au mai rămas ascunse conştiinţei noastre 
ȘI n-au putut fi iertate în Taina Pocăinţei pe baza mărturisirii. In mod principal 

Euharistia se dă pentru viaţa de veci, deci pentru ridicarea deasupra vieții pământeşti. 


Dacă Botezul este Taina începutului, Mirul - Taina mijlocului, Euharistia este Taina 
desăvârşirii." (Pr. Prof. Dr. Dumitru Stăniloae, Teologia Dogmatică Ortodoxă, voi. 3) 
f „Astăzi, când foarte mulți se împărtăşesc destul de rar, oprirea de la Sfânta 
împărtăşanie pentru un an, doi sau trei numai e simțită ca un canon eficient. Mai eficientă 
e recomandarea înfrânării de la păcatele mărturisite şi anumite reparații 
corespunzătoare." (Pr. Prof. Dr. Dumitru Stăniloae, Teologia Dogmatică, voi. 3) 


- Acum, este o mare diferenţă între a omorî un om din imprudenţă și a 
nu te duce la biserică. Dar el, să zicem, că un canon oarecum cu puşcăria l-ar 
fi făcut, dar acum el trebuie redresat. 


= Eu cred că nu a făcut nici un canon, ci a suferit o pedeapsă. 
- Cum adică? 


- Adică el nu a făcut nici un canon acolo din punct de vedere religios, ci a 
suferit doar o pedeapsă. 


- închisoarea în sine e un canon. Apoi eu nu opresc pocăința lui... 


- Dar nu avea nici o pocăință, părinte. Adică convingerea mea este că nu 
avea nici o pocăință. 

- Eu nu vorbesc cu lumea de pe stradă, vorbesc cu un om care a venit to- 
tuşși să primească dezlegare de păcate. 


- Bine, el a venit la o dezlegare dintr-o datină. 
- Asta li se întâmplă unora, dar sunt mulți și din aceia care vin pentru că 
le spun alții că e un păcat mare, „Du-te să te dezlege duhovnicul!", adică vin 
dintr-o frică. 
— Bine, dar eu dacă îi dau un timp în care trebuie să se angajeze pentru bine 
ŞI nu-l face (canonul), înseamnă că nu-l interesează nici dezlegarea. Pentru că eu îi 
spun: Măi frate, dezlegarea o primeşti în condiția cutare. Faci? Nu fac! Atunci, Doam- 
ne ajută, te-am salutat. Şi la fiecare îi spun lucrul acesta: Măi, tu, dacă rămâi în pă- 
catele acestea, poţi să nu te mai întâlneşti cu mine, că eu, chiar dacă mai vii vreodată, 
tot asta ţi-o spun. Deci, dacă ești fumător și rămâi fumător, degeaba mai vii la mine, 
pentru că şi rândul viitor tot asta ţi-o spun, lasă-te de fumat. Bine, am luat un caz. 
— Adevărul este că el se hotărăşte în faţa mea să se lase de fumat şi s-ar 
putea ca el să greșească. Dar asta-i altceva. 


EX Eu nu contez pe hotărâri dintr-acestea spontane. 
— Nici nu rămân aşa fix, „că nu contez". Ce să-i faci? Asta-i lumea noas- 
tră pe care o spovedim... 
— Eu asta fac. li pun în situația să mai vină, ca să pot să-l verific. $i dacă se 
face om de treabă, atunci n-am nimic cu el. 
— Şi eu, bineînţeles că nu. De multe ori le zic: „Vreau să ne mai întâlnim, 
mai cercetează-mă, dar să vii cu noutăți!" 
= Părinte, în orice caz, e o lucrare grea. Ăsta e sistemul meu de lucru. 


— Sistemul meu este ca să fiu mai îngăduitor, dar să atac păcatul cu orice 
chip şi să-l pun pe creştinul respectiv în situația să fie şi el împotriva păcatului. 


Dacă el este împotrivă, merge pe cale, mila lui Dumnezeu poate să-l ajute şi 
atunci eu intervin cu dezlegarea. E o chestiune foarte delicată misiunea asta. 


— Bine, Dumnezeu să vă ajute, dar eu personal nu-mi iau răspunderea nu- 
mai ca să-i dau dezlegare, pentru că atunci înseamnă că nu-l ajut. Adică eu l-aş 
ajuta dacă într-adevăr îşi doreşte dezlegarea. Eu îi spun ce are de făcut. Şi dacă 
nu mai vine, atunci înseamnă că nu l-a interesat. 


— Acum să stiti că desăvârsiti nu sunt. 
— Nimeni nu este desăvârşit. 


— Dar, în legătură cu lupta împotriva păcatului, sunt atâtea împrejurări 
care-i țin mai departe în păcate, sunt situații familiale... 
== Da, viaţța-i complicată. 
== Eu dezleg cât se poate şi îi pun în situația să se hotărască. 
— Bine, vă mai pun o întrebare în legătură cu asta. De exemplu, acum au 
început femeile să aibă nişte mijloace de contracepție, și anume steriletul. No, ce 


fac eu acuma cu una care are sterilet? li dau dezlegare? 
— Asta este mutilare! Să-l scoată imediat! Asta este poziţia mea. 


— Bine, să-l scoată şi să vină după aceea şi să-mi spună că l-a scos şi atunci 
stăm de vorbă. 


= Păi da. 
— Dar, dacă nu-l scoate, atunci înseamnă că nu pot să zic că „te iert şi te 
dezleg", nu? 


— Adevărul este că nu ştim cât este de sincer. De aceea s-a și pus întreba- 
rea de Apostolul Petru: „De câte ori să iertăm?" 


= Bine, aceea e altceva. 


— Nu, dar vreau să vă spun că pe oamenii ăştia îi dezleg de şaptezeci de 
ori câte şapte. 


— Părinte, dar ştiţi că a zis Domnul Hristos: „De-ţi va greşi fratele tău, cear- 
tă-l; şi clacă se va pocăi, iartă-l. Şi chiar dacă îţi va greşi de şapte ori într-o zi 
ȘI 


" 


de şapte ori se întoarce către tine, zicând: Mă căiesc, iartă-l. 


— Eu v-am spus că nu pleacă de la mine până când nu-mi spune: „Nu mai 
fac!" Fumător, orice ar fi. 


E Eu n-am încredere. 


— [n general eu n-am voie să mă amestec mai departe în viața lui, pentru 
că noi trebuie să-i ajutăm. 

— Părinte, eu nu am încredere. Eu vreau să-l ajut, dar el ştie ce are de făcut, 
îi spun şi eu ce are de făcut, să facă și după aceea îl ajut. 

De exemplu, mi-a venit odată unul și îi zic: Măi frate, trebuie să mergi la 
biserică. Uite, până la Crăciun mergi la biserică şi apoi, dacă te duci, stăm de 
vorbă. Şi el zice: D'apoi, părinte, nu ştiu dacă oi putea. Şi-i zic: Dacă nu te poţi 
duce, la mine să nu mai vii şi apoi treaba ta. După aceea vine la vreo zece minute 
înapoi şi-mi zice: Părinte, ştiţi ce m-am gândit? Mă duc la biserică până la Cră- 


ciun, hai, dați-mi dezlegare. Şi atunci i-am zis: Măi, nu merge aşa. întâi te duci 
şi apoi vii şi-mi spui că te-ai dus și apoi îți dau dezlegare. 

— Ei bine, acum dăm dezlegare pentru lucruri trecute, dar pentru viitor 
3] priveşte, lar dacă revine, iarăşi îl cerţi. 


= Păi, pentru lucruri trecute și conştiente... 


— Asta înseamnă fineţea aceea de mână ușoară și cu ochii atenți și cu 
Ochii vioi... 

—Asta e metoda mea: îi spun o rugăciune, adică nu-lrespingşi nu că nu fac ni- 
mic pentru el. li spun rugăciunea aceea: „Doamne, Dumnezeul nostru, Cela ce eşti 
mântuirea robilor Tai...", dar nu zic: „ Te iert şi te dezleg de toate păcatele tale. 


" 


= Dar dacă se întâmplă să moară, cum s-a şi întâmplat de multe ori? 


— Dacă se întâmplă să moară înseamnă că Dumnezeu nu l-a învrednicit să 
primească dezlegare. 

— Nu ne putem justifica așa, că el totuşi a venit să primească dezlegarea 
de păcate. 

— Da' atunci Dumnezeu îi socotește ceea ce nu i-am oferit eu, îi socotește El, 
că are voie, nu? 

— El are voie, numai că ... orice veți dezlega pe pământ va fi dezlegat şi în 
ceruri'. 


= Dezleagă Dumnezeu şi fară mine. Nu-i o problemă. 


— Sunt cazuri, destul de multe, când se întâmplă să moară şi a murit dez- 
legat. Eu, bunăoară, îi întreb pe cei care vin şi-mi spun despre oameni care au 
murit în accidente fară să se fi spovedit, îi întreb: „Dar în viața lor s-au spove- 
dit?" „Nu s-au spovedit." Atunci e mai delicată chestiunea. 

— Eu ştiţi ce zic? Ştiţi de ce n-a fost vrednic să se spovedească la moarte? Pen- 
tru că nu s-a spovedit în viață. Dacă s-ar fi spovedit în viață, îl învrednicea Dum- 
nezeu să se spovedească şi la moarte sau îi socotea spovedaniile din viață. 

— Dacă a venit el la spovedit e mare lucru. Eu nu mă tem că a ucis. „Potri- 


vit cu faptele pocăieşte-te!", în sensul adevărat al cuvântului, primeşti dezlega- 
re, „astâmpără-te și, bineînțeles, să fii smerit cu orice chip, căci cu păcatul ăsta 
nu-ți mai stă bine să ridici capul şi... Să fii smerit, între oameni, la serviciu!" 


Pentru că păcatul, pentru cel care se pocăieşte, are acest mare dar de a-i adu- 
ce smerenie. Asta este pierderea diavolului, că îl tine Dumnezeu cu mare rost 

şi pe diavolul ăsta. Să-l trezească pe om, să-l facă să compare lucrurile. Adică 
să-l pună pe om în situația să mărturisească că există şi să zică: „Doamne, iar- 
tă-mă!". Diavolul nu ştie cât de mult lucrenză \z mântuirea omului, că, dacă 

ar ști, ar fi mai puțin ispititor. 

Cetitudinea sau nădejdea mântuirii 


Pr, Teofil: Aveţi încredințarea că veţi fi la bine în veșnicie? 

Pr. Arsenie: N-aş putea să spun aşa ceva, Preacuvioase! Vă rog să credeţi 
că zic şi eu: „Sunt singurul care nu mă mântuiesc!" 

= Credeţi lucrul acesta? 


E Da, dar sunt într-o mare nădejde! 


— Dacă sunteţi în nădejde, atunci de ce vă exprimati astfel? 


— Gândul la iad şi nădejdea la Dumnezeu! Pentru că nu ne mântuiesc cu 
nici un chip faptele noastre fară harul lui Dumnezeu. 


= Bine, dar Dumnezeu nu poate să nu vrea! 
— Da, dar nu pot să-I pun condiții! 


— Păi, fară să-lpunem condiții, Dumnezeu fiind Iubire 
— Preacuvioase, pe undeva, ca să fiu sincer în fața unui duhovnic, spun: 
am să mă mântuiesc pentru că am suferit... 


— Eu, personal, vă spun drept, am siguranța că mă duc la bine, dar nu pen- 
tru faptele mele! 


= Eu nădăjduiesc numai! 
— Bine, eu pot să spun că am siguranța că dacă nădăjduiesc... 
— Asta nu-i poziție ortodoxă! 


= Poate nu-s ortodox? 


— Adevărul e că nu ne mântuiesc cu nici un chip numai faptele noastre 
fară mila lui Dumnezeu! 


— Stiti ce am să-l spun eu lui Dumnezeu când am să mă duc în fata Lui? 
Doamne Iisuse Hristoase, Fiul lui Dumnezeu, miluieşte-mă pe mine, păcă- 
tosul! N-am să-I spun altceva! 
— Eu mi-am făcut o cruce şi am scris aşa pe cruce: lisuse, Iisuse, lisuse, 
iartă-mă! 
— Nu pot să-mi închipui că dacă trăiesc cu Dumnezeu în toată viața aceasta, 
să-mi zică vreodată: Nu te vreau! 
= Ne iubește așa de mult și asta îmi dă nădejde! 
— Părinte, dacă contăm pe mila lui Dumnezeu nu avem de ce să avem ezitări! 
— Nu vreau să contăm doar pe mila lui Dumnezeu fară să ținem cont şi 
de viaţa şi faptele noastre. Un proces mântuitor implică nu numai harul lui 
Dumnezeu, ci şi faptele tale. Măcar să te găsească pe drum. Lupta e să fiu pe 
drum, dar să fiu sincer cu lupta! 


— Nu-mi fac probleme, pentru că am încredere în bunătatea lui Dumnezeu! 
= îmi fac probleme, însă nădăjduiesc și eu! 
— Dumnezeu fiind Tatăl nostru, când spui asta e ceva extraordinar! 
— Da, dar nu pot să spun că am siguranța mântuirii! 
— Dar de ce să nu puteți spune? 

— Dacă la moarte îmi va îngădui Dumnezeu, aş spune lucrul acesta: 
„Doamne, îți mulţumesc că mor călugăr!" Dar am gândul că faptele mele mă 


duc în iad. Dacă vrea Dumnezeu să mă mântuiască, poate să o facă! însă nu 
pot să ştiu sigur că mă iartă. 


— Dar eu sunt sigur că ne iartă! 


— Şi eu am nădejde la Dumnezeu! Chiar El i-a spus Sfântului Siluan: „Ti- 
ne-ți mintea în iad şi nu deznădăjdui!" Lumea încă nu știe cât de mult ne iu- 
beşte Dumnezeu, cât de „împătimit în Iubire" este Dumnezeu pentru noi! 


— Vedeți ce frumos spuneți!? 

— Dar nu pot să spun că am siguranţă, numai catolicii spun că au si- 
guranța mântuirii. Pentru că nu ne mântuiesc faptele noastre fară harul lui 
Dumnezeu, si acesta vine numai dacă este o adevărată smerenie. Pot eu să zic 
că sunt smerit?!? 

Despre spovedanie și duhovnicie! 

- Să nu pierdeţi momentul în care trăiţi! Sfatul acesta nu este un fel de a 
vorbi. Este, într-adevăr, un mesaj deosebit de la Cer la noi. Momentul, dacă 
se pierde, e o mare pierdere. Nu trebuie să discutăm numaidecât istoric, filo- 
sofic și aşa mai departe. 


- Toate acestea trebuie aplicate la ceea ce este situația actuală. 

- Trebuie să discutăm, trebuie să urmărim fiecare, în plapumă, în pă- 
tură, pe piatră, în pădure, în altare: „Care este poziția mea?" Pentru că ace- 
la care nu are poziție sufletească, acela este într-o mare primejdie. Pentru că 
de greşit se greşeşte de către toti. Chiar dacă ai fi şi Apostolul Petru. Şi mai 
mult spun, noi nici nu putem face greşeala mare pe care a facut-o Petru: să 
se lepede de Hristos în faţa Lui. Dar Sfântul Apostol Petru a avut o poziție 
sufletească, aşa încât s-a ridicat. E1, asta-l omoară pe dracul: poziția noastră 
sufletească! Să ştim să ne ridicăm, căci este cu neputinţă să nu greşim. Dar 
nu pentru că vrem, ci pentru că de multe ori nu vrem. După cum şi rugă- 
clunea spune: „Doamne, vreau, nu vreau, mântuieşte-mă!" Vasăzică, într-un 
fel, se greșeşte, dar dacă avem poziție sufletească, aceasta îl ucide, aceasta îl 
ține departe şi este cu foarte puține șanse de partea dracului. Pentru că, ridi- 
cându-ne mereu, mereu primim harul lui Dumnezeu. De câte ori? De şapte 
ori câte şapte!? „De şapte ori câte șapte" ştiţi ce înseamnă? Cuvântul „şapte" 
în Scriptură înseamnă „mai mult". De aceea a întrebat Apostolul Petru: „de 
şapte ori?" Mântuitorul a răspuns: „Nu zic mai mult, ci permanent - de şap- 
tezeci de ori câte şapte." 


Note: 
' Extras dintr-un interviu realizat de părintele Vasile Gavrilă cu Arhimandritul 
Arsenie 
Papacioc. 
* Matei 18, 21-22. 

De aceea repet: să nu pierdem momentul! în orice discuție, dacă vreți, 
Sfințiile Voastre, ca slujitori, ca sfătuitori, ca propovăduitori, plecați de la mo- 
mentul acesta. 


— Lucrul acesta, părinte, problema, tema pe care am vrea s-o dezbatem, ple- 
când tocmai de la situația actuală, de la experienţa pe care am invocat-o şi 
de la poziția noastră, poziția omului, este tocmai problema spovedaniei, a 
mărturisirii, problemă care, aşa cum știm fiecare dintre noi, este una dintre 
cele mai importante și mai acute din viaţa noastră. 

— Ei, acum să ştiţi că poziţia asta pe care o dezbateți Sfinţiile Voastre, cu 
titlurile acestea, depăşesc înţelegerea rațională. Pentru că trebuie să știi să intri 
într-o „prăpastie de smerenie" — cum zice şi Sfântul Isaac Şirul; să nu vorbim 
de momentul acesta cum s-ar vorbi în literatură numai. Ca să-l putem înţe- 
lege trebuie să-l trăim noi chiar acum. Şi asta înseamnă să trăieşti: moment 
după moment. Spovedania este actul de iertare a păcatelor, fară discuţie. Dar 
cum trebuie făcută spovedania aceasta? Vedeţi, la noi, ca duhovnici, vine mul- 
tă lume şi spune: „Vreau să mă spovedesc!" Eu vă spun acum pentru că, ier- 
tați-mă, vin la mine pentru că am şi un „renume", dar eu nu mă mulţumesc 
ŞI nu recunosc acest lucru. Şi vă spun că le sărut mâna la preoții tineri, accen- 
tuând: „Domnule, acesta este preot cu mare putere!" 

A făcut Dumnezeu două lucruri extraordinare, care nu pot fi depăşite de- 
cât tot de Dumnezeu: o Femeie distinsă care a născut un Dumnezeu și a cre- 
at preoţia, care-L coboară pe Dumnezeu din cer şi-L naşte din nou pe Sfânta 
Masă. Vedeţi, el este tânăr, dar este preot! Eu îi sărut mâna să vadă toată lumea 
şi să-l încurajez. Preoţii refuză: „Nu, părinte, nu!"„Frate, eşti preot! Nu pot ni- 
mic mai mult eu decât poți şi tu!" Căci nu se pune problema experienţei pas- 
torale, ci a sincerității lui în momentul istoric în care trăieşte. 

Și spovedania nu este chiar aşa... citită de pe hârtie, ci este o stare perma- 
nentă a vieţii noastre pe unde suntem: „Vai, aceasta este o greşeală! Trebuie să 
mă spovedesc!" Pe oriunde suntem noi să ne controlăm viaţa. 

Deci această lipsă de prezenţă a ta, de control, de înregistrare a ta e o ma- 
re greşeală dacă n-o spovedeşti. $1 atunci te descoperi pe tine unde eşti slab, 
ca să ştii să te spovedești. Căci spovedania nu este numai un moment, este o 
permanență în mişcare a vieții noastre. 

Nu există motive să pierdem nădejdea, şi chiar spun mereu: ne-a făcut 
Dumnezeu singur numai pentru El. Dacă ar şti lumea cât de mult ne iubeşte 
Dumnezeu! S-nr simți mii încurajați împ; triva răului. 

Dracul nu este o putere, ci un tolerat! I-a mai rămas numai „vârful cozii" 
cu care să ne ispitească. Chiar m-a întrebat cineva, tot așa, la o înregistrare [în 
legătură cu această problemă]: „Cum să scăpăm de dracul?" „Ce ne facem fară 
dracul?", i-am răspuns. El, amăgindu-ne, de multe ori ne şi trezește, pentru că 
nu cunoşti albul dacă nu ai cunoscut negrul mai întâi! Deci, amăgindu-ne, ne 
arată cine suntem. lar dacă ne trânteşte în păcat, undeva — „la uite cine sunt?" 

- mă ridic de acolo mult mai pregătit - pregătit în sensul că amo smerenie 
autentică, nu o smerenie rațională, difuzată de te miri cine. 

Smerenia, fară ea nu se poate! Să nu se amăgească cineva. Harul vine un- 
de este smerenie - „smerenia constituie ierarhia!"! Adică, ce vrei: „Bulgăre, pă- 
mântule, ce vrei să faci? Să faci... pe cine vrei să faci?" Dumnezeu te-a făcut, taci 
din gură. „Ţi-a dat harul să ajungi până la El și când ajungi la El, cum spune un 
Sfânt Părinte, eşti mare ca El, şi când vine la tine este mic ca tine." Deci, drumul 


acesta al smereniei. Sigur, dacă cineva se pregăteşte în felul acesta, s-a înregistrat 
mereu: „Uite ce am făcut!", și atunci are nădejde că s-a spovedit ceva mai bine. 
Este cu neputinţă să nu rămână păcate nespovedite, pentru că nu este 
vorba numai de nişte păcate care sunt consemnate prin îndreptare de spove- 
danie - oboseala duhovnicului când vine cu îndreptarul la spovedit. Aceasta 
este o spovedanie rațională. 


— Chiar lucrul acesta este un lucru mare. Sunt tot felul de îndreptare numai 
din dorința de a epuiza toate păcatele pe care le-au făcut. 

- Așa este, părinte. Dar să ştiţi că, dacă păcatul nu-l spui cu gustul lui şi 
cu mustul lui, nu este chiar aşa! Trebuie să-l spui din inimă, ca să iasă din ini- 
mă. Pentru că, dacă îl spui din cap, la următoarea mărturisire tot aia îmi spul. 
Mărturisirea asta rămâne valabilă: transcrisă din îndreptar, pusă pe hârtia ta 
personală de colo-colo - tranziția asta este o mărturisire rațională, să știți: „Poa- 
te am făcut şi asta!? El nu se căiește afectiv pentru păcatul pe care l-a făcut. 

Deci trebuie îndemnat fiecare să se spovedească permanent, în toată ziua: 
„Stai, că şi ăsta e un păcat." 


Note: 
1 Nici văduva, nici fecioara n-au altă treaptă în cer decât aceea pe care o fixează 
smere- 
nia." (Sfântul Vasile cel Mare) 
i Cf. Iacov 4, 17. 

Dar, vă spun, nu numai acestea sunt păcate care sunt consemnate în în- 
dreptare, ci sunt păcatele lipsirii, faptele bune pe care le puteai face şi nu le-ai 
făcut. Cum zice şi Sfântul Apostol Iacov: Cine ştie să facă ce e bine şi nu face, 
păcat are} Pentru că se creează punți de intrare a dracului în noi prin aceste 
lacune. Sau dacă se vorbeşte de rău. Sunt foarte convins că din cei din iad cei 
mai mulți sunt cei care vorbesc de rău. Dacă faci o observație cuiva, se justifică: 
„Da' ce, nu este adevărat?", „Da ce, numai eu vorbesc de rău?" Şi spune Sfântul 
Grigorie Teologul: „De orice cuvânt vom da răspuns înaintea lui Dumnezeu, 
cu atât mai mult de orice cuvânt rușinos." Și, zic eu, cu atât mai mult de orice 
cuvânt ucigător! Pentru că dacă cineva vorbeşte de rău, îl încadrăm la ucidere. 
Dacă i-ai stricat cuiva morala, l-ai ucis! Şi îndrăzneşti să te justifici? 

Există o serie întreagă de fapte bune peste care trecem uşor. Una dintre 
acestea, care trece foarte neobservată, este iubirea. Sau cuvântul acesta de „a 
iubi" este luat numai ca literatură. Criteriul la Judecata de Apoi este iubirea. 
Trebuie să iubim pe cei care merită să fie urâţi și ucişi chiar. Trebuie să-i 1u- 
bim. Deci să-ți pară rău. Nici asta nu este destul. Trebuie să iubim pe cei din 
iad în felul în care: „Doamne, să sufăr eu în locul lor, numai să-i scoţi pe toţi 
de acolo." Asta este iubire. Iubire divină, căci Dumnezeu îi iubeşte pe cei din 
iad; da, iadul este marea durere a Lui. Pentru că nu este vorba de nişte greşeli, 
este vorba de dreptatea divină pe care ei au călcat-o cu îndrăzneală. Că Dum- 
nezeu poate să facă multe, dar una nu poate: să-şi calce cuvântul! Nu mai poa- 
te mila să se laude asupra judecății, pentru că e cu neputinţă de data aceasta. 
In viaţa noastră curentă e valabil, căci „se laudă mila asupra judecății", căci 


ne-am topit inima de unul care merita îndurare. Cum spune şi Sfântul loan 
Scărarul: raportul dintre dreptate şi pace este de doi la opt. Adică pacea este 
mai mare de patru ori decât dreptatea. 


— Referitor la cei din iad. Ce credeți dumneavoastră despre lucrul acesta: 
sunt foarte mulţi, aș îndrăzni să spun, părinți chiar, care sunt de părere că 
nu trebuie să ne rugăm pentru cei care au murit nespovediți, neîmpărtășiţi 
ş.a.m.d. Deci nu trebuie pomeniţi la Sfânta Liturghie? 


Note: 
"Cf. Iacov 2, 13; „Pusă în faţa unei sentinţe de condamnare a omului, mila (ca fruct 
al 
iubirii de aproapele) e atât de puternică, încât o priveşte de sus, o disprețuieşte, își 
râde de ea." 
(Biblia, redactată şi adnotată de Bartolomeu Valeriu Anania, Arhiepiscopul Clujului) 
- Nu aşa, părinte! Nu aşa! Noi vorbim ce trebuie. Mai întâi de toate, pă- 
rinte, la astfel de întrebări și răspunsuri, noi trebuie să ne dovedim că suntem 
normali şi că nu suntem extremiști. Şi un om care este normal și care pretinde 
că are şi el ceva de spus ştie că Dumnezeu iubeşte dincolo de închipuire înge- 
rească... Nu ne este dat să vorbim așa ceva. Că nu poate un Dumnezeu Care 
ne-a creat să nu ne iubească. Şi ne-a creat singur numai pentru El, să ştiţi. Şi 
a dat posibilitate omului, de pe poziţia ortodoxă, nu catolică - cu purgatoriu 
—, să pomenim pe cei vii şi pe cei care sunt morți, afară de cei care s-au sinucis 
sau cu excepţia celor care nu-L recunosc pe Dumnezeu nici acum. 
Eu am avut un caz, o doamnă care numai în plâns a stat, de a trebuit să 
stau să o liniştesc ca să mă înţeleagă ce vreau să-1 spun, că spunea că nu crede 
bărbatul ei. L-am subliniat pe pomelnic că nu crede. Ce să-i fac, că nu crede 
în Dumnezeu? li pomenim pe la acatiste, ca pe turci, care sunt păgâni, că sunt 
ființe omeneşti, atâta numai. Dar la Proscomidie, asta nu! Dar pe creştinii care 
au murit în păcate, dar L-au recunoscut pe Dumnezeu, îi putem pomeni. Nu 
ne jucăm cu asta. Ne arătăm şi noi mila aceasta, că nu eu deliberez, nu sunt 
eu cel care hotărăsc. Pe noi trebuie să ne preocupe să ne controlăm dacă ne iu- 
bim unii pe alţii cu adevărat. Atunci ne punem în situația unei mame: „Cum, 
părinte, să nu pomenești pe băiatul meu, care, săracul...?' 
Despre sinucigași, dacă veni vorba, am fost întrebat de mulţi și chiar 
am avut un caz recent, cineva care s-a sinucis şi a lăsat şi o scrisoare — o fată 
„deşteptuță", după câte am văzut. A murit deliberat, pentru că a lăsat o scri- 
soare - s-a aruncat de la al optulea etaj, a murit deliberat. II putem pomeni 
numai dacă este nebun, căci atunci nu mai are control şi nu mai contează; nu 
într-o stare de nervi accentuată. Am găsit totuşi o soluţie, că nu putem să-i po- 
menim pe cei ce se sinucid deliberat. Cu cât respecţi ce spune Biserica, cu atât, 
dacă vrei, îl poți ajuta cu asta, căci tu eşti un slujitor cinstit al Bisericii. Ce poa- 
te să facă degetul acesta care în întregime face parte din ființă, din acest micro- 
cosmos? Ce poate să facă el când mintea hotărăște altceva? Ce poate face el? Să 
se supună. Am găsit metoda asta: să se scrie morții cei mai apropiați ai celui ce 
s-a sinucis, fară el, şi să se pomenească accentuând „...şI cu tot neamul lui cel 
adormit", unde poate să intre și el, și atunci lăsăm să delibereze Dumnezeu. Şi 


chiar am avut un caz aici şi l-am subliniat cu roşu, să-mi amintesc când voi po- 
meni la Proscomidie - să ştiu să nu trec peste cuvintele: „...şi cu tot neamul lor 
cel adormit". A mai spus cineva că se poate pomeni după ce trec şapte ani. Nu 

se pot pomeni nici după şapte ani, pentru că atunci s-ar sinucide toată lumea 

dacă ar şti că după şapte ani ar merge la bine. Nu se poate, niciodată! Pentru că 
în materie de mântuire nu este timp. Nu există timp, există veșnicie. 


— Poate se potpomeni după şapte ani ca pogorământpentru familia care vrea sâ-l 
pomenească. Exista practica parastasului după șapte ani la cel ce s-a sinucis. 

- Nu e voie, părinte, nu se poate pomeni niciodată! Canoanele ne spun 
că nici în cimitir să nu-l înmormântezi. Noi îl înmormântăm în cimitir, că nu 
ne lasă Primăria să-l ducem în altă parte. 

' „Bunul Dumnezeu să facă ceva și pentru ei, deoarece nu știm ce s-a întâmplat de s-au 
sinucis, nici în ce stare s-au aflat în ultima clipă. Se poate ca în clipa în care şi-au 
dat sufletul 
să se fi pocăit, să fi cerut iertare de la Dumnezeu și astfel să fi fost primită pocăința 
lor, iar su- 
fletul lor s?. fi fost luat de îngerul Domnului.” (Cuviosul Paisie Aghioritul) 
= Referitor la scăderea spirituală. Ce să facem cu credinciosul care, atunci 
când el cade şi e copleșit, are acest must al păcatului de care ați spus, el atunci 
nu vine la spovedit? Atunci îi este frică sau ruşine de duhovnic şi se duce, stă, 
se chinuieşte. $i apare după o lună, după două sau după mai multe, cu mai 
multe păcate, sau deloc. Deci nu aleargă la spovedanie atunci când a căzut. 

— Nu contează. Bine că n-a venit moartea, oricât a venit de târziu, e vala- 
bilă spovedania. Chiar recent am avut cazul când: „Părinte, mi-am adus amin- 
te de când eram tânără, uite ce am făcut!",,Foarte bine că mi-ai spus!" „Părin- 
te, dar eram tânără!" „Şi nu e al tău păcatul acela?" Şi sunt păcate mari. Ca du- 
hovnic, am găsit păcate grozave, sodomice, după 20, 30 de ani de convietuire, 
fară să ştie că sunt păcate. Au zis că fac parte din „ritmul dragostei". Ei, nu se 
poate accepta aşa ceva. Trebuie să te rogi la Dumnezeu să-ți dea putinţa de a 
despica, de a discerne neapărat fapta, de a nu se trece cu vederea. Pentru că, 
dragii mei, uitaţi, vă spun că, practic, cea mai grea parte a preoţiei este tocmai 
duhovnicia. Liturghia, care este cel mai mare lucru în cer şi pe pământ, nu 
este aşa de grea, pentru că ai cartea în faţă - le cer preoților să-şi citească ru- 
găciunile din Liturghier, că acolo stă puterea Liturghiei. Dar duhovnicia, care 
foarte puțin se învaţă şi nu e numai vorba de învăţat, e vorba de o dăruire in- 
terioară, de o râvnă a ta, preotule, pentru că spune Sfântul loan Gură de Aur 
că: „puțini preoți se vor mântui, cei mai mulți se vor osândi, pentru că, mă- 
car că vor scăpa de păcatele proprii, nu vor scăpa de păcatele celor ce i-au luat 
spre îndreptare, spre salvare." Jar Sfântul Grigorie Teologul zice: „Tot atâtea 
suflete ucidem, câte din vina noastră le lăsăm să se osândească." Va dați seama! 

Și unde se pot ivi mai cu seamă prilejurile acestea? In scaunul de duhovnicie! 
Duhovnicul trebuie să trăiască pe fiecare, dragii mei! Nu îi e uşor bietului pre- 
ot. Vă spun din experiența mea. Nu e uşor. Ascultă-l pe fiecare, ṣi sunt sute de 
inși. Dar, vă spun, la Judecata de Apoi sunt foarte convins că este şi duhovni- 
cul de față. Şi chiar le spun uneori: „Ori le spui la duhovnic, spre iertare, ori 
la Judecată, spre osândă, dar nespuse nu rămân!" 


Deja am deschis o relație (fiu-Părinte) între inimile noastre: „Ce crezi 
mata! că, dacă te-am scos din adânc de ape să te salvez, te cert de ce eşti ud? 
Eu sunt bucuros că te-am salvat!" Acesta este un procedeu pentru ca cel ce se 
mărturiseşte să-și trăiască momentul și să fie prezent. 

— Privind responsabilitatea respectivă, pe care o are duhovnicul, dar pe ca- 
re în aceeaşi măsură o are, o conștientizează, şi credinciosul, pentru foarte 
mulți dintre credincioşii de astăzi o problemă delicată este alegerea duhovni- 
cului. Şi aici aş vrea să punctez faptul că mulţi se gândesc că duhovnicul tre- 
buie să fie iscusit şi, pe bună dreptate, trebuie să fie încercat, să aibă o viaţă... 
Se gândesc la multe, multe lucruri. Ce primează în alegerea duhovnicului, ce 
este cel mai important lucru? 


— Părinte, ceea ce spuneți Sfinția Voastră îl privea pe arhiereul ce l-a hi- 
rotesit duhovnic. Că trebuia să fie aşa. Dar noi ne găsim acum în faţa faptului 
împlinit. Are puteri extraordinare. Dar v-am spus, de aceea îi şi sărut mâna 
preotului tânăr, ca să capete încredere în misiunea sa. Ce contează că eu sunt 
de 60 de ani preot, cam aşa, dacă el e tot preot? Şi dezleg şi arhierei dacă este 
vorba, aşa, prin harul pe care l-am primit și cu hirotesia de duhovnic. 

Alegerea duhovnicului, de multe ori, este un neastâmpăr al fiilor duhov- 
niceşti. „Mă duc la acela că-i bătrân, că-i nu ştiu cum." Eu sincer mă lupt — 
pentru că sunt, în sensul ăsta, destul de cercetat — să le dau încredere, să se du- 
că la orice duhovnic, că şi el este cu aceeaşi putere de dezlegare. 


= Un părinte întreabă: ce să facă duhovnicul în momentul în care unul din 
fiii duhovniceşti, din diferite motive, îi devine antipatic? Ce să facă el să de- 
păşească această situație? Nu poate să-l iubească. 

— Ei, nu-i putem cere să-l iubească. Atunci, să-şi spună păcatele, ca să 
nu piardă momentul acesta extraordinar — pentru că se încadrează în catego- 
ria păcatului împotriva Duhului Sfânt dacă ţi-ai ascuns păcatele pe nu ştiu ce 
motive sentimentale... Duhovnicul mai are şi această binecuvântată simtire, 
să-și dea seama de lucrarea inimii lui şi de sentimente, și—l poate întreba. 

Mai întâi duhovnicul trebuie să se înfrățească cu el ca să ajungă la nişte 
lucruri ascunse, delicate - una din metodele cele mai bune ca să poată spu- 
ne tot. „Dacă spui toate păcatele, dar unul nu-l spui — şi cele mai mari nu se 
spun, care s-au făcut ascunse, cine știe ce — îndoite le vei avea", „Mă, nu cum- 
va... Uite ce: nu contează pe cine iubeşti tu. Aici este un moment sacru, este 
o mare Taină de care depinde mântuirea ta..." Şi atunci el, dacă îşi spune pă- 
catele, nu-l mai întreabă dacă-l iubește. 


— Nu. Dar dacă duhovnicul nu-l poate iubi pe el, asta era problema! 

— Asta este mal grav! Ştiţi de ce? Pentru că nu-şi face treaba până la capăt, 
e superficial, e plictisit... Şi dracul ştiţi ce face în momentul acesta, când înge- 
rii ar trebui să se bucure? Dracul dansează pentru că îngerii sunt pe o poziţie de 
plecare de cap, ca să zic aşa, cu părere de rău. E mai grav dacă duhovnicul nu se 
ține de lucrarea lui Dumnezeu, să-i iubească cu orice chip! Să-i suporte aşa cum 
sunt, în eventualele scăderi în care se găsesc, nu vă dați seama — după ce am fost 


hirotesit duhovnic şi am observat ce se poate întâlni în viața oamenilor, în lume, 
nu m-am lăsat, ci m-am rugat: „Doamne, ajută-mă să rezist!" Şi acum mai sunt 
momente când te mai cutremuri, dar s-a mai adăugat ceva: experienţa...! 


= în legătură cu lucrul acesta, tot în același sens: spovedeşte duhovnicul pâ- 
nă la un moment dat, mai ales în post, şi e obosit. Lumea așteaptă afară, e 
obosit, este ora 12 noaptea. Ce facem, când el nu mai poate? Intervine o obo- 
seală foarte puternică. 


— Părinte, am fost, nu în toată ziua, dar de multe ori pe săptămână, în 
situația să spun: „Fraților, nu mai pot! Dacă vreți să mă cruțațti, nu mai pot!" 
Ei nu se lasă: „Ei, cum, părinte!" „Aşa este, dragă! Dar uite ce e: cad din pi- 
cioare!" Mă scuz, ce să fac? „Eu sunt călugăr, am ṣi eu program de mănăstire, 

e noapte, e târziu..." 
— E vreun canon de făcut, poate a doua zi este Liturghie şi trebuie făcut ce- 
va în mod special... 


—Nici nu se pune problema. Te scuzi, nu ai cum să faci altfel, pentru că 
dacă nu mai poți, nu mai poți, părinte! Am căzut de mai multe ori, am căzut 
din picioare, da. Am crezut că sunt mai viteaz, am căzut pe front, cum se Zi- 
ce, n-am aruncat arma (epitrahilul). Am căzut cu ea în brate. S-a întâmplat 
lucrul acesta. 

Nu e vorba de vârstă, cât e vorba de oboseală, părintilor. Eu diminea- 
ţa mă închei la mai puțini nasturi, ca să mă pot descheia seara la mai puţini! 
Când îmi iau cruciuliţa de la gât... e pusă în program, ca să nu rămână. în- 
torsul ceasului, opritul luminii, toate acestea trebuie să meargă bine, pentru 
că nu mai sunt al meu. 


= Un părinte întreabă: Sunt oameni care n-au știut, au făcut păcate foarte 
grave şi s-au întors. O problemă delicată este aplicarea canoanelor. 


— Părinților, s-ar putea să înşele pe foarte mulţi aceste canoane, chiar ale 
Sfântului Vasile cel Mare — să mă ascultați cu atenție! — și se sperie când aud de 
canoane. Asta e o mare greşeală! Trebuie văzută şi elasticitatea canoanelor. Noi 
trăim momentul nostru istoric, să avem foarte mare respect, să valorificăm, 
să ne orientăm după canoanele acestea, pentru că prin ele ni se arată gravita- 
tea păcatelor de către acei grozavi iluminați părinţi — li se zice şi cei mari —, 
că nu au spus ei fară rost. Dar constat un lucru. Dacă vreți să cercetaţi Pidali- 
onul, vedeţi că ei au ținut mai mult cont de starea sufletească a penitentului. 

Eu am să vă rog să ţineţi cont de un canon, care o să vă ajute enorm de mult 

- 74 al Sfântului Vasile cel Mare care îmi dă prilejul să vă răspund la între- 
barea aceasta. Mare atenţie! Este important dacă omul prinde momentul psi- 
hologic, când face canonul acesta, în situaţia în care ne găsim noi cu el, deci 
depinde de iscusinţa duhovnicului. Noi știm împrejurarea în care s-a găsit, în 


ce situație a fost: „Nu ştiu ce s-a întâmplat, nu se putea..."; deci are un indiciu 
de circumstanțe de uşurare. ŞI atunci, noi, care facem pe „canoniștii", că: „A 
zis Sfântul Vasile cel Mare!", aducem în discuție canoanele şi începem să nu 


ținem cont de împrejurarea pe care o trăim noi alături de semenul nostru, 
căci de tine depinde, părinte duhovnic! în general, eu sunt pentru îngăduinţă, 
pentru posorăminte, dar pe ceva: pe o căinţă! 


Canonul 74 al Sfântului Vasile cel Mare spune: „Dacă oricare dintre cei 
ce au făcut păcatele menționate mai înainte se va face sârguitor, mărturisin- 
du-se, în acest caz, dacă acela, căruia prin iubirea de oameni a lui Dumnezeu i 
s-a încredințat puterea de a lega şi dezlega, văzând covârșşirea mărturisirii celui 
ce a păcătuit, s-ar face mai blând întru a micşora timpul epitimiilor, nu este 
vrednic de osândire; fiindcă examinarea Scripturilor ne face cunoscut că cei ce 
cu mare durere se mărturisesc, degrabă ajung iubirea de oameni a lui Dumne- 
zeu", deci se înțelege că Dumnezeu nu Se uită la timp, ci cum spune Sfântul 
loan Gură de Aur: „Ani vrei să-i dai? Vindecă-i rana!" Ne luptăm să-l vinde- 
căm. Mai departe, Mântuitorul o ia pe umeri pe oita aceea şi e aşa de fericită, 
măcar c-a fost rănită! Dar dacă oaia este capie şi-l spune: „Nu vreau să merg 
cu Tine, ci vreau să mă mănânce lupii!", El nu o ia şi ea rămâne acolo. Dar oa- 
ia aceasta a vrut să vină la El - s-a căit. 

Noi vorbim cu oamenii care au înțeles: Am aruncat foc pe pământ //! ce 
alta doresc decât să se aprindă..) Ei, creştinul respectiv şi-a aprins focul înlă- 
untru şi a venit la spovedanie. Toate aceste elemente trăiește-le şi Sfintia Ta, 
părinte duhovnic. 

Uite, să vă spun o întâmplare: a venit în Sâmbăta Patimilor un maramu- 
reşean mare, cu sarica pe el: „No, dom' părinte, vreau să mă spovedesc şi să mă 
grijesc." A doua zi era Pastele, știți. Ei, acest bătrân - nu era prea bătrân, dar, 
în sfârsit, om de cincizeci-saizeci de ani avea nevastă de 35 de ani adventis- 
tă. lar centrul de adventiști de acolo vroia să-l prindă prin nevastă-sa pe ba- 
dea Ion. Asta era un om voluminos şi avea prin prezența lui şi fizică... cuvânt 
greu! N-a cedat badea Ion, săracul, la nimeni, nici în faţa soției. 

Deci 35 de ani n-a avut un Paşte ca lumea, că soția era adventistă, facea 
ouăle roșii te miri cum... 

Eu mi-am dat seama: el, săracul, a mărturisit Adevărul numai prin tăce- 
re. .. N-am avut de lucru, că dorea să se împărtăşească, şi l-am întrebat: „Ai 
postit, bade Ioane?" „Dom' părinte - am mâncat şi ieri de dulce, în Vinerea 
Mare. Eu sunt pe drum..." Şi acum m-am gândit: „Ei, Arsenie, ce faci acum?" 

„tipicarul", ştiţi... Zic: „Ce-ar face Hristos!" Hristos S-a pogorât până în 
adâncurile mizeriei omenești nu ca să anihileze făptură Sa, ci ca s-o transfigu- 
reze. S-a uitat Mântuitorul că a mâncat de dulce? Dar omul acesta mărturi- 
sește Ortodoxia de 35 de ani! 

„Te împărtăşești, bade Ioane, dar nu mai mânca până mâine!" - până a 
doua zi mai erau doar câteva ceasuri. 

Şi au insistat preotesele să le spun un cuvânt și au venit și preoţii. Şi le-am 
spus exemplul acesta: „Măi, trebuie să le atrag atenția!", nu „Tipic-tipic şi la 
inimă nimic!" 

Trebuie să ai înţelegere, să iubeşti pe omul acela. 

Și vă mal spun şi altceva, părinților. Chiar venirea la mărturisire este un 
canon, de care trebuie să ţii cont, căci el îl împlineşte. 

Vedeți, păcatele se fac pe ascuns, se uită în stânga şi în dreapta, se în- 
treabă: „Mă vede cineva?" lar la spovedanie trebuie să le declare... Mai întâi 
de toate mi-a cerut odată înalt Preasfinţitul Anania și cu Preafericitul Părinte 
Teoctist, actualul Patriarh, care era pe atunci intendent la Palatul Patriarhal: 


„Spune-mi un cuvânt de duhovnic"; „în scaunul de duhovnicie (în Taina Spo- 
vedaniei) este numai o singură persoană - cel care se mărturiseşte!" 

Si am văzut că el şi-a dat seama. Şi așa este, e o singură persoană în scau- 
nul de spovedanie. Trebuie să te pui în situaţia lui... ca el să poată să-și spună 
păcatele. Şi acesta este un procedeu din arta duhovnicului, să-l pună pe om în 
situația să spună tot, că asta înseamnă mărturisire. La spovedanie nu fac cu el 
filosofie, nici nu analizez gradaţii..., ci îl întreb: „Domnule, ai făcut păcatul 
acesta?" Deliberezi şi vezi dacă a făcut. Totul este dacă omul se căiește. Pentru 
că unul ca acesta ajunge degrab' la iubirea lui Dumnezeu, Care caută inima 
înfrântă şi smerită, nu Se uită la timp. 

lată un răspuns cu privire la canoane! Canoanele rămân valabile; tu, ju- 
decătorule, tu, duhovnicule, dispui dacă-l împărtăşeşti sau nu. Nu numaide- 
cât dacă spune canonul, tu constată la fața locului stadiul de pocăință al omu- 
lui. Am spus şi spun mereu: Fiţi îngăduitori, dar pe ceva! Eu am fost pe ceva 
cu badea Ion. Nu observa nimeni că de 35 de ani a mărturisit Ortodoxia, mai 
mult decât noi, cei mari cu numele - chiar licențiaţi! 

Deci totul este în funcţie de stadiul de pocăință. Ei, părinților, fiecare 
prezintă particularitatea lui, nu o să fie la fel toată lumea, dar mai pune de la 
tine, cu harul lui Dumnezeu, că mare lucru este împărtăşirea! Tocmai pentru 
că este mare Taină, să nu se împărtășească des şi, având în vedere că e aşa de 
mare Taină, să nu se împărtășească rar - deliberează părintele duhovnic, căci 
el administrează Taina! 


- Aceasta este o altă problemă, pentru că mulți sunt foarte scrupuloşi și spun 
că: „Nu sunt vrednic, părinte, să mă împărtăşesc!"ş.a.m.d. Şi o altă catego- 
rie sunt cei care au o viață liniştită, mulți tineri, copii foarte buni, care însă 
doresc să se împărtășească mult mai des decât este practica aceasta la noi... 


- De cei care au această scrupulozitate — „că nu sunt vrednic" - trebuie 
să ne pară bine, pe de o parte, dar, pe de altă parte, se află într-o mare primej- 
die'. Eşti dator ca duhovnic să-i faci să înţeleagă: „Frate, nu rămâne cu preju- 
decățile tale! Nu eşti dumneata cel care hotărăști. Ai venit la duhovnic şi tre- 
buie să asculți. Nu mă asculți, Biserica te pune în rândul păgânilor. Nu te ju- 
ca! Așa că, dragă, trebuie să faci aşa cum te sfătuiesc. Să nu crezi că nu m-am 
gândit că mata nu meriti! Dar mata crezi că eu merit? Crezi că dacă aş fi înger 
aş merita? De ce pui problema așa?" Pentru că facem tot ce ne stă în putinţă 
ca să fim cinstiți și lucrează harul lui Dumnezeu, chiar la împărtăşit. Cine ar 
putea să spună: „Sunt vrednic!""? Pentru că m-a întrebat părintele Teofil de 


Note: 
' Pentru a arăta marea Lui iubire de oameni şi că rabdă pe om până la cea din urmă 
ră- 


suflare a lui, ca să se pocăiască şi să fie viu, Dumnezeu a spălat și picioarele lui luda 


şi l-a lăsat să se împărtăşească de Tainele Sale, ca să-i ia orice apărare lui şi celor 
ce spun mereu că, dacă l-ar fi lăsat să se bucure de acestea, nu s-ar fi pierdut. Deci 
s-a osândit el însuşi şi s-a împlinit cuvântul Apostolului: lar dacă necredinciosul vrea 
să se despartă, să se despartă (I Corinteni 7, 15), cuvânt care îi priveşte şi pe păcătoşi, 
ŞI pe cei ce nu se pocălesc. lar dacă Sfântul loan Gură de Aur îi oprește, o face pentru 
învățătură şi certare, punându-le în vedere judecata şi chinul veşnic. Căci n-a spus că 
îi respinge cu forţa, nici că-i taie de la Biserică. Pentru că nici lisus n-a făcut aceasta 
cu Iuda. lar dacă ei rămân în păcate şi se apropie cu neruşinare, se osândesc ei înșiși, 
despărțindu-se de slava lui Dumnezeu. Dar pe păcătoşii ce se apropie de Sfintele Taine 
ca răniți şi ca unii ce cer milă, pe aceștia îi tămăduieşte Domnul și-1 învredniceşte de 
Tainele Lui. Căci a spus: 
N-am venit să chem pe cei drepţi, ci pe cei păcătoşi la pocăință (Luca 5, 32). Şi iarăşi: 
Nu au trebuință cei sănătoși de doctor; ci cei bolnavi (Luca 5,31). Dar spun iarăşi ce 
a spus Sfântul loan Gură de Aur că, prin împiedicarea celor păcătoşi de la Sfintele Taine, 
El le vestea lor osânda. Căci cel ce mănâncă şi bea cu nevrednicie, osândă sieşi mănâncă 
şi bea (I Corinteni 11, 29). Şi unul ca acesta este aruncat în afara Bisericii lui Dumnezeu. 
Căci el n-a luat decât judecata. De aceea n-a spus să-i taie (să-i excludă sau să-i 
excomunice din Biserică), ca să-i lase să-și dea ei înşişi hotărârea. Pe de altă parte, 
nimeni nu trebuie să spună că e vrednic de Sfânta împărtăşanie, ci: «Sunt nevrednic şi 
cred că mă voi sfinți împărtăşindu-mă.» Şi va fi lui aceasta după credinţa lui prin Domnul 
nostru lisus Hristos, Căruia se cuvine slava în veci. Amin." (Filocalia XI, Sfinţii 
Varsanufie și loan, Scrisori duhovnicești, Ed. Episcopiei Romanului și Hușilor, 1990, p. 
464) 

„Socotesc greşită întrebuințarea expresiei «vrednic de a se cumineca». Taina este 
prea 
mare ca să fim vrednici. Cu cât ne vom socoti mai nevrednici, cu atât vom fi mai vrednici 
ȘI 


la Sâmbăta: „Părinte, te mântuieşti?” „Nu mă mântuiesc!" „Cum, părinte?" 

„Ca să mă pot mântui este vorba de harul lui Dumnezeu, care nu se dă decât 
omului smerit. Ei, aş putea spune cu că sunt smerit?" Căci smerenia nu se cu- 
noaşte. Mă întreabă mulți: „Cum să fim smeriți?" „Măi, nu știu cum ai putea 
să fii smerit, dar mai întâi e arta de a sta la locul tău!" Un indiciu aşa, mai pe 
văzute. Dar se cunoaște când suntem mândri! Şi începi să-ţi dai seama. Căci 
smerenia nu are măsură. $i tocmai asta este, că acolo vine harul lui Dumnezeu 
şi te poate salva. Pot eu să spun că mă mântuiesc? Dacă spun că mă mântuiesc, 
mă gândesc: „Da, dar eu nu sunt smerit!" Dar nădăjduiesc! Da! Dar asta este 
altceva, dar să răspund direct, nu. 

Gândul la iad şi nădejdea la Dumnezeu. 


— Dar cu cei care doresc să se împărtășească mai des, cu spovedanie? 

— Părinte dragă, aceştia trebuie ținuți în frâu. Să ştiţi că sunt armăsari la 
trăsură sau la sanie, dar sunt şi hăţuri! Trebuie să-l duci pe drumul pe care tre- 
buie, nu pe care vrea el. Pentru toată lumea există un răspuns. Dar noi, care 
administrăm Taina, trebuie să o facem cu dreaptă Judecată. Pentru că sunt — 
cum e Vladimireştiul, o catastrofa - câteva mănăstiri, la noi în România, un- 
de se împărtăşesc zilnic. Ei, asta este nenorocirea momentului nostru istoric! 


— O altă problemă pe care am auzit-o în anumite discuții, fie au venit şi 
mi-au spus de la diferite mănăstiri, fie diferiți duhovnici au spus următorul 
lucru: când cineva săvârşeşte un păcat mare se spovedeşte, dar duhovnicul 
nu-i dă dezlegarea propriu-zisă, nu-i spune rugăciunea de dezlegare, pentru 
că spune că trebuie amânată această dezlegare! 

—E o mare greşeală! S-a spovedit, dă-1 dezlegare! Nu-l împărtăşeşti - asta 
este altceva. Nu-i dai dezlegare la această Taină a Euharistiei, dar dă-i dezlega- 
re de păcate, pentru că, orice ar fi făcut, Jertfa de pe Golgota depăşeşte gravi- 
tatea oricărui păcat. Hristos nu a venit numai pentru o anumită categorie de 
bolnavi sau de greșiți. Nu se poate! 

Eu vorbeam cu un părinte Ambrozie, care a murit între timp, care era un 
mare trăitor, adus de mine în mănăstire, îl aveam la evlavie şi îmi purta şi el tot 
aşa evlavie. ŞI l-am întrebat: „Cum canonisiți voi acolo?" Pentru că e un duh 
al Sihăstriei, de fapt, adică cu canoane care te sperie. „Cum faceți?" 

Note: 

' Pentru documentare a se vedea Scrisoare către Sfânta Mănăstire Vladimirești, Apendi- 
ce I şi Il. 

„Preacuvioase, dacă are 20 de avorturi, n-o dezlegăm!" „Și ce faceţi cu ele? Le trimi- 
cu cât ne vom socoti mai vrednici, cu atât vom fi mai nevrednici. Dacă ajungem la ideea 
ne- 
fastă că suntem vrednici, atunci cădem în fariseism." (Preasfinţitul loan Mihăltan) 
teti la Arsenie? Ele au venit, părinte, să se roage! Crezi că au făcut păcate mai 
mari decât a făcut Petru?" Și cum l-a înţeles Mântuitorul. Ce canon uşor i-a 
dat! Usturător, dar pe drumul salvării. Ştiţi care: Mă iubeşti? [...] Mă iubeşti?! 
Și Iuda, necăitul, se putea salva. Nu mai putea fi apostol, dar se putea mântui. 
Apostolul Petru însă nu s-a descurajat, ci s-a dus la mormânt şi, ca să zic aşa, 
L-a înduioşat pe Mântuitorul să-l ierte. Vedeţi ce forță grozavă are căinţa la 
Cer? Deschide cerul, cu toate rânduielile îngerilor. Pocăinţa se bazează pe ma- 
rea iubire a lui Dumnezeu, fiindcă niciodată nu facem o pocăință să merităm 
iertarea. Tot mila lui Dumnezeu se îndură de noi. 

Este o mare greşeală şi o lipsă de înţelegere a marilor prerogative, a marii 
puteri pe care o are duhovnicul, atunci când el refuză să dezlege de păcate. 

îi dai canonul acesta: „Nu te împărtăşești!", că acesta este cel mai mare 
canon care se dă, adică să-l oprești de la Sfânta împărtăşanie, dar de dezlegat, 
îl dezlegi; unde să se mai ducă bietul de el?! 

în Vechiul Testament, când greşeau, evreii se duceau la crucea aceea cu 
şarpele pentru orice fel de păcate; şi nu erau păcate ușoare, să știți... cum le 
disecăm noi pe aici, aceia făceau păcate mari şi erau iertați. Dar noi acum 
avem Taina Spovedaniei. Vii la semenul tău, i-a dat Dumnezeu puterea asta. 

De aceea vreau ca cel care vine să vadă într-adevăr puterea nelimitată a duhov- 
nicului. Preotul duhovnic trebuie să răspundă cu această nelimitată putere. 


== Tot legat de spovedanie există practica spovedaniei colective, în grupuri. 
— Nu are valoare, părinte! Nu are valoare, pentru că la molitfa de spove- 

danie îi convine oricui să spună păcatele, dar trebuie să treci prin „transpira- 

ţia” spovedaniei personale. îţi cere Dumnezeu această jertfa. De aceea am spus 


că şi spovedania în sine este un canon, că el se umileşte. Tu să-i dai ocazia, să 
nu-l laşi: „Uite, frate..." Să vă spun un caz, căci mi s-a întâmplat mie: cineva 
făcuse un păcat foarte mare (incest) — eu ştiam de la fiica lui ce-a făcut —, însă 
nu vroia să recunoască. Nu l-am putut dezlega! 


— Ce facem în cazul acesta? 


— Nu l-am putut dezlega! Pentru că dacă-l dezlegam, el cădea în păcat 
înaintea lui Dumnezeu prin nespunerea păcatelor săvârşite. Şi nu l-am dezle- 
gat, măcar să-l uşurez cu asta. A murit la nişte zile după aceasta, de-ţi stă min- 
tea în loc! Dar nedezlegat! Nu am avut cum! Dar eu am insistat, pentru că şti- 
am lucrul acesta de mai mulţi ani! 


— Deci trebuie să se mărturisească singur, nu trebuie să ne folosim de ce știm? 
— Nu! Nu se poate! Ce, crezi că Dumnezeu nu ştie ce păcate a făcut? Dar 
îl aşteaptă să se mărturisească la duhovnic! 


— Un credincios a primit o palmă de la duhovnic. Este justificat duhovnicul 
să recurgă la lovire? 

— Dragă, Biserica nu cunoaşte sistemul acesta... Dacă ai face lucrul acesta, 
rişti foarte mult, căci acela orice suferă, dar nu suferă palma. Ferească Dumne- 
zeu! Dovada este că Sfântul Ierarh Nicolae i-a dat două palme lui Arie. Eu în 
lupta mea duhovnicească prin închisori am observat la gardieni că se prevalau 
de fapta pe care a facut-o Sfântul Nicolae, vă dați seama! Dar fapta Sfântului 
Nicolae... Cine era Sfântul Ierarh Nicolae? Un sfânt care nu se hrănea decât de 
la sânul drept al mamei lui, iar miercurea şi vinerea deloc! Deci era ales din naş- 
tere. Arie, care era foarte învăţat, nu recunoștea Adevărul. Atunci Sfântul Nico- 
lae a călcat legea omenească pentru cea divină! Dar împăratul a respectat legea 
și l-a condamnat la închisoare. Acolo a venit Mântuitorul și i-a dat omoforul 
şi Evanghelia care-i fuseseră retrase de împărat. Dar aceasta nu înseamnă că el 
a procedat bine. Pentru că procedeele noastre au mare valabilitate dacă viaţa 
noastră este după Sfânta Scriptură. Totul pleacă de la Sfânta Scriptură. 


— Există riscul ca un fiu să-și divinizeze duhovnicul şi cine ştie ce să 1 se pară 
la un moment dat și atunci să cadă total? 

— Părinte, am înţeles, am înţeles, se poate întâmpla să se nască sentimen- 
te omeneşti de a-l preţui, până la a-l iubi pe duhovnic sau invers. Ei, asta nu e 
permis. Le-am spus tuturor. Schimbă imediat duhovnicul! 


— Aceasta e soluţia? 

— Asta e soluția. Pentru că, părinte, aceasta este o problemă de fire, de 
care se serveşte dracul permanent. Mai ales că începe cu aprecierea talentelor 
duhovnicului, „că vorbeşte frumos...", și atunci nu mai vede în el pe săvâr- 
şitorul Tainei, ci vede în el omul discotecii, „al piepților de căpşună", cum zi- 
ce Coşbuc. Dar nu! Trebuie tăiat de la început, dacă apar aceste lucruri. Da..., 
suntem expuși, părinte, cu chestiile acestea. 

„Numai în Hristos putem să ne păstrăm relaţia, pentru că acesta e rostul 
meu și de aceea ai venit la mine, în sfârşit. Te înţeleg că ţi-a venit asta, fetiţo, e 
de la diavol, nu e bine ce faci, vasăzică aşază-te pe poziția contrară, te preţuiesc 
foarte mult, înseamnă că ai posibilitatea să iubeşti, dar, te rog, schimbă pe alt 


canal. Da, e mare lucru, că unii sunt împietriți, împietrite, dar văd, ai sensibi- 
litatea asta, dar ţi-a dat Dumnezeu ca să fii a Lui, pentru că cine nu adună cu 
El, risipește. Să fii eroul lui Hristos, nu eroul meu. Păi, ce pot să-ţi ofer eu?" 
= Preacuvioase părinte Arsenie, ce părere aveți despre evenimentul care a 
avut loc recent în Banat? Mitropolitul Nicolae Corneanu s-a împărtăşit de 
bunăvoie şi nesilit de nimeni într-o biserică greco-catolică din Timişoara... 

— Părinte, ce părere să am? O părere negativă, pentru că gestul Mitropoli- 
tului Nicolae Corneanu nu este necontrolat, ci este demonstrativ. Mă exprim 
ȘI ceva mai mult: nici măcar nu recunoaște, după ce a fost fotografiat, de un- 
de se vede că el însuşi se consideră vinovat. Consider că este o batjocură ceea 
ce a făcut Mitropolitul Nicolae Corneanu. Habar nu are că este ortodox! A 
fost comunist şi nu orice fel de comunist, ci unul vândut comuniştilor. Este 
şi rămâne o căpetenie comunistă. Referitor la apostazia sa, am primit veşti și 
din Grecia. Grecii ăştia, domnule, le ştiu pe toate, sunt foarte atenti. Sinodul 
BOR însă nu a dat nici un răspuns. Sinodul nostru tace. Ar fi cazul să se tre- 
zească şi să ia o măsură. Nu sunt de părere să se ia o atitudine de jos în sus, 
pentru că riscăm să ne risipim fortele, care ne sunt atât de necesare într-un 
moment de mai mare eficacitate... 
—  Preacuvioase, considerați că mitropolitul astfel s-a lepădat de Ortodoxie şi 
că ar trebui imediat să fie depus din treapta de mitropolit? 

— Nu sunt eu în măsură să dau un răspuns la această întrebare. Avem în 
acest sens Sfântul Sinod, care pretinde că încă nu este depăşit. Mitropolitul 
Corneanu este cel mai în vârstă arhiereu la noi (mai în vârstă decât el a fost 
Patriarhul Teoctist, care a murit). Personal îl consider un alintat, nici măcar 
un copil (pentru că unui copil îi poți găsi o scuză). Să nu credeți că am ceva 
personal cu el. Dimpotrivă, îi purtam un profund respect. 

îmi aduc aminte o întâmplare, când eram la Palatul Patriarhal (după ce 
mă eliberasem din închisoare). Dialogam pe coridoarele palatului, cu un pre- 


Note: 
' Interviu realizat pe data de 1 iunie 2008. 


ot, care era un fiu duhovnicesc de-al meu. Eram bărbierit, pentru că abia mă 
eliberasem din închisoare... Deodată, un „înalt” părinte, tânăr, a trecut prin 
holul Patriarhiei, s-a oprit, s-a uitat la mine, m-a sărutat şi a plecat mai depar- 
te. Nu știam cine e. Apoi am aflat că era Mitropolitul Banatului. De atunci 

i-am purtat respect, ca de altfel tuturor mitropoliţilor... 


= Care ar fi cea mai potrivită modalitate de a linişti evenimentul? Care ar 
fi cea mai bună atitudine? 


— Autoritatea cea mai mare o are Sinodul. Fără o decizie oficială din par- 
tea Sfântului Sinod, orice inițiativă a unui grup de trăitori rămâne doar o re- 
acție izolată şi poate fi chiar dăunătoare, pentru că pune în pericol credibili- 
tatea Bisericii, şi aşa discreditată de mulți. Din punct de vedere strategic, eo 


greşeală în momentul de faţă să se atace, pentru că nu este vorba de un simplu 
ins, ci de un mitropolit care face parte din Sinod. în plus, nu e încă momentul 
să ne dăm pe faţă, pentru că demascăm valorile, și apoi va şti dușmanul unde 
să atace. Sinodul trebuie să ia o măsură.... Mă aştept totuși să aibă o reacție 
fermă, înțeleaptă. Până la urmă, oricum adevărul va birui, iar sinodalii care 
acum se tem să ia o măsură vor rămâne nişte laşi, pe nicăleri.... 

Mitropolitul Corneanu, oricum, demult era cunoscut pentru abaterile 
sale bisericeşti (facea Liturghie după Liturghie pentru copii, în aceeași biseri- 
că, ca la catolici, schimba doar masa. Caraghios, nu?!). Greşeli de genul aces- 
ta înalt Preasfinţția Sa are foarte multe, însă pe parcursul anilor s-au tot tole- 
rat. Şi acum nici măcar nu îşi recunoaşte greșeala, deși a fost fotografiat. Un 
alrntat s 
= Care este părerea Sfinţiei Voastre despre ecumenism şi până unde credeți 
că ar avea voie să ajungă această colaborare ecumenică — între Ortodoxie şi 
alte confesiuni? 


— Nu accept nici un fel de colaborare ecumenică, nici un fel de început, 
ce să mai vorbim despre sfârşit... Nu accept să păstrăm legătură. Suntem or- 
todocși, şi o cirtă, o iotă, dacă se cedează, s-a cedat tot, pentru că Hristos vrea 
de la noi să rămânem întregi. Dracul, în schimb, vrea să-i dai o unghie şi, dacă 
i-ai dat-o, asta înseamnă că nu mai eşti stăpânul întregului, ci eşti doar o parte 
din întreg, pentru că adevărul nu se măsoară cu metrul. Ori cedezi mult, ori 
cedezi puțin e totuna, înseamnă că ai cedat tot. 


== înseamnă că mișcarea ecumenică o caracterizați ca pe o mişcare satanică, 
diabolică? 

- Aşa este. O mişcare satanică, am şi spus lucrul acesta. Citiţi Singur Or- 
todoxia. Asta-1..., nu ne putem juca cu adevărul, nu accept să se schimbe ni- 
mic, nici o 1otă, nimic! Catolicii de ce au schimbat crucea, dogmele, canoa- 
nele, considerându-se fară de nici o greșeală după teoria lor, infailibili, prin 
ei înșiși? Adevăratul creștin este un ascultător desăvârşit faţă de cele spuse de 
Hristos, iar Hristos este ortodox, pentru că II cinstește drept pe Tatăl Său. Or- 
todox înseamnă a fi drept slăvitor, drept cinstitor. Aceasta e părerea mea. 

Eu personal aştept o hotărâre din partea Sinodului, însă, din păcate, Mi- 
tropolitul Bartolomeu Anania se pare că a rămas cam singur. 

Nimeni nu îşi doreşte moartea, însă sunt situații în viaţă când e mai bine 
să mori decât să faci compromisuri. lertaţi-mă, vă rog, însă aici vreau să îl pa- 
rafrazez pe George Coşbuc, „cu o moarte toți suntem datori", dar nu-i totuna 
ortodox să mori sau ecumenist vândut. 

Ce ecumenism? Suntem de peste 2000 de ani în Ortodoxie, și acum 
ne-am trezit să facem plocoane Papei de la Roma! E mai mult decât o mare 
greşeală. Adevărul e mai presus de toate! 

Frații mei, acum eu nu vă vorbesc ca un mare erou, ci mă rog lui Dum- 
nezeu să mă întărească în lupta mea de a rămâne ortodox. Dar în ceea ce mă 
priveşte, eu aşa gândesc, sub nici un chip nu am de gând să cedez, Ferească 
Dumnezeu! 

Am trăit şi continuăm să trăim în vremuri apostolice. Adevărul rămâne 
acolo unde n-ai cedat. Dacă unul singur mărturiseşte Adevărul, acolo e Biseri- 


ca. Ortodoxia va supraviețui prin el. Pentru că, dragii mei, dacă ar fi vorba să 
comparăm cele de aici cu cele ce urmează după viaţa aceasta, e îngrozitor să te 
gândeşti că intri dincolo, în Veşnicie, ca un trădător al Adevărului! 

Nu poți să renunți nici măcar la o „unghie", este „unghia" mea! Putem să 
ne prezentăm la Judecată cu ciuntiri, cum vine asta?! Eu sunt ortodox numai 
cu o mână, nu și cu cealaltă? Doar nu o să murim de mai multe ori, ci doar 
o singură dată! O luptă n-are nici un sens, dacă nu este spre o victorie sigură. 
De aceea trebuie gândită foarte bine strategia luptei. Când porneşti un răz- 
boi, trebuie să fii sigur de biruinţă, iar cel care biruie întotdeauna este doar 
Adevărul. Mă bucur că încă mai sunt oameni conștienți și maturi: atât în Ru- 
sia, Grecia, cât şi în ţara noastră, care sunt capabili de o atitudine sănătoasă. 
Deocamdată am pierdut o bătălie, nu şi războiul. Acestea sunt cuvintele mele 
ȘI aceasta este părerea mea. 


Despre canonisirea. Femeilor care și-au lepădat pruncii. 
— Ce canon obișnuiți să dați femeilor care au făcut avorturi? 

—E atât de important, pe de-o parte, şi de delicat, pe de altă parte, să poţi 
să comunici public canonul pe care îl dai pentru diferite păcate... Consider că 
acest păcat este printre cele mai mari păcate posibile. Mi-am zis în sinea mea 
- motivat - că a ucide un copil în pântece e mult mai grav decât a omorî un 
om botezat. 

Mai întâi de toate, acest copil e autonom. Mama care îl poartă în pânte- 
ce n-are drept asupra vieții lui. El e, fară discuţie, liber să crească cu Purtarea 
de grijă a lui Dumnezeu. Şi-apoi, în marile planuri ale lui Dumnezeu, acest 
fapt se transformă într-un fel de fraudă conjugală, urmată de ucidere.’ Dum- 


Note: 

' Text preluat din Canon de pocăință către Domnul Iisus Hristos pentru pruncii avortați, 
Ed. Bizantină, Bucureşti. 

* Medicul Thomas Verny din Toronto (Canada), un psihiatru cu renume, a făcut recent 
o declarație, ce a produs senzaţie în cercurile medicale: „Copiii nenăscuți se sinucid 
în. uterul 
mamei care-i poartă, dacă aceasta nu-i doreşte." A susținut afirmaţia pe baza unor fapte 
Şi a 
unor serioase cercetări, fiind convins că mama-gravidă poate transmite fătului 
sentimentele 
şi temerile ei, determinându-l să se comporte astfel încât să provoace propria rujucție, 
deci 
avortul spontan. 

Dr. Verny, autor al lucrării Viața secretă a copilului nenăscut, relatează pe larg că 
a ajuns la 
aceste concluzii după un studiu de ani de zile asupra a 400 de avorturi spontane, cărora 
nu li s-a 
descoperit cauza. într-un procent foarte mare de cazuri, argumentează dr. Verny, mama a 
avut 
sentimente foarte amestecate la gândul responsabilității față de copil după naştere, 


sentiment provocat de teamă, nesiguranţă, de eventualitatea de a naște un copil cu tare, 
frica de a fi părăsită de soț, naşterea unui copil „din flori” (tată nelegitim) etc. Presat 
de asemenea gânduri chinuitoare, organismul femeii în cauză provoacă o secreție de hormoni. 
Aceşti hormoni, absorbiți dc fetuşi, le creează acestora o stare de anxietate. Ei simt 
că mama nu-i doreşte, explică mai departe dr. Verny, iar în această stare fetusul 
încetinește producţia anumitor substanțe chimia: în uter, substanţe vi- 


nezeu, în planurile Lui, unde putea să asigure creşterea fătului mai bine ca în 
pântece de mamă?! 

S-a constatat, de când e lumea, cât de iubitoare este mama cu pruncul ei. 
Am avut ocazia, la o mănăstire mare unde eram egumen — Slatina, în Buco- 
vina —, să mă duc odată către stâna mănăstirii. Şi pe când mă apropiam, am 
auzit câinii lătrând puternic într-un tufiş din pădure. Cum m-au văzut pe mi- 
ne că vin, băteau şi mai tare. M-am apropiat; şi ce credeţi că era acolo? O lu- 
poaică îşi apăra doi pui cu o îndârjire nemaipomenită. Acest lucru mi-a folosit 
ŞI, sigur, mi-a fost uşor să fac legătura cu sentimentele mamei pentru apărarea 
puiului. Cu cât mă apropiam, câinii îndrăzneau şi mai tare. în cele din urmă, 
lupoaica a luat unul din pui în gură şi a fugit, iar pe celălalt l-am luat eu şi 
l-am dus la muzeu, unde a fost împăiat. Mi-am zis atunci: uite cât de jertfi- 
toare este o mamă pentru puli el! 

Se mai ştie că lupoaicele alăptează copii de oameni; o lupoaică îl alăptează, 
iar mama lui îl ucide. Vă dați seama ce cruzime şi ce abdicare de la rosturile de 
mamă, de femeie, care este atât de lăudată în creația lui Dumnezeu! Deci avor- 
tul este o crimă foarte mare, pentru că acest prunc, mai întâi, moare nebotezat. 
El are suflet din momentul zămislirii. Chiar în Dreptul roman se spune: „Co- 
pilul, odată zămislit, are drept de cetățean.” Cu condiția să se nască, spun ei. 
Dar pe noi nu ne interesează un recensământ acum; dacă nu e-n inventar... 
tale pentru procesul normal de dezvoltare a viitorului copil. In ultima fază are loc, 
deseori, avortul 
spontan. Cercetările dr. Verny sunt susținute de dr. David Chamberlain, psiholog la Centrul 
de tratament al anxicetății din San Diego (California), care declara: „Sunt convins că nume- 
roase avorturi spontane sunt cauzate de factori psihici. Fetuşii ajung să se sinucidă! 
Ei pot fi 
serios lezaţi şi afectați dacă sunt respinși emoțional de mamă." După dr. Verny, un fetus 
vi- 
sează, învață, îşi dezvoltă memoria, are emoții: „Este pur şi simplu fenomenal faptul de 
a şti 
că un fetus este o ființă care simte, experimentează, îşi aminteşte, o ființă care 
reacționează la 
mediul înconjurător, fiind la rândul său influențat de acest mediu." Tot dr. Verny explică 
mai 
departe: „Ceea ce m-a surprins în mare măsură în cursul celor şase ani de cercetări a fost 


fap- 

tul de a vedea cum este influențat fetusul şi în ce măsură gândurile, sentimentele și 
reacțiile 

mamei au importanță. Experiențele s-au bazat pe date științifice precise: am fost totuşi 
uimit 

să descopăr că unele din superstițiile și credinţele străvechi, pe care le denumim cu 
dispreț 

«poveşti de femei bătrâne», s-au dovedit a fi cât se poate de adevărate! De exemplu, un 
fetus 

o poate auzi pe mama sa cântând cât se poate de distinct. Dina 16-a săptămână a procesului 
său de dezvoltare, fetusul întoarce capul respingând o lumină puternică proiectată pe abdo- 
menul mamei sale; după a 24-a săptămână începe să posede simțul gustului, iar din a 25-a, 
el 

saltă dacă se bate într-o tobă. De la a 32-a săptămână după concepție, fetusul execută 
mişcări 

rapide cu ochii în cursul somnului, ceea ce demonstrează că el visează." 

Tot materialul utilizat de dr. Verny pentru lucrarea sa Viaţa secretă a copilului 
nenăscut a 
fost obținut în urma unor cercetări şi experienţe de ani de zile cu ajutorul unor aparate 
elec- 
tronice ultrasenzitive, prin studii psihiatrice asupra reactiilor femeilor gravide şi ale 
fetuşilor. 

Deci sufletul există din momentul zămislirii. O părere relativă a unor Sfinți Părinți 
spune că pruncul avortat „nuar fi la bine pentru nebotez, nici la rău pentru nevinovăție"! 
Nu ne amestecăm; noi îi pomenim la Proscomidie, știți, pe „pruncii înainte de vreme". Chiar 
am avut o discuție cu un părinte profesor, care nu recunoştea că „pruncii înainte de vreme" 
sunt copiii aceştia avortați, i-am demonstrat și a rămas convins. 

Canonul Sfintilor Părinți este foarte mare. Aceştia opresc de la Sfânta împărtăşanie 
chiar până aproape de sfârşitul vieţii. însă contează foarte mult problema căinței în fata 
duhovnicului, respectiv a mamei care a făcut un avort. 

Nu poți să-i dai unei mame care are căință un canon de 15 ani sau 20 de ani - cum, de 
altfel, s-a întâmplat din partea unor duhovnici, lucru pe care, vă spun drept, nu l-am 


acceptat. 
Nu mă interesează cine, dar, în tot cazul, într-o vizită pe care am facut-o la Sihăstria 
- sunt sihăstrean, dar am plecat de tânăr de acolo —, am întrebat pe unii duhovnici pe 


care i-am adus în mănăstire și doream să-i mai văd și să mai ştiu cum canonisesc. Şi mi-au 
spus aşa: „Dacă au un număr de avorturi, noi nu-i mai dezlegăm." 


— Până la moarte nu-i mai dezleagă, dacă au foarte multe avorturi? 

— Au fost puțini cei care au dat canon până la moarte, dar au dat. Au socotit importanța 
mare a Sfintei împărtăşanii. Sau au dat-o aşa, pentru că se dă, că e ucidere grozavă. Nu, 
nu-i așa. „Și ce faceți cu aceștia dacă nu-i dezlegați, îi trimiteţi la Arsenie?" — l-am 
întrebat pe respectivul părinte, care-mi era fiu duhovnicesc. Nu m-a bucurat deloc poziția 
asta, pentru că, dragii mei, 


Note: 


! „într-o noapte, Dumnezeu a îngăduit să văd o înfricoşătoare vedenie, care mi-a arătat 

care este soarta acelor copii. Era în noaptea spre Marţea Luminată. Aprinsesem două lumâ- 

nări în două tinichele, aşa cum obişnuiesc să fac chiar şi atunci când dorm, pentru cei ce su- 

feră sufleteşte şi trupeşte, vii şi morţi. La ora 12, în miezul nopţii, în timp ce rosteam Rugă- 

ciunea lui lisus, văd un ogor mare, înconjurat cu un gard de zid, semănat cu grâu care abia 

începuse să crească. Eu stăteam în afara ogorului şi aprindeam lumânări pentru cei morţi, pe 

care le lipeam de zidul împrejmuitor. în partea stângă era un teren viran, plin de stânci şi vă- 

găuni, care se mişcau mereu din pricina unui vuiet puternic alcătuit din mii de ţipete sfâşie- 

toare, care-ţi rupeau inima. Chiar şi cel mai împietrit om s-ar fi umilit dacă le-ar fi auzit. în 

timp ce sufeream din pricina acelor ţipete sfâşietoare şi mă întrebam de unde provin şi ce în- 

seamnă toate acestea pe care le vedeam, am auzit o voce spunându-mi: «Ogorul cu grâu, ca- 

re încă nu a dat în spic, este cimitirul cu sufletele morţilor care vor învia. Iar în locul care se 

cutremură de țipetele sfâşietoare, se află sufletele copiilor care au fost omorâţi prin avorturi.» 

După această vedenie mi-a fost cu neputinţă să-mi revin multă vreme, din pricina marii 
du- 

reri ce am simțit-o pentru sufletele acelor copii. Nu am putut nici măcar să mă odihnesc 
după 

aceea, cu toate că eram istovit de oboseală." (Cuviosul Paisie Aghioritul) Domnul lisus 
Hristos S-a răstignit, S-a jertfit pentru toate păcatele posibile, ţinând cont de 
gravitatea lor, de numărul lor, ținând cont de acel de şaptezeci de ori câte şapte, care 
înseamnă permanenţă. 

Cuvântul „șapte", în Scriptură, înseamnă „mai mult” şi vrea să spună 
Mântuitorul permanent, dacă există căinţă. 

Deci nu trebuie să mărginim, nu trebuie să punem limite jertfei de pe Golgota, refuzând 
căința oamenilor. Dacă Sfânta împărtășanie este atât de mare încât n-o merităm, tot atât 
de important, şi chiar mai important, este să n-o neglijăm tocmai pentru că este mare. 

în ce priveşte oprirea de la Sfânta împărtăşanie a femeilor care au făcut avorturi, 

eu n-am depăşit trei ani, dacă se călesc din toată inima. Şi se căiesc! 
Dar mai mult decât a canoniși, le arăt cu orice chip marea greşeală pe care au facut-o. 
Prunci1 aceştia lepădaţi ne văd şi este încă timp să plângem și să cădem cu fața la pământ. 
Le dau canon - sfătuitor, bineînţeles - în sensul unei nevoinţe scurte, dar permanente; 
zi de zi, toată viața, să facă ceva, care e chestie de secunde, dar care tine de pocăinţța 
aceasta sinceră. Să fie conștientă toată viața de ceea ce a făcut. Nu mă interesează un 
canon rece, pe care îl face 


Note: 

! „Bineînţeles, păcatul se şterge din momentul în care este mărturisit la sfânta şi atotpu- 

ternica Spovedanie, unde nimic nu rămâne neiertat. Dumnezeu este iubire şi cel ce rămâne în 
iubire şi Dumnezeu rămâne în el (I loan 4, 17). El este însă şi dreptate, de aceea femeile care 
au făcut acest păcat să nu se liniştească la gândul că şi-au mărturisit avorturile, ci va trebui ca 
întreaga lor viaţă să verse lacrimi de pocăință. Multe dintre acestea se simt nemulţumite cu 
toate că s-au mărturisit, şi aceasta pentru că nu s-au pocăit în interior, n-au vărsat lacrimile 
cuvenite care să spele sângele avortului sau al avorturilor. Pocăinţa trebuie să fie adâncă, necu- 
prinsă, şi dovada iubirii şi a milostivirii lui Dumnezeu este că omul trăieşte şi după ce săvâr- 
şeşte această crimă. Faptul că este încă în viaţă înseamnă că Dumnezeu îl aşteaptă, iar el nu 
trebuie să piardă ocazia, ci să se folosească de ea. Şi canonul duhovnicului pentru acest păcat 
greu necesită o atenţie specială. El ajută la vindecarea sufletului, dar, aşa cum am spus, deschi- 
de şi izvoarele lacrimilor care vor spăla sângele avortului, ca omul să poată după aceea să simtă 
comuniunea cu Dumnezeu. Prin urmare spovedania nu este suficientă, ci cele care măsoară, 
schimbă, transformă inima omului împietrită şi plină de amărăciune şi o aduce la starea de 
dinainte de păcat sunt cele două izvoare ale ochilor, ce vor vărsa lacrimi de pocăință. înainte 


să plecăm din această viaţă va trebui să schimbăm «inima» lui Dumnezeu. Intr-o zi a venit la 

mine, în taină, o făptură asemenea corăbiei sfărâmate şi, desigur, mi s-a făcut milă de ea în- 

fricoşător, căci mi-a spus, nefericita, că are 50 de avorturi. Puneţi-vă acum în locul duhovni- 

cului care trebuie să facă judecată dreaptă pentru cele 50 de crime. Bineînţeles, faptul că era 

în viaţă constituia garanţia că Dumnezeu o aşteaptă şi o primeşte, şi cine era duhovnicul care 

s-ar fi purtat în alt mod decât Dumnezeu? I-am arătat multă iubire, m-am străduit s-o aduc la 

liman şi i-am dat medicamentul potrivit. Gândiţi-vă, câţi ani au trecut şi cât a chinuit-o acest 

păcat, pe care n-a avut îndrăzneala să-l spună, şi s-a întors cu nădejdea mântuirii! Cât de înfri- 

coşăti are este iubirea iui Dumnezeu, dar şi bucuria îngerilor! Pentru un păcătos care se pocăieşte, bucurie 
mare se face în ceruri (Luca 15, 7)." (Arhimandrit Efrem L sir) 


„trrr-trrr-trrr" sau nu-l face, ci un canon la care să participe. Și am rezumat 
numai la câteva secunde durata acestui canon pe care îl dau, numai să fie o 
stare de prezenţă continuă referitor la ceea ce a făcut. Oprire de la împărtășit 
sub trei ani; n-am depăşit trei ani. Dar nu fac lucrul acesta de capul meu, ci 
urmărind canoanele Pidalionului. Acum sunt șapte ediții; când predam, oda- 
tă, aşa ceva, nu era nici o ediţie; ba era una, destul de ascunsă, făcută de un 
preot îndrăzneț; Sfântul Vasile cel Mare are foarte multe canoane mari, încât 
e considerat în lumea duhovnicească drept cel mai tare în canoane. El spune 
aşa în Canonul 74: „Dacă oricare dintre cei ce au făcut păcatele menţionate 
mai înainte se va face sârguitor, mărturisindu-se, în acest caz, dacă acela, căru- 
ia prin iubirea de oameni a lui Dumnezeu 1 s-a încredințat puterea de a lega și 
dezlega, văzând covârşirea mărturisirii celui ce a păcătuit, s-ar face mai blând 
întru a micşora timpul epitimiilor, nu este vrednic de osândire; fiindcă exa- 
minarea Scripturilor ne face cunoscut că cei ce cu mare durere se mărturisesc, 
degrabă ajung iubirea de oameni a lui Dumnezeu." 
De unde se înțelege că intensitatea unei pocăințe, a unei trăiri, te apro- 
pie foarte mult de starea omului duhovnicesc şi de iertare. De aceea am spus: 
Urmăriţi elasticitatea canoanelor, nu numaidecât litera, ajungând astfel la ca- 
noane de zeci de ani. In canonisire, duhovnicii ar trebui să explice cât de cât 
cum stau lucrurile celui ce se mărturiseşte. Să-l pună într-o stare de îngrijorare, 
nu să-l înspăimânte la gândul că nu va mai fi iertat. Să-l asiguri că este iertat, 
că-l dezlegi, cu condiţia ca el să-L îmblânzească pe Dumnezeu prin acte de po- 
căinţă, de prosternare, câteva secunde pe zi, în fiecare zi cât va trăi pe pământ. 
Deci Sfântul Vasile cel Mare spune chiar el, în Canonul 74, ceea ce v-am 
spus! Și mai este o însemnare la Canonul 86, tot al Sfântului Vasile cel Mare 
„pe vremea aceea se dădeau canoane mari pentru că era şi credinţă mare". 
Noi trebuie să ținem cont şi de momentul istoric pe care îl trăim. Nu aceasta 
ar avea cuvânt determinant, numaidecât, ci starea reală a sufletului omenesc 
din acest moment istoric. Plus faptul că sunt o serie întreagă de împrejurări, 
de situații între soț şi soție, o serie întreagă de judecăţi şi prejudecăţi de caic 
trebuie să ţii cont, ca duhovnic, mai ales când este vorba să opreşti ani de zile 
de la împărtăşit. 
Deci eu nu sunt pentru o oprire prea mare. Pe duhovnici îi întreb dacă 
au fost prea aspri sau prea blânzi. Dacă au fost cu pogorământ e foarte bine, 
dar bazându-se pe trăirea celui care se căieşte. Nu trebuie să rămâi la un ca- 
non rece - „faci atât pentru că ai păcătuit atât". Când vin la mine la spovedit 
diferiţi credincioşi, femei mai ales, şi îmi spun cât au fost opriți de la împărtășit, 


îmi dau seama ce au făcut după anii cât au fost opriți. Asta nu înseamnă duhovnicie, ci 


înseamnă un fel de dura lex sed lex — „legea e aspră, dar e lege" -, care în justiția 
laică se potriveşte, dar la noi nu, pentru că aici se face uz de mila lui Dumnezeu cu orice 
chip. 


In sfârşit, sunt multe lucruri de spus în legătură cu poziția aceasta duhovnicească 
ŞI cu grija mântuirii noastre. 

Primul lucru — şi singurul, de fapt — de care trebuie să țină seamă duhovni- 
cii când dau canoane femeilor care au făcut avorturi este căința cu orice chip. Să 
boteze copii, să facă milostenie... De altfel, aceasta este obligat orice creştin s-o fa- 
că. Aspectul esențial al sfatului și al canonului este căința propriu-zisă. De ea tre- 
buie să ținem cont. Am întâlnit femei, după 20-30 de ani, care făcuseră avorturi 
ŞI nu spuseseră niciodată lucrul acesta - din diferite motive. Deci este în funcţie 
de intensitatea pocăinței, nu de cantitatea timpului, pentru că nu timpul deci- 
de! Nu timpul decide împărtăşirea, ci pocăința ta interioară este cea care decide. 
Este gândul la iad, dar nădejdea la Dumnezeu, știind cu orice chip - trăind ştiinţa aceasta! 
- că este peste măsură de lubitor şi că iadul este marea durere a Lui! în toată opera Sa, 
în tot ce face Dumnezeu, nu are gândul să-l piardă pe om. Şi a dat duhovnicului - care 
este, ca ființă, la același nivel cu cel care se spovedește, că e om și el - putinţa de 
a-l rândui, de a-l pune pe drumul cel mai mare, adică pe drumul singur al veşniciei fericite; 
cu putere nelimitată.’ 

Preotul’, dacă face abuz de puterea aceasta, este foarte vinovat; dar mai 
vinovat este dacă rămâne inconștient de puterea pe care o deţine. Aşa că eu 


Note: 
i „Da, mai ales în vremea de astăzi nu ajută să aplice cineva toată Legea Bisericii cu o as- 
prime (ară discernământ, ci trebuie să cultive mărimea de suflet în oameni. Să facă mai întâi 
treabă bună în el însuşi, ca să poată ajuta sufletele, căci altfel va sparge capetele. Pidalionul se 
numeşte Pidalion, pentru că îndrumă pe om spre mântuire, când într-un mod, când în altul, 
precum face corăbierul, mişcând cârma când la dreapta, când la stânga, ca să scoată corabia 

la liman. Dacă o va ţine drept, fără să o mişte după cum este de trebuinţă, va izbi corabia de 
stânci, o va scufunda şi oamenii se vor îneca. Dacă duhovnicul foloseşte canoanele ca... bom- 
bardament, şi nu cu discernământ, potrivit cu omul, cu pocăinţa ce o are acela etc., în loc să 
vindece sufletele, le va omorî." (Cuviosul Paisie Aghioritul) 

= „Nu numai preotul atinge capul (celui botezat), ci şi dreapta lui Hristos. Iar aceasta 
reiese din înseşi cuvintele celui ce botează, căci nu spune: «Botez pe cutare», ci «Botează-se 
cutare», arătând că nu e decât slujitorul harului şi că nu face decât să pună la dispoziție mâna 
sa, pentru că a fost aşezat în acest rol de Duhul." (Sfântul loan Gură de Aur, Cateheze baptis- 
mal*, Ed. Oastea Domnului, Sibiu, 2003, p. 55) 

i „Când îmbracă epitrahilul în Duhul Sfânt, părintele duhovnic e asemenea Domnului 
nostru lisus Hristos şi străluceşte în Duhul Sfânt: iată, când părintele duhovnic vorbeşte, Du- 
hul Sfânt alungă păcatul prin cuvintele lui. Un bătrân l-a văzut pe părintele său duhovnic în 
chipul lui Hristos - iată cât de mult ne iubeşte Domnul!" (Sfântul Siluan Athonitul) 


sunt silit, în cazul avorturilor, când stau de vorbă cu duhovnicii, dacă este ca- 
zul, să-i canonisesc pentru că au fost nepăsători şi au dat la întâmplare canoa- 
ne de ani si ani. 

Nu timpul decide, ci pocăința interioară. S-ar putea, într-un timp foarte 
scurt, să ajungi și la marea milostivire a lui Dumnezeu. Deci contează enorm 
de mult trăirea aceasta în Dumnezeu, smerenia..., „prăpastie de smerenie", 


cum se spune. Aceasta va decide. Dar oamenii vin şi nepregătiţți din punct de 
vedere al gravităţții păcatelor sau vin din obicei, la Crăciun, la Paști, așa, pen- 
tru că trebuie să se spovedească. Ei, atunci trebuie să-l pui un pic în simtire, 
dacă l-ai prins. 

Dar vă mai spun și următorul indiciu: mărturisirea în sine este un canon! 
Nu este ușor să vii şi să dezgoleşti păcate atât de ascunse. Pe de altă parte, în- 
treb şi asta: ,Ai spus şi la altcineva că ai făcut?" - că se împrăştie vorba: „A fă- 
cut şi cutare, cutare..." 

Am întrebat adeseori femei, fete, despre chiuretaj. Şi ce am constatat: 
când întrebam de nişte păcate neînsemnate, spuneau foarte greu că le-au fă- 
cut; le era ruşine - că au mințit, că au furat etc. Dar când întrebam de avort, 
spuneau imediat: „Da, am făcut!", ca şi cum avortul era un lucru neînsemnat. 
Aceasta, pentru că avortul în vremea de astăzi este considerat un păcat oareca- 
re. Mă interesa să-i pun în starea de trezvie, de simtire că întreruperea de sar- 
cină este un păcat foarte mare, grozav de mare. 


— Ce sfaturi de mângâiere obişnuiţi să dați acestor femei care vin, femei care 
uneori deznădăjduiesc pentru păcatul pe care l-au făcut? 

— Adevărul este că nu le las în situația de a fi deznădăjduite de fel de fel 
de gânduri, ci le spun: 

„Da, este iertare. Eu te dezleg acum pentru totdeauna, numai urmează 
să-L îmblânzeşti pe Dumnezeu cu acest simulacru de canon pe care ți—l dau. 
Dar canon de simtire, nu de nevoințtă." Deci, cu orice chip, o asigur că es- 
te iertată şi nu este nevoie să-l tot mărturisească. Se mai spune că trebuie să 
spovedeşti din nou păcatul, din când în când... Nu este adevărat! Dacă-ţi mai 
aminteşti acest păcat, s-o faci numai în gând. 

"Unii spun: «A, cutare duhovnic este foarte canonist! Foarte aspru! Este inteligent, 
are 
memorie bună, ştie Pidalionul pe de rost.» Dar un duhovnic care aplică după literă canoanele 
cuprinse în Pidalion poate face rău Bisericii. Nu ajută faptul ca duhovnicul să ia 
Pidalionul și 
să înceapă: «Ce păcat ai făcut tu? Acesta. Ce scrie aici despre cazul acesta? Atâţia ani 
depărtare de la Sfânta împărtăşanie.» «Tu ce ai făcut? Asta. Ce scrie aici despre cazul 
acesta?»" (Cuviosul Paisie Aghioritul) 

Unii duhovnici spun că e bine să mai spui din când în când păcatele 
mari, să faci mărturisire generală. Eu îi sfătuiesc să-şi amintească ce au făcut 
fară o nouă spovedanie, pentru că astfel se diminuează puterea pe care o are 
dezlegarea respectivă - ca şi cum m-aş boteza din nou: „ca să fiu sigur că m-am 
scăpat de păcatul lui Adam!" 

O singură dată se mărturiseşte păcatul; dar mă interesează ca mărturisi- 
rea să fie cu simtire proprie, cu participarea lui. Deci îl asigur că este iertat, să 
intre într-o stare de continuă nădejde, dar cu o căinţă permanentă. Tocmai 
acesta sste canonul pe care îl dau. Să facă milostenie, să boteze un copil. Pen- 
tru că este posibil ca respectiva să nu aibă bani nici de pâine, dar de botez! 
- Mai este o situaţie specială în ajunul Paștelui sau în ajunul Crăciunu- 
lui, când vine foarte multă lume la spovedit, mai ales în Săptămâna Mare. 
Atunci preoţii se confruntă cu multe cazuri speciale — de exemplu, fete tine- 


re, care sunt încă la şcoală sau la liceu, necăsătorite, care trăiesc în desfrâna- 
re sau au făcut avorturi, dar vin numai o dată pe an să se spovedească. Ce 
faceţi cu ele când vin așa? Ce le recomandati preoților să facă, când ştiu că 
nu mai vin altă dată? 

- După cum vedeți, mare aglomerație la uşa mea - asta e zilnic. Deci se 
iveşte prilejul la spovedanie şi discut cu ea despre gravitatea păcatului şi, sigur, 
o invit să mai vină. „Când să mai vin, părinte?" „Când eşti rănită. Dar s-a ter- 
minat cu păcatele acestea." Le spun în aşa fel, ca să înțeleagă că păcatul acesta 
nu se mai poate repeta. Nu ştii pe cine omori; el nici nu se poate apăra de lu- 
crul acesta: „Nu ştii, laşule?!" 

Era un împărat care a cucerit pe alt împărat şi intenționa să omoare tot 
neamul împăratului, după ce a intrat în palatele lui. Şi într-o cameră a descope- 
rit un copil mic. Copilul, când l-a văzut, a ridicat mâinile spre tiran, râzând, şi 
astfel l-a dezarmat complet. Ei, vedeţi? Copilul, în pântece, nu poate să se ape- 
re. S-a demonstrat că fătul simte pericolul, simte cuțitul ucigaş şi se roteşte pu- 
ternic, într-un strigăt mut, dar nu se poate nicicum apăra. Vasăzică, este ființă. 
El nu se poate apăra şi tu îl ucizi cu atâta cruzime şi cu dezinvoltură... Poate să 
iasă un preot, poate să iasă un mare despicător de idei... Nu ştii pe cine omori. 
Avortul a devenit un obicei, iar acum statisticile însumează cifre îngrozitoare. 
- După Revoluţie mai ales, soțiile s-au întors la credinţă, unii bărbaţii ră- 
mân încă necredincioşi; ei duc în continuare o viață de familie. Ca să nu 
mai facă avorturi, ce le sfătuiţi pe femei să facă? Pentru că bărbatul nu este 
de acord cu înfrânarea sau cu păstrarea pruncilor zămisliţi. 

- Cu nici un chip să nu facă avort, indiferent ce s-ar întâmpla. „Pe via- 
tă şi pe moarte", le spun eu. Cu nici un chip n-au voie să ucidă. Divorţ, orice 
altceva, dar nu avort, nu ucidere. 


- Potfi recomandate mijloacele anticoncepționale, cu pretextul că este un pă- 
cat, dar este un păcat mai mic? 


- Dragă, anticoncepționalele şi alte mijloace asemănătoare sunt fraudă 
conjugală și atentat împotriva planurilor lui Dumnezeu. Nu e crimă; e numai 
atentat." Este un păcat mai mic. Dar noi nu îngăduim nici cel mai mic păcat! 
Pentru că din momentul în care m-aşez pe această poziție de acceptare a unor 
păcate mai mici, încep să mă gândesc: dar care-i mic şi care-i mare? Sau „şarpe 
MIC ŞI şarpe mare"; dacă un șarpe mic te muşcă cu atâta otravă încât să mori, 
nu mai e nevoie să te muşte altul mai mare! Deci e o mare greşeală. Nu accept, 
însă nu-1 pot opri de la împărtăşanie dacă au făcut aceste fraude conjugale, ca 
pe cei care au făcut avort. îi împărtășesc mai curând. Nu putem să tinem lu- 
crurile pe loc; nici nu putem condamna femeia să reziste la tirania unui soț pă- 
gân. Am zilnic cazuri din acestea! Nu putem nici asta. însă nu putem accepta 
cu nici un chip păcatul. Pot merge până acolo încât să se despartă! Pentru că şi 
aceste „specii” de bărbaţi necredincioşi - sunt destul de multe cazuri - trebuie 
înteleptiti şi ei prin refuzul femeii... Ea nu e jucăria lui, nu este păpuşa căreia să-i 
strâmbe gâtul pentru că ştie că e flexibil. Nu! Femeia trebuie să fie, cum obișnuiesc să 
le spun pe la cununii: „cu el totdeauna, ca el totdeauna". Adică, e liberă ca şi el. Cum 
să facă crima aceasta?! Şi atunci zic: nu e obligată, săraca, să suporte tirania acestor 
lucruri; e liberă şi se poate despărți. 


- Deci le spunem clar: să nu folosească anticoncepționale. 

- Cine poate să le spună altfel?! Păi, cum să spunem noi: „Foloseşte anti- 
concepționale"?! Noi întâlnim persoane care ne spun că au făcut păcatul acesta şi trebuie 
să luăm nişte măsuri mai uşoare decât dacă ar fi făcut crimă; dar nu ca și cum n-ar fi 
făcut nimic. 


Note: 

! „Mi s-a spus de către cei căsătoriţi şi mai apropiaţi sufleteşte că rezolvarea nașterii de 
prunci nu e simplă, că un căsătorit, dacă vrea, poate avea 20 de copii. Or, de abia au unul sau 
doi, deci să se umilească într-un adânc de smerenie pentru această abatere. 

Dar am mai ajuns şi la o altă constatare, şi anume că şi cei ce se laudă că fac copii tot 

nu-i fac nici ei pe toţi, deci şi ei tot cu capul plecat în adânc de smerenie se cade a fi. De mul- 
te ori însă cei cu mai mulţi copii se uită plini de sine la cei ce au mai puţini copii, cu oarecare 
înjosire, or, aceasta e şi mai grav, nu fac ce trebuie şi sunt şi plini de sine. Atunci mi-am dat 
seama şi mai bine că mântuirea stă în smerenie, după cuvântul Sfântului Antonie cel Mare." 
(Preasfinţitul loan Mihălţan) 


— Dar eu am întâlnit un preot care, văzând cât de multe femei cu avorturi vin 
la el, ca totuşi să nu mai facă crima asta atât de mare, le-a zis: „în loc de păca- 
tul ăsta mare, măcar alegeți unul mai mic, dacă nu puteți să faceţi altceva..." 

— Dragă, eu am întâlnit şi altceva: niște îngeri buni care s-au făcut draci. 
Putem să acceptăm oare acest sistem de compromis şi chiar să facem lege din 
sistemul şi metodele noastre? Nu se poate! Păcatul rămâne cu gravitatea lui. 

Un duhovnic n-are voie să dezlege nici ca să se mănânce de dulce, măcar că 

în Canonul 69 Apostolic, în jurul căruia se învârt toate rigorile postului, se 
spune până la urmă aşa: „...afară de caz de boală”. Dar eu nu dezleg dinainte. 
„Domnule, dumneata, dacă ai omorât un om, vii la mine şi te spovedeşti şi te 
dezleg. Dar nu-ţi spun dinainte: «Omoară-l». Nu spun dinainte: «Mănâncă 

de dulce.»" Nu am voie, ca duhovnic, să dezleg înainte ceea ce, de fapt, e legat 
de Biserică. Eu dezleg după ce ai făcut fapta, dar nu anticipez. 

Preoții trebuie să fie foarte blânzi, foarte îngăduitori, dar pe poziția lui 
Hristos. Hristos n-a putut să accepte nici cel mai mic păcat! Pentru aceasta, El 
a suferit toate împunsăturile, loviturile şi scuipările. Nu poate să accepte! Că 
te iartă dacă te pocăieşti, asta e altceva. Duhovnicul, care este înzestrat cu acest 
nemaipomenit har, nu poate să facă compromisuri prealabile. 

Dumnezeu a creat două lucruri nemaipomenite, care nu pot fi mai desă- 
vârşite: a creat o Femeie distinsă, care a născut un Dumnezeu, şi Preoţia, prin 
care îl aduce pe Dumnezeu din cer şi-L naşte din nou pe Sfânta Masă. Vă dați 
seama ce înseamnă preoția?! Vă daţi seama în ce veşminte s-a îmbrăcat un om 
ŞI cu ce har dumnezeiesc?! Are putere... Și atunci, nu poţi să faci un astfel de 
compromis. Noi ca duhovnici avem puterea să dezlegăm cu orice chip, orice, 
dar nu anticipăm săvârşirea păcatului. „Eu Mă răstignesc - a zis Mântuitorul 
—, dar nu pentru unele da, pentru unele nu." Nu se poate accepta să faci com- 
promisuri. Să fim blânzi, să nu-l oprim prea mult, să-l iubim, să ne pară rău 
că se află în stare de păcat şi să spunem: „Foarte bine că a venit!" Atunci omul 
spune tot şi tu poţi să-i dai dezlegare. El a căzut şi l-ai scos din adânc de ape, 
foarte bine, dar nu-l mai certa de ce e ud... Asta e important, să-l salvezi; aces- 
ta e scopul, nu? Să-l aduci la linia de plutire, să-l readuci la respiraţie şi să intre 
pe drumul cel bun. Nu acceptăm cu nici un chip compromisuri. 


Note: 
' Dacă, în Taină, preotul este imaginea lui Hristos, el nu e deloc, un vice-Hristos.” 
(Sfântul Maxim Mărturisitorul) 
Femeia care este forţată de bărbat să facă avort se poate și despărți. Sunt 
patru motive pentru care se pot despărţi, printre care este și acesta: dacă te 
omoară duhovniceşte celălalt. 
— Deci femeia trebuie să-şi ducă crucea până la capăt, chiar dacă are copii, 
chiar dacă nu? 
— Dragă, dar unde spune să n-o duci până la capăt?! Ce, numai până la 
capul locului?! Nu există sfârşit; până la moarte! Noi respirăm fară oprire; ini- 
ma bate în permanenţă de zeci şi zeci de ani în tine. Ea nu se contrazice; așa 
să fii şi tu în misiunile pe care le ai pe faţa pământului - ca bărbat, ca femeie, 
ca doctor, ca inginer, ca duhovnic, ca preot. 
Despre spovedanie și împărtăşanie 
— Care-i problema cea mai grea pe care o întâlniți la spovedanie? 
— întrebarea e uşor de pus. Trebuie să amintesc aici de o idee vehiculată 
şi de Dostoievski: „Cât de complicat este un om simplu!" 
Problema cea mai grea este atunci când se observă că ezită, evită să mărturisească 
păcatul aşa cum l-a făcut sau când îl ocolește sistematic. Sau începe să-l spună cu scuze. 
Nu se poate răspunde întru totul la întrebarea aceasta, pentru că fiecare ins are 
particularitatea lui. Trebuie să vorbeşti într-un limbaj accesibil lui și să-l înţelegi... 
Fără discuţie să-l iubeşti cel dintâi. Aş putea spune că problema cea mai grea e problema 
fiecăruia. 


— Ce calități trebuie să aibă un preot pentru a fi un bun duhovnic? 

— Să aibă conştiinţa că are răspundere mare, să aibă cuminţenie, să fie 
activ. Să fie cum spune Biserica, să le slujească oamenilor, să spovedească cu 
râvnă. Bineînţeles că are dreptul şi el, că e tot om, să se apere. Sunt întrebări 
la care numai prin fapte se poate răspunde. Duhovnicul trebuie să respecte cu 
foarte multă dragoste pe cel care spune lucruri foarte grave. Pentru că dacă 

! Un lucru-mi pare cert, că lumea oamenilor simpli este o lume complicată, iar lumea 
oameni lor complicați este o lume simplă. Cu cât sunt oamenii mai sofisticati, cu atât dau 
mai 
puțină însemnătate formelor; pe când oamenii simpli abia se adună laolaltă că şi alcătuiesc 
re- 
gulamente straşnice. Apoi sunt şi din cale-afară de «serioşi», adică izvoditori de tiranie. 
A! Cât 
de regulamentari, de exigenți, de idolatri ai tipicului şi formei sunt oamenii simpli din 
celule! 
Bunul sălbatic şi simplitatea omului primitiv sunt basme, romane, fiction. Sălbaticii sunt 
teribil 
de complicaţi și meticuloşi: sociologia, etnografia şi antropologia o dovedesc. La ei totul 
stă sub 
semnul tabuurilor — sunt sute, mii de tabuuri - şi al stringenţei sistemelor de 
reglementare mi- 
nuțioasă. întotdeauna forma are prioritate asupra fondului. 


Faţă de a triburilor primitive, viața omului modern e de o simplicitate cristalină şi 
de o li- 
bertate absolută." (Nicolae Steinhardt, Jurnalul Fericirii) scapă unul de la înec, de la 
o apă până la gât, e un merit. Dar nu-i mai mare meritul că l-ai scăpat pe altul de la 
o apă foarte adâncă? Este o bucurie pentru cel salvat şi nu-i mai arde să-l certe, că de 
ce e ud? 

Există... Sunt buni duhovnici mai tineri si vor fi cunoscuți de către eredincioși. Căci 

dacă oamenii îi vor fi apreciat pe cei dinainte, vor şti să-1 aprecieze şi pe cei noi. 
Bine, aşa sunt părinți multi, dar nu știința le lipseşte pentru a fi puternici duhovniceşte, 
ci vitejia de a apăra Adevărul. Dacă te temi de moarte, nu poți apăra și nu poţi să dai 
cuvânt bun. Trebuie să trăim cu conștiința morții; nu putem ocoli moartea și toată viața 
ne pregătim pentru ea. 
Dar dincolo de moarte ne aşteaptă fericirea veşnică, dacă JI urmăm pe Hristos. Aşadar orice 
preot, ca şi orice creştin, trebuie să mărturisească Adevărul cu orice preț. Căci până 
la urmă nici nu avem ce pierde. In cel mai rău caz ne omoară, dar pentru asta nu trebuie 
să ne îndulcim poziţia. Sunt duhovnici buni la noi, însă e nevoie de eroism să împlinească 
cunoștințele. 


= în ce condiții se poate schimba duhovnicul? 


— Duhovnicul are puterea de a lega şi dezlega. E curioasă firea omenească. Dacă ai 
apucat la un duhovnic şi a trebuit să-i spui păcatele din tinereţe, el îţi cunoaşte viata. 
Și când te duci a doua oară ştie că un păcat pe care-l mărturisești are rădăcină deja. 
Iti urmărește evoluţia vieţii tale. El constată: „Vad că-mi spune mereu aceleaşi păcate." 
Sunt aceleaşi cauze, poate! 

în cazul în care este un duhovnic cu totul împătimit, trebuie schimbat. 

De asemenea, dacă leagă eronat, leagă cu anii să nu te împărtăşești, trebuie schimbat. 
Insă, în general, se schimbă foarte greu un duhovnic. Dacă eu aş spune: „ai voie să-ți 
schimbi duhovnicul", cine ştie ce ţi-a năzărit prin minte si-l schimbi. 

Dintru început ajutaţi-vă de unul care nu vă mai ridică probleme. Mai ales se ţine cont 
şi de momentul istoric în care trăim. Fiul duhovnicesc poate să se obișnuiască cu 
neîmpărtăşitul şi nu-l mai interesează şi zice: „Parcă tot cu împărtășanie am trăit până 
acum! 

După o perioadă de 40-50 de ani de educaţie atee, eu constat la oameni, care s-au născut 
si au trăit în vremea aceea, că nu au deloc o educație crestină moştenită de la moşii și 
strămoșii lor. Eu constat, prin femeile care vin, că bărbaţii lor nu sunt credincioşi. 
Lupta este ca, aducându-i şi pe ei la biserică, să nu-i refuzăm pe motivul că ei sunt 
păcătoşi. 

Trebuie urmărit un canon pe care să-l facă zi de zi, în ce priveşte starea de simtire, 
nu starea de obligație tipicală. Duhovnicul, de multe ori cu regret, se achită de fiul 
duhovnicesc, îi dă un canon: să citeşti cutare... Fiul o face din obligație, nu o face 
ca să se vindece, dacă o face. Sunt foarte puțini cei care fac cum trebuie. Unul a primit 
canon să citească de trei ori Biblia. Biblia, pe care o citeşti o dată în viață. Acela 
citeşte să înţeleagă sau o citeşte că i s-a dat să citească? Ba chiar canoanele prea 
încărcate îl împutinează sufletește. 

Lupta este din partea amândurora, a fiului și a părintelui, să te vindeci de păcate 
ŞI să progresezi, să devii mai bun, din ce în ce mai bun. Lupta este ca mâine să fie tot 
atât de prezent cum a fost astăzi, când s-a spovedit. „Frate, nu ţi-am spus decât atât 


să faci! Nu te descuraja!" Lupta mare este să fie în fiecare zi prezent, în fiecare clipă, 
dacă se poate. Nu o să se poată. Dar lupta este să se poată. 


KKK 


Am fost întrebat: „După împărtăşanie putem săruta icoanele?" Se pot săruta. A-L primi 
pe Hristos prin cuminecare înseamnă a fi una cu El. Deci eşti peste icoană... 

Dar acum se pune o problemă cu aspect tehnic. Când ne împărtăşim? 

Nu timpul decide. Asta-i o greşeală. Decide intensitatea credinței tale, văpaia din inima 
ta. Cum spune Sfântul loan Gură de Aur: „Ani vrei să-i dai? Vindecă-i rana!" Acesta-i scopul 
duhovnicului. Şi dacă îi vindeci rana, îl faci capabil de întâlnirea cu Hristos prin 

împărtăşire. 

Nu ne împărtășim pentru că au venit Pastile sau Crăciunul.’ Ne împăr- 
tăşim ca să fim mereu cu Hristos, pentru că nu există numai o împărtăşire cu 
Sfintele Taine, ci şi o împărtăşire duhovnicească, adică această continuă pre- 
zență a inimii noastre la Dumnezeu. 

S-a discutat foarte mult în lumea trăitorilor, a oamenilor de credinţă şi a duhovnicilor 
când să te împărtăşești. Unii spun că la 40 de zile. Dar nu timpul decide, ci pregătirea 
ta interioară, pentru că la un eveniment așa de mare, ca să-L primeşti pe Dumnezeu cu 
adevărat, îţi trebuie o pregătire. 

' „Pentru aceea vorbeşte de aceasta cu multă frică, pregătind căpetenia bunătăţilor, 
spre 
a se apropia cineva de aceste Taine cu conștiința curată. Astfel că nici nu s-a mulţumit 
cu ce- 
le spuse mai înainte, ci a adăugat şi acestea, zicând: Pre voi înşivă vă ispitiți... pre 
voi înşivă 
vă cercați (II Corinteni 13, 5), şi nu după cum facem noi acum când ne apropiem mai ales 
în anumite vremi, adică avem în vedere mai mult timpul decât cugetul curat. Fiindcă nu 
ne 
gândim ca să ne apropiem de aceste Taine pregătiţi şi curăţiţi de relele noastre, în acclași 
timp 
şi plini de umilinţă, ci să ne apropiem în sărbători, şi încă atunci când ar fi toţi de 
faţă. Insă 
nu aşa a poruncit Pavel, ci un singur timp ştia el pentru apropiere şi împărtăşire, adică 
curăția 
conştiinţei. Şi nici să stea de faţă cu lene, nepăsare şi obrăznicie - fiind silit a se 
apropia din 
pricina sărbătorii — şi nici iarăşi, dacă el este pregătit mai dinainte şi pătruns de 
umilință, să 
fie împiedicat a se apropia că nu este sărbătoare. Fiindcă sărbătoarea este arătarea 
săvârșirilor 
celor bune, evlavia sufletului şi străşnicia vieții. Dacă le ai pe accstca, apoi vei putea 
să prăz- 
nuiești totdeauna şi să te apropii totdeauna." (Sfântul loan Gură de Aur, Tălcuiri la 
Epistola 
întâi către Corinteni, Omilia XXVIII) 


Numărul acesta de 40 nu trebuie ignorat. Ce înseamnă numaidecât acest 40? Dragă, mai 
întâi de toate, un timp ales de Dumnezeu, un timp suficient ca să te pregăteşti pentru 
marele eveniment ce are în vedere Veşnicia. 40 de zile a durat potopul lui Noe. 40 de zile 
a stat Moise în Muntele Sinai. 40 de zile a postit Mântuitorul. 40 de zile durează postul 
Crăciunului şi postul Paștelui. E un timp suficient ca să te pregăteşti pentru marele 
eveniment care urmează, 
eveniment bisericesc, mântuitor. A 40-a zi după zămislirea pruncului se formează inima. 
A 40-a zi după moarte putrezeşte inima. 

Noi am rămas la 40 de zile într-o formă tradiţională, care nu e atât de recomandată. 
Te împărtăşeşti continuu cu Hristos, duhovniceşte, iar când te pregăteşști şi printr-o 
postire... Nu numaidecât postirea este o condiție. Nu o faci pentru că ţi s-a spus s-o 
faci, ci ca să te smerească trupeşte, să renunti la o serie întreagă de porniri spre rău: 
lăcomii, curvii, judecăţi. Posteşști cu procese, cu certuri, cu procurori și cu avocaţi? 
Asta nu. Și atunci, împărtășirea este în funcţie de curățirea inimii tale.’ 


Note: 
l „în Tebaida este un oraş care se numeşte Lico, iar la opt mile de el este un munte, în muntele acesta 
locuiesc monahi. Ne-am dus şi noi acolo şi am dat de ava Isaac, teban de neam. Şi ne povestea bătrânul: 
Acum 52 de ani, pe când lucram la lucrul meu de mână, faceam conopion mare. Pe când lucram am greşit 
lucrul şi m-am întristat că nu găseam greşeala. M-am căznit toată ziua şi nu ştiam ce să fac. Pe când mă 
căzneam să aflu greşeala, iată că intră pe fereastră un tânăr care-mi zice: 

- Ai greşit; dă-mi-l mie ca să-l îndrept eu! 

- Pleacă de aici, i-am spus. N-am să fac asta niciodată. 

- Dar ai să-ţi faci pagubă dacă-l faci greşit, mi-a răspuns el. 

- Nu te îngriji de asta, i-am spus. 

- Mi-i milă însă de tine, că te osteneşti degeaba. 

- Rău ai venit aici şi tu, şi cei care te-au adus. 

- Dar tu m-ai silit să vin aici şi eşti al meu. 

- Pentru ce spui asta? 

- Pentru că te-ai împărtăşit trei duminici la rând, cu toate că eşti certat cu vecinul tău. 

- Minţi, i-am spus eu. 

- Nu mint, pentru că te-ai supărat cu el din pricina lintei. Eu sunt cel care sunt mai mare peste cei care 
se supără şi poartă în suflet ranchiună, aşa că de acum înainte eşti al meu. La auzul acestor cuvinte, am 
părăsit chilia, m-am dus la fratele, i-am făcut metanie şi m-am împăcat cu el. Când m-am încors am văzut că 
a ars conopionul şi rogojina în timp ce mă dusesem să mă împac cu fratele, din pricină că dracul urăşte 
dragostea şi unirea dintre oameni." (Limonariu) 

i „Creştinii, şi ei, adesea, prin spovedanie, prin sfărâmarea inimii şi cucernicia sufletului să se 
cuminece şi nimeni dintre cei ce se tem şi iubesc pe Domnul să nu treacă peste 40 de zile; şi dacă se va păzi, 
pe cât va putea, să se apropie şi mai curând de cuminecătura lui Hristos; şi dacă se va putea, şi în toate 
duminicile, mai ales cei bătrâni şi cei bolnavi..." (Sf. Simeon, Arhiepiscopul Tesalonicului, Tratat asupra 
dogmelor credinţei noastre ortodoxe) 


Inima e adâncul cel mai adânc din noi. Aș putea să spun că inima e o fiin- 
tă în fiinţă. De ce spune Dumnezeu: „Am făcut inima ta ca să locuim în ea"? 
El nu locuieşte oriunde. Dumnezeu, Care Se simte atât de lăudat în slăvile Ce- 
rurilor, are plăcerea să locuiască într-o inimă de om. Este locul pe care l-a făcut 
special ca să fie găzduit El. Mintea e subordonată inimii. Fiinţa noastră de răs- 


pundere şi de adevărată bucurie prin unire cu Dumnezeu e inima. Curățirea ini- 

mii ar fi deci un motiv care trebuie respectat în vederea primirii Sfintei împăr- 
tăşanii cu Trupul și Sângele Mântuitorului. A te împărtăși cu Trupul şi Sângele 
Mântuitorului înseamnă, repet, să fii una cu El, să fii cu adevărat un împlinitor 

al cuvintelor Lui şi să recunoşti cu adevărat că pierdut ai fost şi te-ai aflat. Pentru 
că, da, e nevoie să te pierzi. Dar nu în sensul de a părăsi învăţătura adevărată, ci 
de a renunța la o identitate moleșită sau strict omenească și de a te regăsi într-o 
personalitate îngerească. Aşa cum am spus, împărtăşirea nu trebuie considerată, 

după idei fixe, numaidecât deasă” sau rară.” Rară, pentru că e prea mare Dum- 

nezeu, prea mare harul Său. Şi îți trebuie o pregătire. Dacă n-ai haină de nun- 


Și, dacă te împărtăşești foarte des, începi, ca fiinţă omenească nerodată, neşle- 
aie an pri E Arna ap Nei T: 6 P 
fuită, s-o iei ca un obicei, nu cu teamă și cu frică de Dumnezeu. Dacă ai aceas- 


Note: 
l loan 14, 23. 
2 „Cât priveşte lucrarea numită Carte de mult folos sufletesc despre deasa împărtăşire cu preacuratele 
Taine ale lui Hristos, Veneţia 1783, această operă a Mitropolitului Macarie Notaras, la care a contribuit şi 
Cuviosul Nicodim Aghioritul, reflectă, deşi indirect, preocupări mai vechi, care îşi au neîndoios obârşia în 
Apusul catolic." (Acad. Prof. Dr. Alexandru Elian) 
3 Cuviosul Paisie Aghioritul ne spune: „N-are atâta importanță cât de des se împărtăşeşte 
cineva, ci mai cu seamă felul în care se pregăteşte pe sine pentru aceasta şi cât de mult îl păs- 
trează înlăuntrul său pe Hristos după aceea. Dacă ar fi fost să se sfinţească omul aşa, pur şi sim- 
plu, atunci toţi preoţii care se împărtăşesc în cursul săptămânii şi în fiecare duminică ar fi deja 
sfinţi!" (Apud Dionysios Farasiotis, Marii inițiați ai Indiei şi Părintele Paisie, Ed. Egumcniţa) 
3 Matei 22, 13. 
5 „Se obişnuiesc mari pregătiri înainte de primirea Sfintei Cuminecături şi mai puține 
după primirea înfricoşătoarei Taine. Or, după primirea talantului trebuie să lucrăm cu el. Pu- 
terea Sfintei Cuminecături se realizează în măsura în care noi conlucrăm cu harul transmis 
prin cuminecare. Aici se pare că suntem deficitari. Uneori lipseşte această trudă şi sinergism, 
de aceea şi rodirea mai puţin eficientă a Sfintei Taine. în Biserica apuseană eşti socotit practi- 
cant numai dacă te împărtăşeşti des. Se parc că şi unii teologi de-ai noştri din Apus împărtăşesc 
ideea aceasta. Nu cred în rodirea împărtăşirii dese fară o sârguincioasă lucrare cu Harul. Avem 
exemple destule. Mai întâi noi, preoţii, care ne împărtăşim foarte des, ...şi Sfânta Maria Egip- 
teanca s-a împărtăşit o singură dată, dar a conlucrat cu harul, încât umbla pe apele Iordanului. 
Cantitativul şi calitativul trebuie îmbinate într-un mod înţelept." (PS. loan Mihălţan) 
£ „Nu deasa împărtăşanie ne duce la desăvârşire, ci pocăința cu lacrimi, deasa spove- 
danie, părăsirea păcatelor, rugăciunea din inimă. Râvna unora pentru deasa împărtăşanie es- 
te semnul slăbirii credinţei şi al mândriei, iar nu semnul sporirii duhovniceşti. îndreptarea şi 
sporirea noastră pe calea mântuirii începe cu deasa spovedanie şi se continuă prin post şi ru- 
tă teamă de Dumnezeu cu adevărat și te gândești la importanţa acestui fapt, 
atunci eşti bun de împărtășit mai des. Dar dacă o iei din obișnuinţă sau zilnic’, 
cum am auzit că se face în unele părţi, este o greșeală extrem de mare.” Pentru că 
nu postirea în sine decide, dar ea este necesară, ca să te mai strunjească niţel tru- 
peşte. Trupul acesta trebuie să existe şi să împlinească o serie de lucruri ale firii. 
Dar să fim împotriva exagerării lucrurilor. $i atunci e necesară postirea. 
Iarăşi e o primejdie mare, tocmai pentru că-i foarte mare lucru - mai 
mare decât a te împărtăşi nu există nimic în viața cu Dumnezeu -, să nu te 
împărtășești.! 


Note: 

găciune cu lacrimi, prin părăsirea păcatelor, milostenie, împăcare cu toţi şi smerenie. Numai 
după ce facem toate acestea ne putem împărtăşi mai des. Altfel, cum să primeşti pe Domnul 
cerului şi al pământului când sufletul tău este necurat, nespovedit, robit de patimi şi, mai ales, 
plin de mândrie?" (leroschimonah Paisie OLtru) 

i „A se îmbrăca cu Hristos înseamnă a se îmbrăca cu putere. Imaginea e luată de la îm- 
brăcarea cu niscai arme; căci Hristos e ca o armă sau ca o armătură. Dar se înţelege că pe 
Hristos îl îmbrăcăm când îl primim în noi; căci nu ţi se comunică puterea cuiva, dacă nu ţi 

se face oarecum interioară. Dar acelaşi lucru înseamnă a te împărtăşi cu Trupul lui Hristos: 
înseamnă a te îmbrăca cu puterea Lui. Ideea e că Trupul lui Hristos cu care ne împărtăşim sau 
cu care ne îmbrăcăm nu e ceva care rămâne în noi sau lipit de noi, ca un lucru pasiv, ci ca un 
izvor de putere de care ne folosim, întrucât noi înşine ne însuşim activ această putere. Dar, 

ca să fim mereu ţinuţi în stare de putere, trebuie să fim în comunicare continuă cu Hristos; 

să stăm mereu în comuniune cu Soarele puterii duhovniceşti. Se remarcă legătura firească în- 
tre pomenirea neîncetată a lui Hristos, deci şi a patimii Lui, prin rugăciune şi între împărtă- 
şirea continuă cu Trupul Lui răstignit şi biruitor al morţii prin cruce. Comunicarea continuă 
cu Trupul Domnului întreţine pomenirea continuă a Lui, căci ea e o pomenire cu lucrul, cu 
fapta, nu numai cu cuvântul. La rândul ei, pomenirea neîncetată a Domnului cu cuvântul, ca 
comunicare a Lui cu mintea, cu duhul, cu inima noastră, se cere după o comunicare deplină 
cu Hristos prin împărtăşirea de Trupul Lui. împărtăşirea deasă cu Trupul Domnului drept 
comunicare a puterii Lui către noi, drept comunicare a Duhului Lui în sufletul şi voinţa noas- 
tră, nu trebuie să fie deci o primire magică a Lui, ca lucrând prin El însuşi fară noi. Factorul 
activ uman comunică cu factorul activ, care e Hristos, pentru a deveni şi mai activ. De aceea 
trebuie o pregătire în acest sens din partea omului. Cine se împărtăşeşte cu nevrednicie judeca- 
tă sieşi mănâncă, nedeosebind trupul Domnului (I Corinteni 11, 29). De aceea, mai bună e o 
împărtăşire mai rară, dar bine pregătită, primită cu mare concentrare de putere şi cu hotărâre 
de a conlucra cu puterea din Trupul Domnului, decât o împărtăşire într-o stare laxă, nepăsă- 
toare a puterilor proprii. O împărtăşire deasă cu Trupul şi Sângele Domnului poate duce la 
slăbirea concentrării în primirea lor." (Pr. Dumitru Stăniloae) 

$ Se poate vedea în acest sens şi părerea Cuviosului Iustin Popovici: „«Cum se cuvine să 
se împărtăşească călugării ?», «Sunt împotriva desei împărtăşiri din Sfântul Munte!»" (Apud 
Arhimandrit Ioanichie Bălan, Pelerinaj la locurile sfinte) 

3 „Dacă cineva se mărturiseşte nesincer şi îşi face voia proprie, atunci, chiar dacă se îm- 
părtăşeşte cu Sfintele Taine, demonii viază în trupul său şi îi tulbură mintea." [Sf. Siluan) 
„Deci să nc deşteptăm şi să ne înfricoşăm şi să arătăm multă evlavie, ca nu cumva 
apropiindu-ne de împărtăşanie cum s-ar întâmpla, să grămădim foc asupra capului nostru. 
Aceasta o spun nu ca să nu ne apropiem, ci ca să nu ne apropiem cum s-ar nimeri. Căci du- 


Cel care mănâncă Trupul Meu și bea Sângele Meu rămâne în Mine şi Eu în 
el. Precum Tatăl Cel viu M-a trimis pe Mine şi Eu viez prin Tatăl, aşa şi cel 
Mă mănâncă pe Mine va fi viu prin Mine. Aceasta este Pâinea care S-a pogorât 
din cer, nu ca mana pe care au mâncat-o părinții voştri şi au murit. Cine mă- 
nâncă Pâinea aceasta va fi viu de-a pururi.’ 

Intervine și împărtăşirea duhovnicească, cu: „Doamne Iisuse Hristoase, Fi- 


ul lui Dumnezeu, miluieşte-ne pe noi!" Dar nu înlocuieşte împărtăşirea aceasta 


care 


pipăită, simțită. Sfânta împărtăşanie nu iartă păcatele. Sfânta împărtăşanie de- 


săvârşeşte. lertarea păcatelor o primim în Taina Pocăinţei: „Te iert şi te dezleg... 


Deci nu se poate, fară să mergi mai întâi la spovedanie, să primeşti dezlegarea 


păcatelor, pentru că Sfânta împărtășanie poate să fie foc, să te ardă. 


= Este întotdeauna necesară Spovedania înainte de Sfânta împărtăşanie? 


— Este, ca să ţi se ierte păcatele.” E nevoie să te spovedești nu numai când 

te împărtăşeşti, ci să te culci mereu cu linişte, spovedit. Te duci la pansat de câte ori 
eşti rănit. Sau, într-adevăr, să o faci pentru că sunt o serie întreagă de lucruri care 
ti-au scăpat. Lumea e obișnuită să spună niște păcate, dar să știți că foarte putini își 
pun problema unor păcate pe care noi le numim păcatele lipsirii, adică faptele bune pe 
care le puteai face şi nu le-ai făcut. Vedeţi, şi asta înseamnă o curățire. A vorbit de 
rău, nu s-a rugat suficient și permanent... Mai întâi de toate, cine ştie să facă ce e 
bine şi nu face, păcat are (Iacov 4, 17). Cât bine puteai să faci într-o zi sau într-o 
săptămână şi nu ai făcut?! Şi, iată, ai săvârşit păcatele lipsirii. Nu prea văd la 
spovedanie: „[...]că puteam să fac un bine şi n-am făcut." Şi eu recomand tuturor să se 
spovedească bine, ceea ce înseamnă să te gândești la spovedit cu mult timp înainte, adică 
să-ți faci mereu acest control, iar la spovedit să te duci pregătit. Te-ajută duhovnicul, 
căci s-ar putea să uiţi unele lucruri, dar în orice caz, nu te duce nepregătit sau din 
obişșnuințăpă cum a se apropia cincva cum s-ar întâmpla este primejdios, tot aşa şi anu 
se împărtăşi din Cina cea de Taină este primejdios, este foame, este moarte veşnică." (5f. 
loan Gură de Aur, Tăieturi la Epistola întâi către Corinteni, Omilia XXIV) 


Note: 
| loan 6, 56, 58. 
a „[...] ca întru curată mărturisire a cugetului nostru, primind părticica Sfintelor Tale 
Taine, să ne unim cu Sfântul Trup şi Sânge al Hristosului Tău. Şi, primindu-le cu vrednicie, 
să avem pe Hristos sălăşluind în inimile noastre şi să fim locaş al Sfântului Tău Duh. Aşa, 
Dumnezeul nostru, pe nici unul dintre noi să nu-l faci vinovat de aceste ale Tale înfricoşătoare 
şi cereşti Taine, nici neputincios cu sufletul şi cu trupul să nu-l arăţi, pentru aceea că se împăr- 
tăşeşte cu ele cu nevrednicie." !Liturghier, Liturghia Sfântului Vasile cel Mare) 
g „Prin Spovedanie ne recunoaştem greşelile: doar astfel ne tăiem mândria noastră. De 
aceea Biserica Ortodoxă păstrează rânduiala de a condiționa participarea la jertfa euharistică 
de mărturisirea păcatelor, de recunoaşterea vinovăției noastre." (Pr. Dumitru Stăniloae) 
Repet: nu se poate să mergi la împărtăşit fară dezlegarea de păcate 
primită de la duhovnic. 
Cu nevrednicie se împărtăşeşte un om împătimit, necurățtit, nespovedit, 
fară grijă, care merge din obicei sau nu s-a spovedit cu adevărat. Pentru că o 
spovedanie bună este ca tu să fii pe poziţia de a nu mai face. Nu să te spovedeşti 
Şi să spui că „şi-aşa fac". Asta e o fraudă. Nu trebuie să te îngrijoreze marile pă- 
cate, pentru că toate se iartă, dar să fii pe o poziție de mare căință. Te spovedeşti 
de pe poziția de a nu mai face. Că se întâmplă, e accident, dar nu e deliberarea 
ta, nu-i nepăsarea ta, nu e pocăință falsă. Când te pocăiești cu adevărat, te duci 
ca să nu mai faci. Altfel eşti vinovat de participare, nu de accidentare. 
Unii creştini neglijează Taina Spovedaniei şi o folosesc doar ca pe un pre- 
text pentru a se împărtăşi. Dezlegarea de păcate e valabilă (validă) şi nu pu- 
tem renunța la ea pentru că avem de a face cu astfel de creştini! însă era bine 
să o facă de dragul curăției inimii și al iertării pe care o primesc, nu de dragul 
unui act care urmează. 
Deci, ca să poți să fii pregătit de împărtăşanie, trebuie să fii un om de 
jertfa. ° Aceasta-i pozitia creştină: jertfa. 
! „Dacă îl primim astfel pe Domnul, cu ură fată de aproapele, primim în noi osândă, 
ŞI nu mântuire. Aşadar, vai mie!, fiecare să se cerceteze şi astfel să se apropie de Sfântul 


Potir." 
(Starețul Tadei) 

„Poti vedea uneori cum, într-o familie, atunci când toţi se pregătesc să se 
împărtăşeas- 
că la vreo sărbătoare, diavolul îi face să se certe și nu numai că nu se împărtăşesc, dar 
nici la 
biserică nu mai merg. Aghiuţă brodează astfel lucrurile, încât aceia să se lipsească cu 
totul de 
ajutorul dumnezeiesc. De multe ori Aghiuţă, deoarece cunoaște din experienţă că ne vom 
fo- 
losi duhovniceşte la sărbători, în ziua praznicului sau în ajun creează — ca un 1spititor 
ce es- 
te—o 1spită şi ne strică toată dispoziţia. Se poate, de pildă, să ne facă să ne certăm 
cu vreun 
frate, după care ne aduce întristare, zdrobindu-ne sufletește şi trupește. Şi astfel nu 
ne lasă să 
ne folosim de sărbătoare prin doxologia dătătoare de bucurie. însă Bunul Dumnezeu ne ajută 
atunci când vede că nu am fost noi pricina ispitei, ci ea s-a făcut numai din invidia celui 
vi- 
clean. Şi ne va ajuta încă și mai mult atunci când vom lua cu smerenie greşeala asupra 
noastră 
ŞI nu numai pe fratele nostru, dar nici măcar pe diavolul, urătorul de bine, nu-l vom judeca, 
deoarece treaba lui este să pricinuiască sminteli și să împrăștie răutate, iar a omului, 
ca chip al 
lui Dumnezeu, să răspândească pace și bunătate." (Cuv. Paisie Aghioritul) 
- în caz de neînțelegere între soți, ce putem face? Am întâlnit un caz, un tâ- 
năr mi-a spus că soția lui îi face farmece, îi pune lucruri toxice în mâncare; 
spune că nu mai pot trăi împreună şi totuşi așteaptă un copil de la ea. 

- Dragă, o suportă până când găseşte un motiv binecuvântat de despăr- 

tire. Trebuie s-o ducă mai departe. Şi sunt mai multe cazuri de felul acesta. O 
duce mai departe şi pe considerente că: „Ce ştii tu, bărbate, că nu-ţi vei mân- 
tui femeia?" Sau invers. Nu sunt decât patru motive ca să se poată da divorţ: 
dacă e caz de adulter, cum zice Mântuitorul. 


- Femeia poate da divorț dacă-lprinde pe bărbat? 

- E liberă şi ea. Are dreptul ei. E fiinţă liberă cu Edictul de la Milan. A 
încetat dragostea, a încetat şi familia. 

Dacă vrea să omoare unul pe celălalt şi a simțit că vrea să-l omoare fie 
prin otrăvire, fie prin împușcare, atunci trebuie să se despartă, decât să facă 
crimă. De ales însă, să nu fie un simplu accident - s-a întâmplat că a întors 
facălețul sau te miri ce... 

Dacă a trecut la o sectă unul din soți, a căzut în erezie, şi cu influenţă mare 
să-] racoleze pe soț. Celălalt are voie să se despartă, decât să cadă în anatema. 
Dacă pleacă la mănăstire, dar cu acordul amândurora şi cu divorț. 

Și în caz de adulter, dacă intervine o iertare totală, atunci să se pocăiască 
persoana în cauză. 


în cazul în care cel divorţat este vinovat, prin pogorământ îl putem cu- 
nuna dacă solicită, că altfel trăieşte în păcat. 

Pe cei care trăiesc necununați nu-i putem dezlega de păcate până nu se 
cunună sau până nu se despart. La fel şi pe cei care, cununaţi fiind, au relație 
extraconj ugală de continuitate, trebuie să înceteze această relaţie pentru a pu- 
tea fi primiți la spovedanie. In aceste cazuri este vorba de un păcat făcut deli- 
berat şi le spun: „Mă opresc şi eu aici, e inutil să continui să vă dezleg. Vreau 
să ne mai vedem, dar să veniţi cu noutăți!" 


Spițele nunții se împart în cinci rânduri şi se socotesc cinci grade: din 
sânge, din cuscrie, din cuscria cea din trei neamuri, din înfiere (adopţiune) și 
din Sfântul Botez. 

Rudenia din sânge se împarte în trei: suitori, coborâtori şi colateral. 

Suitori: tatăl meu, bunicul meu, străbunicul meu; mama mea, bunica 
mea şi străbunica mea. 

Coborâtori: copiii mei, nepoții mei și strănepoții mei. 

Colaterali: fratele meu, vărul meu, vara mea, unchiul meu, mătuşa mea. 

Fratele nu poate lua pe sora sa fie dintr-un tată şi mamă, fie numai din- 
tr-o parte, sau fiu natural, pentru că este gradul doi. 

Unchiul nu poate lua pe nepoata sa adevărată sau, dimpotrivă, pentru că 
sunt gradul trei. 

Vărul primar nu poate lua pe vara sa primară, căci este de gradul patru. 

Unchiul nu poate lua pe fiica nepoatei sale cea mare, pentru că este gra- 
dul cinci. 

Unchiul nu ia pe nepoata nepoatei sale mari, adică răstrănepoatei, pen- 
tru că este gradul șase. 

Unchiul nu ia pe a treia nepoată a nepoatei sale adevărate, pentru că es- 
te gradul şapte. 

Vărul al doilea nu ia pe vara sa a doua, pentru că este gradul şase. 

Vărul al doilea nu ia pe fiica verei sale a doua, pentru că este de gradul 
şapte. 

Frații sunt spița a doua, iar copiii care se nasc din doi frați se cheamă veri 
primari şi sunt patru spiţe. Dacă verii primari vor naşte fii, se cheamă veri 
de-al doilea și sunt şase spiţe. Verii de-al doilea de vor naște fii se cheamă veri 
de-al treilea şi sunt opt spiţe. 

A şaptea spiţă de rudenie este oprită a se lua în căsătorie și numai înce- 
pând cu a opta se pot căsători. 

Unchi se cheamă fratele tatălui meu, iar sora lui, mătuşă. Unchi mare se 
cheamă fratele bunicului meu sau al bunicii mele; iar unchi mic, vărul primar 
al tatălui meu sau al mamei mele. 

Fratele tatălui meu, faţă de mine, este spiţa a treia, iar al bunicului meu 
sau al bunicii mele, spița a patra. Vărul primar al tatălui meu este spiţța a cin- 
cea faţă de mine. 

Spiţele din sânge sunt ușor de socotit, iar cele din cuscrie cu anevoie, de 
aceea să fim cu luare-aminte. Dascălii cei vechi au îngăduit la spita a şaptea, 


iar cei mal noi au îngăduit și la a şasea, iar la a şaptea au oprit, pentru că la a 
şasea nu este amestecare de sânge, pe când la a șaptea este. 

Rudenia din înfiere se numără până la opt spiţe, ca şi a Sfântului Botez, 
numai la suitori și coborâtori, adică la părinții care au înfiat şi la copiii care au 
fost înfiați, nu însă la colaterali, adică la fraţii şi surorile lor. Aceştia au devenit 
rudenii dacă înfierea s-a făcut şi la Biserică. 

Tatăl sufletesc al copilului se face frate al tatălui său trupesc și sunt spi- 
ţa a doua, iar față de copilul pe care l-a botezat, o spiţă. Toţi copiii pe care i-a 
botezat sunt faţă de el o spiţță. Copiii nașului cu copiii pe care i-a botezat sunt 
două spiţe, pe unii născându-i trupește, iar pe alţii, sufletește, şi nu se pot că- 
sători până la spita a opta. 

Atât la înfiere, cât şi la botez, rudenia este numai la cei suitori şi coborâ- 
tori, adică la părinți şi la copii, nu şi la fraţi, pe care îi numim colaterali. Fra- 
ţii şi surorile naşului nu au parte de acea înrudire sufletească pe care a facut-o 
fratele lor trupesc și, dacă vor, iau fară nici o piedică copiii sufleteşti ai fratelui 
lor; aşa că acel copil pe care l-am botezat eu, pe acela fratele meu îl poate lua 
în căsătorie, la fel și nepotul meu de frate sau de soră. 

Doi oameni care nu sunt nici un fel de rudenii, iar pe copiii lor i-a bote- 
zat acelaşi naş, acei copii nu se pot lua în căsătorie până la spita a opta, pentru 
că sunt frați, având acelaşi tată care i-a născut sufleteste. 

Cei care au fost botezați în aceeași zi şi în aceeaşi apă, dar au avut nași di- 
feriti, nu sunt nici un fel de rudenii. 

Soacra mea a primit un copil din botez şi am primit și eu, ginerele ei, alt 
copil, unul parte bărbătească și altul parte femeiască. Oare se vor putea lua 
împreună? Da, pentru că nu sunt nici o rudenie, nici din botez, nici rudenie 
trupească. Femeia mea a primit o fată din botez, iar eu un băiat; se vor putea 
lua împreună? Nu. 

Dacă voi avea un fecior trupesc şi altul din botez, aceștia vor putea lua do- 
uă surori. La fel şi doi copii botezați de același naş vor putea lua două surori. 

Dacă femeia mea a murit, nu pot lua pe fata pe care a botezat-o socrul meu. 

Este și altă rudenie, cea din cununie, și este oprită numai din partea cu- 
mătrului, a naşului şi a copiilor lor. 

Rudenia din două neamuri: 

Nu poate cineva să ia pe mamă şi pe fată, nici pe bunică și nepoată, nici 
pe bunică şi strănepoată, nici două surori, nici mătuşă dreaptă şi nepoată de 
soră sau frate, nici mătuşă mare și nepoată de frate sau soră, nici două vere pri- 
mare, nici mătuşă mică şi nepoată de frate sau soră. la însă pe fata verei de-al 
doilea a femeii sale. Nici tată şi fecior nu iau pe mamă şi fată, nici tată şi fecior 
nu iau pe bunică şi nepoată, nici tată şi fecior nu iau pe bunică și strănepoată, 
nici tată şi fecior nu iau pe bunică și răstrănepoată. Nici tată şi fecior nu iau 
pe două surori, nici tată şi fecior nu iau mătuşă şi nepoată de frate sau soră, 
nici tată şi fecior nu iau două vere primare. 

Tată și fecior iau mătușă mică şi nepoată de soră sau frate. 
Tată și fecior nu iau două vere de-al doilea. 

Tată şi fecior nu iau pe mătuşă mare și nepoată de soră. 
Punic şi nepot nu iau pe mamă și fată. 


Punic şi nepot nu iau pe bunică şi nepoată. 

Punic şi nepot nu iau pe bunică şi strănepoată. 

Bunic și nepot nu iau două surori. 

Bunic și nepot nu iau pe mătușă dreaptă şi nepoată de soră. 
Bunic și nepot iau pe mătușă mare și nepoată de soră (cu discuţii). 
Punic și nepot iau mătușă mică și nepoată de soră (cu discuţii). 
Bunic şi nepot nu iau două vere primare. 

Bunic şi strănepot nu iau două vere primare. 

Bunic şi nepot iau bunică şi strănepoată. 

Bunic și strănepot nu iau două surori. 

Doi frați nu iau două surori. 

Doi frați nu iau mătușă şi nepoată de soră. 

Doi fraţi nu iau două vere primare. 

Doi frați iau mătuşă mică şi nepoată de soră. 

Doi frați iau două vere de-al doilea. 

Doi fraţi nu iau pe mamă și fată. 

Doi fraţi nu iau bunică și nepoată. 

Doi frați nu iau bunică și strănepoată. 

Doi frați nu iau mătușă mare şi nepoată de soră. 

Unchiul și nepotul de frate iau mătușă și nepoată de soră, dacă unchiul 
ia pe mătuşă şi nepotul pe nepoată, nu invers, pentru că se amestecă numele 
ȘI unchiul devine nepot nepotului său și mătuşa nepoată nepoatei sale. Unchi 
şi nepot iau două vere primare. Doi veri primari iau două vere primare. 
Rudenia din trei neamuri: 

Cui i-a murit femeia poate lua pe cumnata cumnatului său, 

Pe femeia fratelui femeii mele eu nu o pot lua, dar fratele meu o ia. 
Pe femeia fiului meu vitreg nu o iau. 

lau pe femeia fiului vitreg al fratelui meu. 

Nici maştera nu ia pe bărbatul fetei sale vitrege. 

Murindu-mi femeia, iau pe femeia unchiului el. 

La fel pe fata vitregă a fratelui femeii mele. 

Am cumnat după sora mea şi iau pe femeia fratelui lui. 

Pe femeia fratelui bărbatului fetei mele, pe aceea nu o iau. 

Dar pe sora ei o iau fară nici o piedică. 

Doi fraţi au cumnat şi cumnată după neveste, se căsătoresc fară nici o 
piedică. 

Cumnatul şi fratele nevestei iau două vere primare, de asemenea cumna- 
tul si fratele nevestei iau două surori. 

Fata lui loan şi nepoata de frate sau soră a primei sale femei iau fară nici 
o piedică doi frați. 

Unchiul şi ginerele după nepoata întâi de frate sau soră iau două surori. 

Când întâlnesc cazuri din acestea amintite mai sus le atrag atenţia să se 
despartă (măcar să nu-i apuce moartea căsătoriți). 


Relaţia dintre soţ și soție rămâne o problemă delicată. Nu se poate porun- 
Cl: „poruncă dau vouă - marți şi joi". Dacă ar fi singur, ar putea primi poruncă. 
Trebuie să ştie să fie armonios... Dintre două rele, alegi răul cel mai mic. Decât 
să-şi caute altă pereche pentru a păcătui, mai degrabă cedează unul din ei. 

Dacă se întâmplă să fie „împreună" în sărbători şi în posturi, să se 
spovedească. 


— De ce suferă copiii, părinte? De ce se îmbolnăvesc copiii mici, de ce copii de 
trei-patru ani sunt bolnavi de cancer? 


- Vă întreb și eu: „De ce?" 


— Nu ştiţi răspunsul... 

- Ştie Dumnezeu de ce, că sunt cu rost mare. Faptele părinților, neas- 
tâmpărul lor, se răsfrâng asupra copiilor. Părinții care au făcut împreunări 
nepermise, au făcut o serie întreagă de lucruri de păgânism, pentru că nu se 
căsătoresc pentru scopuri înalte, ci pentru plăceri. Dar plăcerile nu sunt sco- 
puri, sunt convenționalitățti. Scopul este stimularea continuă reciprocă pentru 
mântuirea sufletelor. Pentru că, uite, se căsătoresc sau, mai bine zis se împre- 
unează, şi rămân însărcinate şi zămislesc copii în posturi, în sărbători, toate 
Pe femeia fiului meu vitreg nu o iau. 
lau pe femeia fiului vitreg al fratelui meu. 

Nici maştera nu ia pe bărbatul fetei sale vitrege. 
Murindu-mi femeia, iau pe femeia unchiului el. 

La fel pe fata vitregă a fratelui femeii mele. 

Am cumnat după sora mea şi iau pe femeia fratelui lui. 

Pe femeia fratelui bărbatului fetei mele, pe aceea nu o iau. 
Dar pe sora ei o iau fară nici o piedică. 

Doi fraţi au cumnat şi cumnată după neveste, se căsătoresc fară nici o 
piedică. 

Cumnatul şi fratele nevestei iau două vere primare, de asemenea cumna- 
tul și fratele nevestei iau două surori. 

Fata lui loan şi nepoata de frate sau soră a primei sale femei iau fară nici 
o piedică doi frați. 

Unchiul şi ginerele după nepoata întâi de frate sau soră iau două surori. 

Când întâlnesc cazuri din acestea amintite mai sus le atrag atenţia să se 
despartă (măcar să nu-i apuce moartea căsătoriți). 


KKK 


Relația dintre soţ şi soție rămâne o problemă delicată. Nu se poate porun- 
Cl: „poruncă dau vouă — marţi şi joi". Dacă ar fi singur, ar putea primi poruncă. 
Trebuie să ştie să fie armonios... Dintre două rele, alegi răul cel mai mic. Decât 
să-şi caute altă pereche pentru a păcătui, mai degrabă cedează unul din ei. 

Dacă se întâmplă să fie „împreună" în sărbători şi în posturi, să se 
spovedească. 


— De ce suferă copiii, părinte? De ce se îmbolnăvesc copiii mici, de ce copii de 


trei-patru ani sunt bolnavi de cancer? 


- Vă întreb și eu: „De ce?" 


— Nu ştiţi răspunsul... 

- Ştie Dumnezeu de ce, că sunt cu rost mare. Faptele părinților, neas- 
tâmpărul lor, se răsfrâng asupra copiilor. Părinţii care au făcut împreunări 
nepermise, au făcut o serie întreagă de lucruri de păgânism, pentru că nu se 
căsătoresc pentru scopuri înalte, ci pentru plăceri. Dar plăcerile nu sunt sco- 
puri, sunt convenționalităţi. Scopul este stimularea continuă reciprocă pentru 
mântuirea sufletelor. Pentru că, uite, se căsătoresc sau, mai bine zis se împre- 
unează, şi rămân însărcinate şi zămislesc copii în posturi, în sărbători, toate 
sunt nişte rânduieli care nu trebuie încălcate. Rabdă Dumnezeu, se mai poa- 
te face şi există îngăduință, că cei mai mulți copii sunt sănătoși, dar se nasc şi 
malformații: pentru păcatele părinților. 


= Părinții mai pot face ceva să îndrepte acest rău? 

— Păi, se luptă să facă, dar e foarte greu, că el există aşa. Se mai poate, 
mai sunt şanse... Să se pocăiască! Citim în toată ziua pentru ei, că mulți vin 
cu copii la mine. 


— Familiile care nu pot avea copii ce păcate grele au? Şi ce pot face pentru a 
fi dăruiți? 

— Au păcate de tot felul, ştiu e1. Să se pocăiască, să se roage să aibă copii. 
E valabilă căsnicia, pentru că sunt cununați, nu putem să dăm înapoi. însă și 
copilul e mare dar de la Dumnezeu. 
— îi sfătuiţi să încerce ți ce a descoperit acum medicina? Ştiţi că se face fer- 
tilizare in vitro... 

— Să nu cumva! Ferească Dumnezeu să se facă aşa ceva, Biserica nu- i re- 
cunoaşte pe aceştia! Nici nu se pune problema! Avem ştiinţa de a face asta, dar 
nu se poate... Nu au copii..., să înfieze vreun copil, lucru care se întâmplă, în 
sfârşit, să ajute unde au copii mulți, au atâtea lucruri de făcut şi ei! 


Dacă o femeie, din anumite motive (nuntă), a intrat în biserică, „nefiind 
de biserică", să nu sărute icoanele, să nu se împărtăşească și să nu ia anafură. 
însă să se spovedească că a intrat în biserică, „nefiind de biserică”. Ea, în situa- 
ţia aceasta, din punct de vedere canonic, poate sta în pridvor fară probleme. 


Copiii se împărtăşesc ținând cont de precocitatea lor. A fost întrebat 
Sfântul Timotei: „De la ce vârstă să canonisim?" Şi răspunde: „Unii zic la zece 
ani, eu zic mai târziu!" Deci depinde de precocitatea copilului. 

Bolnavii sunt scutiţi de post’, pentru că, de fapt, pentru ei laptele, ouăle 
sunt doctorii. 


Note: 

' Se ştie că în 24 decembrie, Ajunu] Naşterii Jui Hristos, este deziegare Ia vin şi 
Ja ulei; 
în 5 ianuarie, Ajunul Sfintei Arătări a lui Dumnezeu - dez/egare /a vin şi ia ulei; de 


se va în- 

tâmpla Praznicul Nașterii lui Hristos și al Sfintei Dumnezeieştii Arătări miercuri sau 
vineri, 

dezlegăm la brânză și la ouă (şi la carne). lar Naşterea Născătoarei de Dumnezeu, sau întâm- 
pinarea Domnului, sau Adormirea, dacă se va întâmpla miercuri sau vineri, dezlegăm la peşte 
şi la vin. lar Praznicul Schimbării la Faţă și al Intrării în Biserică, în oricare din 
zile se va în- 


în perioada posturilor se poate mânca cu ulei. Nu este o oprire canonică, 
ci numai o sfatuire pentru caloriile pe care le conține uleiul. 

Catolicii încep Postul Paștelui miercuri şi ne acuză pe noi că ținem 42 de 
zile. Noi le răspundem aşa: la Bunavestire şi la Florii dezlegăm la peşte şi astfel 
ne rămân 40 de zile de post. 

Nu s-a gătit mâncare pentru duminică. Şi există o altă poruncă care spu- 
ne: „Cine posteşte sâmbăta sau duminica este certat de Biserică." Şi atunci ce 
faci ca să nu posteşti duminica? N-am mâncare făcută — fac mâncare. Deci am 
muncit duminica. Dar, dintre două rele, alegi răul cel mai mic. Dar am salvat 
porunca care spunea să nu posteşti duminica. 


KKK 


Am fost întrebat: „E păcat să bem cafea?" „Nu-i păcat să bei cafea! Dacă 
îți recomand o ceașcă, de ce ceaşca ta e cât o cană?" Atunci te opresc! Sau dacă 
bei mai multe cești pe zi devine drog şi atunci este cazul să fie oprită. Nu tre- 
buie să faci dintr-o măsură un păcat. 


La spovedanie întreb printre altele şi acestea, dacă: 

E a fost cumva necredincios; 

== a crezut în Dumnezeu; 

== a spus că nu există Dumnezeu; 

tâmpla, dezlegăm la peşte și la vin. lar Bunavestire, în oricare din zilele Sfântului Post 
până la 

Duminica Floriilor de se va întâmpla, dezlesăm la peşte şi la vin. lar în Săptămâna cea 
Mare 

de se va întâmpla până în Joia cea Mare, dezlegăm la vin şi la untdelemn. lar în Vinerea 
cea 

Mare, numai la vin. lar praznicul Naşterii Mergătorului înainte şi al Sfinților Apostoli 
Pe- 

tru şi Pavel şi al lui loan Evanghelistul de se va întâmpla miercuri sau vineri, mâncăm 
peşte 

şi bem vin. lar la înălţarea Cinstitei Cruci şi la Tăierea Capului Sfântului loan 
Botezătorul 

nu mâncăm peşte, ci untdelemn și bem vin. Şi seara iarăşi fară de peşte mâncăm, poame din 
struguri sau altceva din unele ca acestea pe care Dumnezeu le-ar fi dăruit. lar în cele 
12 zile 

după Naşterea lui Hristos şi în săptămâna cea dinaintea lăsatului sec de carne şi în 
săptămâna 


cea luminată şi în săptămâna Cincizecimii dezlegăm la brânză, la ouă (şi la carne). lar 
în săp- 
tămâna brânzei dezleagă și monahii și mirenii la brânză şi la ouă (şi la peşte). lar în 
miercurile 
şi vinerile Cincizecimii dezlegăm la untdelemn și la vin (şi la peşte). La fel în miercurea 
înju- 
mătățirii şi de Miercurea Odovaniei Paştilor dezlegăm la peşte şi la vin. 
Se ştie că, în Postul Sfinţilor Apostoli și în al Nașterii lui Hristos, sâmbetele şi 
dumini - 
cile mâncăm peşte. lar dacă s-ar întâmpla vreun sfânt marți sau joi având Doxologie, mân- 
căm peşte şi de se va întâmpla lunea, la fel. lar dacă miercuri și vineri, dezlegăm numai 
la 
untdelemn şi la vin. lar dacă s-ar întâmpla miercuri sau vineri vreun sfânt având 
priveghere, 
dezlegăm la untdelemn, la vin și la pește. Și dacă se va întâmpla pomenirea sfântului al 
căruia 
este hramul miercuri sau vineri, la fel facem. 
înclinat spre erezii; 
participat la Sfânta Liturghie — duminica şi în sărbători; 
fost milostiv; 
vorbit de rău; 
avut invidie; 
înjurat, a drăcuit; 
s-a blestemat pe sine; 
şi-a blestemat copiii; 
şi-a blestemat copiii în pântece; 
şi-a supărat părinţii; 
și-a supărat soţul sau soția; 
a făcut avort; 
încurajat pe cineva să facă avort; 
curvit; 
făcut sodomie; 
făcut malahie; 
văzut goliciunea părinților; 
furat sau a făcut pagube pe undeva; 
fost la vrăjitori; 
ținut post; 
mâncat mortăciune sau sânge preparat; 
avut mânie sau mâhnire; 
avut mândrie; 
avut dușmănie de moment; 
băut prea mult; 
a fumat; 
s-a împodobit cu inele și cercei; 
a mijlocit întâlniri cu scopul înfăptuirii păcatului; 
este împăcat cu toată lumea; 
a şovăit în a împlini fapte bune. Şi altele! 


[at] 


[at] 

Scrisoare către 

Sfânta Mănăstire Vladimirești! 
Preacuvioasă Maică Stareţă, 

Preacuvioși Părinţi Duhovnici, 
Preacuvioaselor Maici şi Surori din obştea 
Sfintei Mănăstiri Vladimirești 


Fie Dumnezeu lăudat şi să se binecuvânteze gândul nostru cel bun de a 
întări şi pe calea aceasta legătura dragostei duhovniceşti, cea de El porunci- 
tă, între sfintele noastre chinovii Slatina și Vladimireşti! Nu este întâia oară 
când din mănăstirea noastră porneşte către Vladimireşti o scrisoare, dar este 
întâia oară când întreg soborul nostru se adresează întregului sobor din Vla- 
dimireşti. Credem că scrisoarea noastră nu vă surprinde; poate că era chiar aş- 
teptată. între mănăstirile noastre s-au închegat temeinice legături de prietenie 
duhovnicească de multă vreme. Poate și pentru că obştile noastre se aseamănă 
întrucâtva: tinereţea duhovnicească le mână pe amândouă pe calea ostenelilor 
călugărești, iar mireasma psalmilor se înalţă necontenit către Domnul prin bi- 
sericile noastre. Şi apoi să nu uităm că o parte din fraţii obștii noastre sunt din 
preajma Mănăstirii Vladimireşti şi au fost îndrumați spre noi de Preacuvioși- 
ile şi Frățiile Voastre acum trei-patru ani în urmă. Vi spunem şi cu acest pri- 
lej, convinşi că vă facem o deosebită bucurie, că acești frați sporesc cu faptele 
bune şi cu duhul întru ascultare şi învățătură duhovnicească, pe fagaşul ne- 
știrbitelor rânduieli. 


Note: 

' Scrisoarea a fost redactată de înalt Preasfinţitul Antonie Plămădeală (care era ie- 
rodiacon în obştea mănăstirii), contribuind cu sugestii judicioase Arhimandritul Cleopa 
Ilie 
(în calitate de stareț) și Arhimandritul Arsenie Papacioc (în calitate de egumen), care 
la vre- 
mea aceea conduceau Mănăstirea Slatina. 


Ne aducem aminte cu multă bucurie și de vizitele reciproce ale viețui- 
torilor din obştile noastre şi de schimburile de experiență duhovnicească și 
gospodărească şi vă mărturisim cu toată smerenia că nu vă uităm niciodată în 
nevrednicele noastre rugăciuni. Pomelnicul obștii de la Vladimireşti zilnic îl 
pomenim la Sfânta Proscomidie și nu ne îndoim că și noi nu suntem uitaţi 
la acel Sfânt Jertfelnic. Simtim adesea că rugăciunile fratilor şi prietenilor în 
Hristos ne sprijină şi ne întăresc. Purtarea de grijă reciprocă cea de Dumne- 
zeu rânduită e de folos şi să ne ajute Dumnezeu să nu o încetăm, nici să nu 
o împutinăm. Legați în această comuniune de dragoste duhovnicească, cum 


nu ne-am bucura auzind că acea obşte sporeşte întru aşezarea cea dinlăuntru 

şi cea dinafară, şi iarăși, cum să fim nepăsători şi să nu ne mâhnim când fraţii 
noştri s-ar primejdui; că suntem cu toții Trupul lui Hristos şi, de se cinstește 
un mădular, se bucură toate mădularele, iar de pătimeşte un mădular, păti- 

mesc toate mădularele împreună cu el. 

în lumina acestui adevăr, scump inimii noastre, de mult doream să vă 
scriem, nu numai să vă încredințăm de bucuria noastră deplină pentru lucru- 
rile bune de acolo, nu numai să vă împărtăşim şi din bucuriile obștii noastre, 
cl să vă spunem fară înconjur şi pentru a vă mărturisi sufleteşte şi pentru a vă 
împărtăşi, nu fară strângere de inimă, unele îngrijorări şi nedumeriri care ne 
apăsau şi ne apasă sufleteşte: îngrijorări în legătură cu unele ciudăţenii inter- 
venite în ultima vreme în raporturile noastre, altădată curat frăţeşti și duhov- 
nicești — acesta e motivul nostru special - şi alte îngrijorări în legătură cu ico- 
nomisirea harurilor la Vladimirești — problemă și îngrijorare și a noastră, şi a 
întregii Biserici Ortodoxe ai cărei fii suntem. 

La mănăstirea noastră vin mulți credincioși însetaţi de cuvântul lui Dum- 
nezeu. Unii, nu puțini, au mers în ultima vreme şi la Vladimireşti, şi, când 
s-au întors, au alergat iarăşi la noi nedumeriți şi cu sufletul îndoit, întrebân- 
du-ne dacă e după rânduială să se împărtășească în fiecare zi, fară a-şi îndeplini 
canonul dat de duhovnic, dacă e după rânduială să dezlege un duhovnic ceea 
ce a legat altul, dacă spovedania colectivă e primită de Dumnezeu, dacă se pot 
împărtăşi pe mâncate, dacă un păcătos cu păcate de moarte se poate împărtăși 
imediat și fară nici o canonisire, dacă mai au vreo putere canoanele sinoadelor 
și ale sfinților, pentru că, la Vladimirești, nu este nici o opreliște pentru îm- 
părtăşire şi nici de canon de pocăință nu-i nevoie. Acolo e dezlegare generală, 
colectivă și permanentă. 

Cum se poate - ne întrebau aceşti credincioși, fară ştiinţă multă de car- 
te teologică - că la Slatina şi în satul lor şi la alte mănăstiri se dă canon după 
carte, iar la Vladimireşti nu se dă, ci se iartă totul dintr-odată? Ce drept au 
unii mai mult decât alții în fața rânduielilor statornicite de Sfânta Scriptură, 
de Sfintele Sinoade și de Sfinţii Părinţi? Şi ce ne facem noi — întrebau alţii 
care am fost legaţi la Slatina și am fost dezlegați și împărtășiţi la Vladimireşti? 
Nu este aceeași măsură de dezlegare şi legare în toată Biserica? Sau pentru sfin- 
tenia locului se dă la Vladimirești mai multă iertare? 

Au venit la noi credincioși tulburați cu adevărat și cu amarnice remuș- 
cări de conștiință, pentru că s-au împărtăşit nevrednici, pentru că n-au sim- 
tit nici o mângâiere din dezlegarea aceea colectivă și anonimă, pentru că s-au 
împărtăşit acolo de silă, de ruşine, împinși către Sfântul Potir de duhovnic, de 
maici şi de surori, cu asigurarea că e bine să se împărtășească, că mustrările de 
conştiinţă nu sunt bune, ba chiar s-a zâmbit cu îngăduință când ei şi-au arătat 
teama față de Sfintele Taine. 

Unii din credincioşi mărturisesc că au fost înfricoşați prin predică, că da- 
că nu se apropie de Sfintele Taine sunt vrăjmași ai Domnului şi fiii diavolu- 
lui, şi s-au împărtăşit de frică, de frica aceasta care, pentru moment, a biruit 
frica cea adevărată din pricina nevredniciei, în urmă însă i-a condamnat şi de 
atunci n-au linişte, sunt veșnic abătuți. 


Femeile se plâng că au fost împărtășite după păcate grele și în timpul 
oprit de canoane pentru cele firești ale lor. Ele spun că au fost îndemnate să 
nu mai țină nici o regulă de înfrânare trupească cu bărbatul legiuit, împărtă- 
şirea neavând nici o legătură cu aceasta. 

Am mai aflat că unii călugări, frați și surori din mănăstire, au fost povă- 
țuiţi la Vladimireşti să se împărtășească singuri, primind pentru aceasta nişte 
tubuleţe cu Sfintele Taine, pentru a le avea la îndemână la câmp sau pe drum 
sau în alte locuri. Am și văzut nu demult un astfel de tubuleţ la o maică din 
Vladimirești, care, arătându-l la laşi, i-a fost reţinut și a fost dus la biserică, 
unde se află și acum. 

Nişte studenți în teologie, în trecere pe la noi, ne spuneau cu revoltă că 
au văzut la Vladimireşti pe doi diaconi tineri, împărtășind pe credincioşi în 
biserică şi pe afară, nici la Sfântul Altar şi nici la momentul rânduit, ei înşişi 
fiind poftiți să se împărtășească. 

Unii credincioşi şi vizitatori ai Vladimireştilor ne-au spus că au fost îmbi- 
ați la Sfânta împărtăşanie chiar și fară a fi spovediţi, ci pur şi simplu așa cum 
au venit de pe drum, cu toate că au înștiințat pe preot că nu sunt spovediți. 

Mulţi dintre acești credincioşi, nedumeriţi de cele întâmplate acolo, vin 
la noi, merg la preoţii din satele lor, merg la alte mănăstiri şi cer clarificări ur- 
gente ca să-și potolească neliniştea. Şi dacă numai acestea ar fi urmările vizi- 
telor şi practicilor de la Vladimirești, încă n-ar fi prea mult. Dar se întâmplă 
ceva și mai îngrijorător. 

Aflăm că mulţi dintre cei care trec pe la Vladimireşti sau care aud de Vla- 
dimirești, şi anume din cei mai certați cu morala, încep să manifeste spirit sec- 
tar, judecând aspru pe preoţii care nu le dau iertare cu ușurință, şi aleargă aco- 
lo, și pierduţi în mulţime, se consideră spovediţi şi iertaţi prin dezlegarea care 
li se citeşte în colectiv, fară să fie ascultați și fară să fi primit canon de pocăință. 
Apoi se împărtăşesc nedoftoriciţi şi se întorc din nou la ale lor, la aceleaşi păca- 
te, pe care o nouă vizită la Vladimireşti le va şterge cu aceeaşi uşurinţă. 

Ba mai mult, unii dintre aceștia își îngăduie să facă şi glume pe seama 
Sfintei împărtăşanii. A devenit curentă întrebarea: „Ai fost la Vladimireşti? 
Te-ai împărtăşit?” Am auzit şi o glumă lipsită de orice cuviință creştinească, 
anume aceea de a se fi numit Sfânta împărtășanie Christomicinâ, punând-o în 
rândul penicilinei, streptomicinei etc., glumă care s-ar fi pus în gura publicu- 
lui chiar de un slujitor din Vladimireşti. 

Nişte credincioşi din comuna Mănăstirea Humorului se întrebau ce fel 
de împărtăşanie e la Vladimirești de se dă mai cu uşurinţă chiar decât anafu- 
ra de la biserica din satul lor. Şi culmea cea mai mare, din mai multe locuri ni 
s-au adus învelite în hârtie de ziar sau în batiste de buzunar, părticele, pe care 
purtătorii le numeau „împărtăşanie de Vladimireşti". Posedăm mai multe le- 
gături de astfel de „împărtăşanie”. 

Pe lângă toate acestea, circulă printre credincioşi şi a ajuns până la noi fie 
tipărite, fie scrise la maşină, fie copiate de mână, diferite broşuri cu vedenii 
ŞI minuni, din trecut şi de azi, petrecute la Vladimireşti. Citind și noi aceste 
vedenii şi minuni, mărturisim că am rămas surprinşi de cuprinsul lor, uneori 


contradictoriu, alteori plin de învățături greşite şi foarte departe de ideea pe 
care ne obișnulsem să o avem despre descoperirile dumnezeieşti. 

Pe linia aceloraşi nedumeriri asupra lucrării şi duhului de la Vladimireşti 
ne-a mai parvenit şi ştirea că, fiind chemat la Sfânta Patriarhie de înalt Preasfinţi- 
tul Patriarh, unul din duhovnicii acestei mănăstiri, părintele 1.1., a refuzat să dea 
ascultare chemării, pe motiv că a fost rânduit de Dumnezeu la Vladimirești. 

Tot aşa ne-a umplut de mirare sminteala cea mare ce s-a făcut într-un 
schit din apropierea Vladimireștilor, Schitul Sihastru, unde nişte călugări şi 
frați tineri s-au răzvrătit împotriva episcopului lor, motivând că nu ascultă de- 
cât de Mănăstirea Vladimirești, iar de episcop, numai întrucât crede şi aprobă 
cele de la Vladimirești. 

Si acum în urmă, răzvrătirea de la Mănăstirea Sâmbăta a fostului ieromo- 
nah lustin Vasilescu împotriva mitropolitului său şi a starețului acelei mănăs- 
tiri, tot pentru că nu aprobau spovedania şi împărtăşania ca la Vladimireşti, 
ne-a sporit nedumerirea până la teamă. Şi poate tot n-am fi dat curs acestor 
gânduri îngrijorătoare, dacă nu s-ar fi petrecut nişte lucruri care ne-au silit să 
vi le mărturisim mai degrabă. 

lată despre ce este vorba: în urma unei vizite pe la Vladimireşti a doi fraţi 
din mănăstirea noastră, până atunci ascultători şi râvnitori, ne-a trezit bănuială 
hotărârea lor de a pleca din mănăstire. Frații sunt de loc din satele din împreju- 
rimile Vladimireştilor şi se numesc Ștefan Nicula şi loan Sava. Fuseseră învo- 
iți câteva zile pe acasă şi, cum am spus, trecuseră şi pe la Vladimireşti. La în- 
toarcere, ne-au comunicat gândul de a se reîntoarce acasă, la familiile lor. 

Dumnezeu a vrut însă să aflăm că altul era adevărul. Am ajuns în pose- 
sia unor scrisori pe care frații le trimiteau în ascuns părintelui I. I., întrebân- 
du-l în ce mănăstire i-a rânduit să se ducă şi dacă e bine să fugă noaptea din 
Slatina. Am bănuit atunci că fraţii fuseseră sfătuiţi de părintele I. să plece din 
Slatina, şi aceasta ne-a umplut de întristare. La cererea lor, le-am dat îndată 
drumul, pentru că deveniseră cu totul neascultători şi, în urmă, am aflat că se 
găsesc la Schitul Sihastru. 

Dar bănuiala noastră a fost întărită și de un alt fapt mai grav: la 21 au- 
gust anul curent, a venit în vizită la mănăstirea noastră un ierodiacon de la 
Mănăstirea Bogdana, Pantelimon Nica. Ne-a spus că vine de la Bucureşti, un- 
de este în serviciul Administrației Patriarhale, în scopul de a cunoaşte obştea 
noastră. L-am crezut şi l-am primit cum se cuvine. Ce am aflat însă din de- 
clarațiile date de doi din frații obștii noastre, cu care acel ierodiacon a stat de 
vorbă? Că era trimis la Slatina de părintele I. de la Vladimireşti ca să îndemne 
pe toți frații trecuţi prin Vladimirești, 20-30 la număr, să plece din Slatina la 
Vladimireşti şi Sihastru, pentru că a venit vremea apropiatei mucenicil pentru 
Vladimireşti. Le-a oferit chiar şi bani de drum, deocamdată la doi, urmând ca 
aceia să plece la Vladimirești să primească bani şi pentru ceilalți. Avem decla- 
rații scrise despre acestea, 

întâmplările acestea ale noastre și celelalte ale credincioşilor ce trec prin Vla- 
dimireşti ne-au umplut de mâhnire, pentru că nu ştim cum dragostea şi prietenia 
de altădată dintre noi s-alu] schimbat în dușmănie și vrăjmăşie! Un prieten cum 
ar putea semăna zâzanie şi dezbinare între fraţi? De îngrijorare, gândindu-ne la 


primejdiile duhovnicești care pândesc acea obște și pe credincioşii care merg aco- 
lo și întreaga Biserică Ortodoxă Română, amenințată de dezbinare. 

Ne-am întrebat nu de puţine ori, care să fie pricinile care au făcut să se 
ajungă aici şi ne-am frământat mintea să găsim lămurire pentru noi şi un gând 
frăţesc pe care să vi-l împărtăşim și Preacuvioșiilor şi Frăţiilor Voastre, cu do- 
rul fierbinte de a vă ști pe calea cea bună și neînşelată a mântuirii. 

Nădăj duim că ne veți primi cu aceleași simțăminte frățeşti, şi nu cu refu- 
zul oricărei comuniunii și sfatuiri. 

Strângând la un loc mulțimea celor auzite, citite și văzute la Vladimireşti 

şi despre Vladimireşti, o analiză metodică a lor, comparativ cu tezaurul de cre- 
dinţă şi de viaţă a[l] Bisericii Ortodoxe, ne indică la Vladimireşti o serie în- 
treagă de noutăţi doctrinare, liturgice şi de viaţă creștină, noutăți pe care, pen- 
tru o mai limpede cercetare, le-am subsumat următoarelor capitole mari: 

Noutăţi referitoare la Sfintele Taine: 

Taina Pocăinţei şi Taina Sfintei Euharistii; 

Noutăţi referitoare la izvoarele de credinţă; 

Noutăţi referitoare la Parusie (sfârșitul lumii); 

Noutăţi referitoare la rolul ierarhiei în Biserică; 

Noutăţi referitoare la făgăduințele monahale; 

Noutăţi referitoare la însuşirea mântuirii și 

O noutate veche. 


1. Noutăţi referitoare la Sfintele Taine 
A. Taina Pocăinţei 


Nu ne vom ocupa de tot ceea ce s-ar putea spune în legătură cu Taina 
Pocăinţței şi nici cu celelalte puncte doctrinare de care va fi vorba mai departe. 
Ne vom ocupa numai de ceea ce constituie înnoire, adaos, greşită înţelegere a 
doctrinei ortodoxe şi vom dovedi cu texte din Sfânta Scriptură şi Sfânta Tra- 
diție că e vorba de un adaos, înnoire sau de greşită înțelegere. 


l. Se afirmă la Vladimireşti că Biserica era în prigoană și creştinii nu se 
puteau aduna zilnic pentru împărtăşanie, ci pe ascuns și întâmplător, 
împărtăşirea în fiecare zi a existat în Biserică, dar mai târziu, când Biseri- 
ca era biruitoare. 

Dar, chiar admițând această părere, că împărtăşirea ar fi existat aşa, râvna 
de înnoire prin întoarcere la starea primitivă a Bisericii a celor de la Vladimi- 
reşti a fost de fapt şi mobilul râvnei celei dintâi a întregului protestantism, din 
care s-a născut toată puzderia de secte şi erezii de care suferă mai ales Apusul. 

Să ne ferim deci de întoarceri, să nu ne erijăm în autoritate teologică mai 
presus de Biserică, care şi-a statornicit adevărurile prin lupte lungi şi grele, 
prin suferințe şi sânge de-a lungul veacurilor, până să ajungă la forma lor cea 
mai clară de exprimare şi de trăire așa cum le avem astăzi! Adevărurile în Bi- 
serică îşi au viaţa lor. Ele nu s-au prezentat deodată într-o formă definitivă, ci 
s-au încercat în focul disputelor, al luptelor cu ereziile, s-au încercat şi după 


măsura sobornicescului acord şi numai după aceea au rămas definitive şi nu- 
mai asa le însuseste azi Biserica. 

Duhul Sfânt a lucrat această alegere și definitivare prin Sfintele Sinoade 
ŞI nu putem arunca această lucrare de veacuri de Sfântă Predanie a Duhului 
Sfânt, fară pedeapsă și fară intrarea în primejdia ereziarhă, ce sărăceşte dum- 
nezeiescul adevăr. 

În ceea ce priveşte mărturisirea colectivă, trebuie să spunem cu afirmația 
că ea exista din primele veacuri, dar practica de la Vladimireşti nu are rădă- 
cină şi fundamentare istorică în tradiția primelor veacuri creştine, aşa cum se 
pretinde. într-adevăr, toate mărturisirile istorice ne înfăţişează, pe lângă măr- 
turisirea individuală, personală, şi o mărturisire individuală publică, săvârşi- 
tă în anumite condiții, de cele mai multe ori cu caracter de canon, sub în- 
drumarea duhovnicului, pentru ispăşirea unor păcate mărturisite mai înainte 
în taină duhovnicului. Dar și acest fel de mărturisire şi canonisire se opreşte 
cu timpul de Sfinţii Părinţi, printre alţii, de Sfântul Nectarie al Constantino- 
polului, în secolul al IV-lea. 

Și trebuie observat în legătură cu aceasta că mărturisirea publică nu avea 
nimic de a face cu Taina Mărturisirii, pentru că ea nu implica iertarea, lega- 
rea sau dezlegarea de către comunitate, aceasta rămânând dreptul şi datoria 
ierarhiei.’ 

Și până azi spovedania publică a rămas abolită. Nu înțelegem deci cum 
ne-am putea excepta de la această rânduială! 

în Biserică a rămas obligatorie spovedania personală, individuală. între 
duhovnic și penitent este un raport de filiaţie, de naştere din nou. Cum s-ar 
putea realiza acest raport de filiaţie, această naştere din nou, când penitentul e 
pierdut în multime, când nu mai e persoană, ci masă anonimă şi impersonală? 

Și cum poate o masă anonimă, impersonală, să se simtă în fața duhovnicului 

ca în fața lui Dumnezeu? Şi cum poate duhovnicul să se considere lucrător al 
Tainei, când terenul este anonim? Şi cum poate el să fie martor penitentului 
înaintea lui Hristos, când el nu-i aude păcatele, când penitentul le spune în 
gând sau chiar cu voce, dar în vânt, şi nu duhovnicului? De ce se va fi rându- 

it oare sfatuirea: „lată, fiule..." în slujba spovedaniei, dacă aceasta trebuie să 
fie colectivă? Şi pentru ce în dezlegare se spune: „te iert" şi nu „vă iertăm"? ŞI 
cum se poate să stabileşti gradul de gravitate al păcatului și circumstanțele lui 
pentru canonisire, când mărturisirea e colectivă și când duhovnicul nu o au- 

de, nu o deosebeşte, și când dezleagă mai mult după o bănuită mărturisire, 
nivelând pe toți ascultătorii molitfei, sub regimul aceleiaşi dezlegări, necondi- 
tionate de nimic? Cum se împacă conștiințele printr-o astfel de mărturisire şi 

cum se vindecă păcatul? Se poate oare face, cu folos, un pogorământ obştesc? 
Biserica ne învață că nu. Pogorământul se face de la caz la caz. Tot aşa şi pre- 
scrierea canoanelor, a medicamentelor. 

Iată ce scrie Sfântul Grigorie de Nazianz în cuvântarea sa despre fugă: 

„După cum nu tuturor li se prescrie aceeași doctorie sau dietă, ci când una, 
când alta, după gradul şi natura bolii, tot aşa variate sunt și leacurile şi produ- 
sele pentru vindecarea sufletelor. De aceasta dau dovadă bolnavii înşişi. 


Unii sunt vindecați numai cu cuvântul, alţii de frâu. Cei greoi şi care cu 
anevole se lasă împinşi spre bine trebuie îmboldiți cu biciul cuvântului, pe 
când cei prea iuți şi cu năzuinţe greu de înfrânt, care se aseamănă cailor de ra- 
să, care aleargă până dincolo de ţintă, trebuie îndreptați cu vorbe blânde, ce adarul să 
le 


Note: 
"Cf. N. Ghiţescu, art. în rev. „Studii Teologice”, nr. 7-8, 1949, p. 529. 


potolească avântul. Unora le priește lauda, altora mustrarea, bine- 
înțeles făcută la timp potrivit. Ambele păgubesc dacă nu vin la timp şi cu so- 
coteală. Pe unii îi dă la brazdă îndemnul, pe alţii ocara. La cei ce devin încre- 
zuți, din cauză că au credinţă sau se trudesc mult ca păcatele lor să rămână 
necunoscute, trebuie să observi cu atenție toate, până și cele mai mici lucruri. 
La alții este bine să le mai treci cu vederea câte ceva sau, după cum spune pro- 
verbul: «să vezi şi să nu vezi şi să auzi şi să n-auzi», pentru ca nu cumva, prin 
povara apăsătoare a imputărilor, să-i duci la disperare ori să-i faci să-şi piardă 
respectul faţă de învăţăturile date și, la urmă, să devină lipsiți de ruşine. 

La alţii, înclinările lor naturale cer să te mânii fară să te mânii, să treci cu 
vederea, să pierzi nădejdea fară s-o pierzi. Alţii pot fi îndreptaţi cu binişorul 
ŞI cu blândeţea şi prin faptul că ştii să redeștepți speranța. Uneori e bine să te 
arăţi biruitor. Alteori e mai de folos să pari învins. Unora trebuie să le fluturi 
bogăția şi puterea, altora sărăcia şi nenorocirea şi încă uneori să le lauzi, alte- 
ori să le hulești. 

Căci cu toate că virtutea este pentru totdeauna şi pentru toţi ceva foarte 
bun şi frumos, iar păcatul, dimpotrivă, ceva foarte rău şi păgubitor, când este 
vorba de păstorirea sufletelor, medicamentele pe care le întrebuinţăm, ca de 
pildă: asprimea, blândeţea şi oricare din mijloacele de mai sus, sunt tot aşa de 
categorice, adică întotdeauna și pentru toți foarte bune, respectiv foarte rele. 

Ba, ceva mai mult, uneori pentru unii ce este foarte bun și de folos la alţii 
dă rezultate contrare, încât depinde mult de timp şi de împrejurări, precum şi 
de temperamentul bolnavilor. De aceea este cu neputinţă să închegi anumi- 
te reguli generale sau să le concentrezi într-un singur capitol, pentru a învăţa 
bine, o dată pentru totdeauna, arta vindecării sufletelor, oricât te-ai sârgui și 
oricât ai învăţa. Numai practica și experiența îndelungată desăvârşesc abilita- 
tea medicului." 

Inspirându-se din acest text cu adevărat revelator pentru rostul spoveda- 
niei, Sfântul Grigorie cel Mare formulează mai pe scurt acelaşi principiu în 
chipul următor: „Nu se potriveşte pentru toți unul și acelaşi sfat, pentru că nu 
toți sunt de acelaşi temperament; adesea pe unii îi vatămă ceea ce altora le es- 
te de folos. Pentru că şi cele mai multe plante, care hrănesc unele animale, pe 
altele le ucid; un şuierat ușor pe cai îi domolește, dar pe câini îi aţâţă, și o doc- 
torie care uşurează o anumită boală pe alta o agravează; pâinea, care întăreşte 
viaţa celor tari, pe cea a copiilor mici o nimiceşte."? 

Cum se pot îndeplini toate acestea prin mărturisire colectivă? Ce doctor 
este acela care tratează bolnavii după același calapod, fară consultaţie și fară să 


fi stabilit diagnosticul? Cum va prescrie el medicamentele? Nu se va întâmpla 

oare ca medicamentele lui pe unii să-i folosească, iar pe alții să-i ucidă? De va 
da pâine, nu cumva cei tari se vor întări, iar cei slabi se vor nimici? Şi de va da 
lapte, nu cumva se va întâmpla invers? 

Dar la Vladimirești se rezolvă uşor aceste lucruri, care pentru sfinți ca 
Grigorie de Nazianz şi Grigorie cel Mare şi pentru toți ceilalți Sfinţi Părinţi 
constituiau probleme grele; acolo pur și simplu se nesocotește toată moş- 
tenirea noastră sfântă şi, în loc să ne prescrie medicament, care evident ar în- 
curca limbile, dacă ar fi acelaşi pentru toți, se aruncă vina asupra diavolului, 
vinovatul general şi exclusiv de toate păcatele, şi se spun cuvinte despre ier- 
tare şi milă şi, dându-se dezlegare la toată lumea, se adorm conștiinţele, se 
îndreptățesc păcatele și, descoperind vrednici pe toți oamenii, duhovnicul îi 
încununează, împărtășindu-i. 

Medicamentul e ca un narcotic. Un scriitor remarca, într-o carte intere- 
santă, că secretul marii strategii a diavolului e să producă păcatul în serie, să se 
antreneze masele la păcat, nu ici şi colo câte un individ izolat, căci şi el e masă, 
Legheon, de aceea e el vrăjmaşul însingurării. lar tactica lui a rămas până astăzi 
aceea din Eden', să disculpe pe om, să-l facă să creadă că nu-i el responsabil pen- 
tru păcate, că nu există Judecător (ci numai iertător), că legea e îndoielnică (ca- 
noanele, de pildă), că poţi şi tu să fixezi binele şi răul, după bunul tău plac.’ 

Totuşi, în noutatea spovedaniei colective, Vladimireştii nu sunt cu totul 
originali. E uimitor cât de mult se aseamănă practica actuală de la Vladimi- 
reşti cu practica aceea originală a primilor protestanți. lată ce scrie, în secolul 
al XVI-lea, George Wezel, un fost protestant, care s-a lepădat de protestan- 
tism, tocmai pentru că nu era de acord, printre altele, şi cu modul de a admi- 
nistra Taina Spovedaniei, care începuse a fi colectivă: „Ei (protestanții) iartă 
tot. Dezleagă tot, pentru că așa îşi fac mai mulți amici. Ei ştiu ce place omu- 
lui carnal şi aceea îi dau. Nu te iartă însă dacă-i vorbeşti de rău. Te copleşesc 
cu injurii şi mânie." 

Note: 


! Cf. Prof. P. Vintilescu, „Spovedania, prilej de pastoraţie individuală”, în revista 


„Studii 
Teologice", nr. 9-10/49, p. 705. 
E Ibidem, p. 706. 

Este adevărat însă, precum cunoaşte toată lumea din Vladimireşti, că și 
în Ortodoxie a existat un caz de mărturisire colectivă, ulterior celui protes- 
tant, acela al preotului rus loan Serghiev de la Kronstadt. Dar dacă practica lui 
a fost bună, de ce n-a rămas până în ziua de azi, de ce nu şi-a însuşit-o Bise- 
rica? Biserica s-a condus după învăţătura Sfântului Apostol Pavel: Cercaţi toate 
ŞI ţineţi ce e bun (I Tesaloniceni 5, 21). De aceea, până astăzi, Biserica nu s-a 
pronunțat asupra acestui caz, lăsându-l uitat ca o manifestare izolată dintr-o 
biserică locală. Şi nu s-a pronunțat negativ şi pentru faptul că Părintele loan 
de Kronstadt a fost o personalitate duhovnicească excepțională, cu totul su- 
pusă Ortodoxiei, mărturisirea colectivă facându-se de nevoie, din pricina ma- 
rilor mulţimi de credincioşi din toată Rusia, care veneau să-l vadă şi-i cereau 
insistent să fie spovediţi. 


La Vladimireşti lucrurile nu stau tot aşa. Aici nu mulțimea cere, ci du- 
hovnicul, şi maicile, şi surorile, și anumiți frați pripăşiți pe acolo împing mul- 
țimea la spovedanie. Practica de la Vladimireşti nu este izvorâtă din vreo tre- 
buinţță imperioasă, ci e creată anume şi pusă nu atât în slujba credincioșilor, 
cât a mănăstirii. 

Și apoi, din relatările pe care le cunoaștem cu privire la pregătirea pentru 
spovedanie pe care o facea părintele loan de Kronstadt, ne dăm seama că ceea 
ce facea el este departe ca cerul de pământ de practica de la Vladimireşti. Aşa 


Note: 

i Cf. Facerea 3, 8-13. 

> Denis de Rougemont, Le part du Diable, Neuchatel, 1945, pp. 121-122. 

: Dollinger, Le Reforme, vol. I, trad, din 1b. germ. de Emm. Perrot, 1848, p. 
56. 


că ceea ce putea să-i fie îngăduit părintelui loan de Kronstadt ca pogorământ 
din partea Bisericii nu-i îngăduit oricui, vorba proverbului latinesc. 

Nu atât originalitatea ne interesează aici. E vorba de urmările acestei 
practici. lertând uşor, tot aşa de ușor se întoarce omul la păcat; minimalizân- 
du-se păcatul, i se perverteşte conștiința. Omul slab sufleteşte se bucură când 
1 se permite păcatul şi, în acelaşi timp, 1 se dă asigurarea că e împăcat cu Dum- 
nezeu. Cu asemenea practici și cu asemenea oameni slabi, nu-i greu să faci 
partidă, dar ce jalnică partidă! 

Dollinger spune că luteranii au câștigat teren, la început, pentru că învă- 
tau că poţi fi în pace cu Dumnezeu printr-un simplu act de credinţă, o sim- 
plă mișcare a conștiinței către certitudinea împăcării." lar Wezel raportează 
că: „Cu cât omul e mai carnal şi lumesc, cu atât e mai atras de această sectă, 
care îngăduie vechiului om să facă tot ceea ce în vechea biserică catolică era 
un păcat grav." 

Și Luther învăţa că Evanghelia e numai iertare.” Ba chiar, pentru a-și scu- 
za imoralităţile sale, a scris şi un tratat asupra genezei, evidențiind pe Patri- 
arhi ca pe niște mari păcătoşi. Numai spre sfârşitul vieţii, văzând dezastrele 
la care au dus iertarea colectivă şi faptul că a pierdut orice control asupra cre- 
dincioşilor, el însuşi cade în descurajare, se plânge mereu de sporirea corup- 
tiei, se gândeşte să instituie o închisoare ecleziastică pentru pastori, se plânge 
că răul e în protestantism de şapte ori mai mare decât în papism, se plânge de 
discreditul în care a căzut rugăciunea, se gândeşte să restabilească excomuni - 
carea şi, în sfârșit, dacă n-ar fi fost oprit de Elector, s-ar fi condamnat la exil, 


nemaiputând suporta viciul general, scandalul, dezordinea şi anarhia: „Depar- 
te, departe de mine această Sodomă! - scrie soției sale în 1545 despre Wittem- 
berg -, să trăim ca niște nomazi și mai degrabă să cerșim pâinea din poartă, 
dacă trebuie, decât să ne trecem ultimele zile în tortură." 

Abolirea spovedaniei individuale o deplâng cei mai mari dintre protestanți. Sebastian 
Frank scrie: „Viciul a devenit o hrană ca pâinea de toate zilele."" Andre Osiander care, 
la început, abolise în Niirnberg spovedania individuală, în 1533 demonstra că dezlegările 
colective n-au temei în Scriptură, că sunt o invenție a diavolului, care promovează 
progresul corupției.” Brown 


Note: 

i Op. cit. I, p. 55. 

7 Ibidem, p. 56. 

3 Ibidem, p. 70. 

F Cf. J. Dollinger, op. cit. I, pp. 283-305 şi 339-340. 
Ibidem, I, p. 188. 


Ibidem, p. 80. 
Muller, pastor din Wittemberg, spune în 1560 că bastarzii şi copiii găsiți erau 
în protestantism lucrurile cele mai comune’, iar Wezel arată că nu s-au văzut, 
de la nașterea lui Hristos, atâtea divorturi şi despărțiri câte erau de 15 ani de 
când conducea Luther. Cuvântul falşilor pastori propuşi de el umple tara de 
adulteri, de păgâni, de necredincioși.? 

Figuri de protestanți mari ca Martin Bucer, Joachim Caerarius, Brenz, 
Konrad Sam, reformator de Ulm, Bucenhagen, Link, Mathesius, Melanch- 
ton, Erasmus de Rotterdam, toți văd creşterea corupției în noua învățătură 
luterană despre iertare şi despre mântuirea fară fapte, sola fide. 

Cei mai mulţi ajung la disperare şi la nebunie, neputând să mai stăvilească 
răul. Erasmus îi scrie în 1523 lui Petru Barilius că ceea ce i-a deschis ochii asu- 
pra protestantismului lui Luther au fost persoanele care îmbrățişau cu cea mai 
mare căldură noua doctrină, oameni care căutau libertăţi pentru a-şi satisface 
patimile și pentru care o restabilire a ordinii ar fi fost păgubitoare. 

Dollinger arată concret, prin câteva date statistice, cât a progresat corup- 
ţia în primele timpuri protestante din pricina scăderii fricii de păcat. Aşa, în 
1569, numai în trei săptămâni, în Niirnberg s-au înregistrat 14 sinucideri; la 
Breslau, între 1530-1580, s-au înregistrat 100 de crime, asasinate, sinucideri 
şi 87 alte crime privative de pedeapsa cu moartea; la Stralsund, în primii 33 
de ani ai Reformei, s-au judecat 90 de condamnări la moarte, iar la Niirnberg, orășel cu 
o populaţie de 40 000 de suflete, s-au executat în secolul al XVI-lea 282 condamnări la 
moarte; în secolul al XVII-lea, 232 pentru diferitele vinovăţii împotriva moralei publice 
și personale.“ 

lată ce frumoase rezultate ne raportează istoria după o încercare de mărturisire 
colectivă, de iertare necondiționată și impersonală! Experienţa, precum se vede, a fost 
încercată. Nu se simte nici o trebuinţă ca ea să fie reeditată. Reeditarea ar aduce și 
peste neamul nostru aceleaşi calamităţi, de care să ne ferească Dumnezeu! Ce am mai putea 
adăuga la toate acestea? Credem că am arătat îndeajuns că nu practica mărturisirii 
colective îşi are rădăcină în tradiţia creştină autentică, ci aceea a mărturisirii 
individuale, personale. 


De aceea s-au rânduit canoanele, de aceea slujba mărturisirii e scrisă la singular, 
de aceea se prescrie punerea mâinii pe capul penitentului şi, numai aşa, duhovnicul poate 
fi martor, păstor, pedagog și doctor. Cine nu face aşa, acela nu săvârşeşte Taina. 
Note: 
Ibidem, II, pp. 422-423. 

f Ibidem, pp. 49-53. 
^ Ibidem, I, pp. 10-11. 
* Ibidem, vol. II, pp. 642-643. 

în concluzie, teoria şi practica de la Vladimireşti a mărturisirii colective 
şi publice este o înnoire greşită, născută dintr-o râvnă romantică de inspiraţie 
protestantă, care sfârşeşte în nespus de primejdioasa culpă a desființării uneia 
din cele şapte Taine. 


IR Se afirmă la Vladimireşti că Biserica Ortodoxă n-a introdus gherete la 
spovedanie, pentru ca mărturisirea să se poată face public, în văzul şi auzul 
tuturor. 


Această teologumenă este construită anume, neavând nici o susținere is- 
torică. Dacă lucrurile ar sta aşa, atunci de ce se canonisește aşa de aspru du- 
hovnicul care divulgă secretul mărturisirii? 

Canonul 120 al Nomocanonului în 228 de titluri spune aşa: „Părintele 
duhovnic, dacă descoperă cuiva păcatele mărturisite de cineva, să fie supus 
epitimiei; să fie pedepsit trei ani şi numai o dată să se cuminece şi în fiecare zi 
să facă o sută de metanul." 

Asemenea Sfântului Vasile cel Mare, în Canonul 34, Sfântul Nichifor 
Mărturisitorul, în Canonul 128, iar Sfântul Nicodim Aghioritul, în Exomoli- 
tarul său, sfătuiesc pe duhovnic: „a păzi tainice păcatele şi a nu le arăta nicio- 
dată, nici cu cuvântul, nici cu scrisoarea, nici cu un alt semn oarecare, măcar 
de s-ar şi primejdui de moarte[...] că de le vei arăta, te cateriseşti cu totul de 
canoanele cele bisericeşti; către aceasta te faci pricinuitor, de a nu se mai spo- 
vedi la tine creştinii." 

Cartea foarte folositoare de suflet spune că, pentru divulgarea secretului măr- 
turisirii „de legile cele politiceşti, te pui în temniţă toată viaţa ta şi ţi se tale şi 
limba””, iar Pravila de la Govora e şi mai aspră, zicând: „Cetăţeneasca lege zice să 
i se scoată limba pe ceafa și să-i tragă limba până ce va muri." Adevărul pentru care 
gheretele nu s-au introdus în Biserica Ortodoxă este ca duhovnicul să ştie cine e 
penitentul, să-i cunoască sufletul mai de-aproape, să-i poată urmări evoluția spirituală 
de la o mărturisire la alta, într-un cuvânt, să-și poată îndeplini rolul de pedagog și 
de doctor sufletesc, şi nu pentru a se face mărturisirea publică. Argumentul e deci în 
favoarea Ortodoxiei, şi nu în sprijinul Vladimireştilor. 


3. Se afirmă la Vladimireşti că atunci când se citeşte molitfa cea mare în care 
sunt înşirate păcatele, fiecare ins îşi mărturiseşte cu buzele păcatul făcut, iar 
Note: 
1 Cf. Protos. Nicodim Belea, „îndatoririle duhovnicului după Sfintele Canoane", în 
rev. 

„Studii Teologice", nr. 9-10/951, p. 497. 

f Carte foarte folositoare de suflet, Bucureşti, 1928, p. 80. 


i Pravila lui Matei Basarab, glava 319. 


la sfârşit adaugă cu glas tare: Toate acestea şi mai mari decât acestea am fă- 
cut, iar Duhul Sfânt, Care este prezent în masa credincioşilor, înregistrează 
mărturisirea fiecăruia şi aşa se împlinește ritualul mărturisirii. 

Afirmația aceasta face evidentă, o dată în plus, confuzia în care se află 
Vladimireştii. Pe de o parte, se vrea consensul cu doctrina Bisericii, pe de altă 
parte, se îndreptățește o practică străină de Biserică. 

Se afirmă că Duhul Sfânt înregistrează mărturisirea fiecăruia, fiind răs- 
pândit în mulțime, şi că taina se îndeplineşte. Dar oare Sfântul Duh nu cu- 
noaşte păcatele oamenilor? Şi care om nu şi le cunoaște și el? Și nu le mărturi- 
seşte, când îşi cercetează conștiința în fața Duhului Sfânt Cel Atotprezent şi 
Atotştiutor? 

Care e deosebirea dintre mărturisirea faţă de Duhul Sfânt, în conştiinţă, 
fară prezența preotului şi mărturisirea în prezența preotului, dar tot în conști- 
ință, în colectiv, preotul fiind la distanță? Nici o deosebire. Un preot care nu 
ascultă mărturisirea fiecăruia, urmărindu-i starea personală, e totuna cu un 
zid, cu un copac, cu ceva neînsufleţit. O astfel de mărturisire nu-i mărturisi- 
re. Ca mărturisirea să fie valabilă e nevoie ca păcatele să fie recunoscute cu că- 
ință în fața duhovnicului, prin care penitentul e judecat şi de la care primeşte 
dezlegarea. Dezlegarea se dă tocmai pentru această mărturisire făcută cu căin- 
tă. Nu se face nici o judecată anonimă. în mărturisirea colectivă, cum ia preo- 
tul cunoștință de căință? Canonul 102 Trulan condiționează mărturisirea vali- 
dă de „dispoziția spre întoarcere a celui ce a păcătuit". Cum se poate constata 
această dispoziție, când persoana concretă lipsește, când ai în fată o masă de 
penitenţi care vorbesc toți deodată? 

Rânduiala ortodoxă cere mărturisire în faţa preotului, cu glas tare, cu gura 
ta, nu pentru că Dumnezeu nu ştie păcatele, ci din alt motiv. Mărturisindu-le 
cu gura ta, nu prin scris, nu cu intermediar, te smereşti în fața duhovnicului, 
în fața lui Dumnezeu. Se realizează treapta cea mai înaltă a smereniei, o înfrân- 
gere lăuntrică, o demascare a omului vechi, singura condiție din partea omului 
ca să pornească pe drumul cel bun. De aceea, în trecut, s-a făcut mărturisire 
publică. Pentru smerenie. Nu colectivă. Publică, individuală. Şi dacă scandalul 
n-ar fi întrecut folosul, Biserica n-ar fi oprit acest fel de mărturisire. 

Dacă orice păcat e un orgoliu, o depărtare de Dumnezeu, apoi apropie- 
rea de El nu se poate realiza decât prin lepădarea orgoliului, adică prin smere- 
nie. Aceasta este „dispoziția spre întoarcere" pomenită de Canonul 102 Tru- 
lan, amintit mai sus. Cât despre formula rostită mecanic de toţi penitenţii: 
„Toate acestea...", ea nu însemnează mărturisire, ci o dispoziție smerită spre 
mărturisire, pentru că ea nu este nici exactă (că doar nu toți care rostesc for- 
mula au și săvârşit toate păcatele înșirate în molitfa), nu e nici sfârşitul mărtu- 
TISITII propriu-zise şi nici măcar începutul. E o pregătire. 

Rânduiala Tainei cere ca după această pregătire să urmeze mărturisirea 
amănunțită câte unul. După mărturisire, judecata și canonisirea și apoi dez- 
legarea, tot individuală, cu punerea mâinilor pe cap. Despre acestea va veni 
vorba mai departe. 


4. Se spune că, arătându-Se Hristos la Vladimireşti, nu mai e nevoie de efort 
pentru mântuire, căci Mirele fiind de faţă, împărtășește cu haruri speciale pe 


cei ce vin acolo și în special cu harul iertării. Pe acest temei se acordă iertare 
generală tuturor păcatelor și nu se canonisește nimeni niciodată. 

Despre arătarea lui Hristos se va vorbi în paginile ce urmează. Tot aşa şi 

despre efortul de mântuire și împărtăşirea cu haruri speciale. Aici ne vom opri 
numai la faptul că la spovedania de la Vladimireşti nu se canonisesc penitenţii 
pentru nici un păcat. Dacă este așa cu adevărat, atunci este evident dezacordul 

cu Sfânta Scriptură și cu toată Tradiţia creştină. 

Hristosul acela de la Vladimirești, dacă S-a arătat cu adevărat, nu es- 
te Hristosul Acela pe Care îl cunoaștem noi, ci un hristos mincinos, care 
contrazice pe Cel ce a înfiinţat ierarhia şi i-a dat puterea de a lega și dezlega, pe 
Cel ce a poruncit pocăința, pe Cel ce a anunțat că va judeca păcatele nepocăite 
şi va răsplăti fiecăruia după faptele sale. Hristosul acesta se prezintă în haină 
de bunătate, dar de o bunătate foarte asemănătoare cu a bunului păcătos, ca- 
re-şi iartă cu îngăduinţță păcatele sale şi le îndreptățește pe cele viitoare. 

lată ce spune Sfântul loan Gură de Aur despre adevărata bunătate şi des- 
pre trebuința canonisirii: 

„lar dacă ar zice cineva că creştinilor se cuvine a fi filantropi faţă de frati, 
apoi afle că cel ce se supără pe păcătos acela e filantrop și nicidecum acela care 
mai înainte de timp îi concede apucăturile lui şi nici măcar nu-l lasă să-şi simtă 
păcatul. Căci cine are milă cu adevărat de cel bolnav de friguri și ieșit din minți? 
Cel ce-l culcă pe pat şi—l opreşte de la mâncare și băutură ce nu i se cad sau cel 
ce-l lasă să-și încarce pântecele peste măsură și-l îngăduie a fi în voia lui şi a face 
tot ceea ce face un om sănătos? Oare nu e acela care-l îndreaptă, pe când celălalt, 
deşi se pare că se poartă cu dânsul filantrop, totuşi îi ațâţă mai mult boala? Tot 
aşa deci vom zice şi aici. Căci e cu adevărat o faptă de filantropie a nu face tot- 
deauna pe plac celor bolnavi şi nici de a linguși poftele lor cele absurde. 

Nimeni dintre corinteni nu iubea mai mult ca Pavel pe acel curvar pe ca- 
re el (apostolul) a poruncit a-l da satanei, pentru ca să-l muncească aici, pre- 
cum, de asemenea, nimeni nu l-a urât mai mult pe acela, precum l-au urât cei 
ce se strânseseră împrejurul lui şi-i luau apărarea, după cum a arătat sfârşitul. 
Căci aceia l-au înfumurat şi încă mai mult i-au ațâţat trufia, în timp ce Pavel 
l-a moderat şi l-a cumințit. Aceia au mai adăugat la răul ce era, iar Pavel şi pe 
cel deja început l-a smuls din rădăcină. Să cunoaștem și noi deci aceste legi ale 
filantropiei. Căci şi pe un cal, dacă îl vezi că e pe marginea prăpastiei, îl pui 
frâu și zăbala și-l împiedici cu putere, ba de multe ori îl şi baţi, deși aceasta este 
pedeapsă, însă această pedeapsă este muma scăpării lui. Tot aşa fa şi cu păcă- 
tosul. Leagă-l bine până va îmblânzi pe Dumnezeu. Nu-l lăsa dezlegat, ca nu 
cumva să se lege cu urgia lui Dumnezeu. Dacă eu îl voi lega, Dumnezeu nu-l 
va lega, iar dacă eu nu-l voi lega, atunci îl așteaptă legăturile cele nedezlegate 
(Căci dacă ne-am fi judecat pe noi înşine, zice, nu am fi fost judecaţi — I Corin- 
teni 11,31). Deci să nu crezi că aceasta vine de la cruzime şi de la neomenie, ci încă 
de la cea mai înaltă blândeţe şi de la cea mai bună vindecare și de la ceamai bună 
îngrijire." 

Iar Sfântul Vasile cel Mare deplânge starea unor biserici care au slăbit ca- 
nonisirile: „Mă mâhneşte foarte — zice el — că au lipsit canoanele părinților şi 
s-a înlăturat orice stricteţe din Biserică; şi mă tem ca nu cumva, sporind câ- 


te puțin această nebăgare de seamă, să ajungă în cea mai definitivă tulburare 

ordinea Bisericii" (Canonul 89, Pidalion, 1933). Şi tot Sfântul Vasile scrie la 375, într-o 
îndrumare pentru preoți: „Fii vrednic îndeplinitor al Sfintelor Canoane” (Milaş, 
Canoanele, vol. II, p. 259). 

lar Gavriil al Philadelfiei, în cartea sa Pentru Taine, scrie: „Cei ce nu s-au supus 
canoanelor nevoie este de a se trimite la judecăţile cele de acolo și cuvânt vor da pentru 
răutățile ce au făcut, ca cei ce au călcat legile Bisericii." Căci cine calcă canoanele 
schimbă modul de administrare al darurilor în Biserică. 

Teofil al Alexandriei scrie că: „în toate timpurile, Dumnezeu dă Bisericii Sale unul 
şi acelaşi dar, în puterea căruia tot corpul se conservă şi veninul dogmelor eretice nu 
străbate niciodată.” 

Note: 
! Sfântul loan Gură de Aur, „Omilia XIV", în Comentariul Epistolei a Il-a 
către Corinteni, trad. P.S. Teodosie Ploieşteanu, Bucureşti, 1912, p. 188. 

? Carte foarte folositoare de suflet, p. 152. 

Epistola 76 către Sfântul Epifanie, cf. Macarie, Introducere în 
Teologia Ortodoxă, Bucureşti, 1885, p. 485. 

Canonul în mărturisire are un rol corecțional și pedagogic. Că este aşa 
ne stă mărturie întreg tezaurul de canoane și de învățături ale Sinoadelor Ecu- 
menice, ale sinoadelor locale și ale Sfinţilor Părinţi, tezaur adunat în scrierile, 
în actele sinoadelor, în Pravile, în Pidalion, tezaur de aceeaşi scumpătate pentru 
Ortodoxie ca şi Sfânta Scriptură. Se pare că la Vladimireşti există credința că 
Ortodoxia acordă canonului rol ispăşitor, credință de nuanță catolică. 

' Un aspect mai gingaș al eventualelor influenţe apusene pe care le-a putut suferi 
Ni - 
codim îl constituie adoptarea de către el a unor termeni sau formulări care — fară să 
încalce 
învăţăturile Bisericii Răsăritene, cărora Cuviosul le-a rămas pururi credincios — 
prezintă totuşi 
unele particularități care merită să fie relevate. 

Să ne oprim mai întâi asupra etapelor pe care trebuie să le străbată penitentul, înainte 
de a căpăta rugăciunea de dezlegare din partea duhovnicului. Ele sunt: 1. durerea (sau 
zdro- 
birea) inimii; 2. mărturisirea (orală) și 3. împlinirea canonului, indicat de duhovnic. 
Acestora 
le corespunde în terminologia romano-catolică: contritio-confessio-satisfactio. 

Să notăm că Nicodim foloseşte constant, pentru ceea ce numim împlinirea canonului 
sau epitimie, termenul grec ikanopoiesis, care este traducerea exactă a celui latin 
amintit, adică 
satisfactio. înainte însă de a ne opri asupra înțelesului care se dă acestui termen, să 
mai con- 
statăm că la ceea ce am numit prima etapă, adică durerea sau zdrobirea inimii, Nicodim 
mai 
adaugă un element: îngrijorarea. Cea dintâi reprezentând o durere deplină pentru jignirile 
ȘI 

nerecunoştința arătate lui Dumnezeu; cea de a doua, o durere nedeplină pentru pagubele 
pe 


care le vom suferi noi înşine, din pricina păcatelor săvârşite. Cea dintâi (după o 
distincție de- 
venită clasică) fiind proprie fiilor în raportul lor cu părintele; cea de a doua 
caracterizându-i 
pe simbriaşi sau servi, în legăturile lor cu stăpânul. în cea dintâi, rănită este dragostea; 
în cea 
de-a doua funcționează frica. Această dihotomie, care nu este, după câte știm, formulată 
în 
termeni limpezi în teologia bizantină, se află însă precis exprimată în gândirea scolastică 
apu- 
seană, unde, pe lângă contritio, apare ca element asociat attritio. Se cunoaşte şi epoca 
în care 
apare conceptul attritio și se ştiu şi lungile dispute pe care teologii le-au purtat cu 
privire la ra- 
porturile dintre cele două noțiuni, precum şi la aportul lor la dobândirea aşa-numitei 
îndrep- 
tări (justificatio), pe care o capătă penitentul absolvit de duhovnic. Nu știm când aceste 
dis- 
tincții au fost reluate de teologii postbizantini. Oricum, Cuviosul Nicodim le-a socotit 
utile, 
sau chiar necesare, și — direct sau în chip mijlocit - şi le-a însuşit şi el. Cât privește 
aşa-numita 
satisfacere, Nicodim o defineşte drept o împlinire prin fapte a canonului prescris de 
duhovnic. 
Dacă tinem seama de faptul că acesta din urmă împlineşte, în raport cu penitentul, rolul 
unui 
părinte (sau prieten), al unui medic şi al unui Judecător, cum recunoaște atât Biserica 
Orto- 
doxă, cât şi cea Romano-Catolică, rămâne să vedem care este caracterul acestei satisfaceri 
sau 
epitimii, după învățătura fiecăreia dintre aceste două Biserici, pentru a le putea alătura 
ulteri- 
or de propria poziție a Cuviosului Nicodim. 

Potrivit cu teologii ortodocși, «epitimiile sunt certări părinteşti, salutare..., 
remedii contra 
păcatelor, și nu pedepse, răsplătiri sau satisfacţii oferite pentru păcate dreptății 
dumnezeiești». 
După opinia unui învăţător dogmatic român, Dumitru Stăniloae, când duhovnicul dă «ca- 
nonul» sau «epitimia», «acestea nu au ca scop pedepsirea, ci vindecarea penitentului». 
în această situație duhovnicul «e judecător nuca să rostească sentința, ci ca să aprecieze 
cu iubire pentru penitent şi cu pricepere de medic sufletesc mijloacele potrivite pentru 
vindecarea lui. Lucrarea de judecător e o simplă lucrare de apreciere pusă în slujba celei 
de medic.» Pentru a folosi termenii tehnici consacrați în Apus, împlinirea canonului 
(epitimia) sau ceea ce Nicodim numeşte satisfacere are un caracter medicinal, şi nu 
vindicativ. Opinia Bisericii Romano-Catolice este formulată cu autoritate de Conciliul 
tridentin, sesiunea XIV din 1551: «Duhovnicii să aibă în 


vedere ca satisfacerea pe care o impun să fie nu numai un mijloc de păzire a vieţii celei 
noi (a 

penitentului) şi un leac pentru beteșugul lui (infirmitatis medic amentum), ci și o 
răzbunare şi 

o pedeapsă (vindictam et castigationem) pentru păcatele săvârşite în trecut, fiindcă 
sacerdoților 

li s-a încredințat (de Mântuitor) nu numai dezlegarea păcatelor, ci şi legarea lor.» 
Caracterul 

satisfacerii este deci atât medicinal, cât şi vindicativ. 

Să încercăm acum să desprindem poziția proprie a lui Nicodim în această problemă: 
în primul rând să ne amintim că Nicodim stăruie neobișnuit de mult și cu orice prilej asu- 
pra «vătămări lor» sau «defăimării» pe care penitentul I le-a adus lui Dumnezeu şi L-a mâhnit 
prin păcatul său. Cel ce se pocăieşte trebuie deci să-L îmbuneze sau să-L «îmblânzească» 
pe 
Dumnezeu, Care este plin de mânie împotriva lui. Dar cum? Primind şi împlinind canonul 
care 1 se prescrie. Să primească, astfel, din tot sufletul o eventuală îndepărtare pe câțiva 
ani 
de la Cuminecare, fiindcă, i se adresează Nicodim, «prin această puțină pedeapsă 
îmblânzeşti 
marea mânie pe care Dumnezeu o are asupra ta. Prin acest vremelnic canon (citeşte: pedeap- 
să) scapi de canonul veşnic al iadului». Este deci limpede că e vorba de o pedeapsă 
vremelnică 
(poena temporalis). Fiindcă, adaugă ceva mai departe Nicodim, «dreptatea nepărtinitoare 
a lui 
Dumnezeu, cu nici un alt chip nu poate fi mulțumită, decât dacă trupul care a păcătuit, 
însuşi 
acela să se şi pedepsească». Este însă suficientă, prin ea însăşi, această împlinire a 
canonului de către penitent? lată ce răspunde Nicodim într-un pasaj care ni se pare 
hotărâtor în problema 


pe care o cercetăm: «Deoarece păcatul este nemărginit - aşa cum arată teologii -, fiind 
o ocară 
adusă lui Dumnezeu Cel nemărginit, el nu poate fi dezlegat prin faptele şi satisfacerea 
(adică 


epitimia) unei făpturi mărginite şi mai ales ale unei făpturi întinate, care este 
păcatul...» 

«Penitenții trebuie să creadă cu hotărâre că primesc iertarea păcatelor lor: 1. prin 
ne- 
mărginita îndurare a lui Dumnezeu; 2. prin nemărginita satisfacere pe care a luat-o, pentru 
păcătoşi, Fiul lui Dumnezeu, datorită morții şi sângelui (vărsat) pe Crucea Sa.» 

După care urmează citate din epistolele Apostolilor Pavel şi loan și din Vasile cel 
Ma - 
re, în sprijinul celor arătate mai sus. Această poziție, atât de limpede exprimată, a 
Cuviosului 
Nicodim, o mai găsim formulată aproape în aceeaşi termeni și în alte pasaje, pe care nu 
soco- 
timutil să le mai reproducem. Ne îngăduim deci să credem că, fară să încalce vreo învăţătură 


tradițională a Bisericii Răsăritene, Cuviosul Nicodim şi-a însuşit unele opinii și 
formulări pe 
care le aflase de la dascăli apuseni. 

Astfel, în învăţătura acestora, Mântuitorul S-a jertfit pe Sine, prin moartea pe Cruce, 
pentru toți oamenii, pentru toate păcatele lor (îndeosebi pentru păcatul strămoșesc) și 
pen- 
tru toate timpurile. Această satisfactio înfăptuită de Hristos este prisositoare şi omul 
nu-i poate 
adăuga nimic. Pentru ca acesta însă să-și recâștige starea de nevinovăție căpătată prin 
Botez şi 
să-și redobândească harul și darurile suprafireşti, pierdute prin păcat, el trebuie să-şi 
însuşeas- 
că, personal, printr-o satisfacere subiectivă (adică împlinirea canonului, care implică 
ŞI pedep- 
se vremelnice) satisfacerea obiectivă câștigată de Mântuitor. Numai în acest chip el se 
împacă 
cu Dumnezeu, pe Care-l ofensase prin păcat, și scapă de osânda de după moarte. Dacă inter- 
pretarea pe care o prezentăm este corectă, punctele sale de convergență cu învăţătura 
expusă 
de Nicodim ni se par evidente. Să mai pomenim, în sfârşit, de un aspect mai puţin important 
al acestor înrâuriri. în problema harului, Ortodoxia bizantină insista mai mult asupra 
unor 
chestiuni de esenţă, cum ar fi de pildă caracterizarea sa drept o energie necreată, în 
înțelesul 
învățăturii Sfântului Grigorie Palama. Scolastica apuseană, care nu împărtășea această 
credin- 
tă, a fost mai preocupată de clasificările în care se încadrează harul, potrivit cu 
împrejurările în 
care se comunică credincioşilor. S-a ajuns astfel la un număr relativ mare de specificări, 
dintre 
care — cu timpul — unele au fost adoptate şi de teologii răsăriteni. Ele și-au făcut 
apoi loc şi în 

învăţătura ortodoxă însă spune că iertarea la mărturisire se dă gratuit de 
Hristos, de aceea se si numește iertare, în virtutea vredniciei lui Hristos si a 
Jertfei Sale ispăşitoare, pentru că noi nu suntem niciodată vrednici de absol- 
vire; dar tot învățătura ortodoxă spune că o iertare fară angajament din partea 
omului de a se îndrepta și fară o lucrare de îndreptare nu i-ar fi de folos. lar 
canonul pe care îl dă duhovnicul şi pe care penitentul îl primeşte are rol de a 
concretiza angajamentul de îndreptare și lucrarea de îndreptare e un semn vă- 
dit că penitentul îşi dezaprobă păcatul și—l urăște și-i hotărât a nu-l mai face. 
Numai așa se poate realiza împreună-lucrarea omului cu Dumnezeu în mân- 
tuire, învățătură caracteristică Bisericii noastre Ortodoxe. 

De aceea, Sfântul Vasile cel Mare în canoanele 84 şi 85 spune că acei care 
nu vor primi canonul și depărtarea de Sfânta împărtăşanie pentru păcatele lor, 
acela să se scoată afară şi să nu se primească la Taina Sfintei Spovedanii. $1 Luca, 


Patriarhul Constantinopolului, spune că preotul nici dar la altar să nu primeas- 
că de la cei ce nu se supun și nu vor să primească canon pentru păcate.’ 

La Vladimirești însă nu numai că nu se canonisesc păcatele, ci se dezleagă 
şi cei legaţi de alţi duhovnici. Ni s-au prezentat nu puține cazuri de acest fel. 
Canonul 9 al Sinodului din Cartagina (418) spune că: „Dacă vreun episcop 
sau presbiter ar primi întru împărtășire pe cei înlăturați de la Biserică potrivit 
vinovățiilor lor, se va considera şi el în aceeaşi acuzare." 

Nici un cleric nu poate dezlega pe cel legat de altul decât numai dacă cel 
ce l-a legat a murit sau l-a legat pe nedrept și, în urma judecății făcute, a ho- 
tărât Sinodul sau episcopul să fie dezlegat.” 


manualele de teologie dosmatică ortodoxă, în limba română. Nicodim, în subcapitolul 

intitu- 

lat „întâia răutate a păcatului", introduce următoarele trei specificări ale harului 

dumnezeiesc: 

harul prevenitor, harul lucrător și cel sfinţitor, corespunzând - după cum socotim - cu 

gratia 

praeveniens, gratia operans şi gratia sanctificai, din haritologia romano-catolică. 
încheind aici examinarea eventualelor înrâuriri ale teologiei apusene, care se pot 

desco- 

peri în Cartea foarte folositoare de suflet a Cuviosului Nicodim, ne alăturăm, în mare 

măsură, 

concluziilor la care a ajuns părintele Const. Karaisaridis în amintita sa lucrare: «Se 

poate, în- 

tr-adevăr, admite o înrâurire a teologiei scolastice apusene, dar aceasta numai în ceea 

ce pri- 

veşte ordinea sistematică şi distribuirea subdiviziunilor tratate, cu scopul de a se face 

mai Uşor 

înțeles şi accesibil poporului simplu căruia i se adresează Sfântul Nicodim.» Același 

teolog re- 

produce de altminteri şi o afirmaţie grăitoare a însuși Cuviosului Nicodim: «Ca să aleagă 

Ci- 

neva cele bune şi drepte de la adversari nu este ceva de lepădat, dar nu să împrumute şi 

cele 

mincinoase şi neortodoxe.» Să mai remarcăm că acești «adversari» sunt figuri de seamă ale 

spi- 

ritualității italiene din epoca Contrareformei." (Acad. Prof. Dr. Alexandru Elian) 


Note: 
'1 Corinteni 3, 9. 
Carte foarte folositoare de suflet, p. 50. 
Nicodim Sachelarie, Pravila Bisericească, Cernica, 1940, p. 181. 


Practica de la Vladimirești creează confuzii și pune, aşadar, în situaţii di- 
ficile pe alți duhovnici, care respectă rânduielile Bisericii. 


5. Se afirmă la Vladimireşti că actul sacru de dezlegare la spovedanie, ca- 
re constă din rostirea formulei de dezlegare și de punerea mâinii pe capul 
penitentului, nu este necesar în întregime, adică precis, punerea mâinii nu 
este neapărat necesară sau, dacă e necesară, se îndeplineşte şi la Vladimireşti 
prin faptul că duhovnicul pune mâna pe capul stareţei, care este reprezen- 
tanta soborului, aceasta fiind în spiritul vieţii de obște. 
Ciudăţenia e că această simplificare a spovedaniei nu se aplică şi la Sfânta 
împărtăşanie, în sensul de a se împărtăși stareţa în numele soborului! 

Problema mântuirii şi a curățirii păcatelor este individuală şi nimeni nu 
poate să înlocuiască pe cineva în iconomia mântuirii şi în special în spoveda- 
nie. Ne ajutăm unii pe alţii, prin rugăciune și prin toată gama celorlalte mijloace 
omeneşti, dar la spovedanie mergem singuri, precum singuri murim și singuri mergem la 


judecată. 
Spovedania lară punerea mâinilor nu este o spovedanie completă. lată ce 
se spune în Cartea folositoare de suflet-. „Să iei aminte bine, duhovnice, să pui 


întotdeauna mâna pe capul celui ce se pocăieşte. Căci dumnezeieştile canoa- 
ne arată că punerea aceasta a mâinilor este alcătuitoare a Tainei, precum: Ca- 
nonul 8 al Soborului I, prin punerea mâinilor a primit pe novațieni; Canonul 
66 al Soborului celui din Cartagina, prin punerea mâinilor a primit pe dona- 
tiştii care se întorceau; îndeosebi Canonul 49 al aceluiaşi Sobor, prin punerea mâinilor 
voleşte să se primească păcătoşii ce se pocăiesc. Căci prin punerea mâinilor se dă Duhul 
Sfânt." 

în tâlcuirea Canonului 35 al Sinodului din Cartagina se spune că se obișnu- 
ia ca cei care păcătuiseră, când se căiau, mărturisindu-și păcatele, veneau la Bise- 
rică și arhiereul punea mâinile pe capul lor sau, cu știrea arhiereului, preotul.’ 

în sfârşit, Sfântul Ciprian, în poveţele sale către preoți, spune că orice păcătos nu 
poate fi primit în Biserică decât „după ce şi-a mărturisit păcatele şi a primit de la voi 
punerea mâinilor”. 

lată atâtea mărturii care fac din punerea mâinilor o parte constituitivă a Tainei 
Pocăinței. La Vladimireşti nu se mai crede aceasta. Sau se crede şi într-un chip cu totul 
special. Se afirmă că punerea mâinilor ar putea fi necesară şi, dacă e necesară, lucru 
— se pare - îndoielnic, apoi ea se realizează prin punerea 


Note: 
i Op. cit., p. 78. Vezi şi Fapte 6, 6. 
2 Ibidem, p. 330. 
i Cf. Scrisoarea 13. 
mâinilor pe capul stareţei, practica aceasta fiind în spiritul vieții de obşte! Adică 
se consideră că starețta cumulează, ca și în administraţia mănăstirii, grija tuturor 
(chiar şi a credincioşilor întâmplători) și, într-un chip neînțeles de neinitiatii în 
tainele locului, transmite ea (stareța) Duhul Sfânt, Care 1 s-a dat de duhovnic. 
Stareța devine astfel mijlocitoare între Dumnezeu și penitenti! 

Analogia care se impune frizează blasfemia. Dar dacă maicile şi surorile 


şi credincioşii întâmplători se consideră reprezentați de maica stareță, atunci 


de ce ar mai fi prezenți la molitfa? Ei ar putea fi reprezentaţi total. în fapt se și 
întâmplă ceva asemănător. 

Maicile şi surorile nu mai vin toate la molitfa, ci, când socotesc că ar fi 
timpul molitfei, cele de la ascultări speciale îngenunchează acolo unde se află, 
unele pe la poartă, altele răspândite prin curte. 

Cât e de absurd acest înţeles vladimirescian al comunicării Duhului Sfânt 
se vede şi din altceva. în rânduiala hirotoniei, Sfântul Duh se transmite prin 
punerea mâinilor. Şi după această înţelegere ar însemna că toți cei ce aud sluj- 
ba și văd punerea mâinilor pe capul candidatului, bărbaţi şi femei, să fie şi ei 
hirotoniți. Toți credincioşii unei eparhii, de pildă, care asistă la hirotonia epi- 
scopului lor să se creadă episcopi. Şi aceasta, desigur, tot în spiritul vieții de 
obşte, cum se cred spovediţți și cei ce aud slujba spovedaniei şi văd punerea 
mâinii pe capul maicii stareţe de la Vladimirești! 

La aceasta nu mai e de tras nici o concluzie. Vom remarca numai o curi- 
oasă analogie a spovedaniei în contul altora cu împărtăşirea în contul altora, 
care se practică în Biserica Romano-Catolică. Se împărtăşesc unii pentru să- 
nătatea altora, pentru fericirea altora, se împărtășesc pentru unire etc. Oare 
analogia aceasta să fie cu totul întâmplătoare? 


6. Se afirmă la Vladimireşti că, spovedind în comun și împărtășind pe toti 
care vin acolo, se trezeşte neamul românesc la o adevărată viaţă creştină, în- 
trucât toţi cei care au venit acolo și s-au împărtășit s-au îndreptat. 

Nu înţelegem cum s-a transformat o problemă de spiritualitate religioasă 
într-una lumească, dar gravitatea faptului stă în altceva. Nu avem încă nici o 
dovadă că îndreptarea prin Vladimirești ar fi adevărată. Deocamdată se vede 

ŞI se simte acolo, de vreme ce nu se pune nici o oprelişte pentru împărtăşanie 
când trebuie să se pună, că toată Tradiția și dogma Bisericii neamului româ- 
nesc se distruge. E un atentat la credinţa neamului şi la morală. 

Urmările practicilor de acolo pentru neamul românesc vor fi exact in- 
vers, dacă se va stărui în ele. Vor promova slăbiciuni şi degenerare, pentru că 
păcatele se iartă uşor şi se desfiinţează orice criteriu de moralitate. Dacă uci- 
gaşul e împărtăşit fară oprelişte, va mai ucide, pentru că va fi iertat tot aşa de 
uşor şi a doua oară. Dacă cineva desfrânează şi e iertat uşor, va mai desfrâna. 
Și chiar dacă n-a făcut asemenea păcate, cu siguranță că, după ce va merge la 
Vladimireşti, le va face, văzând că acolo iertarea se dă „gratis", cum zic cei ce 
au fost pe acolo. Ne temem că am putea recolta aceleaşi roade pe care le-au 
recoltat protestanții. Dar oare practica aceasta nu e primejdioasă şi pentru ob- 
ștea de la Vladimireşti? Gândul ni se duce la Inochentie de la Balta. 

Și apoi, de unde se ştie la Vladimirești dacă toţi cei care au fost pe acolo 
s-au îndreptat, de vreme ce nimeni nu-i verifică la spovedanie, ci-i iartă me- 
reu în bloc? Chiar dacă s-ar putea aduce dovezi că mulți s-au îndreptat, se pot 
aduce de asemenea dovezi şi despre mai mulți care s-au stricat, pentru că au 
fost încurajați la păcat prin iertarea fară penitenţă. 

Pe linia exactă a acestor învățături noi, administrații Taina Pocăinţei cu 
următoarele inovaţii: 

1. Spovediţi în colectiv obştea şi mari mulțimi de credincioși oriunde se 
prezintă. Spovediţi și individual, dar spovedirea individuală a devenit o excep- 


ție pentru scrupuloşi, regula generală fiind cea colectivă. Spovedirea aceasta se 
face implicit public, prin citirea molitfelor, de la care se trece imediat la for- 
mula de dezlegare. Prin urmare partea esențială a Tainei, adică mărturisirea 
propriu-zisă, rămâne nelucrată. 

2. Nu puneţi mâna pe capul penitentului, într-o mărturisire colectivă fi- 
ind aproape imposibil aceasta, dar nici nu considerați că punerea mâinilor e 
parte constitutivă a Tainei. Sau, dacă consideraţi aceasta, se pune mâna numai 
pe capul maicii stareţe, socotind că prin ea se transmite Duhul Sfânt întregii 
asistențe, călugări şi mireni. 

3. Nu mai respectați nici o hotărâre a Sfintei Scripturi, a Sfintelor Sinoa- 
de şi a Sfinților Părinţi privitoare la canonisiri și oprelişti. lertaţi tot şi tot- 
deauna, dezlegând imediat pentru împărtășire. Iertarea, dezlegarea obligato- 
rie la împărtăşire imediată au devenit părțile constitutive ale Tainei Pocăinţei. 
Aici se mai impune o precizare: dezlegarea este cu adevărat obligatorie, când 
mărturisirea a fost făcută cu căinţă și cu promisiune de îndreptare, dar una e 
dezlegarea de păcate şi alta e dezlegarea pentru împărtăşanie, care e conditi- 
onată de canon şi care poate fi amânată. La Vladimireşti, precum se vede, se 
amestecă aceste două feluri de dezlegări. 
4. Dezlegaţi orice legături puse de alți duhovnici asupra penitenților. 

5. Mai practicați şi o spovedanie într-o formă cât se poate de simplificată, 
ŞI anume: când unii credincioşi vin la biserică, chiar în momentul împărtăşirii 
li se cere o hârtie cu catalogul păcatelor săvârşite, pe care-şi scriu doar numele 
de botez şi pe care duhovnicul o va citi în timpul liber. în contul acestei citiri, 
care se va numi spovedanie, împărtăşiți pe cei în cauză. 

In legătură cu această practică trebuie să mai spunem câteva cuvinte. 
Desigur, numai prin abuz se poate numi aceasta spovedanie, precum tot prin 
abuz se dă împărtăşire celui căruia nu i se cunoaşte nici măcar textul hârtiei cu 
păcatele, înainte de împărtăşanie, şi căruia nu i s-a citit nici o dezlegare. 

în cazul acesta persoana umană este exclusă de la Taină, locul ei luând-o 
hârtia cu păcatele, căci hârtia se mărturiseşte. Se face ca în Evul Mediu, căsăto- 
rie cu un buzdugan. Ajungem la spovedirea morților şi a oamenilor lipsă. Chiar 
în mărturisirea individuală, Tradiţia Bisericii opreşte comunicarea cu duhov- 
nicul prin scrisoare. Așa, în Cartea foarte folositoare de suflet (p. 140) se spune: 
„Deci şi tu, frate, se cuvine să mărturiseşti cu însăşi gura ta toate lucrurile, vor- 
bele, gândurile tale cele rele; cu însăţi gura ta să-ţi spui păcatele tale, pentru că, 
deşi le ai scrise ca să nu le uiţi, însă ai datorie tu singur să le citeşti la duhovnic. 
Pentru aceasta, cei ce scriu păcatele şi, dându-le prin scrisoare duhovnicului, se 
duc rău şi cu greşeală fac aceasta şi mărturisirea lor nu este desăvârşită.” 

Rău fac penitenții, dar mai rău fac duhovnicii. Este prescripțiune precisă, 
că duhovnicul n-are voie să oprească hârtia celui ce se spovedește.. 


6. în sfârşit, se spune că practicați și cea mai simplă formă de spovedanie 
posibilă, și anume: Când unii credincioşi sosesc la biserică chiar în momentul 
împărtăşirii şi, neîntâmplându-se în buzunar nici un creion şi nici vreun colţ de 
hârtie, îi invitați la Sfântul Potir fară dezlegare, pe baza unei spovedanii de con- 
ştiinţă, şi vă bizuiţi pe mila lui Dumnezeu pentru cei din ceasul al Il-lea. Deci, 


fară să-i cunoaşteţi, fară spovedanie, îndemnându-i doar la o spovedanie ulte- 
rioară. De ce adică să se oprească de la împărtăşanie, dacă sigur vor fi iertați la 
spovedania ulterioară? Cu o cunoscută vorbă latinească, acest fel de gândire se 
numește post hoc, ergo propter hoc, adică după aceasta, deci din cauza aceasta. Mai 
pe româneşte: te împărtăşesc pentru că ai să te spovedeşti şi ai să fii vrednic. 


La fiecare Taină întâlnim un număr de părți constitutive, care dacă nu 

sunt realizate, Taina nu se săvârşeşte. 

La Taina Pocăinţei părţile constitutive sunt: 

l. zdrobirea inimii însoțită cu hotărârea de a nu mai păcătui; 
PAI mărturisirea individuală în fața duhovnicului și 

3. dezlegarea prin punerea mâinilor pe capul penitentului. 

In mărturisirea de la Vladimireşti, după toate cele relatate mai sus, se con- 
stată că nu se îndeplineşte nici una din condițiile de validitate a Tainei. Astfel: 

a. zdrobirea inimii şi hotărârea de îndreptare nu se pot constata, deoarece 
mărturisirea se face anonim; 

b. mărturisirea individuală şi în fața duhovnicului nici aceasta nu se rea- 
lizează, deoarece ea este colectivă şi publică, iar 

c. dezlegarea se citeşte de la distanță, fară a se pune mâna pe capul 
penitentului. 

O astfel de mărturisire nici în formă şi nici în fond nu este Taina Pocă- 
inței cu care vrea să se asemene. Că este aşa ne-o dovedeşte și faptul că aceas- 
tă pseudotaină, la Vladimireşti, poate lua cele mai variate aspecte de fond şi 
de formă. în realitate, Taina Pocăinţei, la Vladimirești, este desființată pur și 
simplu. De altfel, nici nu mai este nevoie de dânsa, pentru că, după cum vom 
vedea pe larg mai departe, în virtutea unor învățături şi drepturi speciale ale 
Vladimireştilor, acolo te poți împărtăşi fară nici o pregătire. 


B. Taina Sfintei Euharistii 

După părerea Vladimireştilor, principalul merit al mişcării religioase ini- 
țiate acolo e reactualizarea împărtăşirii zilnice în cadrul Sfintei Liturghii. 

Dacă ar fi numai atât şi aceasta s-ar face cu observarea tuturor prescrip- 
țiilor canonice, lucrarea ar fi cu adevărat înviorătoare pentru viața creştină şi 
salutară pentru Biserica Ortodoxă. împărtășirea zilnică a constituit obiectul a 
numeroase manifestări de evlavie creştină şi a numeroase dispute teologice în 
istorie. în general, s-a ajuns a se preciza că este îngăduită de Biserică, că e po- 
sibilă şi e chiar recomandabilă, cu adăugarea ca aceasta să nu se facă la întâm- 
plare, din obișnuinţă, fară pregătire, fară încercarea pregătirii, fară dorinţă, 
fară verificarea prin duhovnic şi fară respectarea normelor canonice indicate 
de tradiția creștină. 

Faptele ne arată că la Vladimireşti ea se face trunchiată, în alt spirit, adi- 
că, pur şi simplu, fară respectarea obligațiilor impuse de Biserică atât în pri- 
vința pregătirii credincioșilor, cât şi în privința modului de a li se administra. 

întâi, la Vladimireşti, precum am arătat, Taina Pocăinţei a fost desfiin- 
tată, prin urmare se consideră că nu mai este necesară ca Taină pregătitoare 
şi obligatorie înainte de Sfânta împărtășanie. Aşa cum se face ea nu mai are 
sens, nu mai contează. 


în al doilea rând, şi ca urmare a desființării Taine: Pocăinţei, precum vom 
vedea mai departe, însăşi concepția despre Taina Sfintei Euharistii și modul ei 
de administrare, la Vladimireşti a suferit o schimbare, o transformare, o înno- 
ire. Ea nu mai are funcţia harismatică pe care o are în Ortodoxie. I s-a scăzut 
esențial valoarea, de aceea a scăzut simțitor și respectul faţă de dânsa și s-au 
relativizat formele ei de comunicare și însușire. 

Precizăm: La Vladimireşti, Taina Sfintei Euharistii a devenit obligatorie 
pentru toți participanții la Sfânta Liturghie, indiferent de vrednicia sau ne- 
vrednicia lor, ceea ce înseamnă că din împărtăşirea obligatorie, generală, se fa- 
ce un act constitutiv al Sfintei Liturghii, lucru ce nu este în conformitate cu 
tradiţia creştină. Niciodată Biserica n-a impus împărtăşirea obligatorie a tu- 
turor, indiferent de starea lor sufletească și morală." Sunt prea cunoscute cele 
patru trepte de canonisire din Biserica primară: 

a. plâns la uşa Bisericii; 

b. ascultarea Liturghiei din pridvorul bisericii, până la începutul Litur- 
shiei credincioşilor; 

c. prosternare stând în biserică, dar numai până la Liturghia credincioşilor; 

d. starea împreună cu credincioşii toată Liturghia, dar fară dreptul de a 
se împărtăși.” 

Note: 


1 


„Dar nici Boboteaza şi nici Postul Mare nu fac vrednici pe oameni pentru împărtăşi- 


re, ci îi face vrednici curăția sufletului. Cu aceasta te poți împărtăși în fiecare zi. 


[,..]Zadar- 


nic stăm în fața Altarului, că nimeni nu vine să se împărtăşească. Acestea le spun, nu 


ca să vă 


împărtăşiți oricum, la întâmplare, ci ca să vă faceți vrednici[...] Aş fi vrut să vă spun 


lucruri 


mai multe și mai înfricoşate, dar, ca să nu vă împovărez mintea, sunt de ajuns acestea... 


Nu 


putem spune că ne împiedică boala sau firea, ci neglijenta ne face nevrednici." (Sfântul 


loan 
Gură de Aur, Omilia III la Epistola către Efeseni) 
: N. Milaş, Canoanele, vol. II, p. 56, can. 11-12, Sinod I Ecumenic. 

Si dacă la Vladimirești nu mai există canonisire înseamnă că Sfânta Im- 
părtăşanie şi-a diminuat cel puțin pe Jumătate funcţia şi calitatea. 

Noi știm că Trupul și Sângele Domnului, Cel ce Se uneşte cu omul, în- 
dumnezeindu-l, îi dau acestuia arvuna mântuirii, întărindu-l întru sporire şi 
creştere duhovnicească și încununându-l pentru osteneală, pentru lupta şi bi- 
ruința de până atunci. Se pune dar întrebarea: Ce încununează Hristos prin 
împărtăşirea de la Vladimireşti, dacă aceasta se face fară spovedanie şi fară nici 
o osteneală; dacă criminalul şi cel vinovat Duhului Sfânt vine cot la cot cu 
evlaviosul, cu luptătorul cel bun, să se încununeze? Noi ştim că tot cel ce se 
încununează, după lege se încununează (v. II Timotei 2, 5). La Vladimireşti 
nu mai este lege, nu mai este țintă, nu mai este nici o regulă de alergare. 


Dacă împărtăşirea generală este obligatorie la fiecare Liturghie, dacă deci 
împărtăşirea şi-a pierdut rostul de premiere, înseamnă că Hristos nu mai este 
arbitru. Dar, dacă nu este așa, atunci Hristos nu este întreg, nu mai este în pli- 
nătatea însuşirilor lui Dumnezeu, e un Hristos care nu mai este judecător drept, 


ci doar iertător si milostiv. Or, un asemenea Hristos nu este Hristos. Noi stim si 

credem că Hristos este îndelung-răbdător şi mult-milostiv, dar și drept judecă- 

tor şi răsplătitor, acum şi pururea, căci Hristos Acelaşi este ieri, azi și în veac. 
lar dacă spuneți că credeţi în Hristos Cel întreg, și noi ştim că credeţi, 

apoi Hristosul euharistie de la Vladimireşti nu mai este Hristos Cel în Care 

credeţi! înseamnă oare din aceasta că prefacerea darurilor din Sfânta Liturghie 

nu este reală? Așa se înţelege și atunci însemnează că suntem pe linie protes- 

tantă! Sfânta împărtăşanie s-ar reduce ori la un simplu act de amintire a Jertfei 

Domnului, ori la o comemorare sau la un simbol, ori la o prefacere reală nu- 

mai a unei jumătăţi din Hristos, ceea ce este o contradicție şi o blasfemie! 

întărim şi aici cele spuse mai sus cu următoarele afirmații culese de la Vladimireşti: 


l]. Se afirmă la Vladimirești că împărtăşirea trebuie să fie zilnică, indiferent 
de vrednicia sau de nevrednicia omului sau, dacă vrednicia trebuie să condiţioneze 
împărtăşirea, apoi ea se obține foarte uşor prin mărturisirea colectivă practicată acolo. 

Că împărtăşirea trebuie să fie zilnică este adevărat, dar nu oricum. Nu 
necondiționată de nimic. Şi mai bine decât „trebuie” e potrivit a zice „e bine" 
să fie zilnică. Cum am mai spus, Biserica nu împiedică împărtăşirea zilnică, și 
nu pentru aceasta se consideră că Vladimireştii se află în greşeală. Că doar la 
fiecare Sfântă Liturghie preotul cheamă: „Cu frică de Dumnezeu, cu credință 
şi cu dragoste să vă apropiați!" 

Biserica însă opreşte împărtăşirea fară cercetare, pentru că aşa porunceş- 
te şi Sfânta Scriptură, şi Sfânta Traditie: Cel ce va mânca pâinea aceasta şi va 
bea din Potirul Domnului cu nevrednicie va fi vinovat faţă de Trupul și Sânge- 
le Domnului... Să se ispitească, dar, omul pe sine și aşa să mănânce din Pâinea 
aceasta şi să bea din acest Potir. Căci cel ce mănâncă și bea din ele cu nevrednicie, 
acela mănâncă şi bea luiși osândă, nesocotind Trupul Domnului (I Corinteni 11, 
26-29). Căci şi la Sfânta Liturghie, înainte de chemarea: „Cu frică de Dumne- 
zeu...", preotul precizează: „Să luăm aminte, Sfintele (se cuvin) Sfintilor!" 
Rămâne deci stabilit: împărtăşirea zilnică e posibilă şi îngăduită, proble- 
ma nu e, prin urmare, în legătură cu timpul, ci cu pregătirea. 

Va prevalaţi în genere de Canonul 9 Apostolic. Să-l citim: „Toţi credin- 

Cloşii cel ce intră (în biserică) şi aud Scripturile, dar nu rămân la rugăciune şi 
la Sfânta împărtăşire, ca unii ce fac neorânduială în biserică, trebuie să se afu- 
risească." Ce concluzie trageţi de aici? Că toți trebuie să se împărtășească zil- 
nic? Atât şi nimic mai mult? Canonul atâta spune şi pe cei nesupuşi îi afuri- 
sește? Să vedem dacă-i asa. 

Mai întâi, nu se înţelege că trebuie să ne împărtăşim zilnic, ci la fiecare 
Liturghie. în al doilea rând, nu se spune deloc că trebuie să ne împărtășin și 
vrednici si nevrednici, ceea ce însemnează — cum comentează Matei Vlastare 
acest canon - că toți creştinii de atunci erau vrednici: „Eu socotesc, zice el, că 
creştinii cei vechi, precum se sârguiau să creadă drept, întocmai se sârguiau să 
vieţuiască drept. Pentru aceasta și multe obiceiuri bune ce le pomenesc dum- 


nezeleştile canoane, care se obișnuiau în vremurile de atunci, acestea acum, în 
vremurile noastre, sunt într-alt fel şi deosebite. La atâta ne-a adus răzvrătita şi 
lenevicioasa viață pe care o viețuim, încât nici să credem că odinioară creştinii 
au ajuns la atâta faptă bună ca să se împărtășească ades, la fiecare Liturghie." 
Că, de n-ar fi fost toţi pregătiți, cum ar fi legiuit dumnezeieștii Apostoli împo- 
triva Scripturii? Toată împărăția care se dezbină întru sine se prăbuşește. Numai 
aşa se înțelege că toți erau pregătiți. Aşa încât canonul e în consens cu Sfânta 
Scriptură şi cu Sfânta Traditie şi valabil şi azi pentru cei vrednici. Pentru cei 
nepregătiți rămân valabile canonisirile. 

Vă mai prevalaţi şi de Sfântul Vasile cel Mare, în căutarea de probe pen- 
tru susținerea practicilor de la Vladimirești. începutul greşelilor însă nu se da- 
torează acestor sfinte izvoare de care vă prevalaţi, ci unui şir neîntrerupt de 
alunecări de pe făgașul Tradiţiei Ortodoxe. 

Dar să vedem totuşi cum vă sprijină Sfântul Vasile cel Mare. Vă folosiţi 
de o scrisoare a lui către o doamnă (sau către un anume Chesarie), referitoare 
la Sfânta împărtăşanie. lată ce spune Sfântul Vasile cel Mare aici: „Este bine şi 
de folos a ne împărtăși în fiecare zi, primind Sfântul Trup şi Sânge al lui Hris- 
tos, fiindcă însuşi Domnul Hristos spune lămurit: Cel ce mănâncă Trupul Meu 
şi bea Sângele Meu, are viața de veci (loan 6, 54). De altfel, noi ne împărtăşim 
de patru ori pe săptămână: în ziua Domnului, miercuri, vineri şi sâmbătă. De 
asemenea și în alte zile dacă se face amintirea vreunui sfânt." 

Ce se înţelege la Vladimireşti din acest text? Că este bine și frumos a ne 
împărtăşi în fiecare zi. Şi atât. Aceasta înțelegem și noi. Dar nu înseamnă că-i 
obligatoriu. Dovadă că Sfântul Vasile şi cei dimprejurul lui se împărtășeau nu- 
mai de patru ori pe săptămână. Nu înseamnă că recomandă |împărtăşirea] cu 
nevrednicie şi fară canonisire, ci se înţelege că numai celor pregătiţi. Că este aşa, 
e că acelaşi Sfânt Vasile, într-o îndrumare către preoți, pe care o dădea fiecărui 
preot la hirotonisire, scrisă peste trei ani, în 375, scrie aşa: „Fii vrednic, îndepli- 
nitor al sfintelor canoane (preotule). Nu liturghisi cu cei ce sunt opriți (a litur- 
ghisi). Bagă de seamă înaintea cui stai, cum liturghisești și pe cine împărtășești. 
Nu uita porunca Domnului şi a Sfinților Apostoli, care zice: Nu dați Sfintele 
câinilor şi nu aruncați mărgăritare înaintea porcilor (Matei 7, 7). Păziţi-vă de 
câini şi de celelalte! Vezi să nu cazi de frica oamenilor; nu da pe Fiul lui Dum- 
nezeu în mâinile nevrednicilor; nu te teme în acel ceas de careva din cei slăviţi 
ai pământului, nici de cel ce poartă coroană. Celor care sunt vrednici de dum- 
nezelasca împărtăşanie să le-o dai în dar, precum şi tu însuți ai primit-o. Să nu o 
dai celor ce nu li se permite de dumnezeieștile canoane, căci ei se socotesc a fi ca 
păgânii; și dacă nu se convertesc, vai atât lor, cât și celor care-i împărtășesc!” 

Oare aceste două texte nu trebuie înţelese ca un tot? Nu acelaşi Sfânt Va- 
sile le-a scris? Cum, dar, să ne placă când scrie către Chesarie (sau către acea 
doamnă) și să nu ne convină când scrie către preoți în aceeaşi problemă? 


Note: 
' Pidalion, Neamţ, 1844, fila 11, nota 1. 


e Vechile rânduieli monahale, Ed. Mănăstirii Dobruşa, Soroca, 1929, p. 372. Această 
scrisoare poartă numărul 89. Acelaşi text se găsește și la N. Milaş, Canoanele, vol. II, 
p. 258 şi 
poartă numărul 93, al. 289, cu indicația că e scris la 372 unui oarecare Chesarie. 


Aşadar rămâne definitiv limpede: Problema Vladimireştilor nu e împăr- 
tăşirea zilnică, ci împărtăşirea fară rânduială, fară spovedanie validă, împărtă- 
şirea, cum zice Sfântul loan Gură de Aur, „din obicei, întâmplătoare, nu după 
lege și chibzuială curată”. 

Cât priveşte afirmația că dacă vrednicia este tot și necesară pentru împăr- 
tăşanie, apoi ea se obține la Vladimirești prin spovedanie colectivă (nu mai e 
nevoie să mai revenim, deoarece s-a spus pe larg, când a fost vorba de Taina 
Pocăinţei, că mărturisirea colectivă de la Vladimireşti nu este Taină şi, prin ur- 
mare, nu curăță nici de păcate, nu acordă nici vrednicie). Rămâne curios doar 
faptul că, pe de o parte, se spune că nu este nevoie de pregătire, iar, pe de altă 
parte, nici nu se renunţă de tot la practica spovedaniei, păstrând-o ca pe re- 
zervă, dacă e nevoie şi de ea. 


2. Se afirmă la Vladimireşti că textele Sfintei Scripturi care învaţă: Că cei 
bolnavi au nevoie de doctor și nu cei sănătoși şi: N-am venit pentru cei 
drepti, ci pentru cei păcătoşi și: Luati, mâncați... beti toti..., îndreptățesc 

împărtăşirea zilnică şi fară pregătire, pentru că, dacă ar fi avut în vedere 
vrednicia, Hristos ar fi zis: „Mâncați și beți... toți cei vrednici." 
Afirmația aceasta vine (revine) de la Vladimireşti, şi am citit-o textual și în- 
tr-o scrisoare a unuia dintre ucenicii Vladimireştilor de la Sihastru, care o înche- 
ie cu concluzia: „După aceasta să cunoaştem că Mântuitorul voieşte să Se îm- 
partă în fiecare zi." Unde va fi învățat teologia acest tânăr? Desigur, el se împăr- 
tăşeşte cu sau fară vrednicie, şi fiindcă Hristos a venit pentru cei păcătoşi, pentru 
cel bolnavi, dacă omul e înclinat spre cele rele, va continua să păcătuiască, va 
continua să bolească de dulcea boală a păcatului, făcând zilnic voia diavolului, 
cu încredințarea că Hristos îl va curăţi mereu, de nu chiar îl va premia, pentru că 
rămâne păcătos şi bolnav, ca să aibă Hristos pentru cine veni, pe cine vindeca. ŞI 
soarta acestui tânăr o au toţi confrații lui de la Sihastru şi toţi care se împărtăşesc 
cu nevrednicie. Ispititoare teologie pentru tinerii cei fară de pricepere! 

Oare unde vor ajunge tinerii de la Sihastru cu această teologie care li se 
propovăduiește asiduu, pe care o învaţă pe de rost și pentru care sunt gata să 
moară (o spune şi tânărul teolog în scrisoarea sa), nu pentru Hristos, ci pentru 
teologia lor? 


Note: 
i Milaș, op. cit., vol. II, p. 259. 

Cuvânt la Epistola către Efeseni, în Milaş, op. cit., p. 261. 
E uimitor cât de asemănătoare este această doctrină cu cea pro- 
testantă! George Wezel, cu care ne-am mai întâlnit în această scrisoare, spune 
că: „Luther credea că Sfânta împărtăşanie a fost instituită pentru păcătoşi." 
Dacă ar fi aşa, atunci de ce mai e nevoie de mărturisire pentru a te împărtăşi, 
când te poți împărtăşi fiind păcătos? Şi atunci de ce ne mai trebuie iertare şi 

dezlegare? De ce atâta osteneală cu mărturisirea colectivă, cu păcate scrise? De 
ce teorie despre păcat și iertare, când totul este atât de simplu? 
Răspunsul Bisericii la toate acestea va clarifica situația în cele ce urmează: 


3. Se afirmă la Vladimireşti că, chiar dacă spovedania de acolo nu e validă, 

asta nu înseamnă nimic, pentru că Hristos Care Se jertfeşte zilnic în Euha- 

ristie curăță păcatele noastre, oricât de multe și mari ar fi, deci le curăță şi pe 
ale celor ce participă la Sfânta Liturghie de la Vladimirești şi, odată curăţite 
păcatele, ei sunt îndreptățiţi să se împărtășească. 

Rolul ispăşitor al Jertfei Euharistice e un mare adevăr al Bisericii, dar a 
înțelege astfel ar însemna că Mântuitorul Se împarte în Euharistie direct păcă- 
toşilor, tâlharului din stânga, lui luda şi chiar diavolului cu întregul său iad! 

În rugăciunea de la molitfa spovedaniei se spune: „Că Tu eşti Dumne- 
zeul celor ce se pocăiesc." Mântuitorul nu iubește păcatul și nu Se dăruieşte 
păcătoşilor, ci păcătoşilor pocăiți; nu desfrânaţților şi desfrânatelor, ci desfrâ- 
natei pocăite; nu tâlharilor, ci tâlharului pocăit. Urât-ai pe tot cel ce lucrează 
fărădelege, pierde-vei pe toți cei ce grăiesc minciună, pe bărbatul sângiurilor şi vi- 
cleanul urăște Domnul. 

Prin urmare, iată însemnătatea covârşitoare pe care o au spovedania şi 
iertarea care se dă înainte de împărtășanie! 

Păcătoasa din casa lui Simon cât a suspinat, cât a lăcrimat? Fără îmbră- 
căminte de nuntă, cei adunați de la răspântii nu pot fi învredniciţi de darurile 
Sfintei Nunti. Oare de ce a fost aruncat în întunericul cel mai dinafară cel ce a 
îndrăznit să intre la Cină neavând haină de sfinţenie? Sfintele Sfinţilor! A intra 
la nuntă și a mânca din cină fară haina sfinţeniei e cea mai mare nelegiuire, ca- 
re-ți asigură osânda veşnică. Mai ales că Biserica a avut grijă de veacuri să aibă 
cele mai minunate şi mai bogate veșminte ale sfinţeniei cu care să se îmbrace, 
şi a le dispreţui înseamnă cea mai mare îndrăzneală şi neruşinare. 

A crede că singură jertfa lui Hristos ne mântuieşte, fară lucrarea de în- 
suşire din partea omului, înseamnă a nega unul dintre punctele esenţiale ale 
doctrinei ortodoxe, și anume Sinergismul (v. I Corinteni 3, 9), şi a te plasa în 
inima protestantismului. Dar despre aceasta va mai veni vorba. 

4, Se afirmă la Vladimireşti că, de vreme ce omul vine la mănăstire cu gând 
de pocăință şi se mărturiseşte, angajându-se la îndreptare, trebuie imediat 
împărtăşit, ca astfel să se curețe de păcat şi să sporească în cele duhovnicești. 
E uimitor că orice erezie are aparența adevărului şi a bunului simț. Toate 

au o logică a lor care pare de nezdruncinat. Şi aici putem spune că, într-ade- 
văr, drumul până la mănăstire poate fi socotit ca o râvnă. Şi este adevărat că 
Sfânta împărtăşanie se dă şi ca leac spre curățire şi sporire, dar generalizarea 
nu acoperă şi nu duce decât la greşeală. Pelerinajul la un sfânt locaş poate aco- 
peri o seamă de păcate mici, dar nu acoperă păcatele de moarte, grele; şi prin 
venirea la Vladimireşti nu se iartă nimănui omorul, avortul, curvia şi alte pă- 
cate grele, aşa cum se crede acolo. Şi apoi, ce se înțelege prin gândul de pocă- 
ință? O simplă pornire a inimii? Şi cum se poate ea constata într-o mărturisire 
colectivă? Şi, tot așa, cum se ia angajamentul de îndreptare? 

Deci, din afirmația de mai sus, nu rămâne valabilă decât următoarea par- 
te: „Omul trebuie imediat împărtășit", căci nici curățirea și sporirea nu pot fi 


controlate, iar aceasta e valabil în sensul că, o dată în plus, să se vadă că cele 
susținute sunt lipsite de temei. 


5. Se afirmă la Vladimireşti că un creştin care nu s-a împărtăşit ani înde- 
lungați, 40-50 de ani, şi care trebuia să se fi împărtăşit măcar în cele patru 
posturi din an, va trebui să fie împărtăşit, să zicem, o jumătate de an conti- 
nuu, spre a se completa numărul de împărtăşiri. 

Vrând şi prin aceasta să se îndreptățească împărtăşirea zilnică, fară vo- 
ie se afirmă o eroare în plus. Problema Sfintei împărtăşanii nu este o proble- 
mă de cantitate. Prin aceasta se nesocoteşte învățătura dogmatică a Bisericii 
Ortodoxe care spune că Hristos este întreg și deplin lucrător în cea mai mică 
părticică din Sfinte, aşa că, dacă după 40 de ani te împărtăşeşti o dată, pute- 
rea lucrătoare a Sfintelor Taine e întreagă. Aceasta după învățătura dogmatică 
a Bisericii Ortodoxe, iar după Vladimireşti nu are efect desăvârşit, deoarece 
cantitatea e prea mică. 

Sfânta împărtăşanie nu se dă din pricina vremii cât ai întârziat-o, ci pen- 
tru pregătirea cuvenită. Spune Sfântul loan Gură de Aur: „Apoi acesta este ră- 
ul cel mai mare, că tu hotărăşti apropierea de Sfintele Taine nu după curăția 
cugetului, ci după intervalul de timp. Timp de apropiere să ne fie nouă cură- 
tia cugetului.”! 

Tot Sfântul loan Gură de Aur spune că dacă cineva, chiar dacă de mai 
multe ori se va împărtăşi, cu nimic nu foloseşte dacă nu a avut aşezare cucer- 
nică potrivit sfinteniei Sfintelor Daruri.’ 

Şi Sfântul loan Damaschin spune că, în măsura în care cineva se curăță de 
patimi, în aceeaşi măsură primeşte și lumina soarelui. împărtăşirea fară vredni- 
cie, indiferent dacă-i după un an sau după 40, dacă-i numai o dată sau de 100 
de ori, duce la neputinţă, la boală și la moarte. O spune Sfântul Apostol Pavel: 

Să se cerceteze omul pe sine şi așa să mănânce din Pâine şi să bea din Potir; căci 
cel ce mănâncă și bea cu nevrednicie îşi mănâncă și bea osândă, nesocotind Tru- 

pul Domnului. Pentru aceea sunt între voi multi neputincioşi și bolnavi şi mulţi 

au murit (I Corinteni 11, 28-30). Şi tot Sfântul Apostol Pavel zice către evrei: 

Dacă cel ce se leapădă de legea lui Moise, în urma mărturiei a doi sau trei martori, 
se pedepseşte fară cruțare cu moartea, apoi socotiți cu cât mai grea va fi pedeapsa la 
care se va supune acela care calcă pe Fiul lui Dumnezeu şi nu prețuieşte sfințenia 
Sângelui Testamentului, prin care este sfințit, și jigneşte Duhul Harului!... E cum- 
plit lucru să cazi în mâinile Dumnezeului Celui viu (Evrei 10, 28-29, 31). 

6. Se afirmă la Vladimireşti că, dacă nu v-aţi împărtăşi zilnic, ați fi ispitite de diavol, 
iar împărtășindu-vă zilnic sunteţi păzite de orice ispită: Hristos, cuCare vă împărtăşiți, 
nu admite să fiţi ispitite de diavol. 

Mai pe înţeles ar veni așa: fiindcă vă împărtăşiți zilnic căpătaţți putere de a 
nu mai păcătui; și chiar nu mai păcătuiți? Deci nu e drept, cum se zice, că îm- 
părtășirea zilnică încurajează păcatul? Oare vă credeţi și fară putinţa de a păcă- 
tui? Să stăm deci odihnindu-ne cu capul pe roze, căci diavolul, care ne învaţă 
să ne credem neispitiţi, ne încearcă cu ispite mai subțiri și mai periculoase. Căci 
spune Sfântul Efrem Şirul că diavolul ştie şi prin îndreptări a bate război. Nu- 
mai să nu fie rozele artificiale. Să nu uităm că Unul singur e fară păcat. Şi să ne 


aducem aminte ce citim la Utrenie: Că nu se va îndreptăți înaintea Ta tot cel viu. 
Că a prigonit vrăjmaşul sufletul meu (Psalmul 142, 2-3). Afirmația de mai sus 
pare adevărată, dar ideea este în fond protestantă. Se pune totul pe seama lui 


Dumnezeu și se anulează partea omului; se pune la îndoială liberul arbitru. 
Note: 

Omilia aV-ala Ep. către Tit. 


: împărțirea de grâu, 1833, cuv. 53. 


7. Se afirmă la Vladimireşti că, în vremuri de scădere a preocupărilor religi- 
oase, Biserica trebuie să facă pogorămănt şi de aceea împărtăşiți în fiecare zi 
ŞI pe toți cei care vin acolo, vrednici şi nevrednici. 


Și papa a făcut acum asemenea pogorământ pentru Biserica sa. Biserica 
Ortodoxă însă n-a făcut şi nici nu sunt semne că va face, iar dacă Biserica n-a 
făcut, în consens cu cine a făcut aceste pogorăminte obştea de la Vladimireşti? 
Deci pogsorămintele rămân să se facă pe baza sfintelor canoane, de către du- 
hovnici, individual, de la caz la caz, și nu general, cu aspect de principiu, aşa 
cum se face la Vladimirești. 


8. Se afirmă la Vladimireşti că numai diavolul opreşte de la Sfânta împăr- 
tăşanie, prin urmare el e acela care pune la cale lupta împotriva practicii de 
acolo. 


La prima vedere s-ar părea că aşa stau lucrurile cu adevărat. Dar adevărul 
este că însuşi Mântuitorul, și Sfinţii Apostoli, și toți sfinţii îi opresc pe cei ne- 
vrednici, până la curăţire. Pe aceştia diavolul îi îndeamnă, nu-i opreşte, ca să 
se facă vinovați faţă de Mântuitorul. El îi opreşte doar pe cei pregătiţi, pe care 
Biserica nu-i opreşte şi care, în marea majoritate, cu toată evlavia, nu se opresc 
nici singuri și asupra cărora el nici nu are putere prea mare. 

Aşadar iată că diavolul nu numai oprește, ci şi îndeamnă la împărtăşire 
fără cercetare, fără frică, fără scrupule, în gloată, micşorând sentimentul de 
responsabilitate al oamenilor și urmărind să micşoreze și sfinţenia dumneze- 
ieştilor Taine. 

în afirmația de mai sus, Sfânta împărtășanie e privită numai ca element 
sfințitor, în duhul înţelegerii (întregii înţelegeri) teologiei mântuirii de la Vla- 
dimireşti. De aceea, afirmaţia pare adevărată. Dar Sfânta împărtăşanie este şi 
pedeapsă pentru cei nevrednici, şi de la pedeapsă diavolul nu opreşte, ci în- 
deamnă, şi acesta poate fi tocmai cazul maselor necercetate și împărtăşite în 
turmă la Vladimirești. 

9. Se afirmă, în sfârşit, că întreaga practică a spovedaniei şi împărtăşaniei 

de la Vladimireşti e poruncită de Mântuitorul şi de Maica Domnului prin 
vedenii și, când lucrurile stau astfel, orice discuţie încetează și urmează nu- 
mai supunerea și ascultarea. 

S-a poruncit, aşadar, administrarea harului împărtăşirii generale şi ne- 
condiționate. Dar cine sunt cei ce poruncesc împotriva Mântuitorului, a Sfin- 
ților Apostoli, a Sfintelor Sinoade şi a Sfinților Părinţi? Se contrazice oare 
Hristos, Care a spus urmașilor Săi: Cine vă ascultă pe voi, pe Mine Mă ascultă 
ŞI cine se leapădă de voi, de Mine se leapădă? 


Cum e posibil să se creadă în asemenea arătări care despart de Biserică? Cum 
de nu se încearcă aceste duhuri prin mijloacele pe care le are Biserica şi le pune la 
îndemână? Nu știm noi oare că nu toate duhurile sunt de la Dumnezeu? 

Dar dacă orice discuție încetează pentru că e vorba de poruncă de sus şi 
urmează doar supunere şi executare, de ce totuşi s-au formulat atâtea argu- 
mente, vrând să se dovedească că practica de la Vladimireşti e în consensul 
Bisericii? Cu aceasta însă se deschide o nouă perspectivă în aprecierea cazului 
Vladimirești. Toate acestea sunt înnoiri teoretice la Taina Sfintei Euharistii. 

Pe linia acestor principii şi chiar în afară de ele, administrati Taina Sfintei 
Euharistii cu următoarele inovaţii: 

1. împărtăşiți în fiecare zi pe tot omul ce vine la mănăstire, indiferent de 
starea (situaţia) personală sufletească şi morală în care se găsește. 

2. împărtăşiți după o spovedanie care nu întrunește condițiile de validitate. 

3. împărtășiţi chiar fară această spovedanie și uneori în contul spoveda- 
niei viitoare. 

4. împărtăşiţi înainte de Sfânta Liturghie, în afară de Biserică, când este 
Liturghie în locul acela (caz întâmplat cu un grup de maici, în vizită cu du- 
hovnicul lor la Mănăstirea Vladimireşti şi Sihastru). 

5. Daţi maicilor, călugărilor, fraţilor şi surorilor Sfintele Taine în nişte 
tubuleţe (cutii de mine de creion, eprubete), ca să se împărtăşească singuri, la 
drum sau la câmp sau în alte locuri, chiar dacă acolo unde merg este Biserică 
şi Liturghie. 

Practica împărtăşirii în afară de biserică a existat (a se vedea scrisoarea citată 
de Sfântul Vasile), dar în urmă Biserica a oprit-o, pentru că s-au înmulțit biseri- 
cile și preoţii și pentru a nu se profana Sfintele Taine." A mai rămas doar obiceiul 
la monahii pustnici, dar acum și acesta a încetat, fiindcă și ei au biserică.’ 

împărtăşania acum se face numai la Liturghie şi în Biserică. Excepţie se 
face numai pentru bolnavi și întemnițați.” Şi obicei este în Biserică de a ne 
supune rânduielilor şi legilor statornicite în chip definitiv, nu unor obiceiuri 
trecute şi excepționale. 

6. Daţi la diaconi să împărtășească, şi nu la altar, ci prin biserică şi prin curte. 

Și practica împărtăşirii prin diaconi a existat, dar la vremea ei şi în biseri- 
că, izolat și excepțional. Acum este îngăduit diaconului, când nu poate preo- 
tul, dar cu învoirea preotului, să o împartă bolnavilor și deţinuţilor.“ 

7. împărtăşiți pe mâncate. Biserica îngăduie împărtăşirea pe mâncate, 
dar numai pentru bolnavi în primejdie de moarte.” în subînsemnarea Cano- 
nului 29 al Sinodului VI Ecumenic se relatează cazul Sfântului loan Gură de 
Aur, care a fost pedepsit pe nedrept pentru că ar fi împărtăşit pe cineva pe 
mâncate. „De am făcut aceasta, scrie el către Chiriac episcopul, să se şteargă 
numele meu din cartea episcopilor."* 

8. împărtășiți pe cei opriţi de duhovnici, deși Canonul 5 al Sinodului I 
Ecumenic spune că: „Pe cei de alții lepădaţi, de alţii să nu se primească." Şi 
Pravila de la Govora, glava 89, spune că: „Dacă cineva va lua certare de la du- 
hovnicul său să nu se pricestuiască, iar de se va pricestui fară învățătura du- 
hovnicului său, să se despartă de Biserică, ca un batjocoritor de Dumnezeu, 
trei ani și nici prescură să nu primească preotul de la dânsul." 


9. împărtăşiți pe femei fară a tine seama de neputinţa lor femeiască, peri- 
odică, călcând astfel dispoziţiile precise ale Canonului 2 al Sfântului Dionisie, 
ale Canonului 7 al Sfântului Timotei și ale Canonului 17 al Sfântului loan 
Pustnicul. Sfântul Dionisie remarcă că nici femeia care avea curgere de sân- 
ge nu s-a atins de Mântuitorul, ci numai de marginea hainei Lui, ceea ce în- 
seamnă că orice rugăciune este permisă în vremea aceea, dar împărtăşire nu. 

lată tot atâtea învățături şi practici în legătură cu Taina Sfintei Euharis- 
tii, care nu sunt după învățătura dogmatică și canonică a Bisericii și care 
plasează Vladimireştii în afara granițelor Ortodoxiei, undeva pe puntea din- 


Note: 
Nichifor Calist, Istoria Bisericească, cartea 13, cap. 7; 
Mitrofanovici şi Tarnavschi, Liturghia, 1909, pp. 226 şi 538. 

= Cf. Sfântul Simeon Tesaloniceanul, IX, 41. 

á Cf. Sfântul Iustin Martirul, Apoi /, LXVII, 5. 

‘1. Mihălcescu, Teologia dogmatică, București, 1932, p. 217. 

* Canonul 9 al Sfântului Nichifor Mărturisitorul şi Canonul 13, Sinod I Ecumenic. 
: Cf. Pidalion. 

i Cf. Pravila Bisericească, Nicodim Sachelarie, p. 181. 


tre catolicism și protestantism. Căci practica împărtăşirii zilnice şi devoțiu- 
nea specială pentru Sfintele Taine sunt aspecte ale spiritualității catolice, iar 
principiile pe care se motivează la Vladimireşti teoria și practica împărtăşirii 
apartin teologiei protestante şi, în cazul special al vedeniilor, sunt aspecte ale 
unor inovații pe care le găsim doar la eterodocși și poate la nişte secte mă- 
runte, străine. 


2. Noutăţi referitoare la izvoarele de credință 


în Biserica Ortodoxă izvoarele de credință sunt două: Sfânta Scriptu- 
ră şi Sfânta Traditie, care cuprind toată descoperirea dumnezeiască suficien- 
tă şi obligatorie pentru mântuire. La Vladimireşti, acestor izvoare de credință 
li s-au adăugat un nou izvor, şi anume descoperirea prin vedenii, al căror in- 
strument este maica stareță Veronica. 

Se crede și se învaţă public la Vladimireşti că vedeniile maicii stareţe au 
aceeași valabilitate ca și Sfânta Scriptură şi Sfânta Traditie. Ba mai mult, se dă 
prioritate vedeniilor pe baza faptului că cel ce poruncește ar fi însuşi Mântui- 
torul, Maica Domnului şi anumiți sfinți, arhangheli și îngeri. Pe temeiul aces- 
tor vedenii se profesează acolo o nouă învățătură şi o nouă practică religioasă. 
Această învăţătură nouă nu cere o stăruință prea mare asupra el. 

Noi știm că prin descoperirea dumnezeiască din Sfânta Scriptură şi Sfân- 
ta Traditie ni s-a dat tot ce ne trebuie pentru mântuire. Orice corectare sau 
adăugare e vinovată. Şi dacă corectarea e făcută prin vedenie, apoi, prin faptul 


că ea nu e făcută în consens cu Sfânta Scriptură și Sfânta Traditie, e semnul 
sigur că vedenia e înşelătorie de la înșelătorul. 

Mântuitorul şi Sfinţii Apostoli au prevăzut că înşelătorul ar putea crea 
asemenea confuzii şi au lăsat învățături precise în legătură cu atenția și atitu- 
dinea faţă de orice arătare, prorocire şi descoperire: lubiţibr, nu dați crezare 
oricărui duh, ci cercați duhurile dacă sunt de la Dumnezeu, fiindcă mulţi proroci 
mincinoși au ieşit în lume (I loan, 4, 1). 

Și Mântuitorul a spus că se vor face semne, și minuni, și prorocii, şi des- 
coperiri înşelătoare, care, de s-ar putea, ar amăgi și pe cei aleşi (v. Matei 24, 
23), iar Sfântul Apostol Pavel spune că: satana însuşi ia chip de înger al lumi- 
nii (II Corinteni 11, 14), şi, în alt loc: Dacă cineva învaţă altminterea și nu ur- 
mează cuvintele cele sănătoase ale Domnului nostru lisus Hristos și învăţătura cea 
cuvioasă, acela e un trufaş care nu ştie nimic, dar e molipsit de patima de a grăi 
mult şi a da război de vorbe, din care se nasc pizma, pricirile, hulele, bănuielile, 
vicleniile, certurile deşarte (I Timotei 6, 3-4). 

Și în cartea I-a către Corinteni precizează că: nimeni nu poate să pună al- 
tă temelie afară de cea pusă, care este Hristos (3, 2). înger din cer de ar veni să 
propovăduiască altă Evanghelie, nu trebuie ascultat (Galateni 1,8). 

Câte asemenea descoperiri prin vedenii şi năluciri nu s-au produs înde- 
lungul vremii! Dar, fiindcă nu toate au fost bune, şi fiindcă nu există nişte 
posibilități la îndemâna şi pe măsura tuturor de a descoperi duhurile acestea, 
Biserica și Părinţii duhovniceşti au adoptat atitudinea extremă de a sfătui res- 
pingerea în bloc a tuturor vedeniilor fară nici o alegere. 

Patericul şi Vieţile Sfinţilor sunt pline de învățăminte și pilde în legătură cu 
aceasta. lată câteva: „Unui bătrân i s-a arătat diavolul sub chipul lui Hristos şi i-a 
zis: «Eu sunt Hristos!» lar bătrânul, văzându-l, și-a închis ochii ca să nu-l vadă. Zis-a 
lui diavolul: «Pentru ce îţi închizi ochii? Caută de mă vezi, că eu sunt Hristos.» Răspuns-a 
bătrânul: «Eu nu vreau să văd pe Hristos cu ochii mei, aici, în lumea aceasta!» ŞI diavolul 
s-a făcut nevăzut." 

Unui frate de mănăstire i s-a arătat diavolul în chip de înger luminat și i-a zis: » 
Eu sunt Gavriil şi sunt trimis să-ți aduc o veste bună." lar fratele i-a răspuns: „Caută 
că vei fi trimis la alţii, că sunt păcătos și nu sunt vrednic să văd îngeri." Şi îndată 
„îngerul" s-a făcut nevăzut. 

Către un bătrân au zis dracii: „Voieşti a vedea pe Hristos?" Şi le-a răspuns: „Anatema 
vouă şi aceluia pentru carele ziceți; că Hristosului meu cred, 

Care a zis: De va zice vouă cineva: iată aici este Hristos, iată acolo, să nu credeți." 
Și, auzind, dracii s-au făcut nevăzuţi. 

Și Sfântul Isaac Şirul zice: „Mai înainte este în împărăția cerurilor cel ce îşi vede 
păcatele decât cel ce vede îngeri." Evagrie Ponticul spune: „Dorirea de a vedea îngeri 
sau pe Hristos te duce sensibil la ieşirea din minte și la primejdia de a lua lupul drept 
păstor şi de a te închina dracilor." Pilde asemănătoare găsim în Vieţile Sfinţibr, de pildă 
la Sfântul Grigorie Decapolitul, Nichita și Isachie zăvorâții Pecerskăi, Simeon Stâlpnicul 
etc. 

Cu precizie şi cu putere de concluzie generală la toată încercarea prin vedenii a 
pustnicilor şi a oricărui om, Diadoh al Foticeii îndeamnă să nu primim nici arătare, nici 
lumină, nici glas, nici strălucire, nici vis, pentru că de cele mai multe ori sunt batjocură 


a dracilor. lar dacă vedenia e de la Dumnezeu, El nu Se supără dacă nu o primim, pentru 
că ştie că din pricina dracilor 

Note: 

' Se pot consulta în această privinţă art. Prof. N. Mladin, „Combaterea falselor revelații" 
în rev. „Studii Teologice", nr. 3-6/950 şi art. Prof. P. Rezuş, din aceeaşi revistă 3-4 
şi 5-6 /1949: „Criteriologia falselor teofanii” şi „Criteriile revelației divine şi 
combaterea falselor teofanii". 

Filocalia, vol. I, p. 9. 

ne apărăm. Şi Nicodim Aghioritul în capitolul .Asuprirea închipuirilor” din 

Războiul Nevăzut spune acelaşi lucru: „Chiar dacă din multe indicii vei cu- 

noaşte că aceste semne sunt adevărate și vin de la Dumnezeu, totuşi fugi întot- 
deauna de ele şi, cât poți, alungă-le departe de tine. Nu te teme că nu-I place 

lui Dumnezeu această întoarcere. Dacă aceste vedenii ar fi de la Dumnezeu, 

ştie să ţi le curețe şi nu-l va părea rău dacă nu le primeşti." Criteriile pentru 
aprecierea revelațiilor particulare se pot împărți în: 


a. criterii privitoare la persoana vizionarului; 
b. criterii privitoare la revelaţia însăși; 
Ci criterii privitoare la efectele acestor revelații. 


0 analiză sumară, în cadrul acestor criterii, a vedeniilor şi lucrărilor rezul- 
tate din vedenii la Vladimireşti le vor pune în adevărata lor lumină. Problema 
poate fi elucidată numai prin analiza în cadrul criteriilor de la punctele b. şi c. 

Care-i cuprinsul acestor vedenii? Este el în concordanță cu Sfânta Scrip- 
tură si Sfânta Traditie? E serios, clar? Vom vedea din cele ce urmează. 

1. Mântuitorul dă putere de a lega și dezlega; autorul vedeniilor dă po- 
runcă numai de a le dezlega (desființează Taina Pocăinţei); 

2. Mântuitorul poruncește: Nu dați Sfintele câinilor, autorul vedeniilor 
dă fară alegere Sfintele Taine (profanează Sfintele Taine); 

3. Mântuitorul şi toată Scriptura îndeamnă la supunerea stăpânirilor şi la 
ascultarea de mai-mari, pentru că lupta noastră este spirituală pentru viața veş- 
nică, şi nu pentru aranjamentele de aici; autorul vedeniilor porunceşte categoric: „Nu 
ascultati de sfaturi, chiar de vin de la prieteni ṣi vă par bune" (textual dintr-o vedenie). 
Deci nu vă supuneți episcopului, nici Patriarhului, nu ascultați de nimeni în afară de 
mine! Nu mai e nevoie de nici un comentariu. Autorul vedeniilor şi-a pierdut incognito-ul. 
Mântuitorul porunceşte să ascultăm de cuvintele Lui: De rămâneti în cuvântul Meu, sunteti 
cu adevărat ucenicii Mei, și veți cunoaște adevărul, iar adevărul va vă face liberi (loan 
8, 30-31). Autorul vedeniilor porunceşte ascultare de cuvintele lui Petrache Lupu de la 
Maglavit şi ale lui Gheorghe M. Enică de la Vlad Tepeş — Ialomița, prin care desigur a 
vorbit acelaşi autor (vedenia I). (Toate citatele din vedenii sunt luate, cele cu număr, 
din broşura Minunile din comuna Tudor Vladimirescu, ediția a 3-a, fară loc, an, iar cele 
cu dată, din manuscrisele care circulă la Vladimireşti şi în popor). 

4. Mântuitorul poruncește să nu primim nici un alt Hristos (v. Matei 24, 

26); autorul vedeniilor se prezintă drept Hristos: „Eu sunt Hristos” (vedenia 1), 
Note: 
Filocalia, vol. I, pp. 353-354. 


í Nicolae Mladin, op. cit., p. 181. 


drept Tatăl: „Eu sunt Tatăl" (vedenia 9), drept îngerul Gavriil: „Eu sunt Gavriil" 
(vedenia 2), drept Maica Domnului şi numeroși sfinţi în repetate rânduri. 

5. Libertatea voinţei şi acţiunii sunt elementele instructurale ale omului 
ortodox, cu ajutorul cărora el îşi lucrează mântuirea în conlucrare cu harul; 
autorul vedeniilor paralizează voința, poruncind să nu se facă nimic fară apro- 
barea lui (vedenia 21, 22 și altele). 

6. Toate prorociile Mântuitorului s-au împlinit şi se împlinesc. El spune 
în Scriptură despre sfârşitul lumii că: de ziua şi de ceasul acela nu ştie nimeni, 
nici îngerii din ceruri, ci numa! Tatăl singur (Matei 24, 36); autorul vedeniilor 
face prorocil care cu siguranță nu se vor împlini, spunând de pildă că: „anul 
durerilor s-a apropiat” (vedenia 12 şi 13). Ba chiar precizează şi o dată, şi anu- 
me anul 1956 (vedenia din 5 martie 1948). 

7. într-o vedenie, maica stareță anunță că va mai fi cu obştea doar trei 
ani (vedenia din 5 martie 1948). Sorocul a trecut şi maica stareță e tot la 
Vladimirești! 

8. Predestinarea este un principiu caracteristic rătăcirii protestante de toate 
nuanțele; autorul vedeniilor pare a fi protestant, căci crede în predestinare. Ci- 
tăm: „Scris este din veac că în acest schit sărac (e vorba de Vladimireşti) nu va 
locui nici un suflet decât numai cel ce este pentru jertfă" (vedenia 12). 

9. Deci „scris este din veac”. Şi apoi se mai vădeşte de aici că el nu ştie că 
schitul va deveni mănăstire mare și bogată, pentru că el n-are ştiinţă. De ase- 
menea, autorul vedeniilor predestinează obştea la jertfa pentru neamul româ- 
nesc (vedenia 13, 17) şi la fecioria perpetuă (vedenia 10). 

10. Maica stareță își povesteşte și o răpire la cer, chiar cu amănunte, pe 
care Sfântul Apostol Pavel nu şi-a îngăduit să le povestească (vedenia 15). E 
asigurată că: „Va fi scăpată de toate" (vedenia 13), că în tot ce va face va fi asis- 
tată de sus, ca să nu mai greşească (vedenia 21), că e rânduită cu o misiune 
specială (vedenia 1), că va merge la alte neamuri să propovăduiască Evanghelia 
dreptăţii (vedenia 11 din decembrie 1944), că nu va muri cu capul pe pernă 
(ibidem), că 1 se vor trimite oameni în ajutor, dar să nu-i asculte pe toți, până 
nu va vedea o luminiţă asupra lor (ibidem), că va apuca vremurile apocalip- 
tice, când vor veni şi cei trei oameni ridicați cu trupul la cer şi că vor trece şi 
prin Vladimireşti (vedenia 5 din martie 1948), asigurări care fac din dânsa o 
aleasă, o predestinată, un vas ales. 

în afară de aceste contraziceri cu Sfânta Scriptură şi cu Sfânta Traditie, 
vedeniile se mai contrazic şi între ele. lată câteva exemple: Autorul vedeniilor 
sfătuieşte și tună împotriva fumatului și afirmă că fumătorii în ziua Judecăţii 
nu vor vedea fața lui Dumnezeu (vedenia 6) şi apoi sfătuieşte să fie împărtăşiţi 
cu Trupul şi Sângele Domnului acești fumători, ceea ce se și întâmplă la Vla- 
dimireşti. îndeamnă la pocăință, înfricoşând lumea cu foc şi cu nenorociri 
(vedenia 3 și 7), dar anulează în fapt pocăinţa; spune că nu mai poate răbda, 
că nu mai poate ierta păcatele mari şi cele strigătoare la cer (vedenia 5), că nu 
va mai da ploaie pentru că nu i se ascultă poruncile (vedenia 9), dar mai apoi 
comunică duhovnicului să ierte tot, să nu mai țină seamă de porunci, ceea ce 
se și întâmplă la Vladimirești. 


Sfătuieşte să se țină posturile, cele trei pe săptămână şi patru pe an (vede- 
nia | și 2), dar apoi sfătuiește să fie împărtășiți toţi cei ce nu postesc nicioda- 
tă, ceea ce se întâmplă iarăşi la Vladimireşti; sfătuieşte să nu se mănânce carne 
(vedenia 17 din octombrie 1946), dar apoi sfătuieşte să se mănânce, ceea ce 
se poate și azi constata; spune că slujba afară este păcat (vedenia 1), iar la Vla- 
dimireşti o permite mai mult afară decât în biserică; poruncește ascultarea de 
preoți (vedenia 7), dar precum se vede neascultare de episcop şi de patriarh; 
în sfârşit, atestă valoarea revelației dumnezeiești (vedenia 7 şi 9), dar o com- 
pletează, o contrazice, o desfiinţează chiar. 


11. Autorul vedeniilor nu este nici destul de serios. El comunică unei per- 
soane izolate sfatul cel veşnic al Tatălui asupra sfârşitului lumii (vedenia 1), îi spu- 
ne că nu se mai poate lăsa pe pământ (vedenia 7), că lumea trebuie să asculte de 
Petrache Lupu şi Gheorghe M. Enică, că ar fi vrut odată să piardă lumea, dar n-a 
fost lăsat de Maica Domnului (vedenia 1). O sfătuieşte pe maica Veronica acolo 
unde ea n-are nevoie de sfat (dacă merge undeva sau nu, dacă să îmbrace pe cine- 
va sau nu, ce să mănânce etc.). O astfel de revelaţie nu poate fi de la Dumnezeu. 
Dumnezeu nu Se poate contrazice, Dumnezeu nu poate fi neserios. 


KKK 


Să analizăm acum vedeniile de la Vladimireşti prin efectele lor. O revelaţie 
adevărată aduce totdeauna un progres în sfințenie, adică un progres în iubirea 
de Dumnezeu şi de oameni, în răbdare, în supunere față de voia lui Dumne- 
zeu şi față de Biserică şi, mai ales, smerenia. Dimpotrivă, revelațiile demonice 
produc mândrie, nesupunere, tendințe sectare, dorință de slavă deşartă. Ele pot 
îndemna și la exerciții pioase, dar spre a le exagera, a le împinge până la mani- 
festări ciudate, stranii, şi a le transforma în reclamă gălăgioasă. Astfel e asceza 
împinsă până la ruinarea sănătății, umilința până la descurajare, conştiinciozi- 
tatea până la scrupulozitate. Ele mai produc încredere în sfinţenia personală și 
neascultarea de duhovnic ṣi de Biserică, ci numai de vedenii.' 

Odată expuse aceste criterii, oricine e la curent cu problema Vladimireş- 
tilor poate verifica efectele vedeniilor de acolo. Nu stăruim prea mult, ci vom 
spune doar câteva lucruri. 

Pe temeiul vedeniilor s-a ajuns la Vladimireşti la o serie de afirmații şi 
atitudini în vădită contradicţie cu învățătura și disciplina Bisericii. Aşa s-a în- 
tâmplat. Se zice: „Orice ni s-ar întâmpla, rămânem cum suntem, dar nu as- 
cultăm de nimeni"; s-a ajuns la credința că unii de acolo vor fi răpiți la cer 
pentru a veni împreună cu Enoh şi cu Ilie la sfârșitul lumii; s-a ajuns la con- 
vingerea că la picioarele Crucii Mântuitorului au rămas doar Vladimireştii; ba 
chiar, în predica de la 26 septembrie anul curent, s-a spus că la picioarele Cru- 
cil au rămas, ca odinioară Maica Domnului și Evanghelistul loan, doar părin- 
tele I. şi maica Veronica, pe care Mântuitorul i-a dat unul în seama altuia ca să 
se apere şi să-și poarte de grijă, ceea ce vor și face chiar cu prețul vieţii. 

S-a ajuns să se pună condiţii Bisericii; s-a ajuns, în sfârşit, să se facă înspăi- 
mântătoarea afirmație: „Noi avem atâta încredere în părintele I., care ne-a fost 
dat prin vedenie, că dacă părintele I. merge la iad, mergem si noi cu dânsul." 


într -un manuscris filocalic athonit, aflat în Mănăstirea Cernica, am gă- 
sit un cuvânt care ni se pare potrivit aici: „Se batjocoreşte de draci acela ce se 
bizuiește priceperii sale și, în afară de cele rânduite și aşezate, voiește de la si- 
ne să legiuiască." 


3. Noutăţi privitoare la Parusie 


învățătura ortodoxă despre Parusie este exprimată în cuvintele Mântui- 
torului: De ziua şi de ceasul acela nu știe nimeni, nici îngerii din ceruri, ci nu- 
mai Tatăl singur. Lectura vedeniilor de la Vladimireşti ne arată că acolo se ştie 
aproape cu precizie data sfârşitului lumii. Cităm: 


Note: 
' La Nicolae Mladin, op. cit., pp. 183-184; vezi și Viaţa Sfantului Maxim Cavsocalivitul. 


„Există un ales al lui Dumnezeu, care acum se află pus deoparte şi care, în clipa când 
va veni în vârstă de 30 de ani, îşi va începe propovăduirea şi va mărturisi pe Hristos 
timp de trei 
ani, în care timp mulți îl vor urma, și atunci va da neamul omenesc atâta mul- 
time de mucenici şi de martiri, că va întrece pe ai tuturor neamurilor creştine 
de până acum de pe pământ. Vor apărea și din mijlocul nostru nebune pentru 
Hristos, care să-L mărturisească cu acelaşi foc ca și omul acela. Da, vor fi. Mai 
sunt cam vreo opt ani până atunci şi, în timpul celor trei ani de propovăduire 
a lui Hristos, vor veni şi cei trei oameni ce au fost înălțați la cer cu trupul. Nu 
ştiu de unde vor veni, dar vor trece și pe la noi. Atunci vom plămădi pămân- 
tul acesta cu sânge" (vedenia din 5 martie 1948). 

Vedenia e din 1948, la care adăugăm cei opt ani până la soroc, înseam- 
nă că sfârşitul lumii va începe în 1956. Şi altă dată a anunțat autorul vedeni- 
ilor sfârşitul lumii, spunând că se apropie „anul durerilor” (vedenia 12), că e 
chiar iminentă apropierea și trebuie grăbită construirea „Schitului Vladimi- 
reşti" (13), că toate viețuitoarele sunt predestinate jertfei celei din urmă (ve- 
denia 12 şi vedenia din 5 martie 1948), că în curând se va lua de pe pământ 
cuvântul lui Dumnezeu (vedenia 11), că sufletele care vor trăi în Vladimirești, 
prin rugăciunile şi chinurile care li se pregătesc, vor câştiga Țara Românească 
(vedenia 13). Plutim în atmosferă grea, îmbâcsită de ameninţări apocaliptice, 
de expiere şi de deznodăminte. 

Referitor la predestinarea, la martiriul expiator pentru neamul românesc, 
ni se pare prea potrivită o vorbă a Sfântului Isaac Şirul, cel iscusit în deosebi- 
rea gândurilor şi a duhurilor: „lubește, o, monahule, liniștea mai mult decât 
a sătura pe cei flămânzi în lume şi decât a întoarce neamuri la închinăciunea 
lui Dumnezeu, că mai bine îţi este ţie a te dezlega de legătura păcatelor decât 
a slobozi robii din robie." 

Aşadar sfârşitul lumii va fi în 1956. La Vladimireşti se cunoaște taina pe 
care nici îngerii din cer nu o ştiu, pe care nici un sfânt n-a ştiut-o şi nu o știe, 
pe care numai Tatăl o ştie. Numai Tatăl şi cei din Vladimireşti şi, prin ei, toți cei 
care au citit vedeniile. Dar mai e şi altceva. Dacă se cunoaşte sorocul cel mare, 


cuvântul Domnului nu mai e actual, e mincinos. înseamnă că nu este adevărat 
că de ziua și ceasul acela nu ştie nimeni, nici îngerii din ceruri, ci numai Tatăl. 

Dumnezeu a socotit că e bine ca ziua sfârşitului să rămână necunoscută, 
pentru ca viața omenească să se desfășoare în ritm normal, până la capăt. lată 
însă că, denaturându-se adevărul acesta, s-a realizat o adevărată atmosferă de 
sfârşit de veac. Acolo nu mai e adevărat că sfârșitul va veni ca un fulger, ca un 
fur pe neaşteptate (v. II Petru 3, 2-10), căci din vreme în vreme se stabilesc 
soroace ale zilei Vladimireștilor de martirizare, cum a fost de pildă ziua de 22 
septembrie 1954. O soră de la Vladimirești, care în preajma acestei zile se afla 
la laşi, era tare grăbită să ajungă la 22 septembrie la Vladimireşti, spunea ea, 
ca să nu scape ocazia morții martirice. (în acea zi urma să fie adunaţi la laşi 
membrii Sfântului Sinod, pentru aniversarea înalt Preasfinţitului Sebastian, 
Mitropolitul Moldovei şi al Sucevei, și cu acest prilej circula zvonul că va avea 
loc la lași o ședință a Sfântului Sinod, la care se va discuta problema Vladimi- 
reştilor.) Nu ştim în ce stare se află acum acea soră, după ce sorocul a trecut. 
Desigur, se vor fi fixat şi alte soroace. Acolo s-a deformat înțelegerea vieţuito- 
rilor şi totul prinde aşa cum prinde şi la ucenicii credincioşi ai Vladimireştilor 
din afară. lerodiaconul Nica Pantelimon, cel care a venit - după spusa lui — 
trimis de părintele I. ca să scoată pe frați din Slatina şi să-i aducă la Sihastru, 
şi-a însuşit cu totul și credinţa, şi tonul apocaliptic al Vladimireştilor. lată ce-i 
spune fratelui Vasile Gavril de la noi: „Da, frate, să mergem cu toții în loca- 
şul cel sfânt (Vladimireşști) înainte de a suna trâmbiţța. Uite, acum de curând, 

a avut măicuța o vedenie și i-a spus părintelui I. ca să adune pe toţi frații pe 

care i-a trimis el prin mănăstiri. Să se adune în mănăstire la Sihastru, că va ve- 

ni timpul de mucenicie, pentru că toţi care ne-am născut fii duhovniceşti în 

locaşul cel sfânt trebuie să pătimim până la sânge. La Sihastru chiar au început 

să pătimească şi rabdă toți cu dragoste pentru Vladimireşti."” lar fratele Ştefan 
Nicula şi loan Sava de la Sihastru scriu că aşteaptă în fiecare zi să fie ridicaţi şi 
împușcați. Atmosfera aceasta de la Vladimireşti şi Sihastru ne aduce aminte de 
atmosfera în care au apărut Flagelanții, la 1260, care, în aşteptarea sfârşitului 
lumii, umblau în coloane uriașe cu steaguri și cruci din oraş în oraş, goi până 

la jumătate, biciuindu-se până la sânge și cântând imnuri de pocăință. 

Pasiunea aceasta pentru Jertfa din jurul Vladimireştilor e cam tot un gen 
de autoflagelare şi, ca orice stare psihologică de masă, e contagioasă. Noroc că 
poporul are un bun simț și-și potolește repede setea de senzațional și nu crede 
tot ce aude. El vine la Vladimirești mânat de curiozitatea minunilor, dar de 
soroace nu vrea să ştie şi nu se înspăimântă. 

în istorie se mal cunosc asemenea soroace. La anul 1844, adepţii lui Wil- 
liam Miller şi-au lăsat ţarinile nelucrate, au denunțat orice obligaţii cetăţe- 
neşti, s-au îmbrăcat în haine albe şi cu ochii la cer aşteptau în câmp venirea 
Domnului, iar negustori apocaliptici vindeau cămăși albe cu reclama: „De 
vânzare cămăşi albe pentru ziua venirii Domnului." 

De obicei, sectanţii se ocupă de asemenea soroace: sâmbătarii, ruseliştii, 
inochentistii.” Până acum toate aceste soroace au fost dezmintite, si cel de la 
anul 1000,1260,1335 al femeilor din ordinul Beghinelor, 1365, 1383,1400, 
1798, 1844, 1874, 1914, 1925, şi ultimul soroc al ruseliştilor din 1949 (La 


D. Stăniloae, art. cit., pp. 374-379) şi, desigur, aceeași soartă va avea şi sorocul 
vladimirist. 
Cât despre semnele venirii Domnului, ele vor fi surprinzătoare, „deoda- 
tă" şi nu se vor cunoaşte în vreme (Deheleanu, p. 480). Semne pretinse apo- 
caliptice au fost de când lumea. Câţi nu au fost socotiți antihrişti de la Nero 
încoace? Aşa că e mai bine să ascultăm sfatul Apostolilor: lar despre vremuri şi 
ceasul sorocit, fraților, n-aveţi nevoie ca să vă scriem. Căci și singuri ştiţi bine că 
ziua Domnului vine aşa, ca un fur în puterea nopții (I Tesaloniceni 1, 2-3). 
Sfârşitul lumii, deocamdată, e sfârşitul fiecăruia dintre noi, care poate fi în 
1956, dar poate fi şi în noaptea aceasta, și pentru aceasta trebuie să ne pregătim, 
priveghind ca să ne aflăm pe drumul cel bun al Bisericii. Drept aceea privegheați, 
că nu ştiţi nici ziua, nici ceasul când vine Fiul Omului (Matei 23, 13). 


4. Noutăţi referitoare la rolul ierarhiei în Biserică 


In Biserica Ortodoxă, ierarhia de succesiune apostolică are dreptul, pu- 
terea şi porunca de la Mântuitorul Hristos de a porunci, de a învăţa și de a sfin- 
ți pe credincioşi; iar dintre cele trei trepte, arhiereul are putere deplină, fiind 
învestit cu răspunderea conducerii sufletelor. Hristos le conduce nevăzut, iar 
arhiereul le conduce ca și Hristos şi ca delegat al Său în chip văzut. Arhiereul, 
atâta vreme cât se află în comuniune canonică cu Biserica şi în hotarele rândui- 
te de canoanele Bisericii, ca arhiereu de eparhie, singur, şi sinodul, sub asistenţa 
legiuită a Sfântului Duh, are puteri nelimitate administrative şi duhovniceşti. 
La Vladimirești însă altfel este înțeles rolul ierarhiei în Biserică: 


l. Se afirmă la Vladimireşti că, deoarece ierarhia superioară nu este de acord 
cu Vladimireştii în privinţa inovațiilor poruncite prin vedenii de către Dum- 
nezeu, nu e drept să se facă supunere mai mult oamenilor decât lui Dumne- 

zeu şi, de aceea, se dă mai multă ascultare vedeniilor decât episcopului, pa- 
triarhului și decât chiar Sfântului Sinod. 

Note: 

'Vezi D. Stăniloae, „Soroace dezminţite", art. în rev. „Studii Teologice", nr. 5-6/949, 
p. 378. 

! Prof. P. Deheleanu, Sectologie, Arad, 1948, p. 474. 

E adevărat că nu trebuie să ne supunem mai mult oamenilor decât lui 
Dumnezeu, dar cine spune că, supunându-ne arhiereului, ne supunem oame- 
nilor? Supunându-ne lui, ne supunem lui Dumnezeu, pentru că el cuvântul 
lui Dumnezeu învață şi porunca lui Dumnezeu poruncește. El e cap şi fară 
cap nu se poate. Ascultarea de arhiereu nu e condiționată decât de un singur 
lucru: arhiereul să fie în comuniune cu Biserica, cu Sinodul Bisericii respecti- 
ve, iar Sinodul să fie în comuniune ecumenică. 

Nu avem nici o prescriptie referitoare la ascultarea condiționată de cre- 
dința arhiereului într-o revelație particulară, asupra căreia Biserica nu s-a pro- 
nunțat sau s-a pronunțat favorabil. Şi chiar dacă Biserica s-ar pronunța favo- 
rabil, dacă un arhiereu ar păstra rezervă, rezerva i-ar fi îngăduită, pentru că 
ea nu-i scade nimic din credința care e necesară oficiului său. Aceasta, pentru 
că o revelație particulară, numai în consens cu revelația dumnezeiască poa- 
te fi admisă de Biserică, şi ea n-ar aduna nimic nou. De fapt, deci o revelație 


particulară ar fi admisă de Biserică numai pentru întărirea celei deja existente 
şi pentru clarificarea asupra unui caz, asupra persoanei vizionarului, față de 
care arhiereul nu poate fi obligat ca arhiereu. 

La ierarhie Se referă Mântuitorul când spune: Cel ce vă ascultă pe voi, pe 
Mine Mă ascultă; iar cel ce se leapădă de voi, de Mine se leapădă (Luca 10, 16). 

Nu-1 prea uşor deci să te pui în conflict cu arhiereul. Acordul cu el e acor- 
dul cu Hristos. Şi Sfântul Pavel spune: Supuneți-vă învăţătorilor voştri şi fiți 
ascultători, căci ei neadormit poartă grijă de sufletele voastre, ca unii ce au a da 
seama de ele (Evrei 13, 17). Oare cere episcopul locului de la Vladimireşti ceva 
care v-ar periclita mântuirea? Desigur că nu, chiar dacă ar contrazice vedeniile 
asupra cărora Biserica nu s-a pronunțat! 

Ele nu-s esenţiale şi nici măcar accesorii pentru mântuire; ele sunt bune 
numa! întrucât sunt de acord cu descoperirea dumnezeiască, şi cu aceea epi- 
scopul e de acord, şi atunci e implicit de acord şi cu vedenia. In cazul acesta a 
dispărut prilejul oricărei nepotriviri. Episcopul poate nici să nu ştie de vedenie 
şi să fie de acord cu ea. De fapt, aşa stau lucrurile cu vedeniile dumnezeieşti. 
Ceea ce nu este la Vladimireșşti. 

Neascultarea de episcop e totuna cu răzvrătirea împotriva lui, pentru că, 
de nu-l asculţi, te crezi mai mare decât el; iar răzvrătirea nu-i mai puțin decât 
închinarea la idoli (I Regi 15, 23). 

Sfântul Vasile cel Mare, tâlcuind Romani 13, spune: „Dacă legea Dom- 
nului cere astfel de supunere către stăpânirile lumii acesteia, care au primit 
stăpânirea după legea omenească şi, mai ales, care vieţuiau în necinste, atunci 
ce supunere e dator să arate un nevoitor către stăpânul care e pus de Dum- 
nezeu și a primit stăpânirea după Legile Lui?" 

Și tot Sfântul Vasile precizează până unde trebuie să meargă ascultarea, zi- 
când că apostolul ne-a arătat-o, când ne pune pildă ascultarea Domnului, Care 
S-a făcut ascultător până la moarte, și moarte de cruce (Filipeni 2, 8). Şi ne zice 
sfanțul cu prevenire: „că în noi trebuie să fie aceleași simţiri ca și în Hristos”. 

Și canoanele legiuiesc desăvârşita ascultare sub amenințarea caterisirii: 
„Clericii care nu ascultă de superiorii lor se caterisesc, căci ei nu pot să facă 
nimic contra voinţei conducătorilor. Preoţii și diaconii să nu facă nimic fa- 
ră aprobarea episcopului, căci el este acela căruia i-a încredințat Domnul po- 
porul şi care va da seama de sufletele lor (Can. 39 Ap., 6-7 Cart., I Ecum. 16, 
Sinod I-II — can. 15). Oare ce s-ar putea răspunde la toate acestea? Şi autorul 
vedeniilor sfatuia cândva supunerea la ierarhie: „Vai şi amar de cei ce nu as- 
cultă de slujitorii mei” (vedenia 7). Oare azi Vladimireştii nu mai ascultă de 
vedenii sau, dimpotrivă, ascultă, dar de slujitorii autorului vedeniilor? 


2. La Vladimireşti s-a statornicit o lege nouă: Cine nu are vedenii trebuie 


să asculte de cel care are. 


Dacă ar fi așa ar însemna că cine are vedenii ştie mai mult și e mai vred- 
nic ca cel ce nu are. Or, dacă știe mai mult decât Biserica, ştie rău şi tocmai 
aceasta ar fi dovada că vedenia e înșelătoare și nu trebuie crezută de nimeni. O 
vedenie bună întăreşte ascultarea de Biserică, şi a vizionarului, şi a celorlalți. 
Or, precum se vede, vedeniile la Vladimireşti nu întăresc ascultarea de Bise- 


rică, ci ascultarea de Vladimireşti. Că doar Vladimireştii au o misiune pentru 

întreg neamul românesc! (vedenia 13). Despre aceasta spunea în Slatina şi ie- 
rodiaconul Nica Pantelimon: „Vladimireştii nu vor pătimi în curând, pentru 

că trebuie să se împlinească cuvintele măicuţței, care i le-a spus în vedenie, în 
felul următor: «Până când nu va trece tot neamul românesc prin locaşul aces- 

ta sfânt, să ia toţi Sfintele Taine, şi atunci se vor vedea, care vor crede, aceia se 
vor da de-a dreapta, iar cei care nu vor crede, aceia se vor da de-a stânga. 


Note: 
Vechile rânduieli monahale, p. 432. 
$ Ibidem, p. 438. 

Rânduiala de la Vladimireşti, fratele meu, nu poate s-o schimbe nimeni, nici chiar 
patriarhul, pentru că acolo însuşi Dumnezeu lucrează pe pământ, toate cuvin- 
tele şi toată rânduiala e pusă de Dumnezeu»" (din declarația amintită). 

Ascultarea aceasta de Vladimireşti este îndreptățită şi de faptul că acolo e o 
revelație în continuă desfășurare: prin vedenii, prin maica stareță și prin inspiraţie, 
prin părintele I., care, când predică, măicuța are vedenii și vede pe Sfantul loan 
Evanghelistul că stă lângă părintele I. şi-i spune ce să vorbească în lume, şi nu nu- 
mai o dată, ci totdeauna stă lângă urechea părintelui I." (din aceeaşi declarație). 

Lucrurile acestea s-ar putea contesta şi ar fi bine să nu fie adevărate, dar 
ce ne facem cu Nica Pantelimon, care le crede aşa cum le-a auzit acolo şi care 
le propovăduieşte astfel? 

Noi socotim că în această lege a ascultării de cine are vedenii stă tâlcul 
întregii neascultări a Vladimireştilor față de ierarhie. Şi nu numai atât, dar tot 
aici stă şi tâlcul faptului că Vladimireştii își motivează neascultarea, hotărâți 
să meargă până la jertfa. Am căutat de multe ori să sesizăm de ce conducătorii 
mişcării de la Vladimireşti nu descoperă poziția lor falsă faţă de Biserică şi am 
descoperit pricina într-un cerc vicios de premise descoperite prin vedenii, din 
care nu pot ieşi fară denunțarea vedeniilor. lată acest cerc vicios, în lumina 
principiilor: „Cine nu are vedenii trebuie să asculte de cine are" şi: „trebuie să 
ascultăm mai mult de Dumnezeu decât de oameni." Cel dintâi care a consi- 
derat în mod serios aceste principii a fost părintele I., şi a zis: „Dacă maica are 
vedenii, şi sunt bune, pentru că eu nu mă îndoiesc de vrednicia maicii şi nici 
de buna ei credinţă, şi nici de faptul că Dumnezeu ar lumina-o dacă vedeni- 
ile ar fi de la diavol, şi chiar dacă ar fi de la diavol, el n-ar porunci împărtăşi- 
re, pentru că el opreşte de la împărtăşire etc., atunci eu trebuie să mă supun 
maicii Veronica şi întregii ei descoperiri, căci: «Cine n-are vedenii trebuie să 
se supună celui ce are.» Şi trebuie să spovedesc cum e porunca, să împărtăşesc 
cum e porunca, să nu mă supun ierarhiei dacă mă opreşte să cred tot ce spune 
maica Veronica. Trebuie să ascult mai mult de Dumnezeu decât de oameni." 

Buna credinţă fiind un argument, părintele I. ascultă. Şi, înarmat interi- 
or cu această convingere, crede fanatic și nu e chip să mai fie oprit de nimeni, 
nici chiar de maica Veronica. Căci maica Veronica a încercat de multe ori. 

Uneori chiar în prezența unora dintre noi, şi ne-a mărturisit grija sa. 


A zis maica Veronica: „Părinte I., să facem ascultare de Vlădica, să res- 
pectăm rânduielile la spovedanie și la împărtășanie, să nu iasă sminteală!" Dar 
părintele I. s-a închis în biserică și, când a ieşit, a zis: „Oare nu Sfinţiei Voas- 
tre vi S-au arătat Hristos şi Maica Domnului, care au spus să facem aşa şi aşa? 
Ne vom teme de oameni? Trebuie să ascultăm mai mult de oameni decât de 
Dumnezeu? Eu nu mă tem. Dumnezeu e cu noi. Mergem înainte. Ori, cum- 
va, nu v-a poruncit Dumnezeu?" „Ba da, ba da!", a răspuns maica Veronica. Şi 
ca să nu se contrazică şi să nu fie socotită slabă în credinţă, a conchis şi Preacu- 
vioșşia Sa: „E adevărat. E mai bine să ascultăm de Dumnezeu decât de oameni. 
Mergem înainte orice s-ar întâmpla. Maica Domnului o să ne apere." 

lar când părintele I. reflectează că poate ar fi mai bine să plece din Vladi- 
mireşti şi să se supună ierarhiei, speriată desigur că s-ar putea călca cuvântul 
lui Dumnezeu cel din vedenii, maica Veronica răspunde: „Dar ați venit aici cu 
poruncă, cum să plecaţi? De cine ascultăm noi?" Şi părintele I. conchide im- 
placabil: „Desigur, ascultăm mai mult de Dumnezeu decât de oameni. Cine 
n-are vedenii trebuie să se supună celui ce are. Când va fi vedenie să plec, voi 
pleca. Eu n-am venit aici de capul meu." Şi cercul se învârte fară oprire. 

lată un meșteşugit cerc vicios: maica Veronica îl obligă pe părintele I., iar 
părintele I. o obligă pe maica Veronica. 


3. Se afirmă la Vladimireşti că ierarhia nu poate opri lucrarea harului preo- 
tesc, dacă e pe nedrept, ți cel oprit pe nedrept trebuie să slujească mai depar- 
te, căci la Dumnezeu nu e sub legătură și n-are păcat și harul lucrează prin 
el. Dacă ar fi aşa, atunci cine ar mai putea opri anarhia în Biserică? Căci, 
de obicei, toți caterisiții se cred nedreptăţțiți și fac apeluri peste apeluri de re- 
considerare şi rejudecare a proceselor lor. 

în Biserică, cuvântul episcopului, mai ales dacă e întărit şi de Sinod, e ul- 
tima instanță pământească. Ce leagă un episcop e legat și la Dumnezeu. Avem 
asigurare precisă şi necondiționată. A lua de la arhiereu legătură nedezlegată 
(vezi molitfele spovedaniei) înseamnă a-ți periclita mântuirea! Şi de ce ar opri 
episcopul pe nedrept de la iconomisirea harului pe cineva? lar dacă cumva ar 
opri, cel oprit, oprit rămâne, şi pentru nedreptatea sa va da socoteală cel ce 
l-a legat pe nedrept. Căci scrie: „Cine leagă pe cineva duhovnicește, adică îl 
opreşte de la slujba Bisericii şi procedează cu îngâmfare, gândindu-se că el are 
putere a lega după bunul său plac, acela se leagă singur cu legătură nedezlegată 
şi aspru osândită. întoarce-va durerea lui în capul lui şi durerea lui pe creşte- 
tul lui se va pogorî.”! 

Dar cel oprit nu poate sluji până nu capătă dezlegare, fie că e legat pe 
drept sau pe nedrept (Can. Ap. 29, la N. Sachelarie, p. 181), și nu-l poate dez- 
lega, chiar dacă e pe nedrept oprit, decât sau episcopul urmaş, sau Sinodul: 
„Nici un cleric nu poate dezlega pe cel legat de altul, decât numai dacă cel ce 
l-a legat a murit sau l-a legat pe nedrept şi, în urma judecății făcute, a hotărât 
Sinodul sau episcopul să fie dezlegat" (ibidem, p. 181). 

Fără episcop, în Biserică nu se poate nimic (Can. 39 Ap. Cart. 6, 7; I Ec. 
16; I-II, 15), nici Biserica nu se poate numi Biserică, nici creştinul, creştin. 
Episcopul este aşa de trebuitor în Biserică, precum omului îi este trebuitoare 
răsuflarea sau lumii soarele (Milaş, op. cit., tâlc. Can. 1 Ap.). 


Pe episcop nu-l judecă nimeni decât Sinodul și, pentru faptele lui per- 
sonale, nu e îndreptăţit nimeni să nu-l asculte, pentru darul lui. Numai dacă 
episcopul ar avea o credinţă stricată, chiar înger din cer de ar fi, nu trebuie să 
te supui lui, dar dacă învaţă drept, nu te uita la viaţa lui, ci la cuvintele lui.’ 
Și un episcop, atâta vreme cât nu este oprit de Sinod şi învaţă drept, trebuie 
ascultat şi nu ocărât, iar cei care nu ascultă cad sub amenințarea caterisirii şi 
afurisirii (Can. 55, 56 Ap. şi can. 13, Sin. I-II). 

Aşadar afirmația că ierarhia nu poate opri lucrarea harului preoţesc, da- 
că e pe nedrept, este greşită, pentru că relativizează funcţia duhovnicească şi 
administrativă a episcopului și poate duce la anarhie. Noi nu putem lua di- 
rect legătura cu cerul, ci numai prin episcop, căci toate harurile numai prin 
el ne vin. 

4. Se mai afirmă la Vladimireşti că episcopul nu este un depozitar al haru- 
lui, ci doar un transmiţător și, odată ce a transmis harul cuiva, rămâne bun 
transmis; odată ce a fost trimis la propovăduire, rămâne bun trimis, nu mai 
poate fi oprit. 

Asta înseamnă a declina orice atârnare de episcop şi a te pune în contra- 
dicţie evidentă cu toate Sfintele Sinoade care au instituit pedepsele cu anatema, 
caterisire şi afurisire, în conformitate cu Sfânta Scriptură, care spune că celui ce 
a căzut din ascultare să i se ia demnitatea ca unui trădător (v. Fapte 1, 20). 

Aşadar în Vladimireşti există o concepție greşită despre dreptul şi modul 
de a porunci, a învăţa şi a sfinţi în Biserică. Credincioşii acestei concepții, vla- 
dimireştii, s-au făcut vinovaţi faţă de ierarhie prin următoarele: 

1. Cu de la sine drepturi, ați atestat public autenticitatea unor vedenii 
asupra cărora Biserica nu s-a pronunțat. 


Note: 
N. Sachelarie, Pravila Bisericească, pp. 180-181. 
Sfântul loan Gură de Aur, Omil. II, Epist. Timotei. 


2. Nu ascultați de episcopul locului când vă cere încetarea inovatiilor în 

practica spovedaniei și împărtăşaniei. 
3. Nu ascultați de ordinele înalt Preasfintitului Patriarh. 
4, Nu luați în considerare oprirea de la slujbă. 
5. Anunţaţi că veți stărui în nesupunere cu orice risc, ca ṣi cum ierarhia 
ar fi căzută de sub asistența Sfântului Duh, în timp ce Vladimireştii sunt di- 


rect sub această asistență și nu pot greşi. 

6. Puneţi condiții în ascultarea de ierarhie, ca de pildă: Veţi înceta inova- 
tiile referitoare la Sfintele Taine cu condiția de a vi se trimite duhovnici și ca 
părintele I. să rămână pe loc. Condiţie esențială, primiţi orice duhovnici stră- 
ini, dar numai pentru popor, deoarece maica Veronica nu dă obştea pe mâna 
nimănui altcuiva. Iarăşi condiţie esențială. 


5. Noutăţi referitoare la făgăduințele monahale 


în legătură cu aceasta nu se face nici o afirmație categorică, dar din cer- 
cetarea raporturilor reale pe care Vladimireştii le au cu episcopul lor, raporturi 
de neascultare, se poate trage concluzia că votul ascultării necondiționate nu 


este recunoscut ca vot monahal obligatoriu. Se calcă votul făgăduit solemn în 
răstignirea călugărească din fata Sfântului Altar: „Păzi-vei până la moarte as- 
cultarea către mai-marele tău și către frații cei întru Hristos? — Așa, cu ajutorul 
lui Dumnezeu, cinstite părinte." 
Ava Dorotei spune că fără ascultare nu există călugărie, și chipul călugă- 
resc, în întregime, semnifică numai ascultare. 

Sfântul Vasile cel Mare, în rânduielile sale, învață aşa despre ascultare: 
„Cel ce se apropie către acest chip de viaţă, mai întâi de toate, trebuie să aibă 
un fel de a gândi neclintit, tare şi temeinic şi o astfel de hotărâre ce n-ar putea 
fi smulsă şi schimbată de duhul răutății, iar prin tăria sufletească să arate o re- 
zistenţă de mucenic până la moarte, atât ținând la poruncile Domnului, cât şi 
urmând ascultarea învăţătorilor. Căci acestea sunt și principalul în acest fel de 
viaţă. După cum Dumnezeu, Care este Tatăl tuturor şi astfel voieşte a Se numi, 
cere de la slujitorii Săi cea mai desăvârșită supunere, tot așa și părintele duhov- 
nicesc al oamenilor, potrivindu-și rânduielile sale cu poruncile lui Dumnezeu, 
cere ascultare fară murmur.”' Iar „Conducătorul suprem al oricăror mănăstiri 
este chiriarhul” (Art. 79 din Statutul Bisericii Ortodoxe Române). Succint şi 
printr-o expresie frumoasă, Sfântul loan Scărarul numeşte ascultarea „mor- 
mânt al voii şi părăsire a socotelii tale întru toate" (Scara, Cuv. 4). 


6. Noutăţi referitoare la însuşirea mântuirii 


Doctrina ortodoxă asupra însuşirii mântuirii e arătată prin cuvântul „si- 
nergism", de origine grecească, aflat în întâia epistolă către Corinteni (3, 9), 
ŞI înseamnă împreună-lucrarea omului cu Dumnezeu: Căci noi suntem împre- 
ună-lucrâtori cu Dumnezeu. Factorii permanenți ai acestei împreună-lucrări 
sunt trei: credința, faptele bune şi harul dumnezeiesc. Şi, dacă ne este permisă 
analogia, Ortodoxia crede că acești trei factori numai aşa sunt lucrători, când, 
ca şi persoanele Sfintei Treimi, sunt unime nedespărțită. Pentru a evidenția 
poziția Vladimireştilor în această privinţă, socotim necesar să reamintim pe 
scurt principalele deosebiri doctrinare ale catolicilor și protestanților faţă de 
învățătura Bisericii Ortodoxe. Pentru că la Vladimireşti găsim un curios ames- 
tec de ortodoxism, catolicism și protestantism. De altfel, se și spune într-o ve- 
denie (vedenia din 1 septembrie 1948) că „oricine crede în Sfânta Scriptură 
va câştiga cerul, ortodox, catolic sau orice ar fi". 

Lupta dogmatică dintre confesiuni se dă în jurul celor trei factori prin ca- 
re se însuşeşte mântuirea, şi anume în jurul priorităților factorilor. 

Romano-catolicii exagerează rolul omului în actul mântuirii, socotind că 
omul, prin virtuțile sale, poate dobândi chiar merite prisositoare, pe care apoi 
Biserica le tezaurizează la dispoziția celor cu deficit de fapte bune mântuitoare. 

Protestantismul, dimpotrivă, anulează cu totul contribuţia omului la 
mântuirea sa. Mântuirea se capătă numai prin credinţă - sola fide. E destul ca 
omul să se declare justificat, ca să şi fie ca atare. Nu mai e nevoie de prefacere 
lăuntrică, e de ajuns o declarație exterioară formală, o declaraţie de credinţă, 
unită cu o încredere a inimii în Jertfa lui Hristos, şi prin aceasta eşti mântuit. 

Dacă omul însă nu are nici un rol în mântuirea sa, ci totul depinde numai 
de Dumnezeu, înseamnă că toată iconomia mântuirii aparţine numai lui Dum- 


nezeu, Care hotărăşte cum vrea, unora mântuirea, iar altora osânda. Aceasta es- 
te predestinarea, hotărârea din veac de către Dumnezeu a sorții oamenilor! 

Cu aceste cuvinte să vedem cum stau lucrurile la Vladimireşti în aceas- 
tă privinţă. 

l. Se afirmă acolo că Hristos, Care Sejerlfeşte zilnic la Liturghia de la Vla- 
dimireşti, curăță toate păcatele celor prezenţi, dacă au venit cu gând de mân- 
tuire. Nu-i nevoie de alt efort pentru mântuire, în afară de pornirea inimii. 

Nu-1 greu de recunoscut în această afirmație asemănarea cu doctrina pro- 

testantă. E de ajuns un gând bun de mântuire, o pornire a inimii, ca Hristos 

să ierte şi să se împărtăşească. Faptele deci n-au nici un rost, sola fide. 

E firesc deci ca să nu mai fie nevoie de fapte bune şi nici de Taina Pocă- 

inței înainte de împărtăşire, pentru că iertarea se dă prin Jertfa euharistică. Se 
confirmă aceasta atât din practica de la Vladimireşști, cât și din relatările uce- 
nicului Nica Pantelimon: „La Vladimireşti, zice el, însuşi Dumnezeu lucrează 

pe pământ, toate cuvintele și toată rânduiala este pusă de Dumnezeu. Uite, 

frate, spune el fratelui Vasile Gavril, vedem cu ochii noştri că în alte mănăstiri, 
ca să cunoşti pe Dumnezeu, trebuie să citeşti, să te rogi mult, şi de abia cu- 
noşti numai minunile lui Dumnezeu, dar la Vladimireşti, fratele meu, puru- 

rea Dumnezeu stă pe pământ și vorbeşte, şi lumea tot nu crede, dar vai și amar 

de dânșii!" (declarația citată). 

Deci nu-i nevoie nici să citeşti, nici să te rogi. Cel puţin, la protestanți e 
în trecere rugăciunea! Ba chiar hristosul de la Vladimireşti e mai lucrător decât 
Cel Euharistie, precum se vede, pentru că el e prezent în obşte; el se comunică 
direct, nu numai prin Euharistie, deci e cu atât mai iertător, mai justificator. 

Acolo este în trup și în duh, unii îl văd, alţii îl simt, cu o singură condi- 
ție: să meargă oricum ar fi la mănăstire. Acolo e loc sfânt, deci oamenii sunt 
sfinți, au vedenii, trăiesc în feciorie, când vorbesc le suflă la ureche Sfântul 
loan Evanghelistul! lar ca şi doctrina Bisericii să fie implicată măcar pe Jumă- 
tate, condiția ca să te sfințeșşti e să mergi, oricum ai fi, la Euharistie. 

Notăm deci diminuarea rostului faptelor bune în virtutea prezenţei lui 
Hristos şi în virtutea Justificării prin Jertfa euharistică. 

Dar să mergem mai departe. Această învăţătură a impus o noutate în plus 
faţă de protestantism: Justificarea prin credință, la Vladimireşti se învaţă şi 
justificarea prin credința în Vladimirești. Acolo e Hristos, locul sfânt etc., deci 
— concluzia inexactă — veniţi la Vladimirești, credeţi în Vladimirești, în loc de 

„credeți în Hristos". Astfel a apărut o nouă doctrină creştină-vladimiristă. 

Notăm din propovăduirea ierodiaconului Nica Pantelimon: „Că tot nea- 
mul românesc trebuie să treacă prin Vladimireşti ca să se împărtăşească cu 
Sfintele Taine de la Vladimireşti, că cei care vor crede în Vladimireşti se vor 
da de-a dreapta la judecată, iar ceilalți de-a stânga... Vai şi-amar de cei care nu 
vor crede că la Vladimireşti pururea stă pe pământ Dumnezeu şi vorbește... 
Vladimireştii este prima biserică ortodoxă. Vladimireştii este cea mai însem- 
nată şi dreaptă din toată lumea. Vladimireștii nu s-a abătut de la adevăr ca al- 
te mănăstiri." 

Și mai exact: „Da, frate, aşa este. Ştim că mulţi sunt cei care nu cred, dar 
val şi-amar de cei care nu cred în minunile şi vedeniile maicii Veronica; ace- 


ia toți s-au abătut de la calea adevărului şi toți vor merge în iad, pentru că au 
ştiut că acolo este Dumnezeu totdeauna pe pământ şi vorbeşte încontinuu cu 
măicuța... să avem pururea în inimă învățătura de acolo, pentru că este locaş 
sfânt." Şi, ca pentru orice doctrină sfântă, se impune şi aici credinţa până la 
jertfa, ceea ce n-a întârziat să se arate și încă cu putere, cumulată şi cu credința 
în apropiatul sfârşit al lumii, care va fi în 1956: „Da, frate, spunea solul apo- 
caliptic, să mergem cu toţii în locaşul cel sfânt înainte de a suna trâmbiţa.!” Şi 
mal apoi: „Dar vine timpul, fratele meu, în care, de vom ajunge până atunci, 
o să auzim la Minei: în această zi, o sută de mucenici care au pătimit pentru 
Vladimireşti, şi de aceea trebuie să ne silim și noi cât mai repede, ca să fim şi 
noi în rând cu acei mucenici care se pomenesc." în declarația amintită revine 
mereu expresia: .Aceştia nu cred în Vladimireşti." 

lată-ne ajunşi la o măiestrită substituire: doctrină vladimiristă, cu o reve- 
latie şi cu un cult propriu, credință în Vladimirești, un iad pentru necredin- 
cioşii în Vladimireşti, mucenicie pentru Vladimireşti. 

lar semnul că toate acestea sunt de la Dumnezeu e că: „Lumea e împotri- 
va Vladimireștilor.” Nu scrie oare: „Veţi fi prigoniți pentru dreptate? Şi de ci- 
ne, de cărturari şi farisei. Doar şi Mântuitorul a fost răstignit tot de arhierei", 
scriu fratele Ştefan Nicula şi loan Sava de la Sihastru. 


2. Se afirmă la Vladimireşti că ați fost aleasă din veac (alese din veac) pentru 
locul acela și rânduite pentru jertfa, şi, fiind sub poruncile şi protecția directă 
a Mântuitorului, a Maicii Domnului şi a o seamă de sfinți, ei vor răspunde 

de tot ce poruncesc şi de tot ce se întâmplă acolo. Dacă ei ar crede că tot ce se 
întâmplă acolo e rău, v-ar spune. Responsabili sunt ei, cei din Vladimireşti 

sunt doar unelte şi executori fideli. Dovadă că ați fost rânduite pentru acolo 

ȘI viața v-a fost dinainte fixată e că la intrarea în Vladimirești trebuie vede- 
nii şi încuviințare de sus, ca să vă recunoască maica stareță că sunteți pen- 

tru locul acela (vedenia 12). Prin urmare se denunță orice responsabilitate 

şi libertate personală: „scris este din veac" (vedenia 12). Predestinaţionism se 
cheamă aceasta în limbaj teologic. Dumnezeu hotărăşte dinainte într-un fel 

sau altul. El răspunde de felul cum își întrebuințează vasele. 


3. Se mai întâmplă la Vladimireşti și faptul iertării generale a păcatului, în 
colectiv, în virtutea sfinţeniei locului teofanic şi a vredniciei vieţuitoarelor 
de acolo, fecioare toate, rânduite să expieze pentru întreg neamul românesc 
(vedenia 13). Ca să înţelegem bine acest lucru trebuie să reluăm doctrina 

despre justificarea prin credinţă în Vladimireşti. Justificarea prin credinţă 
este protestantă şi, cum am arătat, ea există în practica Vladimireştilor, dar 
justificarea prin credința în Vladimireşti implică o notă romano-catolică. Și 
anume: viețuitoarele de acolo merită în faţa lui Dumnezeu mai mult decât 

au trebuinţă pentru ele, merită pentru tot neamul românesc. E scris în car- 

tea de vedenii. Literă de Evanghelie! 

Așadar, toți cei care vin la Vladimireşti, chiar dacă au păcate, să fie liniș- 
tiți, că le vor fi iertate şi le sunt iertate pentru meritele prisositoare ale Vladi- 
mireştilor. Şi chiar de vor mai face păcate, tot vor fi iertați, tot vor fi mântu- 
iți. Vladimireştii vor fi chinuiți, se vor jertfi pentru ei, aşa că balanţa divină e 


în echilibru perfect şi permanent pentru toti. „Ea funcționează automat fară 
chiar să mai fie nevoie de Dumnezeu", remarcă Alexei Homiacov. Dumnezeu 

nu mai este deci Judecător, cum am văzut şi la Taina Pocăinţei, rolul Lui fi- 

ind să predestineze pe unii la merite prisositoare, iar pe alţii la profit de me- 
rite prisositoare! 

Fiind deci merite prisositoare la Vladimireşti, mai urmează să se instituie 
indulgențele. Ele nu s-au manifestat încă formal, dar se prevestesc prin faptul 
că duhovnicul de acolo ia public asupra lui toate păcatele celor ce vin la Vla- 
dimireşti. Indulgenţele plenare se prevestesc prin părticelele de la Vladimireşti 
împărțite celor ce merg acolo, care iartă păcatele şi vindecă bolile şi prin ier- 
tarea de păcate a celor ce fac un drum la Vladimireşti, ceea ce deja seamănă 
puțin cu indulgenţțele acordate de papa pentru un drum la Roma sau în alte 
părți ale lumii catolice. 


7. O noutate veche 


Printr-o fericită întâmplare, ne-a parvenit în ultimul moment un docu- 
ment prea interesant și prea important pentru iconomia scrisorii noastre ca 
să-l trecem cu vederea. E vorba de memoriul înaintat de Preacuviosul leromo- 
nah I. I., înalt Preasfinţitului Patriarh în 1952, pe 15 pagini bătute la maşină 
ŞI o pagină nenumerotată introductivă. E semnat mânu propria cu scris cali- 
grafic „leromonah 1.1.", aşa încât avem asigurarea că ne aflăm în posesia unui 
text autentic. 

Nu știm dacă acest memoriu a fost sau nu înaintat înalt Preasfințitului Pa- 
triarh. Oricum, el circulă cu semnătură originală în popor, este deci public. 

Memoriul e de fapt o încercare incompletă de sistematizare a unei măr- 
turisiri de credinţă a Vladimireştilor, ceea ce confirmă aprecierea noastră că în 
cazul Vladimireştilor e vorba de o credinţă nouă. Am spus incompletă, pentru 
că nu se ocupă decât de unul din punctele noii mărturisiri, şi anume de Sfin- 
tele Taine. Nu pomeneşte de vedenii nici un cuvânt, aşa că nu va pomeni nici 
de implicaţiile despre care a fost vorba în scrisoarea noastră. Totuşi din date- 
le memoriului reies suficiente concluzii și pentru celelalte probleme. Aşa că, 
odată cu luarea la cunoştinţă și intrarea în posesiune a acestui memoriu, scri- 
soarea noastră capătă nişte baze și mai solide și putere de document. 

Ne vom opri asupra acestui memoriu ca să întărim concluziile noastre 
de până acum în ceea ce priveşte faptul că la Vladimireşti e vorba de o credin- 
tă nouă, de nişte practici noi şi de un mod special de a trata şi înţelege pro- 
blemele teologice. 

Menționăm în treacăt că un memoriu scris astăzi ar fi, desigur, complet, 
că acesta este scris încă acum doi ani în urmă, când inovațiile erau abia în ger- 
mene, poate chiar fară presimţțirea a ceea ce avea să se întâmple mai târziu. 

Că e vorba de o credinţă nouă și de o mărturisire de credință ne-o spun 
desele apăsări pe capetele de paragrafe: „Credem, credem, socotim", la plural, 
cu convingere definitivă: 

„Credem că Pidalionul este îndreptar și nu duhovnic prin sine (p. 4); so- 
cotim că altă mentalitate creştină era pe vremea canoanelor (p. 3); credem cu 
tărie în canoane, dar nu voim a încâlci mântuirea sufletelor prin răstălmăcirea 


canoanelor (p. 5); credem că Sfintele Canoane trebuie socotite în duhul lor, nu 

în literă şi în măsura vremii (p. 4); credem că este un procedeu prea aspru opri- 

rea prea îndelungată a creştinilor de la Sfintele Taine (p. 4); cred că duhovnicul 

c chcmat mai mult să deschidă cerul creștinilor decât să închidă (p. 8)". 
Credem..., credem..., credem... Pe scurt, toate acestea ar suna cam aşa: 

Credem altceva decât Biserica, decât Sinoadele şi decât Sfinţii Părinţi, că, de 

am crede ca ei, ne-ar fi de ajuns ceea ce crede Biserica şi ne-am supune rân- 

duielilor ei. Pentru că din toate acestea reiese că dreptarul Sfinţilor Părinţi nu 

este bun, că nu mai sunt actuale canoanele şi toate acestea, înainte de vreo ho- 

tărâre sinodală ecumenică. 


în problema spovedaniei, spune în memoriu: 
= canonisirea prea drastică a sălbăticit lumea (p. 3); 

frica duhovnicilor de a-i dezlega pe nevrednici este un procedeu prea as- 
pru (p. 4); 

- că dovada cea mai evidentă de pocăință e venirea la mărturisire, pentru 
că cei ce nu au dispoziţie de pocăință nu vin (p. 4); 

- că e de ajuns conștiința păcătoşeniei, ca să inspire duhovnicului o ju- 
decată miloasă (p. 4); 

- că sfintele canoane nu mai pot fi întrebuințate decât răstălmăcit, iar 
Hristos nu Se vrea interpretat, ci gustat (p. 5); 

- că nerespectarea postului și cele în legătură cu înfrânarea trupească le- 
giuită nu sunt impedimente canonice pentru dezlegare şi împărtăşire, pentru 
că promovează trufia celor ce postesc faţă de cei ce nu postesc... (p. 8). 

Ce concluzii putem desprinde din aceste afirmaţii? Că e nevoie de revi- 
zulrea dreptarului de canonisire şi de o adaptare a lui; că nu există impedi- 
mente pentru dezlegare şi împărtășire; că Hristos e numai larg, milos şi mân- 
tuitor (p. 5), trecându-se în tăcere calitatea de Judecător a Lui; că sunt de 
ajuns conştiinţa păcătoşeniei şi dispoziția inimii, care e realizată chiar prin ve- 
nirea la mănăstire, ca penitentul să se creadă justificat înaintea lui Dumnezeu; 
că, pentru a se împiedica trufia vrednicilor, trebuie realizată o nivelare gene- 
rală prin pogorământ total din partea duhovnicului, pentru că duhovnicul e 
chemat să deschidă, nu să închidă cerul. 

în problema împărtăşaniei, în memoriu nu se spune că este vreo oprelişte 
pentru împărtăşanie, deşi se anunţă că memoriul „cuprinde totul" (în pagina 
introductivă). Afirmația e făcută „cu sinceritate, cu obiectivitate, din inimă, la 
dorința înalt Preasfinției Voastre" (idem). 

Se spune, dimpotrivă, că anumite acte de înfrânare pe care Biserica le 
consideră necesare nu sunt necesare pentru împărtăşanie. Aşa nu mai e ne- 
cesară înfrânarea soților legitimi, pentru că promovează desfrâul, în special al 
bărbatului. Memoriul le numeşte pe acestea greşeli asupra curăției (p. 1). Dar 
cine face aceste greșeli? Nimeni. Canoanele opresc de la împreunare sâmbăta, 
duminica şi la sărbători, în timpul postului și al rugăciunii, iar pe clerici o zi 
înainte şi una după săvârşirea Sfintei Liturghii (Pravila lui Matei Basarab, gla- 
va 171; Sfântul Simeon Tesaloniceanul I, 14-16; I Corinteni 7, 5). Această re- 


gulă e şi normală și posibilă, iar pentru împărtășire se scrie în Pravila lui Matei 
Basarab: „Nu s-a dat bărbatului şi muierii să se pricestuiască dumnezeieştilor 
Taine în ziua ceea ce se vor afla trupeşte" (glava 170). Alte canoane opresc pe 
mirean trei zile înainte și una după împărtăşanie. 

Deci unde află autorul memoriului că trebuie 40 de zile de înfrânare în 
căsnicia legitimă înainte de împărtăşanie şi 40 de zile după? Se mai spune în 
memoriu că nerespectarea postului nu este eliminatorie de Sfintele Taine şi 
împărtăşirea se poate acorda și fără putinţa unui post îndelungat (p. 8). 

Se poate la Vladimireşti, iar în celelalte părți se respectă rânduielile. Ca- 
noanele spun clar: „Cine dezleagă posturile rânduite de Biserică, de va fi cle- 
ric, să se Caterisească, iar de va fi laic, să se afurisească” (Ap. 69; VI, Ec. 89), 
iar alte sinoade prescriu „anatema" dacă cineva, încrezându-se în justificările 
cugetului său, ar dezlega posturile predanisite şi respectate de Biserică (Gan- 
gra 19, Laod. 52, Cart. 48, 56). Până acum aceste canoane nu sunt abolite și 
cine le calcă „justificat de cugetul său" e sub canon greu. 

Dar memoriul merge şi mai departe: „Credem că uneori se exagerează 
pretinderea unei vrednicii absolute, ca și cum toți cei care se împărtășesc ar fi 
vrednici" (p. 8). 

Dar cine cere și crede într-o vrednicie absolută? Biserica ştie că Unul sin- 
gur e vrednic absolut. Dar, dacă nu se poate realiza vrednicia absolută, trebuie 
să ridicăm la rangul de principiu nevrednicia? Există un dreptar al unei vred- 
nicii (pregătiri) care să merite mila Domnului şi acela e cel rânduit de Biseri- 
că. Că există şi o ispită a nevredniciei de care pomeneşte memoriul e adevărat, 
dar e de preferat ispita nevredniciei decât ispita vredniciei. 

Se mai spune în memoriu că e mai bucuros Domnul să stea într-o ini- 
mă, chiar păcătoasă, şi s-o sfințească în dar, că-i zidirea Sa, decât să rămână 
într-un metal oricât de prețios sau, ceea ce-i mai trist, decât să putrezească în 
chivot (p. 10). 

Noi ştim că Hristos nu rămâne niciodată în Sfântul Potir, deoarece se 
„potriveşte" de preotul liturghisitor, iar în Sfantul Chivot, Sfintele, pregătite 
cu multă grijă după rânduiala Bisericii, stau pe Sfântul Pristol, la loc de mare 
cinste şi se păstrează incomparabil mai bine decât în basmalele din sânul tărăn- 
cilor sau în eprubetele maicilor și surorilor, şi fraților de mănăstire sau învelite 
în hârtie de ziar în buzunarele bețivilor, alături de tabacherele de tutun. 

în ce priveşte afirmaţia că Hristos preferă să stea într-o inimă păcătoasă 
decât în Sfântul Potir, să ne aducem aminte de minunea povestită în Mântu- 
irea Păcătoşilor despre acela care, împărtăşindu-se cu nevrednicie, mai înainte 
de a înghiți părticica sfântă i s-a tăiat grumazul de o sabie nevăzută, iar părti- 
cica a zburat înapoi în Sfântul Potir. 

Se mai spune în memoriu că cine stă la Liturghia credincioşilor, dacă n-a 
ieşit afară cum cere Sfântul loan Gură de Aur, cu catehumenii, la „Câţi sunteţi 
chemați, ieşiţi”, acela trebuie să stea și la masă, căci Stăpânul Se supără dacă-L 
refuzi (p. 9). Aşa o fi, dar în Patrologia greacă mai e scris și „Sfintele, Sfintilor", 
Şi „Foc este celor nevrednici". Răspunsul e limpede: „De trebuie să iasă cel ne- 
vrednic, să iasă decât să ardă." 


Se mai spune că: „diavolul, gura lumii și scrupulozitatea exagerată a unor 
duhovnici umflă conştiinţa nevredniciei creștinilor până la depărtarea de Sfin- 
tele Taine" (p. 8). O face diavolul și aceasta. Dar nu aici are el sorți de izbân- 
dă. Despre aceasta a mai fost vorba în scrisoarea noastră. Diavolul umflă vred- 
nicia, iar gura lumii spune: „Doar ești om ca toată lumea, doar nu toţi sunt 
vrednici, nimeni nu-i vrednic, deci mergi la împărtăşanie"; duhovnicii scru- 
puloşi sunt rari, cei mai mulți respectând prescripțiile canonice care au și le- 
gări şi dezlegări şi chiar pogorăminte (de pildă Sfântul loan Pustnicul). lar 
unii Zic, ca şi gura lumii: „vrednicia e imposibilă, deci poftiţi la Hristos aşa 
cum sunteți, fară haină de nuntă, poftiţi la înghesuială; în obște vrednicia se 
comunică de la unul la altul, dacă este, şi se nivelează toți; dacă nu, tot se nive- 
lează în nevrednicie, că doar pentru cei nevrednici a venit Hristos; oricum, e 
o îndrăzneală obştească şi Hristos n-are ce face, trebuie să ne primească; Cerul 
se câștigă cu sila, cu asalt." 

Și fecioria se apără prin deasa împărtăşanie (p.12). lar fecioarele îşi păstrează 
„naturaleţțea”, fiind vesele, pline de elan, ducând-o tot într-o cântare (p. 11). 
Care naturaleţe? Cea apocaliptică? Psihoza iminentului sfârşit al lumii? 

Notăm în treacăt şi o contradicție: într-o vedenie se spune că toate mai- 
cile de la Vladimireşti sunt destinate la feciorie. Mai e nevoie s-o apere prin 
deasa împărtăşire? 

Se mai spune că prin împărtăşirea deasă se promovează viaţa de obşte (p. 

11), se evită discriminările rasiale (p. 8), se întăreşte loialitatea cetățenilor fa- 
tă de Stat (p. 10). Cineva, prin mâinile căruia trecuse memoriul, observa pe 
marginea acestui paragraf, nu fară umor: „Lupta pentru pace prin Sfânta îm- 
părtăşanie". Fără îndoială e bine să se promoveze viața de obşte, să se înlătu- 

re discriminările sociale, să se întărească loialitatea cetățenilor, bună e lupta 
pentru pace; dar să-ți motivezi prin ele împărtăşirea fară nici o vrednicie, ni se 
pare şi neserios, şi blasfemiator. Sfânta împărtășanie, dimpotrivă, poate pri- 
mejdui viața de obşte și viaţa cetățenească, când e dată fară Judecată, scăzând 
conștiința păcatului, primejduind moralitatea publică, înmulțind penalitățile, 

cum s-a arătat despre primele timpuri protestante. De aceea sunt printre voi 
bolnavi[...] unii mor. Pe o întreagă pagină se apără patetic nevrednicia (nu po- 
căința) credincioşilor, prin nevrednicia preoților (p. 7). 

Dacă scrisoarea noastră n-ar fi deja prea mare, ne-am lăsa ispitiți să cităm 
toată pagina. Redăm numai câteva pasaje: „Nu greșim noi oare fariseic atunci 
când suntem îngăduitori și largi la cântar cu noi înşine, care avem în mână le- 
gea şi harul, iar cu creștinii suntem strânşi, legiști, canoniști şi scrupuloşi? Noi 
mereu la Potir, dar creştinii sunt cernuți prin sită deasă. Oare astfel nu mono- 
polizăm pe Hristos pentru noi, mijlocitorii? Mila şi iertarea de la Dumnezeu, 
pe care o postulăm pentru noi, trebuie s-o împărtăşim şi semenilor... Am stat 
mult şi m-am gândit, oare dacă noi nu iertăm celor care vin şi-şi cer prin noi 
iertare de la Dumnezeu, nu cumva cădem în păcatul celui din Evanghelie, care 
a strâns de gât pe datornicul său pentru o sumă de nimic, după ce stăpânul lui 
11 iertase o datorie cu mult mai mare? Poate şi noi, preoții, până la hirotonire, 
am făcut păcate mari, care uneori întrec pe ale penitentului respectiv, și totuşi 
dragostea cea plină de milă a lui Dumnezeu ne-a primit şi ne-a iertat... El a ui- 


tat, căci «nu ține minte răul», a şters, a iertat şi ne-a făcut pogorământ total, iar 
noi, în numele Lui, oprim cu anii pe frații noştri creștini de a se apropia de El 
şi nu le facem pogorământ, că nu putem călca «ce scrie pe carte» (pp. 7-8). 

Frumoasă apologie a păcatului! Orice discipol al lui Martin Luther ar fi 
putut-o semna. Să ne oprim puțin asupra el. 

întâi: De ce preotul respectiv de care e vorba nu e canonist, legist şi scru- 
pulos cu el însuşi? Cine îl opreşte, cine-l obligă la altceva, când el trebuie să fie 
canonist, şi legist, și scrupulos? Că doar aceeaşi măsură este şi pentru preot şi 
pentru penitent, ba chiar e mai grea măsura pentru preot. Şi apoi preotul nu cu vrednicia 
lui măsoară vrednicia credincioşilor; şi nici nu e el acela care trebuie să facă acte de 
bunătate, după inima şi starea lui morală, ci Dumnezeu e Cel ce iartă, preotul fiind doar 
martor şi aplică legile lui Dumnezeu în judecarea credincioşilor. De aici valoarea atât 
de mare a canoanelor în Ortodoxie. 

In al doilea rând: Dacă preotul a greşit înainte de hirotonie, de ce s-a hirotonit? 
lar dacă-și aduce aminte, după hirotonire, de păcate, de ce nu se opreşte de la Sfânta 
Liturghie? (Can. Neocesareea 9-10). Duhovnicul care l-a dezlegat pentru hirotonie rău a 
făcut. A făcut el pogorământ, nu Dumnezeu. ' 

Note: 
' Can. 25, 61, 80 Ap. .st ; Sinod I-II, 17; Liod. 3; Neoces. 12; Cartas;. 59 etc.; C.F.S., 
p. 49. 

în al treilea rând: Mărturisim că nu ne place deloc gluma cu „a călca ce 
scrie la carte". Ni se pare un atentat la ceea ce avem noi mai scump, la „Car- 
te" — Sfânta Scriptură, şi la Sfânta Traditie. Un atentat protestant la Sfintele 
Izvoare de credinţă ortodoxă. 

Nu mărturisim noi oare în Simbol că Mântuitorul a înviat a treia zi „du- 
pă Scripturi"? ŞI Sfântul Apostol Pavel spunea: învățați de la noi a nu cugeta 
mai presus de ceea ce este scris (I Corinteni 4, 6), căci de cugetăm mai multe, 
după înţelepciunea noastră, începem a zice că: „Ce scrie la carte sunt forme 
seci, vechi-testamentare şi exagerate, scornite de diavol" (p. 3). Despre pagina 
aceasta, memoriul ne previne că nu e adevărat că e vecină cu erezia (p. 8). 

Toţi protestatarii şi-au creat doctrinele pe păcate preoțești, când mai fi- 
resc ar fi fost să şi le îndrepte pe ale lor. 

Mai afirmă memoriul că prin împărtăşirea deasă Hristos preia formarea 
obștii; căci EI ştie mai bine ca stareţul ce-i trebuie obştii (p. 12). 

Biserica Ortodoxă învaţă că Hristos e permanent prezent și permanent 
conlucrează cu omul la lucrul cel bun. Cât despre împărtăşire, stareţ sau uce- 
nic trebuie să tină aceeaşi rânduială. 

Sfinţii Părinți, Sfântul Vasile cel Mare și Sfântul loan Scărarul spun că: 
„Hristos este Cel ce ajută la sporirea şi creșterea duhovnicească a obștii, dar 
prin stareț." Ce s-ar întâmpla dacă obştea ar declara că ascultă numai de Hris- 
tos şi n-ar mai asculta de stareță? De ce atunci la Vladimireşti se spune că mai- 
ca stareță nu dă obştea pe mâna nimănui? 

în sfârşit, memoriul cere dispoziții ierarhice pentru împărtăşirea deasă (p. 6), 
ca şi cum sufletele se curăță şi se mântuiesc prin ordine circulare! Practica împăr- 
tăşirii este legiferată de Biserică prin Sfinte Canoane, o dată pentru totdeauna. 


în afară de acestea, împărtăşirea zilnică este întemeiată, în memoriu, și 
pe Canonul 9 Apostolic, Scrisoarea 89 a Sfântului Vasile cel Mare, printr-un 
text din Sfântul Teodor Studitul și printr-unul din rânduiala Cuviosului Pai- 
sie de la Neamţ. 

Aceasta, ca să se vadă că Vladimireştii au temei în Tradiţie și că respectă 
Canoanele (p. 5), că nu inovează nimic, ci încearcă doar o fericită revenire la 
vechea traditie. 

De Canonul 9 Apostolic, care ar părea că constituie cel mai solid argu- 
ment pentru împărtăşirea zilnică necondiționată de nimic, ne-am ocupat de- 
ja şi nu mai socotim trebuincioasă nici o revenire. De celelalte trei izvoare ne 
vom ocupa, nu pentru a le arăta netemeinicia, pentru că ele sunt temeinice în 
sprijinul tezei împărtăşirii zilnice, ci pentru a arăta, a sublinia, spiritul sectar 
în care ele au fost întrebuintate. 

în intenția memoriului, ele au fost folosite pentru a temeinici împărtă- 
şirea zilnică necondiționată de vrednicie, ceea ce, precum vom vedea, nu este 
adevărat. 

Sfântul Vasile cel Mare e citat la pp. 12-13, dintr-o lucrare care-i prezintă 
regula. Citatul din Scrisoarea 89 e luat izolat, atât cât se spune şi se demonstrea- 
ză că e bună împărtăşirea zilnică, ca să rămânem convinşi că e vorba numai des- 
pre aceasta. Or, era de ajuns ca să se întoarcă foaia la același volum, ca să citim: 
„lar peste cel ce aflându-se în necurăție și se apropie de Sfintele si, în Le- 
gea Veche vedem cum vine Judecata cea înfricoşătoare. lar de se află aici Acela, 
Care-i mai mare decât Biserica (v. Matei 12, 6), adică mai înfricoşat, atunci să 
ne înțelepţească pe noi Apostolul care zice: Cel ce mănâncă și bea cu nevred- 
nicie, acela mănâncă și bea lui sieși osândă"! 

Oare la acest text se referă autorul memoriului, când numeşte aceste în- 
dreptăţiri: „forme seci, vechi-testamentare şi exagerate, care se încuviinţează și 
de către unii duhovnici” (p. 3)? 

Sfântul Teodor Studitul e citat la p. 13, după Cuvintele, Bucureşti, 1940, 
pp. 26, 269-270. Aici e şi mai evident ce a urmărit autorul memoriului. Se ci- 
tează inclusiv până la cuvintele: „Că se cuvine mai ales monahilor, care se află 
în sânul vieţii de obşte, în toate zilele să se pricestuiască” (p. 269). Apoi conti- 
nuă drept concluzie, ca și cum textul ar fi continuu: „De se va întâmpla să fim 
chiar la muncă și ascultare afară şi vom auzi toaca bisericii, să lăsăm treaba şi 
să alergăm cu multă sârguinţță să ne cuminecăm și mai mult ajutor vom câști- 
ga. Căci cu această grijă fiind, de-a pururea ne vom feri de orice păcat şi vom fi 
gata totdeauna; iar de nu avem grijă de a ne pricestui, cădem în multe patimi 
ale păcatelor" (p. 270, spre sfârşit). De la p. 269 sus, de unde se încheie prima 
parte a citatului în memoriu, s-a sărit tocmai peste textul care arată opreliştile 
de la Sfânta împărtăşanie. S-ar înțelege astfel din memoriu că Sfântul Teodor 
Studitul a dat un sfat simplu: E bună împărtăşirea zilnică, deci împărtăşiți-vă; 
pe când sfântul spune cu totul altceva. 


Note: 
' Vechile rânduieli monahale, p. 375. 


El desfăşoară o gândire adevărată. îndată după citatul extras de la p. 269 în memoriu, 
sfântul continuă — lucru trecut sub tăcere de memoriu - astfel: „lată, aceasta o zic despre 
cel curați cu sufletul și cu trupul; dar cu nebăgare de seamă și fără mare cercare şi 
luare-aminte să nu 
îndrăznească cineva." Căci zice Apostolul: Să se cerceteze omul... 

îndeamnă apoi la râvnă pentru curățire, căci cel ce nu se împreună cu 
Sfintele Taine este despărţit de Hristos. Aşa să ne curățim şi să ne pricestuim... 
„De se va întâmpla să fim chiar la muncă și ascultare afară și vom auzi toaca 
bisericii, să lăsăm treaba și să alergăm cu multă sârguinţă să ne cuminecăm." 

Citatul acesta e prezentat de memoriu drept concluzie, ceea ce în realitate e 
numai prima parte a concluziel. 

Recapitulăm gândirea sfântului: „Bine e să ne împărtăşim zilnic” - ce- 
ea ce arată memoriul -, dar nu oricum, ci „să ne pregătim” — ceea ce nu arată 
memoriul, dar spune Sfântul Teodor Studitul. 


Concluzie: Deci prima parte a concluziei: „Să alergăm dar să ne împăr- 
tăşim", ceea ce arată memoriul. Şi unde să alergăm? La biserică, pentru că se 
spune: „De vom auzi toaca bisericii” (deci nu să ne împărtăşim din eprubete 
pe câmp sau pe drum), ceea ce memoriul iarăşi trece cu vederea. 

A doua parte a concluziei: „Să ne împărtăşim..." după ce ne-am pregătit, 
spune sfântul, dar nu arată memoriul, şi acesta e de fapt esenţțialul. Căci înda- 
tă după citatul concluzie - din memoriu - sfântul urmează şi încheie: .Aşa- 
dar se cade, fraților, totdeauna să ne gătim" (p. 270), ceea ce memoriul n-a 
găsit trebuincios să mai citeze. 

Cuviosul Paisie de la Neamţ e citat și el în sprijinul Vladimireștilor. E citat 
nu anume vreun cuvânt de-al lui, ci relatările protoiereului Serghei Cetvericov 
despre modul cum era rânduită munca la câmp în obştea lui Paisie; că se făcea 
pravilă acolo şi se împlineau şi celelalte nevoi duhovniceşti, având chiar duhov- 
nic pe câmp, „duhovnicul având cu sine și Sfintele Taine”'. Memoriul crede că 
în acest pasaj este vorba de „orânduirea slujbelor” (p. 13) şi crede că duhovni- 
cul purta cu sine Sfintele Taine pentru împărtăşirea zilnică, ceea ce este cu totul 
inexact. Acest lucru nu se înțelege din citat. Și dacă ar fi citit numai şase cuvin- 
te mai departe, ar fi înţeles că e vorba de altceva. lată aceste cuvinte: 


Note: 
' Prot. S. Cetvericov, Paisie, Neamţ, 1943, ed. a 2-a, p. 189. 
„Adesea starețul chema şi un doftor... la câmp"; ceea ce ne dă sensul în care Cetvericov 
a vrut să se înțeleagă purtarea Sfintelor Taine la câmp. Pentru caz de boală deci, 
pentru că moşia Dragomirnei — e vorba de Mănăstirea Dragomirna — era răs- 
pândită (departe) şi, desigur, ascultătorii nu veneau cu săptămânile la mănăs- 
tire şi în caz de boală gravă ar fi fost cu neputinţă să alerge până la mănăstire 
să se împărtăşească. Se poate concepe chiar la o împărtăşire fără caz de boală, 
cu pravilă şi duhovnic, în cazul când șederea pe câmp ar fi depășit un anumit 
timp, socotit de Cuviosul Paisie prea îndelungat, pentru neîmpărtăşanie. Dar 


aceasta nu îndreptățeşte în nici un caz părerea că trebuie să umblăm oricum și 
oricine cu Sfintele pe dealuri, când este şi când nu este nevoie. 

De altfel, dacă întorcea foaia, autorul memoriului ar fi putut citi că Cuvi- 
osul Paisie punea mare preț pe spovedanie: „în fiecare seară frații, mai ales noii 
începători să meargă la duhovnicul lor și să mărturisească cugetele lor." Mărturi- 
sirea cugetelor către duhovnici o considera (Paisie) „temelia vieții duhovnicești, 
iar dacă unii se certau şi nu voiau să se împace, pe unul ca acela stareţul îl înde- 
părta şi nu-i îngăduia nici pe pragul bisericii să calce”. Ce reiese de aici? Că era 
spovedanie deasă, fără împărtăşire deasă, pentru că nu toţi se spovedeau zilnic și 
nu s-ar fi putut ca frații să se împărtăşească zilnic, iar monahii şi schivnicii nu; 
că de ar fi fost împărtăşire zilnică s-ar fi spovedit toţi zilnic, pentru că nu avem 
nici o mărturie că la Cuviosul Paisie în obște s-ar fi împărtăşit cineva fără spove- 
danie sau doar cu molitfa, când el punea atâta pret pe spovedanie. 

Așadar împărtăşire deasă, da. Bine, spun acești sfinţi şi cuvioși părinţi, 
dar tot ei spun că: s-o facem cu pregătire, nu călcând canoanele, posturile; nu 
numai cu dezlegare, ci şi cu legare, nu numai cu pogorământ, ci şi cu grijă, 
pentru că Sfintele Taine sunt şi „înfricoşate”. Este adevărat că în memoriu se 
mai aminteşte de: dezlegarea de la caz la caz, împărtăşire deasă, nu zilnică, de 
„canon mal mic", pentru că precum am spus, la această dată abia se urzeau 
primele forme ale înnoirilor. Se observă însă, încă de atunci, tendinţa de ieșire 
din rânduială. Mai târziu va fi cum am văzut, dezlegare generală, împărtăşire 
zilnică, canon deloc. 
Memoriul ne mai îndreptățește și la alte concluzii: 

- La Vladimireşti se crede că numai acolo e Liturghie zilnică, iar la cele- 
lalte mănăstiri e doar sâmbăta și duminica (p. 12). 

Informaţia nu corespunde adevărului. Toate mănăstirile mari au Litur- 
ghie zilnică, aşa că insistența memoriului pe lângă înalt Preasfinţitul Patriarh 
în legătură cu aceasta e gratuită. 

- La Vladimireşti se crede că toţi duhovnicii fac greşeala de a opri pe soţi 
de la împreunare 40 de zile înainte și 40 de zile după împărtăşire (p. 1). 

Credem că s-a înţeles greșit împărtăşirea din 40 în 40 de zile, care în re- 
alitate, după relatările memoriului, sunt 80 de zile (40 înainte și 40 după) şi 
ar însemna împărtăşire din 80 în 80 de zile. Biserica nu a legiferat asemenea 
oprelişti. Despre aceasta s-a mai vorbit în scrisoarea noastră. Prin urmare nici 
de data aceasta informaţia nu este exactă. 

- Din memoriu se vede că la Vladimireşti se cunosc și se recunosc din ca- 
noane doar unul și din Sfinţii Părinţi doar doi, cu două citate singulare, deşi 
memoriul vrea să fie complet, scuzându-și doar lipsa de sistematizare. 

Noi apreciem invers: e excesiv de multă sistematizare şi excesiv de puțină 
documentare științifică și ortodoxă. 

La o mărturisire de credinţă, care circulă în public cu semnătură proprie, 
era nevoie de o documentare mai temeinică și de o informație mai exactă. 
Chiar de nu s-ar fi elucidat totul, dar părțile esențiale nu trebuiau să lipsească. 
0 credinţă şi o practică nouă nu se susțin numai cu atât. Noi știm că se mai 
susțin şi pe altceva. Există la mărturisirea aceasta şi nişte anexe şi acelea poar- 
tă toată vina: vedeniile. 


Dar memoriul ne mai arată şi un mod greşit de argumentare. lată un 
exemplu (p. 8): „Credem că în mod greşit se leagă exclusiv şi eliminatoriu 
postul îndelungat de primirea Sfintelor Taine. Adică săracul cu vacă sau cu ca- 
pră, ca sursă de alimentare, bolnavul şi cel cu regim sau cel ce mănâncă la can- 
tină, aceştia să nu se împărtășească? De unde, în numele lui Hristos, această 
discriminare? Această greşeală nestăvilită întreţine o trufie ascunsă, că, adică, 
nu mai merită pe Hristos decât cei care postesc şi se înfrânează îndelungat. 

Deci Hristos nu este al tuturor!" 

Refăcând raționamentul, credem că autorul memoriului a vrut să spună 
următoarele: 

1. Hristos este al tuturor și trebuie să Se împărtășească tuturor (prin 
Euharistie). 

2. Dacă însă împărtăşirea este legată exclusiv şi eliminatoriu de post, 
atunci nu se poate da tuturor: săracului, bolnavului cu regim, celui de la canti- 
nă etc. Deci, în mod greșit, se leagă exclusiv şi eliminatoriu postul îndelungat 
de primirea Sfintelor Taine. 

Aşa, argumentul e corect în formă, dar nu corespunde realității. Conclu- 
zia este falsă pentru că ipoteza din premisa a doua este falsă. Nu este adevărat 
că Sfânta împărtăşanie este legată exclusiv şi eliminatoriu de post. Există cir- 
cumstanțe atenuante (Can. Sfântului Timotei 8, 10, 16; Sfântului Nichifor 9, 

l Ec. 13). Presupunerea că postul este eliminatoriu de la împărtăşire (în orice 
situație) nu este legiferată de Biserică. Argumentarea este deci gratuită. lată alt 
exemplu la p. 5: „Interpretarea răstălmăcită a Sfintelor Taine a dat o înţelegere 
greşită a lui lisus Hristos. Anume: îl prezintă unii pe Hristos nemilos şi Jude- 
cător scrupulos pentru creştini încă din această viaţă, câtă vreme doctrina Bi- 
sericii învaţă că Hristos n-a venit ca să piardă lumea, ci s-o mântuiască - mal 
ales pe cei păcătoşi - şi abia după moarte Bunul Dumnezeu apare Judecător. 

Oare Hristos nu este Acelaşi ieri, astăzi şi în veac? Nu a lăsat El testamentar ca 
în numele Lui să se propovăduiască mila, pocăința şi iertarea păcatelor? lar da- 
că primii creştini se împărtăşesc cu El des, pentru noi de ce să nu fie la fel?" 
Socotim necesar să refacem argumentarea: 

Primii creştini se împărtăşeau des cu Hristos, Care este milos, iertător. 

Noi, cei de azi, nu ne putem împărtăşi des pentru că Hristos de azi e răstăl- 
măcit; ne e prezentat drastic, nemilos şi Judecător scrupulos. Deci, Hristos fi- 
ind acelaşi ieri, astăzi și în veac, trebuie să ne împărtășim şi noi, cum se îm- 
părtăşeau primii creștini. 

Și de data aceasta argumentarea este corectă în formă, dar falsă în conți- 
nut, pentru că: 

Primii creştini se împărtăşeau des nu pentru că Hristos este milos şi ier- 
tător, ci pentru că erau vrednici; nu este adevărat nici că Hristos astăzi este 
răstălmăcit, pentru că nimeni nu-L prezintă numai Judecător aspru şi nemi- 
los; nu este adevărat că El a lăsat testamentar numai milă, pocăință şi iertare, 
Ci și gheenă. E adevărat însă că Hristos este același ieri, astăzi şi în veac, deci 
nu răstălmăcit cum II prezintă autorul, acum numai bun, milos și iertător, și 
abia în viața viitoare Judecător. Ne putem și noi deci împărtăşi ca şi primii 
creştini, dacă avem vrednicia lor, căci Hristos este Același ieri, astăzi şi în veac. 


Dar ce caută autorul la primii creștini, cu un Hristos deosebit de al lor, care 
numai în viața viitoare este Judecător? Şi cu ce scop mai foloseşte atunci au- 
torul textul Sfântului Pavel: Hristos este Același ieri, astăzi şi în veac, text care 
se întoarce împotriva lui? întrebarea rămâne deschisă. Am ținut să scoatem în 
relief acest mod greşit de argumentare, nu din dorul de a lungi scrisoarea, ci 
pentru a arăta, încă o dată şi pe această cale, cât de adânc s-a înrădăcinat eroa- 
rea în Vladimireşti. 

Ținem să mai facem o observaţie asupra memoriului; în tot cuprinsul lui 
se afirmă că omul este păcătos, iar drept concluzie: „Deci omul să meargă la 
Sfânta Sfințire, la împărtăşire..." Ceea ce este categoric fals, Adevărata conclu- 
zie aceasta este: Omul trebuie să se pocăiască: Să se ispitească omul... și aşa să 
guste din pâine şi să bea din pahar... 

înainte de a încheia considerațiile prilejuite de survenirea memoriului 
acestuia, vom remarca fidelitatea autorului faţă de înalt Preasfinţitul Patriarh 
(pp. 14-15) şi recunoaşterea că Sfântul Sinod e „purtat de Duhul Sfânt" (p. 
14). Atât înalt Preasfinţitul Patriarh, cât şi Sfântul Sinod au rămas și azi aceiaşi. 
De ce oare Vladimireștii nu-i ascultă acum? Cine s-a schimbat? Și cine trebuie 
să-și revizuiască poziția? Cu tot numărul mare de noutăți prezentat până acum, 
şirul lor este departe de a fi epuizat. Nu ne gândim să vi le înfătişăm pe toate și 
ne-am fi oprit aici, dacă una din ele nu ne-ar fi oprit atenția în mod deosebit. 
Ea ne-a sosit în ultimul moment, odată cu multe altele, care ne sosesc zilnic. 
Cineva, care ne vorbea despre părticelele de la Vladimireşti care se dau poporu- 
lui acasă, ne asigură că nu e vorba de anafură, ci chiar de Sfânta împărtășanie, 
de Sfinte uscate, care se pregătesc special pentru acest scop. întrebând de ce nu 
se spune poporului că sunt Sfinte Taine, ni s-a spus că şi aceasta se face intenţi- 
onat. Sunt unii care din teamă refuză să ia cu dânşii şi să se împărtăşească sin- 
guri cu Sfintele Taine. Şi atunci, pentru a nu fi lipsiţi de puterea lucrătoare a 
lor, li se dau sub forma aceasta, cu indicația să le păstreze la sfintele icoane, să 
le ia dimineața, cu rugăciune şi post, ca astfel să se împărtășească chiar fără să 
vrea. Duhovnicul de la Vladimireşti, ni se spune, discuta despre un militar care 
refuza să se împărtăşească singur: „Nu vrea să se împărtășească? L-am împărtă- 
şit eu şi fără să ştie." Socotim de prisos orice comentariu. 


Scopul scrisorii 


Vă scriem această scrisoare nu din gând de dispută deşartă, de care Apos- 
tolul ne poruncește să ne ferim, ci din dragoste sinceră şi frățească. Ne-aţi spus 
adesea că nimeni nu vă spune răspicat care vă sunt vinovățiile și nu știți ce 
aveți de îndreptat. Credeţi că lumea vă pizmuieşte pentru lucrurile cele bune, 
dar nimeni nu vă pizmuieşte şi cu atât mai puţin noi. Şi fiindcă acum vă aflaţi 
în primejdie, ne-am luat curajul să vă spunem adevărul. 

lată, lustin Vasilescu şi ceata lui de la Sâmbăta au fost excluși din mona- 
hism şi respectiv caterisiți pentru abateri de la doctrina ortodoxă și de la disci- 
plina monahală. Acelaşi lucru s-a petrecut şi cu 15 clerici şi monahi de la Schitul 
Sihastru. Gândul că şi Vladimireştii ar putea păți una ca aceasta ne-a înfiorat şi 
am hotărât încercarea cea mai de pe urmă, dureroasă pentru noi şi desigur du- 


reroasă şi pentru Preacuvioşille şi Frăţiile Voastre, dar scopul cel mai bun întrece 
durerea sufletească de moment și durerea ce s-ar putea întâmpla pe urmă. 

Noi credem că vă aflaţi într-o mare ispită şi vrem să vă întindem o mână de 
ajutor. Nu o facem din gând trufaş, de judecată de semen, ci din solidaritate, de 
mădular al aceluiaşi trup ortodox și al aceluiași trup monahal românesc. 

Apostolul ne poruncește să ne sfătuim, să ne Judecăm pe noi înşine (v. I 
Corinteni 11, 31), să ne ispitim de ne aflăm în credinţă (v. II Corinteni 13, 

15), să sărim în ajutorul fratelui nostru și să-l scoatem de la moartea cea din 
rătăci rea credinței (v. Iacov 5, 20). 

Ne pare rău că trebuie să vă scriem astfel, dar am chibzuit în tot felul şi 
am găsit că nu-i alt chip decât să spunem lucrurilor pe adevăratul lor nume, 
ca să vă daţi seama de primejdia în care vă aflati și să luaţi o hotărâre curajoasă 
de întoarcere la sânul iubitor și primitor al Bisericii. 

Noi ştim că toată rătăcirea de azi a Vladimireştilor are la origine un gând 
bun și gândul acesta bun a rămas mereu în toată lucrarea de acolo. Care să fie 
secretul nepotrivirii dintre Vladimirești și Biserică? Vladimireştii cred că sunt 
pe linia cea mai dreaptă a Bisericii, că împlinesc o misiune înaltă, fac chiar 
mari eforturi pentru împlinirea acestei misiuni, şi totuşi Biserica nu recunoaşte aceasta! 

lată ce socotim noi: Există o nepotrivire între intenţia cea bună a Vladi- 
mireştilor şi cum se realizează ea practic. Aşa e fecioria celor ce viețuiesc acolo, 
despre care cine ar putea spune că nu e bună? Cine ar putea spune că teofa- 
nia care promovează roade bune nu e bună? Cine ar putea spune că hotărârea 
Spovedaniei și împărtăşaniei dese şi chiar zilnice a soborului nu e bună? Ci- 
ne ar putea spune că gândul îmbisericirii poporului prin Sfânta împărtăşanie 
nu e bun? Toate sunt bune. Ce e rău că toate sunt bune? E rău, e fals modul 
cum v-aţi folosit de ele, modul cum le-aţi pus în practică, de aceea s-a ajuns la 
înnoirile doctrinare despre care v-am scris, înnoiri care în clipa în care vor fi 
susținute ca atare vor deveni capete de acuzații grave şi vă vor atrage pedeapsa 
scoaterii din Biserică. 


Să facem o recapitulare a acestor greşeli şi înnoirl: 

E nou şi greșit modul cum înţelegeți şi practicaţi Taina Pocăinţei, lucru 
care a dus la desfiinţarea acestei Taine. 

E nou și greșit modul cum înțelegeți și practicaţi Taina Sfintei Euharistii, 
lucru care a dus la înjosirea Tainei. 

E nou şi greșit modul cum înţelegeţți învățătura Bisericii Ortodoxe despre 
izvoarele de credință. 

Sunt greşite, adică, introducerea în rândul izvoarelor de credinţă a unor 
revelații particulare şi folosirea acestor revelații în cadrul şi împotriva dogmei 
şi canoanelor ortodoxe, fapt care a dus la disprețul faţă de Sfânta Traditie şi la 
o interpretare sectară a Sfintei Scripturi. 

E nouă și greșită credința în apropiatul sfârșit al lumii, cu toate implicati- 
ile ei, credinţă bazată pe revelaţiile particulare de la Vladimireşti, care sunt în 
dezacord cu învățătura Bisericii Ortodoxe. 

E nou şi greșit modul cum înţelegeţi locul și rolul ierarhiei superioare în 
Biserică, lucru care a dus la nesupunerea faţă de episcopul locului, faţă de Patri- 
arh şi la hotărârea de a nu asculta nici de Sfântul Sinod, bazându-vă pe revelaţi- 


ile particulare şi pe principiile neortodoxe: „E mai bine a asculta pe Dumnezeu 
decât pe oameni” şi: „Cine nu are vedenii trebuie să asculte de cine are". 

E nou și greşit cum înţelegeţi supunerea monahală faţă de părintele du- 
hovnicesc, nesupunându-vă pe baza aceloraşi principii arătate mai sus, fapt 
care a dus la desfiinţarea votului ascultării. 

E nou și greşit modul cum înţelegeţți însuşirea mântuirii, afectând grav și 
esențial învăţătura ortodoxă despre credință, fapte bune și har, minimalizând 
până la desființare rolul omului în mântuire, acordând numai credinţei și Ha- 
rului rolul mântuitor; afectând de asemenea din temelie învățătura ortodo- 
xă despre liberul arbitru, minimalizând puterea voinţei în lucrarea pocăinței, 
acordând iertare fară pocăință adevărată. 

Acordați împărtăşanie numai pentru întărire, şi nu spre încununare şi 
încurajare, anulând rolul de Judecător al Mântuitorului, pe care l-l rezervaţi 
numa! pentru viața viitoare. Se recunosc învățătura, predestinarea şi sola fide 
ale protestanților, precum şi învățătura catolică despre meritele prisositoare, 
prin faptul că se iau păcatele oamenilor asupra Vladimireştilor. Pe lângă toate 
acestea, conştienţi sau mai puțin conștienți că e vorba de o nouă credinţă, s-a 
încetățenit între adepţii apropiați ai Vladimireştilor vorba: a crede în Vladimi- 
reşti, a muri pentru Vladimireşti, a merge în iad dacă nu crezi în Vladimireşti, 
lepădarea de Vladimirești fiind totuna cu lepădarea de Hristos (din declarația 
fratelui Sandu Voicu), iar a manifesta rezervă faţă de Vladimireşti înseamnă a 
fi ucenic al diavolului, cum am fost şi noi numiţi de către părintele I. către un 
frate din Slatina în trecere prin Vladimireşti. 

Toate acestea presupun o credinţă vladimiristă, alta decât cea ortodoxă, 
iar pentru ea s-a pornit o intensă operă de prozelitism printre ortodocşi. 

Vom cita cazurile cele mai cunoscute de alăturare la noua credinţă şi la 
prozelitism: 

a. Schitul Sihastru, vladimirist notoriu, susținut moralmente de Vladi- 
mireşti, a şi fost pedepsit cu desființarea pentru credinţe și practici noi şi pen- 
tru neascultarea de episcop. 

Fostului ieromonah Visarion de la Sihastru i s-a pus următoarea întrebare, 
la laşi: Dacă Vladimireștii v-ar spune să ascultați de episcop ați asculta? La care 
el a răspuns fară înconjur: „Am asculta." Ceea ce înseamnă că e vorba de o juris- 
dicție morală şi chiar administrativă a centrului inovator asupra acestui schit. 

b. Fostul ieromonah Iustin Vasilescu de la Mănăstirea Sâmbăta, practi- 
cant al inovațiilor vladimiriste, a fost caterisit şi exclus cu încă patru monahi 
pentru abateri de la credinţa ortodoxă, în care a persistat până la urmă; a sus- 
ținut moraliceşte că la Vladimireşti se practică aceleaşi inovații şi încă nu s-au 
luat măsuri. 

c. Cazul ierodiaconului Nica Pantelimon e un caz prea evident de acțiu- 
ne prozelitară. Precum se vede din declarațiile amintite, el desfăşoară o propa- 
gandă, având elementele unei teologii noi. 

d. Fraţii Ştefan Nicula și loan Sava (din Mănăstirea Slatina) constituie alt 
caz de prozelitism vădit. 

e. La Vladimireşti, atât obștea, cât şi poporul întâmplător e catehizat nu 
atât după Sfânta Scriptură şi Sfânta Traditie şi după cărţile de învăţătură orto- 


doxă, cât şi după cărțile şi caietele de vedenii, facându-se o adevărată exegeză 
teologică pe aceste texte nerecunoscute de autoritatea bisericească, susținân- 
du-se mereu o propagandă pentru noua revelație, pentru Vladimireşti şi prac- 
ticile lui, şi nu pentru Ortodoxie, pentru Biserică, cea Una, Sfântă, Sobor- 
nicească și Apostolească. 

Aşa s-a ajuns la împărțirea de pământ sfânt de la Vladimireşti, de părticele 
de la Vladimireşti, la difuzarea crucii minunilor de la Vladimireşti. Se vorbeşte 
de spovedanie, de împărtăşanie ca la Vladimireşti, de noi şi noi descoperiri pe 
care le are maica Veronica, de Sfântul loan Evanghelistul, care vorbeşte la ure- 
chea părintelui I., chiar de aşteptata urcare cu trupul la cer a părintelui I., care se 
va întoarce împreună cu Enoh şi Ilie (din declarația fratelui Vasile Gavril). 

Avem aici toate elementele unei credințe şi ale unui cult nou, cu profeti 
ŞI cu lege nouă. 

La 20 decembrie 1951, Preasfinţitul Episcop Nicolae, fost al Oradei, ne 
trimitea o lungă şi frumoasă scrisoare de lămurire asupra fenomenului de la 
Vladimireşti, demonstrând autenticitatea ortodoxă a lucrării de acolo şi invi- 
tându-ne la înțelegere şi sprijinire. 

lată ce ne spunea atunci Preasfinţitul Nicolae: „La Vladimireşti se pro- 
povăduieşte fară umbră de schimbare Acelaşi Hristos răstignit și înviat şi se 
binevesteşte aceeaşi Evanghelie care se predică sub călăuza nerătăcită a Duhu- 
lui Sfânt şi în Biserica cea Una, Sfântă, Sobornicească și Apostolească a Ră- 
săritului de 19 veacuri încoace. Se mărturiseşte aceeaşi credinţă prin Simbolul 
Credinței Sfinţilor de la Niceea şi Constantinopol, ca și prin cinstirea celor- 
lalte hotărâri ale sfintelor soboare de a toată lumea; se săvârsesc aceleaşi Sfinte 
Taine și 1erurgii, prin care s-au sfinţit şi s-au mântuit toți părinții noștri, moşii 
şi strămoşii noştri în Biserica străbună; se cinstesc cu evlavie aceiaşi sfinți, ace- 
leași moaște, aceleaşi icoane, aceleaşi sărbători, aceleaşi praznice, care se cin- 
stesc de toată suflarea dreptcredincioşilor creştini; se păzesc aceleaşi legiuiri şi 
dispoziții disciplinare care sunt poruncite de Sfintele Canoane ale Soboarelor 
Ecumenice, ale soboarelor locale şi ale Sfinților Părinţi; se supun aceleiași 1e- 
rarhii de succesiune apostolică, căreia îi urmează cu cuvenita ascultare toţi bi- 
ne-credincioşii creștini. Da! Toate cele așezate, toate cele rânduite, toate cele 
poruncite, o cirtă nu s-a abătut obştea fecioarelor de acolo de la dogma, de la 
disciplina şi de la viaţa harismatică a Bisericii ecumenice." 
Asa ne scria Preasfintitul Nicolae în 1951, dar fără îndoială că nu ne-ar 
mai putea scrie astfel în 1954. Aşa credeaţi şi mărturiseaţi şi lucraţi şi Prea Cu- 
vioşiile şi Frățiile Voastre în 1951, dar fără îndoială n-aţi mai putea spune că 
aşa credeți și mărturisiți şi lucraţi în 1954... Căci cei de azi din Vladimireşti 
nu mai seamănă cu cei descriși de Preasfinţitul Nicolae în 1951. Nu mai sunt 
în deplină comuniune cu Biserica. De aceea, noi rămânem credincioşi prie- 
teni cu cei de atunci şi cu frăţțească dragoste și cu creștinească luare-aminte 
spunem celor de azi rătăcirea lor, la care îndelung am cugetat şi pentru care pe 
mulți Sfinţi Părinţi am cercetat. 

E o părere generală şi curentă azi, că Mănăstirea Vladimireşti reprezintă, 
în momentul de faţă în Biserica Ortodoxă Română, o piatră de sminteală. 


Cum s-a ajuns aici? Este cineva care înșală. înşelătorul. El înșală prin vir- 
tute la Vladimireşti. Când virtutea îi serveşte, el dă imbold spre virtute ca și 
Dumnezeu, dar dă şi mândrie, care e vârful păcatelor. 

Și aceasta e cea mai vicleană, cea mai ascunsă, cea mai puternică ispită. 
Ispita pe care diavolul o rezervă sfinților, călugărilor nevoitori, ostenitorilor, 
ispita cea de sus, cea de-a dreapta, ispita vredniciei, ispita sfințeniei. 


„Că ştie vrăjmașul cel de obşte al nostru și prin îndreptări a bate război", 
spune Sfântul Efrem Şirul. 

Se pare că aici e tâlcul întregii rătăciri de la Vladimireşti. Toate par bune, 
toate merg bine, iese folos pentru Vladimirești, pentru lume; unde-i deci gre- 
şeala? Nicăieri, decât la cei ce ne clevetesc, ne viclenesc şi ne invidiază, se spu- 
ne acolo, şi greşeala e tocmai în această părere de sine, subțire, fină, spirituală, 
dar nu-i dumnezeiască. Şi orice calităţi ar avea, dacă nu-i dumnezeiască, nimica 
nu-i. Tactica diavolului ar fi uşor de biruit dacă s-ar cunoaște un singur lucru: 
că poate exista virtute și de la diavol. Şi dacă e așa, apoi nu e cu putinţă de deo- 
sebit decât într-un singur chip: prin ascultarea necondiționată de Biserică, prin 
intrarea în rânduială. Diavolul nu încape în rânduială. Biserica deține dreptarul 
permanent al adevărului şi al virtuţii. Ispita Vladimireştilor e ispita sfinţenie. 
Există două feluri de căderi în ispite: 

Căderea de-a stânga, cea în păcate grosolane, trupeşti, comune, uşor de 
sesizat şi uşor de biruit cu darul lui Dumnezeu; şi căderea de-a dreapta, căde- 
rea cu adevărul în braţe, căderea desăvârşiţilor, a nevoitorilor. Ştiut este că cel 
ce a căzut mai de sus, cel ce a căzut de lângă Dumnezeu a căzut şi nu s-a mai 
ridicat, şi s-a pervertit, şi e tatăl pervertirii: Lucifer. De pe scara lui Iacov cu cât 
cazi mai de sus, cu atât căderea e mai grea. Credem, nu fară de folos, pe scurt 
a expune cele patru feluri ale ispitelor, ale ispitirii de-a dreapta: 


l. Căderea prin înălțime - angelismul 

Fără a ieşi din trup te ipostaziezi ca şi cum ai fi fară de trup. Crezi că nu 
mai poți păcătui. Aceasta reduce viața călugărească la trândăvie şi lipsă de vo- 
ință, la autoasigurarea că ai ieşit din lume, că Dumnezeu îți poartă de grijă, că 
El e răspunzător pentru tine, că nu te va lăsa să păcătuieşti. Şi, când crezi aşa, 
tocmai atunci cazi. 


2 Căderea prin smerenie, inversul angelismului 

îți dă diavolul un duh de sfinţenie, prin smerenie, prin asprime, prin ca- 
non si te face să te crezi sfânt înainte de a fi. îti pune cuvintele sfințenie! în 
gură și în părere, dar inima îți rămâne aceeaşi. Dorești pustnicie și retragere, 
dar urăşti, zavistuieşști şi cleveteşti. Lumea îți spune că eşti sfânt pentru că ai 
lucrare de virtute și tu vrei să fii sfânt şi să fii crezut sfânt, dar dacă te supără 
cineva nu-l mai ierți în veci. 

Sfântul Teofan Zăvorâtul spunea unei călugăriţe care-şi descoperea prin- 
tr-o scrisoare păcatele: „Bine zici, dar mai spune şi aşa: şi nu sunt bună de ni- 
mic. Pentru că inima în fond îţi zice: Şi sunt bună de cutare." 

Se simte izvorând din adânc o părere de sine în această smerenie. Şi chiar 
dacă ar adăuga: şi nu sunt bună de nimic, părerea de sine mai adaugă ceva: dar 
nu sunt ca celelalte. Aceasta e smerenie din cap, şi nu din inimă, și naşte trufie. 


Dacă vrei să vezi de eşti smerit, întreabă pe duşmani ce zic de tine. Și dacă, spu- 
nându-ți lucruri neplăcute, te va înţepa la inimă, atunci să știi că eşti trufaş. 
Smerenia falsă e tot ce poate fi mai înalt. E vârful trufiei. De aceea ade- 
văratul smerit e cel ce nu-şi cunoaște smerenia. Cine se smerește astfel se înal- 

tă, iar cine se smerește spre a se înălța cade. De aceea Nicodim Aghioritul, în 
Războiul Nevăzut, sfătuieşte: „Păzeşte-te de gânduri ce par a-ți aduce sfinţenie 
şi de râvna fară socoteală. Cu cât lucrul are mai multă fată şi chip de sfinţenie, 
cu atât trebuie să-l cercetezi mai temeinic” (p. 152). Căderea aceasta e cu atât 
mai grea, cu cât eşti mai convins că eşti pe înălțime, având toate semnele înăl- 
țimii, Ci, pe înălţimea adevărată e cel de jos, cel ce nu-și cunoaște nici înălţi- 
mea, nici smerenia, ci este în ascultare. 

3: Căderea prin minte 


Se angajează omul la viața duhovnicească, dar nu renunță la un lucru: la 
mintea lui. La orice abdică, dar la judecata lui, nu. Critică. Are păreri, îşi face 
socoteli. La aceştia nu este pocăință, este știință, cunoaștere naturală, încrede- 
re şi trufie. E1 au răspunsuri la orice și nu mai întreabă pe nimeni nimic, nu 
mai ascultă de cei ce-i sfătuiesc. De aceea spune Sfântul Efrem Sirul că a şap- 
tea lucrare a monahului şi cea mai mare parte e: „întrebarea de bărbaţi 1scusiţi 
pentru tot cuvântul și lucrurile, ca nu din neiscusinţă și din plăcerea de sine, 
altele în loc de cele bune înțelegând şi făcând, să piară" (Cuvântul III, Neamţ, 
p. 378). Şi iscusitul Avă Dorotei spune că: „Mândria cea mai înaltă e mân- 
dria împotriva lui Dumnezeu, socotind monahul că tot lucrul bun ce a săvâr- 
şit, singur el l-a lucrat, cu mintea și cu înțelepciunea lui, și nu cu ajutorul lui 
Dumnezeu" (CuvântullIl, Râmnic, 1784). 

Căderea aceasta prin minte se biruieşte prin părăsirea socotelii sale întru 
toate şi prin întrebarea şi ascultarea de părintele duhovnicesc. 

în Pateric este o istorioară grăitoare asupra acestui adevăr: „Povestesc unii 
pentru un bătrân oarecare că a petrecut 70 de săptămâni mâncând o dată pe 
săptămână, rugându-se lui Dumnezeu pentru un cuvânt din Scriptură să-i 
descopere Dumnezeu, şi nu-i descoperea Dumnezeu. Deci a zis întru sine: 
«Deşi am făcut atâta osteneală, nimic n-am câştigat; voi merge de acum la un 
frate al meu și—l voi întreba.» Şi dacă a închis chilia sa, vrând să plece, a fost 
trimis îngerul Domnului către dânsul grăind: «70 de săptămâni cât ai postit, 
nu s-a apropiat rugăciunea ta către Dumnezeu. lar când te-ai smerit pe tine 
a ieşi la fratele tău, sunt trimis să-ți vestesc ție cuvântul»; şi, acestea zicându-i 
lui, a plecat de la dânsul" (Pateric, laşi, p. 357). 


4. Căderea cea mai de sus 

Este şi mai grozavă. Omul ajunge la viață autentică, adevărată. Ajunge la 
rugăciune neîncetată, la viață înaltă şi cade tocmai prin acestea. lată un aspect. 
Rugăciunea e vorbire cu Dumnezeu şi-i dă omului duhovnicesc nişte împli- 
niri deosebite. Cum cade omul prin acestea? Transformă acest mijloc de a ne 
uni cu Dumnezeu în scop. Caută toate acestea numai pentru bucuriile care 
rodesc. Sunt iubitorii de rugăciune pentru rugăciune. Umblă după dulceaţa 
rugăciunii și uită de Dumnezeu. Ei își iau plata lor aici, pe pământ, pentru că 


au căutat-o pentru aici, chiar dacă n-au facut-o la arătare. Sfinții Părinți spun 
că foarte puțini din aceștia se mântulesc. 

Ispita aceasta a sfințeniei e o certitudine, că ești fară de păcat, că eşti drept 
Și în formă poate ești, că nu eşti în greșeală, că nu ai ce întreba, nu ai de ce as- 
culta. Are dreptate Sfântul Isaac Şirul să spună că: „Faptele cele bune ale drep- 
tului ce nu-și cunoaşte neputințele sale stau pe ascuțișul săbiei." Pe acesta dia- 
volul l-a silit să facă lucruri bune cu mândrie, spune Nicodim Aghioritul, ca să 
defaime pe ceilalți, să se creadă mai drept ca ceilalți (op. cit., p. 161). în creşti- 
nism e limpede: acelea sunt virtuţi adevărate, care sunt lucrate în numele lui 
Dumnezeu și pentru Dumnezeu și împreună cu Dumnezeu. Virtuţile autono- 
me n-au valoare. Cine nu adună cu Mine, acela risipește (Matei 12, 30). Rou- 
gemont, de care am amintit în cursul scrisorii, spune că diavolul e mai primejJ- 
dios în virtuțile noastre satisfăcute decât în vicii (op. cit., p. 102), „căci diabo- 
lic nu-i a face răul, ci a-l boteza cu nume de bine, de a schimba conținutul și 
sensul cuvintelor, de a spune una şi de a înțelege alta, de a inverti și ruina in- 
terior criteriile adevărului” (p. 18). Singura metodă de a scăpa de acest diavol 
psiholog constă în sporirea sentimentului nostru de a fi complici la tot răul ce 
se face în lume. Acesta e drumul adevăratei sfinţenii. Sensul singurului pro- 
gres neechivoc e în aceste cuvinte: „recunoscând din ce în ce mai mult greşelile 
noastre". Culmea sfinţeniei nu e în amăgirea că suntem fară păcat sau aproape 
fară de păcat, ci ea ne-a fost descoperită de Hristos a fi dimpotrivă, când a ac- 
ceptat să moară, asumându-Şi păcatele lumii întregi (p. 172). De ispita aceas- 
ta a îndreptăţirii cu faptele bune, cu sfințenia noastră, nu se poate scăpa decât 
prin smerenie. 

întreabă Isaac Şirul: „Ce este desăvârșirea?" și răspunde tot el: „O prăpas- 
tie de smerenie." Dar oare ce este smerenia? Să te arunci pe tine mai prejos de 
toată făptura, spun sfinții. Adică să fii în desăvârşită ascultare, să nu te crezi 
mai vrednic decât altul, să nu te încrezi în mintea şi în faptele tale. 

De aceea, îndemnul nostru cel dintâi e: să intrați în ascultare. Nu purtaţi 
grijă de urmări, de spargerea unităţii din obşte, de „pe cine ne-o da duhov- 
nici" etc. Ascultătorului îi rânduiește Dumnezeu cele de trebuinţă. Ava Do- 
rotei spune că nu a avut mai multă linişte şi pace sufletească decât făcând as- 
cultare. lar Ava Sisoe zice: „Fii ca un nimic, leapădă-ți voința, fii liber de griji 
ŞI vei avea odihnă." Lepădarea voinţei proprii e una din cele trei arme ale sufle- 
tului pe lângă înjosirea în fața lui Dumnezeu şi disprețul de sine, după Ava Pi- 
men. Oare care sfânt nu poruncește ascultare, lepădarea voii? Sfântul Teodor 
Studitul spune că rodul ascultării făcute cu binecuvântare este smerenia, iar 
floarea faptei pe care tu singur o crezi bună este mândria (Cuv. 8). Călugărul e 
mort înainte de moarte. Se spune în cartea Cuvioşilor Varsanufie şi loan: „Zi 
gândurilor tale: eu sunt mort și zac în mormânt." Ce are călugărul de apărat? 
Prorocul spune că ascultarea e mai bună decât jertfa (v. I Regi 15, 22). 

Neascultarea duce la iad. Cu Hristos în gură poți să nu vezi pe Hristos; 
cu Hristos în față, de pildă cel din vedenii, poți să pierzi pe Hristosul Cel 
adevărat. 


îndeosebi vă îndemnăm să ascultați de episcop, să nu ajungeţi să cădeți 
sub legătura cea nedezlegată a lui, căci nici Dumnezeu nu vă poate dezlega, 
nici jertfa, nici osteneala, nici mucenicia! 

Un preot legat de episcopul său a suferit mucenicie pentru Hristos. I s-a 
zidit chiar biserică în cinstea lui şi 1 s-au adus într-însa sfintele moaște. Când 
însă s-a început slujba sfințirii bisericii, racla cu moaște, ca purtată de mâini 
nevăzute, a ieşit afară. A fost adusă înăuntru, dar iarăși a ieşit când episcopul 
locului a dat binecuvântare de Sfânta Liturghie. Norodul, văzând acea prea- 
slăvită minune şi tânguindu-se pentru nevrednicia lor de a avea sfinte moaşte, 

s-a arătat preotul mucenic în vis episcopului, zicându-1: „Pentru ce vă scârbiţi 
întru sine-vă, ca şi cum n-aş voi să petrec cu voi în biserică? Ci fa dragoste, şi 

te ostenește, şi mergi în cetate la episcopul meu, și—l sileşte pe el ca să mă dez- 
lege pe mine de canon, căci m-a despărțit de slujbă. Și pentru aceea nu pot 

să slujesc cu vol acum în biserică, ci ies afară. Cununa muceniciei am luat, 

dar faţa lui Hristos nu am văzut-o, căci întru despărțire sunt. Pentru că El a 

zis ierarhilor Săi: Pe oricare veți lega pe pământ, va fi legat şi în ceruri" (Prolog, 
Neamț, septembrie-noiembrie, fila 148). 

Dreapta credinţă s-o păstraţi aşa cum ne-au învățat Mântuitorul, și Sfin- 
ţii Apostoli, și Sfinţii Părinţi. 

Ascultaţi de Biserică, ţineţi rânduiala, renunţați la înnoiri și la interpre- 
tări. Aveţi dreptate când spuneți că Hristos nu trebuie interpretat, dar la cu- 
vânt trebuie şi faptă. Ține-te de felul învăţăturii celei sănătoase, spune Sfântul 
Pavel către Timotei, pe care ai auzit-o de la mine, cu credinţa și iubirea cea în 
Hristos Iisus (II Timotei 1, 13), căci: Dacă cineva învaţă altminterea şi nu ur- 
mează cuvintele cele sănătoase ale Domnului nostru lisus Hristos și învățătura 
cea cuvioasă, acela e un trufaș, care nu știe nimic, dar e molipsit de patima de a 
grăi mult şi a da război de vorbe multe, din care se nasc pizma, pricirile, hulele, 
bănuielile, viclenia, certurile deşarte între oameni cu mintea deşartă si străini de 
adevăr, care socot că cuvioşia ar servi la câştig (I Timotei 6, 3-5). 

Renunţați la spovedania colectivă, renunțați la jocul în tot felul cu Sfân- 
ta împărtăşanie, renunțaţți la învăţătura despre sfârșitul lumii și la tot ce-i din- 
colo de Ortodoxie sau a fost cândva ca practică izolată în Ortodoxie, dar Du- 
hul Sfânt le-a definitivat în forma de azi. Renuntati la prozelitism, la actiunea 
cu tinerii de la Sihastru, renunţaţi la convingerea absurdă că veți fi jertfiți de 
Sfântul Sinod pentru Hristos. Nu vă pregătiți de jertfa care nu-i după lege, 
ci de ascultarea cea legiuită, care-i mai mult decât jertfa. Risipiţi norii grei ai 
misticismului bolnăvicios. Alungaţi pe cel ce stă acolo în numele lui Hristos 
ŞI spune: „lată aici este Hristos." 

Țineţi calea cea dreaptă a Ortodoxiei; marginile sunt ale dracilor, zic 
sfinții. Rămâneţți în cuvântul Domnului si acesta vă va face liberi (v. loan 8, 
30-31). Inaintaţi-i episcopului locului o declaraţie de supunere necondiţiona- 
tă, cerându-vă iertare pentru greșeala de până acum, hotărâți a rămâne neş- 
tirbit între hotarele Ortodoxiei. Trimiteţi și textul integral al vedeniilor, ară- 
tarea smerită, cum s-au produs ele, cerând episcopului să se pronunțe asupra 
lor. Şi dacă se vor mai repeta astfel de vedenii, tăinuiţi-le de lume și de obşte, 
spunându-le episcopului. 


Pe calea smereniei veți rezolva şi problema vedeniilor. Căci chiar dacă 
Dumnezeu ți Se arată, nu te face drept, nu-ţi șterge păcatele, nu te condamnă 
la nepăcătuire, nu te îndreptățește la nimic. Sfinţii, ştiind acestea, au învățat 
că, chiar arătările cele bune, să nu le trâmbițăm, ci să le ţinem ca taină a sufle- 
telor noastre, căci mai mic e folosul decât sminteala de pe urma lor, mai ales 
că niciodată nu putem avea siguranța că ele-s de la Dumnezeu. 

Vedeniile de la Vladimirești sunt pline de contradicții, ceea ce înseamnă 
că sunt toate de la diavolul, fie că numai unele. Oricum, toate acelea care nu 
sunt în consens cu învățătura revelată creştin-ortodoxă, acelea nu sunt de la 
Dumnezeu. Acelea trebuie aruncate, textele lor, distruse şi încetată pomeni- 
rea lor. lar siguranța deplină asupra tuturor, cum am spus, o va da hotărârea 
episcopului locului. 

Fecioria pe care o păziți prin porunca vedeniilor s-o păziți din porunca 
Sfintei Scripturi, unde e şi mai clară şi fără primejdia părerii de sine, care-i 
ascunsă în porunca din vedenie. Să nu mai ziceţi că sunteți mănăstire de fe- 
cioare; să fiţi mănăstire de fecioare. Eticheta aceasta, de altfel, atât de îndoiel- 
nică, după cuvântul Mântuitorului (v. Matei 5, 27), e semn de deosebire tru- 
fașă, semn de trâmbiţțare a virtuţii. 

Vă plângeți adesea că lumea are ce are cu fecioria voastră, că de asta se îm- 
piedică toți şi că numai vrăjmaşul organizează această luptă fățişă. E adevărat, 
dar ce ați făcut pentru a scăpa de gura lumii? Trebuia să încetați lauda, să dați 
jos firma şi să vă păstraţi smerite taina. Să vă acoperiți chiar prin primirea câ- 
torva văduve. Păstrați curăția că ați făgăduit-o prin votul monahal, nu pentru 
vedenie. Vi s-a scris mult despre aceasta, s-a scris şi în presa bisericească, aşa 
că nu vă vom face teorii şi expuneri. Nu vă mândriți cu fecioria cu care nici 
Sfântul Vasile cel Mare spunea că nu se poate lăuda: „Nici de femeie nu ştiu, 
dar nici feciorelnic nu sunt." 

Aceste îndemnuri şi sfaturi ne-am îngăduit să vi le spunem acum, la urmă. 

Vorba: „Ne-am sacrificat toți prietenii, pentru că n-am putut să-i ascul- 
tăm", e o vorbă curentă la Vladimirești, dar nu pricepem cum vă simtiti bine 
în starea aceasta. V-aţi sprijinit pe un text din vedenii: „Nu ascultați de sfaturi, 
chiar dacă vin de la prieteni." 

Dar sfinţii toți spun: „întru sfătuire este dobândirea mântuirii." „Mers-a 
ava cutare să ceară cuvânt de folos." E plin Patericul de aceste începuturi. „Cei 
ce nu primesc sfatul bun cad ca frunzele." „De vrei să te mântuieşti, cu sfatul 
să călătorești", spune Sfântul loan Casian. lar Sfântul Antonie spune că: „Om 
se numeşte sau cel raţional, sau cel îngăduit să fie îndreptat. Cel ce nu poate 
să fie îndreptat este neom, căci aceasta se află numai la oameni. lar de unii ca 
aceştia trebuie să fugim, căci celor ce trăiesc laolaltă cu păcatul nu li se îngă- 
duie niciodată să se afle printre cei nemuritori” (.Filocalia /, cap. 13). 

Ascultaţi de sfaturile mai-marilor şi ale fraţilor întru Hristos şi supu- 
neți-vă episcopului, aducându-vă aminte de prorocescul cuvânt care zice: Să 
mă întoarcă pe mine, Doamne, cei ce se tem de Tine şi cei ce cunosc mărturiile 
Tale (Psalmul 118, 79). 

Sfătuiţi şi pe cei de la Sihastru să facă declaraţie de supunere. Salvaţi-vă 
sufletele şi salvaţi-vă mănăstirea. E plină de suflete curate, tinere, cu râvnă bu- 


nă şi ar fi păcat să se piardă. Să nu fie acolo ca o zăpadă albă de primăvară, ca- 
re la prima rază de soare să se transforme în noroi, cum zice Sfântul Ignatie 
Briancianinov; albul de deasupra să fie și înlăuntru. 


îndemn final 


V-am scris cu multă strângere de inimă, dar şi cu nădejde tare în Dum- 
nezeu că vă va lumina și veți lua aminte la râvna dragostei noastre şi veți ieşi 
din primejdie. Ne-am ostenit cu adevărat scriindu-vă această scrisoare, iar da- 
că osteneala noastră ar putea să vă aducă întristare, pe noi aceasta nu ne mâh- 
neşte, aducându-ne aminte de cuvântul Apostolului, care zice: întristarea cea 
după Dumnezeu aduce mântuire fară osteneală. Numai dacă întristarea aceasta 
v-ar aduce mântuirea! 

V-am scris aproape 70 de pagini rugându-vă ca tot de atâtea ori să ne ier- 
taţi, după cuvântul Mântuitorului. 

N-avem nimic de împărțit cu Mănăstirea Vladimireşti, nici cu obştea şi 
nici cu povățuitorii e1, care ne sunt prieteni şi pe care îi pretuim, și pentru care 
de aceea ne şi ostenim împotriva duhurilor răutăţii. Ca nişte fraţi în Hristos și 
prieteni apropiați, am socotit la această răscruce a vieții să vă venim în ajutor 
cu aceste puține sfaturi, aducându-ne aminte de cuvântul cel scris în Scară-. 
„Precum este un pahar de apă în vremea secetei, aşa este şi cuvântul fratelui 
în vreme de nevoie." Și de Sfântul Vasile, care zice: „Cine este prietenul meu, 
fară numai cel ce-mi arată lipsurile mele?" 

Vrem să auzim numai de bine despre Vladimireşti. Bucuria noastră ar fi 
deplină dacă smeritele noastre cuvinte vor fi primite ca de la prieteni şi dacă 
vor putea să vă fie măcar de un cât de mic folos. Să ne vină vestea că Vladimi- 
reştii sunt iarăşi într-o casă cu noi, potrivit cuvântului care zice: Ce este mai 
bun sau ce este mai frumos decât a locui frații împreună, că întru aceasta a făgă- 
duit Domnul viaţa de veci. Să ne putem împărtăși iarăşi cu credinţă curată, cu 
bună nădejde, din același potir al dragostei lui Hristos. 
Soborul Mănăstirii Slatina, 
14 octombrie 1954 


Scrisori 

[.. .Iscrisoarea are fobsul, autoritatea şi puterea aju- 
torului grabnic, răspunzând nevoii neapărate a cuiva, cu 
care și noi în vremelnicia şi încercările noastre zilnice ne 
identificăm prin nedumeriri, întrebări, căutări de deslu- 
şiri şi soluții. (Virgil Cîndea) 
Măicuţă E, 


îți trimit în grabă câteva cuvinte, dorind fară amânare să-ți faci rană în 
inimă pentru lisus Hristos, închide în inimă pe Domnul și nu ieşi de acolo, 
rămâi cu El şi atunci vei putea sigur vedea orice fir de praf. 
Să nu te măsori cu nimeni. Smereşte-te. 
Cu atenție subţire poți vedea însă în ce măsură ai crescut. 


Cugetă mereu: „Unde te vei duce?" Şi cum ştiu că doreşti să mergi bine, 
așa vei cunoaște învățătura tainică. Să ai cugetare fară răspândire și aşa vei bi- 
rui gândul morții veşnice. Rămâi în dragostea singurului Dumnezeu și eu îţi 
asigur liniştea şi frumuseţea. Propria ta ispitire e mai primejdioasă decât ata- 
curile obraznice din afară. Dar dacă acelea te vor găsi cu inima înstrăinată, va 
fi moarte nemiloasă și ruşine veşnică. 

Te va cuprinde uimirea când vei vedea cât este de mare milostivirea lui 
Dumnezeu pentru noi, păcătoşii. Pentru mica noastră osteneală cu câte daruri 
alese suntem învredniciți! 
îți pot spune deci: iubește şi osteneşte-te, că ai pentru ce. 

Și acum îmi îngădui să te întreb: de ce ai avut momente de tristeţe după 
despărţire, la gândul urcușului nostru spre Cap? 

îți înţeleg dorirea şi aş dori să-ți trimit mângâiere, prețuindu-ţi mult la- 
crimile pe care dorea să nu le văd şi inima pe care abia o ținea! să nu-ți sară 
din piept. Aşa trebuie să rămâi. lubeşte şi fa ce vrei! Numai să știi că dragos- 
tea cere jertfe, aşa cum îți spusesem, dar sunt convins că nu-i nici o jertfa mai 
plăcută ca aceasta pentru lisus şi nimic nu-ţi va putea aduce un nume mare şi 
o cinste deosebită. 

Eu sunt relativ sănătos. Am bucuria să fiu mereu obosit. Mulţumesc, cu 
gândul smerit, Bunului Dumnezeu, de cinstea ce-mi dă să fiu cu râvnă ascul- 
tat. Am linişte multă, scumpa mea fiică, şi te rog mult să nu te desparți de bu- 
curia pe care ţi-o pricinuieşte măcar un fir de iarbă, înțelegând în ea dragostea 
Stăpânului tău. 

Eşti prezentă în marea pomenire din Sfântul Altar, și spun cu cinste mul- 
tora că am o nou-născută gata de zbor lung şi alb. 

Știu că prețuieşti curăţenia şi aceasta îţi va aduce bucurie mare, aseme- 
nea îngerilor. 

Acum iartă-mă, ţi-am scris făcând un sacrificiu, aproape peste puteri, au 
năvălit mulți pe mine, mi-e drag de toți — dar este noapte, foarte târziu și văd 
că sunt om neputincios. Am vrut să nu te las fară mângâiere și tu, fetiţă bună, 
înţelegi câte nu ar avea să-ți spună tăticul tău, chiar dacă ţi-am spus că dra- 
gostea cere Jertfa. 

Te las cuminte si veselă, 
Ierom. Arsenie. 


PS. Am o mare bucurie că am cunoscut pe măicuța Em. Sunt convins că 
voi avea bucurii Și mai mari. 

împrejurările, aici, nu mi-au permis să fac mai mult. Nu pot să-ți spun 
deocamdată decât atât: am o mare bucurie. Tu înţelegi de ce eu amo mare 
bucurie. 
Te rog, mângâie din partea mea pe fetiţa voastră din casă, E. 
Nu mai pot, vă cer iertare, 
Ierom. Arsenie. 


Măicuţă E., 


Am ajuns bine la E, dar am aşteptat maşina, când am plecat, un ceas mai 
mult, pentru că se defectase motorul. 

Am o mare bucurie de renașterea Sfinţiei Tale. 

O lume care se pleacă în faţa unei inimi curate, unei inimi care nu mai 
poate trăi decât la înălțime. 

Mi-am dat seama că manifestările exterioare nu-şi puteau arăta toate bu- 
curiile adânci ale stărilor despătimitoare și momentelor de iluminare vie ce se 
iveau. Vedeam că doreai, cereai şi căutai cu râvnă și fiori, ca cerbul aprins, apele 
dulci ale izvoarelor vieţii. Lacrimile îți trădau dragostea pentru lisus şi erau de 
multe ori singurele care răspundeau: „Ce frumos este — te înţeleg, părinte!" 

Nu vreau să rămâi singură. Sunt îngrijorat de orice moment al singurătăţii 
tale. Pregăteşte-te de frumuseți mari, că Bunul Dumnezeu te-a ales din multe 
să cunoşti taine şi să te simți bine şi împlinită numai la înălţime. Da, împlini- 
tă, că aceeaşi linişte de chilie, de pădure şi de munte este pentru toți, dar numai 
unii simt în ei inima aprinsă rău şi rănită puternic de dragostea lui lisus. 

Inima ta trăia în cerul cel mic al puterilor tale de cuprindere şi doreai să nu 
scapi nimic, că erau alese şi prea frumoase toate şi te identifica cu cele ale făgădu- 
ințelor tale. Erai complet ruptă de lume. Urcam mereu, culegeam mereu, plân- 
geam mereu şi faceam să-ți arunci peste alte înălţimi privirea, iarăşi, mereu. 

Te simțea! mică, dar eu eram liniştit că dorirea ta sfântă le cuprindea pe 
toate. Totul a mers normal, dar sigur s-a reușit să-ți smulgă cele mai sublime 
făgăduințe. Eram şi eu mulțumit adânc de creşterea sfinției tale. Te-am pretu- 
it şi te preţuiesc mult. Vreau să rămâi cu El, vreau să rămâi fiica albă și plină 
de dor a Măicuţei Lui. 

Mi-a creat un moment îndeosebi de mare respect când ai sărit spontan şi 
nu te puteai stăpâni şi, pe înălțime cum erai, ai zis: „Nu voi uita aceasta toată 
viaţa!" Erau trei căprioare. Abia te puteam tine și linişti, că doream să ai con- 
vingerea totală că nu este glumă, că nu este nimic de disprețuit din toate ce-a 
spus și ne-a făgăduit Domnul și Dumnezeul nostru lisus Hristos. 

De ce erau trei? Aceasta vom discuta-o în restul vieții noastre. Aceasta ră- 
mâne ca un simbol sfânt - că sfinte erau - şi nu vei rămâne săracă având pe 
Maica Cerului cu preacuraţții îngeri şi, cu multă nevrednicie, dar cu toată ini- 
ma, un părinte care te ține de mână. Aş vrea să nu te mustru niciodată. Aș vrea 
să nu mă superi niciodată. Aş vrea să nu te întristezi niciodată. 

Aş vrea să rămâi albă şi să priveşti nestăpânită de bucurie la cele Trei. 
încurajează-te mereu! Vei avea întotdeauna un răspuns bun în faţa proble- 

melor vieții. Să ştii să-i foloseşti pe toți. Pe unii tare, pe unii frumos. Aşa spune 

Ava Pimen: „O dată fugi, a doua oară fugi, a treia fa-te sabie!" Roagă-te cât se 

poate de atent şi să nu consideri că altceva îți poate fi tovarăș prețuit în cele care 

rod ascuns din adâncul inimii tale, din inima ta, din lisus din inima ta. 

Am vrut să-ţi fac prin aceasta o bucurie în plus. Ti-am scris repede și tim- 
pul nu-mi dă voie să scriu şi altele. 

Să rămâi fericită şi frumoasă în lisus Hristos. 

Ți-am spus eu, duhovnicul tău, să nu-ți strici pacea din inimă, să nu-ţi 

pierzi încrederea din tine. lartă-mă că-ți repet, dar aceasta doresc cu râvnă, să 


nu-ți pierzi pacea şi încrederea și vei avea linişte adâncă şi fericire îngerească, 
dacă vei cugeta smerit si vei păşi numai pe potecuţțele dragostei. 
Bucură-te numai de adevăr. 
Rămâi veselă şi serioasă, chiar dacă în Casa Domnului te vei mai alinta. 
Și peste toate, înţelege că este darul lui Dumnezeu. 
Iti scrie, ținându-te de mână, 
Ierom. Arsenie. 
27 august 1964 
F. 


KKK 


Măicuţă E., 


Scrisoarea Sfinţiei Tale am primit-o cu bucurie deosebită, dar cu întârzi- 
ere, pentru că eu am fost plecat câteva zile prin munți, prin păduri, prin po- 
ieni, prin frumuseți. 

Nu știu dacă măicuța Em. a sosit acum, la data când scriu, pentru că dă- 
dusem prin Sfintia Ei câteva rânduri, măcar că eram peste măsură de obosit. 
Știu că urma să meargă pe acasă, și nu ştiu cât timp va sta. 

M-am bucurat că am cunoscut-o și doresc ca de acum să ne folosim îm- 
preună în Casa Domnului nostru. O preţuiesc mult și o pomenesc cu mare în- 
credere, evlavie şi râvnă, alături de Sfintia Ta. Te rog să-i spui urările mele spre 
o mare viață înduhovnicită și adică spre o bucurie de taină alături de Iisus. 

Măicuță E., văd năvala sufletească în care a vrut Bunul Dumnezeu să te gă- 
seşti, şi încerci bucurii necunoscute ṣi mulțumire te-a cuprins şi în tot felul do- 
reşti să rămâi la înălţime, unde nu poti să vorbeşti, doar ochii umezi şi senini, 
ca două mâini gingaşe, culeg stările și momentele nesfârşit de frumoase, dar ară- 
tând o neobişnuită luminare a feţei și o tresăltare de mare nădejde a inimii. 

Am fost mereu asaltat și, cu darul Bunului Dumnezeu, am dat bucurii și 
alinări fară să mă cruț — uneori am fost obosit până la extenuare. Aceasta ti-o 
spun ca să cunoşti că eu, părintele tău, simt o mare liniştire, o eliberare sufle- 
tească cât mai totală şi, deşi în tot felul neputincios, nu pot să-mi stăpânesc o 
râvnă spre cele cuvioase, îngăduite, înțelegând că așa cum este spus: Dacă vei 
face bune din cele rele, ca gura Mea vei fi! 

Profit că sunt puţin liber, să-ţi răspund ca unei inimi nedespărţite și 
aprinse de jarul nedezmințit al dragostei lui lisus. 
Să rămâi fericită si frumoasă în lisus Hristos. 

Ti-am spus eu, duhovnicul tău, să nu-ţi strici pacea din inimă, să nu-ţi 
pierzi încrederea din tine. lartă-mă că-ți repet, dar aceasta doresc cu râvnă, să 
nu-ți pierzi pacea şi încrederea și vei avea linişte adâncă şi fericire îngerească, 
dacă vei cugeta smerit si vei păşi numai pe potecuţele dragostei. 
Bucură-te numai de adevăr. 

Rămâi veselă şi serioasă, chiar dacă în Casa Domnului te vei mai alinta. 
Și peste toate, înţelege că este darul lui Dumnezeu. 
îți scrie, ținându-te de mână, 


Ierom. Arsenie. 
27 august 1964 
F. 


Măicuţă E, 


Scrisoarea Sfinţiei Tale am primit-o cu bucurie deosebită, dar cu întârzi- 
ere, pentru că eu am fost plecat câteva zile prin munţi, prin păduri, prin po- 
ieni, prin frumuseți. 

Nu știu dacă măicuța Em. a sosit acum, la data când scriu, pentru că dă- 
dusem prin Sfintia Ei câteva rânduri, măcar că eram peste măsură de obosit. 

Știu că urma să meargă pe acasă, și nu ştiu cât timp va sta. 

M-am bucurat că am cunoscut-o și doresc ca de acum să ne folosim îm- 
preună în Casa Domnului nostru. O preţuiesc mult și o pomenesc cu mare în- 
credere, evlavie şi râvnă, alături de Sfintia Ta. Te rog să-i spui urările mele spre 
o mare viață înduhovnicită și adică spre o bucurie de taină alături de Iisus. 

Măicuță E., văd năvala sufletească în care a vrut Bunul Dumnezeu să te gă- 
seşti, şi încerci bucurii necunoscute ṣi mulțumire te-a cuprins și în tot felul do- 
reşti să rămâi la înălţime, unde nu poti să vorbeşti, doar ochii umezi şi senini, 
ca două mâini gingaşe, culeg stările şi momentele nesfârşit de frumoase, dar ară- 
tând o neobişnuită luminare a feţei și o tresăltare de mare nădejde a inimii. 

Am fost mereu asaltat și, cu darul Bunului Dumnezeu, am dat bucurii și 
alinări fară să mă cruțt — uneori am fost obosit până la extenuare. Aceasta ti-o 
spun ca să cunoşti că eu, părintele tău, simt o mare liniştire, o eliberare sufle- 
tească cât mai totală şi, deşi în tot felul neputincios, nu pot să-mi stăpânesc o 
râvnă spre cele cuvioase, îngăduite, înțelegând că așa cum este spus: Dacă vei 
face bune din cele rele, ca gura Mea vei fi! 

Profit că sunt puţin liber, să-ţi răspund ca unei inimi nedespărţite și 
aprinse de jarul nedezmințit al dragostei lui lisus. 

„Ceea ce zideşte să-ți îngădui, iar ceea ce tulbură să nu-ţi îngădui în nici 
un chip! Cine din cei cu mintea sănătoasă — cum spune undeva - va întinde 
mâna spre paharul cu otravă, lucru pe care-l ştie?" 

Măicuţă scumpă, pentru tine se aprind făcliile spre o lume curată, albă şi 
preafrumoasă. Nu sunt numai gândurile mele, sunt mișcările tale, sunt paşii 
tăi grăbiţi, este inima ta, care, cu zbucium la vârstă curată, cerea să plece, să 
ajungă, să intre, să simtă și să rămână lângă Dumnezeu. Niciodată nu vei avea 
pace, decât numai în mişcarea aceasta. Suntem zidiți singur numai pentru El. 

Pe tine te-a chemat lisus şi, rănită de dragostea aceasta, copil fară iscusinţă bă- 
trânească, te-ai răstignit împreună cu El și ţi-a dat nume mare. Cinstește-L. 

Vei învia sigur împreună cu El și, plină de Lumina Taborică, se va veseli faţa 

ta prea mult și nu te vei mai teme de rușinea ce ţi-o pregăteşte în taină vrăj- 
mașul Stăpânului tău. 

O lume se pierde în învălmășeala vremii şi te doare, şi plângi, şi plânge 
lisus cu sânge, după miresele Lui căzute, şi zice: 

- De ce răspunzi cu plăcere la întrebări și propuneri rușinoase și Mie 
nu-Mmi arăţi măcar o șoaptă? M-aş bucura și mulțumi, măcar că vei plânge 
mult și cu amar că nu Mi-ai dat şi nu Mi-ai spus Mie toate plăcerile şi dorin- 


tele inimii tale. Cine crezi că poate să te iubească mai mult decât pot Eu să te 
iubesc, mireasa Mea? 

Ce găsești urât și neplăcut la Mine? De ce Mă părăseşti, lepădându-Mi 
cuvintele Mele, dar şoptirile pline de venin le guști cu plăcere, fară grijă și tea- 
mă, prin care vrăjmaşul sufletului tău îţi plăsmuieşte ruşinea şi amărăciunea 
cea mai desăvârşită? De ce Mă dai afară din casa inimii tale, pe care Eu am zi- 
dit-o și iarăşi am răscumpărat-o? 

Cine te-a învătat să faci asa? 

înțelepciunea nu ti-ar fi dat voie; buna-cuviinţță, de asemenea. Recunoş- 
tința sau darurile sfinte care sunt cu prisosinţță în tine? Nu! Acestea învaţă că 
Eu sunt Calea, Adevărul, Viaţa și Iubirea care împlineşte, linişteşte și alintă 
orice iubire şi curăţă sau vindecă fară durere rănile sufletului tău cuprins de 
mofturi şi capriciil. 

Eu sunt lisus HristosL. Sunt Capul trupului Bisericii... 

Sunt Sincer, Curat şi Adevărat. Pe Mine Mă laudă cu cele mai alese gla- 
suri şi melodii toată zidirea. Filosofii Mi se închină Me. Sufletele cele mai ale- 
se sunt prosternate la picioarele Mele. Toate Puterile cereşti, cu îngeri albi şi 
veseli, Mă laudă şi Mă preamăresc și, din dragoste pentru răscumpărarea ta, 
am luat trup omenesc și toată făptură strigă: „Hristos Se naște, slăviţi-L! Hris- 
tos din ceruri, întâmpinați-L! Hristos pe pământ, înălţaţi-vă!" 

De ce Mă dai afară și nu te simți fericită şi înălțată lângă Mine? Nu sunt 
destul de luminat, de frumos şi de puternic? Trebuie să-ţi mai spun că de Mi- 
ne se cutremură toți îngerii, Arhanghelii, Scaunele, Domniile, începătoriile, 
Stăpâniile, Puterile, Heruvimii cei cu ochi mulţi şi Serafimii cei cu câte şase 
aripi? Și Eu, totuşi, Fiul lui Dumnezeu și al unei preaalese și dăruite Mame, 
care-i mai cinstită decât Heruvimii și mai slăvită fară de asemănare decât Se- 
rafimii, totuşi stau la uşa inimii tale şi bat! Câtă bucurie am Eu că sunt atât de 
lăudat şi de slăvit, şi totuși, dacă tu Mi-ai deschide numai Mie uşa inimii tale, 
aş fi mult mai fericit decât pentru toate celelalte preaalese cinstirii, fie chiar a 
tuturor Puterilor din necuprinsa și nemărginita și neînțeleasa boltă şi lumina- 
re cerească. Crezi că nu aş putea nimici dintr-o mică suflare pe dușmanul Meu 
care Mi-a luat locul din inima ta? Dar aceasta n-o fac pentru că doresc să Mă 
doreşti tu cu dorire mare, şi atunci vedea-vei puterea Mea. El pentru aceasta 
îmi este dușman, pentru că te stăpâneşte pe tine, altfel ce Mi-ar păsa Mie de 
el? Tu eşti zidirea Mea, fiica Mea, mireasa și regina Mea şi, pentru că eşti în 
tot felul a Mea, vreau să nu te supăr niciodată, să nu regreți niciodată şi să nu 
bănuieşti niciodată că te aşteaptă o atât de nemaipomenită cinste. 

Scumpa mea fiică, totul, viața întreagă, e o minciună descoperită, trăită 
în afară de lisus Hristos. Ştii că vreau să rămâi în El, şi ce frumos promiţi! 

Simt inima ta că se zbate cu putere spre înălţime, spre frumuseţe. Toate 
se deschid și toate se lămuresc. O lume nevinovată. O lume care [își] flutură 
cu fiori plăcuți aripile. Toţi pregătesc să-l dăruiască ce au mai scump — inima 
lor. Vreau să-l dai totul și să nu-l ceri nimic. E prea mare ca să nu preţulască 
o inimă care se Junghie pentru El. E prea lubitor ca să rămână dator. E prea 
Dăruitor ca să-ți dea mai puțin decât împărăția Lui. 

Ce mult și uimitor de Milostiv este! 


Rămâi cu El! 
Rămâi în lumea căprioarelor, pe care nu le mai poți uita. 

Te înţeleg mult, scumpă fiică, și doresc să-ți deschizi inima mult, ca să 
înţelegi tot mai mult. 

Vezi că pe drumul acesta Jertfa este ușoară și plăcută? Vei fi o fată — o 
maică — fericită, adică mai fericită la nivelul îngerilor, nu la măsuri omeneşti. 
Cine crezi că poate să te înţeleagă? Sau cum crezi că ai putea să spui cuiva de 
ce eşti atât de fericită în Hristos? Cât de putin jertfeşti şi cât de mare fericire 
te aşteaptă. Jertfeşte o discuție rușinoasă şi fugi de feţele care se dovedesc a fi 
şerpi veninoşi şi ascunşi, că aceștia fac să uiţi de gheenă, de toate iadurile, de 
Dumnezeu, de rușine şi de Judecată, aşa cum se spune. 

De asemenea, se ştie că pe fiul care petrece în lume îl acoperă Dumne- 
zeu pentru rugăciunile părintelui duhovnicesc, ca să nu se hulească numele lui 
Dumnezeu și să nu smintească pe oameni. 

Este însă o luptă ascunsă să ne cucerească - dar cu cât se înmulţesc lupte- 
le, cu atât se înmulțesc și cununile, căci sufletul sârguitor alungă și răneşte pu- 
ternic pe draci. Că, dacă a fost cândva împuținare cu duhul şi după aceea este 
ridicare cu mare furie împotriva drăceştilor patimi, un suflet viteaz ca acesta 
va fi mult lăudat de îngeri. lar dacă piciorul tău păşeşte spre tulburare, atunci 
să ştii că se tulbură îngerul tău păzitor. 

Acum este ziua mântuirii, spune Sfântul Apostol Pavel, și adică acesta este 
veacul pocăinţei, acela al răsplătirii, acesta este al faptelor şi al răbdării, acela 
al mângâierii. 

Acum Dumnezeu este ajutorul celor ce se îndreaptă de la calea răului, iar 
atunci — straşnicul cercetător al faptelor, cuvintelor şi gândurilor omenești. 

A cui este munca, a aceluia îi sunt şi roadele. Cinstea şi cununile se cuvin 
învingătorilor, după marele apostol. 

Așa gândește și păşește o inimă renăscută. 

Măicuța mea scumpă, sunt părintele tău mereu şi mereu cu braţele întin- 
se spre fiica mea, spre fiii mei. Rămâi curată, rămâi liniştită ca un copil duhov- 
nicesc. îți înțeleg dorurile și mă rog mult ca marele nostru Domn lisus Hris- 
tos să rămână lângă tine, lângă Sfintia Ta. 

Când te cuprinde tristeţea înseamnă că te-a părăsit oarecum. Atunci, cu 
atât vei fi mai cu amar întristată, cu cât vei vedea că singură eşti vinovată de 
neatenția faţă de un așa nepreţuit Dar. Sunt liniştit cu duhul despre Sfintia 
Ta; sunt însă multe de spus. Să fii sănătoasă şi veselă. Să fii veselă că poți vedea 
în jurul tău lumină şi să se împlinească prin tine faptele și bucuria Mântuito- 
rului tău. Fii veselă şi smereșşte-te fară de măsură, și atunci vei cunoaşte că ai 
smerită cugetare, când, iubind mult pe cele duhovniceşti, nu pe cele trupeşti, 
şi nejudecând inima cuiva, atunci te vei îmbujora şi se vor minuna mulţi de 
frumusețea ta. Ştii că pentru nimic în lume şi nimenea şi, adică, cine ne va 
putea despărți de dragostea lui Hristos?! închide-te cu El în inima ta şi aşa vei 
gusta şi va începe în tine Raiul cel de Taină - Maica Domnului adică vei 
fi la „Masa cea Dumnezeiască”. Fereşte-te însă mult ca să nu auzi vocea care 
mustră: „Unde ești atunci când nu eşti în lăuntrul tău?" $i, Doamne fereşte, 


umblând rău şi nefacându-te sabie și ruşinându-te de Hristos, să nu auzi cu 
groază: „Fetiţo, copila Mea... de ce Mă prigonești?!?" 

Măicuţă scumpă, doresc din adâncul inimii mele ca tu, fiica mea, şi toți 
fiii mei să fiți curați înaintea Hristosului nostru, în faţa Căruia, cum se spu- 
ne, nu are asemănare şi toată zidirea este ca un curat nimic şi totuşi a suferit 
atât pentru om, măcar că n-a luat de la el altceva decât necredinţă și ocară. ŞI 
să nu ziceţți odată când vom fi faţă către faţă, regretând ca Ieremia: „Nu m-am 
obosit umblând după Tine!" 

Bunăoară, multora ne va fi semn de creştere duhovnicească atunci când 
vom ajunge cu cele trupești să cugetăm la cele de trebuinţă mântuitoare. 

Și eu, scumpii mei fii duhovniceşti, doresc să vă fiu prilej de cinste şi de 
bucurie mare în toată viața mea și, măcar că sunt neputincios, trebuie să vă dau 
pildă în toate, suferind suspine, uneori și „durerile nașterii”, și acestea pentru 
că doresc cu evlavie să caut şi să găsesc în voi pe Hristos, şi Acesta răstignit. 

Toate, numai cu mila şi cu darul Bunului Dumnezeu şi cu rugăciunile 
Preacuratei Sale Maici. 

Ți-am scris puțin amestecat, să ai și fiori de mare dragoste, ca bucuria fo- 
cului din inimă să se mărească și pentru ca să nu fii fară de grijă, şi aceasta pâ- 
nă la ziua când va veni Stăpânul nostru lisus Hristos să ne ia. 

Plimbarea de pe munte — aşa puțină - a fost plină de o așa mare frumu- 
sețe, pentru că era taină, adică era cu tine Domnul tău, şi dacă inima îţi era 
aprinsă vedeai în toate și peste tot o mare plinătate și aşa ai putut simţi o sus- 
pendare neexplicată de pe pământ — și mai departe așa ai putut vedea şi tresăl- 
ta, că, adică, căprioarele noastre erau cuvioase, nevinovate şi scumpe. 

Aşa să trăieşti şi aşa să cugeți şi să respiri, ca peste tot și în toate să fie 
să rămână Dumnezeu. 

Rămâi sănătoasă și veselă şi binecuvântată! 
Ierom. Arsenie Papacioc 


KKK 


Surioară M, 


M-am bucurat de grija ta sufletească, de felul direct cum îmi spui şi de 
mărturisirea curată unde te găseşti cu puterile tale, şi felul cum îmi ceri ajutor 
este semnul unei însufleţiri. Vad râvna pe care o pui spre plinirea ta duhovni- 
cească, chemări lăuntrice cu care Bunul Dumnezeu a vrut să te îmbogăţească. 

Fetită scumpă, să nu te grăbeşti cu nimic spre cele care ți-ar pune liniştea 
conștiinței tale în tulburare. 

Scoală-te frumos, închină-te frumos, lucrează frumos şi veselă, şi nicio- 
dată să nu îngădui un lucru, care pare a fi mic şi de nimic, dar care te-ar dă- 
râma de pe piedestalul curățeniei tale și ai roși gândindu-te că Iisus Hristos, 
fiind de faţă, te vede. Nu te îngrijora deloc de puterile tale viitoare, dacă as- 
tăzi ai iubire mare numai pentru lisus. Adică crezi că te va lăsa lipsită de dar? 
Acesta este lucrul pe care nu-l cunoaște lumea (cea bună), atunci când sunt în 
pragul unor intrări spre luminarea şi frumuseţea cerească şi adică la începu- 
turi sfinte şi pline de liniştire sufletească, și atunci când inima începe să bată 
înfiorată, fiindcă vrea să fie plină de Hristos. Cât de mult te înţeleg, dar vreau 


ŞI 


să cunoşti că toate frământările şi chiar nesiguranţțele momentului în care te 
găseşti sunt necesare pentru viaţa ta, chiar dacă vei cuceri sau nu vei cuceri lu- 
mina şi culorile nemaipomenite ale veşniciei tale îngereşti. 

Fetiţă scumpă, Dumnezeu te iubește mai mult decât cunoşti tu, mai 
mult decât ai vrea tu să știi şi să cunoşti, chiar dacă ai o cuviincioasă curiozi- 
tate; mai mult decât îți poate spune cineva, fie mare cu viața, mai mult decât 
poate să încapă în inima ta fragedă și curată. Bunul Dumnezeu te iubeşte şi te 
doreşte mult, mult de tot, şi eu vreau ca tu, copilă (pe care trebuie să te tin de 
mână), să nu te găseşti cu vreo faptă oarecare alături de lumina aceasta aprinsă 
a unei iubiri atât de mari și veşnic regretabilă. 

Cunoaşte însă acest lucru, peste altele pe care mai întâi le cunoşti, că fară 
o mică Jertfa, adică renunțare la cele omeneşti și fireşti, nu se poate să rămâi 
lângă o cinste atât de mare, lângă lisus Hristos şi adică la sânul cel preafericit 
al Preasfintei Născătoare de Dumnezeu, Măicuţa fericirii noastre. Nici nu vei 
avea vreodată bucurie deplină sau eliberare totală de ceea ce este mic şi tulbu- 
rător, dacă nu ai pus peste viața de tulburare lumească pecetea micii tale jert- 
fe. Adică, ține-ţi mintea de a umbla şi dori lucruri care nu se potrivesc cu o 
adâncă chemare de slujire îngerească, în curăţenie. Răspunsul ce-l vei avea la 
această slujire nu poate fi înţeles de mintea omenească, decât se va auzi în ini- 
ma ta și aşa te va cuprinde o mare fericire, fară să poți spune ceva din această 
cuprindere, că adică va fi mai mare câştig și te va aştepta mai mare cinste de- 
cât a celor care cuceresc ţări și împărății întregi, pentru care au jertfit zeci și 
sute de mii de vieți omenești. 

Aşa se fac asemănări cu îngerii. Aşa va fi lisus Hristos deplin în inima ta 
ȘI aşa vei fi în rândul fericitelor fecioare din slăvitul sobor al Măicuţei Dom- 
nului, în cerurile cerurilor. Aceasta ar fi mica ta Jertfa, şi de acest lucru bănu- 
iesc că te temi mai mult. 

Crezi oare că eşti singură? Crezi că numai tu ai încercat această preadul- 
ce frumuseţe de a da lui lisus darul curăţeniei tale? Crezi că îngerii cei prea 
frumoși, și veseli, și albi, și curați te vor părăsi măcar o cirtă de timp, dacă tu 
doreşti să te asemeni lor încă de pe pământ, apărând sfânta ta curăţenie? Ci- 
ne crezi că te va iubi mai mult decât sfânta lor inimă, pentru că doreşti cu 
aprindere să porți pecetea de mireasă a scumpului și slăvitului lor Stăpân? Ce 
costă această fericire altceva decât o mică jertfa? Lumea nu înţelege jertfa cu- 
rățeniei acesteia și spun că este nebunie, şi eu spun la fel, că este nebunie, dar 
atunci când îţi va lumina fața de cinstea şi frumuseţea ce te va cuprinde, şi 
când Domnul lisus Hristos îşi va arăta fața şi puterea Sa, şi aceasta va fi cu- 
rând, atunci lumea se va prosterna şi se va închina la această „nebunie" de a 
trăi numai pentru Dumnezeu. 

Fetiţă scumpă, aprinde-ţi inima şi nu considera că numai cu puterea ta 
vei aprinde şi tine în mână această făclie, ci va veni peste tine putere și dăruire 
de care nu va fi vrednică lumea acesta plină de patimi și laşităţi. Te găseşti între 
două lumi: o lume care te dorește la plăceri trupești, şi aceasta plină de dureri, 
de amărăciuni şi deznădejdi, şi altă lume, cerească, a vieții de lumină, de fru- 
musețe şi de îngeri. Nu poți spune cuvântul acesta oricui. Ție ţi se face cinstea 


să-l auzi. Am bucurie că ți—l spun și adică încrederea de a te numi fiica mea cea 
mică, aşa cum te-ai numit şi aşa cum m-ai numit tatăl tău duhovnicesc. 

Doresc să rămâi liniştită şi să nu-ți mai faci probleme singură. Rămâi cu ini- 
ma lângă Maica Domnului și să nu permiți să vină vreo întristare sau vreo încur- 
cătură sufletească, adică împrejurări din afară şi gânduri dinlăuntru, să te ţină ne- 
dumerită şi să te țină la răspântii de drumuri. Du viaţa cu nădejdi frumoase. 

Repet: scoală-te frumos şi veselă în Hristos, lucrează veselă şi conştiin- 
cloasă cele ale tale, ca pentru Hristos; răspunde la toată lumea respectuos și 
cuminte, dar dacă întrebările tulbură intimitatea ta sfântă, atunci gândeşte-te 
la „mica ta jertfa” și răspunde cum îți convine ţie și îngerului tău, fară să se 
cunoască că tu gândești mai înalt decât lumea care te invită şi te doreşte. Eu 
aceasta vreau, deocamdată, ca tu să ştii despre tine şi despre viaţă mai mult 
decât cei care bat la ușa ta să intre. Eu știu de ce bat ei și aceasta vreau să știi 
ŞI tu, şi adică îţi reamintesc să nu uiţi, atunci când lumea bate la ușa ta, că tot 
atunci Dumnezeu lisus Hristos, Prinţul fecioarelor, stă și El la uşa ta şi bate. 
Ce nume vrei să ai, aceluia deschide uşa inimii tale. Şi, mai departe, mergi cu- 
minte și smerită la sfânta biserică. Acolo câștigă momentele și să fii pomenită 
la sfânta Proscomidie, aceasta va fi dacă mergi din timp şi dai pomelnicul tău. 
Să faci pomelnic şi pentru morții din neamurile tale; aceasta să o faci cu râvnă 


si eu stiu de ce te învăţ asa. 
Când ieşi din biserică, nu te angaja la ceva care pare nevinovat, dar care 
îți tulbură inima mai târziu și îți roșește fata. 
Nu rupe legătura cu prietenele tale, dar vreau ca tu să conduci discuțiile 
şi adică să faci să fie plăcută îngerului tău şi al lor prietenia voastră. 
Ce, adică prietenille acestea nu pot fi spre slava lui Dumnezeu, ci numai 
pentru câştigul murdar al vrăjmaşului diavol?! lar dacă te simți înconjurată 
de propuneri și îndemnuri îngăduite, dar omenești și nimic mai mult, atunci 
arată-ți iarăși mica ta Jertfa şi fa-te vitează, că aşa mult vei fi lăudată de îngeri 


ax 


şi adică vei rămâne în ale tale. 

Pe măicuțele „noastre", aşa cum frumos le-ai numit frăția ta, să le res- 
pecți şi să le asculti. Ele te iubesc sincer, dar dacă nu poți totuşi să spui lor 
unele lucruri, atunci spune-mi mie, părintele tău, și vom vedea, dar să ştii, fe- 
tită scumpă, că tu singură vei putea mult dacă te vei ruga mult şi curat de tot 
ȘI ascuns. 

Deci rămân acestea: să fii peste tot atentă, veselă, cuminte, răbdătoare, 
mult încrezătoare în Domnul Hristos şi să te rogi tainic şi să te rogi mai mult 
la Măicuța Domnului, aşa cum crezi tu. 

Eu am să te pomenesc cu mare nădejde, ştiind că vei fi mult ascultătoare 
ŞI că îmi vei spune totdeauna. 
Rămâi în binecuvântarea Bunului Dumnezeu. 
10 octombrie 1964 


Scumpele mele măicuțe Em. și E., 


Cu darul și cu iubirea cea mare şi fară de margini a Bunului Dumnezeu 
sunt binişor cu cele trupeşti, iar cu cele nevăzute ale vieții noastre mă simt în- 
tr-o liniște mare și în suspendarea aceasta mulțumesc din toată inima Maicii 
Domnului, Stăpâna noastră mare şi bună, fară de margini de bună. 

Aţi fi crezut că v-am uitat?! Să ştiţi că în toate mişcările mele de colo-co- 
lo ați fost tot atât de amintite și tot atât de povestite şi tot atât de preţuite. Ba, 
m-am gândit astăzi în altar: meritul vostru este şi mai mare decât la început, 
pentru că vă ţineţi inima fierbinte într-un timp lung şi într-o lume rece și rea. 
Aceasta m-a făcut, după ce am terminat Sfânta Liturghie, să vă scriu fară amâ- 
nare. Doresc din toată inima să știu ce mai faceţi. Nu știu de ce astăzi în mod 
deosebit m-am gândit la voi, cuprins parcă de un dor căruia îi rezist greu, şi, 
având şi imaginea voastră văzută şi inima voastră şi gândurile curate pentru 
lisus, am lăsat unele obligații urgente şi am trecut să vă scriu. 

Eu am fost recunoscut de Culte ca paroh într-o comună din eparhia Clu- 
jului. S-a făcut multă discuție despre mine. Patriarhul a dorit să mă rețină prin 
Bucureşti sau în jurul vreunei mănăstiri, dar a fost cu neputinţă. Preot la paro- 
hie se poate mai uşor, măcar că eu, dorind din toată inima să rămân în haină 
şi să slujesc, am acceptat această stare de lucruri. Acum am altarul meu şi fac 
Sfânta Liturghie şi port grija la o mie de suflete. 

Am pacea și bucuria mea. Mă rog, învăţ satul să se mântuiască şi slujesc. 

Acum îmi creez momente și pun în valoare dragostea şi relațiile mele cu fini 
mei cei duhovniceşti. Va pomenesc cu mare dragoste, cu satisfacţie şi cu liber- 
tate la Proscomidia Sfântului meu Altar. 

Aici, am luat cu lumea lucrurile de la capăt. Au început să mă iubească şi 
eu să-i cunosc pe ei. Am sosit aici în noaptea de Paşti. Primul meu salut a fost: 
Hristos a înviat! De atunci și până acum am fost și sunt încă ocupat cu punerea 
la punct a casei unde locuiesc. Am luat în primire parohia cu gestiune cu tot. 

Pe aici e destul de frig. A plouat aproape zi de zi. Poziţia locurilor este 
frumușică. Satul e înconjurat de dealuri și la 10-15 km se văd Munții Apuseni, 
cu vârfurile şi chiar cu platourile pline de zăpadă. Sunt ulițele pline de noroi 
dacă plouă şi eu mă simt foarte bine. 

Vreau să vă îndemn să vă ţineţi inima fară de glumire lângă Domnul şi 
Dumnezeul nostru. Vă înţeleg din toată inima dacă v-aţi împărțit uneori pri- 
virile, vrând-nevrând, spre lume, dar nu vă stingseți dragostea şi nici nu lăsaţi 
înstrăinat darul ce vi l-a dat Hristos. Mă gândesc la câte se pot face numai în- 
tr-o zi pentru mântuirea noastră. Am văzut lucruri de taină care ar înspălmân- 
ta lumea dacă ar fi cu putinţă să se poată vedea şi cu ochii trupeşti. Dumnezeu 
mare și atotputernic, Maica Lui cea mare şi preacurată cu toţi îngerii de pre- 
tutindenea şi de lângă noi se uită către inimile noastre şi ni le poftesc cu râvnă 
ŞI gelozie. Şi eu, cu nevrednicie, aici, doresc să-mi arăt dragostea, căci acestea 
sunt iubirile mele. Pentru aceasta vă cercetez şi aici, adică aşa vreau să gust şi 
să vă simt inimile voastre. Nu v-am putut scrie mai regulat şi încă mereu în 
fugă, dar să cunoaşteţi că eram gata să primesc înfruntare dacă cineva ar fi cu- 
noscut inima mea pentru Sfinţiile Voastre. 

înfruntați cu încredere în ajutorul Domnului Hristos toate gândurile ca- 
re vă îndeamnă la dezertare. Nu vă mulţumiţi numai cu preocupări omeneşti, 


începeţi din nou dacă preocupările lumii acesteia v-au creat o stare indiferentă 
pentru răspunderea mare a sufletelor voastre. Cât de puțin să faceți zilnic şi așa 
veți rămâne în cinste și veți fi cuminţi și frumoase. Să nu uitaţi, vă spun cu mare 
sfială, că păcatul a sluţit neamul omenesc şi, mai mult, pe îngerii din ceruri. 

Fiecare va avea la timp răspunsul faptelor lui. Faptele trupeşti au un as- 
pect de îndulcire, dar nu ştiu cum ați putea suporta amarul îndulcirilor aces- 
tora aşa sensibile la gândul că o veșnicie întreagă vei arde, vei fierbe, vei urî şi 
vei fi hrana unui vierme urât, flămând şi neadormit. 

Mergeţi la biserică, la Sfânta Liturghie. Vă rog din toată inima mea, fa- 
ceți această poruncă și spuneţi acolo tainic toate durerile şi cerințele voastre. 
Cereţi Maicii Domnului câte ceva, cât de puţin și de mip, dar nu rupeţi firul 
dragostei acesteia. Inţepaţi-vă cu acul, măcar cu vârful, putin, dacă vedeţi că 
inima vă îndeamnă acolo, undeva... Cunoaşteţi că acela, acolo, este viermele 
neadormit. 

Va supăraţi oare că vă scriu îndemnându-vă astfel? Eu vă iubesc cel mai 
mult şi Mirele vostru ar suferi o întreagă răstignire dacă ați sluji rău şi n-aţi 
întelege importanta şi valoarea zilelor noastre în trup. Vă spun cu îndrăznea- 
lă de frate şi părinte că zilele rele sunt şi nu vreau să nu ştiţi că aveți o inimă 
de paznic. Bucurați-vă că primiți scrisoare îndepărtată, că ea poartă mai mult 
dorul de copii şi de copile. Totuşi îndepărtarea nu m-a împiedicat să stau de 
multe ori pe zi şi noaptea la ușa voastră şi să bat. Dacă ați cunoaşte când bat, 
cum ați sări și mi-aţi deschide?! Au oare lumea nu știe că lisus cu siguranță stă 
la ușă și bate?! 

As fi dorit să vă fac numai bucurii în cercetările mele, dar stiu că si voi 
mă iubiți și v-ar părea rău dacă aş tăcea şi nu v-aş mai îndemna să vă sângeraţi 
puțin cu vârful acului. Am și eu mare bucurie despre voi. Ştiu că v-a stăpânit 
uneori nepăsarea şi mai mult îngrijorarea că nu veți mai putea niciodată ieşi 
din starea aceasta. Nu vă temeți, scumpele mele fiice! Luaţi-o de la capăt! Veţi 
plânge puţin şi tata vă iartă, numai să nu rămâneți plecate în „sat și să uitaţi de 
casă”. Să nu uitaţi deci, scumpele mele copile, aşa cum s-a spus, că lui lisus I se 
cuvin primele roade ale tuturor lucrurilor, dar mai cu seamă primele roade ale 
iubirii. Şi mai departe vă spun, cu repetare, că nici văduva, nici fecioara n-au 
altă treaptă în cer decât aceea pe care le-o fixează umilința. Vă rog să spuneţi 
sorei E. că, aşa cum i-am spus că va fi pomenită alături de voi, aşa am făcut. 

Soră E., nu te-am uitat! Ai fi crezut că şi lumea noastră trece ca oricare al- 
ta. Eu te înţeleg, fetiţo, dar eu am fost ajutat de Maica Domnului și nu te-am 
uitat. Te-am rugat să fii cuminte şi ce ai putea să răspunzi? Nu-ţi opri viaţa de 
încredere în Dumnezeu şi nu te îngrijora dacă ştii să te îndrepţi în urma unei 
greşeli. Cere sfatul prietenelor tale, măicuţele de cameră, şi aşa nu vei greşi. 

Ce comoară au fost ele lângă tine si de multe ori n-ai ştiut... Să fii cuminte si 


veselă, soră E.! 

Vă las frumoase, cuminţi si vesele. 

Să vă ajute Măicuţa Domnului întotdeauna. 
Hristos a înviat! 

21] mai 1965, Fileadejos 


Surioară M., 


îți răspund cu plăcere şi cu dorința mare să mă asculţi, acum, în momen- 
tele tale grele. 

Ce s-a întâmplat nu este lucru simplu cu adevărat, dar, fetito dragă, nu-ţi 
opri răsuflarea ta duhovnicească pe loc, că sunt şi de aici ieşiri, numai că nu 
oricum, ci va trebui de acum să faci loc la gândurile cele mari şi aşa tot va ră- 
mâne preamărit Domnul de tine, de viața ta. 

Mă mir şi eu de cum ai făcut așa greşeală. Acestea ţi le spun cu inima iu- 
bitoare de părinte şi cu dorința mare de a te ajuta până la sfârşit, cu ajutorul 
Bunului Dumnezeu, şi numai dacă vei rămâne cuminte, cu inima deschisă 
doar pentru scumpul nostru Iisus — biruitorul. 

îmi pare foarte rău că M. a avut o atitudine aspră, dojenitoare şi mai ales 
respingătoare. Cu acest prilej văd bine omul. A pierdut mult de pe poziția de 
iubit, de pe poziția unei mari întelegeri alături de o soție sensibilă şi cu o aspră 
conştiinţă în lupta necruțătoare a vieții. 

Nu-i spune nimic de scrisoarea aceasta. Fetiţa mea, nu vreau să ştiu că su- 
feri nemângâiată, și tin prea mult la veșnicia ta, să nu-ți trimit inima mea care 
te înțelege, dar pe care aş vrea mult să o asculti. 

Așa pot începe neîndoios și pentru tine marile liniştiri pentru marile răs- 
punsuri la răspântia cea din urmă, care va fi pentru toți odată şi odată. 

Numai dacă vei veni până aici, la mine, putem discuta amănunte impor- 
tante în legătură cu ce ai de făcut. Eu acolo nu pot veni, fiind prins de răspun- 
derile mele de aici. 

Răspunde-mi deci dacă poți veni. Lucrează cu dibăcie în a-i mai da spe- 
ranțe lui M. de căsătorie. Nu a ştiut să-și înțeleagă iubita când, indiferent pen- 
tru ce, inima ei plângea. Ar fi trebuit ca el să fie cel dintâi ajutor în momentele 
delicate din viața acelei pe care o considera una cu învierea, dar şi cu răstigni- 
rea, pentru cucerirea cea mare a cerului. 

S-a manifestat deci destul de simplu şi de interesat în acest moment greu 
al tău. El va rămâne un băiat bun, dar în altă lume, nu cu inimi ca a ta. 

Toate le vom discuta. 
Hristos a înviat! 
Te rog mult să fii liniştită, dar nu nepăsătoare. 

Cu multă încredere şi cu mari nădejdi, Bunul Dumnezeu să te binecu- 
vânteze. 


1969, Cheia 


Scrisoare către Părinţii Mănăstirii Sihăstria I 

„Părinte Paisie, părinte Cleopa şi toţi dragii mei de la Sihăstria. Nevred- 
nicia mea a făcut să lupt singur, păstrând în inimă duhul Sihăstriei de atunci. 
Locul acela în «sihăstreasca» Sihăstrie ajută mult şi mai ales preacuvioşiile 
voastre, părintele Cleopa, părintele Paisie, părintele Ioil, părintele Chirii, pă- 
rintele Macarie și Valerian şi alţii, dragi părinţi ai mei de acolo. 


Ați păstrat o cuviincioasă şi îngerească unitate a duhului locului, al 
rânduielilor. 

Ați folosit multă lume ca nişte stâlpi cuvioși, statornici, înţelepţi şi cu 
inimile calde pentru toți. 

Știu că duhul vă spune că eu sunt slab şi rănit, dar și mă bucur foarte mult 
că mă cercetaţi şi simt mângâierea ce mi-o dați şi pe care am simtit-o totdeauna 
de când a binevoit Pronia cerească să vă cunosc. Va iubesc mult! împrejurări- 
le fac să fiu departe și Bunul Dumnezeu și Măicuţța Domnului știu şi lacrimile 
mele străine şi sărace pentru mântuirea mea cu ajutorul duhului vostru. 

Nu pot să nu amintesc şi de preaiubitul Ambrozie și Marcu ce se luptă 
aşa cum îi place bunului Dumnezeu să fim pe lumea aceasta. 

Va sărut mâinile cu multă smerenie şi iubire, eu, fiul vostru slab, dar plin 
de nădejde, Arsenie! Amin!" 


Scrisoare către Părinţii Mănăstirii Sihăstria II 


„Blagosloviţți Preacuvioase părinte Cleopa, Preacuvioase părinte Paisie, 
Preacuvioase părinte Ioil şi Valerian, cuvioşi părinți Ambrozie, Varsanufie, 
Macarie, precum şi toți părinții mănăstirii. 

Cu frică de Dumnezeu şi cu sincere şi smerite gânduri vă cer blagoslove- 
nie din inimă și rugăciuni la toți. Nu m-am înstrăinat sufletește absolut cu ni- 
mic de preacuvioşiile voastre şi de locul acela scump și sfânt, Sihăstria. 

Sunt zi de zi cu inima la Sfinţiile Voastre, şi aceasta este o mare mângâiere 
pentru mine. Bunul Dumnezeu, se vede, a rânduit ca eu să port pe alte melea- 
guri crucea și numele sfintei Sihăstrii. Ştie Bunul Dumnezeu că, cu toată ne- 
putinţa mea, nu am făcut decât cinste sfintei noastre Sihăstrii şi, de asemenea, 
numelui preacuvioșşiilor voastre, părinte Cleopa, precum și la toți, chiar la toţi 
părinții şi vieţuitorii acestei iubite mănăstiri. 

Am fost pe unde am fost şi singur am fost mereu. Nu m-am despărţit de 
nădejdea şi puterea harului divin, şi cu mare frică vă spun de aici de bucuria 
ce vreau s-o am, având pe Preasfânta, Preascumpa, Preaputernica mijlocitoare, 
Maica Domnului, la care nu va nădăjdui nimeni în zadar. 

Am intrat în al |l-lea an de când sunt aici. Valuri, valuri de credincioşi 
vin laTechirghiol. Sunt obligat să-i primesc, să-i înţeleg şi la toţi să le dau câte 
ceva şi să plece cu nădejde. 

Sunteţi, Preacuvioase părinte Cleopa și cu toți părinții, bucuria mea. Vă 
port cu drag şi vă consider mereu puternici. Să nu mă lăsaţi din rugăciuni, 
precum şi nevrednicia mea pe preacuvioşiile voastre. 

Blagosloviţi și mă iertaţți pe mine, Arsenie protosinghelul!" 


Scrisoare către părintele Cleopa 


„Părinte Cleopa, «Hristos a înviat!». Şi când am spus «Hristos a înviat!» 
parcă am auzit că mi-ați răspuns: «Adevărat a înviat!» 

Nu suntem despărțiți. Eu am avut, să zic, soarta asta să fiu mereu depar- 
te, după cum rânduieşte Dumnezeu cu rosturile noastre, dar inima mea, ca- 


re-i adâncul fiinţei omeneşti, peste conştiinţă, peste suflet, peste o serie întrea- 
gă de regrete, inima mea e alături de Sfintia Voastră şi de Sihăstria noastră. 

Dar iată că Dumnezeu ne rânduieşte mântuirea așa cum vrea El. Am vrut 
sincer s-o iau la fugă spre acolo, dar toată viața mea mi-a fost frică de nebla- 
goslovenie. Am preferat moartea şi asta s-a întâmplat de multe ori — decât să 
fiu fară blagoslovenie. Aici este o Dobroge întreagă, vara o țară întreagă, pe 
mine, aici. O credincioasă de pe aici a plecat la Sihăstria şi — n-au avut de lu- 
cru — 1 s-a spus pe acolo că eu vin la Sihăstria şi femeia aceea a leşinat pe loc. 
Acum n-o să leşine toti, dar dacă numai unul leşină, ce mă fac eu în fata lui 
Dumnezeu!? Deci să ai curajul să nu fugi, să n-o iei la goană, să stai mai de- 
parte pe front, în foc. Eu aici am întâlnit, m-au vizitat şi am primit cu plăce- 
re şi niciodată mulțumit că nu pot să mă vărs întru totul. Dar ce poți să spui 
mai mult decât aceea că fiecare clipă este un prilej să ne pregătim de moarte, 
să ne pregătim de înviere. Eu zic, părinte Cleopa, zic cu adevărat că sunt sin- 
gurul care nu mă mântulesc! 

Am mare nădejde la Bunul Dumnezeu, dar ce-aş putea să zic eu când am 
văzut că sunt atât de slab, că sunt atât de nepătruns în marile taine?! Cu cât 
dau de ele mai mult, cu atât mă căiesc mai mult, cu cât te apropii de munte, 
cu atât îl vezi mai înalt. Dar am avut la un moment dat curajul să spun lucrul 
pe care l-am simțit, că, dacă nu pot să sui muntele, am văzut că vine muntele 
la vale şi asta m-a încurajat. 

Despre faptele mele - «iadul, Arsenie», despre harul lui Dumnezeu - 
«Raiul, Arsenie»! 

Părinte, îmi pare nespus de rău de moartea părintelui Ambrozie (Doga- 
ru), fiul meu adus din pădure. Dar am mare liniște că ştiu că e un om mân- 
tuit. A fost mereu omul blagosloveniei, unde l-am pus, unde l-ați pus, acolo 
a făcut desăvârşită ascultare. A fost la oi, l-am pus la oi, şi, după ce l-am scos, 
doi ani de zile nu ieşea mirosul de oaie de la el. Aşa de credincios a fost. A asi- 
milat toată bunătatea ascultării şi tot mirosul oilor, care de fapt sunt persona- 
je biblice. 

Iubite părinte Cleopa, plâns de mine neîntrerupt: important este pentru 
mine să ştiţi, în poziția pe care o ştiţi (de trezvie), pe care o discutam prin pă- 
dure: sunt mereu cu Cleopa în inimă! Aproape că nici nu mă mai interesează 
vederea, întâlnirea noastră pe pământ. Mai mult mă interesează să rămânem 
acolo unde rămân sufletele celor care s-au iubit. Vă pomenesc, părinte Cleo- 
pa, e singurul mare dar şi mai mare dar ca acesta nu e, vă pomenesc perma- 
nent la Sfânta Proscomidie și la zeci şi zeci de situații ce se creează și se pune în 
discuție numele Preacuvioşiei Voastre. Părinte Cleopa, ce credeți că v-aş cere? 
Să mă pomeniti şi pe mine şi să ne purtați grijă de rugăciunile care se fac nu 
numai de mine aici, ci şi de fiicele mele duhovniceşti de aici, căci este o mă- 
năstire de călugăriţe. Părinte Cleopa, vă pomenesc pentru că vă iubesc! 
Blagosloviţi şi iertati." 
Părintele Arsenie văzut de alții 
Arhimandritul Cleopa Ilie 

„Cu multă umilinţă şi dragoste mi-aduc aminte de momentele pe care 
le-am petrecut împreună, când mi-ați fost de mare ajutor și mângâiere în scâr- 


bele mele și în necazurile prin care am trecut şi totodată v-am socotit ca pe un 
înger al lui Dumnezeu lângă mine, că aţi fost om cu frică de Dumnezeu, cu 
dragoste mare și cu bărbăție de cuget în toate supărările și m-ați îmbărbătat şi 
mi-ați fost de mângâiere. 

Acum Preamilostivul Dumnezeu a rânduit să fim departe unul de altul, dar 
această depărtare este, aşa după cum am zis, numai cu trupul, nu şi cu duhul. 
Nimic nu ne împiedică pe noi să trăim într-un gând şi într-un duh înaintea lui 
Dumnezeu, numai dacă rămâne între noi dragostea Preasfântului Dumnezeu. 

Din când în când vin şi de pe acolo credincioşi, de pe la Constanţa, de 
pe la Mangalia, din Dobrogea, de pe la Tulcea, care ajung mai rar pe la noi şi 
totuşi ajung. Am întrebat când și când dacă vă aflați sănătos şi unii v-au cu- 
noscut şi mi-au spus de frumoasa activitate și energia duhovnicească ce vă stă- 
pânește ca întotdeauna și în momentele de faţă. 

Aş dori, de va voi Preamilostivul Dumnezeu, să ne vedem, dar nu ştim 
chipul Proniei lui Dumnezeu ce este între noi. 

Am dorit de multe ori când am avut momente de liniște să ne mai ve- 
dem. Dar, cum am zis, lăsăm toate în voia Domnului şi la rânduiala Lui cea 
preabună. Un lucru să rămână între noi: să rămână dragostea lui Dumnezeu şi 
bunăvoința Lui şi să rugăm îndurarea Lui să nu ne despartă pe noi cu duhul. 

Şi să rămână mila Domnului Dumnezeu și Mântuitorului nostru lisus Hris- 
tos şi acoperământul rugăciunilor Preasfintei şi Preacuratei Maicii Sale şi ale 
tuturor sfinților cu noi, păcătoşii, în veacul de acum și în cel viitor. Amin. 


Blagosloviţi şi mă iertati pe mine, păcătosul." 
KKK 


Viețuirea temporară a Părintelui Arsenie la Mănăstirea Antim este oglin- 
dită şi în cartea părintelui Andrei Scrima: 

„Printre figurile de monahi, de la început apropiați, îl vom numi pe pă- 
rintele Sofian - pacific şi pacifiant -, duhovnicul esențial al Antimului, pe pă- 
rintele Petroniu îmbinând lumina ospitalităţii cu interiorizarea duhovnicească, 
viitor stareț al Schitului Prodromu de la Muntele Athos, apoi pe părintele Arse- 
nie Papacioc, venit ceva mai târziu, cu o intensă moştenire de viață integră din 
trecutul său laic, regăsit ca duhovnic la Seminarul monahal superior de la Mă- 
năstirea Neamţ. Am mai putea adăuga desigur amintirea multor altora." 


Î.P.S. Antonie Plămădeală mărturiseşte despre întâlnirea cu părintele Ar- 
senie, care a avut loc la Antim: 

„Dar eu am tras la gazda mea spirituală care era Mănăstirea Antim, iar 
aici am găsit pe părintele Arsenie Papacioc, poate că unii ați auzit de el, este 
duhovnic la Mănăstirea Techirghiol şi este un mare duhovnic. 

Cu ajutorul lui mi-am găsit nişte gazde în Bucureşti, unde am stat o iar- 
nă întreagă, la profesorul Dădâolat din Sălişte şi pe la alţii, iar în primăvară tot 
părintele Arsenie mi-a dat un bileţel. Am ieșit aşa dintr-un întuneric de-o iar- 
nă întreagă unde stătusem închis, în casa cu geamurile blocate. Deci Sfintia Sa 
mi-a dat bileţțelul unde mă mai puteam salva, pentru că altfel trebuia să mă duc 
la Securitate şi să spun: «Eu sunt, poftim, luați-mă şi terminați odată!» Nu mai 


aveam unde mă ascunde și atunci biletul părintelui Arsenie m-a salvat." 

Ion lanolide: „Ieromonahul Arsenie: mărunt, slab, ager şi viu, mare du- 
hovnic, om fară compromisuri. Micul cel mare. S-a călugărit din vocație. Su- 
flet şi trup feciorelnic, caracter integru. Energie necurmată şi imensă putere 
de iubire. Om de luptă și sacrificiu. Conștiinţă și capacitate misionară. 

A făcut ucenici înainte şi după ce a depus votul monahal, s-a zbătut să 
impună adevărata conștiință creştinilor și a reuşit. Luptător încercat, el spu- 
nea: «Noi înfruntăm pe atei la ei acasă». Este un far al lui Hristos." 


KKK 


Părintele Dimitrie Bejan: „Pe părintele Arsenie, în schimb, l-am găsit în 
ultima fază bolnav la Aiud, la puşcărie, la Zarcă. Era tare îndrăzneţ călugă- 
rul ăsta! Mi-a plăcut. Era în luptă permanentă cu părintele loan Iovan de la 
Vladimireşti, care susținea «vedeniile» maicii Veronica. Părintele Arsenie era 


cu părintele Cleopa şi cu Sihăstria, iar celălalt era cu Vladimireştii. Era luptă 


mare, în care trebuia să mă bag eu. Cel mai combativ era părintele Arsenie. 


loan Iovan era liniştit, cuminte, dar susținea nişte prostii... Era ataşat de aberatiile 


lor." 

Marcel Petrişor relatează în memoriile sale din detenție că, la eliberarea 
din 1964, un paznic de la Aiud, văzându-l pe părintele Arsenie Papacioc şi tre- 
cându-l cu privirea, ar fi exclamat: „Iese sfințenia pe poartă!" 


Un dar de la Mihai Urzică 

După eliberarea din închisoare, în 1964, părintele Arsenie a stat o peri- 
oadă la cunoscutul arhitect Mihai Urzică, autorul cărții de mare folos Minuni și 
minuni-. 

„Pe Mihai Urzică l-am cunoscut personal. Am fost găzduit la el. îl pome- 
nesc zilnic, de asemenea și pe Maria, soția lui. Am stat la el după ce m-a eli- 
berat din închisoare. N-aveam unde să stau, și m-a primit la el. Am auzit că 
e un om milostiv şi i-am bătut la ușă: «Domnule, sunt eliberat din închisoare 
şi n-am unde să stau.» Sigur, omul avea inimă bună, dar pe undeva a devenit 


suspicios şi în final s-a convins că nu este cazul. Mi-a trimis ulterior un rând 


de veşminte preoțești." 


Mihai Rădulescu a alcătuit un portret în urma unei vizite făcute la Mă- 
năstirea Cheia, pe care-l redăm mai Jos: 


false 


„Eram student când m-am aşezat în satul Cheia pentru una din vacantele de vară. 


Din prima după-amiază am dat fuga la mănăstirea locului, să-i cunosc 


viețuitorii. Starețul, părintele Arsenie, mi se înfățişă ca o siluetă fară pereche, 


după cum nepereche îi era şi duhul aprins de o dragoste pentru semeni rar în- 
tâlnită. De statură nu prea înaltă, cu mădularele firave şi mărunte, pielea ce-i 


îmbrăca puțina carne lăsa să se străvadă prin ea mai dihai decât hârtia de calc. 
Unghiile, la fel de transparente, atât de subțiri, îi acopereau vârfurile degetelor 
cât numai să schimbe roşul sângelui în trandafiriu. Ochii săi senini, luminoşi 

sau scânteietori, după simțământul tălmăcit, îngăduiau și ei să 1 se urmăreas- 

că lăuntrul, acela de nepipăit, de nespus în cuvinte, îndulcit de mierea prea 
multului har, când zvâcnitor în înalt, când plutitor și niciodată înecat în ma- 

lul unde ne împleticim noi ceștilalţi. 

Fața, umerii, pieptul, ba şi pântecul, sub centura-i grea, cu însemnele lui 
Alfa şi Omega pe catarama de metal, îi erau adiaţi de o barbă de neimitat de 
vreun peruchier de pe pământ. Lată cât cuprinde, lungă cum nu s-a mal vă- 
zut, ezita între alb, negru şi cărunt; mereu o cutreiera boarea, o răsfira, o în- 
volbura, o zvârlea către spate, o readucea înainte-i; tortul ei cânepiu avea un 
suflu propriu, o existenţă de sine, un mod de a petrece prin lume de o origi- 
nalitate netulburată. Ea desena în văzduh întrebări îndreptate către neclinti- 
rea brazilor; ea şuguia cu norii nestatornici; ea se înduioşa asupra firavelor ace 
verzi ale ierbii zdrobite; ea se mira de statornicia stâncilor. Lucrurile stăteau 
ca şi când părintele Arsenie ar fi vieţuit dimpreună cu barba sa în acelaşi trup: 
dumneaei în dialog cu firea dimprejur; dumnealui adâncit în Rugăciunea ini- 

mii, pe când schimba vorbe cu cel din faţa sa. Și niciodată nu puteai Jura care 
îl stăpânea, întrecându-l în tăria voinţei pe celălalt, «Măria» sa barba sau sme- 
ritul ieromonah şi de partea cui înclina mai plină de îndurare, de iertare şi de 
înțelegere Iubirea Divină. 

Cât despre darul preacuviosului părinte Arsenie de a cuvânta, de a încălzi 
sufletele, de a-şi împrumuta puțintică, însă atât de viguroasa lui energie ace- 
luia cu care se confrunta, aceste puteri cu care era înzestrat îl distingeau între 
toți iubitorii Sfintei Fecioare, tocmind din înfocatul său slujitor un cavaler ne- 
asemult şi nemaibănuit în zilele noastre. 

Ca orice însingurat pentru Domnul, ajuns la o anumită treaptă a îmbu- 
nătățirii de sine, şi mai presus decât oricare, stareţul își reducea trăirile la esen- 
te şi le modela în simboluri deschise tuturora și grăitoare pentru toate urechi- 
le. Dacă sunt dator să îl caracterizez, tot la cele încredințate de către el însuşi 
despre sine voi recurge: 

Nu arareori slujeam în lăcaşul pustiu. Când treceam bine de începutul 
Sfintei Liturghii, intra cerşetorul orb care păzea zi de zi, pe din afară, pragul 
de piatră al bisericii. Rămânea drept și teapăn, la ușă. lar eu 1eşeam pe Uşi- 
le împărăteşti. Se uita cu ochii săi fară vedere într-a mei. Fiecare stăteam de 
strajă la câte o vamă — eu la aceea a Cerurilor, el la aceea a lumii. Eu îl priveam 
ŞI îl vedeam. El mă privea şi nu mă vedea. Adeseori îmi ziceam că, în schimb, 
vedea prin mine, mai departe, până-n sânul lui Avraam. Sau: «Am ajuns eu, 
păcătosul de Arsenie, un călugăr neştiut de nimeni, să-L pomenesc lui Dum- 
nezeu pe Ştefan cel Mare, iar viaţa întru veșnicie a domnului fară prihană al 
Moldovei să atârne de rostirea rugăciunilor mele, că oricât de mic şi de ne- 
trebnic sunt, m-a înzestrat Dumnezeu cu darul Său şi m-a uns preot peste vii si morţi!» 

Precum se înțelege lesne, părintele Arsenie mi se părea un stâlp al înaltu- 
lui. Ei bine, anevoie de biruit, acest stâlp, după cum era, fară nici a se frânge, 
nici a se încovoia, a fost și el zvârlit în strânsoarea umedă a gherlelor. Aidoma 


lemnului de stejar ținut în apă, asemenea trunchiurilor prăbuşite sub Lacul 
Roşu, de fiece dată — deoarece în multe rânduri fusese arestat — a ieșit în faţa 
valurilor tot mai întărit; se ştie că lemnul piatră se face în undă. 

Povestindu-mi el odată despre «Rugul aprins» şi despre înălțătoarele con- 
vorbiri purtate între membrii acestui grup, mi-a spus că primejdia ateismului 
atoatestăpânitor i-a pus în fața unei dileme: care se cuvenea să fie hotărârea 
mănăstirilor în acele vremuri ticăloşite? Erau ele îndatorate să-şi deschidă larg 
porțile către lume, ca aceasta să vină la tot ceasul să se adape cu învățătura cea 
dreaptă; sau, dimpotrivă, monahii şi monahiile urmau să se retragă îndărătul 
straşnicelor porți ghintuite și zăvorâte de câte șapte ori câte șapte, să-și caute 
mântuirea de inşi, ca şi a obştii? După îndelungate și aprigi sfatuiri de mânii 
duhovniceşti, au ajuns a se încredința că deschiderea către lume era calea creş- 
tinească. Și au trăit-o ca atare și cu belșugul dragostei de frați. 

Numai că Dumnezeu, pare-mi-se, le pregătea, lor anume, întâistătătorii 
cugetării ortodoxe române, un al treilea drum, de nepus în cumpănă și ne- 
cunoscut atunci lor: să fie afundaţi în temnițe, ca Iona în pântecele chitului, 
unde îi așteaptă o altă lume - aceea a jelaniei şi a scrâşnirii dinților. lată de 
ce părintelui Sofian i se păruse atât de dulce veninul: îl condusese de mână 
Dumnezeu însuși." 


Vom reda o frântură de dialog, consemnată şi comentată de preotul pro- 
fesor Ion Buga: 

„«Acum, că sunt aproape de sfârșit, sunt foarte bucuros să descopăr că 
sunt total neputincios; nu am nici o virtute!» Că suntem neputincioşi, desco- 
perim şi noi, şi încă foarte ticăloşi. Dar să spui că ne-am şi bucura de o ase- 
menea descoperire... asta nu-i dat oricui. Lui însă i-a dăruit Dumnezeu, ca și 
lui Pavel, bucuria şi voinicia, mai ales «întru neputințele» lor, titanice. Dar la 
originalitatea absolută a părintelui Arsenie nu trebuie să ne surprindă nimic. 
Eu am înțeles adânc marea lui revelație. Cred că este și va rămâne cea mai fru- 
moasă și fericită minte românească din veacul acesta!" 


KKK 


Nazaria Buga 

De atâta vreme, trase parcă spre un Estuar, înțelesurile se răsfrâng înspre 
puținul țărm românesc de la Pontul Euxin: albie genetică a romanitățtii. 

Acolo aşadar o mână, precum mâna de la începutul lumii, cu rostul ei 
teandric reformulator, restrânge ființa de peste tot, ca şi din ce are ea aleato- 
riu ori centrifug. Acolo, înspre țara Dobrogei, prinsă de miracolul nemântuit 
al apelor originare. 

Dobrogea căutată de pictori pentru lumina maximă, Dobrogea în care 
Antichitatea îşi răstoarnă încă vestigiile în Muzeul de arheologie ştiut, ...când 
toate acestea se lămuresc, cu axialitate, în statura de patriarh neîncoronat al 
celor umili, simpli și atât de mulți. 

Din Nordul ortodox scandinav, dinspre Anglia și Europa medie, dârele 
duc la părintele Arsenie de la marginea mării, a căruia umbră, la ţărmul amin- 
tit, face atât de vie mistica în această parte de lume. 


Nimeni nu-l poate onora mai mult dincolo de aceste cortegii ale anoni- 
milor care vin şi se plâng: fericirile mari şi durerile cele multe sunt aşezate de- 
opotrivă la masa adevărurilor, care destramă ori alcătuiesc fiinţa. 

lar părintele Arsenie aduce împăcarea luminii cu noaptea, a zilei nesfârşite 
cu noaptea fară finit; şi le strânge pre acestea la ceea ce este. El are în vedere so- 
mato-psihia, ca cel de a greșit în duh să fie sănătos în duhul și în trupul său, un 
metron unitar de care are nevoie rasa umană de la marginea acestui alt mileniu. 

înger sau om? A ales omul: să fie om, să se facă tuturor de toate, împrăşti- 
ind spre braţele ce se întind spre el, ca într-o alegorie, binecuvântarea şi pecu- 
nia, cărțile și aromatele de Orient, pâinea şi pâine euharistică, înscrisuri peste 
memoria de altădată, mici învestituri cu semnificaţia clipei... 

Părintele nu are greutate; mâna sa pusă pe umărul tău are ponderea unei 
aripi care atinge tămăduitor. 

Eşti în faţa sa ori eşti în depărtare, părintele prinde acel pH neutru al 
existenței vaste, pune un diagnostic pe viaţa ta, a cărei geografie rămâne du- 
hul, ruah izbăvitor al eonului în care fiecare îşi primeşte, mai devreme sau mai 
târziu, partea sa de schimbare la faţă. 

Și îngerul poartă pe spatele aripilor sale informaţie, din eterul şi el in- 
formațional. Apoi, cu vârful uneia dintre aripi, el moaie cuantic în milă și în 
dumnezeire și, tocmai de acolo, el trage şi transcrie câte un înţeles pentru ti- 
ne... şi iar neobosit pentru tine. Vocativele sunt tandre, ele însele halografiate 
de inflexiile privirii de șoim ce prospectează adâncurile celuilalt, zidurile tale 
de nevoinţă și îndurare. 

Aşadar, s-a definit în pustia românească, precum s-a sugerat; dar, mai cu 
seamă, se defineşte în sobornicitate, concept aşa cum a fost realizat şi lăsat de 
tradiția de Răsărit. 

Niciodată darul nu soseşte ca de la sine; ci pare că părintele transportă de 
undeva o comoară pe care doar o restituie lumii absolut, fară adăugiri şi fară 
ştersătură; e doar un intercesor care mediază intact straturi existenţiale; faţa 
sa, cu o lumină inconfundabilă, priveşte spre cer; faţa sa, în aceeaşi lumină, e 
îndreptată spre om. 

Ce s-ar putea spune, heredo-colateral, despre filiaţia sa în lume, când câte 
o așchie a trunchiului onto-genealogic face să crească din pământ câte o apă, 
câte un drum ori mănăstire; ori slujeşte sus la împărăție, acasă în Cuvântul? 

Și oare nu părintele Arsenie este cel care a făcut, din secretul artelor, po- 
sibilă cărăruia cea largă până la Dumnezeu, dezvoltând din lemnul crucii sim- 
bolul pe care l-a înțeles ascensional, pentru luarea în seamă a omului?! 

Câtă însemnătate a avut numele (îngerul), în dreptul său, se poate deo- 
sebi 1terând distanţa dintre Anghel și Arsenie, întinderea de vocale-consoane 
dezvoltând arcul de susținere a semnificației de sus — edificiul cu şapte tur- 
nuri al vieții sale. Spuneam că distanța dintre cele două chipuri ale onomasiei 
e minimă, dar ea conține sempitern un spațiu de forță, o zonă de trimitere şi 
exactitate pentru ceea ce pământul a așteptat, în dreptul acestei paralele, de 
la viața sa. Nici carcera, nici viforul, nici spaima de moarte, conferită omului 
de către om, n-au şters întru nimic din vocația sa pentru lumina de amiază, 
timpul de excelență pe care făptură sa îl exprimă desăvârşit. Oriunde este pă- 


rintele Arsenie este şi aşezare. Este încă un meridian de forţă al monahismului 
creștin dintre aceste râuri și înălțimi ale lumii. 

Asemeni altora, în chiar media vieţii sale, accesul la memorial s-a instalat 
drept revelatoare cale a crucii. 

Și, asemeni celorlalți nevoitori Părinţi, părintele Arsenie a umplut acest 
pământ cu Dumnezeu. Şi va rămâne ca o necesitate a tuturor vremilor în ana- 
lectele sacre ale pustietăţii dintre Dunăre și mare. Deşertul este încă actual. 

De-ar fi să-l întrebăm care-i memorabilă o zi din viaţa sa, probabil ar 
răspunde, la umbra surâsului său aniversar, că-i ziua în care lumea de aici s-a 
vărsat brusc în cealaltă, ziua în care lumile s-au legat, ele între ele, prin îm- 
propierea învierii, a Revelației ultime, o dată pentru totdeauna. Ceasul în care 
a fost abolită spaima de infinit a lumii noastre finite. Clipa în care, repetăm, 
părintele umple cu Dumnezeu cotidianul aproapelui său, din prispa sa, de pe 
pragul său. 

Legenda sa are în vedere până şi o frunză atinsă din întâmplare, pe când 
părintele îşi topea din zile în răsadâncul pădurilor, cât mai departe de om, de- 
parte de prigoană. Or, a călca o frunză, cu foșnetul ei de mică stihie trezită 
din somn, era ca şi cum toată ființa s-ar fi prăbuşit, cu întreg arsenalul sfintei 
nevoințe, peste o capcană deja armată, într-un loc în care, în afară de Dum- 
nezeu, nu mai trăise nimeni demult. 

Imagini — grele ca însuşi poemul încărcat de rouă — au rămas şi ele, s-au su- 
blimat în alte adevăruri, oricând importante în elaborarea unei strategii şi a unui 
statut al vieții lăuntrice — ecou stabil al zilei, al nopții sale mistice de altădată. 

In altă parte, a vorbit de o altă frunză: „Eşti trandafir?" o întreabă. „Nu, 
nicidecum, sunt o frunză." „Nu, eşti un trandafir." „Nu, nu sunt." „Eşti, pen- 
tru că miroşi a trandafir." „Nu, sunt o frunză, dar am stat cândva lângă un 
trandafir." 

Această normă a înnobilării prin contiguitate a fost prag al comuniunii 
în învăţătura prin învecinare pe care părintele a profesat-o nuanţat, stabilin- 
du-1 anvergura necesară peste didactica vremilor. Părintele nu spune niciodată 
eu ori al meu: părintele sieşi nu-şi aparține, ci este al nostru, într-o sacră lipsă 
de discriminare. lată ceva ce face rugăciunea împărătească extrem de apropi- 
ată şi inteligibilă: eul este stins în lungul unei asimptote atotnevoitoare, de la 
sine către lumea care aşteaptă afară de sine. De aceea, părintele pare a fi chiar 
parte din acel mecanism de restituire a ceea ce Creatorul său a încredințat nu- 
mai unor puţini, ştergând cu mare migală geamul de la fereastra dintre a pri- 

mi Şi a da. 

Ca tipologie, părintele Arsenie aduce omul — oarecarele şi de rând — în 
opera de tămăduire a lumii, nuanțând raportul corect dintre viaţa activă (da- 
tă de armura actelor sale) şi viața contemplativă (dată, cu timpul, de trăirea în 
contemplatie), până ce aceasta din urmă acoperă apoteotic existenţa celui care 
și-a făcut dimensiune statornică din tensiunea către Dumnezeu. 

Și apoi implică pacea, când de sus este lumină îndeajuns pentru cele de 
Jos, când realul duhovnicesc e linia transfiguratoare ce separă cele două lumi 
ce se ating şi încearcă să-şi deschidă una celeilalte ferestrele, ce s-au făcut viață 
în lumina harismelor care mută miracolul pe fața pământului. Atunci, fiecare 


zi se face sanctuar şi-i perceptibilă, la Techirghiol, o lărgire a spaţiului liturgic. 
Este acea întâlnire cu Dumnezeu, într-un timeo Deum transeuntem expectativ: 

mi-e teamă că Dumnezeu tocmai trece (şi nu am prins clipa!). E un strigăt, de 

fapt, dar afli de la părintele Arsenie cum să nu pierzi întâlnirea istorică a vie- 
ţii tale: Dumnezeu. 

Pentru că viaţa sa este, zi şi noapte, numai afirmaţie. Este echilibru sieşi, 
dar şi protecție altora. îşi este luişi suficient şi, cu toate acestea, aşteaptă so- 
cietatea semenului său. îl defineşte pre acesta ca asemănare și se definește ca 
personalitate în prezenţa lui. Atâta vreme cât părintele Arsenie are în trezvia 
sa partea aceasta de lume, pământul este în ordine: cineva lucrează la întocmi- 
rea nevăzută a pământului. 

La ce bun un drum al cărui capăt nu coboară într-o biserică?! întrebarea 
s-a pus undeva prin stepa aceluiași paradoxal Răsărit. Dar părintele stă axial la 
căpătâiul căinței pe moarte. 

Asistând constant duhul contemporanului său de la capătul nopţii - 
omul expus mortal acestui nocebo necruţător, procurat de grăbirea matema- 
tică a timpurilor - părintele Arsenie determină o soluţie în zona vindecării 
umane, iar cel care-i trece prispa de piatră a casei va vizita din ce în ce mal rar 
culoarele neuropsihiatriei moderne. 

în plan soteriologic, ieşirea la liman este legată la ducerea crucii, eveniment 
lăuntric înțeles diferențiat, după harul şi râvna călătorului prin valea aceasta. 


Despre calitatea vieţuirii părintelui Arsenie în perioada de încarcerare ne 
mărturiseşte Virgil Maxim: 

„Ședeam în celulă cu Anghel Papacioc, acum Arhimandritul Arsenie de 
la Techirghiol. Pentru că dânsul avea nevoie de ajutor permanent, am rămas 
să-l îngrijesc... De la dânsul am învățat nu numai să mă rog bine, ci mai ales 
să pătrund cu lama săbiei «Cuvântul Adevărului Dumnezeiesc» până în ră- 
runchi, în adâncul duhului... Anghel Papacioc, iertați-mă pentru această des- 
tăinuire, când se ruga nu mai auzea şi nu mai vedea nimic în jur. Starea aceasta 
o avea şi părintele Vasile Serghie. Erau complet absorbiți în rugăciune. în pe- 
rioada de «tranziție» (1945-1947), în care ne puteam organiza viața în interio- 
rul închisorii, am stat câteva luni în aceeaşi celulă, cu părintele Vasile Serghie 
şi cu Anghel Papacioc. în programul duhovnicesc, în afară de rugăciune, stu- 
diu, meditație, convorbiri exegetice etc., intra şi o zi pe săptămână de tăcere 
completă, făcută tot cu scopul unei adânciri și întâlniri tainice cu Dumnezeu, 
o analiză scrupuloasă a tuturor momentelor și actelor vieţii, pe care apoi, în- 
tr-o mărturisire, o analizam, adâncindu-ne şi mai mult și încercând să găsim 
soluții de vindecare şi îndreptare sau de încuviințare, după cum era cazul. Du- 
pă o astfel de «punere sub lupă» a vieţii sale, părintele Vasile Serghie, care nu 
se menaja în nici un fel, a avut un moment de mare cutremur sufletesc: 

— Fraţilor, sunt tulburat, gândindu-mă cum de am îndrăznit să mă fac 
preot? Probabil de aceea m-a adus Dumnezeu aici, ca să-mi dau seama cu ade- 
vărat de nevrednicia mea. Căci ce taină este aceasta şi ce obligații apasă asupra 
conştiinţei acestui slujitor şi ce răspundere în fața lumii și a lui Dumnezeu! 


Mă cutremur şi nu cred că voi mai putea să împlinesc această misiune, dân- 
du-mi seama că starea preoţiei mă depășește! Şi, decât să o fac cu nevrednicie, 
mai bine n-o mai fac!... 

Eu stăteam uimit, cu privirea aplecată, uluit de mărturisirea părintelui. 
Anghel Papacioc, apropiindu-se de dânsul, cu ochii plini de lacrimi, i-a zis: 

— 0, părinte Vasile, acum cu adevărat eşti un bun preot! Acum, când 
trăieşti cu conştiinţa nevredniciel tale! «Căci puterea lui Dumnezeu întru ne- 
putinţă se arată şi celor smeriți Dumnezeu le dă harul Său!» Ce bine ar fi, a 
continuat Anghel, dacă fiecare preot ar trăi cu această conștiință a nevredni- 
ciei sale! Cu câtă atenție, cu câtă frică şi cutremur și-ar împlini slujirea lui de 
apostol al lui Hristos pe pământ?! 

Căzând unul în braţele celuilalt, plângeau, lacrimi de mângâiere şi bucu- 
rie încurajatoare împreunându-se pe obrajii lor. Am îngenuncheat în rugăciu- 
ne. Gândeam că, dacă un preot se cutremură, gândindu-se la răspunderea ce 
o are pentru această slujbă sfântă, este mai ușor pentru un mirean să se mân- 
tuiască decât pentru un preot... Anghel Papacioc îmi intuia gândurile: 

— Vezi, frate Virgil, că mântuirea este în posibilitatea lui Dumnezeu nu 
doar pentru cel ce doar doreşte, ci și porneşte la lucrarea celor bune. Primul 
pas al acestei lucrări este tocmai conștiința nevredniciei. Atunci intervine ha- 
rul să te învrednicească, dându-ţi puterea să înaintezi la locul slujirii tale. 
Anghel Papacioc era atunci tainic călugăr și preot! 

In acea perioadă mișcarea nu ne era îngrădită în închisoare. Se circula de 
la un etaj la altul, de la o celulă la alta, puteai ieşi sau intra în Celular sau în 
secție, fară să fii întrebat unde ai fost sau cine ţi-a dat voie. Gâlea era singurul 
gardian pe Celular, iar pe secţii era tot câte unul. La poartă, în Corpul gardi- 
enilor, unul singur. Gâlea dormea câte o săptămână în închisoare, moţăind zi 
şi noapte, neavând cine să-l schimbe. Aveam o singură obligaţie, să fim seara 
în celule, la închidere. Pentru a realiza un program de studiu, meditaţie și ru- 
găciune ne-am confecționat zăvoare interioare. Când găseai uşa încuiată şti- 
al că acolo e aprinsă candela inimii pentru Hristos. Reveneai în ziua şi la ora 
indicată pe ușă. Un macedonean, Ciolacu — Ciolacului, cum îi ziceau în dia- 
lect, mai târziu unul din şefii grupului de rezistență din pădurile Babadagului 
—, era şeful unei echipe pentru strângerea recoltei. Dimineaţa, pentru a nu se 
crea dezordine, echipele erau strigate de Gâlea la parter şi plecau la câmp una 
după alta. Ciolacu avea o oală smălțuită, pe care o lua la câmp pentru a aduce 
celor bolnavi fructe, struguri în special, pentru a nu se zdrobi în traistă, sau o 
lăsa celor rămași să fiarbă în ea cartofi, fasole sau mămăligă. într-o seară, ne-a 
adus nişte struguri și piersici tomnatice şi l-am rugat să ne lase oala până di- 
mineaţță să fierbem pentru Anghel câțiva cartofi. Dimineaţa nu ne-am putut 
trezi la timp, căci discuțiile și rugăciunile «Miezonopticii» continuaseră mult 
peste miezul nopții. Deşteptarea cu clopotul la ora cinci ne-a surprins în ru- 
găciunea dimineţii la cei şase psalmi ai Utreniei. Când miliţianul a deschis ză- 
voarele mi-am amintit de oală. Echipa lui Ciolacu va fi chemată și omul nu 
avea vasul la îndemână. Am vrut să mă ridic, dar am rămas în genunchi cre- 
zând că, până-l va striga pe Ciolacu, vom sfârşi rugăciunea. Anghel recita şop- 
tit, cu ochii închişi, penultimul psalm. 


= Echipa lui Ciolacu să coboare la muncă! strigă Gâlea. 

în fata celulei pași grăbiţi și ciocănituri în uşă. Apoi, glasul lui Gâlea stri- 
gând echipa. Pașii grăbiţi ai coechipierilor răsunau pe coridor. Cineva împinse 
Uşor uşa, dar ea nu se deschise. 
= Ciolacu să-şi ia echipa în primire! se auzi glasul răguşit al lui Gâlea. 

Vroiam să mă ridic. Zăvorul interior făcut dintr-o lingură de lemn cedă 
şi Ciolacu apăru în ușă niţel aprins la faţă. Vazându-ne în rugăciune şi respec- 
tându-l pe Anghel Papacioc, îngenunche lângă mine silabisind psalmul rostit 
de Anghel. Simţeam cum arde de nerăbdare de a se încheia rugăciunea, ru- 
şinat de tulburarea pe care o provocase. Anghel tocmai termina cu «Amin», 
când Gâlea strigă cu accent imperativ: 
= Ciolacu să coboare la echipă!!! 

Ciolacu apucă oala, o băgă în traistă şi, ca salvat din mâna unui potriv- 
nic, ieşi fulger pe ușă, repetând izbăvirea: Amin! Amin! S-a ridicat şi Anghel, 
puțin nedumerit. Văzându-mă mişcându-mi buzele ca să-mi stăpânesc porni- 
rea necontrolată spre zâmbet, zise: 
= S-a întâmplat ceva? Parcă s-a auzit un zgomot! 

— Am uitat să-i ducem oala lui Ciolacu și a venit să o ia. Găsindu-ne în 
rugăciune, a îngenuncheat şi el şi abia când ați încheiat a plecat. 

— Vai de capul nostru, să facem pocăință pentru neglijența noastră şi pen- 
tru tulburarea sufletului lui! 

Am rostit Psalmul 50 şi am bătut 50 de metanii pentru noi şi pentru el." 

Această primă perioadă de şase ani de închisoare i-a oferit prilejul lui An- 
ghel Papacioc să sculpteze. Au lucrat în echipă la un chivot de 65 cm înălțime, 
care reprezenta biserica Mănăstirii Curtea de Argeş. Tot aici a sculptat candela 
pe care o putem vedea în chilia Sfinţiei Sale de la Techirghiol. Dar să-l lăsăm 
pe Virgil Maxim să evoce aceste momente: 

„Grigore Baciu, fost prefect de Alba, spirit întreprinzător, obținuse apro- 
barea administrației să facă un atelier de jucării, unul de împletituri de nuiele 
(răchită). La adăpostul acestor activități s-a realizat Chivotul, având ca mo- 
del biserica Mănăstirii Curtea de Argeş. Iniţiativa a aparținut lui loan Ianoli- 
de, iar proiectul a fost executat de Nicu Mazăre. Dimensiunile le-a stabilit la 
scară, după mai multe fotografii din cărți şi manuale școlare, o muncă de ca- 
re numai el a fost în stare. Tâmplăria, din plăci de lemn de nuc, a fost lucrată 
de Schiau Ion, Căliman Dumitru şi Iordache Ion. Sculptura a fost realizată 
de Anghel Papacioc cu ucenicii Iulian Bălan, Foti Petru și Avram Sebastian. 
Anghel Papacioc avea ca specialitate sculptura şi realizase în 1941/1942 uşile 
împărăteşti pentru Capela din Braşov. înainte de eliberare (1947) a lucrat uşi- 
le de intrare ale Băncii din Turda; după 1947 a lucrat uşile împărăteşti de la 
biserica bolniței Mănăstirii Cozia; după eliberarea din a doua arestare (1964) 

a lucrat alte porți la unele biserici din Bucureşti. Chivotul a fost fotografiat la 
București şi apoi văzut de sculptorul Ion Jalea, fost coleg cu Anghel Papacioc 

la Şcoala de Arte şi Meserii, actualul Liceu industrial Polizu, care a exclamat: 
«Dacă Anghel n-ar fi fost închis, ne-ar fi întrecut pe toti!»" 


Virgil Maxim mărturisea că, fiind într-una din închisorile comuniste, a 
nimerit în aceeași celulă cu părintele Arsenie. în celulă era întuneric complet, 
pe Jos doar noroi, afară era iarnă şi ger, iar ei erau îmbrăcaţi doar în cămăși. 
Pedeapsa pe care cei doi o aveau de îndurat era de a sta în acel tartar mai multe 
zile, doar, doar îşi vor schimba atitudinea principială. Părintele Arsenie ajun- 
sese acolo cu vreo câteva ore mai devreme. Virgil Maxim, după torturi, înfo- 
metare, bătăi, a stat cât a stat în picioare în acea «chilie» și, obosit peste măsură 
şi covârşit de durere, a hotărât să se culce pe Jos, pentru a se odihni. Părintele 
Arsenie însă a fost prompt: «Nu te așeza, a zis, căci am încercat eu mai devre- 
me. ŞI adormind m-am trezit tras de picioare de un înger: «Scoală, Arsenie, 
dacă nu vrei să mori! Vremea ta nu a venit încă!» 

